Nesta Archeron a fost întotdeauna mân 
dră, iute la mânie și neiertătoare. Din c lipa în 
care a fost forțată să intre în Cazan și să devină 
Mare Spiriduș, s-a zbătut să își găsească locul 
ın lumea stranie in care este nevoită să trăiască 
Ea nu poate să depășească ororile războiului 
cu Hybernul și să uite tot ce a pierdut în acele 


momente 


Cassian este cel care îi provoaca furia mai 
mult decât oricine. Dar războinicul cu un rol 
important în regatul lui Rhysand și al lui Feyre 
îi stârneşte mult mai multe trăiri. Între ei e o 
flacără ce nu poate fi negată. Aceasta arde tot 
mal puternic pe masura ce petrec mai mult 


tmp impreună 


Reginele umane formează o alianță ce 
amenință fragila pace stabilită cu greu. Cheia 
destabilizării acestei forțe ar putea fi curajul 
Nestei ȘI al lui (€ Asstan de a infrunta trecutul 


care inca n bântuie 


Intr-o lume p irjolită de război și copleșită 
de incertitudine, Nesta și Cassian au de luptat 
cu monștrii dinăuntrul lor și cu cei din lumea 
exterioara, căutând in același timp acceptare SI 


vindecare unul în brațele celuilalt 

Pentru fiecare Nesta din lumea asta - 
urcă muntele! 


Și pentru Josh, Taran și Annie, care 
sunt motivul pentru care-l tot urc pe al meu. 


SAI PIESA PIESA IES LOR SA LIES PIESA ZI 


Apa întunecată şi rece ca gheaţa îi pişca gleznele agitate. 

Nu o făcea să se gândească la usturimea frigului de iarnă şi nici 
măcar la arsura gheții, ci la ceva mai rece. Mai profund. 

La frigul dintre stele, la frigul lumii de dinaintea luminii. 

La frigul iadului - al adevăratului iad, îşi dădu ea seama când se 
opuse mâinilor violente care încercau să o împingă în Cazan. 

Al adevăratului iad, pentru că Elain era cea care zăcea pe po- 
deaua de piatră, sub privirea masculului Fae, roșcat, cu un singur 
ochi. Pentru că urechi ascuţite ieşeau prin părul blond-şaten 
murdar al surorii ei şi o strălucire nemuritoare radia din pielea albă 
a lui Elain. 

Al adevăratului iad - mai groaznic decât profunzimile întune- 
cate de la doar câţiva centimetri de degetele ei de la picioare. 

- Scufund-o! ordonă regele Fae cu faţa ca de piatră. 

Iar sunetul acelei voci, al vocii masculului care îi făcuse asta lui 
Elain... 

Ea ştia că intră în Cazan. Ştia că avea să piardă lupta asta. 

Ştia că nu venea nimeni să o salveze: nici Feyre, care plângea, 
nici fostul iubit al lui Feyre, cu căluş în gură, nici noul ei partener 
devastat. 

Nu Cassian, care era distrus şi sângera pe podea. Războinicul 
încerca încă să se ridice pe braţele tremurânde. Ca să ajungă la ea. 

Regele Hybernului - el făcuse asta. Lui Elain. Lui Cassian. 

Şi ei. 

Apa rece ca gheaţa o făcea să simtă usturimi în tălpi. 

Era un sărut otrăvit, o moarte atât de permanentă, încât fiecare 
centimetru din trupul ei urla sfidător. 

Intra - dar nu cu ușurință. 

Apa o apucă de glezne cu gheare fantomatice, trăgând-o la fund. 
Ea se răsuci, eliberându-şi brațul din strânsoarea străjerului, cu o 
smucitură. 

lar Nesta Archeron arătă cu degetul. Un deget - spre regele 
Hybernului. 

O promisiune mortală. O ţintă însemnată. 

Mâinile o împinseră în ghearele apei care o aştepta. 

Nesta râse de teama ce se furişă în ochii regelui chiar înainte ca 
apa să o înghită cu totul. 

La început 

Și la sfârșit 

Era Întunericul 

Și nimic altceva. 

Nu simți frigul când se scufundă într-o mare fără fund, fără ori- 
zont, fără suprafață. Dar simţi usturimea. 

Nemurirea nu era o tinereţe senină. 

Era foc. 

Era minereu topit turnat în venele ei, fierbându-i sângele uman 
până ce nu mai fu decât abur, călindu-i oasele fragile până deveniră 
de oțel. 

Iar când deschise gura ca să ţipe, când durerea o sfâşie în două, 
nu se auzi niciun sunet. Nu era nimic în acest loc, în afară de întu- 
neric, agonie și putere... 

Ei toţi aveau să plătească. 

Începând cu acest Cazan. 

Începând de acum. 

Ea sfâşie întunericul cu gheare şi dinți, rupând, despicând şi 
mărunțind. 

Iar eternitatea întunecată din jurul ei tremură. Dădu înapoi. Se 
zvârcoli. 

Râse când întunericul dădu înapoi. Râse de gura plină de pu- 
terea pe care o smulsese și o înghițise cu totul; râse de pumnii de 
eternitate pe care şi-i împinse în inimă şi în vene. 

Cazanul se zbătu ca o pasăre sub laba unei pisici. Ea refuza să 
cedeze. 

Voia să ia înapoi tot ce-i furase lui Elain. Învăluiţi în eternitatea 
întunecată, Nesta şi Cazanul se încolăciră, arzând în beznă ca o stea 
nou apărută pe cer. 


PARTEA ÎNTÂI 


NOVICEA 


CAPITOLUL 1 


Cassian ridică pumnul în faţa uşii verzi de pe holul slab luminat 
şi ezită. 

Doborâse mai mulţi inamici decât îi păsa să numere, stătuse 
până la genunchi în sânge pe nenumărate câmpuri de luptă şi con- 
tinuase să lovească, luase decizii care îl costaseră vieţile război- 
nicilor pricepuţi, fusese general, soldat și asasin şi, totuşi..., iată-l 
coborând pumnul. 

Dând înapoi. 

Clădirea din partea nordică a Râului Sidra avea nevoie de o 
nouă zugrăveală. Şi de podele noi, dacă scândurile care-i scârțâiseră 
sub cizme când urcase cele două rânduri de scări fuseseră vreun 
semn. Dar cel puţin era curată. Cu siguranță macabră după stan- 
dardele Velarisului, dar pentru că în oraş nu era nicio mahala, asta 
nu spunea multe. Văzuse şi trăise în locuri mult mai rele. 

Totuși, nu înţelesese niciodată de ce Nesta insista să locuiască 
aici. Ştia de ce nu voia să ocupe una dintre camerele din Casa 
Vântului — era mult prea departe de oraș, iar ea nu putea să zboare 
sau să se teleporteze, ceea ce însemna că avea de urcat şi de coborât 
zece mii de trepte. Dar de ce să locuiască în magherniţa asta, când 
casa din oraș era goală? De când se terminase construcţia uriaşei 
case a lui Feyre și Rhys de lângă râu, cea din oraș rămăsese deschisă 
tuturor prietenilor care aveau nevoie de un loc în care să stea. El ştia 
sigur că Feyre îi oferise Nestei o cameră acolo - şi fusese refuzată. 

Se încruntă la uşa acoperită de vopsea coşcovită. Niciun sunet 
nu se auzea prin spaţiul destul de mare dintre uşă şi podea, suficient 
de lat încât să treacă până şi cei mai graşi șobolani: niciun miros 
nou nu dăinuia pe holul înghesuit. 

Poate avea noroc şi ea era în oraş - dormind probabil sub barul 
tavernei murdare pe care o vizitase cu o seară în urmă. Deşi vari- 
anta asta ar fi putut fi mai neplăcută, de vreme ce ar fi trebuit să îi 
dea de urmă acolo. 

Cassian își ridică din nou pumnul, culoarea roşie a pietrelor lui 
Siphon pâlpâind în vechile lumini fae agăţate de tavan. 

„Laşule! Adună-ţi curajul!“ 

Cassian bătu o dată. De două ori. 

Linişte. 

Cassian aproape oftă zgomotos de ușurare. Slavă Mamei... 

Paşi alerţi şi precişi se auziră din partea cealaltă a uşii. Fiecare 
mai furios decât ultimul. 

El îşi strânse aripile şi-şi îndreptă umerii când își depărtă picioa- 
rele. Era o poziţie tradițională de luptă, învățată în anii de instrucţie 
şi care acum era doar un automatism. Nu îndrăzni să se gândească 
de ce sunetul paşilor îi făcu trupul să o adopte. 

Pocnetul care se auzi când ea deschise fiecare dintre cele patru 
încuietori ar fi putut fi la fel de bine bătăile unei tobe de război. 

Cassian se gândi la lucrurile pe care voia să i le spună, la cum îi 
sugerase Feyre să le spună. 

Uşa se deschise brusc, mânerul răsucindu-se atât de puternic, 
încât Cassian se întrebă dacă ea își imagina că era gâtul lui. 

Nesta Archeron era deja încruntată. Dar iat-o! 

Arăta ca naiba. 

-Ce vrei? 

Ea nu deschise uşa mai mult de o palmă. 

Când o văzuse ultima dată? La petrecerea de la sfârşitul verii, pe 
barca aceea de pe Sidra, luna trecută? Nu arătase atât de rău. Deşi 
presupunea că nimeni nu arăta bine după o noapte în care încercase 
să se înece în vin şi tărie. Mai ales la... 

-Este şapte dimineaţa, continuă ea, măsurându-l cu privirea 
gri-albastră care îl enerva întotdeauna. 

Purta cămaşa unui mascul. Mai rău, purta doar cămaşa unui 
mascul. 

Cassian se sprijini cu o mână de tocul uşii şi îi schiță un zâmbet 
care ştia că o făcea să îşi scoată ghearele. 

- Ai avut o noapte grea? 

De fapt, un an greu. Chipul ei frumos era palid, mult mai tras 
decât înainte de războiul cu Hybernul, buzele îi erau vinete, iar 
ochii aceia... erau reci şi tăioşi ca o dimineaţă de iarnă în munți. 

Nicio bucurie, niciun zâmbet nu se citea pe chipul ei. În fiinţa ei. 

Ea dădu să-i prindă mâna cu uşa. 

El băgă piciorul în spaţiul gol înainte să îi poată rupe degetele. 
Nesta îşi umflă ușor nările. 

- Feyre vrea să vii acasă. 

- Unde anume? spuse Nesta, încruntându-se la piciorul pe care 
îl băgase el în uşă. Are cinci. 

Cassian se abținu să îi răspundă. Nu erau pe un câmp de luptă, 
iar el nu era inamicul ei. Treaba lui era să o ducă la locul desemnat. 
Şi apoi să se roage ca minunata casă în care tocmai se mutaseră 
Feyre şi Rhys să nu ajungă un morman de moloz. 

-La cea nouă. 

- De ce nu a venit sora mea să mă ia? 

El cunoştea licărul neîncrezător din ochii ei, ușoara rigiditate a 
spatelui. Propriile lui instincte clocotiră ca să îi înfrunte sfidarea, să 
tot insiste şi să descopere ce s-ar fi putut întâmpla. 

De la Solstiţiul de Iarnă, cei doi schimbaseră doar câteva cu- 
vinte. Majoritatea pe barcă, la petrecerea de luna trecută, rezumân- 
du-se la atât: 

— Mişcă-te! 

- Bună, Nes! 

— Mişcă-te! 

-Cu dragă inimă! 

După multe luni în care nu se întâmplase nimic, în care abia se 
văzuseră, asta fusese tot. 

Nici măcar nu înțelesese de ce venise ea la petrecere, mai ales 
când ştia că avea să rămână pe apă cu ei câteva ore. Era foarte pro- 
babil ca rara apariţie să fi fost meritul lui Amren, datorită influenţei 
pe care o avea femela asupra Nestei. Dar, la sfârşitul acelei seri, 
Nesta fusese prima la coborârea din barcă, cu braţele strânse în 
jurul propriului trup, iar Amren meditase în celălalt capăt, aproape 
tremurând de furie şi dezgust. 

Nimeni nu întrebase ce se întâmplase între ele, nici măcar 
Feyre. Ambarcaţiunea fusese trasă la mal, iar Nesta practic fugise 
şi nimeni nu mai vorbise cu ea de atunci. Până azi. Până în clipa 
acestei conversații care părea cea mai lungă de la luptele împo- 
triva Hybernului. 

- Feyre este Marea Doamnă, zise Cassian în cele din urmă. Este 
ocupată cu conducerea Regatului Nopţii. 

Nesta îşi înclină capul, părul blond-şaten alunecându-i pe un 
umăr osos. În cazul oricui altcuiva, mişcarea ar fi fost contemplativă. 
În cazul ei, era avertismentul unui prădător care îşi evalua prada. 

-Şi sora mea, spuse ea cu vocea monotonă, care refuza să trans- 
mită vreo emoție, a considerat necesară prezenţa mea imediată? 

-Ştia că probabil vei avea nevoie să te speli şi voia să îți dea un 
avans. Eşti aşteptată la ora nouă. 

El aşteptă explozia cât ea calculă. 

Ochii ei sclipiră. 

-Par să am nevoie de două ore ca să fiu prezentabilă? 

El acceptă invitaţia de a o studia: picioare lungi şi goale, o rotun- 
jime frumoasă a şoldurilor, talie subțire - prea slabă - şi sâni plini 
şi ademenitori, care contrastau cu noile unghiuri ascuţite ale corpu- 
lui ei. 

Dacă ar fi fost vorba despre orice altă femelă, acei sâni minunaţi 
ar fi putut să-l motiveze îndeajuns încât să înceapă să o curteze din 
prima clipă. Dar, din momentul în care o cunoscuse pe Nesta, focul 
rece din ochii ei fusese o altfel de ispită. 

Iar acum, că era Mare Fae, cu toată puterea şi agresiunea ine- 
rentă - şi atitudinea proastă - el o evita cât mai mult posibil. Mai 
ales din cauza a ceea ce se întâmplase în timpul şi după războiul 

împotriva Hybernului. Ea îşi arătase foarte clar sentimentele față 
de el. 

- Pare că ţi-ar trebui câteva mese copioase, o baie şi nişte haine 
adevărate, spuse Cassian în sfârșit. 

Nesta îşi dădu ochii peste cap, dar îşi atinse tivul cămăşșii. 

- Dă-l afară pe ticălosul jalnic, spală-te, iar eu am să-ţi aduc 
nişte ceai, adăugă Cassian. 

Sprâncenele ei se ridicară câțiva milimetri. 

El îi zâmbi strâmb. 

-Crezi că nu îl aud pe masculul din dormitorul tău, care în- 
cearcă să se îmbrace în linişte şi să se furişeze pe fereastră? 

Ca şi când i-ar fi răspuns, un zgomot surd se auzi din dormitor. 
Nesta șuieră. 

- Revin peste o oră să văd cum merg lucrurile. 

Cassian rosti cuvintele atât de tăios, încât soldaţii lui ar fi ştiut să 
nu îl provoace - şi-ar fi amintit că exista un motiv întemeiat pentru 
care trebuia să poarte şapte pietre Siphon ca să-şi țină magia sub 
control. Dar Nesta nu zbura cu legiunile lui, nu era sub comanda lui 
şi cu siguranță nu părea să își aducă aminte că el avea peste cinci 
sute de ani şi... 

-Nu te deranja! Am să ajung la timp. 

El se desprinse de tocul uşii, întinzându-şi un pic aripile când se 
retrase câţiva paşi. 

- Nu asta mi s-a cerut să fac. Trebuie să te însoțesc până acolo. 

Nesta se crispă. 

-Du-te şi cocoaţă-te pe un coş de fum! 

El mimă o plecăciune, neîndrăznind să îşi mute privirea de la ea. 
Ea ieşise din Cazan cu... daruri. Daruri importante - întunecate. 
Dar nimeni nu văzuse sau simţise vreo urmă a acestora de la ultima 
luptă cu Hybernul, de când Amren spărsese Cazanul, iar Feyre şi 
Rhys reuşiseră să îl refacă. Nici Elain nu mai dezvăluise de atunci 
vreun semn al abilităţilor ei de clarvăzătoare. 

Dar dacă Nesta încă mai avea capacitatea să şteargă de pe fața 
pământului câmpuri de luptă... Cassian ştia că nu trebuie să devină 
vulnerabil în faţa altui prădător. 

- Vrei ceai cu lapte sau lămâie? 

Ea îi trânti uşa în faţă şi apoi închise fiecare dintre cele patru 
încuietori. 

Fluierând în sinea lui și întrebându-se dacă bietul ticălos din 
apartament avea să fugă într-adevăr pe fereastră - în mare parte ca 
să scape de ea - Cassian merse pe holul slab luminat şi plecă să 
caute ceva de mâncare. 

Azi urma să aibă nevoie de hrană. Mai ales de îndată ce Nesta ar 
fi aflat exact de ce o chemase sora ei. 


E3 


Nesta Archeron nu ştia cum îl chema pe masculul din aparta- 
mentul ei. 

Ea îşi scotoci memoria îmbibată de vin când reveni în dor- 
mitor, ferindu-se de grămezile de cărţi şi haine, amintindu-și de 
privirile înfierbântate din tavernă, de întâlnirea umedă şi pătimaşă 
a gurilor lor, de transpirația care o acoperise călărindu-l până ce 
plăcerea şi băutura o aruncaseră într-o uitare binecuvântată, dar 
nu şi numele lui. 

Când Nesta ajunse în dormitorul înghesuit şi slab luminat, mas- 
culul deja se aplecase afară pe fereastră, Cassian fără îndoială pân- 
dind pe strada de dedesubt, ca să-i vadă ieşirea deosebit de jalnică. 
Patul cu baldachin de alamă era şifonat, cearşafurile erau pe jumă- 
tate căzute pe podeaua deformată de lemn care scârţâia, iar fe- 
reastra întredeschisă se lovea de zid în balamalele-i slăbite. Masculul 
se întoarse către ea. 

Era chipeş, ca majoritatea masculilor Mari Fae. Puțin mai slab 
decât îi plăcea ei - practic un băiat în comparaţie cu musculosul 
înalt care tocmai umpluse cadrul uşii. El tresări când ea intră, mâh- 
nindu-se când observă ce purta Nesta. 

-Eu... Asta e... 

Nesta îşi scoase cămașa lui, rămânând în pielea goală. El căscă 
ochii mari, dar mirosul fricii lui rămase - nu de ea se temea, ci de 
masculul pe care îl auzise la uşa de la intrare. Când îşi aminti cine 

era sora ei. Cine era partenerul surorii ei. Cine erau prietenii surorii 
ei. Ca şi când ceva din toate astea ar fi însemnat ceva. 

Ce miros ar fi avut frica lui dacă ar fi aflat că îl folosise şi se cul- 
case cu el ca să se poată controla? Ca să liniştească acel întuneric 
agitat ce clocotea în ea din clipa în care ieșise din Cazan? În ultimul 
an, Nesta aflase că sexul, muzica şi băutura o ajutau. Nu întru totul, 
dar îi împiedicau puterea să dea în clocot. Chiar dacă o mai simțea 
curgându-i prin sânge, încolăcită strâns în jurul oaselor ei. 

Aruncă spre el cămaşa albă. 

- Acum poți să foloseşti uşa de la intrare. 

El îşi trase cămaşa peste cap. 

- Eu... El mai este... 

Continuă să-i privească sânii obraznici în răcoarea dimineţii, 
trupul gol, locul în care i se uneau coapsele. 

- Adio! 

Nesta intră în baia ruginită lipită de dormitor. Cel puţin aici 
avea apă caldă. 

Câteodată. 

Feyre şi Elain încercaseră să o convingă să se mute, dar le igno- 
rase întotdeauna sfatul. La fel cum ignorase tot ce se vorbise azi. 
Ştia că Feyre avea de gând să o dojenească. Poate din cauză că Nesta 
trecuse tot ce băuse la tavernă seara trecută în contul surorii ei. 

Nesta pufni, rotind mânerul din baie. Acesta scârțâi, metalul 
fiind rece la atingere, iar apa împroşcă, stropind apoi cada crăpată 
şi pătată. 

Asta era casa ei. Fără servitori, fără ochi care să îi supravegheze 
şi să îi judece fiecare mişcare, fără companie, în afară de cazul în 
care invita ea pe cineva sau primea vizita vreunui războinic arogant 
şi băgăcios. 

Dură cinci minute ca apa să se încălzească suficient încât să în- 
ceapă să umple cada. Anul trecut, fuseseră zile în care nici măcar nu 
se deranjase să aştepte. Uneori, când intra în apa rece ca gheața, nu 
simţea frigul, ci doar profunzimea întunecată a Cazanului în timp 
ce o devora. În timp ce îi smulgea omenia şi moralitatea, transfor- 
mând-o în asta. 

Se luptase câteva luni cu panica paralizantă care îi făcea oasele 
să tremure de frica de a se scufunda, dar se forțase să o înfrunte. 
Învăţase să stea în apa ca un sloi, îngrețoşată și tremurând, scrâșnind 
din dinţi; refuzase să se mişte înainte ca trupul ei să-şi dea seama că 
era într-o cadă şi nu în Cazan, că era în apartamentul său şi nu în 
castelul de piatră de peste mare, că era vie şi nemuritoare. Chiar 
dacă tatăl ei nu era. 

Nu, tatăl ei era cenușă în vânt, existenţa lui fiind marcată doar de 
o piatră de mormânt pe un deal din afara acestui oraş. Sau aşa îi 
spuseseră surorile ei. 

„Te-am iubit din prima clipă în care te-am ţinut în brațe“, îi spu- 
sese el în acele ultime momente împreună. 

„Să nu-mi atingi fata cu mâinile tale murdare!“ fuseseră ultimele 
lui cuvinte, rostite cu furie regelui Hybernului. Tatăl ei îşi risipise 
acele ultime cuvinte pe nenorocitul de rege. 

Tatăl ei. Bărbatul care nu luptase niciodată pentru copiii lui, nu 
până la sfârşit. Când venise ca să îi salveze - să salveze oamenii şi 
ființele Fae, da, dar, mai mult decât orice, pe fiicele lui. Pe ea. 

O risipă colosală şi stupidă. 

Puterea neagră curgea prin ea, dar nu fusese suficient să îl îm- 
piedice pe regele Hybernului să îi rupă gâtul. 

Ea îşi urâse tatăl, îl urâse profund, şi totuşi el o iubise dintr-un 
motiv inexplicabil. Nu îndeajuns încât să încerce să îi scape de să- 
răcie sau să îi împiedice să moară de foame. Dar cumva reuşise să 
adune o armată pe continent. Să conducă o corabie care purta nu- 
mele ei. 

Nesta tot îşi urâse tatăl în acele ultime clipe. Iar apoi, gâtul îi pâ- 
râise, dragostea nesăbuită pentru ea umplându-i ochii când îşi 
dădea duhul, nu teama. 

Asta dăinuise - expresia din ochii lui. Disprețul din inima ei, în 
timp ce el murea pentru ea. Acesta o chinuise, rozând-o ca puterea 
pe care şi-o reprimase profund, agitându-se violent în mintea sa 
până ce nicio baie rece ca gheaţa nu o putea amorţi. 

L-ar fi putut salva. 

Era vina Regelui Hybernului. Ea ştia asta. Dar era și a ei. La fel 
cum era vina ei că Elain fusese prinsă de Cazan după ce Nesta îl spi- 
onase cu puterea minţii şi că Hybernul făcuse lucruri atât de îngro- 
zitoare ca să le vâneze pe ea şi sora ei ca pe nişte căprioare. 

Uneori, groaza şi panica îi înlemneau trupul încât nimic nu o 
putea face să respire. Nimic nu putea împiedica puterea îngrozi- 
toare să crească tot mai mult în ea. Nimic în afară de muzica din ta- 
verne, jocurile de cărţi cu străinii, nenumăratele sticle de vin şi 
sexul care o făcea să nu mai simtă nimic, dar îi oferea un moment 
de eliberare în mijlocul vuietului din sinea ei. 

Nesta termină baia, spălându-şi trupul de transpiraţia şi alte 
rămăşiţe ale nopţii trecute. Partida de sex nu fusese proastă - se cul- 
case şi cu alţii mai pricepuţi, dar şi mai stângaci. Nici măcar nemu- 
rirea nu era suficientă ca unii masculi să stăpânească arta amorului. 

Aşadar, învățase singură ce îi plăcea. Făcuse rost de ceai contra- 
ceptiv pentru o lună de la spiţeria locală, apoi adusese aici primul 
mascul, care aflase că fusese virgină abia când văzuse sângele de pe 
cearşafuri. Chipul i se încordase de dezgust; după o clipă, un licăr 
de frică i se citise în privire la gândul că ar fi putut să-i zică surorii 
ei că prima experienţă sexuală fusese nesatisfăcătoare. Partenerului 
nesuferit al surorii ei. Nesta nu se deranjase să îi spună că îi evita pe 
amândoi cu orice preţ. În special pe cel din urmă. Zilele astea, 
Rhysand părea mulţumit să procedeze la fel. 

După războiul cu Hybernul, Rhysand îi oferise nişte slujbe. 
Poziţii în regatul lui. 

Ea nu şi le dorea. Oferite din milă, erau nişte încercări palide de 
a o obliga să facă parte din viaţa lui Feyre, să aibă o simbrie fru- 
moasă. Dar Marele Lord nu o plăcuse niciodată. Conversaţiile lor 
erau în cel mai bun caz reci şi civilizate. 

Nu îi spusese niciodată că locuia aici din aceleaşi motive pen- 
tru care el o ura. Uneori, făcea băi reci. Alteori uita să mănânce. 
Nu suporta pârâitul şemineului. Și se îneca în vin, muzică şi plă- 
cere în fiecare seară. Toate lucrurile condamnabile pe care le cre- 
dea Rhysand despre ea erau adevărate - iar Nesta o ştiuse cu mult 
timp înainte ca el să fi apărut la uşa ei. 

Orice ofertă pe care i-o făcea Rhysand era doar din dragoste 
pentru Feyre. Era mai bine să îşi petreacă timpul aşa cum îşi dorea. 
La urma urmei, ei plăteau în continuare pentru toate. 

Bătaia din ușă zgudui întregul apartament. 

Ea se încruntă privind spre camera din față, gândindu-se dacă să 
pretindă că plecase, dar Cassian o putea auzi și mirosi. lar dacă i-ar 
fi distrus uşa, ceea ce era foarte probabil, ar fi avut neplăcerea de a-i 
explica asta proprietarei avare. 

Aşadar, Nesta îmbrăcă rochia pe care o lăsase pe podea cu o 
seară în urmă, apoi descuie din nou cele patru încuietori pe care le 
instalase în ziua în care sosise. Era practic un ritual să le încuie la 
lăsarea nopţii. Chiar şi când masculul anonim fusese aici, chiar şi 
beată de atât vin, tot îşi amintise să le încuie pe toate. 

Ca şi când asta i-ar fi ţinut departe pe monștrii acestei lumi. 

Nesta deschise uşa suficient cât să vadă zâmbetul arogant al lui 
Cassian, şi o lăsă întredeschisă când plecă în grabă să își caute 
încălțările. 

El intră după ea cu o cană de ceai, probabil împrumutată de la 
prăvălia din colţ. Sau dăruită de-a dreptul, având în vedere că oa- 
menii aveau tendinţa să venereze pământul pe care călcau cizmele 
lui murdare de noroi. Era adorat de cei din oraș, înainte de con- 
flictul cu Hybernul, iar eroismul şi sacrificiul lui - faptele de pe 
câmpurile de luptă - îi câștigaseră şi mai multă admiraţie după 
sfârşitul acestuia. 

Nu îi condamna admiratorii. Trăise plăcerea şi groaza de a-l ur- 
mări pe câmpul de luptă. Încă se trezea transpirată, amintindu-și 
cum nu reuşise să respire când îl văzuse luptând, înconjurat de ina- 
mici; ce simţise când puterea Cazanului se ridicase, iar ea ştiuse că 
avea să lovească unde armata lor era cea mai puternică - în el. 

Ea nu reuşise să îi salveze pe cei o mie de illyrieni care căzuseră 
după ce îl chemase într-un loc sigur. Evita şi acea amintire. 

Cassian îi studie apartamentul şi fluieră încetişor. 

- Te-ai gândit vreodată să tocmeşti o femeie de serviciu? 

Nesta studie micul apartament - o canapea lăsată roşie, un şe- 
mineu din cărămidă, pătat de funingine, un fotoliu înflorat, mâncat 

de molii, şi bucătărioara veche, plină cu teancuri înclinate de vase 
murdare. Unde îşi aruncase încălțările cu o seară în urmă? Plecă să 
le caute în dormitor. 

- Nişte aer proaspăt ar fi un început bun, adăugă Cassian din ca- 
mera cealaltă. 

Fereastra scârțâi când el o deschise. 

Ea îşi găsi pantofii maro în colţuri opuse ale dormitorului. Unul 
duhnea a vin vărsat. 

Nesta se aşeză pe marginea saltelei ca să îi încalţe, trăgând de 
şireturi. Nu se deranjă să îşi ridice privirea când paşii fermi ai lui 
Cassian se apropiară şi apoi se opriră în prag. 

El adulmecă o dată. Zgomotos. 

-Speram că măcar ai schimbat cearşafurile între vizitatori, dar 
se pare că nu te deranjează. 

Nesta legă şireturile primului pantof. 

-Ce te priveşte pe tine? 

El ridică din umeri, deşi încordarea de pe chipul lui nu reflecta 
prea multă nonşalanţă. 

-Dacă pot să simt mirosul mai multor masculi diferiţi, atunci 
cu siguranţă şi însoțitorii tăi pot. 

-Asta nu i-a împiedicat. 

Ea îşi legă celălalt pantof, ochii căprui ai lui Cassian urmărindu-i 
mișcarea. 

- Ți se răceşte ceaiul. 

Dinţii lui licăriră. 

Nesta îl ignoră şi căută din nou prin dormitor. Haina ei... 

-Haina ta este pe podea lângă uşa de la intrare, spuse el. Şi o să 
fie răcoare afară, deci ia-ţi o eșarfă. 

Ea îl ignoră şi de data asta, dar trecu pe lângă el, atentă să nu îl 
atingă, şi își găsi haina de un albastru închis acolo unde-i spusese 
Cassian. Deschise uşa de la intrare, făcându-i semn să iasă primul. 

Cassian se uită în ochii ei când trecu pe lângă Nesta, întinse un 
braţ... 

Şi luă din cuierul din zid eşarfa crem cu albastru pe care i-o dă- 
ruise Elain de ziua ei, primăvara trecută. O apucă în pumn şi o le- 
gănă ca şi când ar fi fost un şarpe gâtuit când trecu pe lângă ea. 

Ceva nu îi dădea pace. De obicei, Cassian rezista un pic mai 
mult înainte să se enerveze. Poate avea o legătură cu ceea ce voia 
Feyre să spună acasă. 

Nestei i se strânse stomacul când închise fiecare încuietoare. 

Nu era proastă. Ştia că de când se terminase războiul fusese 
agitaţie în aceste ținuturi şi pe continent. Ştia că fără zidul care să 
acţioneze ca o barieră, unele teritorii Fae forțau limitele cât puteau, 
revendicând graniţele şi în ceea ce privea modul în care îi tratau pe 
oameni. Şi ştia că acele patru regine umane încă se ascundeau în 
palatul lor comun, cu armatele nefolosite şi intacte. 

Toate erau nişte monștri. O uciseseră pe regina cu păr auriu, 
care le trădase şi o vânduseră pe o alta - Vassa - unui lord-vrăjitor. 
Părea potrivit ca, acum, cea mai tânără dintre cele patru regine ră- 
mase să fi fost transformată într-o babă de Cazan. Transformată 
într-o Fae cu viaţă lungă, da, dar îmbătrânită într-o carcasă stafidită, 
drept pedeapsă pentru puterea pe care o luase Nesta de la Cazan - o 
smulsese când acesta îi transformase corpul muritor în ceva nou. 

Regina zbârcită o condamna pe ea. Îşi dorise să o ucidă, deoa- 
rece Corbii Hybernului avuseseră dreptate înaintea lui Bryaxis, 
iar Rhysand îi distrusese pentru că se infiltraseră în biblioteca din 
Casa Vântului. 

În cele paisprezece luni de după război nu se auzise nimic de 
acea regină. 

Dar dacă apăruse o nouă ameninţare... 

Cele patru încuietori părură să râdă de ea înainte ca Nesta să îl 
urmeze pe Cassian afară din clădire şi în orașul aglomerat de din- 


colo de aceasta. 


„Casa“ de pe malul râului era de fapt un conac şi era atât de 
nouă, curată şi frumoasă, încât Nesta își aminti că pantofii îi erau 

pătaţi cu vin stătut abia când trecu pe sub bolta înaltă de marmură 
şi ajunse în holul strălucitor de la intrare, decorat cu gust în nuanţe 
ivorii şi galbene. 

O scară uriaşă împărțea în două spaţiul imens, un candelabru 
din sticlă suflată manual - făurit de artizanii din Velaris - coborând 
din tavanul sculptat de deasupra. Luminile fae din fiecare glob în 
formă de cuib aruncau reflexii pâlpâitoare pe podeaua lustruită din 
lemn galben, fiind întrerupte doar de ferigi în ghivece, mobilier din 
lemn făcut tot în Velaris şi o expoziţie impresionantă de obiecte de 
artă. Ea nu se deranjă să remarce nimic din toate acestea. Covoarele 
luxoase albastre acopereau ici şi colo podeaua imaculată, o plantă 
curgătoare întinzându-se de-a lungul holurilor cavernoase pe am- 
bele părţi, iar una trecea pe sub bolta scărilor, direct spre peretele cu 
ferestre din partea opusă, care dădeau către o peluză înclinată şi 
râul strălucitor de la baza acesteia. 

Cassian se îndreptă spre stânga - spre camerele oficiale de afa- 
ceri, o informase Feyre pe Nesta în timpul primului şi singurului 
tur din urmă cu două luni. Nesta fusese atunci pe jumătate beată şi 
urâse fiecare secundă şi fiecare cameră perfectă. 

Majoritatea masculilor le cumpărau soțiilor şi partenerelor biju- 
terii drept cadouri pentru Solstiţiul de Iarnă. 

Rhys îi cumpărase lui Feyre un palat. 

Nu - cumpărase pământul distrus de război, iar apoi îi dăduse 
partenerei lui frâu liber să proiecteze reşedinţa visurilor lor. 

Şi, cumva, se gândi Nesta în timp ce îl urmă în linişte pe 
Cassian - care era neobişnuit de tăcut - pe hol spre unul dintre bi- 
rourile ale căror uşi erau deschise, Feyre şi Rhys reușiseră să facă 
locul acesta să pară confortabil şi primitor. Era o clădire imensă, 
dar totuşi o casă. Până şi mobila obişnuită părea concepută pentru 
confort şi relaxare, pentru conversații lungi în timpul unei mese co- 
pioase. Fiecare piesă de artă fusese aleasă de Feyre sau pictată de ea, 
multe fiind portrete şi picturi cu ei — prietenii ei, noua sa... familie. 

Bineînţeles, cu Nesta nu era niciunul. 

Până şi nenorocitul lor tată avea un portret pe perete, pe o latură 
a scării mari: el şi Elain zâmbeau fericiţi, aşa cum fuseseră înainte 

ca lumea să se ducă naibii. Stăteau pe o bancă de piatră printre tu- 
fele de hortensia cu flori roz şi albastre. Erau în fosta grădină a 
primei lor case, acel conac minunat de lângă mare. Nesta şi mama 
lor nu erau nicăieri. 

Aşa fusese la urma urmei: Elain şi Feyre îşi iubeau tatăl, Nesta 
fiind prețuită şi educată de mama lor. 

În timpul primului tur, Nesta observase lipsa ei de aici. Lipsa 
mamei lor. Nu spusese nimic, desigur, dar era o absenţă vădită. 

Fu suficient încât să o facă acum să scrâșnească din dinţi, să o 
îndemne să apuce lesa invizibilă interioară care ţinea la distanţă pu- 
terea oribilă din ea şi să tragă cu putere când Cassian intră în birou 
şi spuse celor care îi aşteptau: 

-A sosit! 

Nesta se încordă, însă Feyre chicoti pur şi simplu. 

- Ai venit cu cinci minute mai devreme. Sunt impresionată! 

- Pare un semn bun pentru jocurile de noroc. Ar trebui să 
mergem la Rita, spuse tărăgănat Cassian tocmai când Nesta intră în 
camera cu lambriuri de lemn. 

Biroul se deschidea spre o curte cu grădină luxuriantă. Spaţiul 
era călduros şi mare, iar ea ar fi putut recunoaşte că îi plăceau raf- 
turile de cărți de la podea la tavan, mobilierul din catifea de cu- 
loarea safirului din fața şemineului din marmură neagră, dacă nu ar 
fi văzut cine stătea înăuntru. 

Feyre era cocoțată pe cotiera rotunjită a canapelei, îmbrăcată cu 
un pulover alb gros şi pantaloni mulaţi negri. 

Rhys, în hainele lui negre obişnuite, se rezema de marginea 
şemineului, cu braţele încrucișate. Astăzi nu-şi afişa aripile. 

Şi Amren, în griul preferat, stătea picior peste picior în fotoliul 
de lângă șemineul aprins, măsurând-o dispreţuitor din priviri pe 
Nesta, cu ochii ei argintii. 

Atât de multe se schimbaseră între ea şi femelă! 

Nesta se ocupase de distrugere. Nu îşi permise să se gândească 
la cearta de la petrecerea sfârşitului de vară, de pe barcă. Sau la fap- 
tul că nu vorbise cu Amren de atunci. 


Regatul flăcărilor argintii 29 


Nu o mai vizitase pe Amren. Nu mai discutaseră la un joc de 
puzzle. Şi cu siguranţă lecţiile de magie luaseră sfârşit. Se asigurase 
şi de această ultimă parte. 

Cel puţin Feyre îi zâmbea. 

- Am auzit că te-ai distrat aseară. 

Nesta aruncă o privire între locul în care Cassian se aşezase pe 
fotoliul din fața lui Amren, locul gol de pe canapea lângă Feyre şi 
cel unde stătea Rhys lângă şemineu. 

Ea îşi ţinu spatele drept şi bărbia sus, urând faptul că toţi o pri- 
viră când alese să se aşeze pe canapea lângă sora ei. Urând că Rhys 
şi Amren îi observară pantofii murdari şi că probabil încă mai mi- 
rosea a mascul, în ciuda băii făcute. 

- Arăţi groaznic! spuse Amren. 

Nesta nu era suficient de proastă încât să se încrunte la... orice ar 
fi fost Amren. Da, acum era Mare Spiriduş, dar cândva fusese ceva 
diferit. Nu din lumea asta. Limba-i era încă destul de tăioasă ca să 
rănească. 

Ca şi Nesta, Amren nu avea o magie specifică regatului legată 
de Marii Spiriduşi. Asta nu însemna că influența ei în regat era mai 
mică. Puterile de Mare Spiriduş ale Nestei nu se materializaseră ni- 
ciodată - avea doar ce luase de la Cazan, în loc să îl lase să îi dăru- 
iască putere, aşa cum făcuse cu Elain. Nu ştia ce smulsese de la 
Cazan când acesta îi răpise natura omenească, dar ştia că erau lu- 
cruri pe care nu intenţiona să le înțeleagă sau să le stăpânească 
vreodată. Gândul în sine îi întorcea stomacul pe dos. 

- Deşi pariez că-ţi este greu să arăţi bine când ieşi în oraş noaptea 
târziu, te îmbeţi până-ți pierzi minţile şi te culci cu orice îţi iese în 
cale, continuă Amren. 

Feyre întoarse capul spre Aghiotantul Marelui Lord. Rhys părea 
înclinat să fie de acord cu Amren. Cassian îşi ţinu gura. Nesta 
spuse lin: 

-Nu ştiam că activităţile mele intră sub jurisdicţia ta, zise calm 
Nesta. 

Cassian scoase un murmur ce părea un avertisment. Ea nu ştia 
pentru care dintre ei. Sau nu îi păsa. 

Ochii lui Amren străluciră, o rămăşiţă a puterii care arsese 
cândva în ea. Tot ce mai rămăsese acum. Sora lui Feyre ştia că şi pu- 
terea ei ar fi putut străluci aşa, dar, cu toate că Amren se dezvăluise 
a fi lumină şi căldură, Nesta ştia şi că flacăra ei argintie izvora 
dintr-un loc mai rece şi mai întunecat. Un loc vechi - și totuşi com- 
plet nou. 

- Intră, când cheltuieşti atât de mult din aurul nostru pe vin! o 
provocă Amren. 

Poate îi forțase prea mult cu nota de plată din seara precedentă. 

Nesta se uită la Feyre, care tresări. 

- Deci tu chiar m-ai făcut să vin până aici ca să fiu mustrată? 

Ochii lui Feyre - aceiaşi ca ai ei - se îmblânziră puţin. 

- Nu, nu eşti mustrată. Ea aruncă o privire tăioasă spre Rhys, 
care era încă tăcut şi rece, rezemat de marginea şemineului, iar apoi 
spre Amren, care clocotea pe fotoliul ei. Consideră că e o discuţie. 

Nesta se ridică repede în picioare. 

- Viaţa mea nu te priveşte şi nici nu este deschisă vreunei discuții! 

-Stai jos! se răsti Rhys. 

Asprimea, influenţa şi puterea din glasul care-i dăduse ordinul... 

Nesta înțepeni, împotrivindu-se şi urând faptul că partea Fae 
din ea se supunea unor asemenea lucruri. Cassian se aplecă înainte 
în fotoliu ca şi când ar fi sărit între ei. Nesta ar fi putut jura că pe 
chipul lui se întipărise ceva asemănător suferinţei. 

Dar Nesta se uită în ochii lui Rhys şi-şi transpuse în privire fie- 
care gram de sfidare, chiar dacă ordinul lui îi făcea genunchii să 
vrea să se îndoaie, să se aşeze. 

Rhys spuse: 

- Ai să rămâi! zise Rhys. Ai să asculți! 

Ea râse încet. 

-Nu eşti Marele meu Lord. Nu îmi dai ordine. 

Dar ştia cât de puternic era el. Văzuse şi simţise asta. Încă tre- 
mura în preajma lui. 

Rhys mirosi acea frică. O parte a gurii lui se ridică într-un zâm- 
bet nemilos. 

- Vrei să mă înfrunți, Nesta Archeron? spuse el mieros. Marele 
Lord al Regatului Nopții gesticulă spre peluza înclinată de dincolo 
de ferestre. Avem destul spațiu să ne luptăm. 

Nesta îşi dezgoli dinții, strigând în tăcere la propriul corp să as- 
culte de ordinele ei. Mai degrabă ar fi murit decât să i se supună lui. 
Oricăruia dintre ei. 

Rhys zâmbi mai larg, conştient de acest fapt. 

- Destul! se răsti Feyre la Rhys. Ți-am spus să nu te bagi! 

El îşi mută privirea îÎîmpestrițată cu stele spre partenera lui, iar 
Nesta nu putu face prea multe înainte se prăbușească pe canapea 
când genunchii îi cedară în sfârşit. Feyre îşi înclină capul, umflân- 
du-şi nările, şi îi zise lui Rhysand: 

- Poţi ori să pleci, ori să rămâi şi să taci! 

Rhys îşi încrucişă din nou braţele, dar nu spuse nimic. 

-E valabil şi pentru tine! i se adresă Feyre lui Amren. 

Femela îşi drese zgomotos vocea şi se culcușşi în fotoliul ei. 

Nesta nu se deranjă să pară amabilă când Feyre se întoarse spre 
ea şi se aşeză corespunzător pe canapea, pernele din catifea scârțâind 
sub ea. Sora ei înghiţi în sec. 

-Trebuie să facem nişte schimbări, Nesta, zise răguşită Feyre. 
Toţi trebuie să facem, şi tu, şi noi. 

Unde naiba era Elain? 

- Am să-mi asum eu vina, continuă Feyre, pentru că am permis 
lucrurilor să ajungă atât de departe şi atât de rău. După războiul cu 
Hybernul şi tot ce s-a mai întâmplat, asta... Tu... Ar fi trebuit să-ți 
fiu alături ca să te ajut, dar nu am fost, şi sunt pregătită să admit că 
o parte din vină e a mea. 

- Pentru ce anume eşti vinovată? spuse Nesta printre dinți. 

- Pentru comportamentul tău de rahat, zise Cassian. 

I-o spusese la Solstițiul de Vară. Şi, la fel ca atunci, spatele îi 
înțepeni la insulta și aroganța... 

- Uite, continuă Cassian, ridicând mâinile, nu este vreo greşeală 
morală, dar... 

- Înţeleg ce simți, interveni Feyre. 

-Nu ştii nimic despre ce simt. 

- Este timpul să facem nişte schimbări, continuă Feyre. Începând 
de acum. 

- Ține-ţi prostiile fățarnice altruiste departe de viața mea! 

-Nu ai o viaţă! îi răspunse Feyre. Şi nu am de gând să mai stau 
vreo clipă şi să văd cum te distrugi. Își atinse pieptul în dreptul 
inimii, cu mâna tatuată, ca şi când asta ar fi însemnat ceva. Am 
decis ca după război să te las în pace, dar se pare că a fost o greșeală. 
Că eu m-am înșelat. 

-0? 

Cuvântul era un pumnal aruncat între ele. 

Rhys se încordă la surâsul dispreţuitor, dar tot nu spuse nimic. 

- Ai terminat-o, şopti Feyre, cu vocea tremurândă. Comporta- 
mentul ăsta, apartamentul în care locuieşti - ai terminat-o cu toate 
astea, Nesta! 

-Şi unde ar trebui să mă duc? întrebă Nesta pe un ton rece. 

Feyre se uită la Cassian. 

Pentru prima dată, Cassian nu zâmbea. 

-Cu mine, spuse el. Ca să te antrenezi. 


CAPITOLUL 2 


Cassian se simțea de parcă ar fi tras o săgeată într-un dragon 
care dormea. Nesta, cu haina ei albastră uzată, cu pantofii pătaţi şi 
rochia gri şifonată, îl măsură din priviri şi întrebă: 

-= Ce? 

- După întâlnirea asta, te muţi în Casa Vântului, o lămuri Feyre. 
Ea dădu din cap spre est, spre palatul cioplit în munţii din capătul 
îndepărtat al oraşului. Eu şi Rhys am decis ca în fiecare dimineață 
să te antrenezi cu Cassian în Windhaven, în Munţii Illyrieni. După 
prânz, tot restul după-amiezii o să ai de lucru în biblioteca de sub 
Casa Vântului. Dar apartamentul, tavernele murdare - s-a terminat 
cu toate astea, Nesta! 

Nesta îşi strânse pumnii în poală, dar nu spuse nimic. 

El ar fi trebuit să se aşeze lângă ea, în loc să îi permită Marii 
Doamne să stea pe canapea, la distanță de un braţ. Nu conta că 
Feyre avea deja un scut în jurul ei, mulțumită lui Rhys - îl avusese 
şi la micul dejun. „Face parte din antrenamentul meu actual“, mor- 
măise Feyre când Cassian întrebase despre apărarea de fier, atât de 
puternică încât îi masca până şi mirosul. „Rhys l-a rugat pe Helion 
să îl înveţe despre scuturile cu adevărat impenetrabile, deci bine- 
înţeles că am plăcerea să fiu supusă testului. Trebuie să încerc să îl 
sparg pe ăsta, ca să văd dacă Rhys urmează corect instrucțiunile lui 
Helion. Este un nou fel de nebunie.“ 


34 SARAH J. MAAS 


Însă una care se dovedise întâmplătoare. Chiar dacă ei nu ştiau 
ce putea face puterea Nestei împotriva magiei obişnuite. 

Rhys părea să se gândească la acelaşi lucru, iar Cassian se pregăti 
să sară între cele două surori. Pietrele lui Siphon licăriră în semn de 
avertisment atunci când puterea lui Rhys vui. 

Cassian nu se îndoia că Feyre se putea apăra împotriva majorității 
adversarilor, dar Nesta... 

El nu era prea sigur că Feyre avea să riposteze, chiar dacă Nesta 
şi-ar fi aruncat puterea îngrozitoare asupra ei. Și ura că nu ştia dacă 
Nesta ar fi decăzut destul de mult încât să o facă, şi că situația se 
agravase într-atât încât chiar să se gândească la posibilitatea asta. 

-Nu mă mut în Casa Vântului! spuse Nesta. Şi nu mă antrenez 
în satul ăla mizerabil! Cu siguranță nu cu el. 

Ea îi aruncă o privire plină de venin. 

-Nu se poate negocia, spuse Amren, încălcându-şi a doua oară în 
câteva minute promisiunea de a nu se băga în discuţie pe cât posibil. 

Cea mai mare dintre surorile Archeron avea talentul de a se face 
plăcută. Totuşi, Nesta şi Amren întotdeauna avuseseră o legătură — 
o înţelegere. 

Până la cearta lor de pe barcă. 

- Pe naiba nu se poate! o provocă Nesta, dar nu încercă să se ri- 
dice în picioare când ochii lui Rhysand licăriră cu un avertisment 
rece. 

-Lucrurile din apartamentul tău sunt împachetate chiar acum, 
spuse Amren, luând o scamă de pe bluza ei de mătase. Când ai să te 
întorci, o să fie gol. Hainele tale deja sunt trimise la Casă, deşi am 
dubii c-or să fie potrivite pentru antrenamentul din Windhaven. 

Se uită cu subînțeles la rochia gri a Nestei, mai largă decât fusese 
cândva. Observa Nesta micul licăr de îngrijorare din ochii fumurii 
ai lui Amren - înțelegea cât de rar se întâmpla asta? 

Mai mult decât atât, înțelegea Nesta că nu se întruniseră ca să o 
condamne, ci pentru că erau îngrijoraţi? Privirea ei furioasă trans- 
mise lui Rhysand că i se părea doar un atac. 

-Nu poţi să faci aşa ceva! spuse Nesta. Nu fac parte din regatul 
ăsta! 

-Se pare că nu te deranjează să cheltuieşti banii regatului, îi răs- 
punse Amren. În timpul războiului cu Hybernul, ai acceptat poziţia 
de emisar al nostru pentru oameni. Nu ai renunțat niciodată la 
rolul ăla, deci legea te consideră încă un membru oficial al rega- 
tului. Cu o fluturare a degetelor ei mici, o carte pluti spre Nesta îna- 
inte să cadă cu un zgomot surd pe pernele de lângă ea. Cam atâta 
magie mai avea acum Amren - magie obişnuită și banală de Mare 
Spiriduş. Pagina două sute treizeci şi șase, dacă vrei să verifici. 

Amren le citise legile cu atenţie pentru asta? Cassian nici măcar 
nu ştia că exista o asemenea regulă - acceptase poziţia pe care i-o 
oferise Rhys fără întrebări, fără să îi pese ce accepta, doar ca el, Rhys 
şi Azriel să fie împreună și să aibă o patrie pe care să nu le-o poată 
lua nimeni vreodată. Până la Amarantha. 

Niciodată n-avea să înceteze să fie recunoscător pentru asta: 
pentru Marea Doamnă care era la doar câţiva paşi de el, îi salvase pe 
toți de domnia Amaranthei, îi adusese înapoi fratele, iar apoi îl sco- 
sese pe Rhys din întunericul care zăbovea. 

- Deci uite ce opțiuni ai, fato! spuse Amren, ridicându-şi bărbia 
delicată. 

Cassian nu rată privirea dintre Feyre şi Rhys: agonia de pe chipul 
Marii Doamne, care ştia ce ultimatum trebuia să-i dea Rhys Nestei 
şi furia pe jumătate reprimată a lui Rhys că partenera lui suferea 
atât de mult din cauza asta. Mai văzuse astăzi schimbul acesta de 
priviri şi sperase să nu îl mai revadă. 

Cassian luase devreme micul dejun împreună cu ei în dimineaţa 
asta când Rhys primise nota de plată pentru distracţia nocturnă a 
Nestei. Când Rhys citise lista cu voce tare: sticle de vin rar, mâncă- 
ruri exotice, datorii la jocurile de noroc... 

Feyre îşi fixase cu privirea farfuria până când lacrimi tăcute îi 
căzuseră în omletă. 

Cassian ştia că se mai discutase - că se mai certaseră — în legă- 
tură cu Nesta, întrebându-se dacă să îi mai acorde timp să se vin- 
dece, aşa cum crezuseră cu toții la început că avea să se întâmple, 
sau să intervină. Dar când Feyre plânsese la masă, el îşi dăduse 

seama că era un fel de ruptură, de acceptare a faptului că nu mai 
putea să spere. 

Cassian fusese nevoit să-şi aducă aminte de toate orele de antre- 
nament şi de toate ororile pe care le îndurase pe câmpul de luptă ca 
să nu afişeze aceeași tristeţe. 

Rhys strânsese liniştitor mâna lui Feyre înainte să se uite la 
Azriel şi după aceea la Cassian şi făcuse planul acesta. Ca şi când ar 
fi aşteptat de foarte mult timp. 

Elain intrase la jumătatea mesei. Muncise în grădina casei de la 
răsărit şi fusese serioasă când Rhys o pusese la curent. Feyre nu 
reuşise să spună nimic, dar Elain îl ascultase pe Rhys fără să-şi 
mute privirea. 

Apoi Rhys o chemase pe Amren din apartamentul ei din man- 
sardă, din partea cealaltă a râului. Feyre insistase ca ordinul să vină 
de la Amren, nu de la Rhys, ca să păstreze un soi de legătură de fa- 
milie între Rhys şi sora ei. 

Cassian nu credea că exista una, dar Rhys acceptase, îngenun- 
chind lângă Feyre, ştergându-i urmele lacrimilor şi sărutându-i 
tâmplele. Atunci plecaseră toţi de la masă, oferindu-le intimitate 
Marelui Lord şi Marii Doamne. 

Cassian îşi luase zborul după câteva minute, lăsând şuieratul 
vântului să-i acopere toate gândurile şi răcoarea acestuia să îi cal- 
meze inima agitată. Întâlnirea asta, ce urma să se întâmple... nimic 
nu avea să fie uşor. 

Ei căzuseră de acord că Amren fusese dintotdeauna unul dintre 
puţinii oameni care puteau să o convingă pe Nesta. Cea de care 
Nesta părea să se teamă, chiar dacă puţin. Care înţelegea cumva 
cum era Nesta în sinea ei. 

Fusese singura cu care Nesta vorbise sincer după război. 

Nu părea o coincidenţă că, în ultima lună, de când se certaseră 
pe barcă, Nesta se purtase şi mai îngrozitor. Că acum arăta... așa. 

- Unu, spuse Amren ridicând un deget subțire, poţi să te muţi în 
Casa Vântului, să te antrenezi cu Cassian dimineaţa şi să lucrezi 
în bibliotecă după-amiaza. Nu ai să fii prizonieră. Dar nimeni nu o 
să te ducă în zbor şi nici nu o să te teleporteze în oraş. Dacă vrei să 

te aventurezi în oraş, poţi să o faci. Adică, dacă ai să reuşeşti să co- 
bori cele zece mii de trepte ale Casei. Ochii lui Amren licăriră pro- 
vocator. Şi dacă poți cumva să găseşti vreo doi bani ca să îţi cumperi 
de băut. Dar dacă respecţi planul ăsta, o să ne gândim din nou cum 
şi unde ai să locuieşti peste câteva luni. 

-Şi care e cealaltă opțiune? întrebă furioasă Nesta. 

Mamă cerească, femeia asta - femela! Nu mai era om. Cassian se 
gândea la foarte puţinii oameni care ar fi îndrăznit să-i sfideze pe 
Amren şi pe Rhys. Cu siguranţă nu în aceeași cameră. Cu siguranță 
nu cu un astfel de venin. 

- Să te întorci în ţinuturile oamenilor. 

Amren sugerase câteva zile într-o temniță din Orașul Cioplit, 
dar Feyre spusese pur şi simplu că lumea oamenilor ar fi fost mai 
mult decât potrivită ca închisoare pentru cineva ca Nesta. 

Şi pentru cineva ca Feyre. Şi Elain. 

Toate cele trei surori erau acum Mari Spiriduşi cu puteri consi- 
derabile, deşi doar cele ale lui Feyre erau eliberate. Nici măcar 
Amren nu ştia dacă Elain şi Nesta mai aveau puteri. Cazanul le dă- 
ruise puteri unice, diferite de ale celorlalți Mari Spiriduşi: darul vi- 
ziunii celei dintâi şi darul... Cassian nu ştia cum să definească darul 
Nestei. Nu ştia dacă măcar era unul - sau ceva ce luase ea. Focul ar- 
gintiu, acel sentiment de moarte iminentă, puterea brută pe care o 
văzuse când se izbise în Regele Hybernului. Orice ar fi fost, depăşea 
darurile obişnuite ale Marilor Spiriduşi. 

Lumea oamenilor era în urma lor. Nu se puteau întoarce nicio- 
dată. Chiar dacă toate trei erau eroine de război, fiecare pe bună 
dreptate, oamenilor nu le-ar fi păsat. Ar fi păstrat distanța, dacă 
nu ar fi fost provocaţi violent. Deci da: Nesta putea practic să se 
întoarcă în ţinuturile umane, dar acolo n-avea să găsească niciun 
tovarăş, nicio primire călduroasă şi niciun oraş care să o accepte. 
Orice locuinţă ar fi găsit, ar fi fost în primul rând incapabilă să 
o părăsească, ar fi fost limitată la curtea casei de frica prejudecă- 
ților oamenilor. 

Nesta se întoarse spre Feyre, dezgolindu-și dinţii. 

-Şi astea sunt singurele mele opțiuni? 

- Îmi... Feyre se opri înainte să poată spune restul — îmi pare 
rău - şi îşi îndreptă umerii. Deveni Marea Doamnă a Regatului 
Nopţii, chiar şi fără coroana ei neagră, chiar şi în puloverul vechi al 
lui Rhys. Da. 

-Nu ai niciun drept. 

- Eu... 

Nesta izbucni. 

-M-ai târât în încurcătura asta, în locul ăsta oribil! Tu eşti 
motivul pentru care sunt așa, pentru care sunt blocată aici... 

Feyre tresări. Furia lui Rhys deveni palpabilă, un puls de putere 
întunecată care îl făcu pe Cassian să simtă un nod în stomac - in- 
stinctul fiecărui războinic de a sta drept. 

- Destul! şopti Feyre. 

Nesta clipi. 

Feyre înghiţi, dar nu dădu înapoi. 

- Destul! Te muţi în Casă, ai să te antrenezi şi ai să lucrezi, şi nu 
îmi pasă ce venin scuipi spre mine! O faci! 

- Elain trebuie să mă poată vizita... 

- Elain a fost de acord cu asta în urmă cu câteva ore. Acum îţi 
împachetează lucrurile. Te vor aştepta la sosire. 

Nesta dădu înapoi. 

Feyre nu cedă. 

-Elain ştie cum să dea de tine. Dacă vrea să te viziteze la Casa 
Vântului, este liberă să o facă. Unul dintre noi o s-o ducă bucuros 
acolo. 

Cuvintele plutiră între ele atât de apăsător şi ciudat, încât Cassian 
spuse: 

- Promit să nu muşc! 

Nesta își ridică buza superioară când se întoarse spre el. 

- Presupun că asta a fost ideea ta... 

- Da, minţi el zâmbind. O să ne distrăm de minune împreună! 

Era foarte probabil să se ucidă unul pe celălalt. 

- Vreau să vorbesc cu sora mea. Singură! ordonă Nesta. 

Cassian se uită la Rhys, care o fixă evaluator cu privirea pe Nesta. 
Se uitase astfel şi la Cassian de câteva ori, de-a lungul secolelor, iar 

el nu o invidia deloc pe Nesta. Dar Marele Lord al Regatului Nopţii 
dădu aprobator din cap. 

- Ne găsiţi pe hol. 

Cassian își strânse mai mult pumnul la insulta insinuată - că nu 
aveau destulă încredere în ea încât să meargă mai departe de atât, în 
ciuda scutului lui Feyre. Chiar dacă partea raţională din el, de răz- 
boinic, era de acord. Nesta căscă ochii, iar el îşi dădu seama că şi ea 
înţelesese asta. 

După felul în care îşi încordă Feyre maxilarul, Cassian bănuia că 
nu era mulțumită de „împunsătura“ subtilă - nu avea să o ajute să o 
convingă pe Nesta că procedau așa pentru binele ei. Pe Rhys urma 
să-l certe mai târziu. 

Cassian aşteptă ca Rhys şi Amren să se ridice înainte să îi ur- 
meze afară. Ținându-se de cuvânt, Rhys făcu trei paşi pe hol, de- 
parte de uşile de lemn vrăjite împotriva celor care ascultau, şi se 
rezemă de zid. 

Făcând la fel, Cassian i se adresă lui Amren: 

-Nici măcar nu ştiam că avem asemenea legi despre statutul de 
membru al regatului. 

- Nu avem. 

Amren își curăţă unghiile vopsite în roşu. 

EI înjură încet. 

Rhys zâmbi ironic, însă Cassian se încruntă spre uşile duble în- 
chise şi se rugă ca Nesta să nu facă vreo prostie. 


eh 


Nesta își ținu drept spatele care o durea din cauza efortului. Pre- 
supunea că, în afară de regele Hybernului, niciodată nu urâse pe 
cineva atât de mult cum îi ura pe ei. 

Toţi discutaseră despre ea, considerând-o incapabilă, necontro- 
lată şi... 

-Înainte nu-ţi păsa, spuse Nesta. De ce acum? 

Feyre se jucă cu verigheta ei de argint cu safir în formă de stea. 

- Ți-am spus: nu a fost din cauză că nu mi-a păsat. Noi - toți, 
vreau să spun - am discutat de mai multe ori despre asta. Despre tine. 
Noi — eu am decis că ar fi mai bine să-ți oferim timp şi intimitate. 

-Şi ce a avut de spus Elain despre asta? 

O parte din ea nu voia să ştie. 

Feyre strânse din buze. 

-Nu are legătură cu Elain. Şi, din câte ştiu, nici cu ea nu prea 
te-ai văzut. 

Nesta nu îşi dăduse seama că ei erau atât de atenți. 

Nu îi explicase niciodată lui Feyre - nu-şi găsise niciodată cu- 
vintele ca să-i explice - de ce se distanțase atât de mult de toți. Elain 
fusese răpită de Cazan şi salvată de Azriel şi de Feyre. Totuşi, groaza 
încă o cuprindea pe Nesta, trează şi în somn: îşi amintea ce simţise 
după ce auzise chemarea îmbietoare a Cazanului, şi-şi dăduse seama 
că fusese pentru Elain, nu pentru ea sau Feyre. Cum se simţise să 
găsească gol cortul lui Elain și să vadă mantia albastră aruncată. 

Lucrurile doar se înrăutăţiseră de atunci. 

„Voi aveţi viaţa voastră, eu o am pe a mea“, îi spusese lui Elain la 
Solstiţiul de Iarnă. Ştiuse cât de mult ar fi avut de suferit sora ei, dar 
Nesta nu suporta groaza profundă care dăinuia. Imaginea mantiei 
aruncate, apa rece a Cazanului, gâtul tatălui ei rupându-se... 

-Dacă mai contează, speram că ai să-ţi revii, zise Feyre pre- 
caută. Voiam să îţi ofer intimitate să o faci, dacă tot pare că-i ataci pe 
toți cei care se apropie prea mult, dar tu nici măcar nu ai încercat. 

„Poate ai să găseşti puterea de a te strădui ceva mai mult anul 
ăsta.“ Cuvintele pe care i le spusese Cassian în urmă cu nouă luni, 
pe străzile acoperite de gheaţă, la câteva străzi distanță de aici, încă 
răsunau proaspăt în mintea Nestei. 

-Să mă străduiesc? 

Fusese singura replică la care se gândise. 

-Ştiu că e o noțiune străină pentru tine. 

Apoi furia izbucni din ea. 

- De ce ar trebui să mă străduiesc măcar să fac ceva? Am fost tâ- 
râtă în lumea asta a voastră, în regatul ăsta! 

- Atunci, pleacă în altă parte! 

Ea îşi înghiţi propriul răspuns. 

- Nu am unde să mă duc. 

Era adevărul. Nu voia să se întoarcă în ţinutul oamenilor. Nicio- 
dată nu se simţise în largul ei acolo. Iar lumea asta ciudată și nouă a 
Spiriduşilor... Ar fi putut să accepte că acum avea un trup diferit şi 
modificat, permanent schimbat, şi că umanitatea i se furase, dar nu 
ştia nici unde îi era locul în lumea asta. Acesta era gândul pe care 
încerca să îl înece în băutură, muzică şi jocuri de cărţi la fel de des 
pe cât se folosea de metodele acestea ca să calmeze puterea agitată 
din ea. 

- Nu ai făcut decât să ne risipeşti banii, continuă Feyre. 

-Banii partenerului tău. Alt sentiment rănit. Sângele Nestei 
murmură la atacul direct. Îți mulţumesc foarte mult pentru că ţi-ai 
răpit din timpul dedicat construirii casei şi cumpărăturilor ca să îţi 
aminteşti de mine. 

- Am construit o cameră în casa asta pentru tine. Te-am rugat să 
mă ajuţi să o decorez. Mi-ai spus să te las în pace. 

- De ce mi-aş dori să stau în casa asta? 

De acolo putea să vadă exact cât de fericiţi erau. În acea casă ni- 
ciunul dintre ei nu părea nici pe departe la fel de distrus de război 
ca ea. Aproape făcuse parte din acel cerc. Îi ţinuse de mâini când ră- 
măseseră împreună în dimineața ultimei lupte şi crezuse că pro- 
babil aveau să supraviețuiască toți. 

Apoi, aflase cât de nemilos putea să-i fie luat totul, care era cu 
adevărat preţul speranţei, fericirii şi dragostei. Nu voia să îl mai în- 
frunte vreodată. Nu mai voia să suporte ce simţise în poiana din pă- 
dure, unde regele Hybernului chicotise şi sângele era peste tot. 
Puterea ei nu fusese suficientă să îi salveze atunci. Presupunea că de 
atunci o pedepsea pentru că eşuase, ţinând-o închisă în ea. 

- Pentru că eşti sora mea, zise Feyre. 

- Da, şi întotdeauna te sacrifici pentru noi, biata ta familie 
omenească... 

- Ai cheltuit cinci sute de monede de aur aseară! izbucni Feyre, 
ridicându-se în picioare ca să facă paşi în fața şemineului. Știi cât 
înseamnă asta? Ştii cât de jenată am fost când am primit nota de 

plată în dimineața asta, iar prietenii mei - familia mea - au fost 
nevoiţi să audă toată tărăşenia? 

Nesta ura acel cuvânt. Termenul pe care îl folosea Feyre ca să îşi 
descrie curtenii. Ca şi când lucrurile fuseseră atât de jalnice cu fa- 
milia Archeron, încât Feyre fusese nevoită să găsească alta. Să-şi 
aleagă una. Unghiile îi înţepară palmele Nestei, durerea acope- 
rind-o pe cea a inimii strânse. 

-Şi să aud nu doar suma imensă, ci şi pe ce ai risipit-o... con- 
tinuă Feyre. 

- O, deci este vorba de salvarea aparenţelor... 

- Este vorba despre modul în care se reflectă asupra mea, a lui 
Rhys şi asupra regatului când sora mea nenorocită ne cheltuieşte 
banii pe vin şi jocuri de noroc şi nu face nimic pentru a ajuta orașul! 
Dacă sora mea nu poate fi controlată, atunci de ce să avem dreptul 
să îi conducem pe ceilalți? 

-Nu sunt un obiect, ca să mă controlezi, spuse Nesta cu răceală. 

Tot ce ţinea de viaţa ei, din clipa în care se născuse, fusese con- 
trolat de alți oameni. Trecuse prin diverse situații; când încercase să 
preia controlul, fusese zădărnicită la fiecare pas, iar ea ura asta chiar 
mai mult decât pe regele Hybernului. 

- Ăsta-i motivul pentru care ai să te antrenezi la Windhaven. Ai 
să înveţi să te controlezi. 

-Nu mă duc. 

- Ai să mergi, chiar dacă o să fie nevoie să te legăm şi să te cărăm 
până acolo. Ai să participi la lecţiile lui Cassian şi ai să faci orice o 
să te pună Clotho să faci în bibliotecă. Nesta alungă amintirea pro- 
funzimilor întunecate ale bibliotecii, a monstrului de demult care 
locuise acolo. Îi salvase de acoliții Hybernului, dar... Refuză să se 
gândească la asta. Ai să o respecţi pe ea şi pe celelalte preotese 
din bibliotecă, spuse Feyre, şi nu ai să le faci nicio problemă. Restul 
timpului liber ai să ţi-l petreci cum doreşti. În Casă. 

Furia clocotitoare pompa prin ea atât de zgomotos, că Nesta 
abia auzea focul adevărat în fața căruia făcea paşi Feyre. Se bucura 
de vuietul din mintea ei - sunetul lemnelor ce pârâiau îi aducea atât 


Regatul flăcărilor argintii 43 


de bine aminte de clipa în care gâtul tatălui ei se frânsese, încât nu 
suporta să aprindă un foc în propria-i casă. 

-Nu aveai niciun drept să îmi închizi apartamentul, să îmi iei 
lucrurile... 

-Care lucruri? Câteva haine şi nişte mâncare stricată. 

Nesta nu avu şansa să se întrebe de unde ştia Feyre asta, pentru 
că sora ei spuse: „Am să demolez clădirea aia“. 

-Nu ai îndrăzni! 

-S-a făcut! Rhys l-a vizitat deja pe proprietar. O să fie demolată 
şi reconstruită ca adăpost pentru familiile încă refugiate din cauza 
războiului. 

Nesta încercă să își controleze respirația sacadată. Fusese lipsită 
de una dintre puţinele alegeri făcute. Lui Feyre nu părea să îi pese. 
Feyre făcuse dintotdeauna ce-și dorea. Întotdeauna primea ce voia. 
Iar acum părea că şi dorinţa asta avea să i se împlinească. 

-Nu vreau să mai vorbesc niciodată cu tine! zise Nesta furioasă. 

- Bine. Poţi să vorbeşti în schimb cu preotesele şi Cassian. 

Nu o putea convinge să se răzgândească insultând-o. 

- Nu am să fiu prizoniera ta... 

- Nu. Poţi să te duci oriunde vrei. Aşa cum a spus Amren, eşti li- 
beră să părăseşti Casa. Dacă reușeşti să cobori cele zece mii de 
trepte. Ochii lui Feyre erau strălucitori. Dar nu mai am de gând să 
plătesc ca să te distrugi singură! 

Să se distrugă singură. Liniştea bâzâi în urechile Nestei şi se 
undui peste flăcările ei, sufocându-le, liniştind furia insuportabilă. 
Se lăsă o liniște totală. 

Se obişnuise cu liniştea ce se pogorâse din clipa în care murise 
tatăl ei, liniştea care începuse să o strivească atunci când plecase 
spre biroul lui din conacul pe jumătate dărâmat, câteva zile mai 
târziu, și găsise una dintre sculpturile lui. Îşi dorise să țipe la ne- 
sfârşit, dar fuseseră prea mulți oameni în preajmă. Se controlase 
până la sfârşitul întâlnirii cu eroii de război. Apoi îşi permisese să 
cadă. Direct în acest puț tăcut. 

-Ceilalți așteaptă, spuse Feyre. Cred că Elain şi-a terminat 
treburile. 

- Vreau să-i vorbesc. 

-O să te viziteze când o să fie pregătită. 

Nesta se uită în ochii surorii ei. 

Ochii lui Feyre străluceau. 

-Crezi că nu ştiu de ce ai alungat-o chiar şi pe Elain? 

Nesta nu voia să discute despre asta. Despre faptul că întot- 
deauna o avusese pe Elain de partea sa. Și cumva, acum, Elain o ale- 
sese pe Feyre şi pe aceşti oameni şi o lăsase pe ea în urmă. Amren 
făcuse la fel. I-o spusese clar pe barcă. 

Nestei nu îi păsa că în timpul războiului cu Hybernul încercase 
să creeze o legătură cu Feyre, pentru țeluri comune: să o protejeze 
pe Elain, să salveze ținuturile oamenilor. Își dăduse seama că erau 
nişte scuze ca să ascundă ce fierbea și vuia acum în inima ei. 

Nesta nu se deranjă să-i răspundă, iar Feyre plecă în tăcere. 

Nu mai avea ce să le unească. 


CAPITOLUL 3 


Cassian îl urmărea pe Rhysand amestecând cu atenţie ceaiul. 

Îl văzuse pe Rhys sfâșiindu-le inamicii cu aceeaşi precizie rece 
cu care învârtea acum lingura. 

Ei stăteau în biroul Marelui Lord, luminat de lămpile verzi de 
sticlă şi un candelabru greu de fier. Atriumul pe două niveluri ocupa 
capătul nordic al aripii de afaceri, aşa cum o numea Feyre. 

Includea parterul biroului - împodobit cu covoare albastre 
tesute de mână pe care Feyre le alesese de la meșteșugarii din 
Cesere - cu cele două saloane, biroul lui Rhys şi două mese lungi 
lângă rafturile cu cărți. În capătul îndepărtat al camerei era un mic 
podium care conducea spre o firidă lată și înălțată, flancată de alte 
cărţi - şi, în mijloc, se regăsea o machetă mare şi funcţională a lumii 
lor, înconjurată de stele, planete şi alte lucruri extravagante care îi 
fuseseră explicate odată lui Cassian, înainte să le considere plictisi- 
toare şi să înceapă să le ignore. 

Bineînţeles, Az fusese fascinat. Rhys construise macheta în urmă 
cu câteva secole. Nu doar că putea să urmărească soarele, ci și să in- 
dice ora, şi cumva îi permitea lui Rhys să se gândească la existența 
vieţii de dincolo de lumea lor și la alte lucruri pe care Cassian le ui- 
tase din nou imediat. 

La mezanin, unde se ajungea pe o scară spiralată din fier forjat 
ornamentat, chiar în stânga intrării, erau alte cărţi - cu miile doar 
aici — câteva vitrine de sticlă pline cu obiecte delicate de care Cassian 

se ținuse departe (de frică să nu le spargă cu „labele lui de urs“, aşa 
cum îi descria Mor mâinile) şi câteva tablouri de-ale lui Feyre. 

Erau destule și la parter, unele în umbră şi care nu trebuiau să fie 
văzute, altele dezvăluite de lumina ce se reflecta din râul de la baza 
peluzei înclinate. Marea Doamnă a lui Cassian avea un fel de a 
imortaliza lumea care îl uimea. Tablourile ei îl nelinișteau câteo- 
dată. Adevărurile pe care le înfățișa nu erau întotdeauna plăcute. 

El fusese în studioul ei de câteva ori ca să o vadă pictând. În mod 
surprinzător, ea îl lăsase. 

La prima vizită, o găsise pe Feyre încordată la şevalet. Picta ceea 
ce își dăduse el seama că era un torace costeliv, atât de slab, încât 
mai că-i putea număra oasele. 

Când văzuse semnul din naştere familiar pe braţul stâng prea 
slab de lângă acesta, zărise unul identic printre tatuajele de pe braţul 
ei întins, cu pensula în mână. El dăduse uşor din cap spre ea, o 
recunoaștere a faptului că înțelegea. 

Fl nu fusese niciodată la fel de slab ca Feyre în anii lui de sărăcie, 
dar înțelegea foamea din fiecare mișcarea pensulei. Disperarea. Golul 
care semăna cu nuanțele gri, albastre, galbene și greţos de albe. Dis- 
perarea puţului negru din spatele trunchiului și al brațului. Moartea 
zăbovind în apropiere ca o cioară care așteaptă un stârv. 

Se gândise mult timp la tabloul acela în zilele următoare - la 
cum îl făcuse să se simtă, la cât de aproape fuseseră cu toţii să o 
piardă pe Marea lor Doamnă înainte să o fi cunoscut. 

Rhys termină de amestecat ceaiul și lăsă jos lingura cu o deose- 
bită delicateţe. 

Cassian îşi ridică privirea la portretul din spatele biroului imens 
al Marelui său Lord. Globurile aurii de lumină fae din cameră erau 
poziţionate astfel încât să îl facă să pară viu, strălucitor. 

Chipul lui Feyre - un autoportret - părea să râdă la el. La parte- 
nerul care stătea cu spatele la ea. Ca să îl poată veghea, spunea Rhys. 

Cassian se rugă ca zeii să îl vegheze când Rhys sorbi din ceai și 
îl întrebă: 

- Eşti pregătit? 

El se rezemă de spătar. 

- Am mai disciplinat războinici tineri. 

Ochii violeţi ai lui Rhys străluciră. 

- Nesta nu e vreun tânăr care depăşeşte limitele. 

- Pot să mă descurc cu ea. 

Rhys se uită la ceai. 

Cassian recunoscu acel chip deranjant de calm şi de serios. 

- Te-ai descurcat bine când i-ai pus la punct pe illyrieni primă- 
vara trecută, ştii. 

El se pregăti. Anticipase această discuţie de când îşi petrecuse 
patru luni cu illyrienii, gestionând conflictele dintre bandele de răz- 
boinici, asigurându-se că se îngrijea cineva de familiile care pier- 
duseră taţi, fii, fraţi şi soţi, că ştiau că el era acolo ca să ajute şi să îi 
asculte şi, în general, spunându-le foarte clar că dacă se ridicau îm- 
potriva lui Rhys, aveau să plătească scump. 

Ritualul Sângelui de primăvara trecută se ocupase de cei mai răi 
dintre ei, inclusiv de scandalagiul Kallon, a cărui aroganță nu fusese 
suficientă ca să-i compenseze lipsa de antrenament când fusese ucis 
la doar câţiva kilometri de pantele din Ramiel. Cassian oftase de 
uşurare aflând de moartea tânărului mascul, dar illyrienii înceta- 
seră bombăneala la scurt timp după aceea. De atunci, Cassian își 
petrecuse timpul reîntregind armata, supraveghind instrucţia noilor 
războinici promiţători şi asigurându-se că aceia care aveau expe- 
riență erau încă în formă bună ca să lupte din nou. Cel puţin, refa- 
cerea armatei le dăduse illyrienilor ceva la care să se concentreze, 
iar Cassian ştia că nu mai putea adăuga nimic pe lângă inspecția 
ocazională și întâlnirile de consiliu. 

Deci illyrienii erau paşnici — sau pe cât de pașnici puteau fi nişte 
războinici, cu antrenamentul lor constant. Exact asta voia Rhys. Nu 
doar pentru că o rebeliune ar fi fost un dezastru, ci din cauza a ceea 
ce ştia că Rhys urma să spună. 

-Cred că este timpul să îţi asumi responsabilități mai mari. 

Cassian se strâmbă. Asta era. 

Rhys chicoti. 

-Doar nu poţi să îmi spui sincer că nu ştiai că situaţia illyrie- 
nilor a fost o încercare! 

- Am sperat să nu fie, mormăi el, strângându-și aripile. 

Rhys zâmbi, deşi redeveni repede serios. 

- Totuși, Nesta nu este un test. Ea este... diferită. 

- Știu. 

Îşi dăduse seama chiar și înainte să fie Creată. Şi după acea zi în- 
grozitoare din Hybern... Nu uitase niciodată cuvintele Cioplitorului 
de Oase şoptite în Temniţă. 

„Dacă ţi-aş spune ce mi-au şoptit pietrele, întunericul şi marea 
de dincolo, Lord al Măcelului? Cum au tremurat de frică, pe insula 
de peste mare. Cum au tremurat când ea a apărut. A luat ceva - ceva 
preţios, smulgând cu dinţii. 

Ce ai trezit în ziua aceea din Hybern, Prinţe al Bastarzilor?“ 

Ultima întrebare îl trezise de mai multe ori decât voia să 
recunoască. 

- De la război, nu am mai văzut nicio urmă din puterea ei, se 
forță Cassian să spună. Din câte ştim, a dispărut odată cu spar- 
gerea Cazanului. 

-Sau poate este în stare latentă, aşa cum Cazanul doarme acum 
și stă ascuns în siguranţă în Cretea, cu Drakon şi Miryam. E posibil 
ca puterea ei să apară în orice clipă. 

Cassian simţi un fior traversându-i coloana vertebrală. Avea în- 
credere că prințul Serafim şi femeia pe jumătate om ascundeau 
Cazanul, dar nimeni nu putea face nimic pentru a controla puterea 
acestuia, dacă se activa. 

-Să fii atent, îi zise Rhys. 

- Parcă i-ar fi frică de ea. 

- Îmi este frică. 

Cassian clipi. 

Rhys ridică o sprânceană. 

- De ce crezi că te-am trimis ca să o aduci în dimineața asta? 

Cassian clătină din cap, nereuşind să se abțină să nu râdă. Rhys 
zâmbi, împreunându-şi degetele la ceafă şi rezemându-se de spătar. 

- Trebuie să intri mai des în ringul de antrenament, frate! îi 
spuse Cassian, studiind trupul puternic al prietenului său. Nu vrei 
ca partenera ta să găsească vreo parte moale. 

- Nu găseşte nimic moale când sunt în preajma ei, zise Rhys, iar 
Cassian râse din nou. 

-O să te certe Feyre pentru ce ai spus mai devreme? 

- Deja i-am anunțat pe servitori să-şi ia liber restul zilei imediat 
ce o duci pe Nesta la Casă. 

-Cred că servitorii vă aud destul de des certându-vă. 

Într-adevăr, Feyre nu ezita când trebuia să îi spună lui Rhys că 
întrecuse limita. 

Rhys îi zâmbi şiret. 

- Nu cearta vreau să nu o audă. 

Cassian rânji la rândul lui, chiar dacă un sentiment asemănător 
pizmei îi agită stomacul. Nu era deloc invidios pe fericirea lor. Erau 
destule momente când vedea bucuria pe chipul lui Rhys şi trebuia 
să se îndepărteze ca să nu plângă, pentru că fratele lui așteptase acea 
dragoste şi o câștigase. Rhys luptase de nenumărate ori pentru un 
viitor cu Feyre. Pentru ce aveau acum. 

Dar, uneori, Cassian vedea inelul de împerechere, portretul din 
spatele biroului şi casa asta şi pur şi simplu... îşi dorea să aibă parte 
de așa ceva. 

Ceasul bătu ora zece şi jumătate, iar Cassian se ridică în picioare. 

- Bucură-te de „lupta“ voastră! 

- Cassian! 

Tonul îl opri. 

Calmul și precauţia se citeau pe chipul lui Rhys. 

- Nu m-ai întrebat ce responsabilități mai mari vreau să-ţi asumi. 

- Am presupus că Nesta este o responsabilitate suficient de mare, 
evită el răspunsul. 

Rhys îi aruncă o privire cu subînţeles. 

- Ai putea fi mai mult. 

- Sunt generalul tău. Nu e de ajuns? 

-Este de ajuns pentru tine? 

„Da“, mai că spuse el. Dar se trezi ezitând. 

- O, e clar că eziţi! spuse Rhys. Cassian încercă să își ridice scu- 
turile mentale, dar află că erau intacte. Rhys zâmbea ca o pisică. 
Frate, chipul tău încă trădează tot ce simţi, spuse încet Rhys, dar 

amuzamentul lui dispăru repede. Eu şi Az avem motive întemeiate 
să credem că reginele umane complotează din nou. Trebuie să cer- 
cetezi chestiunea. Să te ocupi de asta. 

- Ce, facem schimb de roluri? Az o să se ocupe acum de 
illyrieni? 

- Nu face pe prostul, spuse calm Rhys. 

Cassian îşi dădu ochii peste cap. Însă amândoi ştiau că Azriel mai 
degrabă ar fi divizat sau distrus Illyria decât să o ajute. Încă se luptau 
să îşi convingă fratele că illyrienii erau un popor care merita salvat. 

- Azriel se ocupă de mai multe decât ar recunoaşte acum, con- 
tinuă Rhys. Nu îi mai dau o responsabilitate. Sarcina asta a ta o să-l 
ajute. Rhys afişă un zâmbet provocator. Şi o să vedem de ce eşti cu 
adevărat în stare. 

- Vrei să fac pe spionul? 

- Cass, există mai multe metode de a aduna informaţii, nu doar 
uitându-te prin gaura cheii. Az nu este curtean. El lucrează din 
umbră. Dar am nevoie de cineva care să nu se ascundă - am nevoie 
de tine. Mor poate să-ţi dea detaliile. O să se întoarcă azi la un mo- 
ment dat din Vallahan. 

- Ştii doar că nici eu nu sunt curtean. 

Gândul îl făcu să simtă un gol în stomac. 

- Ţi-e teamă? 

Cassian lăsă pietrele Siphon de pe dosul mâinilor lui să pâlpâie 
cu o lumină interioară. 

- Deci trebuie să mă ocup de reginele astea şi să o instruiesc pe 
Nesta? 

Rhys se rezemă, tăcerea lui oferindu-i răspunsul. 

Cassian se îndreptă spre uşile duble închise, înghițind un șir 
de înjurături. 

- Așadar ne aşteaptă câteva luni lungi! 

-Cu siguranţă, spuse Rhys încetişor când el ajunse aproape 


de ușă. 
Hp 

-Ai păstrat hainele de luptă din piele de la război? îi spuse 
Cassian Nestei în loc de salut când păşi în holul de la intrare. O să 
îţi trebuiască mâine. 

M-am asigurat că Elain i le-a pus în bagaj, răspunse Feyre de pe 
scări, fără să se uite la sora ei, care stătea cu spatele rigid la baza lor. 

El se întrebă dacă Marea Doamnă observase deja dispariția 
servitorilor. 

Zâmbetul secret din ochii lui Feyre îi spuse că ştia destule despre 
asta şi despre ce o aştepta peste câteva minute. 

Slavă zeilor că pleca de aici! Probabil trebuia să zboare spre 
mare, ca să nu îl audă pe Rhys. Sau să îi simtă puterea când... Cassian 
se opri înainte să se gândească la asta. El şi fraţii lui nu mai erau ca 
în tinereţe, când se culcau cu orice femelă care se arăta interesată, 
adesea în aceeași cameră. Nu voia ca lucrurile să se schimbe. 

Nesta doar își încrucişă brațele. 

- Ne teleportezi la Casă? o întrebă el pe Feyre. 

-Eu o fac, zise Mor din spatele lui, şi îi făcu semn din ochi lui 
Feyre. Ea are o întâlnire deosebită cu Rhysie. 

Cassian zâmbi când Mor intră din aripa rezidenţială. 

-Credeam că te întorci mai târziu, spuse, şi o îmbrăţişă strâns. 

Părul auriu și lung până în talie al lui Mor mirosea ca mările reci. 

Îl îmbrăţișă la rândul ei. 

-Nu am vrut să aştept până după-amiază. În Vallahan zăpda 
este deja până la genunchi. Aveam nevoie de soare. 

Cassian se retrase ca să îi studieze chipul frumos, la fel de fa- 
miliar ca al lui. În ciuda cuvintelor rostite, tristeţea se citea în ochii 
ei căprui. 

-Ce s-a întâmplat? 

Feyre se ridică de pe scaun, observând şi ea încordarea. 

- Nimic, spuse Mor, dându-și părul peste un umăr. 

- Mincinoaso! 

- Am să vă povestesc tuturor mai târziu, afirmă Mor, şi se uită 
spre Nesta. Mâine ar trebui să porți hainele de piele. O să ai nevoie 
să-ți ţină de cald când ai să te antrenezi în Windhaven. 

Nesta îi aruncă lui Mor o privire plictisită. 

Mor doar radie. 

Feyre consideră momentul potrivit să păşească nonşalant între 
ei, scutul lui Rhys fiind încă tare ca oţelul în jurul ei. Nu conta că, 
peste aproximativ un minut, aveau să fie extrem de aproape unul 
de celălalt. 

- Azi te lăsăm să te instalezi la Casă - poţi să-ţi despachetezi lu- 
crurile. Să te odihneşti, dacă vrei. 

Nesta nu spuse nimic. 

Cassian își trecu o mână prin păr. Cazanul să îi cruțe! Rhys se 
aştepta ca el să fie diplomat, când Marele Lord nici măcar nu putea 
să gestioneze situaţia asta? 

Mor rânji ca şi când i-ar fi citit gândurile pe chip. 

- Felicitări pentru promovare! Ea scutură din cap. Cassian este 
curtean! Nu credeam c-am să apuc ziua asta! 

Feyre chicoti, dar Nesta îşi mută privirea spre el, surprinsă şi 
prudentă. 

-Sunt tot un nimeni născut din flori, nu-ţi face griji, zise el, fie 
şi numai ca să i-o ia înainte. 

Nesta strânse din buze. 

- O să vorbim curând, îi zise Feyre cu atenţie Nestei. 

Nesta nu spuse nimic nici acum. 

Aparent, încetase să mai discute cu Feyre. Dar cel puţin pleca 
de bunăvoie. 

Aproape de bunăvoie. 

- Mergem? întrebă Mor, oferindu-le brațele. 

Nesta se uită la podea, cu fața palidă şi trasă, cu ochi strălucitori. 

Feyre se uită în ochii lui. Doar privirea îi transmise tot ce îl im- 
plora să facă. 

Nesta trecu pe lângă ea, o apucă pe Mor de antebraţ şi se uită la 
un punct de pe zid. 

Mor se crispă la el, dar Cassian nu îndrăzni să facă la fel. Poate 
Nesta nu se uita la ei, dar el ştia că ea vedea, auzea şi evalua totul. 

Aşa că o apucă pur şi simplu pe Mor de celălalt braţ şi îi făcu semn 
din ochi lui Feyre înainte să dispară cu toții în vânt şi întuneric. 

Mor îi teleportă pe cerul de deasupra Casei Vântului. 

Înainte să simtă golul din stomac, Nesta era în braţele lui Cassian, 
cu aripile întinse, în timp ce zbura spre veranda de piatră. Trecuse 
mult timp de când o ţinuse în braţe, de când văzuse oraşul atât de 
mic dedesubt. 

Când Cassian cobori, iar Morrigan dispăru din cădere, Nesta își 
dădu seama că el ar fi putut să o ducă în zbor până acolo. Regulile 
Casei erau simple: nimeni nu se putea teleporta direct înăuntru din 
pricina protecţiilor, deci puteai ori să urci cele zece mii de trepte, să 
te teleportezi şi să cazi pe verandă de la o înălțime îngrozitoare - 
foarte probabil rupându-ţi oasele — sau să te teleportezi spre mar- 
ginea protecţiilor cu cineva care avea aripi ca să zboare restul 
drumului până înăuntru. Dar să fie în braţele lui Cassian... Ar fi pre- 
ferat să-şi rupă toate oasele de la căderea spre verandă. Din fericire, 
zborul dură numai câteva secunde. 

Nesta se smuci din mâna lui în clipa în care atinse cu tălpile pie- 
trele uzate. Cassian o lăsă, strângându-şi aripile şi zăbovind lângă 
balustradă, tot Velarisul strălucind sub el şi în depărtare. 

Ea îşi petrecuse câteva săptămâni aici anul trecut, în perioada 
îngrozitoare de după transformarea ei în Fae, rugând-o pe Elain să 
dea vreun semn că îşi dorea să trăiască. Nu prea dormise, de teamă 
ca Elain să nu cadă de pe veranda asta, să nu se aplece prea mult pe 
nenumăratele ferestre sau pur şi simplu să se arunce pe cele zece 
mii de trepte. 

Amintirile şi priveliştea - râul Sidra, care scânteia ca o panglică 
în depărtare, palatul din piatră roşie construit într-o parte a plato- 
ului montan - o făcură să simtă un nod în gât. 

Nesta îşi băgă mâinile în buzunare, dorindu-și să fi ales mănușşile 
călduroase pe care o convinsese Feyre să le ia. Refuzase. Sau refu- 
zase în tăcere, de vreme ce nu-i adresase niciun cuvânt surorii ei 
după ce părăsiseră biroul. 

Într-o oarecare măsură, pentru că se temea de ce urma să spună. 

Pentru o clipă lungă, Nesta şi Cassian se uitară unul la celălalt. 

Vântul îi zburli părul negru lung până la umeri, dar, judecând 
după reacția lui la frig, parcă s-ar fi aflat pe un câmp înverzit, vara - 
sufla mult mai aspru aici, deasupra orașului. Nesta nu reuși să facă 
prea multe ca să nu îi clănțănească dinții. 

- Ai să stai în vechea ta cameră, spuse Cassian în cele din urmă. 

Ca şi când ea ar fi avut de ales aici. Sau oriunde altundeva. 

-Camera mea e la etajul de deasupra, continuă el. 

- De ce trebuie să ştiu asta? se răsti Nesta. Cassian se îndreptă 
spre uşile de sticlă care duceau în interiorul muntelui. 

-În caz că visezi urât și ai nevoie de cineva care să îţi citească o 
poveste, spuse el tărăgănat, schițând un zâmbet. Poate una dintre 
cărţile alea obscene care îţi plac atât de mult. 

Nările i se umflară, dar intră pe uşa pe care i-o deschise Cassian, 
aproape oftând la căldura ce umplea holul din piatră roşie. Noua ei 
reşedinţă. Locul unde avea să doarmă. 

Locul ăsta nu era un cămin, cum nici apartamentul ei nu fusese. 

Nici noua casă cochetă a tatălui ei, înainte ca Hybernul să o dis- 
trugă aproape de tot. Nici cabana și nici conacul extraordinar de di- 
nainte. „Casă“ era un cuvânt străin. 

Dar cunoştea bine acest etaj al Casei Vântului: sala de mese din 
stânga, scara din dreapta, pe care cobora două etaje până la al ei şi 
bucătăriile de la un etaj mai jos. Biblioteca de mult mai jos. 

Nu i-ar fi păsat unde ar fi stat, ci doar de mica bibliotecă privată 
ce se afla de asemenea la etajul ei, unde descoperise cărţile obscene, 
așa cum le numea Cassian. Citise câteva zeci în primele săptămâni 
petrecute aici, disperată după orice soluţie care să o împiedice să se 
distrugă, să urle din cauza a ceea ce îndurase trupul şi viața ei... şi 
Elain. Elain care nu mânca, nu vorbea și nici nu făcea nimic altceva. 

Elain care, cumva, devenise cea adaptată. 

În lunile premergătoare războiului şi, în timpul acestuia, Nesta 
reuşise. Intrase în lumea asta, cu acești oameni, şi începuse să vadă 
un viitor. 

Până să o vâneze regele Hybernului şi Cazanul. Până să-și dea 
seama că toată lumea la care ţinea avea să fie folosită ca să o ră- 
nească, să o distrugă și să o prindă în capcană. Până la ultima luptă, 

când nu reuşise să îi împiedice pe cei o mie de illyrieni să moară, 
salvând, în schimb, doar unul. 

Pe el. Ar fi făcut-o din nou, dacă ar fi fost forțată. Şi, ştiind asta... 
Nu putea suporta nici acel adevăr. 

Cassian se îndreptă spre scara care cobora, aroganţa emanând 
din fiecare mișcare a lui. 

-Nu trebuie să mă însoţeşti până la camera mea. Nu conta că şi 
camera lui era în aceeași direcţie. Ştiu cum să ajung acolo. 

El îi zâmbi peste un umăr musculos şi cobori oricum scările. 

-Vreau doar să mă asigur că soseșşti întreagă înainte să mă 
instalez. 

Cassian dădu din cap spre palierul pe lângă care trecuseră şi spre 
bolta ce conducea către holul cu dormitorul lui. Știa asta doar pen- 
tru că în primele săptămâni ca Mare Spiriduş avusese treburi mai 
importante decât să rătăcească prin palat ca o fantomă. 

- Az este în a treia cameră de lângă a mea, adăugă Cassian. Ajun- 
gând la etajul la care se afla dormitorul ei, el merse țanţoş pe hol. 
Totuşi, probabil că n-ai să-l vezi. 

- A venit să mă spioneze? 

Cuvintele ei răsunară din piatra roşie. 

- Spune că preferă să stea aici decât la casa de lângă râu, zise 
Cassian cu hotărâre. 

Asta credea şi el. 

- De ce? 

-Nu ştiu. Aşa este Az. Îi place intimitatea. Cassian ridică din 
umeri, lumina fae care radia din sfeşnicele de perete poleind vârful 
cu gheară al aripilor lui. Nu o să te deranjeze, deci o mare parte din 
timp o să fim doar noi doi. 

Nesta nu îndrăzni să răspundă la tot ce insinua acea afirmaţie. 
Singură... cu Cassian. Aici. 

Cassian se opri în fața uşii ca o arcadă din lemn. Se rezemă de 
toc, ochii căprui supraveghindu-i fiecare pas. 

Nesta ştia că locuinţa îi aparţinea lui Rhys, că Marele Lord plătea 
totul pentru Cassian, tot așa cum plătea pentru toți apropiații lui. 
Ştia că unul dintre cele mai rapide şi profunde moduri de a-l supăra 

pe Cassian, de a-l răni chiar atunci, ar fi fost să spună asta, să îl facă 
să se îndoiască de sarcina lui și să nu fie sigur că merita să fie acolo. 
Instinctul se strecură ca un val, fiecare cuvânt fiind ales ca să sfâşie 
şi să rănească. Totuşi, nu era un blestem, nu pe deplin. O ajutase. 

El îi studie chipul când ea se opri în faţa uşii dormitorului. 

-Să auzim ce ai de zis, Nes! 

- Nu-mi spune aşa! 

Ea lăsă cuvintele să plutească precum o momeală. Îl făcu să 
creadă că era vulnerabilă. 

Dar el se îndepărtă de uşă, cu aripile strânse. 

-Îți trebuie o masă caldă. 

-Nu vreau. 

-De ce? 

- Pentru că nu mi-e foame. 

Era adevărat. Apetitul fusese primul lucru care dispăruse după 
lupta aceea. Doar instinctul şi obligația socială ocazională de a părea 
că îi pasă de ceva o făceau să mănânce. 

-Dacă nu mănânci nimic, n-ai să rezişti nicio oră la antrena- 
mentul de mâine. 

- Nu mă antrenez în locul ăla îngrozitor. 

Urâse tabăra Windhaven de prima dată când o văzuse, rece şi 
mohorâtă şi plină de oameni fără umor, cu feţe dure. 

Piatra Siphon prinsă de mâna stângă a lui Cassian licări, o bandă 
roşie de lumină răsucindu-se din piatră ca să înfăşoare mânerul 
uşii. Aceasta smuci în jos fierul, ușa deschizându-se cu un scârțâit, 
iar apoi dispăru ca un fum. 

- Ţi s-a dat un ordin, dar şi o alternativă. Dacă vrei să te întorci 
în ţinuturile oamenilor, n-ai decât. 

„Atunci, du-te în altă parte.“ 

Era foarte probabil să o pună pe Morrigan să o arunce peste 
graniță ca pe un bagaj. 

lar Nesta ar fi spus că nu vorbea serios, doar că... ştia ce ar fi în- 
fruntat în sud. Războiul nu îi făcuse pe oameni să îi agreeze pe 
Spiriduşi. 

Nu avea unde să se ducă. Oricât ar fi jelit viața pe care ar fi avut-o 
cu Graysen, Elain își găsise locul şi un rol aici. Avea grijă de grădi- 
nile din palatul lui Feyre de lângă râu, îi ajuta pe ceilalți locuitori ai 
Velarisului să îşi refacă grădinile distruse - era bucuroasă şi avea un 
scop şi prietene: cele două fantome care lucrau în casa lui Rhysand. 
Însă aceste lucruri fuseseră întotdeauna ușoare pentru sora ei, fă- 
când-o mereu deosebită. 

O determinaseră pe Nesta să lupte din răsputeri ca să o ţină pe 
Elain în siguranţă cu orice preţ. 

Cazanul aflase asta, ca şi regele Hybernului. 

Simțţi apăsarea unei poveri uriaşe şi vechi, uitarea făcându-i semn. 

- Sunt obosită, rosti ea cuvintele monoton - din fericire. 

- Atunci, odihneşte-te astăzi, spuse Cassian puţin prea încet. Mor 
sau Rhys o să ne teleporteze mâine în Windhaven, după micul dejun. 

Ea tăcu. 

-O să începem uşor, cu două ore de antrenament, după care o 
să luăm prânzul şi ai să fii adusă înapoi aici ca să te întâlneşti cu 
Clotho, continuă el. 

Nesta nu avea energie ca să-l mai întrebe şi altceva despre antre- 
nament sau munca din bibliotecă împreună cu marea preoteasă. Nu 
prea îi păsa. Îi lăsa pe Rhysand, Feyre, Amren și Cassian să o oblige 
să facă prostia asta. Îi lăsa să creadă că ar fi putut să schimbe întru- 
câtva situaţia. 

Nesta nu se deranjă să-i răspundă înainte să treacă pe boltă şi să 
intre în dormitorul ei. Dar îl simţi evaluându-i din priviri fiecare 
pas peste prag, modul în care apucă marginea ușii, felul în care își 
îndoi degetele înainte să o închidă trântind-o. 

Nesta aşteptă la doar câţiva paşi în dormitor, clipind la lumina 
orbitoare ce intra prin zidul cu ferestre din celălalt capăt. Scârţâitul 
unor cizme pe pietre o informă că el plecase. 

Abia după ce sunetul nu se mai auzi deloc, se uită Nesta cu 
atenție la camera din fața ei, neschimbată de când fusese ultima 
dată aici, uşa care dădea spre vechiul apartament al lui Elain fiind 
acum încuiată. 

În spațiul generos, patul imens cu baldachin lipit de zidul din 
stânga ei, canapeaua şi cele două scaune încăpeau cu ușurință. Un 
şemineu sculptat din marmură, din fericire neagră, ocupa zidul din 
faţa canapelei, multele covoare împrăștiate prin cameră ferind-o de 
podeaua rece din piatră. 

Dar nu asta îi plăcuse la această cameră, ci panorama: zidul cu 
ferestre care dădeau spre oraş, râu, câmpii şi scânteierea distantă a 
mării. Tot ţinutul şi toți oamenii din depărtare. Era de parcă palatul 
ar fi plutit printre nori. În unele zile, ceața fusese destul de densă 
încât să ascundă priveliștea, rotindu-se atât de aproape de fereastră, 
încât reuşise să îşi treacă degetele prin ea. 

Totuşi, niciun fuior de ceață nu plutea acum. Ferestrele dezvă- 
luiau doar ziua senină de la începutul toamnei şi razele aproape or- 
bitoare ale soarelui. 

Trecură câteva secunde. Minute. 

Un vuiet cunoscut începu să-i răsune în urechi. Golul apăsător 
o trase în jos, la fel de sigur ca o creatură de basm care o apuca de 
gleznă cu mâinile-i osoase şi o smucea sub o suprafață întunecată. 
Ca şi când ar fi fost împinsă sub apa eternă şi rece din Cazan. 

Trupul îi deveni distant, străin, când trase draperiile grele şi gri 
de catifea, blocând lumina şi învăluind camera în întuneric puţin 
câte puţin. Ignoră cele trei bagaje şi două cufere lăsate lângă măsuţa 
de toaletă când se apropie de pat. 

Abia reuși să îşi scoată încălțările înainte să se bage sub păturile 
albe, să închidă ochii şi să respire. 

Şi respiră. 

Şi respiră. 


CAPITOLUL 4 


Mor ocupase deja o masă la cafeneaua de pe malul râului, cu un 
braț sprijinit de spătarul scaunului din fier forjat, celălalt atâr- 
nându-i elegant peste genunchii încrucișaţi. Cassian se opri la 
câțiva paşi de labirintul de mese din lungul aleii, zâmbind în sinea 
lui când o văzu cu capul înclinat spre soare, părul despletit strălu- 
cind şi unduindu-se în jurul ei ca aurul topit şi colțurile buzelor 
pline ridicate, scăldându-se în lumină. 

Ea nu încetase niciodată să aprecieze lumina soarelui. Chiar şi la 
cinci sute de ani după ce părăsise acea veritabilă închisoare pe care 
o numise casă şi pe monștrii care pretinseseră că erau rudele ei, 
prietena lui — sora lui - tot savura fiecare clipă petrecută la soare. Ca 
şi când primii șaptesprezece ani din viaţa ei, petrecuţi în întunericul 
Oraşului Cioplit, încă ar mai fi pândit-o ca umbrele lui Az. 

Cassian îşi drese glasul când se apropie de masă, zâmbind amabil 
la ceilalți clienți şi oameni de pe alee care ori se holbau, ori îi făceau 
semn din mână, dar, când se aşeză, Mor deja zâmbea, amuzamentul 
lucind în ochii ei căprui. 

- Nu începe! o avertiză el, aşezându-şi aripile în jurul spătarului 
scaunului şi făcându-i semn proprietarului cafenelei, care îl cu- 
noştea destul de bine încât să înţeleagă că voia apă - nu ceai sau 
dulciuri, comandate deja de Mor. 

Mor zâmbi atât de frumos, încât el rămase fără suflare. 

- Nu pot să mă bucur că-mi văd prietenul linguşit de public? 

El îşi dădu ochii peste cap şi-i mulțumi în şoaptă proprietarului 
când o carafă cu apă şi un pahar apărură în faţa lui. 

- Parcă îmi amintesc o vreme când îţi plăcea atenţia altora, spuse 
Mor după ce proprietarul plecă să servească la alte mese. 

- Eram un tânăr arogant şi prost. 

Se crispă când îşi aduse aminte cum mergea ţanţoş după lupte 
sau misiuni câştigate, crezând că merita laudele străinilor. Prea 
mult timp îi plăcuse prostia asta. Abia mergând pe aceleași străzi 
după ce Amarantha îl întemnițase pe Rhys - după ce Rhys sacrifi- 
case prea mult ca să protejeze oraşul - și văzând dezamăgirea şi frica 
pe multe chipuri îşi dăduse Cassian seama cât de prost fusese. 

Mor îşi drese vocea ca şi când i-ar fi ghicit gândurile. Nu era pri- 
cepută ca Rhys, dar supraviețuind în Regatul Coşmarurilor, învă- 
țase să citească şi cele mai subtile expresii. O simplă clipire, îi 
spusese ea cândva, putea face diferența dintre viaţă şi moarte în acel 
regat nenorocit. 

- Aşadar s-a instalat? 

Cassian ştia la cine se referea. 

- Doarme. 

Mor pufni. 

-Nu o face! El îşi îndreptă spre strălucirea râului Sidra, la doar 
câțiva paşi distanţă. Te rog, nu o face! 

Mor sorbi din ceaiul ei, părând nevinovată. 

-Ne-ar fi mai bine dacă am arunca-o pe Nesta în Regatul 
Coşmarurilor. Ar prospera acolo. 

Cassian îşi încordă maxilarul când auzi insulta şi adevărul spu- 
selor ei. 

- Este exact genul de existenţă de care încercăm să o ferim. 

Mor îl evaluă fluturându-şi genele dese. 

- Te întristează să o vezi aşa. 

- Toate mă întristează. 

Relaţia dintre el şi Mor se bazase dintotdeauna pe un principiu: 
acela de a-şi spune adevărul cu orice preţ, oricât de dur ar fi fost. Încă 
de prima şi singura dată când se culcaseră împreună, când Cassian 
aflase prea târziu că-i ascunsese repercusiunile îngrozitoare. Când 

îi văzuse trupul distrus şi-şi dăduse seama că, dacă l-ar fi mințit, tot 
ar fi jucat un rol. 

Cassian expiră, alungând amintirea însângerată care, după cinci 
secole, încă-i întina gândurile. 

-Mă doare că Nesta a devenit... aşa. Mă doare că ea şi Feyre se 
ceartă tot timpul. Mă doare că Feyre suferă din cauza asta şi ştiu că 
şi Nesta suferă. Mă doare că... El bătu cu degetele în masă, apoi 
sorbi din paharul cu apă. Chiar nu vreau să discut despre asta. 

- Bine! 

Briza făcu rochia de un albastru transparenta lui Mor să fluture. 

El îşi permise din nou să îi admire chipul perfect. În afară de 
consecinţele dezastruoase înfruntate de Mor după noaptea petre- 
cută împreună, certurile cu Rhys se întețiseră groaznic, iar Azriel 
fusese atât de furios în felul lui tăcut, încât Cassian își reprimase 
orice dorință ar mai fi avut. Lăsase atracția fizică să se transforme în 
iubire şi toate sentimentele romantice să devină legături de familie. 
Dar el tot putea să îi admire frumuseţea - aşa cum admira orice 
operă de artă, chiar dacă ştia bine că sufletul lui Mor era mult mai 
frumos decât înfăţişarea ei. 

Se întrebă dacă ea ştia asta. 

- Povesteşte-mi ce s-a întâmplat în Vallahan, spuse el, bând 
din nou. 

Vechiul teritoriu montan Fae de dincolo de marea nordică se 
agita de dinaintea războiului cu Hybernul şi fusese şi inamic şi aliat 
al Prythianului în diferite epoci istorice. Rolul regelui irascibil şi al 
poporului său mândru în această nouă lume a lor urma să fie decis, 
deşi o mare parte din soarta lui părea să depindă de prezenţa acum 
frecventă a lui Mor în regatul lor ca emisar al lui Rhys. 

Într-adevăr, Mor miji ochii. 

-Ei nu vor să semneze noul tratat. 

-La naiba! 

Rhys, Feyre şi Amren își petrecuseră luni întregi lucrând la acel 
tratat, cu informaţii de la aliaţii lor din alte regate şi teritorii. Helion, 
Marele Lord al Regatului Zilei şi cel mai apropiat aliat al lui Rhys, se 
implicase cel mai mult. Aroganţa lui Helion Distrugătorul de Vrăji 

era de neîntrecut - probabil își născocise singur porecla. Dar mas- 
culul avea o mie de biblioteci la dispoziție şi le folosise pe toate 
pentru tratat. 

- Mi-am petrecut săptămâni în şir în regatul ăla nenorocit, spuse 
Mor împungând plăcinta fragilă de lângă cana ei de ceai, şi-am 
înghețat cu totul încercând să le pup fundurile reci, iar regele şi re- 
gina lor au refuzat tratatul. Azi m-am întors acasă mai devreme 
pentru că ştiam că nu trebuie să mai insist în ultima clipă. La urma 
urmei, timpul petrecut acolo trebuia să fie o vizită prietenească. 

- De ce nu vor să îl semneze? 

- Pentru că reginele alea nesăbuite ale oamenilor fac vâlvă - ar- 
mata lor încă nu a fost lăsată la vatră. Regina din Vallahan chiar m-a 
întrebat ce rost ar avea un tratat de pace când alt război, de data asta 
împotriva oamenilor, ar putea redefini graniţele teritoriului mult 
sub zid. Nu cred că pe cei din Vallahan îi interesează pacea sau să se 
alieze cu noi. 

-Deci Vallahan vrea un alt război ca să îşi mărească teritoriul? 
Deja a luat mai mult decât trebuia după Războiul de acum cinci 
sute de ani. 

-Sunt plictisiţi, spuse Mor, încruntându-se dezgustată. Iar oa- 
menii, în ciuda reginelor ălora, sunt mult mai slabi decât noi. E uşor 
să intre în ținuturile oamenilor. E foarte probabil ca Montesere şi 
Rask să se gândească la același lucru. 

Cassian mormăi spre cer. De asta se temuse în timpul ultimului 
război: că acele trei teritorii de peste mare ar fi putut să se alieze cu 
Hybernul. Dacă ar fi făcut-o, nu ar fi avut nicio şansă de supravieţuire. 
Acum, chiar dacă regele Hybernului era mort, poporul lui era tot 
furios. În Hybern ar fi putut să se adune o altă armată. Iar dacă s-ar 
fi unit cu Vallahan, dacă Montesere şi Rask s-ar fi alăturat, cu scopul 
de a revendica alte teritorii de la oameni... 

- Deja i-ai spus lui Rhys. 

Nu era o întrebare, dar Mor dădu aprobator din cap. 

- De asta îţi cere să afli ce se întâmplă cu reginele umane. Îmi iau 
câteva zile libere înainte să mă întorc în Vallahan, dar Rhys trebuie 
să ştie ce rol joacă reginele umane în toată situaţia asta. 

- Deci ar trebui să convingi Vallahanul să nu înceapă un alt 
război, iar eu să le conving pe reginele umane de acelaşi lucru? 

-Nu ai să te apropii de ele, spuse cu sinceritate Mor. Dar, din ce 
am observat în Vallahan, ştiu că pun ceva la cale. Plănuiesc ceva. 
Trebuie doar să aflăm ce sau de ce oamenii ar fi atât de proşti încât 
să înceapă un război pe care nu îl pot câștiga. 

- Le-ar trebui în arsenal ceva care să le ofere un avantaj. 

- Asta trebuie să afli tu. 

Cassian bătu uşor cu cizma pietrele de pe alee. 

Mor îşi bău ceaiul. 

-Să faci pe curteanul nu înseamnă doar să porți haine frumoase 
şi să te duci la petreceri extravagante. 

El se încruntă. Trecură clipe lungi în liniştea cordială, deşi 
Cassian auzi doar pe jumătate vântul ce şuiera peste Sidra, discuţia 
veselă a oamenilor din jurul lor şi zăngănitul argintăriei în farfurii. 
Mulțumită că îl lăsase să se gândească, Mor reveni la statul în soare. 

Cassian își îndreptă spatele. 

- Există o singură persoană care le cunoaşte bine pe reginele 
alea. Care ne poate da nişte informaţii. 

Mor deschise un ochi, apoi se aplecă încet înainte, părul căzând 
în jurul ei ca un râu unduitor auriu. 

- Cine? 

- Vassa. 

Cassian nu avusese mult de-a face cu regina umană exclusă - 
singura bună din grupul supraviețuitor, trădată de celelalte regine 
atunci când o vânduseră unui lord-vrăjitor care o blestemase să fie 
pasăre de foc ziua şi femeie noaptea. Avusese noroc: i-o dăduseră 
pe cealaltă regină rebelă dintre ele Attorului care, apoi, o înfipsese 
într-un stâlp de iluminat la câteva poduri distanță de locul în care 
stăteau acum Cassian şi Mor. 

Mor dădu aprobator din cap. 

- S-ar putea să fie în stare să ne ajute. 

Cassian îşi sprijini braţele de masă. 

-Lucien locuieşte cu Vassa. Şi Jurian. Ar trebui să fie emisarul 
nostru în ţinuturile oamenilor. Să se ocupe el de asta. 

Mor mai luă o gură din plăcintă. 

- În Lucien nu mai poți avea încredere. 

Cassian tresări. 

- Ce? 

-Chiar şi cu Elain aici, s-a apropiat de Jurian şi Vassa. Locuiește 
de bunăvoie cu ei acum, şi nu doar ca emisar. Ca prieten al lor. 

Cassian se gândi la tot ce aflase şi observase la întâlnirile cu 
Lucien de la război, încercând să vadă totul aşa cum ar fi făcut-o 
Rhys şi Mor. 

-Şi-a petrecut câteva luni ajutându-i să rezolve politicile celor 
care conduc bucata de Prythian din ţinuturile umane, spuse lent 
Cassian. Deci Lucien nu poate fi imparţial în ceea ce ne raportează 
despre Vassa. 

Mor dădu din cap cu o mină serioasă. 

-Poate că Lucien are intenţii bune, dar toate rapoartele ar fi mo- 
dificate - chiar dacă nu este conştient de asta - în favoarea lor. 
Avem nevoie de cineva din afara micului lor cerc, ca să adune infor- 
maţii şi să raporteze. Adică de tine. 

Bine. Avea logică. 

- De ce nu am contactat-o pe Vassa în privința asta? 

Mor flutură o mână, deşi tristețea din ochii ei contrazicea gestul 
nonșalant. 

- Pentru că abia am pus totul cap la cap. Dar cu siguranţă ar trebui 
să vorbeşti cu ea, când ai să poţi. De fapt, cât mai curând posibil. 

Cassian dădu din cap aprobator. Nu o displăcea pe Vassa, deşi o 
întâlnire cu ea ar fi însemnat și să stea de vorbă cu Lucien și Jurian. 
Cu primul învățase să trăiască, dar cu cel de-al doilea... Nu conta că 
se dovedise că Jurian luptase de partea lor, că generalul uman pe 
care Amarantha îl torturase cinci secole păcălise Hybernul după ce 
se renăscuse din Cazan şi că-i ajutase pe Cassian şi ai lui să câştige 
războiul. Cassian tot nu-l plăcea pe bărbat. 

El se ridică, aplecându-se ca să zburlească părul strălucitor al 
lui Mor. 

-Mi-ai lipsit zilele astea! Ea era plecată des în ultima vreme şi, 
de fiecare dată când revenea, o tristeţe inexplicabilă îi întuneca pri- 
virea. Ştii că te-am avertiza dacă ar veni Keir vreodată pe aici. 

Tatăl ei ticălos încă nu-i ceruse lui Rhys să-i întoarcă favoarea: 
să-l lase să viziteze Velarisul. 

-Fris a tras de timp pentru mine. 

Cuvintele ei erau puţin acide. 

Cassian încercase să nu creadă asta, dar ştia că Eris o făcuse în 
semn de bună-credință. Îl invitase pe Rhysand în mintea lui ca să 
vadă exact de ce îl convinsese pe Keir să îşi amâne la infinit vizita 
în Velaris. Doar Eris era atât de convingător pe lângă Keir cel în- 
setat de putere şi orice îi oferise Eris lui Keir ca să nu vină aici era 
încă un mister. Cel puţin pentru Cassian. Rhys probabil că ştia. 
După chipul palid al lui Mor, se întrebă dacă ştia şi ea. Eris în mod 
sigur sacrificase ceva important ca să o scutească pe Mor de vizita 
tatălui ei care, foarte probabil, ar fi avut loc într-un moment ce i-ar 
fi sporit chinul. 

- Nu contează pentru mine. 

Mor ignoră conversaţia fluturând din mână. El își dădea seama 
că o mai preocupa ceva, dar ea urma să-i spună când ar fi fost 
pregătită. 

Cassian ocoli masa şi o sărută pe creştetul capului. 

- Odihneşte-te! 

El ţâșni spre cer înainte ca ea să-i poată răspunde. 


ai 


Nesta se trezi în beznă deplină. 

În bezna pe care nu o mai văzuse de câțiva ani deja. De la cabana 
dărăpănată care devenise o închisoare și un iad. 

Ridicându-se tresărind şi ţinându-se cu mâinile de piept, respiră 
sacadat. Să fi avut un vis din cauza febrei, într-o noapte de iarnă? Era 
încă în cabana aia, tot săracă, muritoare de foame și disperată... 

Nu. Aerul din cameră era cald, iar ea era singura persoană din 
pat, fără să se agaţe de surorile ei pentru căldură, certându-se 

întotdeauna pentru râvnitul loc din mijloc în nopțile cele mai fri- 
guroase sau pentru margini în cele caniculare de vară. 

Şi, cu toate că slăbise la fel de mult ca în acele ierni lungi... și 
trupul acesta era nou. De Fae. Puternic. Sau fusese cândva. 

Frecându-și fața, Nesta cobori din pat. Podeaua era încălzită. Nu 
păşea pe scândurile reci de lemn din cabană. 

Mergând spre fereastră, trase draperiile şi privi oraşul întunecat 
de dedesubt. Luminile aurii străluceau pe străzi, dansând pe cele 
două braţe ale râului Sidra. Mai departe, doar razele stelelor ar- 
gintau câmpiile din fața mării pustii și reci. 

Scrutând o dată văzduhul, nu văzu cât de depărtat era și, după o 
clipă lungă de ascultare, își dădu seama că toţi ceilalți din casă încă 
dormeau. Toţi cei trei care o ocupau. 

Cât dormise? Ei sosiseră înainte de ora unsprezece dimineaţa, 
iar ea adormise la scurt timp după aceea. Nu mâncase nimic toată 
ziua. Îi chiorăia stomacul. 

Dar Nesta îl ignoră, rezemându-și fruntea de sticla rece a feres- 
trei. Lăsă lumina stelelor să îi atingă ușor capul, faţa și gâtul. Şi-o 
imagină trecându-i degetele stălucitoare pe obraz, aşa cum doar 
mama ei i-l mângâiase. 

„Nesta mea. Elain o să se mărite din dragoste şi frumuseţe, dar 
tu, mica mea regină şireată... Tu ai să te măriţi ca să cucerești.“ 

Mama ei s-ar fi zvârcolit în mormânt dacă ar fi ştiut că, după 
câțiva ani, Nesta ei fusese periculos de aproape de o căsătorie cu fiul 
influenţabil al unui cioplitor care stătea degeaba în timp ce tatăl lui 
îi bătea mama. Care o lovise când se despărţise de el şi apoi încer- 
case să accepte ceea ce ea nu-i oferise. 

Nesta încercase să îl uite pe Tomas. Deseori se trezea dorindu-și 
să îi fi smuls Cazanul acele amintiri, aşa cum făcuse cu natura ei 
umană, dar câteodată chipul lui îi pângărea visele și gândurile când 
era trează. Uneori, încă îi simţea mâinile aspre care o apucau, ră- 
nind-o. Câteodată, gustul metalic al sângelui său încă îi aco- 
perea limba. 

Retrăgându-se de la fereastră, Nesta studie din nou stelele de- 
părtate, aproape întrebându-se dacă ele ar fi putut să vorbească. 


Regatul flăcărilor argintii 67 


„Nesta mea“ - aşa îi spusese dintotdeauna mama ei, chiar şi pe 
patul de moarte, atât de epuizată şi de palidă din cauza tifosului. 
„Mica mea regină.“ 

Cândva, titlul o bucurase. Se străduise să îşi ţină promisiunea, 
răsfățându-se cu o viaţă orbitoare care se sfârşise de îndată ce apă- 
ruseră datornicii şi toți aşa-zişii ei prieteni se dovediseră a fi doar 
nişte laşi invidioși care zâmbeau fals. Niciunul dintre ei nu-și ofe- 
rise ajutorul ca să salveze familia Archeron de sărăcie. 

Îi aruncaseră pe toți, nişte bieţi copii şi un bărbat distrus, lupilor. 

Aşa că Nesta se transformase într-o lupoaică. Se înarmase cu 
dinţi şi gheare invizibile şi învățase să atace mai repede, mai pro- 
fund şi mai mortal. Savurase totul. Dar, când sosise timpul să dea la 
o parte lupoaica dinăuntru, aflase că o devorase şi pe ea. 

Stelele pâlpâiră deasupra oraşului, ca şi când i-ar fi confirmat 
gândurile. 

Nesta îşi strânse pumnii şi urcă din nou în pat. 


Hh 


Al naibii Cazan... Poate că nu ar fi trebuit să o aducă aici. 

Cassian stătea treaz în patul lui imens, suficient de mare încât 
trei războinici illyrieni să poată doarmă unul lângă celălalt, cu tot 
cu aripi. Camera nu se schimbase mult în ultimele cinci secole. Mor 
mormăia ocazional că voia să redecoreze Casa Vântului, dar lui îi 
plăcea încăperea aşa cum era. 

Sunetul unei uși ce se închidea îl trezise. Se alarmase imediat, 
inima bătându-i cu putere când apucase cuțitul pe care îl ținea pe 
noptieră. Alte două erau ascunse sub saltea, încă două deasupra 
pragului uşii şi două săbii erau sub pat şi în sertarul dulapului. Asta 
era doar colecţia lui. Mama ştia ce ţinea Az în camera lui. 

Presupunea că în cei cinci sute de ani în care folosiseră Casa 
Vântului, el, Az, Mor şi Rhys o umpluseră cu suficiente arme încât 
să echipeze o mică legiune. Ascunseseră şi uitaseră de atât de multe 
dintre ele, încât mereu se întâmpla ca, aşezându-se pe o canapea, să 

As a 


îi înțepe ceva în fund. În plus, cele mai multe arme ruginiseră de tot 
în tecile lor. 

Dar pe cele din dormitorul acesta le păstra curate şi unse cu ulei. 
Pregătite. 

Cuţitul străluci în lumina stelelor, pietrele Siphon pâlpâind roşu 
când puterea lui scrută holul de dincolo de uşă. 

Dar nu sesiză nicio ameninţare; niciun inamic nu spărgea noile 
protecţii. Soldaţii Hybernului pătrunseseră cu mai bine de un an în 
urmă, aproape punând mâna pe Feyre şi Nesta în bibliotecă. Nu ui- 
tase asta şi nici groaza de pe chipul Nestei, când alergase spre el cu 
braţele întinse. 

Dar sunetul de pe hol... Era Azriel, îşi dădu seama după o clipă. 

Faptul că auzise uşa îi spunea că Az voia ca el să ştie că revenise. 
Că nu-şi dorise să stea de vorbă, ci doar să îl anunţe pe Cassian că 
era prin preajmă. 

Ceea ce îl făcu pe Cassian să rămână aici şi să se holbeze la tavan, 
pietrele lui Siphon stingându-se din nou când puse cuțitul în teaca 
de pe noptieră. După poziţia stelelor, ştia că trecuse de ora trei — 
răsăritul era încă departe. Trebuia să doarmă. Îl aştepta o zi destul 
de grea. 

Ca şi când rugămintea lui tăcută s-ar fi unduit în lume, vocea 
calmă a unui mascul se auzi mieros în mintea lui. 

„De ce eşti treaz la ora asta?“ 

Cassian scrută cerul de după zidul cu ferestre, de parcă l-ar fi 
văzut pe Rhys zburând acolo. 

„Asta te întreb şi eu.“ 

Rhys chicoti. 

„Ţi-am spus: trebuia să îmi cer scuze de la partenera mea.“ 
Tăcerea se lăsă o clipă lungă, şireată. 

„Luăm o pauză.“ 

Cassian râse. 

„Lasă biata femelă să doarmă!“ 

„Ea a fost cea carea iniţiat runda asta.“ 

Satisfacţia pur masculină se simţea în fiecare cuvânt. 

„Iot nu mi-ai răspuns la întrebare. De ce mă spionezi la ora 
asta?“ 

„Voiam să mă asigur că totul este bine. Nu este vina mea că erai 
deja treaz.“ 

Cassian mormăi încet. 

„Este în regulă. Nesta s-a dus la culcare imediat ce am ajuns aici, 
şi a rămas în pat. Presupun că încă doarme.“ 

„Aţi ajuns acolo înainte de unsprezece.“ 

„Ştiu.“ 

„Este trei şi un sfert dimineaţa.“ 

„Ştiu.“ 

„Să nu te bagi!“ adăugă Cassian în liniştea destul de apăsătoare. 

„Nici n-aş visa!“ 

Cassian nu prea voia să poarte discuţia asta la trei dimineaţa sau 
de două ori într-o zi. 

„Am să revin mâine seară cu noutăți despre prima lecţie.“ 

Pauza lui Rhys fu din nou prea apăsătoare ca să fie ignorată. Dar 
fratele lui îi zise: „Mor o să vă ducă mâine în Windhaven. Noapte 
bună, Cass!“ 

Prezenţa întunecată din mintea lui dispăru, lăsându-l gol şi 
înfrigurat. 

Ziua următoare urma să fie un câmp de luptă diferit de cele pe 
care se aflase. 

Cassian se întrebă cât avea să mai rămână din el până la sfâr- 
şitul zilei. 


CAPITOLUL 5 


- Dacă nu mănânci, ai să regreţi cam peste treizeci de minute! 

Aşezată la masa lungă din salonul Casei Vântului, Nesta își ri- 
dică privirea de la farfuria cu omletă şi bolul cu terci aburind. Som- 
nul încă îi îngreuna oasele, enervând-o când îi răspunse: 

-Nu mănânc aşa ceva! 

Cassian se apucă să înfulece din porţia lui, aproape dublă față 
de cea pe care o avea Nesta în față. 

-Ori asta, ori nimic! 

Nesta rămase neclintită pe scaun, extrem de conştientă de fie- 
care mişcare în hainele de luptă din piele pe care le îmbrăcase. 
Uitase cum era să poarte pantaloni: se simţea goală, cu fundul şi 
coapsele expuse. 

Din fericire, Cassian fusese prea ocupat cu cititul unui raport, ca 
să o vadă intrând şi așezându-se pe scaun. Ea privi spre uşă, spe- 
rând să apară vreun servitor. 

- Am să mănânc pâine prăjită. 

- După zece minute n-o să-ţi mai țină de foame şi ai să fii obo- 
sită. Cassian dădu din cap spre terci. Toarnă nişte lapte dacă vrei să 
fie mai gustos. Nu are zahăr, adăugă, înainte ca ea să-l întrebe dacă 
era îndulcit. 

Nesta apucă lingura. 

- Drept pedeapsă? 

- Repet, o să-ți dea energie pentru scurt timp, iar apoi ai să fii 
epuizată. El înfulecă ouăle. Trebuie să ai un nivel constant de ener- 
gie toată ziua - mâncărurile pline de zahăr sau pâinea nesățioasă îți 
dau energie temporar. Cărnurile slabe, cerealele integrale, fructele 
şi legumele te satură oarecum şi îți oferă energie. 

Ea bătu cu unghiile în masa netedă. Mai stătuse aici de câteva ori 
cu membrii regatului lui Rhysand. Azi, când erau doar ei doi, îi 
părea necuviincios de mare. 

-Mai sunt şi alte aspecte ale vieţii mele cotidiene pe care ai de 
gând să le controlezi? 

Cassian ridică din umeri, fără să se oprească din mâncat. 

- Nu-mi da un motiv să mai adaug ceva pe listă. 

Ticălos arogant! 

Cassian dădu iar din cap spre mâncare. 

- Mănâncă! 

Nesta băgă lingura în bol, dar nu o ridică. 

- Cum vrei, atunci! 

El îşi termină terciul şi reveni la ouă. 

-Cât o să dureze lecţia de azi? 

Răsăritul dezvăluise cerul senin, deşi ea ştia că Munţii Illyrieni 
aveau vremea lor. Poate erau deja acoperiţi de prima zăpadă. 

- Ți-am zis şi ieri: lecţia durează două ore. Chiar până la prânz. 
Cassian lăsă bolul în farfurie, cu tacâmurile înăuntru. Acestea dis- 
părură o clipă mai târziu, luate de magia Casei. Adică la următoa- 
rea masă. 

El se uită cu subînţeles la mâncarea ei. 

Nesta se rezemă de spătar. 

- Unu: nu particip la lecţia asta. Doi: nu mi-e foame. 

Pielea din jurul ochilor lui căprui se umplu de cute. 

- N-ai să-ţi aduci înapoi tatăl dacă nu mănânci. 

-Nu are nicio legătură cu asta! spuse ea furioasă. Niciuna! 

El îşi sprijini antebraţele de masă. 

- Hai să terminăm cu prostiile! Crezi că nu m-am gândit la pro- 
blemele tale? Crezi că eu nu am mai văzut, făcut şi simţit asta? Că 
nu i-am văzut pe cei la care ţin, înfruntând moartea unei persoane 

dragi? Nu eşti prima şi nici ultima. Ce s-a întâmplat cu tatăl tău a 
fost îngrozitor, Nesta, dar... 

Ea se ridică în picioare. 

-Nu ştii nimic! Nu putea să-și controleze tremurul care o cu- 
prinsese. De furie sau altceva, nu ştia. Îşi strânse pumnii. Ține-ţi 
naibii părerile pentru tine! 

Cuvintele ei îl făcură să clipească şi apoi să o întrebe: 

-Cine te-a învățat să înjuri? 

Ea îşi strânse mai puternic pumnii. 

- Voi! Aveţi cele mai spurcate guri pe care le-am auzit vreodată. 

Cassian miji ochii amuzat, dar buzele-i rămaseră lipite. 

- Am să-mi ţin naibii părerile pentru mine, dacă mănânci. 

Ea îi aruncă o privire veninoasă. 

El pur şi simplu aşteptă. Nemişcat, ca muntele în care fusese 
construită Casa. 

Nesta se aşeză, luă bolul cu terci, băgă o lingură plină în gură 
şi aproape se îngreţoşă din cauza gustului, dar înghiţi forțat. Mai 
luă o lingură. Şi încă una. Până ce bolul fu curat şi începu să mă- 
nânce ouăle. 

Cassian îi supraveghea fiecare înghiţitură. 

Şi, când nu mai rămăsese nimic, îşi luă farfuria şi bolul şi se uită 
în ochii lui când trânti farfuriile una peste cealaltă, zăngănitul tacâ- 
murilor umplând camera. 

Nesta se ridică din nou, mergând spre el şi spre uşa din spatele 
lui. Se ridică și Cassian. 

Nesta ar fi putut jura că nu respira când trecuse pe lângă Cassian, 
suficient de aproape încât să-i atingă stomacul dacă şi-ar fi mişcat 
cotul. 

- Abia aştept să nu te mai aud vorbind! 

Nereușind să-şi ascundă zâmbetul, ea se îndreptă spre uşă, dar o 
mână pe braţ o opri. 

Ochii lui Cassian străluceau, pietrele roşii Siphon de pe dosul 
mâinii cu care o apucase aprinzându-se. Un zâmbet şiret şi provo- 
cator îi mişcă buzele. 

- Mă bucur să văd că te-ai trezit gata de joacă, Nesta! 

Vocea i se transformă într-un mormăit. 

Ea nu reuşi să-şi impiedice inima să-i bată cu putere când îi auzi 
glasul, când citi provocarea din ochii lui, când se trezi atât de aproape 
de trupul lui imens. Niciodată nu reuşise să se abţină. Odată, îl lă- 
sase să-i muşte şi să-i lingă gâtul din cauza asta. 

Îl lăsase să o sărute în timpul ultimei bătălii, din aceeaşi cauză. 
Nici nu se putea spune că o sărutase - nu reuşise prea multe pentru 
că era rănit — și, totuşi, o făcuse să se cutremure. 

„Singurul meu regret din viața asta este că nu am avut timp. Că nu 
am avut timp cu tine, Nesta. Am să te regăsesc în lumea cealaltă - în 
viața următoare. Şi-o să avem timp să fim împreună. Îţi promit!“ 

Ea retrăia acele momente mai des decât voia să recunoască. 
Apăsarea degetelor lui când îi cuprinsese chipul, gustul şi atingerea 
buzelor cu iz de sânge, dar tot delicate. 

Nu suporta amintirea. 

Cassian nici măcar nu clipi, deşi nu o mai ţinu de braţ la fel de 
strâns. 

Nesta își impuse să nu se enerveze. Îi porunci sângelui clocotit 
să devină rece ca gheaţa. 

Amuzat, el miji ochii, dar îi dădu drumul. 

- Plecăm în cinci minute! 

Nesta reuși să se retragă. 

- Eşti o brută! 

Cassian îi făcu semn din ochi. 

- Aşa m-am născut şi am fost educat! 

Ea reuşi să mai facă un pas. Dacă refuza să iasă din Casă, Cassian, 
Morrigan sau Rhys ar fi putut pur şi simplu să o târască până în 
Windhaven. Şi dacă refuza categoric să execute ce i se spunea, ar fi 
lăsat-o în ţinuturile oamenilor fără să se gândească de două ori. 
Dându-și seama de asta, se îndârji şi mai mult. 

- Să nu mă mai atingi niciodată! 

- Am reţinut. 

Ochii lui încă străluceau. 

Ea își mai strânse o dată degetele şi-şi alese următoarele cuvinte 
ca pe nişte cuțite de aruncat. 

- Dacă tu crezi că-n urma nebuniei ăsteia cu antrenamentul ai să 
ajungi în patul meu, îți faci iluzii! Mai degrabă aș primi un câine va- 
gabond râios! adăugă cu un zâmbet strâmb. 

-O, n-am să ajung în patul tău. 

Victorioasă, Nesta râse pe înfundate, ajungând deja lângă scări 
când el spuse mieros: 

-Tu ai să te urci în patul meu. 

Se întoarse către Cassian, cu piciorul încă în aer. 

- Aş prefera să putrezesc! 

Cassian îi zâmbi batjocoritor. 

-Rămâne de văzut! 

Ea încercă să mai caute nişte cuvinte tăioase, să-l ia peste picior, 
să se răstească sau să reacționeze într-un fel, dar el zâmbi mai larg. 

- Acum mai ai trei minute ca să te pregăteşti. 

Nesta se gândi dacă să arunce în el cel mai apropiat obiect - o 
vază de pe un mic piedestal de lângă ușă, dar i-ar fi dat prea multă 
satisfacţie demonstrându-i că o enervase. 

Aşa că ridică pur şi simplu din umeri și ieşi pe ușă. Încet. Fără să 
se arate câtuşi de puţin afectată de Cassian şi de lăudăroşenia lui 
nesuferită. 

Să se urce în patul lui... într-adevăr. 


E i 


Pantalonii aceia aveau să-l omoare. 

Cu brutalitate şi lentoare. 

Cassian nu uitase cum arătase Nesta în hainele illyriene de luptă, 
din piele, în timpul războiului. Dar, în comparaţie cu amintirea... 
Mamă din ceruri! 

Uită toate cuvintele şi limbile pe care le ştia când o zări trecând 
pe lângă el fără să se grăbească şi cu spatele drept, ca orice nobilă 
aflată în fruntea propriei case. 

Cassian ştia că o lăsase să câştige runda aceea, că pierduse avan- 
tajul în clipa în care ea ridicase uşor din umeri, mergând mai de- 
parte pe hol, fără să fie conştientă de priveliștea pe care i-o oferea şi 
de faptul că-i trezea toate instinctele primare. 

Ca să-şi revină, profită de toate cele trei minute în care Nesta 
rămase la parter. Mama ştia că astăzi avea destule pe cap, cu lecţia 
Nestei şi multe altele, şi nu se putea lăsa pradă gândului de a-i 
scoate pantalonii şi de a-i venera fundul spectaculos centimetru 
cu centimetru. 

Nu-şi permitea să se lase distras. Dintr-un milion de motive. 

Dar, la naiba! - când avusese ultima dată parte de o tăvăleală plă- 
cută în cearşafurile astea? Cu siguranță nu după război. Poate îna- 
inte ca Feyre să-i elibereze pe toți de tirania Amaranthei. Să-l fiarbă 
Cazanul, oare nu cumva cu o lună înainte de căderea Amaranthei? 
Cu femela pe care o cunoscuse la Rita. Pe o alee de lângă sala plăce- 
rilor. Sprijinit de un zid de cărămidă. Partida de sex murdar se ter- 
minase în câteva minute, nici el şi nici femela nedorindu-și altceva 
decât să atingă rapid orgasmul. 

Asta se întâmplase cu mai bine de doi ani în urmă. De atunci, se 
satisfăcea singur. 

Ar fi trebuit să se ocupe de problemă înainte să decidă că era o 
idee bună să trăiască în Casă cu Nesta. Femela suferea și se lăsa la 
voia întâmplării, iar ultimul lucru de care avea nevoie era ca el să 
tânjească după ea, să o apuce de braţ ca un animal, incapabil să păs- 
treze distanţa. 

Nu voia să aibă de-a face cu el. I-o spusese limpede la Solstițiul 
de Iarnă. 

„Mi-e clar ce vreau de la tine.“ 

Adică un mare nimic. 

Replica ei sfărâmase o parte intrinsecă din el, o oarecare ultimă 
„redută“ şi fărâmă de speranţă că tot ceea ce înduraseră în timpul 
războiului ar fi putut să conteze. Că, în clipa în care-i dăruise inima 
pe tavă în timp ce era pe moarte, că atunci când îi acoperise trupul 
cu al ei şi hotărâse să moară alături de el, şi ea îl alesese. 

Era o speranţă al naibii de stupidă, una pe care ar fi trebuit să 
ştie că nu era bine să o nutrească. Aşadar, pe străzile reci din noap- 
tea Solstițiului de Iarnă, când era conştient că Nesta îşi făcuse 
apariţia la casa din oraş doar pentru că Feyre o momise cu bani, 
când afirmase că nu voia să aibă nicio legătură cu el... aruncase 

cadoul pe care-l căutase luni întregi în apa înghețată a râului Sidra 
şi apoi îşi găsise ocupație, înăbușind certurile din ce în ce mai 
crunte dintre illyrieni. 

Şi nu se mai apropiase de ea în următoarele nouă luni. Fusese 
atât de aproape de a comite o greşeală stupidă în acea noapte, de a-i 
dărui inima ca ea să i-o smulgă din piept. Abia reuşise să se înde- 
părteze, cu o oarecare mândrie. Doar peste cadavrul lui rece i-ar 
mai fi făcut Nesta aşa ceva. 

Nesta apăru, părul împletit înconjurându-i acum creştetul capului 
ca o diademă țesută. Îşi impuse să nu o privească de la gât în jos, să 
nu se uite la trupul expus. Ea trebuia să se mai împlinească şi să-şi 
tonifice musculatura, dar... Ale naibii haine de piele! 

-Să mergem! zise el cu o voce dură şi rece. 

Slavă Cazanului pentru asta! 

Pe veranda de dincolo de uşile de sticlă ale sufrageriei, Mor ate- 
riză de parcă plonjonul de la nouă metri ar fi fost o nimica toată. 
Probabil că pentru ea chiar așa era, presupunea Cassian. 

Mor ţopăi de pe un picior pe celălalt, masându-şi braţele şi 
scrâşnind din dinţi, şi-i aruncă o privire care spunea „Îmi eşti dator 
pentru asta, tâmpitule!“ 

Nesta se încruntă, dar îşi puse mantia pe umeri cu mișcări gra- 
țioase şi lente, îndreptându-se apoi către locul în care aştepta Mor. 
Cassian urma să le ducă în zbor dincolo de graniţele protecţiilor, iar 
Mor să îi teleporteze în Windhaven unde, cumva, el avea să gă- 
sească o cale de a o convinge pe Nesta să se antreneze. 

Dar, din fericire, Nesta ştia că astăzi trebuia să facă minimumul 
necesar, adică să se ducă în Windhaven. Ştiuse dintotdeauna cum 
să poarte genul acesta de război emoţional, mental. Ar fi fost un ge- 
neral iscusit. Încă mai putea să fie, cândva. 

Cassian nu-și dădea seama dacă ar fi fost un lucru bun să o 
transforme pe Nesta într-un soi de armă. 

Îl arătase cu degetul pe regele Hybernului, ameninţându-l cu 
moartea înainte să fie transformată în Mare Spiriduş împotriva voin- 
tei sale. După mai multe luni, îi ridicase capul tăiat ca pe un trofeu 
şi se uitase fix în ochii lui lipsiţi de viață. 

Şi dacă Cioplitorul de Oase spusese adevărul despre ieşirea ei 
din Cazan ca ființă de temut... La naiba! 

El nu se deranjă să-şi pună mantia când deschise uşile de sticlă, 
inspiră aerul răcoros de toamnă şi păşi mândru spre braţele des- 


chise ale lui Mor. 


Tabăra montană Windhaven nu era acoperită nici de gheaţă şi 
nici de zăpadă, dar vântul tăios tot o izbi pe Nesta în clipa în care ei 
îşi făcură apariţia acolo. Morrigan dispăru cu un semn din ochi lui 
Cassian și o încruntătură aruncată Nestei, lăsându-i să evalueze 
câmpul ce se întindea în faţă. 

Câteva case mici din piatră se ridicau în dreapta și dincolo de ele 
erau nişte locuinţe noi din pini tineri. Un sat - în asta se transfor- 
mase recent locul. Dar în fața ochilor celor doi se aflau arenele de 
luptă, chiar de-a lungul marginii platoului montan, pline cu diverse 
arme, greutăţi și alte obiecte destinate antrenamentului. Nesta nu 
ştia cum se numeau toate aceste arme impresionante, în afară de 
denumirile de bază: sabie, pumnal, săgeată, scut, suliță, arc, buz- 
dugan ameninţător... 

De cealaltă parte a lor se aflau gropile cu foc înăbuşit, norii de 
fum plutind spre ţarcul animalelor - oi, porci şi capre - miţoase, 
dar bine hrănite. Şi, bineînţeles, illyrienii. Toate femelele care supra- 
vegheau oalele şi tigăile aburinde din jurul focurilor se opriră atunci 
când apărură Cassian şi Nesta, ca şi zecile de masculi din arenele de 
luptă. Nimeni nu zâmbi. 

Un mascul îndesat şi cu umeri laţi, pe care Nesta îl recunoscu 
vag, veni agale spre ei, însoțit de alți doi mai tineri. Toţi îşi ţineau 
aripile strânse, probabil ca să poată merge unii lângă ceilalți, dar 
când se opriră înaintea lui Cassian, îşi întinseră un pic aripile. 

Cassian şi le ținu pe ale lui nu larg deschise, dar nici bine strânse - 
relaxat, cum spunea Nesta. Poziţia transmitea perfect dezinvoltura 
şi aroganţa, promptitudinea reacţiilor şi puterea. 

Masculul cunoscut o fixă cu privirea. 

-Cu ce treburi a venit ea aici? 

Nesta îi zâmbi discret. 

- De vrăjitoare. 

Ar fi putut jura că, înainte să intervină, Cassian se rugă în tăcere 
Mamei: 

- Devlon, vreau să-ți aduc aminte că Nesta Archeron este sora 
Marii noastre Doamne şi că o să fie tratată cu respect. Cuvintele 
fură destul de tăioase, aşa că până şi Nesta aruncă o privire la chipul 
rece ca piatra al lui Cassian. Nu-i mai auzise tonul neînduplecat de 
la război. A venit aici să se antreneze. 

Nesta nu-și dorea decât să-l împingă de pe marginea stâncii din 
apropiere. 

Devlon se înroşi. 

- Toate armele pe care le atinge trebuie îngropate după aceea. Să 
le lase într-o grămadă. 

Nesta clipi. 

Cassian îşi umflă nările. 

-Nu o să facem așa ceva. 

Devlon o adulmecă, însoțitorii lui râzând pe înfundate. 

- Sângerezi, vrăjitoareo? Dacă da, nu ai să ai voie să te atingi de 
arme. 

Nesta își impuse să tacă, să se gândească la cea mai bună metodă 
să-l umilească pe nenorocit. 

- Superstiţiile astea sunt învechite, spuse Cassian cu un calm 
remarcabil. Poate să atingă armele, indiferent dacă are sau nu 
menstruaţie. 

- Poate, zise Devlon, dar tot au să fie îngropate. 

Se lăsă tăcerea. Nesta observă că, fixându-l pe Devlon cu pri- 
virea, Cassian se întunecase la față. Însă el întrebă deodată: 

- Cum se descurcă recruţii cei noi? 

Devlon deschise gura și apoi o închise, enervarea licărind în fața 
unei certe refuzate. 

- Bine, rosti apăsat şi se întoarse, urmat de soldaţii lui. 

Chipul lui Cassian se încordă cu fiecare suflare, iar Nesta se pre- 
găti, simțind încântarea încălzindu-i sângele la gândul că el urma 
să-l sfâşie pe Devlon. 

Însă Cassian mormăi „Să mergem!“ şi se îndreptă spre o zonă de 
antrenament liberă. 

Devlon se încruntă peste umăr şi Nesta îi aruncă o privire rece 
înainte să-l urmeze pe Cassian, simţind-o pe cea a illyrianului ca pe 
un însemn arzător în spate. 

Cassian nu se îndreptă spre unul dintre nenumăratele rafturi cu 
arme amplasate prin zona de antrenament, ci se opri pur şi simplu 
în cel mai îndepărtat ring cu mâinile în şolduri şi o aşteptă. 

Pe naiba avea să i se alăture! În apropierea raftului cu arme, Nesta 
zări o rocă mâncată de vreme, netedă fie din cauza climei aspre, fie 
a numărului necunoscut de soldaţi care se așezaseră acolo, ca și ea 
în clipa asta. Suprafața tare îi intră în piele, în ciuda hainelor groase. 

-Ce faci? 

Chipul frumos al lui Cassian semăna cu al unui animal de pradă. 

Ea îşi încrucişă picioarele în dreptul gleznelor și-și aranjă mantia 
ca pe trena unei rochii. 

— Ți-am zis că n-am de gând să mă antrenez. 

- Ridică-te! 

Niciodată nu-i mai dăduse ordine așa. 

„Ridică-te!“, rostise ea printre lacrimi în ziua aceea, înaintea re- 
gelui din Hybern. „Ridică-te!“ 

Nesta îi întâlni privirea şi-şi impuse ca a ei să fie distantă şi 
netulburată. 

-În mod oficial, particip la antrenament, Cassian, dar nu poţi să 
mă obligi să fac nimic. Îi arătă noroiul. Târăşte-mă prin el, dacă vrei, 
însă n-am de gând să ridic niciun deget. 

Illyrienii îi priveau cu atenţie. Cassian se enervă. 

Bine. Să vadă ce inutilă, ce nenorocită putea să devină Nesta. 

- Ridică-te naibii! i se adresă mârâind ușor. 

Devlon şi cei din grupul lui se întorseseră, atrași de cearta lor, şi 
se adunaseră dincolo de marginea cercului. Totuși, ochii căprui ai 
lui Cassian o urmăreau pe ea. 

O oarecare rugăminte licărea în ei. 

„Ridică-te!“, şopti o voce slabă în mintea şi oasele Nestei. „Nu-l 
umili așa! Nu le da ticăloşilor ăstora satisfacția de a-l vedea făcân- 
du-se de râs!“ 

Însă trupul ei refuza să se miște. Nesta fusese clară, şi să cedeze - 
în faţa lui, în faţa oricui... 

Ceva asemănător dezgustului se întipări pe chipul lui Cassian. 
Dezamăgirea. Furia. 

Bun! Deşi ceva se năruia în sinea ei, nu se putea abține să nu se 
simtă uşurată. 

Cassian plecă de lângă ea, scoţându-şi sabia din teaca de pe 
spate. Şi, fără să-i mai vorbească, fără să-i mai arunce vreo privire, 
îşi începu exerciţiile de dimineaţă. 

Era mai bine să o urască. 


CAPITOLUL 6 


Cassian execută toți paşii şi toate mișcările frumos, letal şi precis, 
iar Nesta nu se putu abține să nu se uite la el cu gura căscată. 

Niciodată nu fusese în stare să-şi mute privirea de la Cassian. 
Din clipa în care se cunoscuseră, îi conştientizase prezenţa în orice 
spaţiu, în orice încăpere. Indiferent ce îşi sugerase în sinea ei, nu 
reuşise să o împiedice sau să o ignore. 

„Pleacă!“ o implorase el cu un picior în groapă. 

„Nu pot!“, îi spusese ea plângând. „Nu pot!“ 

Nu ştia unde dispăruse persoana care fusese în acel moment. Nu 
reuşea să o regăsească. 

Dar, chiar dacă stătea pe rocă şi se uita la pinii care se legănau 
în vânt şi acopereau munții, îl urmărea pe Cassian cu colţul ochiu- 
lui, conştientă de fiecare mişcare graţioasă, de sunetul respirației lui 
constante, de părul negru care-i flutura în vânt. 

- Văd că nu stă degeaba! 

Vocea lui Morrigan îi distrase Nestei atenţia de la munți și răz- 
boinicul care părea să fie o parte din ei. Femela uluitoare stătea 
lângă ea, admiraţia strălucind în ochii căprui ațintiți asupra lui 
Cassian. Devlon şi adepţii lui nu se vedeau pe nicăieri, ca și când ar 
fi plecat cu mult timp în urmă. Să fi trecut deja două ore? 

-Este drăguţ, nu-i aşa? spuse Mor cu blândeţe. 

Căldura din tonul ei o făcu pe Nesta să înțepenească de spate. 

- Întreabă-l! 

Nicio urmă de amuzament nu lumină chipul lui Morrigan când 
îşi îndreptă atenţia spre Nesta. 

- De ce nu eşti în ring? 

- lau o pauză. 

Morrigan se uită la fața Nestei şi observă că nu era transpirată 
sau roşie şi că părul era aproape perfect aranjat. 

-Eu aş fi votat să te ducem înapoi în ţinuturile oamenilor, ca să 
ştii, zise femela încetișor. 

- O, ştiu! Nesta refuză să se ridice în picioare, să accepte provo- 
carea. E bine că am nişte avantaje ca soră a lui Feyre. 

Morrigan strâmbă din buze. În spatele ei, Cassian pusese punct 
mişcărilor lui elegante. 

Un foc întunecat mocnea în ochii lui Morrigan. 

- Am cunoscut mulți ca tine cândva, spuse şi-şi atinse abdo- 
menul cu mâna. Niciodată nu meritaţi prezumția de vinovăţie pe 
care v-o oferă oamenii buni ca el. 

Nesta era conştientă de asta. Şi ştia la ce fel de oameni se referea 
Morrigan: la cei care locuiau în Oraşul Cioplit din Regatul Coşmaru- 
rilor. Feyre nu îi spusese niciodată toată povestea, însă Nesta ştia în 
mare ce se întâmplase şi despre monștrii care o torturaseră şi bru- 
talizaseră pe Morrigan până când fusese aruncată în gura lupilor. 

Nesta se lăsă pe spate sprijinindu-se pe palme, roca rece înţe- 
pând-o prin mănuși. Morrigan își întoarse privirea arzătoare din- 
spre Nesta. 

-Se pare că ziua de astăzi n-a început în forță. 

Cassian îşi trecu degetele prin păr. 

-S-ar putea spune şi aşa. 

Nesta își încleştă maxilarul îndeajuns de tare încât să o doară. 

Morrigan îi întinse o mână lui Cassian şi una Nestei, fără ca 
măcar să o privească. 

- Plecăm? 


3 

Morrigan era o băgăreaţă ipocrită. 

Gândul o răvăşi pe Nesta când rămase în biblioteca subterană a 
Casei Vântului. O băgăreaţă înfumurată şi ipocrită. 

Cassian nu-i vorbise la întoarcere. Nici ea nu așteptase să vadă 
dacă avea să o invite la masa de prânz, înainte să se ducă în camera 
ei şi să facă o baie ca să-şi încălzească oasele. 

Când ieşise, găsise un bilet strecurat pe sub uşă. Cuvintele 
scrise cu litere adunate şi apăsate o informau să fie în bibliotecă la 
ora unu. Fără ameninţări sau promisiuni de a o trimite în ţinutu- 
rile oamenilor. De parcă lui nu i-ar fi păsat dacă ea avea sau nu să 
se supună. 

Ei, bine, măcar reuşise să-l descurajeze mai repede decât se 
așteptase. 

Se aventurase în bibliotecă nu din dorința de a da ascultare or- 
dinelor primite de la el sau de la Rhys, ci pentru că alternativa era la 
fel de insuportabilă: să rămână în dormitorul cufundat în liniştea 
pe care s-o umple doar răgetele din mintea ei. 

Trecuse mai bine de un an de când nu mai coborâse aici. De la 
momentele îngrozitoare în care asasinii Hybernului se furişaseră 
înăuntru, urmărindu-le pe cele două surori în inima întunecată a 
bibliotecii. Se uită peste marginea balustradei de piatră a palierului, 
direct în puţul negru de mult mai jos. Nicio creatură antică nu mai 
dormea în beznă, dar întunericul era tot acolo. Şi la fundul acestuia 
era pământul pe care aterizase Cassian, întinzându-se după ea. Ce 
furie se citise pe chipul lui când o văzuse îngrozită... 

Nesta alungă acest gând. Respinse tremurul ce o cuprinse şi se 
concentră la femela care stătea la masa de scris, aproape ascunsă în 
spatele teancurilor de cărți. 

Mâinile femelei erau distruse. Nu le putea descrie mai politicos 
de atât. Oase îndoite şi noduroase, degete în unghiuri nefireşti... 
Feyre îi spusese odată că preotesele din biblioteca aceasta aveau tre- 
cuturi dificile. Ca să nu zică mai mult. 

Nesta nu voia să ştie prin ce trecuse Clotho, marea preoteasă a 
bibliotecii, de ajunsese aşa. Limba îi fusese tăiată şi apoi vindecată 

în mod voit așa, astfel încât răul să nu poată fi îndreptat niciodată. 
Masculii o răniseră şi... 

Mâinile o împingeau tot mai mult sub apa rece ca gheaţa, vocile 
râzând și batjocorind-o. 

O brută de mascul rânjea în anticiparea trofeului care avea să 
fie scos... 

Ea nu putea să oprească totul. Nu putea să o salveze pe Elain, care 
plângea în hohote pe jos. Nu putea să se salveze. Nimeni nu venea să 
o ajute, iar masculii aceștia urmau să-şi facă voia, iar trupul ei nu îi 
aparținea, nu era de om - nu pentru prea mult timp... 

Nesta îşi smuci gândurile, aducându-le în prezent şi alungând 
amintirea. 

Cu faţa ascunsă în umbrele glugii sale deschise la culoare, Clotho 
rămase tăcută, ca şi când ar fi văzut gândurile răscolind-o pe Nesta, 
ca şi când ar fi ştiut cât de des o trezea amintirea acelei zile din 
Hybern. Piatra de un albastru transparent din vârful glugii lui 
Clotho licări ca una Siphon în lumina slabă când îi împinse un per- 
gament peste suprafața mesei. 

„Astăzi poți să începi prin a pune pe rafturi cărțile de la Nivelul 
Trei. la rampa din spatele meu ca să ajungi acolo. Ai să găseşti un 
căruţ cu cărțile, care sunt ordonate alfabetic, după autor. Dacă nu 
găseşti numele niciunui autor, lasă-le deoparte şi cere ajutor când ţi 
se termină tura.“ 

Nesta dădu aprobator din cap. 

-Când mi se termină tura? 

Folosindu-se de încheieturi şi de dosul palmelor, Clotho scoase 
un ceas micuț şi, cu un deget noduros, îi arătă ora şase. 

Cinci ore de muncă. Nesta putea să se descurce. 

- Bine. 

Clotho o privi din nou, ca şi când ar fi putut să vadă marea agi- 
tată şi frământată din adâncul ei, ce refuza să o lase în pace măcar 
un moment, ce refuza să-i acorde o secundă de linişte. 

Nesta se uită în jos la birou şi se forță să expire, dar, odată ce su- 
flarea îi alunecă de pe buze, apăsarea aceea cunoscută îşi făcu iarăşi 
simțită prezenţa. 

„Sunt o mizerabilă, un nimic“, mai că spuse Nesta. Nu era sigură 
de ce vorbele prinseseră viață, apăsându-i buzele ca să le dea glas. 
„Urăsc tot ce reprezint. Şi sunt atât de obosită... Am obosit să-mi 
doresc să fiu oriunde altundeva, numai nu în mintea mea.“ 

O aşteptă pe Clotho să-i facă semn, să facă orice ca să-i spună că 
îi auzise gândurile. 

Preoteasa îi arătă partea de sus și de jos a bibliotecii, trimițând-o 
în linişte să-şi vadă de treburile ei. 

Cu pași grei, Nesta se îndreptă spre rampa înclinată. 


ză 


Sarcina era una menită servitorilor, dar îi impunea să se concen- 
treze suficient încât să uite de trecerea timpului, gândurile ei poto- 
lindu-se într-un nimic binecuvântat. 

Nimeni nu se apropie de Nesta cât căută secțiunile şi rafturile, 
trecându-şi degetele peste cotoarele cărților ca să găsească locul po- 
trivit. Aici lucrau, vindecau şi făceau cercetări cel puţin treizeci şi 
șase de preotese, deşi era aproape imposibil să le numere când toate 
purtau aceleaşi robe în nuanțe palide şi atât de multe își țineau gluga 
peste față. Cele care-şi lăsaseră gluga pe spate îi zâmbiseră timid. 

Acesta era sanctuarul lor - un cadou din partea lui Rhysand. 
Nimeni nu putea să intre fără permisiunea lor. 

Ceea ce însemna că, dintr-un oarecare motiv, îi aprobaseră 
prezența. 

Mâinile Nestei erau aproape uscate de praf când un clopot sună 
vesel de şase ori prin spaţiul cavernos al bibliotecii, auzindu-se de la 
nivelurile de sus şi până-n puţul întunecat. Unele preotese se ridi- 
cară de la mesele unde lucrau şi de pe scaunele de la fiecare nivel; 
altele rămaseră pe loc. 

O găsi pe Clotho la aceeaşi masă. Oare-şi ridica vreodată gluga? 
În mod sigur, ca să facă baie, dar își arăta chipul cuiva? 

- Am terminat pe astăzi, o anunţă Nesta. 

Clotho îi împinse un alt bilet peste masă. 

„Mulţumesc pentru ajutor! Ne vedem mâine!“ 

-În regulă. 

Nesta strecură biletul în buzunar. 

Însă Clotho ridică o mână distrusă. Nesta urmări cu mare ui- 
mire cum un stilou cu peniță se înălță deasupra unei bucăți de 
hârtie şi începu să scrie: 

„Să porți haine pe care nu te deranjează să le prăfuieşti. Aici, jos, 
ai să-ți strici rochia frumoasă.“ 

Nesta se uită la rochia gri pe care o îmbrăcase. 

-În regulă, repetă ea. 

Stiloul începu să se mişte din nou, cumva vrăjit să aibă o legă- 
tură cu gândurile lui Clotho. 

„Mi-a făcut plăcere să te cunosc, Nesta! Feryre vorbeşte foarte 
frumos despre tine.“ 

Nesta se întoarse. 

- Preoteaso, nimănui nu-i plac mincinoşii! 

Ea ar fi putut juca că un chicot îi făcu gluga femeii să fluture. 


Cassian nu veni la cină. 

Nesta se oprise în camera ei doar cât să-şi spele mâinile şi fața de 
praf, iar apoi mai că alergase la etaj, cu stomacul chiorăindu-i 
de foame. 

Sala de mese era pustie. Vesela pentru o singură persoană îi con- 
firmă că nimeni nu urma să-i țină companie. 

Se uitase la orașul scăldat de soare mult dedesubt, singurele su- 
nete fiind foşnetul rochiei şi scârțâitul scaunului. 

De ce era surprinsă? Îl umilise în Windhaven. Probabil era cu 
prietenii lui în casa de lângă râu, discutând ca să găsească o altă me- 
todă cu ajutorul căreia să se ocupe de ea. 

O farfurie cu mâncare apăru, lăsată fără pic de graţie pe şerveţelul 
de pe masă. Până şi Casa o ura. 

Nesta se încruntă la camera din piatră roşie. 

- Vin! 

Nu apăru nimic. Ridică paharul din faţa ei. 


Regatul flăcărilor argintii 87 


- Vin! 

Nimic. Bătu uşor cu unghiile în suprafața netedă a mesei. 

- Ți s-a zis să nu-mi dai vin? 

Iată o nouă limită a umilirii: să încerce să stea de vorbă cu o casă. 

Nesta mârâi la arcada din spatele ei. 

- Amuzant! 

Se uită la mâncare: o jumătate de pui prăjit, condimentat cu ceea 
ce mirosea a rozmarin şi cimbru; piure de cartofi care înota în unt 
şi fasole verde prăjită cu usturoi. 

Tăcerea aia îi urla în cap, în cameră. 

Bătu din nou cu degetele în masă. 

Era ridicol. Toată chestia asta, toată intervenţia care o trata de 
sus era ridicolă. 

Nesta se ridică şi se îndreptă spre uşă. 

- Păstrează-ţi vinul! Mi-l aduc pe al meu! 


CAPITOLUL 7 


Fără magia zidului care să blocheze accesul în tărâmurile oame- 
nilor, Mor îl teleportă pe Cassian după apusul soarelui direct în co- 
nacul care devenise cămin şi comandament pentru Jurian, Vassa 
şi - aparent - Lucien. Chiar şi după mai mult de un an, ravagiile 
războiului erau evidente în jurul moşiei: copaci căzuţi, petice de pă- 
mânt sterp unde iarba încă nu răsărise din nou, şi o deschidere 
sumbră generală care făcea locuinţa din piatră cenușie să pară că 
rămăsese în picioare din întâmplare. Sub razele lunii, dezolarea era 
şi mai evidentă, copacii rămaşi lucind argintiu, iar umbrele de pe 
pământul marcat întinzându-se mai mult. 

Cassian habar n-avea cui aparținuse odinioară casa şi, aparent, 
nici noii săi ocupanţi nu ştiau. Feyre îi zisese că ei îşi spuneau Banda 
Exilaţilor. Gândul îl făcu pe Cassian să pufnească în sinea lui. Mor 
nu întârzie să-l lase la uşa de lemn în formă de arcadă a casei, zâm- 
betul superior spunându-i că nu intenţiona să-l ajute, chiar dacă ar 
fi implorat-o. Nu, voia să îl vadă jucându-se de-a curteanul, exact 
aşa cum ceruse Rhys. 

El nu plănuise să înceapă astăzi misiunea asta, dar după dezas- 
truoasa încercare de a o instrui pe Nesta, simţise nevoia să facă 
ceva. Orice. 

Nesta ştiuse exact ce porcărie făcea, refuzând să se ridice de pe 
roca aceea. Cum aveau să perceapă totul Devlon şi ceilalți nemer- 
nici îngâmfaţi. Ştiuse şi o făcuse oricum. 

Aşadar, după ce o lăsase pe Nesta la Casă, se dusese pe o stâncă 
părăsită din apropierea mării, unde mugetul valurilor îi răcorea 
furia fierbinte din oase. 

Se oprise pe la casa de lângă râu ca să-și recunoască înfrângerea, 
dar Feyre doar se enervase din cauza comportamentului surorii ei, 
iar Rhys îi zâmbise oarecum amuzat. 

Amren fusese cea care-i zisese „Las-o să-şi sape singură mor- 
mântul, băiete! Apoi, dă-i o mână de ajutor!“ 

„Credeam că asta am făcut în ultimul an“, răspunsese el. 

„Oferă-i ajutor în continuare!“, fusese singura replică a lui Amren. 

Cassian o găsise pe Mor curând după aceea, îi explicase că avea 
nevoie de transport şi, iată-l! Ridică pumnul spre ușă, dar placa de 
lemn se mișcă înainte să apuce să o atingă. 

Lucien își arătă chipul frumos și plin de cicatrice, ochiul său 
auriu învârtindu-se. 

-Credeam că am simţit pe altcineva venind. 

Cassian intră în casă, podeaua de lemn scârțâind sub cizmele lui. 

- Abia ai ajuns? 

- Nu, spuse Lucien şi Cassian observă mușchii încordaţi pe sub 
jacheta de un gri închis pe care o purta și liniştea apăsătoare care 
emana din fiecare piatră a casei. 

Se uită cu atenţie la amplasarea acesteia, în caz că ar fi fost nevoit 
să lupte ca să găsească o ieşire. Ceea ce părea a fi o probabilitate ri- 
dicată, judecând după nemulțumirea pe care o radie Lucien când se 
îndreptă spre o arcadă din stânga lor. 

- Eris este aici, zise Lucien fără să se întoarcă. 

Cassian nu șovăi. Nu se întinse după cuțitul prins de coapsă, 
deşi fu nevoit să facă un efort să alunge amintirea chipului învineţit 
al lui Mor. A biletului bătut într-un cui în abdomenul ei, a trupului 
gol lăsat ca un gunoi la granița Regatului Toamnei. Nenorocitul 
naibii o găsise acolo şi o abandonase. Ea fusese în pragul morţii şi... 

Ce plănuia Cassian să-i facă într-o zi depășea cu mult durerea 
provocată de un cuțit. Eris avea să sufere săptămâni în şir. Luni. Ani. 

Lui Cassian nu îi păsa că Eris îl convinsese pe Keir să-şi amâne 
vizita în Velaris şi că, aparent, o făcuse din vreo fărâmă de bunătate 

rămasă în el. Nu-i păsa că Rhys observase la Eris ceva care-i câşti- 
gase încrederea. Nimic din toate astea nu conta câtuși de puțin 
pentru Cassian. Își concentră atenţia la masculul roșcat care stătea 
aproape de vâlvătaia focului din salonul surprinzător de elegant. 
Ştia suficient încât să-şi urmărească îndeaproape inamicul. 

Eris stătea pe un scaun aurit, cu picioarele încrucișate, aroganța 
curtenească citindu-se pe chipul său palid. 

Cassian îşi strânse degetele. De fiecare dată când îl văzuse pe ne- 
norocit în ultimele cinci secole, se luptase cu furia orbitoare care-l 
acapara doar zărindu-l. 

Eris zâmbi, conştient de asta. 

- Cassian! 

Ochiul auriu al lui Lucien țăcăni, simțind furia lui Cassian în 
timp ce avertismentul licări în cel roşiatic rămas. 

Masculul crescuse alături de Eris. Înfruntase cruzimea lui Eris şi 
a lui Beron. Propriul tată îi măcelărise iubita. Însă Lucien învățase 
să-şi păstreze calmul. 

Corect. Rhys îl rugase pe Cassian să facă asta. Trebuia să gân- 
dească la fel ca Rhys, ca Mor. Să lase furia deoparte. 

Cassian îşi acordă o secundă să se calmeze, vag conştient că 
Vassa spunea ceva. Îi observase şi ignorase pe jumătate pe cei doi 
oameni din încăpere: pe războinicul şaten - Jurian - şi pe tânăra re- 
gină roşcată. 

Dacă Rhys şi Mor ar fi fost aici... Nu ar fi zis o vorbă de față cu 
Eris. Ar fi pretins că era o vizită prietenească şi că voiau să vadă 
cum rezistau ţinuturile oamenilor. Chiar dacă Eris era, foarte pro- 
babil, aliatul lor. 

Nu, Eris era aliatul lor. Rhys se târguise şi lucrase cu el. Eris se 
ținuse de cuvânt de fiecare dată. Rhysavea încredere în el, ca și Mor, 
în ciuda tuturor celor întâmplate. Oarecum. Aşadar, Cassian se 
gândea că trebuie să aibă încredere, la rândul lui. 

Îl durea capul. Trebuia să calculeze prea multe lucruri. O făcuse 
pe câmpurile de luptă, dar aceste jocuri psihologice şi minciunile 
nenumărate... De ce îl rugase Rhys să facă asta? De illyrieni se ocu- 
pase personal: le descrisese iadul ce urma să se abată asupra lor 

dacă se răsculau și îi ajutase cu orice avuseseră nevoie. Nu se com- 
para cu asta. 

Cassian clipi şi înregistră ce spusese Vassa: 

-Generale Cassian! Ce plăcere! 

EI se plecă rapid şi superficial în faţa reginei. 

- Maiestate! 

Jurian tuși, iar Cassian se uită la războinicul uman. Oare fusese 
cândva om? Parţial om? Nu ştia. Amarantha îl sfâşiase pe Jurian, a 
cărui conştiinţă era cumva prinsă în ochiul lui, pe care-l încastrase 
într-un inel şi-l purtase cinci sute de ani. Până când Hybernul îi fo- 
losise oasele rămase ca să-i aducă trupul la viaţă şi să redea acelei 
esențe această formă, aceeași care condusese armate pe câmpurile 
de luptă de odinioară, în timpul Războiului. Cine era Jurian acum? 
Ce era? 

-I se urcă la cap când i te adresezi așa, spuse Jurian din locul 
său, de pe o canapea ridicol de roz de lângă peretele îndepărtat. 

Vassa își îndreptă spatele, jacheta ei de culoarea cobaltului con- 
trastând puternic cu părul roșcat-auriu. Dintre cei trei roşcaţi din 
această încăpere, Cassian o plăcea pe ea cel mai mult: nuanţa aurie 
a pielii, ochii albaştri şi mari încadraţi de gene şi sprâncene negre şi 
părul mătăsos roșcat pe care şi-l tunsese până la umeri de ultima 
dată când o văzuse. 

- Sunt regină, să ştii, îi spuse Vassa lui Jurian. 

Regină noaptea şi pasăre de foc ziua, vândută de suratele ei re- 
gine umane unui lord-vrăjitor care o fermecase, blestemând-o să se 
transforme într-o pasăre de foc şi cenuşă la fiecare răsărit. Cassian 
îşi amânase vizita până la apusul soarelui, ca să o găsească în trupul 
ei de om. Avea nevoie ca ea să poată vorbi. 

Jurian îşi sprijini o gleznă peste un genunchi, cizmelor lui pline 
de noroi lipsindu-le strălucirea în lumina focului. 

-Din câte am auzit, regatul tău nu-ți mai aparţine. Mai ești 
regină? 

Vassa îşi dădu ochii peste cap şi apoi se uită la Lucien, care se to- 
lăni pe canapea lângă Jurian, de parcă masculii Fae ar mai fi avut 

certuri asemănătoare în urma cărora să se împace. Însă Lucien era 
atent la Cassian. 

- Ai venit cu veşti sau cu ordine? 

Conştient de prezența lui Eris lângă foc, Cassian îl țintui cu pri- 
virea pe Lucien. 

-Îți dăm ordine pentru că eşti emisarul nostru. El dădu din 
cap spre Jurian şi Vassa. Dar, când eşti cu prietenii tăi, îți dăm 
doar sugestii. 

Eris pufni zgomotos. Cassian îl ignoră şi-l întrebă pe Lucien: 

-Cum mai stau lucrurile în Regatul Primăverii? 

Trebuia să recunoască meritul lui Lucien: masculul reuşea 
cumva să jongleze cu cele trei roluri ale sale - emisar al Regatului 
Nopţii, aliat al lui Jurian şi al Vassei şi persoană de legătură cu 
Tamlin - şi să se şi îmbrace impecabil în acelaşi timp. 

Chipul lui Lucien nu trăda situaţia lui Tamlin şi a curții lui. 

- Bine! 

Cassian nu ştia de ce așteptase să îi spună noutăţi despre Marele 
Lord al Primăverii. Pe acelea i le împărtăşea numai lui Rhys, în privat. 

Eris pufni din nou la stângăcia lui Cassian și, incapabil să se 
abțină, Cassian se întoarse în cele din urmă spre el. 

-Ce cauţi aici? 

Eris nici măcar nu se mişcă pe locul său. 

- Mai mulți soldaţi de-ai mei au plecat să patruleze prin ţinuturile 
mele acum câteva zile şi nu mi-au transmis niciun raport. Nu am 
găsit niciun semn că s-ar fi dat o bătălie. Nici măcar câinii mei de 
vânătoare n-au reușit să le dea de urmă. 

Cassian se uită în jos. Ştia că nu trebuia să trădeze nimic, dar... 
Acei câini de vânătoare erau cei mai buni din Prythian. Animale în- 
zestrate cu o magie proprie. Gri ca fumul şi cu blana lucioasă, puteau 
să alerge repede ca vântul, să adulmece orice pradă. Erau atât de 
preţuiţi, încât Regatul Toamnei interzisese să fie dăruiți sau vânduți 
dincolo de graniţele sale, şi atât de scumpi, că doar nobilii îi aveau. Şi 
se împerecheau atât de rar, că era extrem de dificil să găseşti chiar 
şi unul singur. Din câte ştia Cassian, Eris avea doisprezece. 

- Niciunul nu putea să se teleporteze? întrebă Cassian. 

- Nu. Deşi unitatea este una dintre cele mai iscusite în luptă, ni- 
ciunul dintre soldaţi nu e înzestrat cu magie şi nici nu are vreo ori- 
gine remarcabilă. 

Cuvântul „origine“ fu rostit spre Cassian cu un rânjet superior. 
Ticălosul! 

- Eris a venit să vadă dacă aș putea să mă gândesc la vreun motiv 
pentru care soldaţii lui să fi avut probleme cu oamenii, zise Vassa. 
Câinii lui de vânătoare au simţit nişte mirosuri ciudate la locul ră- 
pirii. Unele care păreau omeneşti, dar... ciudate, cumva. 

Cassian ridică o sprânceană la Eris. 

-Crezi că un grup de oameni ar putea să-ți ucidă soldaţii? 
Atunci, nu sunt atât de iscusiţi. 

- Depinde de om, spuse Jurian, masculul întunecându-se la față 
ca şi Vassa. 

Cassian se strâmbă. 

- Îmi cer scuze! Eu... Scuze! 

Halal curtean! 

Însă Eris ridică un umăr. 

-Cred că multe părţi sunt interesate să stârnească un alt război, 
iar ăsta ar fi începutul. Deşi poate regatul tău a făcut-o. L-aş crede 
pe Rhysand în stare să-mi teleporteze soldaţii undeva şi să lase în 
urmă nişte mirosuri misterioase ca să ne încurce. 

Cassian îi zâmbi sălbatic. 

-Suntem aliaţi, îți aduci aminte? 

Eris îi zâmbi la fel. 

- Întotdeauna. 

Cassian nu se putu abţine. 

- Poate că tu ţi-ai făcut soldaţii să dispară - asta dacă au dispărut 
într-adevăr - şi inventezi totul din cauza aceluiaşi motiv de rahat pe 
care tocmai l-ai rostit. 

Eris chicoti, dar Jurian interveni: 

- Printre oameni s-au iscat tensiuni privind neamul vostru. Dar, 
din câte ştim, din câte am auzit de la forțele Lordului Graysen, oa- 
menii de aici respectă vechile linii de demarcaţie şi nu-i interesează 
să cauzeze probleme. 

Cuvântul „încă“ nu fu rostit. 

Oare dacă ar fi întrebat pe continent de reginele umane, ar fi 
descoperit că era mâna lui Rhys? Conversaţia se îndreptase în- 
tr-acolo, deci putea să deschidă subiectul în dorul lelii, şi ar fi fost 
mai bine decât să-l prezinte ca pe motivul venirii lui aici... La naiba, 
îl durea capul. 

-Şi cum rămâne cu... surorile tale? El dădu din cap spre Vassa. E 
posibil să fie implicate? 

Eris îi aruncă o privire tăioasă, iar Cassian se abținu să-l bles- 
teme. Poate spusese prea multe. Îşi dorea ca Mor să fi fost prezentă. 
Chiar dacă a o obliga să fie în aceeaşi încăpere cu Eris... Nu, ar fi 
scutit-o de suferința asta. 

Ochii azurii ai Vassei se întunecară. 

- De fapt, urma să discutăm despre asta. Ea gesticulă către Cassian. 
Ai auzit aceleaşi zvonuri ca şi noi: agită spiritele dincolo de mare şi 
sunt hotărâte să înceapă scandalul. 

- Adevărata întrebare este dacă sunt suficient de proaste încât să 
o facă, spuse Jurian. 

-Sunt oricum, numai proaste nu, zise Lucien clătinând din cap. 
Dar să lase miros de om la locul răpirii este un indiciu atât de evi- 
dent, încât nu pare să o fi făcut-o una dintre ele. 

- Toate mişcările lor sunt bine gândite, se auzi Vassa, uitându-se 
la peretele cu ferestre ce dădeau spre ţinuturile distruse de dincolo. 
Deşi nu-mi dau seama de ce ar vrea vreuna dintre ele să-ți prindă 
soldaţii, i se adresă lui Eris, care părea să le monitorizeze fiecare cu- 
vânt. Pe continent sunt şi alți Fae, deci de ce să se deranjeze să tra- 
verseze marea ca să-i ia pe ai tăi? Şi nu pe cei din Regatul Primăverii? 
În clipa asta, Tamlin nu ar observa lipsa nimănui. 

Lucien se arătă dezgustat, iar Cassian, deși era înclinat să zâm- 
bească afectat la gândul că nenorocitul suferea, se trezi încrun- 
tându-se. Dacă se apropia războiul, aveau nevoie ca Tamlin şi forțele 
lui să fie în formă ca să poată lupta. Aveau nevoie ca Tamlin să fie 
pregătit. Rhys îl vizitase în mod regulat, asigurându-se că urma să 
fie de partea lor şi capabil să conducă. 

Cassian tot nu reușea să înţeleagă cum de reuşise Rhys să nu-l 
ucidă pe Marele Lord al Primăverii. 

Însă de aceea era Rhys Mare Lord, iar Cassian, soldatul său. 

Ştia că dacă ar fi aflat vreodată numele ticălosului de om care 
pusese mâna pe Nesta, nimic nu l-ar fi împiedicat să-l găsească. 
Conversaţia purtată cu Nesta în urmă cu mulţi ani, când ea era încă 
om, dăinuia într-un ungher al minții lui. Înțepenise la atingerea lui, 
iar el îşi dăduse seama - simţise şi văzuse frica din ochii ei şi ştiuse 
că un bărbat o rănise. Sau încercase să o facă. Nu îi dăduse nicio- 
dată detalii, dar, refuzând să-i zică numele bărbatului, îi confirmase 
gândurile. Deseori se gândise cum să-l omoare, dacă Nesta ar fi fost 
de acord. Să-i jupoaie pielea de pe oase ar fi fost un început bun. 

Prietenii lui ar fi înțeles cât de adâncă era rana, cât de departe 
l-ar fi împins apăsarea acelei vechi dureri. Prima și ultima dată când 
îşi permisese să se lase cuprins de furie, ştersese o tabără illyriană 
de pe fața pământului. 

Şi Rhys îl desemnase să se joace de-a curteanul, să-şi lase deo- 
parte sabia și să apeleze la cuvinte. Era o glumă. 

Eris îşi depărtă picioarele. 

- Presupun că au făcut-o ca să sporească tensiunea dintre noi, ca 
să ne uităm cu îndoială unii la ceilalți. Să ne slăbească legăturile. 

- Hybernul ar fi în stare de aşa ceva, încuviinţă Jurian. Poate le-a 
învățat câte ceva. Înainte ca Nesta să-l decapiteze pe rege. 

- Reginele n-au nevoie de nicio lecţie de la nimeni, zise Vassa. 
Erau destul de perfide înainte să-l contacteze pe regele Hybernului. 
Şi s-au confruntat cu monștri mult mai fioroși decât el. 

Cassian ar fi putut să jure că nişte flăcări se unduiră în ochii ei 
albaștri. 

Jurian şi Lucien o fixară cu privirea, chipul primului fiind ili- 
zibil, iar al celui de-al doilea, îndurerat. Cassian nu se arătă uimit. 
Înainte să vină aici, ar fi trebuit să întrebe pe cineva cât timp mai ră- 
mânea înainte ca Vassa să fie obligată să se întoarcă pe continent — 
la lordul-vrăjitor de lângă lacul îndepărtat, care o ţinea în lesă şi 
care o lăsase să plece doar temporar, ca parte a unei înţelegeri făcute 
cu tatăl lui Feyre. 

Tatăl lui Feyre... şi al Nestei. Cassian nu îşi permise să-şi aducă 
aminte cum fusese frânt gâtul bărbatului și chipul Nestei atunci când 
se întâmplase. Şi, hotărând să lase naibii deoparte precauţia, întrebă: 

-Care dintre regine ar îndrăzni să facă aşa ceva? 

Chipul auriu al Vassei se încordă. 

- Briallyn. 

Regina cândva tânără și umană pe care Cazanul o transformase 
în Mare Spiriduş. Însă, furios din cauza a ceea ce-i furase Nesta, 
Cazanul o pedepsise pe Briallyn. Da, fusese Creată ca o ființă Fae 
nemuritoare, dar veştejită într-o babă. Blestemată să fie bătrână mi- 
lenii la rând. 

Ea nu îşi ascunsese ura față de Nesta, dorinţa de a se răzbuna. 

Dacă Briallyn ar fi încercat să facă o mişcare împotriva Nestei, el 
ar fi ucis-o pe regină cu mâna lui. 

Cassian încercă să nu se gândească la bestia care-i urla în minte 
şi-i încorda toți muşchii din trup până când doar violenţa atroce ar 
fi domolit-o. 

- Uşurel, zise Lucien. 

Cassian mârâi. 

— Ușurel, repetă Lucien şi flacăra licări în ochiul său roșiatic. 

Flacăra, influenţa surprinzătoare a acesteia, îl lovi pe Cassian ca 
o piatră în cap, nimicindu-i impulsul de a ucide orice ar fi putut să 
amenințe... 

Toţi se uitau cu ochi mari. Cassian îşi roti umerii încordaţi, 
întinzându-şi aripile. Dezvăluise prea multe. Ca o brută proastă, le 
permisese să vadă şi să afle prea mult. 

- Trimite-ţi îmblânzitorul de umbre să o găsească pe Briallyn! îi 
ordonă Jurian, sumbru. Dacă e cumva în stare să ia prizonieră o 
unitate de soldaţi Fae, trebuie să aflăm. Repede! spuse ca generalul 
care fusese odinioară. 

-Chiar crezi că Briallyn ar face așa ceva? o întrebă Cassian pe 
Vassa. Ar fi atât de ostentativă? Sigur cineva încearcă să ne păcă- 
lească să ne ducem după ea. 

-Dar cum să ajungă acolo și să dispară atât de repede? întrebă 
Lucien. Durează săptămâni bune să traversezi marea. Ar fi trebuit 
să o teleporteze cineva ca să reuşească. 

- Reginele pot să se teleporteze, îl corectă Jurian. Ai uitat că au 
făcut-o în timpul războiului? 

-Doar când suntem mai multe împreună, spuse Vassa. Şi nu o 
facem ca ființele Fae - este o putere diferită, ca atunci când toţi cei 
şapte Mari Lorzi îşi combină puterile ca să facă miracole. 

Ei, bine, la naiba! 

-Ştiu sigur că şi celelalte trei regine s-au împrăștiat în cele patru 
zări, zise Eris. Cassian reținu informaţia şi întrebările pe care le ri- 
dica. De unde ştia Eris? Au trecut câteva săptămâni bune de când 
Briallyn locuieşte singură în palatul lor. De dinainte ca soldaţii mei 
să dispară. 

- Aşadar, nu poate să se teleporteze, concluzionă Cassian. Şi, pe 
de altă parte... chiar să fie atât de nesăbuită să facă aşa ceva, dacă şi 
celelalte regine au plecat? 

Ochii Vassei se întunecară. 

- Da. Plecarea celorlalte ar însemna că nimic nu mai stă în calea 
ambiţiei sale. Însă ar face-o numai împinsă de cineva cu o putere 
grozavă. Care, probabil, o manipulează. 

Până și focul păru să se domolească. 

Ochiul lui Lucien țăcăni. 

- Cine? 

- Te întrebi cine e în stare să facă să dispară o unitate de soldați 
Fae de peste mare? Cine ar putea să-i dea lui Briallyn puterea să se 
teleporteze - sau să o facă în locul ei? Cine ar putea să o ajute pe 
Briallyn, încât să fie destul de îndrăzneață să acționeze aşa? Gân- 
deşte-te la Koschei. 

Cassian înlemni când amintirile creară imaginea, la fel de na- 
tural ca într-un joc de puzzle de-al lui Amren. 

- Koschei e numele vrăjitorului care te-a întemnițat? Este... Este 
fratele Cioplitorului de Oase? Toată lumea căscă ochii la el. Ciopli- 
torul de Oase mi-a zis cândva de un frate, de un tovarăş nemuritor 
şi un lord al morţii. Așa îl chema. 

- Da, şopti Vassa. Koschei este - a fost - fratele mai mare al 
Cioplitorului de Oase. 


98 SARAH J. MAAS 


Lucien şi Jurian se uitară surprinşi la ea, însă privirea Vassei era 
îndreptată numai spre el, plină de teamă şi ură ca şi când ar fi dez- 
gustat-o să rostească numele masculului. 

Vocea i se înăspri. 

- Koschei nu este un simplu vrăjitor. Este prizonierul lacului 
doar ca urmare a unei vrăji vechi. Pentru că, odată, a fost păcălit. 
Tot ceea ce face este pentru a se elibera. 

- De ce a fost închis? întrebă Cassian. 

-E o poveste prea lungă ca să v-o spun, răspunse ea ambiguu. 
Dar să ştiţi că Briallyn şi celelalte m-au vândut lui nu pentru că aşa 
s-au gândit ele, ci din cauza cuvintelor pe care le-a răspândit el în 
regatele lor, pe aripile vântului. 

- Încă este la lac, zise Lucien cu grijă. 

Cassian își aminti că Lucien fusese acolo. Se dusese cu tatăl 
Nestei la lacul unde Vassa era captivă. 

- Da, spuse Vassa cu uşurare în privire. Dar Koschei e la fel de 
bătrân ca marea... mai bătrân. 

- Unii spun că e Moartea însăşi, şopti Eris. 

-Nu ştiu dacă este adevărat, rosti Vassa, dar i se spune Koschei 
Veşnicul, pentru că nu-l aşteaptă nicio moarte. Chiar e nemuritor. 
Şi ştie orice ar putea să-i ofere lui Briallyn un avantaj în fața noastră. 

- Şi tu crezi că Koschei ar face toate astea, insistă Cassian, nu din 
milă pentru reginele umane, ci doar cu scopul de a se elibera? 

-Cu siguranță. Vassa îşi privi mâinile şi-şi îndoi degetele. Mă 
tem de ce ar putea să se întâmple dacă ar ieşi vreodată de sub vraja 
lacului. Dacă ar vedea lumea asta în pragul dezastrului și ar şti că 
poate să dea o lovitură puternică şi să devină stăpânul ei. Aşa cum 
a încercat să facă odinioară. 

- Legendele acelea sunt mai vechi decât regatele noastre, spuse 
Eris. 

Vassa dădu din cap aprobator. 

- E tot ce am aflat cât am fost roaba lui. 

Lucien se uită pe fereastră de parcă ar fi putut să vadă lacul peste 
o mare şi un continent, alegându-și ținta. 

Însă Cassian auzise destul. Nu așteptă să-și ia „rămas-bun“ îna- 
inte să se îndrepte către arcadă și spre holul de la intrare de dincolo 
de aceasta. 

Abia făcuse doi pași, inspirând aerul rece al nopţii, când Eris 
zise în spatele lui: 

- Eşti un curtean groaznic! 

Cassian se întoarse şi-l văzu pe Eris închizând uşa de la intrare 
şi sprijinindu-se de toc. În lumina lunii, chipul îi era palid și 
neîndurător. 

-Ce ştii? 

-Ce ştii şi tu, spuse Cassian, oferindu-i un adevăr pe care spera 
ca Eris să-l perceapă ca pe o dezamăgire. 

Eris adulmecă briza nopții şi apoi zâmbi. 

- Nu s-a putut deranja să intre şi să ne salute? 

Cassian nu știa cum simţise mirosul ce dăinuia al lui Mor. Poate 
Eris şi câinii lui de fum aveau mai multe în comun decât își dă- 
dea seama. 

- Nu ştia că eşti aici. 

O minciună. Probabil că Mor simţise. El voia să o scutească de 
durerea de a se întoarce aici și de a-l ruga pe Rhys să-l recupereze. 
Să zboare spre nord câteva ore - până ar fi ajuns în raza puterii lui 
Rhys - şi apoi să-i trimită un gând. 

Părul roșcat şi lung al lui Eris flutură în vânt. 

-Orice ai face şi orice ai cerceta, vreau să mă implic. 

- De ce? Şi, nu! 

- Pentru că am nevoie de avantajul lui Briallyn, ca să aflu ce i-a 
zis sau arătat Koschei. 

-Ca să-ţi înfrângi tatăl. 

- Pentru că tatăl meu i-a oferit deja forțele sale lui Briallyn şi 
războiului pe care ea vrea să-l înceapă. 

Cassian tresări. 

- Ce? 

Un amuzament rece se întipări pe chipul lui Eris. 

- Voiam să văd ce ştiu Vassa şi Jurian. În mod ciudat, nu a spus 
nimic de fratele lui. Dar e clar că ei nu ştiu prea multe despre asta. 

- Explică-mi ce naiba vrei să zici! Cum adică Beron i-a oferit for- 
tele sale lui Briallyn? 

- Adică ai auzit bine. A auzit ce ambiții are şi, în urmă cu o lună, 
s-a dus la palatul ei ca să o vadă. Eu am rămas aici, dar mi-am trimis 
cei mai buni soldaţi să-l însoțească. 

Cassian se abținu să-i reproşeze că nu s-a dus şi el, mai ales 
după ce se concentră la ultimele cuvinte. 

- Nu cumva sunt aceiaşi soldaţi care au dispărut? 

Eris dădu din cap cu o expresie serioasă. 

-S-au întors cu tatăl meu, dar erau... absenţi. Distanţi și ciudaţi. 
Au dispărut la puţin timp după aceea şi câinii mei de vânătoare 
mi-au confirmat că mirosurile de la locul dispariţiei sunt aceleaşi 
care învăluiau darurile trimise de Briallyn ca să-i intre tatei pe sub 
piele ca să o ajute. 

- Ai ştiut tot timpul că ea a făcut-o? 

Cassian îi arătă casa şi cei trei oameni dinăuntru. 

-Doar nu credeai că am să dau toate informaţiile, nu? Aveam 
nevoie ca Vassa să-mi confirme că Briallyn ar putea să facă așa ceva. 

-De ce să se alieze Briallyn cu tatăl tău doar ca să-ți răpească 
soldaţii? 

- Asta mi-ar plăcea să aflu. 

-Ce spune Beron? 

- Nu a auzit nimic. Ştii doar ce relație am cu tatăl meu. Și alianța 
asta profană cu Briallyn doar o să ne facă rău. Tuturor. O să se trans- 
forme într-un război Fae pentru control. Așa că vreau să găsesc răs- 
punsuri pe cont propriu, nu să cred ce încearcă să-mi zică tata. 

Cu chipul sobru, Cassian se uită cu atenţie la mascul. 

- Aşadar, îl excludem pe tatăl tău. 

Eris pufni zgomotos, iar Cassian se zbârli. 

-Sunt singura persoană căreia i-a spus tatăl meu de noua lui 
alianță. Dacă Regatul Nopţii face o mişcare, o să mă expună. 

- Deci alianţa lui Briallyn cu Beron te îngrijorează din cauza a 
ceea ce înseamnă pentru tine, nu din cauza noastră, a celorlalți. 

-Nu vreau decât să apăr Regatul Toamnei de cei mai periculoși 
duşmani ai săi. 

- De ce să mă implic? 

- Pentru că suntem într-adevăr aliați. Zâmbetul lui Eris începu 
să semene cu al unui lup. Și pentru că nu cred că Marele tău Lord 
şi-ar dori să mă duc în alte ținuturi şi să îi rog pe cei de acolo să mă 
ajute cu Briallyn şi Koschei. Să-i ajut să-şi aducă aminte că a le 
preda o anumită soră Archeron s-ar putea să fie tot ce e necesar 
pentru a-și asigura alianţa lui Briallyn. Doar nu ești atât de prost 
încât să crezi că tata nu s-a gândit şi la asta. 

Furia lui Cassian licări roșu înaintea ochilor săi. Dezvăluise acea 
slăbiciune mai devreme. Îi permisese lui Eris să vadă ce mult în- 
semna Nesta pentru el, ce ar fi făcut ca să o apere. 

„Prostule!“, se blestemă el. „Nesăbuit idiot și inutil!“ 

- Aș putea să te ucid acum şi să nu-mi mai fac griji în privința 
asta, gândi Cassian cu voce tare. 

Îi făcuse plăcere să-l bată măr pe mascul în noaptea aceea pe 
gheaţă, cu Feyre şi Lucien. Şi, oricum, așteptase secole întregi ca 
să-l omoare. 

- Atunci, cu siguranţă ai începe un război. Tatăl meu s-ar duce 
direct la Briallyn - şi la Koschei, presupun - şi apoi în alte ţinuturi, 
iar tu ai fi şters de pe proverbiala hartă. Poate la propriu, de vreme 
ce Regatul Nopţii s-ar împărţi între celelalte teritorii dacă Rhysand 
şi Feyre mor fără să aibă un moştenitor. 

Cassian îşi încleştă maxilarul. 

- Deci ai să fii aliatul meu, indiferent dacă îmi doresc sau nu? 

- Bruta înțelege în sfârşit! Cassian ignoră comentariul răutăcios. 
Da. Vreau să ştiu ce ştii tu. Am să te informez despre orice mişcare 
de-a tatălui meu în ceea ce o priveşte pe Briallyn. Aşa că trimite-ţi 
îmblânzitorul de umbre în teritoriu. Și, când se întoarce, să mă cauţi! 

Cassian se holbă la el pe sub gene. Un zâmbet îi smuci buzele lui 
Eris în sus şi, înainte să dispară în noapte ca o fantomă, spuse: 

- Rămâi la bătăliile de pe câmpul de luptă, generale! Lasă con- 
ducerea celor capabili să joace jocul! 


CAPITOLUL 8 


Nesta nu se deranjă să se ducă în pivniţă. Sau în bucătărie. Le-ar 
fi găsit încuiate. 

Însă ştia unde erau scările. Ştia că măcar acea uşă nu avea să fie 
încuiată. 

Încă mormăind nemulțumită, Nesta trase de uşa grea de stejar şi 
se uită în jos la scara abruptă. La treptele în spirală şi la distanţa de 
treizeci de centimetri de la o treaptă la alta. 

Zece mii de trepte pe care trebuia să le tot coboare, doar feres- 
truicile amplasate ici şi colo oferindu-i ocazia să-şi tragă sufletul şi 
să vadă cât mai era până jos. 

Zece mii de paşi între ea şi oraş - şi, apoi, o plimbare de opt sute 
de metri de la poalele muntelui până la cea mai apropiată tavernă 
unde o aştepta binecuvântata uitare. 

Zece mii de paşi. 

Nu mai era om. Trupul acesta de Mare Spiriduş putea să o facă. 


Ea putea să o facă. 
Nu reuși. 


Ameţeala o lovi prima. Tot mișcându-se în cerc şi uitându-se în 
jos ca să evite să moară alunecând, simţea că i se învârtea capul. 
Stomacul gol îi chiorăia. 

Dar se concentră, numărând fiecare pas. „Şaptezeci. Şaptezeci şi 
unu. Şaptezeci şi doi.“ 

Prin ferestruicile pe lângă care trecea, oraşul se apropia cu greu. 

Picioarele începeau să-i tremure; genunchii îi scârțâiau din cauza 
efortului de a sta dreaptă, ținându-și echilibrul de fiecare dată când 
cobora fiecare treaptă abruptă. 

Doar propria respiraţie şi sunetul paşilor târşâiți umpleau spațiul 
îngust. Nu vedea decât arcul perfect al peretelui din faţă, care cotea 
la infinit. Era mereu la fel, cu excepţia ferestruicilor prea rare. 

Şi cobori, şi tot cobori... 

„Optzeci şi şase, optzeci şi şapte...“ 

Tot mai mult, tot mai mult... 

„O sută.“ 

Se opri fără să vadă vreo fereastră, iar zidurile se apropiară, po- 
deaua mișcându-se în continuare... 

Nesta se sprijini de zidul de piatră roşie şi îi lăsă răceala să-i cu- 
prindă fruntea. Respiră. 

Îi mai rămăseseră nouă mii nouă sute de trepte. 

Cu o mână pe zid, îşi reluă coborârea. 

Capul i se învârti iarăși. Picioarele îi tremurară. 

Reuși să facă alţi unsprezece paşi înainte ca genunchii să-i ce- 
deze atât de brusc, încât mai că alunecă. Doar mâna cu care se 
ținea de zidul cu denivelări o împiedică să nu cadă. 

Scara se tot spirala, iar ea închise ochii ca să nu o vadă. 

Suflarea ei greoaie ricoşa din pietre. Şi, în tăcere, nu se putu apăra 
în fața şoaptelor din mintea ei. Nu reuşi să ignore ultimele cuvinte 
pe care i le spusese tatăl ei. 

„Te-am iubit din prima clipă în care te-am ţinut în braţe.“ 

„Te rog!“, îl implorase ea pe regele Hybernului. „Te rog!“ 

El îi frânsese oricum gâtul tatălui ei. 

Nesta scrâșni din dinţi, răsuflând de mai multe ori. Deschise 
ochii şi-şi întinse piciorul ca să mai facă un pas. 

Îi tremura atât de tare, încât nu îndrăzni. 

Nu îşi permise să se gândească la asta și să se înfurie când coti. 
Nici măcar nu își permise să simtă înfrângerea. Picioarele ei se opu- 
seră, dar ea le ridică forțat şi înaintă, tot coborând. 

Rând pe rând, o sută unsprezece trepte. 

Mai că se târâia la ultimele treizeci, nereuşind să respire, trans- 
piraţia adunându-se în corsajul rochiei şi părul lipindu-i-se de gâtul 
umed. Care naiba erau beneficiile transformării în Mare Spiriduş, 
dacă nu putea să îndure așa ceva? Se obişnuise cu urechile ascuţite. 
Menstruaţiile neregulate, în privința cărora Feyre o avertizase că 
aveau să fie dureroase, se dovediseră de fapt o binecuvântare, ceva 
care să o incomodeze doar de două ori pe an. Dar ce sens avea totul, 
dacă nu reuşea să coboare scările? 

Se uită la fiecare treaptă, şi nu la zidul care tot cotea şi o făcea să 
amețească. 

Ce Casă plină de ură! Ce loc oribil! 

Gemu când văzu în sfârşit uşa de stejar din capătul scării. 

Cu degetele înfipte în trepte destul de puternic, încât vârfurile să 
tipe de durere, se ridică pentru ultimele, târându-se pe burtă pe po- 
deaua din hol. 

Şi dădu nas în nas cu Cassian, care zâmbi superior când se spri- 


jini de zidul alăturat. 


Cassian avusese nevoie de timp înainte să o revadă. 

La întoarcere, îi pusese de îndată la curent pe ceilalți şi pe 
Rhys, iar ei îl ascultaseră cu feţe sumbre şi încrâncenate. La finalul 
întâlnirii, Azriel se pregătea să plece în căutarea lui Briallyn, în 
timp ce Amren se gândea ce puteri sau resurse ar fi putut să aibă 
regina şi Koschei, dacă într-adevăr îi prinseseră atât de uşor pe 
soldaţii lui Eris. 

Şi apoi Cassian primise un nou ordin: să-l supravegheze pe Eris. 
„Lăsând la o parte faptul că te-a abordat, tu eşti generalul meu. Eris 
e la comanda trupelor lui Beron. Să ţii legătura cu el“, îi zisese Rhys. 
Cassian începuse să obiecteze, dar Rhys se uitase cu subînțeles la 

Azriel, iar Cassian cedase. Az avea deja prea multe pe cap. Cassian 
putea să se descurce singur cu nenorocitul de Eris. 

„Eris vrea să evite un război care l-ar expune“, ghicise Feyre. 
„Dacă Beron se aliază cu Briallyn, Eris ar fi obligat să aleagă între 
tatăl lui şi Prythian. Echilibrul perfect pe care l-a creat jucând pen- 
tru ambele tabere s-ar strica. Vrea să acţioneze în momentul cel mai 
potrivit pentru planurile lui. Situaţia asta e un pericol pentru el.“ 

Însă niciunul nu fusese capabil să decidă ce ameninţare era mai 
mare: Briallyn şi Koschei sau dorinţa lui Beron de a se alia cu ei. 
Deşi Regatul Nopţii se străduia să facă pacea permanentă, nemer- 
nicul îşi dădea silința să înceapă un alt război. 

După o cină neobişnuit de liniştită, Cassian se întorsese în zbor 
la Casă şi găsise deschisă ușa de stejar care dădea spre scări, simțind 
mirosul Nestei. 

Aşadar, așteptase. Numărase minutele. 

Meritase să o facă. 

Meritase întru totul să aibă o zi de rahat, ca să o vadă târându-se 
cu unghiile pe palier, gâfâind şi cu părul creţ din cauza transpirației 
care îi curgea pe față. 

- Cine a proiectat scările alea este un monstru, spuse Nesta 
printre dinţi, încă întinsă pe podeaua din hol. 

-Îți vine să crezi că, în copilărie, Rhys, Az şi cu mine trebuia să 
le urcăm şi să le coborâm când eram pedepsiţi? 

Furia licări în ochii ei - bun! Era mai bine decât să vadă răceala 
distantă. 

- De ce? 

-Pentru că eram tineri şi proşti şi testam limitele cu un Mare 
Lord, care nu înţelegea glumele proaste despre goliciunea în public. 
Dădu din cap spre scări. Am ameţit atât de tare când coboram, că 
am vomitat pe Az. Apoi, Az a vomitat pe Rhys şi Rhys a vomat pe 
el. Era în toiul verii şi, când am reușit să ne întoarcem, căldura era 
insuportabilă, toți duhneam şi mirosul de vomă de pe scări deve- 
nise groaznic. Trecând pe acolo, am vomitat din nou. 

Ar fi putut jura că ea încerca să zâmbească. 

Aducându-şi aminte pățania, el nu se abținu să afişeze un zâm- 
bet. Chiar dacă fuseseră nevoiţi să coboare treptele şi să șteargă tot. 

- Până la ce treaptă ai ajuns? întrebă Cassian. 

-O sută unsprezece. 

Nesta nu se ridică. 

- Jalnic! 

Ea se împinse în podea cu degetele, dar trupul nu i se mişcă. 

-Casa asta idioată nu a vrut să-mi dea vin. 

Îşi mai împinse o dată degetele în podeaua de piatră. 

El îi aruncă un zâmbet strâmb, bucuros că-i distrăgea atenția. 

- Nu poţi să te ridici, nu-i aşa? 

Nesta îşi încordă braţele, coatele tremurându-i. 

- Zboară şi izbeşte-te într-o stâncă! 

Cassian se îndepărtă de perete și ajunse la ea din trei pași. Îşi 
trecu mâinile pe sub braţele ei şi o ridică. 

-Ştiam că nu eşti în formă, dar o sută de trepte? observă el, şi făcu 
câțiva paşi înapoi după ce îşi dădu seama că nu avea să se prăbușească. 

- Două sute, dacă punem la socoteală şi urcatul înapoi, mor- 
măi ea. 

-Tot e jalnic. 

Nesta îşi îndreptă spatele şi-şi ridică bărbia. 

„Întinde-i mâna!“ 

Cassian ridică din umeri şi se întoarse către hol şi scara ce avea 
să-l ducă spre camera lui. 

- Când ai să te saturi să fii slabă ca un pisoi, vino la antrenament! 
zise, şi aruncă o privire peste umăr. Nesta tot gâfâia, furioasă şi roşie 


la față. Și implică-te! 


Nesta se aşeză la masa cu micul dejun, recunoscătoare că ieşise 
din camera ei curând după răsăritul soarelui ca să ajungă în 
sufragerie. 

Din cauza picioarelor ţepene, care-i zvâcneau, durase de două 
ori mai mult. 

Se dăduse jos din patdoar strângând din dinţi şi înjurând. După 
aceea, totul fusese mai greu: să se aplece ca să-şi bage picioarele în 
cracii pantalonilor, să se ducă la baie şi chiar să deschidă ușa. Nu era 
parte a picioarelor care să nu o doară. 

Aşadar, plecase din cameră devreme, nedorindu-şi să-i ofere lui 
Cassian satisfacția de a o vedea şchiopătând și strâmbându-se prin 
sufragerie. 

Bineînţeles, acum problema era că nu avea încredere că putea să 
se ridice. 

Aşa că nu se grăbise să termine de mâncat. Tocmai termina ter- 
ciul de ovăz când Cassian intră pe uşile sufrageriei, se uită o dată la 
ea şi zâmbi superior. 

Ştia. Cumva, nenorocitul îngâmfat ştia. 

Ar fi rupt ceva, dar Azriel intră în cameră pe călcâie. Nesta își 
îndreptă spatele la apariţia îmblânzitorului de umbre, la întunericul 
ce i se agăța de umeri când îi zâmbi sumbru. 

Azriel era chipeș. În ciuda mâinilor pline de cicatrice şi a um- 
brelor care se desprindeau din el ca fumul, mereu i se păruse cel 
mai drăguţ dintre cei trei masculi care-şi spuneau fraţi. 

Cassian ocupă locul din fața ei, mâncarea apărând instantaneu 
în fața sa, şi zise cu o veselie forțată: 

- Bună dimineața, Nesta! 

Ea îi aruncă un zâmbet la fel de dulce. 

- Bună dimineața, Cassian! 

Ochii lui Azriel scânteiară, dar nu scoase o vorbă când își ocupă 
grațios locul de lângă Cassian, o farfurie cu mâncare apărând şi pen- 
tru el. 

- Nu te-am mai văzut de ceva vreme, îi spuse Nesta. 

Chiar nu îşi amintea când îl văzuse ultima dată. 

Azriel luă o gură din ouăle lui înainte să-i răspundă. 

- Nici eu. Îmblânzitorul de umbre dădu din cap spre hainele ei. 
Cum e la antrenament? 

Cassian îi aruncă o privire tăioasă. 

Nesta se uită la spațiul dintre cei doi. Era imposibil ca Azriel să 
ştie ce se petrecuse cu o zi în urmă. Probabil, Cassian îi povestise cu 
o satisfacţie dușmănoasă şi incidentul cu scările. 

Ea sorbi din ceaiul ei. 

- Fantastic! Absolut fascinant! 

Azriel ridică un colţ al gurii. 

-Sper că nu-i dai bătăi de cap fratelui meu. 

Ea îşi lăsă ceaşca de ceai pe masă. 

- Mă ameninţi, îmblânzitorule de umbre? 

Cassian sorbi prelung din ceaiul său, golindu-și ceaşca. 

-Nu trebuie să recurg la amenințări, zise calm Azriel. 

Umbrele se încolăciră pe lângă el, șerpii fiind gata să atace. 

Nesta îi zâmbi, ţintuindu-l cu privirea. 

-Nici eu. 

Ea se rezemă de spătarul scaunului şi îi zise lui Cassian, care se 
încrunta la amândoi: 

- Vreau să mă antrenez cu el. 

Ar fi putut jura că fratele lui Azriel înțepeni. Interesant. 

Azriel tuşi în propriul ceai. 

Cassian bătu cu degetele în masă. 

-Cred că ai să afli că Az nu este atât de iertător ca mine. 

- Cu faţa aia drăguță? zise ea aproape cântând. Mi-e greu să cred 
aşa ceva. 

Azriel îşi lăsă capul în jos, concentrându-se la mâncarea lui. 

- Dacă vrei să te antrenezi cu Az, atunci fă-o! spuse Cassian în- 
cordat. Pentru o clipă, păru gânditor şi ochii i se aprinseră înainte 
să adauge: deşi nu cred că ai să supraviețuieşti unei lecţii cu el, când 
nu reuşeşti să cobori o sută de trepte fără să suferi atât de mult a 
doua zi dimineaţă încât să nu poţi să te ridici de pe scaun. 

Ea îşi sprijini picioarele de podea. El i-ar fi citit orice urmă de 
durere pe chip dacă s-ar fi ridicat, dar să-l lase să vadă că avea 
dreptate... 

Azriel se uită cu atenţie la cei doi când Nesta își lipi palmele de 
masă, se abținu să nu scâncească şi se ridică în mare grabă. 

Cassian înfulecă mai multe ouă şi zise cu gura plină: 

- Nu contează, dacă îţi foloseşti mâinile ca să te ajuţi. 

Nesta îşi impuse să afişeze un dispreţ incredibil, chiar dacă un 
şuierat se înălță în ea. 

-Pun pariu că nu asta îţi spui noaptea! 

Un râs mut făcu umerii lui Azriel să tremure când Cassian își 
lăsă furculița, provocarea strălucind în ochii lui. 

- Asta te învaţă cărţile tale obscene? rosti Cassian pe un ton grav. 
Că se întâmplă numai noaptea? 

Dură o secundă să înţeleagă cuvintele. Şi Nesta nu putu să îm- 
piedice căldura care-i cuprinse obrajii, să nu se uite la mâinile lui 
puternice. Chiar dacă acum Azriel îşi muşca buza ca să nu râdă, ea 
nu se putea abţine. 

-S-ar putea întâmpla oricând - la răsărit, când fac baie şi chiar 
după o zi lungă şi dură de antrenament, spuse Cassian cu un zâm- 
bet şiret. 

Ea sesiză uşoara accentuare a cuvintelor „lungă şi dură“. 

Nesta nu se putu abţine să nu-și strângă degetele în cizme, dar, 
îndreptându-se către uşă şi refuzând să arate cât de mult o inco- 
moda durerea de picioare, zise cu un zâmbet uşor: 

-Se pare că ai mult timp liber, Cassian! 


3 


- Ai încurcat-o rău, îi spuse Azriel calm pe veranda răcoroasă, 
în timp ce Nesta îşi punea mantia pe umeri, înăuntru. 

- Ştiu, mormăi Cassian. 

Habar nu avea cum se întâmplase: cum trecuse de la a o tachina 
pe Nesta, la obiceiurile lui din dormitor, imaginându-și mâna ei în 
jurul bărbăției sale mişcându-se în sus și-n jos, până s-ar fi aflat la o 
secundă distanţă de a sări din scaunul lui şi a se avânta spre cer. 

Ştia că Az fusese conştient că el îşi schimbase mirosul, că pielea 
i se strânsese prea mult când ea îi rostise numele, simțind o durere 
persistentă în penisul care i se freca de nasturii pantalonilor. 

Putea să numere pe degetele de la o mână dăţile în care Nesta i 
se adresase zicându-i pe nume. 

Gândul la acea mână îl făcu să-și imagineze iar mâna ei, strân- 
gându-l dur şi cu putere, aşa cum îi plăcea lui... 

Cassian strânse din dinți şi, inspirând aerul înviorător de dimi- 
neaţă, îi impuse să-l liniştească. Se forță să se concentreze la cân- 
tecul dulce al vântului de la primele ore ale zilei. Vântul din jurul 
Velarisului fusese dintotdeauna încântător şi blând, nu ca acela ră- 
utăcios şi neiertător care bătea peste vârfurile din Illyria. 

Az chicoti, vântul fluturându-i părul brunet. 

- Aveţi nevoie de un însoțitor, acolo sus? 

Da. Nu. Da. 

-Credeam că tu ne însoțeşti. 

Az îi zâmbi netrebnic. 

- Nu sunt pe deplin sigur că prezența mea e suficientă. 

Cassian îi arătă degetul mijlociu. 

- Noroc, astăzi! 

Az urma să plece în curând ca să înceapă să o spioneze pe 
Briallyn - Feyre hotărâse asta seara trecută. Deși Rhys îl rugase 
pe Cassian să se intereseze de reginele umane, subterfugiul avea să 
fie sarcina lui Az. 

Ochii căprui ai lui Az licăriră. Îl strânse uşor de umăr pe Cassian, 
mâna lui fiind o apăsare caldă în vântul rece. 


-Noroc și ţie! 


Cassian nu ştia de ce crezuse că Nesta avea să i se alăture în acea 
zi în ringul de antrenament. Ea se aşezase pe acelaşi bolovan ca în 
ziua precedentă şi nu se mişcase de acolo. 

Înainte ca Mor să apară ca să-i teleporteze în tabără, reușise să se 
controleze îndeajuns încât să nu se mai gândească la cum ar fi simţit 
atingerea mâinilor Nestei, ci la exerciţiile de astăzi. Plănuise ca lec- 
ţia să nu dureze mai mult de o oră şi apoi să o lase la vechea casă a 
mamei lui Rhys, cât pleca să verifice progresul bandelor de război 
illyriene de reîntregire a rândurilor. 

Nu voia să le spună că era posibil să înceapă curând bătălia, pen- 
tru că depindea de ceea ce afla Azriel. 

Nici Nestei nu îi împărtăşi nimic, mai ales despre Eris. Ea îşi ex- 
primase foarte clar disprețul față de tărâmurile Fae. Și naiba să-l ia 
dacă îi mai oferea vreo altă armă verbală pe care să o folosească îm- 
potriva lui, de vreme ce şi-ar fi dat seama de intențiile lui şi că el ştia 
că toate planurile şi urzelile politice îi depăşeau cu mult abilităţile. 

Nu îşi permise nici să se gândească dacă era înţelept să o lase 
singură acolo măcar o oră. 

- Deci am revenit de unde am început? întrebă Cassian, ignorând 
faptul că toți nemernicii din tabără erau atenți la el. La ei. La ea. 

Nesta îşi curăță unghiile, câteva fire de păr din cosiţa ei plutind în 
vânt. Se aplecase peste genunchi, făcându-se cât mai mică posibil. 

- Dacă te-ai ridica şi te-ai mişca, nu ţi-ar mai fi atât de frig. 

Ea nu făcu decât să-şi pună o gleznă peste cealaltă. 

- Dacă vrei să stai pe bolovanul ăla și să îngheţi în următoarele 
două ore, n-ai decât! 

- Bine. 

- Bine. 

- Bine! 

- Bună replică, Nes! 

El îi aruncă rânjetul batjocoritor care ştia că o făcea să vadă roşu 
în fața ochilor şi se îndreptă spre centrul zonei de antrenament. Se 
opri în mijloc, permițându-i respirației sale să preia controlul. 

Când ea nu îi răspunse, își permise să pătrundă în acel loc paşnic 
din mintea lui, îi permise trupului său să înceapă seria de mişcări 
pe care le executa de cinci secole. 

Primii paşi erau meniţi să-i aducă aminte corpului că urma să 
înceapă rutina: să se întindă, să respire, să se concentreze la tot, de 
la vârfurile degetelor de la picioare, la vârfurile aripilor lui. Să tre- 
zească totul. 

De acolo urma greul. 

Cassian cedă instinctelor, mișcării şi respirației, prea puţin atent 
la femela care-l urmărea de pe bolovan. 

„Întinde-i mâna!“ 

E3 


Cassian abia mai respira când termină, o oră mai târziu. Nesta, 
spre satisfacția lui, înțepenise de frig. 

Dar nu plecase de acolo. Nici măcar nu se foise în timpul exer- 
cițiilor lui. 

Ştergându-şi transpirația de pe frunte, observă că buzele ei căpă- 
taseră o nuanță albastră. Era inacceptabil. 

El îi arătă casa mamei lui Rhys. 

-Du-te şi aşteaptă acolo! Trebuie să mă ocup de ceva. 

Ea nu se mișcă. 

Cassian își dădu ochii peste cap. 

- Fie rămâi afară următoarea oră, fie poți să intri şi să te încălzeşti. 

Nu era atât de încăpăţânată... nu-i aşa? 

Din fericire, o rafală de vânt rece lovi tabăra chiar atunci și Nesta 
începu să se mişte spre casă. 

Înăuntru era într-adevăr cald, un foc pârâind în vatra acoperită 
de funingine, care ocupa mult spațiu din încăperea principală. Pro- 
babil că Feyre sau Rhys trezise pe cineva din casă pentru ei. El îi 
tinu uşa deschisă când Nesta intră, frecându-și deja mâinile. 

Încet, ea se uită împrejur: în fața ferestrelor era o masă de bu- 
cătărie, mica zonă de primire ocupa cealaltă jumătate a camerei, iar 
scara îngustă ducea către holul expus de la etaj şi cele două dormi- 
toare de dincolo. Una dintre acele camere fusese a lui din copi- 
lărie - primul dormitor în care îşi petrecuse nopţile înăuntru. 

Casa asta era primul cămin adevărat pe care îl avusese. El ştia 
toate zgârieturile şi crăpăturile, îndoiturile și semnele de arsură, 
toate păstrate prin magie. La baza balustradei era locul în care își 
spărsese capul atunci când Rhys îl doborâse la pământ într-una 
dintre nenumăratele lor lupte. Pata de pe vechea canapea roşie: acolo 
îşi vărsase berea când toţi trei se îmbătaseră mangă în prima noapte 
singuri acasă, la vârsta de şaisprezece ani - mama lui Rhys plecase în 
Velaris ca să-şi viziteze partenerul, ceea ce se întâmpla rareori - şi 
Cassian fusese prea beat ca să-şi dea seama cum să o curețe. Nici 
măcar Rhys, ameţit de combinaţia dintre bere şi lichior, nu reuşise să 

îndepărteze pata, magia lui făcând-o din greşeală permanentă, în loc 
să o şteargă. Ei rearanjaseră pernele ca să o ascundă de mama lui, 
când se întorsese a doua zi dimineaţă, dar ea o zărise imediat. 

Probabil din cauză că erau încă beţi, daţi de gol de sughiţul ne- 
încetat al lui Az. 

Cassian dădu din cap spre masa din bucătărie. 

- Dacă tot te pricepi de minune să stai, de ce nu te faci comodă? 

Când nu primi un răspuns, se întoarse şi o găsi pe Nesta stând în 
fața vetrei, cu braţele strâns încrucișate, licărul de lumină dansând 
în părul ei frumos. Ea nu se uită la el. 

Dintotdeauna stătea încremenită în picioare. Chiar şi când fusese 
om. Devenind Mare Spiriduş, acea încremenire doar se amplificase. 

Nesta fixa focul cu privirea de parcă i-ar fi murmurat ceva sufle- 
tului ei arzător. 

-La ce te uiţi? o întrebă Cassian. 

Ea clipi, părând să-şi dea seama că el încă era aici. 

Un bușştean trosni în foc, iar Nesta tresări. 

Nu surprinsă, observă Cassian, ci îngrozită. Temătoare. 

El se uită între ea şi foc. Unde dispăruse în acele câteva clipe? Ce 
oroare retrăise? 

Nesta se albise la față. Umbrele îi întunecau ochii de un 
albastru-gri. 

Cassian cunoştea acea expresie. O văzuse şi-o simţise de atât de 
multe ori, încât pierduse şirul. 

- Sunt nişte prăvălii în sat, zise el, brusc disperat să alunge cumva 
golul din ea. Dacă nu vrei să rămâi aici, poţi să treci pe acolo. 

Nesta tot nu îi răspunse. Aşa că masculul renunţă şi părăsi casa 
în tăcere. 


CAPITOLUL 9 


Clopoţelul de deasupra uşii sună dogit atunci când Nesta intră 
în mica prăvălie călduroasă. 

Podelele erau din pin tânăr, toate lustruite şi strălucitoare, o tej- 
ghea asemenea ocupa zona din spate şi o ușă deschisă dezvăluia în- 
căperea de dincolo. Hainele pentru masculi şi femele umpleau spaţiul, 
unele expuse pe manechine, altele împăturite cu grijă pe mese. 

Părul împletit al femelei brunete, care apăru de cealaltă parte a 
tejghelei, lucea la lumină, chipul uimitor - elegant și ascuţit - con- 
trastând cu buzele pline. Ochii migdalaţi şi tenul de un cafeniu des- 
chis sugerau că se trăgea din altă regiune, probabil dintr-un strămoș 
recent din Regatul Zilei. Lumina din acei ochi era pătrunzătoare. 
Limpede. 

- Bună dimineața! spuse femela cu hotărâre şi sinceritate în glas. 
Pot să te ajut? 

Ea nu dădu de înţeles dacă o recunoştea pe Nesta. Sora lui Feyre 
îi arătă hainele ei de luptă din piele. 

- Căutam ceva mai călduros. Prin astea intră frigul. 

- A, zise femela uitându-se spre uşă şi spre strada goală de din- 
colo de aceasta. Oare îşi făcea griji că ar fi putut să o vadă cineva 
aici? Sau aştepta un alt client? Războinicii sunt nişte nesăbuiţi atât 
de mândri, că nu se plâng niciodată că le este frig în hainele de 
piele. Pretind că le țin cald. 

- Ţin oarecum de cald, mărturisi Nesta, o parte din ea zâmbind 
la cum spusese femela „nesăbuiți atât de mândri“, de parcă i-ar fi 
împărtăşit instinctul de a nu se lăsa impresionată de masculii din 
tabără. Dar frigul tot mă ajunge. 

- Hmmm! Femeia ridică partea mobilă a tejghelei şi intră de-a 
binelea în prăvălie. O măsură cu atenţie pe Nesta din cap până-n 
picioare. Nu vând echipamente de luptă, dar mă întreb dacă am pu- 
tea croi nişte haine de piele căptuşite cu lână. Ea dădu din cap spre 
stradă. Cât de des te antrenezi? 

- Nu mă antrenez. Eu... Nesta încercă să găsească vorbele potri- 
vite. Sincer, nu făcea decât să fie o nemernică nenorocită. Observ, 
zise oarecum jalnic. 

- A! Ochii femelei luciră. Ai fost adusă aici împotriva voinţei tale? 

Nu era treaba ei, dar Nesta îi răspunse: 

-E una dintre sarcinile care mi s-au încredinţat în Regatul Nopţii. 

Voia să vadă dacă femela avea de gând să-şi bage nasul, dacă 
într-adevăr nu o cunoştea. Dacă ar fi judecat-o pentru că îşi irosea 
viața mizerabilă. 

Femela îşi înclină capul, cosița alunecându-i peste umărul ro- 
chiei simple ţesute în casă. Aripile îi zvâcniră, mișcarea atrăgându-i 
atenţia Nestei. Erau pline de cicatrice, lucru neobişnuit pentru un 
Fae. Azriel şi Lucien erau doi dintre puţinii care aveau cicatrice, do- 
bândite în urma unor traume atât de îngrozitoare, încât Nesta nu în- 
drăznise niciodată să le ceară detalii. Faptul că şi femela asta avea... 

- Aripile mi-au fost tăiate, spuse femela. Tatăl meu era un... mas- 
cul tradițional. Credea că femelele trebuie să-şi slujească familia şi 
să rămână pe lângă casă. Eu nu eram de acord. În cele din urmă, el 
a câştigat. 

Îi vorbise tăios şi succint. Feyre îi povestise cândva că mama lui 
Rhys mai că fusese condamnată la o asemenea soartă. Doar sosirea 
tatălui său îi salvase aripile de la a fi tăiate. Dezvăluind că era parte- 
nerul ei, îndurase în mare parte uniunea nefericită doar din recu- 
noştinţă pentru aripile-i nevătămate. 

Aparent, nimeni nu fusese acolo să o salveze pe această femelă. 

- Îmi pare rău! 

Nesta se mişcă de pe un picior pe celălalt. 

Femela flutură o mână slabă. 

- Acum nu mai contează. Prăvălia mă ține atât de ocupată încât, 
în unele zile, uit că am putut să zbor cândva. 

-Nu poate să ți le dreagă nicio vindecătoare? 

Chipul ei se încordă, iar Nesta îşi regretă întrebarea. 

- Este un procedeu extrem de complex, cu toți muşchii, nervii şi 
simțurile. În afară de Marele Lord al Zilei, nu sunt sigură că ar putea 
cineva să-i facă față. 

Nesta îşi aminti că Thesan era un maestru al vindecării - Feyre 
îi purta magia în vene. Se oferise să o folosească pentru a o vindeca 
pe Elain de apatia ei, după ce fusese transformată în Mare Spiriduş. 

Nesta alungă amintirea chipului palid şi a ochilor căprui şi goi. 

- Oricum, zise femeia repede, pot să-i întreb pe furnizorii mei 
dacă pieile pot fi croite ca să fie mai călduroase. S-ar putea să dureze 
câteva săptămâni, poate o lună, dar am să-ţi dau de veste de îndată 
ce aflu ceva. 

- Nu-i nicio problemă. Mulţumesc! Un gând zăngăni prin Nesta. 
Eu... Cât o să coste? 

Ea nu avea bani. 

- Lucrezi pentru Marele Lord, nu-i aşa? Femela îşi înclină din 
nou capul. Pot să trimit nota de plată în Velaris. 

- El... Nesta nu voia să admită cât de mult decăzuse - nu în fața 
acestei străine. De fapt, nu-mi trebuie haine mai călduroase. 

-Credeam că Rhysand vă plăteşte bine pe toți. 

- Aşa este, dar eu... Bine! Dacă femela putea să fie brutal de sin- 
ceră, putea şi ea. Eu nu mai primesc simbrie. 

Curiozitatea inundă privirea femelei. 

- De ce? 

Nesta înțepeni. 

-Nu te cunosc suficient de bine încât să-ţi spun motivul. 

Femela ridică din umeri. 

- Bine! Tot pot să arunc o întrebare şi să-ţi obțin un preţ bun. 
Dacă ţi-e frig acolo, nu ar trebui să suferi. Indiferent de ce ar putea 
să creadă Marele Lord, adăugă explicit. 

-Cred că ar prefera să mă arunce Cassian de pe marginea stâncii 
de acolo. 

Femela pufni zgomotos, dar îi întinse o mână Nestei. 

- Eu sunt Emerie. 

Nesta îi apucă mâna, surprinsă de strânsoarea ca de fier. 

-Nesta Archeron. 

- Ştiu, spuse Emerie şi-şi retrase mâna. L-ai ucis pe regele 
Hybernului. 

- Da! 

Nu avea cum să nege şi nu o lăsa inima să mintă că se mândrea 
cu asta. 

- Bun! Zâmbetul lui Emerie era periculos de frumos. Bun! re- 
petă ea. 

Femela îşi afişa hotărârea nu doar ținându-şi spatele drept şi 
bărbia ridicată, ci şi în privire. 

Nesta se întoarse către uşă şi frigul ce o aştepta, neștiind ce să 
creadă despre aprobarea făţişă a ceea ce atât de mulţi alţii priviseră 
cu uimire, frică sau îndoială. 

- Mulţumesc pentru ajutor! 

Era atât de ciudat să rostească nişte cuvinte politicoase, nor- 
male! Ciudat să-şi dorească să le spună, şi tocmai unei străine. 

Masculii şi femelele cu odrasle zvăpăiate se uitară cu ochi mari 
la Nesta atunci când ea ieşi în stradă. Câteva îşi grăbiră copiii. Nesta 
le întâlni privirile cu o indiferenţă rece. 

„Aveţi dreptate să vă ascundeţi copiii de mine“, voia să le zică. 
„Eu sunt monstrul de care vă temeţi.“ 

- Aceeași sarcină ca ieri? o întrebă Nesta pe Clotho în loc să o 
salute, încă pe jumătate înghețată din cauza frigului din tabăra pe 
care o părăsise cu doar zece minute mai devreme. 

Cassian abia îi vorbise când se întorsese în casa mamei lui Rhys, 
cu chipul încordat din pricina chestiunilor de care se ocupase în ce- 
lelalte sate illyriene, iar Morrigan fusese la fel de acră când apăruse 

să-i teleporteze înapoi în Casa Vântului. Cassian o lăsase pe Nesta 
pe veranda de aterizare fără să-şi ia măcar „rămas-bun“ înainte să se 
întoarcă spre locul în care Mor se ştergea de praf şi să o poarte pe 
frumoasa blondă pe aripile reci ale vântului. 

Nu ar fi trebuit să o deranjeze să-l vadă zburând cu o altă femelă 
în braţe. O părticică din ea ştia că nu era nici pe departe corect să 
simtă acea enervare care-i încorda trupul. Îl îndepărtase de nenu- 
mărate ori, iar el nu avea niciun motiv să creadă că Nesta şi-ar fi 
dorit altceva. Şi ea ştia că avea un trecut cu Morrigan, că fuseseră 
iubiți cu mult timp în urmă. 

Întorcând spatele privelişti, intră în Casă prin sufragerie, unde 
găsi un bol cu un soi de supă de fasole şi carne de porc. O ofertă 
atentă, tăcută. 

„Nu-mi este foame“, îi spusese pur şi simplu Casei înainte să co- 
boare în bibliotecă. 

Acum aşteptă cât Clotho îi scrise un răspuns şi-i dădu o bucată 
de hârtie. 

„La Nivelul Cinci sunt nişte cărți care trebuie aşezate pe rafturi“, 
citi Nesta. 

Nesta se uită peste balustrada de lângă biroul lui Clotho, numă- 
rând în tăcere. Nivelul Cinci era... foarte jos. Nu în primul inel al 
adevăratei bezne, ci în lumina slabă de deasupra. 

- Acolo jos nu mai trăieşte nimeni, nu? Bryaxis nu s-a întors, 
aşa-i? 

Stiloul fermecat al lui Clotho se mişcă. „Bryaxis nu ne-a făcut 
niciodată rău“, scria pe cel de-al doilea bilet. 

- De ce? 

Stiloul zgârie hârtia în lung. „Cred că lui Bryaxis i s-a făcut milă de 
noi. Ne-am văzut coşmarurile îndeplinindu-se înainte să venim aici.“ 

Făcu un efort să nu se uite la mâinile cioturoase ale lui Clotho 
sau să încerce să vadă ceva în umbrele de sub glugă. 

„Pot să îţi încredinţez un nivel de mai sus“, adăugă preoteasa pe 
bilet. 

- Nu, spuse Nesta cu o voce răguşită. Am să mă descurc. 

Şi asta fu absolut tot. După o oră, cu hainele de piele pline de 
praf, Nesta se trânti la o masă liberă de lemn, simțind nevoia să ia 
o pauză. 

Acelaşi bol cu supă de fasole şi carne de porc apăru înaintea ei. 

Se uită la tavanul îndepărtat. 

- Am zis că nu-mi este foame! 

O lingură apăru lângă bol. Și un şerveţel. 

- Asta chiar nu te priveşte! 

Un pahar cu apă scoase un zgomot surd lângă supă. 

Nesta îşi încrucișă braţele, lăsându-se pe spătarul scaunului. 

-Cu cine vorbeşti? 

Glasul cristalin al femeii o făcu pe Nesta să se întoarcă, înțepe- 
nind când văzu o preoteasă în hainele ucenicelor, stând între cele 
mai apropiate două rafturi. Gluga îi era lăsată pe spate, o lumină fae 
dansând în păru-i drept şi bogat de un castaniu-roşcat intens. Ochii 
mari verzi-albaştri erau limpezi şi neţărmuriţi ca piatra care încu- 
nuna de obicei gluga unei preotese, iar pe nas şi obraji avea câţiva 
pistrui care parcă ar fi fost aruncaţi întâmplător de o mână nepăsă- 
toare. Era tânără - aproape o copilă, cu membre zvelte şi elegante. 
Mare Spiriduş şi totuși... Nesta nu-și putea explica de ce simţea că, 
dincolo de chipul drăguţ, mai era ceva. 

Nesta îi arătă paharul cu apă şi bolul de supă, dar pe masă nu mai 
era nimic. Se încruntă la tavan, la Casa care avea obrăznicia să o bată 
la cap şi, apoi, să o facă să pară nebună. Însă ea îi răspunse preotesei: 

-Nu vorbeam cu nimeni. 

Preoteasa luă în braţe cele cinci volume. 

- Ai terminat pe ziua de astăzi? 

Nesta se uită la căruciorul cu cărți pe care nu le sortase încă. 

- Nu! Luam o pauză. 

- Ai lucrat doar o oră. 

- Nu mi-am dat seama că mă cronometrează cineva. 

Nesta îşi permise să-și afişeze întreaga nemulțumire. Discutase 
deja astăzi cu o străină, atingându-şi minimumul de decenţă. Să fie 
amabilă cu o a doua o depășea. 

Ucenica nu se arătă impresionată. 

-Nu se întâmplă în fiecare zi să avem pe cineva nou în biblio- 
tecă. Ea lăsă cărțile în căruciorul Nestei. Poți să le aşezi pe rafturi. 

-Nu ascult de ucenice. 

Preoteasa se îndreptă de spate, dezvăluind că era un pic mai 
înaltă decât majoritatea femelelor Fae. Un soi de energie bâzâi în 
jurul ei, iar puterea Nestei vui drept răspuns. 

- Ai venit să munceşti, spuse ucenica pe un ton calm. Şi nu doar 
pentru Clotho. 

- Vorbeşti cam neprotocolar despre marea ta preoteasă. 

- Clotho nu pune preț pe rang. Ne încurajează să îi spunem pe 
nume. 

-Şi pe tine cum te cheamă? 

Cu siguranţă avea să i se plângă lui Clotho de atitudinea uce- 
nicei impertinente. 

Amuzamentul licări în ochii preotesei de parcă ar fi ştiut ce plă- 
nuia Nesta. 

-Gwyneth Berdara. Era neobişnuit ca un Fae să aibă un nume 
de familie. Nici măcar Rhys nu avea, din câte ştia Nesta. Dar cei mai 
mulți îmi spun Gwyn. 

La un nivel deasupra, două preotese trecură în tăcere pe lângă 
balustradă, cu capetele plecate și acoperite de glugi şi cu cărţi în 
braţe. Totuşi, Nesta ar fi putut jura că una dintre ele urmărea totul. 

Gwyn privi în direcţia lor. 

-Ele sunt Roslin și Deirdre. 

-Cum îți dai seama? 

Cu glugile pe cap, păreau aproape identice, cu excepția mâinilor. 

- După mirosul lor, îi răspunse Gwyn simplu, şi se întoarse la 
cărțile pe care le lăsase în cărucior. Ai de gând să le așezi pe rafturi 
sau trebuie să le duc în altă parte? 

Nesta îi aruncă o privire inexpresivă. Locuind aici, jos, era po- 
sibil ca preoteasa să nu ştie cine era ea şi ce făcuse. Ce putere avea. 

- Am să le aranjez eu, zise Nesta printre dinţii încleştaţi. 

Gwyn îşi dădu părul după urechile ascuţite. Pistruii îi punctau şi 
mâinile, ca nişte stropi de rugină. Dacă suferise vreo traumă, roba 
ascundea semnele. 

Însă Nesta ştia bine că rănile puteau să fie invizibile, că puteau 
să marcheze pe cineva la fel de profund şi de grav ca orice vătă- 
mare fizică. 

Şi, doar pentru că-şi aminti asta, spuse cu mai multă blândeţe: 

- Am s-o fac acum. 

Poate că mai avea un strop de bun-simţ. 

Gwyn sesiză schimbarea. 

- N-am nevoie de mila ta. 

Cuvintele erau clare şi limpezi ca ochii ei verzi-albaştri. 

- N-am zis-o din milă. 

- Au trecut aproape doi ani de când sunt aici, dar nu m-am înde- 
părtat atât de mult de ceilalți încât să nu-mi dau seama când cineva 
îşi aduce aminte de ce mă aflu aici, şi îşi schimbă comportamentul. 
Buzele lui Gwyn descriau o linie dreaptă. N-am nevoie să fiu coco- 
loşită, ci doar să mi se vorbească normal, ca unei persoane. 

- Nu cred că ţi-ar plăcea cum vorbesc cu majoritatea, spuse Nesta. 

Gwyn pufni zgomotos. 

- Încearcă-mă! 

Nesta o privi din nou pe sub gene. 

-Piei din fața mea! 

Gwyn afişă un zâmbet larg şi strălucitor care-i dezgoli aproape 
toți dinții și-i făcu ochii să lucească aşa cum Nesta ştia că ai ei nu o 
făcuseră niciodată. 

- O, ai o limbă ascuţită! Gwyn se întoarse la teancurile de cărți. 
Foarte ascuţită! 

Ea dispăru în beznă. 

Nesta se uită după Gwyn un moment îndelungat, întrebându-se 
dacă își imaginase totul: două conversații amicale într-o zi. Habar 
nu avea când se întâmplase ultima dată aşa ceva. 

O altă preoteasă cu glugă trecu pe lângă ea, iar Nesta o salută ri- 
dicând bărbia. 

Liniştea se lăsă în jurul ei de parcă Gwyn ar fi fost o furtună de 
vară care se stârnise şi se terminase într-o clipită. Oftând, Nesta 
adună cărţile lăsate de Gwyn în cărucior. 

După mai multe ore, prăfuită, epuizată şi în sfârşit flămândă, 
Nesta veni în fața mesei de scris a lui Clotho şi o întrebă: 

- Aceeaşi poveste şi mâine? 

„Nu te mulțumește sarcina ta?“ îi scrise Clotho. 

-M-ar mulțumi, dacă ucenicele tale nu m-ar trata ca pe o slujnică. 

„Gwyneth mi-a menţionat că v-aţi întâlnit mai devreme. Lu- 
crează pentru Merrill, mâna mea dreaptă, care e o specialistă ex- 
trem de exigentă. Dacă Gwyneth a fost prea aspră cu tine, a făcut-o 
din cauza naturii presante a sarcinilor ei.“ 

- Voia să-i aşez cărţile pe raft, nu să-i caut mai multe. 

„Alte ucenice au nevoie de ele. Însă nu e treaba mea să explic 
comportamentul ucenicelor mele. Dacă nu ţi-a plăcut ce ţi-a cerut 
Gwyneth să faci, ar fi trebuit să îi zici.“ 

Nesta se înfioră. 

- l-am spus. E o mare figură! 

„Şi alţii ar putea să zică același lucru despre tine.“ 

Nesta își încrucișă braţele. 

- Se prea poate. 

Ar fi pus pariu că, pe sub gluga ei, Clotho zâmbea, însă preoteasa 
îi scrise: 

„Ca şi tine, şi Gwyneth a fost nevoită să dea dovadă de curaj și să 
supraviețuiască. Te-aş ruga să îi acorzi prezumția de nevinovăție.“ 

Nesta simţi arzându-i în vene un acid care aducea extraordinar 
de mult cu regretul. Îl ignoră. 

- Am înțeles. Şi nu-mi displace sarcina mea. 

„Noapte bună, Nesta!“ fu absolut tot ce mai scrise Clotho. 

Nesta urcă treptele cu greu și intră în Casă. Vântul părea să geamă 
pe holuri, singurul răspuns fiind chiorăitul stomacului ei. 

Din fericire, nu găsi pe nimeni în biblioteca privată atunci când 
intră pe ușile duble, relaxându-se imediat când văzu toate cărţile în- 
ghesuite unele în celelalte, apusul peste orașul de dedesubt și râul 
Sidra ca o panglică vie de aur. Așezându-se la biroul din faţa pere- 
telui cu ferestre, îi spuse Casei: 

-Sunt sigură că n-ai s-o faci acum, dar mi-ar plăcea supa aia. 

Nimic. Oftă cu ochii în tavan. Fantastic! 

Stomacul i se suci de parcă i-ar fi devorat organele dacă nu 
mânca în curând. 

-Te rog! adăugă printre dinți. 

Bolul cu supă apăru, însoțit de un pahar cu apă, un şerveţel şi ta- 
câmuri. Focul se aprinse în vatră, dar ea zise repede: 

- Fără foc. Nu e nevoie. 

Acesta se stinse, dar luminile fae din cameră străluciră mai intens. 

Nesta se întindea după lingura ei când apăru şi o farfurie cu 
pâine proaspătă și coajă rumenă, ca şi când Casa ar fi fost o mamă 
grijulie. 

- Mulţumesc! zise ea, şi începu să mănânce. 

Luminile fae licăriră o dată, de parcă i-ar fi spus „Cu plăcere!“ 


CAPITOLUL. 10 


Nesta mâncă până când nu mai putu să înghită, golind bolul de 


supă a treia oară. Casa păru mai mult decât bucuroasă să o servească, 
oferindu-i la final și o felie de tort cu două straturi de ciocolată. 


-Cassian a fost de acord? 
Ea luă furculița şi zâmbi la tortul însiropat. 
-Cu siguranţă nu, zise el din pragul uşii, iar Nesta se roti, în- 


cruntându-se. Cassian dădu din cap spre tort. Dar mănâncă! 


Nesta lăsă furculița. 

-Ce vrei? 

Cassian se uită la biblioteca familiei. 

- De ce mănânci aici? 

-Nu este evident? 

El afișă un zâmbet de un alb strălucitor. 

- Singurul lucru evident este că vorbeşti de una singură. 

- Vorbesc cu Casa. E un progres considerabil, faţă de discuţiile 


cu tine. 


- Nu-ţi răspunde. 

- Exact. 

Cassian râse zgomotos. 

- Bună replică! El traversă încăperea, uitându-se la felia de tort 


încă neatinsă. Chiar... vorbeşti cu Casa? 


-Tu nu o faci? 
- Nu. 


Regatul flăcărilor argintii 125 


- Mă ascultă, insistă ea. 

- Bineînţeles. Este fermecată. 

- Mi-a adus şi mâncarea în bibliotecă, fără să o rog. 

El ridică din sprâncene. 

- De ce? 

- Nu ştiu cum funcţionează magia voastră de spiriduşi. 

- Ai... făcut ceva să o determini să se poarte aşa? 

- Dacă te iei după spusele lui Devlon şi mă întrebi dacă am făcut 
vreo vrajă, răspunsul este nu. 

Cassian chicoti. 

-Nu la asta mă refeream, dar fie. Casa te place. Felicitări! 

Ea bombăni, iar el se aplecă peste ea ca să ia furculița. Nesta 
înţepeni când se trezi atât de aproape de Cassian, dar masculul nu 
zise nimic când luă o gură de tort şi, satisfăcut, scoase un sunet pe 
care sora lui Feyre îl resimţi în oase. Apoi, mai luă o îmbucătură. 

- Trebuia să fie al meu, bombăni ea, privindu-l în timp ce mânca 
în continuare. 

- Atunci, ia-mi-l! zise el. Având în vedere că acum centrul meu 
de greutate nu e unde trebuie şi că tortul ăsta delicios mă distrage, 
o simplă manevră de dezarmare ar fi de ajuns. 

Nesta îi aruncă o privire aspră. 

El luă şi o a treia îmbucătură. 

- Nes, astea sunt lucrurile pe care le-ai învăţa la lecţiile cu mine. 
Ameninţările tale ar fi mult mai impresionante dacă ai putea să 
le susţii. 

Ea bătu cu degetele în masă. Se uită la furculița din mâinile lui şi 
se imagină împungându-l cu aceasta în coapsă. 

- Ai putea să faci şi asta, zise el, dându-și seama încotro se uita. Aş 
putea să te învăţ să transformi orice într-o armă. Chiar şi o furculiță. 

Nesta îşi dezgoli dinţii, dar Cassian pur şi simplu puse furculiţa 
pe masă cu o precizie supărătoare şi ieşi, lăsându-i felia de tort pe 
jumătate mâncată. 

Nesta citi romanul delicios de romantic pe care-l găsise pe un 
raft din biblioteca privată până când pleoapele i se îngreunară atât 
de mult, că numai o voință de fier ar fi putut să le țină deschise. Abia 
atunci îşi târşâi picioarele pe hol până în dormitorul ei şi se prăbuşi 
pe pat fără a se mai deranja să-şi schimbe hainele înainte să se în- 
tindă pe saltea. 

Se trezi îngheţată de frig în întunericul nopţii, se ridică suficient 
cât să-şi dea jos hainele de piele şi se strecură sub cearşafuri, cu 
dinții clănțănind. 

După o clipă, în vatră se aprinse un foc. 

- Fără foc! ordonă ea, iar acesta dispăru din nou. 

Ar fi putut jura că o chestie curioasă se încolăci în jurul ei. Tre- 
murând, aşteptă ca aşternuturile să ajungă la temperatura trupu- 
lui său. 

Patul se încălzi după câteva minute lungi. Nu datorită corpului 
ei gol, ci mulțumită unui soi de vrajă. Până și aerul se încălzi, ca şi 
când cineva ar fi răsuflat căldură. 

Oprindu-se din tremurat, se cuibări în căldură. 

- Mulţumesc! murmură ea. 

Casa îi răspunse doar trăgând de tot draperiile pe jumătate 
date la o parte, Nesta adormind înainte ca materialul lor să nu se 


mai legene. 


Pe Elain o furase Hybernul. Cazanul care o văzuse pe Nesta ur- 
mărindu-l și care o urmărea la rândul său. O văzuse citind în oase și 
pietre şi o făcuse să regrete. 

Ea făcuse asta. Ea adusese totul asupra lor. O făcuse atingându-și 
puterea şi folosind-o şi nu avea să se ierte niciodată... 

Elain cu siguranță avea să fie chinuită, sfâșiată trupește şi sufletește. 

Un pârâit despărți lumea. 

Tatăl ei îi apăru înaintea ochilor, cu gâtul sucit. Tatăl ei, cu ochii 
căprui și blânzi, în care dragostea încă licărea în ciuda luminii care 
îi părăsea... 

Nesta se trezi tresărind, greaţa unduindu-se prin ea când apucă 
aşternuturile. 

Adânc, în măruntaiele și sufletul ei, ceva se zvârcoli şi se încolăci 
în căutarea unei căi de ieşire în lume... 

Nesta îşi impinse puterea în jos. O nimici. Închise toate ușile 
mentale posibile. 

„Visule!“, îi spuse ea. „Vis şi amintire! Dispăreţi!“ 

Puterea îi mârâi în vene, dar se supuse. 

Patul se încălzise suficient cât Nesta să dea deoparte cearşafurile 
cu picioarele înainte să-și treacă mâinile peste fața udă de 
transpiraţie. 

Trebuia să bea ceva ca să uite. 

Se îmbrăcă rapid, fără să-și simtă trupul. Fără să-i pese prea 
mult cât era ceasul sau unde se afla, gândindu-se numai la obsta- 
colul dintre ea şi casa plăcerilor. 

Ușa către cele zece mii de trepte era deja deschisă, luminile fae din 
hol fiind aproape stinse. Își târșâi cizmele peste pietre când se apropie, 
uitându-se în spate ca să se asigure că nu o urmărea nimeni. 

Cu mâinile tremurânde, începu să coboare. 

Şi să tot coboare. 

„Te-am iubit din prima clipă în care te-am ţinut în braţe.“ 

Şi să tot coboare. 

Vechiul Cazan deschise un ochi ca să o privească. Să o țintuiască 
pe loc. 

Cazanul o târâia înăuntrul său, în abisul Creaţiei, luându-i totul, 
fiind nemilos în ciuda ţipetelor ei... 

Ocoli şi coti, exact așa cum Cazanul o trăsese înăuntru, stri- 
vind-o cu puterea sa îngrozitoare... 

Greaţa și puterea ei se amplificară și piciorul îi alunecă. 

Avu doar o clipă să apuce zidul, dar fu prea târziu. Se lovi cu ge- 
nunchii de trepte și apoi cu fața, sucindu-se şi înclinându-se, iz- 
bindu-se în zid, ricoşând şi rostogolindu-se pe scări. 

Întinse orbeşte o mână, zgâriind cu unghiile în piatră. Țâșniră 
scântei atunci când strigă şi reuşi să se țină de zid. 

Lumea încremeni. Trupul i se opri în loc. 

Întinsă peste trepte şi ținându-se de pietre cu mâna, Nesta gâfăi, 
aerul arzând-o cu fiecare inspiraţie. Închise ochii și savură liniștea, 
lipsa totală de mişcare. 

Şi, în tăcere, durerea cruntă și usturătoare se făcu simțită în în- 
tregul ei trup. 

Gustul metalic de sânge îi umplu gura. Ceva ud şi cald i se pre- 
linse pe gât. Adulmecând, îşi dădu seama că era sânge. 

Şi unghiile ei, cele care se agăţau de treptele de piatră... 

Nesta îşi privi mâna clipind. Chiar văzuse scântei. 

Degetele îi intrau în piatră, aceasta strălucind ca şi când ar fi lu- 
minat-o o flacără lăuntrică. 

Icnind, îşi smuci mâna şi piatra se întunecă. 

Însă amprentele rămaseră, patru urme pe suprafața de sus a trep- 
tei, o singură gaură marcând locul în care apăsase cu degetul mare. 

Groaza rece o traversă. O făcu să-și miște picioarele lovite, ge- 
nunchii scârțâind când se îndepărtă în fugă de acea urmă a mâinii, 
pentru totdeauna lăsată în piatră. 


ah 


- Aşadar, cine a câştigat lupta? o întrebă Cassian a doua zi, când 
se aşeză pe bolovanul ei şi-l urmări făcându-şi exercițiile. 

La micul dejun, nu o întrebase de ochiul vânăt, bărbia tăiată sau 
de ce se mişca atât de greoi. Și nici Mor, când sosise. Faptul că mai 
avea vânătăile şi tăieturile îi spunea Nestei cât de rea fusese căză- 
tura, dar, ca Mare Spiriduş ce se refăcea mai repede, erau deja pe 
cale de vindecare. 

Ca om, presupunea Nesta, ar fi putut să moară în urma căzăturii. 
Poate că trupul de Spiriduş avea avantaje. Să fie om, să fie slabă în 
lumea aceasta a monştrilor era o condamnare la moarte. Trupul de 
Mare Spiriduş era cea mai bună şansă a ei să supraviețuiască. 

Cassian fusese rezervat doar o oră de la începutul exerciţiilor 
sale, Elveni în mijlocul ringului de antrenament gâfâind, transpirația 
curgându-i pe față şi gât. 

-Ce luptă? 

Nesta îşi privi unghiile rupte. În ciuda a ceea ce țâșnise din ea ca 
să se prindă, unghiile i se crăpaseră. Nu îşi permise să recunoască 
şi să dea un nume acelui lucru care izvorâse din ea şi pe care reuşise 
să-l domolească înainte de ivirea zorilor. 

-Dintre tine şi scări. 

Nesta îi aruncă o privire urâtă. 

-Nu ştiu la ce te referi. 

Cassian începu din nou să se mişte, scoțându-și sabia şi execu- 
tând o serie de mişcări ce păreau menite să taie un om în două. 

- Ştii tu: te-ai trezit la trei dimineaţa, ai plecat din camera ta ca 
să te îmbeţi criță în oraș și, în graba ta de a cobori treptele, ai căzut 
peste vreo treizeci înainte să poți să te opreşti. 

Oare văzuse treapta? Urma mâinii ei? 

- De unde ştii? îl întrebă ea. 

El ridică din umeri. 

-Mă urmăreşti? Mă urmăreai şi nu ai venit să mă ajuţi? zise ea 
cu ciudă, înainte ca masculul să poată să-i răspundă. 

Cassian ridică din umeri. 

- Te-ai oprit din cădere. Dacă ai fi tot căzut, în cele din urmă ar 
fi venit cineva să te prindă înainte să te rostogoleşti până jos. 

Ea şuieră la el. 

Cassian îi zâmbi pur şi simplu şi o chemă făcându-i semn cu 
mâna. 

-Vrei să mi te alături? 

- Pe tine ar trebui să te împing pe scările alea! 

Cu o singură mişcare elegantă, Cassian îşi băgă sabia în teacă. 
Cinci sute de ani de antrenament - probabil că scosese şi băgase 
acea sabie în teacă de atât de multe ori, încât mișcarea se transfor- 
mase într-un reflex. 

- Ei, bine? îi ceru el un răspuns, o urmă de încordare strecu- 
rându-se în vocea lui. Dacă ai vânătăile alea glorioase, ai putea la fel 
de bine să pretinzi că le-ai căpătat când te antrenai, nu în urma 
unei căzături jalnice. Câte trepte ai reuşit să cobori de data asta? 
adăugă Cassian. 

Şaizeci şi şase. 

-Nu mă antrenez, fu în schimb răspunsul Nestei. 

La marginea ringului, masculii îi priveau din nou. La început se 
uitaseră la Cassian, parțial cu uimire şi parțial cu ceea ce ea putea 
doar să presupună că era invidie. Nimeni nu se mişca la fel ca el. 
Niciunul nu era nici pe departe la fel de grațios. Însă acum amuza- 
mentul se citea în privirile lor - îl luau peste picior. 

Cândva, anul trecut, s-ar fi dus la masculi şi i-ar fi sfâșiat. Ar fi 
lăsat să se arate un strop din puterea groaznică dinăuntrul său, ca să 
o creadă într-adevăr vrăjitoare, şi ar fi aruncat un blestem asupra 
lor şi asupra a o mie de generaţii de urmași, dacă l-ar fi insultat din 
nou pe Cassian. 

Nesta îşi întinse picioarele, sprijinindu-şi palmele rănite de piatră. 

- Distracţie plăcută cu exerciţiile tale! 

Cassian se zburili, dar îi întinse iarăși mâna. 

-Te rog! 

Nu îl auzise niciodată rostind acele cuvinte. Erau o frânghie între 
ei. Avea să o întâmpine la mijloc - să o lase să câştige lupta pentru 
putere, să se recunoască înfrânt, dacă se ridica odată de pe bolovan. 

Ea îşi spuse să se ridice, să apuce mâna întinsă. 

Dar nu reuși să-şi convingă trupul să se mişte. 

Rugămintea îi lumina ochii căprui în soarele dimineţii, vântul 
dansând în părul său brunet. Era de parcă munții l-ar fi adus pe 
lume, făurindu-l din piatră şi vânt. Era extraordinar de chipeş. Fru- 
museţea lui nu se compara cu a lui Azriel şi Rhys - era brută. Săl- 
batică şi neînduplecată. 

Prima dată când îl văzuse pe Cassian, nu reuşise să-şi ia privirea 
de la el. Se simţise de parcă și-ar fi petrecut toată viaţa înconjurată de 
băieți şi, apoi, un bărbat - un mascul, presupunea - apăruse din 
senin. Masculinitatea arogantă și încrederea emanaseră din toţi 
porii lui. Întâlnirea fusese îmbătătoare și copleşitoare, și tot ceea ce 
îşi dorise atât de multe luni fusese să-latingă, să-l miroasă, să-l guste; 
să se apropie de acea putere şi să se năpustească asupra lui, căci ştia 
că el nu avea să cedeze, să ezite sau să dea înapoi vreodată. 

Însă lumina din ochii lui se stinse când își lăsă mâna pe lângă 
corp. 

Merita dezamăgirea lui. Merita ranchiuna şi dezgustul lui. Chiar 
dacă o lipseau de ceva vital din ea. 

- Mâine, atunci, spuse Cassian, şi nu-i mai adresă niciun alt cu- 
vânt tot restul zilei. 


CAPITOLUL 11 


Uşile bibliotecii private erau închise. Nesta zgâlțâi mânerul, dar 
acesta refuză să se clintească. 

- Deschide ușa asta! zise ea încetişor. 

Casa o ignoră. 

Încercă din nou mânerul, împingând uşa cu un umăr. 

- Deschide ușa asta! 

Nimic. 

Ea continuă să se izbească în ușă cu umărul. 

- Deschide ușa asta chiar acum! 

Casa refuză să o asculte. 

Nesta scrâşni din dinţi, gâfâind. De vreme ce, aparent, preote- 
sele auziseră de la Gwyn că Nesta urma să se ocupe de treburile lor, 
avusese mai multe cărţi de pus pe rafturi decât cu o zi în urmă. 

Aşadar, începuseră să-şi lase volumele în căruciorul ei - şi câ- 
teva îi ceruseră şi să aducă nişte cărți. Nesta le ascultase, fie şi numai 
pentru că găsitul cărţilor solicitate o ducea în noi locuri din biblio- 
tecă şi-i ocupa mintea, însă când orologiul bătuse ora şase, era epui- 
zată, prăfuită şi flămândă. Ignorase sandviciul pe care Casa i-l oferise 
după-amiază şi, aparent, gestul ei o enervase atât de mult, încât 
acum îi refuza accesul în biblioteca privată. 

- Nu-mi doresc decât o masă gustoasă şi caldă şi o carte bună, 
mormăi Nesta. Încercă din nou mânerul. Te rog! 

Dar nu se întâmplă nimic. Absolut nimic. 


Regatul flăcărilor argintii 133 


- Bine! zise, şi ieşi furioasă pe hol. 

Doar foamea o însoți până în sufragerie, unde îi găsi pe Cassian 
deja mâncând şi pe Azriel în faţa lui. 

Pe chipul îmblânzitorului de umbre se citea solemnitatea şi în 
privire îi licărea prudenţa. Cassian, cu spatele la ea, înțepeni, fără 
îndoială, atenţionat de mirosul sau de cadenţa paşilor ei. 

Nu scoase niciun cuvânt când se îndreptă spre un scaun de la ju- 
mătatea mesei. Un set de tacâmuri şi mâncarea apărură în clipa în 
care ajunse la locul ei. Avea sentimentul că, dacă ar fi luat farfuria şi 
ar fi plecat, i-ar fi dispărut din mâini înainte să ajungă la ușă. 

Nesta păstră liniştea cât se aşeză, luă furculița şi se înfruptă din 
muşchiul de vită şi sparanghelul copt. 

Cassian își drese glasul şi-l întrebă pe Azriel: 

-Cât timp ai să fii plecat? 

- Nu sunt sigur. Vassa avea dreptate să suspecteze că nu e deloc 
în regulă ceva, adăugă el, ţintuind-o cu privirea pe Nesta. Acolo, 
situaţia e destul de periculoasă, aşa că ar fi mai înțelept ca baza mea 
să fie aici, la Casă, şi să mă teleportez la dus şi la întors. 

Deşi o rodea curiozitatea, Nesta nu zise nimic. Nu o mai văzuse 
pe Vassa, regina umană fermecată, de la sfârşitul Războiului. De 
când tânăra femeie încercase să-i spună cât de minunat fusese tatăl 
Nestei, că se comportase ca un adevărat tată, o ajutase și-i câștigase 
libertatea aceasta temporară şi multe altele, până când oasele Nestei 
începuseră să-i strige să fugă, sângele fierbându-i la gândul că pro- 
priul tată îşi găsise curajul pentru altcineva în afară de ea şi surorile 
ei; că fusese tatăl de care avusese nevoie — dar pentru altcineva. Le 
lăsase mama să moară, refuzând să-şi trimită flota comercială ca să 
găsească un leac pentru ea, sărăcise şi le lăsase să moară de foame, 
dar hotărâse să lupte pentru străina asta? Pentru regina nimănui, în a 
cărei poveste tristă se împleteau trădarea şi pierderea? 

Chestia aceea din adâncul Nestei se agită, dar ea o ignoră, o strivi 
atât cât putea, fără distracţia pe care i-o ofereau muzica, sexul sau 
vinul. Bău o gură de apă, lăsând-o să-i răcorească gâtul şi burta, şi 
presupuse că avea să fie de ajuns. 

-Ce ar spune Rhys despre asta? întrebă Cassian cu gura plină 
de mâncare. 

-Cine crezi că a insistat să nu risc să-mi fac o bază acolo? 

- Ticălos protector! 

Totuşi, o notă de afecțiune se simţi în cuvintele lui Cassian. 

Tăcerea se aşternu din nou. Azriel dădu din cap spre ea. 

-Ce ai păţit? 

Nesta ştia la ce se referea: la ochiul vânăt care în sfârşit îşi recă- 
păta culoarea normală. Mâinile, bărbia şi vânătăile de pe corp i se 
vindecaseră, dar ochiul avea acum o nuanţă verzuie care, până di- 
mineaţă, avea să dispară. 

- Nimic, răspunse fără să se uite la Cassian. 

-A căzut pe scări, zise Cassian fără să-i arunce vreo privire. 

- Te-a... împins cineva? întrebă Azriel după o clipă de tăcere 
plină de subiînţeles. 

- Tâmpitule! mârâi Cassian. 

Nesta îşi ridică privirea de la farfuria ei, suficient cât să observe 
amuzamentul din ochii lui Azriel, deşi niciun zâmbet nu-i dansa pe 
buzele senzuale. 

Cassian continuă: 

-I-am spus mai devreme astăzi: dacă s-ar deranja să se antre- 
neze, ar avea măcar dreptul să se laude cu vânătăile. 

Calm, Azriel bău o gură de apă. 

- De ce nu te antrenezi, Nesta? 

-Nu vreau. 

- De ce nu? 

- Nu-ţi pierde timpul, Az, mormăi Cassian. 

Ea se încruntă la el. 

-Nu mă antrenez în satul ăla nenorocit. 

Cassian, la rândul său, îi aruncă o privire aspră. 

- Ți s-a dat un ordin. Ştii care sunt consecinţele. Dacă nu te dai 
jos de pe bolovanul ăla până la sfârşitul săptămânii, ce urmează nu 
mai depinde de mine. 

- Deci ai să te plângi la Marele tău Lord prețios? zise ea pe un 
ton plângăcios. Marele şi durul războinic are nevoie ca prea puter- 
nicul Rhysand să-i poarte bătăliile? 


Regatul flăcărilor argintii 135 


-Să nu mai vorbeşti despre Rhys pe tonul ăsta! se răsti Cassian. 

-Rhys e un imbecil! izbucni Nesta. E un imbecil arogant și 
spilcuit! 

Cu furia clocotindu-i în privire, Azriel se rezemă de spătar, dar 
nu spuse nimic. 

- Prostii! rosti Cassian apăsat, pietrele Siphon de pe mâinile sale 
arzând ca nişte flăcări rubinii. Ştii că sunt prostii, Nesta! 

-Îl urăsc! zise ea fierbând de mânie. 

- Bun! Și el te urăşte, îi răspunse Cassian. Toată lumea te urăște. 
Asta îţi doreşti? Felicitări, ai reuşit! 

Azriel expiră prelung. 

Cuvintele lui Cassian se năpustiră asupra ei, unele după altele. O 
loviră sub centură, puternic. Ea își strânse degetele, zgâriind masa 
cu unghiile când îi dădu replica: 

-Şi presupun că acum ai să-mi spui că tu eşti singura persoană 
care nu mă urăşte și că ar trebui să mă simt cumva recunoscătoare 
şi să fiu de acord să mă antrenez cu tine. 

- Acum îţi spun că am terminat-o! 

Cuvintele bubuiră între ei. Nesta clipi, permițându-şi să afișeze 
singurul semn de uimire. 

Azriel se tensionă ca şi când şi el ar fi fost surprins. 

Însă ea îl atacă pe Cassian înainte să poată zice şi altceva. 

- Asta înseamnă că nici nu mai tânjeşti după mine? Pentru că o 
să fie o mare ușurare să ştiu că în sfârşit ai înţeles că nu e cazul. 

Pieptul musculos al lui Cassian se înălță, gâtul mişcându-i-se. 

- Dacă vrei să te sfâşii singură, n-ai decât! Fă implozie, din par- 
tea mea! E] se ridică, lăsându-și mâncarea pe jumătate neterminată. 
Antrenamentul trebuia să te ajute, nu să te pedepsească. Nu ştiu de 
ce naiba nu înţelegi asta! 

- Ți-am zis: nu mă antrenez în satul ăla mizerabil! 

- Bine! 

Cassian părăsi încăperea, paşii lui apăsaţi auzindu-se din ce în ce 
mai încet de-a lungul holului. 

Rămasă doar cu Azriel, Nesta își dezgoli dinţii la el. 

Azriel o urmări calm şi rece, rămânând nemișcat de parcă ar fi 
văzut tot ce era în mintea şi-n inima ei rănită. 

Nesta nu suportă, aşa că se ridică deşi luase doar două guri de 
mâncare, şi plecă şi ea. 

Se întoarse în bibliotecă. Luminile străluciră la fel de intens ca în 
timpul zilei şi câteva preotese rămase pe acolo traversară nivelurile. 
Nesta își găsi căruciorul din nou plin cu volume ce trebuiau aşezate 
pe rafturi. 

Nimeni nu îi vorbi şi nici ea nu se adresă nimănui când se apucă 
să lucreze, doar tăcerea țipătoare din mintea ei ţinându-i companie. 


Hp 


Amren se înșelase. Îndemnul „Întinde-i mâna!“ era o prostie co- 
losală când persoana căreia îi era întinsă putea s-o muşte suficient 
de tare încât să-i smulgă degetele. 

Cassian se aşeză pe platoul montan pe care fusese construită 
Casa şi se uită în jos, la ringul de antrenament din aer liber de sub 
el. Stelele licăreau în văzduh şi o briză de vânt rece de toamnă, care 
prevestea schimbarea frunzelor şi nopţile îngheţate, trecu pe lângă 
Cassian. Dedesubt, Velarisul era o scânteie aurie scoasă în evidență 
de curcubeul de culori de pe lângă Sidra. 

Niciodată nu eşuase. Nu aşa. 

Şi fusese stupid de disperat, atât de stupid de plin de speranţă, 
încât nu crezuse că ea avea să refuze cu adevărat. Până astăzi, când 
o văzuse pe bolovan şi ştiuse că îşi dorea să se ridice, dar o urmărise 
înăbuşindu-şi instinctul. O urmărise în timp ce ea se încăpățâna să 
nu se miște. 

- Nu-ţi stă în fire să fii deprimat şi melancolic. 

Cassian tresări, întorcând capul ca să o vadă pe Feyre stând 
lângă el. Ea își legăna picioarele în golul de sub ei, părul şaten-auriu 
fluturându-i în vânt când se uită la ringul de antrenament. 

- Ai zburat până aici? 

- M-am teleportat. Rhys a zis că „gândeai cu voce tare“. Feyre 
strâmbă din buze. M-am gândit să vin şi să văd ce se întâmplă. 

O peliculă subţire de putere o învăluia încă pe Marea lui 
Doamnă, invizibilă cu ochiul liber, dar licărind cu forță. Cassian 
dădu din cap spre ea. 

-De ce mai păstrează Rhysie scutul ăla de fier în jurul tău? Era 
suficient de puternic încât să protejeze tot Velarisul. 

- Pentru că e un ghimpe-n coaste, spuse Feyre, dar zâmbi uşor. 
Încă învaţă cum funcţionează, iar eu nu am învăţat cum să mă eli- 
berez de el. Însă dacă reginele reprezintă din nou o amenințare şi 
Beron este implicat, mai ales dacă Koschei le controlează mişcările, 
Rhys e fericit să-l lase unde este. 

- Tot ce ţine de reginele alea este o problemă, mormăi Cassian. 
Sper ca Az să-şi dea seama ce pun la cale de fapt. Sau măcar ce pla- 
nuri au Briallyn şi Koschei. 

Rhys încă se gândea cum să procedeze în legătură cu cererile lui 
Eris. Cassian presupunea că, în curând, urma să primească ordine 
în privința asta și să fie nevoit să discute cu nenorocitul. Ca de la ge- 
neral la general. 

-O parte din mine se îngrozeşte de ce o să afle Azriel, spuse 
Feyre, şi se lăsă pe spate, sprijinindu-se în mâini. Mâine Mor pleacă 
din nou în Vallahan. Şi asta mă îngrijorează - că o să se întoarcă și 
o să ne dea nişte veşti şi mai proaste despre intenţiile lor. 

-O să ne ocupăm de asta. 

- Ai vorbit ca un adevărat general. 

Cassian o lovi pe Feyre în umăr cu aripa lui. Era un gest familar, 
plin de afecțiune, pe care nu îndrăznea să-l facă în prezenţa feme- 
lelor din nicio comunitate illyriană. În toane bune, illyrienii erau 
psihotici în privinţa celor care le atingeau aripile şi a modului în care 
o făceau, iar atinsul aripilor în afara dormitorului, antrenamentelor 
sau luptelor mortale era un tabu. Însă lui Rhys nu îi păsa, iar Cassian 
simţise nevoia să o facă. Îşi dăduse seama că avea nevoie de con- 
tactul fizic. Probabil din cauza unei copilării lipsite de aşa ceva. 

— Cât de gravă e situaţia? întrebă Feyre, pentru că păru să-i înţe- 
leagă nevoia de a simţi o atingere liniştitoare. 

- Gravă. 

Doar atât reuşi să recunoască. 

-Dar se duce la bibliotecă? 

-S-a întors în bibliotecă în seara asta. Din câte ştiu, e tot acolo. 

Contemplând, Feyre oftă uşor şi se uită la oraş. Marea Doamnă 
părea foarte tânără - mereu uita cât de tânără era cu adevărat, 
având în vedere ce înfruntase şi dobândise deja în viață. Când avea 
douăzeci şi unu de ani, el încă bea și se încăiera cu alții, fără să-şi 
facă griji pentru nimeni şi nimic, preocupat doar de ambiția lui de 
a fi cel mai priceput dintre războinicii illyrieni de la Enalius însuși. 
La douăzeci şi unu de ani, Feyre le salvase lumea şi-şi găsise pere- 
chea şi adevărata fericire. 

- Ţi-a spus Nesta de ce nu vrea să se antreneze? întrebă Feyre. 

- Pentru că mă urăște. 

Feyre pufni zgomotos. 

- Cassian, Nesta nu te urăște. Crede-mă! 

- Aşa se poartă. 

Feyre clătină din cap. 

-Ba nu. 

Durerea din cuvintele ei îl făcu să se încrunte. 

- Nici pe tine nu te urăşte, spuse el încet. 

Feyre ridică din umeri, iar gestul ei îi provocă o durere în piept. 

-O vreme, am crezut că nu mă urăște, dar acum nu ştiu. 

- Nu înţeleg de ce voi două nu puteţi pur şi simplu să... 

Cassian se strădui să găsească astfel cuvintele potrivite. 

- Să ne înţelegem? Să fim civilizate? Să ne zâmbim? Feyre râse 
sec. Mereu a fost aşa. 

- De ce? 

- Habar nu am. Adică așa a fost mereu cu noi și mama noastră. 
O interesa doar Nesta. Pe mine mă ignora și pe Elain o vedea ca pe 
o păpuşă pe care să o îmbrace, dar Nesta era a ei, şi s-a asigurat că 
ştim asta. Sau doar îi păsa prea puţin ce gândeam şi ce făceam, că nu 
se deranja să se ascundă. Resentimentele și durerea înăbuşită multă 
vreme îi dantelau fiecare cuvânt. Ca o mamă să se poarte aşa cu 
odraslele ei... Dar când ne-a lovit sărăcia și am început să vânez, 
situaţia s-a înrăutățit. Mama a murit şi tata nu era tocmai prezent. 
Nu era întru totul acolo. Aşa că am rămas doar cu Nesta, cu care mă 

certam mereu. Feyre îşi frecă fața. Sunt prea epuizată să-ți dau toate 
detaliile. Totul e complicat. 

Cassian se abținu să remarce faptul că ambele surori păreau să 
aibă nevoie una de alta - că poate Nesta avea nevoie de Feyre mai 
mult decât îşi dădea seama - şi să menţioneze că problemele dintre 
cele două femele îl afectau mai mult decât putea să exprime. 

Feyre oftă. 

-E modalitatea mea de a-ţi spune că, dacă Nesta te-ar fi urât... 
Ştiu că ți se pare greu de crezut, dar nu te urăște. 

-S-ar putea să o facă, după ce i-am zis în seara asta. 

- Azriel m-a pus la curent. Feyre îşi frecă din nou faţa. Nu ştiu ce 
să fac. Cum să o ajut. 

- După trei zile, mi-am pierdut deja răbdarea, zise el. 

Cei doi rămaseră în tăcere, vântul trecând pe lângă ei. Mult de- 
desubt, pe râul Sidra, ceața se aduna şi fuioarele albe de fum din ne- 
număratele hornuri se ridicau să o întâlnească. 

- Aşadar, ce facem? întrebă Feyre. 

El nu ştia. 

- Poate că lucrul în bibliotecă o să fie de ajuns cât să o scoată din 
starea asta, zise Cassian, dar cuvintele îi părură false. 

Aparent, Feyre era de acord. 

- Nu, în bibliotecă poate să se ascundă în tăcere şi printre raf- 
turi. Biblioteca trebuia să echilibreze antrenamentul. 

El îşi roti umerii. 

- Ei, bine, a zis că nu se antrenează în satul ăla mizerabil, deci 
suntem în impas. 

Feyre oftă din nou. 

- Aşa se pare. 

Însă Cassian făcu o pauză. Clipi o dată şi se uită la ringul de an- 
trenament din faţa lui. 

-Ce este? 

El pufni, scuturând din cap. 

- Ar fi trebuit să-mi dau seama. 

Un zâmbet timid înflori pe buzele lui Feyre, iar Cassian se aplecă 
să o sărute pe obraz. Se apropie la doi centimetri de faţa ei înainte 
ca buzele lui să întâlnească oţelul făurit în noapte. 

Corect - scutul. 

- Nivelul ăsta de protecţie e o nebunie! 

Ea își netezi puloverul crem gros. 

- Nici Rhys nu este sănătos la cap. 

Cassian adulmecă, încercând și nereușind să-i simtă mirosul. 

- Ţi-a acoperit şi parfumul? 

Feyre zâmbi larg. 

- Același scut acoperă totul. Helion nu glumea când spunea că 
este de nepătruns. 

Şi, în ciuda tuturor lucrurilor, Cassian zâmbi şi el. Își aminti 
momentul în care, în sufrageria de la câteva niveluri mai jos, o cu- 
noscuse pe fata asta care avea să devină Marea lui Doamnă. Era în- 
grozitor de slabă, cu ochii atât de goi şi de adânciţi în orbite, încât 
fusese nevoit să se înfrâneze ca să nu zboare în Regatul Primăverii 
şi să-l sfâşie pe Tamlin bucată cu bucată. 

Cassian alungă acel gând, concentrându-se în schimb la revelaţia 
din faţa ochilor. 

O ultimă dată. Voia să mai încerce o ultimă dată. 


CAPITOLUL. 12 


Stând în ringul de antrenament de pe acoperişul Casei Vântului, 
Nesta se încruntă. 

-Credeam că ne ducem în Windhaven. 

Cassian se duse către scara de sfoară întinsă pe pământ şi în- 
dreptă o treaptă. 

-Schimbare de planuri. 

Furia fierbinte care-i încălzise chipul în dimineaţa asta, când in- 
trase în camera unde se servea micul dejun, dispăruse. Azriel ple- 
case deja şi Cassian nu rostise un cuvânt despre motivul plecării lui. 
Probabil avea legătură cu reginele, judecând după ce auzise ea cu o 
noapte în urmă. 

După ce-şi terminase terciul de ovăz, se uitase după Morrigan, 
dar femela nu-şi făcuse apariţia. Şi Cassian o condusese pe Nesta 
aici, sus, fără să-i vorbească. 

„Toată lumea te urăşte!“ Cuvintele dăinuiseră în mintea ei, ca un 
clopot ce zăngănea permanent. 

- Mor s-a întors în Vallahan, iar Rhys şi Feyre sunt ocupați, o 
lămuri în cele din urmă. Deci nu are cine să ne teleporteze în 
Windhaven. Astăzi o să ne antrenăm aici. Îi arătă ringul gol, în jurul 
căruia nu se afla nicio pereche de ochi iscoditori. Suntem doar noi 
doi, Nes, adăugă cu un zâmbet care o făcu să înghită în sec. 


$ 

Cu o seară în urmă, Nesta spusese că nu voia să se antreneze în 
sat. Cassian își dăduse seama că o zisese de mai multe ori. Nu avea 
de gând să se antreneze în „satul ăla mizerabil“. 

Ar fi trebuit să-i pice fisa cu zile în urmă. La urma urmei, o cu- 
noştea mult mai bine. 

Poate că Nesta se arătase dispusă să-l înfrunte chiar pe regele 
Hybernului, dar era şi al naibii de mândră. Ar fi preferat să moară 
decât să pară nesăbuită şi să fie vulnerabilă. Ar fi preferat să stea pe 
un bolovan înghețat, în vântul rece, ore în şir, decât să arate ca o 
proastă în faţa tuturor, mai ales în faţa războinicilor aroganţi încli- 
naţi să ia peste picior orice femelă care încerca să lupte ca ei. 

Pentru el nu conta unde se antrena ea, câtă vreme începea să se 
antreneze. 

Nu ştia ce ar fi făcut dacă astăzi ar fi refuzat. 

Soarele strălucea, promițând o zi caldă, iar Cassian își scoase ja- 
cheta de piele înainte să-şi suflece o mânecă. 

- Ei, bine? întrebă el, privind-o în ochi. 

- Eu... 

Pieptul i se strânse îngrozitor din cauza ezitării, dar îşi călcă pe 
inimă, suflecându-şi încet şi cealaltă mânecă. Se întrebă dacă Nesta 
observase că-i tremurau mâinile. 

„Poartă-te ca şi cum totul ar fi normal. Nu o speria.“ 

Aici nu avea unde să-şi aşeze fundul frumos. Mutase deja şezlon- 
gurile pe care Amren şi uneori Mor aveau plăcerea de a le folosi ca 
să se bronzeze, în timp ce el şi ceilalți se antrenau. 

- Hai să facem un târg, se trezi Cassian spunând când Nesta ră- 
mase lângă ușă. 

Ochii îi licăriră. Spiriduşii nu se tocmeau în dorul lelii. Ştia că 
Feyre o obişnuise pe Nesta cu ele, când sora ei venise aici pentru 
prima dată. Ca măsură de precauţie. Din privirea plină de precauţie 
a Nestei, îşi dădu seama că ea ținea bine minte avertismentele lui 
Feyre: târguielile Spiriduşilor erau guvernate de magie şi însemnate 
pe trup cu cerneală care nu avea să se şteargă înainte ca ambele 
părţi să ducă la bun sfârşit ceea ce trebuiau să facă. Şi dacă tocmeala 
nu era respectată... magia putea să se răzbune groaznic. 

Cassian nu renunţă la postura relaxată. 

- Dacă faci exerciţii o oră, am să-ţi fiu dator cu o favoare. 

-N-am nevoie de nicio favoare din partea ta. 

- Atunci, spune-mi ce vrei, zise străduindu-se să-şi potolească 
inima care-i bătea prea tare. O oră de antrenament pentru orice îţi 
doreşti. 

- Târgul ăsta nu te avantajează cu nimic. Ea miji ochii. Credeam 
că eşti general. N-ar trebui să te pricepi la negocieri? 

Lui Cassian îi zvâcni gura în sus. Nu se certa cu el. 

-În cazul tău, nu am nicio strategie. 

Nesta îl studie cu o concentrare de neclintit. 

- Orice-mi doresc. 

- Orice. Mai puţin să-mi porunceşti să cad din înaltul cerului şi 
să mă izbesc cu capul de pământ, adăugă cu precauţie. 

Ea nu zâmbi aşa cum sperase el. Privirea Nestei deveni de gheaţă. 

-Chiar mă crezi în stare de așa ceva? 

- Nu, spuse masculul fără să ezite. 

Nesta strânse din buze de parcă nu l-ar fi crezut. Avea cearcăne. 
Cât lucrase în bibliotecă seara trecută? Nu ar fi fost înțelept să-i 
ceară să îi spună de ce se culcase atât de târziu. Voia să păstreze dis- 
cuţia asta pentru altă dată. Poate peste o oră. 

Ea se uită din nou la el, iar Cassian își impuse să rămână locului, 
să pară deschis şi deloc amenințător şi nu ca şi când i-ar fi oferit 
chiar inima în mâinile-i întinse şi nenorocite. 

- Bine! spuse Nesta într-un sfârşit. Să spunem că o să fie o fa- 
voare. Oricât de importantă îmi doresc să fie. 

Era periculos să permită așa ceva. Mortal. Stupid. Dar masculul 
încuviinţă. 

Îi întinse mâna. O ultimă dată. 

„Întinde-i mâna!“ 

- Facem un târg. Privirea lui neînduplecată o întâlni pe a ei. Te 
antrenezi cu mine o oră, iar eu am să-ţi fiu dator cu o favoare pe 
măsura dorințelor tale. 

- Ne-am înţeles! 

Nesta îl apucă de mână şi i-o strânse ferm. 

Magia fulgeră între ei, iar ea icni, retrăgându-se. 

Cassian îi permise să-l cutremure ca o herghelie la galop. Masculul 
îndură. Oricare ar fi fost puterea ei, făcuse învoiala mai intensă. Mai 
impunătoare. 

Se uită cu atenţie la mâinile şi antebraţele lui, în căutarea unui 
tatuaj, altul decât cele illyriene pe care le purta pentru noroc şi 
glorie. Nu văzu nimic. 

Trebuia să fie undeva. 

Îşi scoase cămaşa și-și privi trunchiul musculos. Nimic. 

Se apropie de oglinda îngustă sprijinită de un capăt al ringului, 
lăsată acolo ca ei să-şi studieze tehnica atunci când făceau exerciţii 
singuri. Oprindu-se în faţa acesteia, Cassian se roti, uitându-se peste 
un umăr la spatele său tatuat. 

Acolo, chiar în mijlocul tatuajului illyrian care-i şerpuia pe şira 
spinării, apăruse un nou tatuaj. O stea cu opt colţuri, ale cărei vâr- 
furi radiau în linii clare de-a lungul şi-n partea de sus a spatelui, îm- 
pletindu-se cu vechile însemne illyriene. Punctele de est şi de vest 
ale stelei îi ajungeau până la aripi, negrul amestecându-se cu negru. 
Ştia că și Nesta trebuia să aibă unul identic pe spate. Întorcându-se 
cu faţa la ea, încercă să nu se gândească la pielea-i goală, acum mar- 
cată de cerneală neagră. 

Totuşi, Nesta nu se uita în oglindă. 

Nu, se uita la trunchiul lui Cassian. La pieptul său, la muşchii 
abdominali și la braţele goale. Pulsul îi zvâcni în gât. 

El nu îndrăzni să se miște când ea se uită fix la muşchii care-i co- 
borau pe sub betelia pantalonilor. Când ochii ei se întunecară și 
Nesta flutură din gene în clipa în care culoarea i se strecură în obra- 
jii palizi. 

Sângele i se încălzi şi pielea i se strânse peste oase şi muşchi ca şi 
când ar fi simţit atingerea ochilor ei gri-albaştri, de parcă degetele ei 
i s-ar fi plimbat peste abdomen. Mai jos. 

Ştia foarte bine că nu trebuia să o tachineze. Dacă ar fi enervat-o, 
nu numai că ar fi refuzat să se antreneze, cu sau fără tocmeală, dar 
nu l-ar mai fi privit aşa. 

Încet, ea își ridică privirea, zăbovind asupra pectoralilor bine 
definiţi şi a tatuajului illyrian ce se încolăcea peste unul dintre ei 
înainte să-i coboare pe braţul stâng. Se încordă oarecum. Uşor. Cu 
vocea groasă, reuşi să o întrebe: 

- Eşti pregătită? 

Cazanul să-l fiarbă! Ştia că întrebarea avea mai multe înțelesuri 
decât își dorea să dezvăluie. 

După sclipirea din ochii ei, îşi dădu seama că înţelegea. Dar ea 
îşi îndreptă umerii. 

-În regulă! Îţi datorez o oră de antrenament. 

- Bineînţeles că da! 

Cassian își controlă respiraţia, alungându-şi dorința clocoti- 
toare. Veni până în mijlocul ringului, dar alese să rămână fără că- 
maşă. Din cauza zilei caniculare. Din cauză că pielea îi ardea acum. 

Îi arătă locul de lângă el şi-i zâmbi cât de larg putu. 

-Să vedem de ce eşti în stare, Archeron! 


E3 


Un târg - cu Cassian. Nesta nu ştia cum de îşi permisese să fie de 
acord, să lase acea magie să plutească între ei şi să o însemneze, dar... 

„Toată lumea te urăşte.“ 

Poate doar faptul acesta o forțase să accepte nebunia asta. Habar 
nu avea ce favoare urma să-i ceară, dar... bine. În ringul de antrena- 
ment cu zidurile înalte şi cerul singurul martor - aici, presupunea 
Nesta, putea să-l lase să se dea în stambă. 

Nu conta că, fără cămașă, Cassian împingea situaţia spre obsce- 
nitate, în ciuda colecţiei de cicatrice care-i împestrițau pielea cioco- 
latiu-aurie. Cea de pe pectoralul stâng era îngrozitoare - şi una pe 
care ştia că nu o căpătase în războiul cu Hybernul. Nu voia să afle ce 
fusese atât de grav, încât să-i lase o cicatrice pe trupul care se vindeca 
rapid. Mai ales când toate dovezile rănii devastatoare căpătate în 
război dispăruseră. Rămăseseră doar muşchii bine conturați şi pielea. 

Sincer, avea atât de mulţi muşchi, încât nu putea să-i numere pe 
toți. Până şi pe coastele-i blestemate. Nu ştia cum de era posibil să 

existe cineva care să aibă muşchi în acea parte a corpului. Şi cei care 
îi ajungeau până sub pantaloni, ca o săgeată aurie ce indica exact 
ceea ce îşi dorea ea... 

Nesta îşi alungă repede gândul când se apropie de Cassian, în 
centrul ringului. El zâmbi ca un diavol. 

Se opri cam la un metru, soarele dimineţii încălzindu-i părul şi 
obrajii. Trecuse... foarte multă vreme de când se aflase atât de aproape 
de el fără să se certe sau să se lupte. 

Cassian îşi roti umerii puternici, tatuajul imens schimbându-se 
odată cu mișcarea. 

- Bine! Începem cu elementele de bază. 

-Cu săbiile? întrebă ea, şi îi arătă raftul cu arme de lângă zidul 
din stânga arcadei ce ducea spre scări. 

El zâmbi. 

- Momentan, lăsăm săbiile deoparte. Trebuie să înveţi să-ţi con- 
trolezi mişcările, echilibrul. Ai să-ţi dezvolți puterea de bază şi ai 
să devii conştientă de trupul tău înainte să apuci măcar o sabie de 
lemn de antrenament. Cassian se uită la cizmele ei cu şireturi. Pi- 
cioarele şi respirația. 

Ea clipi. 

- Picioarele? 

- Mai ales degetele de la picioare. 

Cassian era extrem de serios. 

-Ce e cu degetele mele de la picioare? 

- Dacă înveţi să-ţi înfigi picioarele în pământ şi să-ţi echilibrezi 
centrul de greutate, vei avea un punct de plecare pentru tot ce ur- 
mează să facem. 

- Am să fac exerciții pentru degetele de la picioare. 

EI chicoti. 

- Credeai c-o să începem cu săbiile şi săgețile din prima zi? 

Ticălos arogant! 

- Mi-ai aruncat sora în ringul de antrenament şi exact asta ai 
făcut. 

- Sora ta avea deja o abilitate pe care tu nu o ai şi, în plus, nu-şi 
permitea să piardă timpul. 

Vânând ca să facă rost de mâncare și să nu moară de foame, Feyre 
îşi însușise mai multe abilităţi. Vânând, în vreme ce Nesta rămăsese 
acasă, în siguranţă și la căldură, şi o lăsase pe Feyre să se aventureze 
singură în pădure. Acele abilităţi îi permiseseră să supravieţuiască 
în faţa Marilor Spiriduşi și a tuturor ororilor, dar... Feyre le avea 
doar din cauza a ceea ce fusese forțată să facă. Pentru că Nesta nu 
fusese cea care să intervină, să ia taurul de coarne. 

Îl văzu pe Cassian urmărind-o cu atenţie, de parcă i-ar fi auzit 
gândurile şi ar fi simţit greutatea care o apăsa. 

- Feyre m-a învăţat cum să folosesc un arc. 

Luase câteva lecţii cu mult timp în urmă, dar Nesta îşi aducea 
aminte - era unul dintre puţinele momente în care ea și Feyre fuse- 
seră aliate. 

-Nu un arc illyrian. Cassian gesticulă spre un raft cu arcuri şi 
tolbe cu săgeți uriașe de lângă oglindă. Arcurile erau aproape la fel 
de înalte ca o femeie. Abia la maturitate am reușit să am forța să pun 
măcar o săgeată în arc. 

Nesta își încrucişă braţele, bătându-și uşor bicepsul cu degetele. 

-Deci urmează să-mi petrec o oră dând din degetele de la 
picioare? 

Cassian zâmbi din nou larg. 

- Da. 


i 


La un moment dat, Nesta începu să transpire. O dureau tălpile și 
era nesigură pe picioare. 

Îşi scosese cizmele și repetase câteva poziţii cu Cassian, concen- 
trându-se la a-și strânge degetele de la picioare, a-şi găsi echilibrul şi, 
în general, arătând ca o proastă. Măcar nu era nimeni prin preajmă 
să o vadă stând într-un picior şi ținându-se de coapsă, cu celălalt ri- 
dicat în spate. Sau făcând o genuflexiune - care se dovedise a fi exe- 
cutată greşit, din cauză că nu-şi găsise centrul de greutate şi-şi 
arcuise prea mult spatele. 

Toate erau nişte chestii prosteşti, de bază, la care dădea greş. 

Cassian nu păru nici pe departe impresionat când termină ge- 
nuflexiunea pe care o forțase să o facă ținând un băț de lemn dea- 
supra capului. 

- Ridică-te cu spatele drept şi cu capul sus. 

Nesta îl ascultă. 

- Nu! Îi făcu semn să execute din nou genuflexiunea. Capul întâi. 
Nu-ţi arcui spatele şi nici nu te apleca înainte. Ridică-te drept. 

- Asta fac. 

-Te cocoşezi. Împinge-ţi picioarele în pământ! Ajută-te de de- 
getele de la picioare ca să-ți găseşti echilibrul când îţi înalţi capul... 
Da. Ea îi aruncă o privire urâtă când se ridică. Mai fă unacum tre- 
buie, şi ora noastră s-a terminat, spuse Cassian pur şi simplu. 

Nesta făcu genuflexiunea gâfâind, cu genunchii tremurându-i şi 
coapsele urlând de durere. După ce termină, se sprijini în băţul pe 
care-l ridicase deasupra capului. 

- Asta-i tot? 

- Dacă nu cumva vrei să te târguiești cu mine pentru încă o oră. 

-Chiar vrei să-mi datorezi două favoruri? 

- Dacă așa ai să-ți termini lecţia, desigur. 

- Nu cred că mai pot să fac niciun exercițiu de întindere. 

- Atunci, o să facem nişte exerciţii de respiraţie şi, apoi, de 
relaxare. 

-Cum o să mă relaxez? 

-Cu mai multe exerciții de întindere. El zâmbi larg. Au rolul de 
a-ţi ajuta corpul să revină în starea normală și să reducă durerile pe 
care ai să le ai mai târziu, îi explică în clipa în care ea deschise gura. 

În tonul său nu se simţea nici urmă de condescendenţă, așa că-l 
întrebă: 

- Ce sunt exerciţiile de respiraţie? 

-Exact asta. El îşi puse mâna pe abdoment, chiar pe muşchii 
bine definiţi, şi inspiră profund înainte să expire lent. Când te lupţi, 
puterea ta vine din multe locuri, dar respiraţia este cea mai impor- 
tantă. Dădu din cap spre băţul din mâinile ei. Fandează ca şi când ai 
înțepa pe cineva cu o suliță. 

Ridicând din sprâncene, Nesta se supuse, mişcarea fiind ciudată 
şi deloc elegantă. 

Cassian dădu din cap. 

-Acum fă-o din nou şi, de data asta, inspiră. 

Nesta repetă gestul, mişcarea fiind considerabil mai uşoară. 

- Încă o dată, dar expiră când fandezi. 

Îi luă o secundă sau două să se concentreze la respiraţie, dar se 
supuse, împingând băţul înainte când expiră. Puterea se undui în 
braţele şi trupul ei. 

Nesta clipi uitându-se la băț. 

- Am simţit diferenţa. 

-Între toate există o legătură. Respirație, echilibru şi mişcare. 
Muşchii mari ca aceştia - își atinse uşor abdomenul absurd de bine 
definit - nu înseamnă nimic atunci când nu ştii cum să-i foloseşti. 

-Şi cum înveţi să-ţi controlezi respiraţia? 

El zâmbi din nou, ochii căprui scânteind în lumina soarelui. 

- Uite aşa. 

Cassian începu să execute o altă serie de mișcări, toate extraor- 
dinar de simple în timpul demonstraţiei, dar aproape imposibil de 
coordonat când Nesta încercă să îl imite. Dar se concentră la respi- 
raţie şi la puterea acesteia, de parcă plămânii ei ar fi fost foalele unei 
forje uriaşe. 

Soarele se înălță mai mult, traversând zona de antrenament şi 
târând umbrele după sine. 

„Inspiră. Expiră.“ Respiraţii accentuate de o fandare joasă, o 
genuflexiune sau echilibrul pe un picior. Toate erau exerciţii pe care 
le făcuse în prima oră, dar acum, atentă la respiraţie, le percepea 
dintr-un alt unghi. 

Inspirând şi expirând de multe ori, cu mintea şi trupul la unison, 
nu şovăia. 

Ordinele lui Cassian erau ferme, dar rostite cu blândeţe şi în- 
curajare, fără să o enerveze. „Ţine aerul în tine, ţine-l, ţine-l - şi ex- 
piră. Bine! Încă o dată! Încă o dată! Încă o dată!“ 

Era udă fleaşcă de transpirație, tremurând din toate încheietu- 
rile când îi spuse să se întindă pe un covor negru din capătul înde- 
părtat al ringului. 

-Să ne relaxăm, îi zise îngenunchind şi bătând uşor covorul cu 
palma. 

Ea era prea obosită ca să se opună, practic aruncându-se pe 
covor şi uitându-se la cer. 

Văzduhul senin se întindea la nesfârşit, razele soarelui atingân- 
du-i fața plină de sudoare. Norii traversau cerul albastru fără să-şi 
facă griji în privinţa ei. 

Mintea i se limpezise ca văzduhul, ceața şi umbrele insistente 
dispărând. 

-Îți place să zbori? 

Nu ştia de ce îl întrebase asta. 

El o privi de sus. 

- Îmi place la nebunie! Adevărul răsună în cuvintele lui. Pentru 
mine, zborul înseamnă libertate, bucurie şi provocare. 

-În Windhaven am făcut cunoştinţă cu proprietara unei prăvălii, 
căreia i s-au tăiat aripile. Nesta îşi întoarse privirea de la cer ca să se 
uite la el. Chipul lui Cassian era încordat. De ce fac asta illyrienii? 

- Ca să-şi controleze femeile, îi răspunse Cassian cu o furie mol- 
comă în glas. Este o tradiţie veche. Rhys şi cu mine am încercat să o 
distrugem declarând-o ilegală, dar Marii Spiriduşi au nevoie de 
o vreme să accepte schimbările. Ticăloşii încăpățânaţi ca illyrienii 
au nevoie de şi mai mult timp. Emerie - presupun că pe ea ai în- 
tâlnit-o, deoarece e singura proprietară - s-a numărat printre cele 
care n-au reuşit să scape de chinul ăsta. S-a întâmplat pe când dom- 
nea Amarantha şi... multe grozăvii s-au petrecut atunci. 

Privirea i se întunecă, nu doar din cauza a ceea ce suferise Emerie 
de mâna propriului tată, îşi dădu seama Nesta, ci şi a amintirilor 
din acei cincizeci de ani. Din cauza vinovăţiei. 

Şi, poate ca să-l salveze de a retrăi acele amintiri, să alunge vina 
nejustificată din ochii lui, se întinse mai comod pe covor şi zise: 

-Să ne relaxăm! 

- Pari dornică să o faci. 

Ea îi întâlni privirea. 

- Eu... Nesta înghiţi în sec. Se uri că șovăia şi se forță să spună: 
exerciţiile de respiraţie mă ajută să nu-mi mai simt capul atât de... 
Oribil. Groaznic. Îngrozitor. Plin de gânduri zgomotoase. 

- A! Înțelegerea îi traversă chipul. Şi pe mine. 

Preţ de o clipă, se uită în ochii lui și urmări vântul zburlindu-i 
şuvițele lungi până la umăr. Instinctul de a-i atinge pletele negre 
o făcu să-şi lipească palmele de covor, ca şi când s-ar fi forţat să 
se abţină. 

- Ai dreptate. Cassian îşi drese glasul. Să ne relaxăm! 


Hh 


Ea se descurcase bine. Chiar al naibii de bine. 

Nesta termină exercițiile de relaxare şi se întinse pe covor, ca şi 
când ar fi simţit nevoia să se adune, să-şi adune puterile. 

Cassian o lăsă în pace, ridicându-se în picioare şi îndreptân- 
du-se către cişmeaua din dreapta arcadei. 

-Trebuie să bei cât mai multă apă posibil, spuse el luând două 
pahare şi umplându-le din urciorul de pe mica masă. 

Se întoarse lângă ea, bând din al lui. 

Nesta rămase locului, cu membrele relaxate, ochii închişi și pă- 
rul şi pielea scânteind din cauza transpiraţiei. El nu se putu abţine 
să nu şi-o imagineze stând aşa în pat, moleşită de plăcere. 

Cassian înghiţi cu noduri. Ea deschise un ochi, se ridică încet şi 
luă paharul cu apă pe care i-l oferi masculul. Îl bău dintr-o sorbi- 
tură, îşi dădu seama cât era de însetată şi, sub privirea lui Cassian, 
se îndreptă spre urcior şi-şi mai umplu de două ori paharul înainte 
să-l lase pe masă. 

-Nu mi-ai zis ce îți doreşti pentru cea de-a doua oră de antrena- 
ment, spuse el în cele din urmă. 

Ea se uită peste un umăr. Pielea îi era rozalie, aşa cum el nu o mai 
văzuse de multă vreme, şi ochii îi scânteiau. Nesta spusese că exer- 
ciţiile de respiraţie o ajutaseră, o calmaseră. Uitându-se la mica 
schimbare de pe chipul ei, Cassian o crezu. 

Rămânea de văzut ce avea să se întâmple odată cu dispariția sen- 
zației. Paşi mici, îşi aminti el în gând. Pași mici, mici de tot. 

- A doua oră a fost din partea casei, răspunse Nesta. 

Nu zâmbi şi nici măcar nu îi făcu semn cu ochiul, dar Cassian 
rânji. 

-Generos din partea ta! 

Nesta îşi dădu ochii peste cap, dar fără obişnuitul venin. 

-Trebuie să mă schimb înainte să mă duc în bibliotecă. 

Când trecu pe sub arcadă şi intră în întunericul scării de dincolo 
de aceasta, Cassian rosti din senin: 

- N-am vorbit serios aseară, când am zis că toată lumea te urăște. 

Ea se opri, ochii ei gri-albașştri răcindu-se. 

-E adevărat. 

- Nu este. El îndrăzni să se apropie un pas. Eşti aici pentru că nu 
te urâm. Cassian îşi drese glasul, trecându-şi o mână prin păr. Voiam 
să ştii asta. Că noi... că eu nu te urăsc. 

Ea cântări ce naiba se strecurase în privirea lui. Probabil ceva 
mai mult decât era înţelept să o lase să vadă, însă Nesta îi răspunse 
cu calm: 

- Nici eu nu te-am urât niciodată, Cassian. 

Cu asta, intră pe ușă şi în Casă, de parcă nu l-ar fi lovit chiar în 
vintre, mai întâi cu vorbele, şi apoi spunându-i pe nume. 

El răsuflă abia după ce ea dispăru pe scări. 


CAPITOLUL 13 


Murea de foame. Era singurul gând care o preocupa pe Nesta, în 
timp ce aranja cărţile pe raft. Şi faptul că o durea tot corpul. Coapsele 
îi ardeau cu fiecare pas pe care îl făcea pe rampa din bibliotecă şi 
braţele îi înțepeneau cu fiecare carte pe care o ridica la locul ei. 

Atâta durere, doar de la exerciţii de întindere şi echilibru. Nu 
voia să se gândească la cum ar fi suferit în urma unui antrenament 
ca acelea pe care le făcea Cassian zilnic. 

Era jalnic de slabă. Era jalnic că acum nu putea să facă nici 
măcar un pas fără să se strâmbe. 

„Pe naiba relaxare!“, mormăi ea, luând un volum. Se uită la titlu 
şi gemu. Locul său era în cealaltă parte a acestui nivel - trebuia să 
meargă cel puţin cinci minute ca să traverseze atriumul central şi 
să ajungă în capătul holului nesfârşit. Era foarte posibil ca picioa- 
rele care-i zvâcneau să cedeze la jumătatea drumului. 

Stomacul îi chiorăi. „Am să mă ocup mai târziu de tine“, îi zise 
cărţii, şi se uită la celelalte titluri rămase în căruciorul ei. Din fe- 
ricire sau nu, niciunul nu trebuia aşezat pe raft în aceeaşi secțiune 
ca volumul pe care-l luase în mâini. Ar fi fost epuizant să tragă că- 
ruciorul după ea până acolo - era mai bine să ducă doar cartea, 
chiar dacă era un drum inutil pentru un singur titlu. 

Nu că ar fi avut ceva mai bun de făcut cu timpul ei. Cu ziua asta. 
Cu viaţa ei. 

Ceaţa luase din nou locul clarității pe care o simțise în ringul de 
antrenament şi la nivelurile de mai sus. Calmul şi liniştea pe care 
reuşise să le „prindă“ în mintea ei se risipiseră ca fumul. Doar miş- 
carea avea să-i fie de folos. 

Nesta găsi raftul potrivit - cam sus, şi fără vreun scăunel prin 
preajmă. Se ridică pe vârfuri, picioarele urlând în semn de protest, 
dar era prea sus. Nesta era o femelă înaltă, cu vreo cinci-şase centi- 
metri mai înaltă decât Feyre, însă nu putea să ajungă la raftul acesta. 
Mormăind, încercă să împingă cartea cu degetele, întinzându-și 
bine braţele. 

- O, bun! Tu eşti, se auzi de-a lungul rândului glasul cunoscut al 
unei femele. 

Nesta se întoarse şi o văzu pe Gwyn îndreptându-se cu pași vioi 
către ea, braţele pline de cărți şi părul arămiu licărind în lumina slabă. 

Nesta nu se obosi să pară încântată când reveni la poziția ante- 
rioară, cu tălpile pe podea. 

Gwyn îşi înclină capul ca şi când şi-ar fi dat în sfârşit seama ce 
făcea Nesta. 

- Nu poţi să-ţi foloseşti magia ca să o aşezi pe raft? 

- Nu, rosti ea cu răceală şi asprime. 

Gwyn se încruntă. 

- Doar nu vrei să-mi spui că le-ai pus pe toate pe raft cu mâna? 

- Cumaltfel să o fi făcut? 

Gwyn miji ochii verzi-albaştri. 

- Totuşi ai putere, nu? 

- Nu te priveşte. 

Nu era treaba nimănui. Nu avea darurile obișnuite ale Marilor 
Spiriduşi. Puterea ei — chestia aceea - era străină. Grotescă. 

Însă Gwyn ridică din umeri. 

-Prea bine, zise, şi-i lăsă Nestei în braţe cărţile ei. Pe astea poți 
să le duci înapoi. 

Nesta se clătină sub greutatea cărţilor şi se încruntă. 

Gwyn ignoră privirea, uitându-se în schimb împrejur înainte să 
coboare tonul: 

- Ai văzut volumul şapte din Marele război, de Lavinia? 

Nesta se gândi bine. 

- Nu! N-am dat peste el. 

Gwyn se încruntă. 

- Nu e pe raftul său. 

- Deci îl are altcineva. 

- De asta mă temeam, spuse şi expiră dramatic. 

- De ce? 

Vocea lui Gwyn se transformă într-o şoaptă conspirativă: 

- Lucrez pentru o persoană foarte... exigentă. 

Nesta îşi aminti de o discuţie recentă. O persoană pe nume 
Merrill, îi spusese Clotho cu două zile în urmă. Mâna ei dreaptă. 

-Să înţeleg că nu o placi? 

Gwyn se sprijini de unul dintre rafturi, încrucişându-şi braţele 
cu o nonşalanţă care nu se potrivea cu hainele ei de preoteasă. Nici 
astăzi nu purta gluga sau piatra albastră pe creştetul capului. 

- Sincer, deşi pe multe femele de aici le consider surorile mele, 
despre câteva nu aș putea spune că sunt drăguţe. 

Nesta pufni zgomotos. 

Gwyn se uită din nou de-a lungul rândului. 

-Ştii de ce suntem toate aici. Umbrele îi împânziră ochii - pri- 
mele pe care le văzuse Nesta. Toate am îndurat... Ea îşi masă tâmpla. 
Deci urăsc, urăsc să vorbesc de rău pe oricare dintre surorile mele 
de aici, dar Merrill este antipatică. Faţă de toată lumea. Chiar şi față 
de Clotho. 

- Din cauza experienţelor ei? 

-Nu ştiu, spuse Gwyn. Ştiu doar că am fost desemnată să lucrez 
cu Merrill şi să o ajut cu cercetarea ei, şi că e posibil să fi făcut o 
mică greşeală. 

Ea se strâmbă. 

-Ce fel de greşeală? 

Gwyn răsuflă spre tavanul întunecat. 

- leri trebuia să-i duc lui Merrill volumul şapte din Marele război, 
împreună cu un alt teanc de cărţi, şi aş fi putut să jur că am făcut-o, 
dar, în dimineaţa asta, când eram în biroul ei, m-am uitat la teanc şi 
am văzut că i-am dat volumul opt în schimb. 

Nesta se abținu să-şi dea ochii peste cap. 

-Şi e ceva grav? 

- O să mă ucidă când nu o să-l găsească astăzi ca să-l citească. 
Gwyn sări de pe un picior pe celălalt. Ceea ce s-ar putea întâmpla în 
orice clipă. Am plecat de îndată ce s-a putut, dar cartea nu este pe 
raft. Preoteasa nu se mai agită. Chiar dacă aş găsi cartea, m-ar zări 
punând-o în teanc. 

-Şi nu poţi să-i spui? 

Era imposibil ca Gwyn să fi vorbit serios zicând că avea să o 
omoare. Deşi, cu spiriduşii, Nesta presupunea că putea fi o posibili- 
tate. În ciuda faptului că locul acesta era unul al păcii. 

-Pe toţi zeii, nu! Merrill nu acceptă greşelile. Cartea trebuie să 
fie acolo, i-am zis că este şi... Am dat de necaz. Preoteasa se albi la 
față, părând aproape bolnavă. 

- De ce contează? 

Emoţia se agită în ochii deosebiți. 

- Pentru că nu-mi place să dau greș. Nu pot... Gwyn clătină din 
cap. Nu vreau să mai comit greşeli. 

Nesta nu ştiu ce să înţeleagă din acea afirmaţie, aşa că spuse 
doar „Aha“. 

-Femelele astea m-au luat aici, continuă Gwyn. Mi-au oferit un 
adăpost, o familie şi m-au vindecat. Ochii mari se întunecară din 
nou. Nu suport să le dezamăgesc. Mai ales pe cineva atât de exigent 
ca Merrill. Nici măcar când e vorba de lucruri banale. 

Admirabil, deşi Nesta detesta să recunoască. 

- Ai mai părăsit muntele de când ai sosit? 

- Nu! Odată ce ajungem aici, nu părăsim muntele până când nu 
vine vremea să plecăm - să ne întoarcem în lumea largă. Cu toate 
că unele dintre noi rămân pentru totdeauna. 

-Şi nu mai vedeţi niciodată lumina soarelui? Nu mai simțiți 
aerul proaspăt? 

- Avem ferestre în dormitoare. Sunt vrăjite dinspre munte, o lă- 
muri ea pe Nesta când o văzu confuză. Doar Marele Lord ştie de ele, 
de vreme ce sunt vrăjile lui. Şi acum ştii şi tu. 

-Dar nu plecaţi? 

- Nu! îi răspunse Gwyn. Nu plecăm. 

Nesta ştia că putea să pună punct conversaţiei aici, dar întrebă: 

-Şi ce faceţi când nu sunteți în bibliotecă? Practicați... chestii 
religioase? 

Gwyn râse încetişor. 

- Parţial. Aducem onoruri Mamei, Cazanului şi Forţelor-care- 
sunt. Ținem o slujbă la răsărit şi la apus, şi în fiecare zi sfântă. 

Probabil că Nesta îşi arătă dezgustul, pentru că Gwyn pufni 
zgomotos. 

- Nu este atât de plictisitor. Slujbele sunt frumoase, iar cântecele 
sunt la fel de melodioase ca oricare altele dintr-o sală de concerte. 

Asta chiar părea destul de interesant. 

- Îmi plac slujbele de la apus, continuă Gwyn. Muzica a fost 
mereu partea mea preferată, ştii? Adică, nu aici. Eram preoteasă - 
chiar ucenică - înainte să vin aici. În Sangravah, adăugă un pic 
mai încet. 

Numele îi părea cunoscut Nestei, dar nu ştia de unde. 

Gwyn clătină din cap, destul de palidă la faţă încât pistruii să-i 
iasă în evidenţă. 

-Trebuie să mă întorc la Merrill înainte să înceapă să se întrebe 
unde sunt. Şi să găsesc o cale să-mi salvez pielea când nu o să gă- 
sească volumul în teanc. Dădu din cap spre cărțile din mâinile 
Nestei. Mulţumesc pentru asta! 

Nesta nu făcu decât să dea aprobator din cap, iar preoteasa dis- 
păru, părul şaten-arămiu făcându-se nevăzut. 

Reuşi să se întoarcă la căruciorul ei aproape fără să se strâmbe 
sau să mormăie, deşi, rămânând atât de mult locului cu Gwyn, mai 
că-i fusese imposibil să înceapă din nou să meargă. 

Câteva preotese trecură pe acolo, fie chiar pe lângă ea, fie la ni- 
velul de deasupra ori de dedesubt, în linişte deplină. Tăcerea mor- 
mântală domnea aici. Gwyn era singurul strop de sunet şi culoare. 

Avea să rămână în bibliotecă, prinsă sub pământ pentru tot re- 
stul vieții ei de nemuritoare? 

I se părea că ar fi fost păcat. De înţeles pentru ce trebuie să fi în- 
durat Gwyn, da - pentru toate lucrurile pe care le înduraseră şi că- 
rora le supraviețuiseră aceste femele. Dar tot era păcat. 

Nesta nu ştia de ce aşteaptă să rămână singură înainte să şop- 
tească: „Poţi să-mi faci o favoare?“ 

Ar fi putut să jure că simte un răspuns în praf și-n lumina slabă, o 
urmă de interes. Aşa că întrebă: „Poţi să-mi aduci volumul șapte din 
Marele război? Scris de una, Lavinia“. Casa nu avea nicio problemă în 
a-i trimite de mâncare - poate ar fi reuşit să-i găsească volumul. 

Nesta ar fi putut să jure din nou că simți acel interes, urmat de o 
dispariţie bruscă. 

Şi, apoi, un zgomot surd răsună în căruciorul ei când o carte le- 
gată-n piele gri şi cu litere argintii ateriză în vârful grămezii. Nesta 
zâmbi. „Mulţumesc!“ O briză caldă și catifelată îi atinse picioarele 
ca o felină ce se strecura printre ele, salutând-o şi luându-și căl- 
duros „la revedere“. 

Când următoarea preoteasă trecu pe acolo, Nesta o abordă. 

- Scuză-mă! 

Femela se opri atât de brusc, încât hainele-i palide se legănară, 
piatra albastră de pe gluga ei lucind în lumina blândă fae. 

- Da? 

Avea un glas plăcut, uşor. Buclele negre i se zăreau pe sub robă, 
ciocolatiul mâinilor delicate şi încântătoare lucind. Ca şi Clotho, 
purta gluga trasă peste faţă. 

- Unde este biroul lui Merrill? Nesta gesticulă spre căruciorul 
din urma ei. Am câteva cărți pentru ea, dar nu ştiu unde lucrează. 

Preoteasa îi arătă. 

- Urcă trei etaje - până la Nivelul Doi - şi, în capătul holului, ai 
să găseşti biroul pe dreapta. 

- Mulţumesc! 

Preoteasa se grăbi de parcă şi acel moment de interacțiune so- 
cială ar fi fost prea mult. 

Însă Nesta se uită la nivelul de la trei etaje mai sus. 


eh 


Trupul plin de durere nu o ajută să se furişeze, dar, din fericire, 
Nesta nu întâlni pe nimeni în drumul ei. Bătu la uşa de lemn închisă. 


Regatul flăcărilor argintii 159 


Nesta deschise uşa către o încăpere ca o celulă dreptunghiulară, 
ocupată de o masă de scris pe latura îndepărtată şi două rafturi cu 
cărți care acopereau ambii pereţi lungi. În stânga mesei se afla o 
saltea de paie pe care o pătură şi o pernă erau frumos aranjate, ca şi 
când uneori preoteasa cu glugă şi cu spatele la Nesta nu s-ar fi de- 
ranjat să se întoarcă în dormitorul comun pentru orele de somn. 

Gwyn nu se zărea pe nicăieri. Nesta se întrebă dacă fusese deja 
pedepsită pentru aşa-zisul ei eşec. 

Însă înaintă câţiva pași, uitându-se cu atenţie la raftul din dreapta 
sa înainte să vorbească: 

- Am adus cărţile pe care le-ai cerut. 

Femela se aplecă peste lucrarea ei, scârțâitul stiloului umplând 
încăperea. 

- Bine! 

Nici măcar nu se întoarse. Nesta se uită şi la celălalt raft. 

Iată-l - al optulea volum din Marele război. Nesta făcuse un pas 
în tăcere când preoteasa îşi înălță capul. 

- N-am mai cerut alte cărți. Şi unde este Gwyneth? Ar fi trebuit 
să se întoarcă în urmă cu o oră. 

-Cine este Gwyneth? întrebă Nesta cât mai sec şi stupid posibil. 

Auzind asta, Merrill se întoarse şi Nesta fu întâmpinată de un chip 
surprinzător de tânăr şi extraordinar de frumos. Toţi Marii Spiriduşi 
erau frumoşi, dar Merrill o făcea până şi pe Mor să pară ştearsă. 

Părul alb ca zăpada proaspăt căzută contrasta cu maroniul des- 
chis al pielii, iar ochii de culoarea cerului la asfinţit clipiră o dată, de 
două ori, ca şi când s-ar fi concentrat la momentul de faţă, şi nu la 
ceea ce lucrase. Observă hainele de piele ale Nestei, lipsa robelor şi 
a pietrei în vârful părului împletit şi o întrebă: 

-Cine eşti? 

- Nesta. Ridică volumele pe care le ţinea în braţe. Mi s-a spus să 
ţi le aduc. 

Volumul opt din Marele război era la doar câţiva centimetri dis- 
tanţă. Dacă ar fi putut să întindă o mână în stânga, ar fi reuşit să-l 
înşface de pe raft, să-l schimbe cu volumul şapte din teancul din bra- 
tele ei. 

Merrill miji ochii deosebiți. Părea la fel de tânără ca Nesta şi, 
totuşi, o energie plină de țâfnă bâzâia în jurul ei. 

-Cine ţi-a dat ordinele astea? 

Nesta clipi, întruchiparea prostiei. 

-O preoteasă. 

Merrill strânse din buze. 

- Care preoteasă? 

Gwyn o evaluase corect pe femelă. Să fie desemnată să lucreze 
cu ea părea mai mult o pedeapsă decât o onoare. 

-Nu ştiu. Toate purtaţi glugile alea. 

- Acestea sunt hainele sacre ale ordinului nostru, fato! Nu glu- 
gile alea. 

Merrill se întoarse la hârtiile ei. 

- Deci nu tu ai cerut cărţile astea, Roslin? întrebă Nesta doar 
pentru că voia să o scoată din sărite pe femelă. 

Merrill îşi trânti stiloul şi-şi dezgoli dinţii. 

- Crezi că sunt Roslin? 

- Mi s-a zis să-i aduc cărțile astea lui Roslin şi cineva mi-a spus 
că biroul tă... biroul ei este aici. 

-Roslin e la Nivelul Patru. Eu sunt la Nivelul Doi, spuse ea de 
parcă asta ar fi implicat un soi de ierarhie. 

Nesta ridică din nou din umeri și poate se amuză. 

Merrill se înfurie, dar se întoarse la ale ei. 

- Roslin, mormăi ea. Nesuferita şi insipida de Roslin care turuie 
întruna. 

Pe furiș, Nesta întinse o mână spre raftul din stânga ei. 

Merrill întoarse capul, iar Nesta îşi lăsă mâna pe lângă corp. 

- Să nu mă mai deranjezi niciodată! Merrill îi arătă uşa. Pleacă şi 
închide ușa după tine. Dacă o vezi pe nesăbuita de Gwyneth, spu- 
ne-i că o aştept aici de urgență. 

- Scuzele mele, rosti Nesta, incapabilă să-şi ascundă enervarea 
din privire, însă Merrill se întorcea deja la masa ei de scris. 

Trebuia să o facă acum. 

Cu un ochi la preoteasă, Nesta se mişcă. 

Tuşi ca să acopere foşnetul cărților mişcate. Şi, înainte ca Merrill 
să întoarcă iarăși capul, Nesta se asigură că nu făcea altceva decât să 
se uite spre raft, unde volumul şapte din Marele război stătea în locul 
volumului opt, care acum se afla peste celelalte cărți din braţele ei. 

Bătăile inimii îi răsunau Nestei prin tot corpul. 

- De ce mai zăboveşti? şuieră Merrill. Pleacă! 

- Scuze, repetă Nesta, făcând o plecăciune, şi plecă închizând uşa 
în urma ei. 

Şi abia când se văzu pe holul liniştit îşi permise să zâmbească. 


Hp 


O găsi pe Gwyn la fel cum o găsise pe Merrill: întrebând o preo- 
teasă, de data asta pe una mai tăcută şi mai retrasă decât cealaltă. 
Tremurase şi se agitase atât de mult, că Nesta fusese nevoită să i se 
adreseze cu mare blândeţe. Şi nu reuşise să scape de povara de pe 
inimă când intrase în zona de citit de la primul nivel. În partea cea- 
laltă a spaţiului liniştit şi cavernos, îi fu uşor să o audă pe Gwyn 
cântând încetișor când trecea de la o masă la alta, uitându-se la gră- 
mezile de cărţi lăsate acolo şi încercând cu disperare să găsească 
volumul lipsă. 

Cuvintele din cântecul vesel al lui Gwyn erau într-o limbă pe 
care Nesta nu o ştia, dar, pentru o clipită, îşi îngădui să asculte, să 
se bucure de vocea dulce şi pură ce se înălța şi cobora cu o uşu- 
rință neaşteptată. 

Părul lui Gwyn părea să strălucească mai intens datorită cân- 
tecului, pielea emanând o lumină care te chema, atrăgându-i pe 
ascultători. 

Însă avertismentul lui Merrill zdrăngăni prin frumuseţea vocii 
lui Gwyn şi Nesta îşi drese glasul. Gwyn se roti spre ea, strălucirea 
dispărând deşi fața plină de pistrui se lumină de uimire. 

- Bună, din nou! spuse ea. 

Nesta îi întinse pur şi simplu volumul opt din Marele război. 
Gwyn icni. 

Nesta îi zâmbi cu şiretenie. 

- Nu se afla unde trebuie. L-am înlocuit cu volumul potrivit. 

Din fericire, Gwyn nu păru să aibă nevoie de mai mult şi apucă 
volumul, ţinându-l la piept ca pe o comoară. 

- Mulţumesc! Tocmai m-ai salvat de o muştruluială groaznică. 

Nesta ridică o sprânceană uitându-se la carte. 

- Oricum, ce anume cercetează Merrill? 

Gwyn se încruntă. 

-Multe lucruri. Merrill e strălucită. Oribilă, dar foarte inteli- 
gentă. Când a venit aici, o obsedau teoriile despre existența unor tă- 
râmuri diferite - a unor lumi diferite, care trăiesc una peste cealaltă 
fără să ştie. Dacă există o singură lume, a noastră, sau dacă e posibil 
ca lumile să se suprapună, ocupând același spaţiu, dar să fie sepa- 
rate de timp, şi o mulțime de alte lucruri pe care nici nu pot să ţi le 
explic pentru că abia le înţeleg şi eu. 

Nesta ridică din sprâncene. 

- Serios? 

-Unii filosofi cred că există unsprezece astfel de lumi. Şi alţii 
cred că sunt douăzeci și șase, ultima fiind Timpul însuşi, care... Vocea 
lui Gwyn se transformă într-o şoaptă. Sincer, m-am uitat la câteva 
dintre studiile ei de la început şi mi-au sângerat ochii doar citindu-i 
teoriile şi formulele. 

Nesta chicoti. 

- Îmi imaginez. Dar acum cercetează altceva? 

- Da, slavă Cazanului! Scrieo istorie cuprinzătoare despre Valkyrie. 

- Despre cine? 

-Un clan de femele războinice din alt teritoriu. Erau nişte luptă- 
toare chiar mai bune decât illyrienii. Totuşi, numele Valkyrie era doar 
un titlu — nu erau o rasă, ca illyrienii. Se trăgeau din toate speciile Fae, 
de obicei fiind recrutate de la naştere sau din fragedă pruncie. In- 
struirea lor se realiza în trei etape: Novice, Maestră şi, în cele din 
urmă, Valkyrie. În tărâmul lor, să devină o Valkyrie era cea mai mare 
onoare. Acum, teritoriul lor a dispărut, fiind preluat de altele. 

-Şi au dispărut şi războinicele Valkyrie? 

- Da! Gwyn oftă. Au existat milenii la rând, dar Războiul - cel 
de acum cinci sute de ani - le-a adus celor mai multe sfârșitul, iar 

puţinele supraviețuitoare erau destul de în vârstă încât să îmbă- 
trânească repede şi să moară. Din cauza ruşinii, spun legendele. 
Acceptau moartea, decât să înfrunte ruşinea bătăliei pierdute şi 
faptul că au supravieţuit, iar surorile lor, nu. 

-N-am auzit niciodată de ele. 

Pentru că nu se interesase și din cauză că lumea oamenilor era 
lipsită de educaţie în această privinţă, ea nu ştia multe despre istoria 
vreunui neam Fae. 

- Istoria şi instruirea războinicelor Valkyrie au fost transmise 
prin viu grai, deci relatările pe care le avem le datorăm istoricilor 
sau filosofilor aflați în trecere prin teritoriul lor sau meşteşuga- 
rilor care le-au scris. Sunt doar fragmente împrăștiate în diferite 
cărți. Nu există surse principale, în afară de câteva pergamente 
prețioase. Cu mulți ani în urmă, lui Merrill i-a venit ideea să adune 
toate informaţiile într-un singur volum. Despre istoria şi tehnicile 
lor de antrenament. 

Nesta deschise gura ca să o întrebe mai multe, dar un ceas se 
auzi undeva în spatele lor. Gwyn înțepeni. 

- Am lipsit prea mult. Merrill o să fie furioasă. 

Gwyn se întoarse către rampa de dincolo de zona de citit, dar se 
opri, uitându-se peste umăr. 

-Dar nu la fel de furioasă cum ar fi fost dacă ar fi primit altă 
carte. Îi zâmbi Nestei. Mulţumesc! Îţi sunt datoare. 

Nesta se mişcă de pe un picior pe celălalt. 

-N-am făcut mare lucru. 

Ochii lui Gwyn scânteiară şi, înainte ca Nesta să poată evita 
emoția ce licărea acolo, preoteasa se grăbi spre camera lui Merrill, 
roba fluturând în urma ei. 


Nesta reuși să ajungă în camera ei fără să se prăbușească din cauza 
epuizării sau a faptului că Merrill îşi dăduse seama că fusese păcă- 
lită şi venise să o ucidă, lucruri ce i se păreau realizări importante. 

Pe masa de scris din dormitorul ei găsi o mâncare caldă ce o aş- 
tepta şi abia se aşeză înainte să se înfigă în carnea, pâinea şi ames- 
tecul de legume coapte. Făcu un efort să se ridice din nou, dar 
ajunse în baie, unde aburii se înălțau deja din apa fierbinte. 

Ca să intre în cadă, fu nevoită să se concentreze pe deplin, ridi- 
cându-şi picioarele pe rând, şi gemu de uşurare când căldura încân- 
tătoare îi învălui trupul. Zăcu acolo până când se relaxă suficient 
încât să se poată mişca din nou şi apoi căzu peste cearşafurile încăl- 
zite fără să se mai deranjeze să îmbrace o cămaşă de noapte. 

În seara asta nu intenționa să mai încerce să coboare cele zece 
mii de trepte. Și visele o lăsară în pace. 

Nesta adormi, căzând într-un somn adânc, deşi ar fi putut jura 
că, la un moment dat, uşa camerei ei se deschise. Ar fi putut jura că 
un parfum cunoscut şi îmbietor îi umpluse camera. Somnoroasă, 
întinse o mână grea, dar mirosul dispăruse deja. 


CAPITOLUL 14 


Cassian rămase în ringul de antrenament, încercând să nu se 
uite la pragul gol. 

Nesta nu venise la micul dejun. Trecuse momentul cu vederea 
pentru că nu venise nici la cină, dar asta pentru că leşinase în patul 
ei. Dezbrăcată. Sau pe-aproape. 

Nu văzuse nimic când își băgase capul în camera ei - cel puţin 
nimic din ceea ce ar fi putut să-i prăjească mintea atât de intens, încât 
să devină inutilă - însă umărul gol îi sugerase suficient. Se gândise 
dacă să o trezească și să insiste să mănânce, dar Casa intervenise. 

Lângă pragul uşii apăruse o tavă plină cu farfurii goale, ca şi 
când Casa i-ar fi arătat exact cât de mult mâncase, ca şi când ar fi 
fost mândră că o făcuse să mănânce atât. 

„Bună treabă!“ mormăise el, tava dispărând. Îşi notase în mintea 
lui să-l întrebe pe Rhys mai târziu dacă această Casă avea sau nu 
rațiune. În ultimele cinci secole, nu-l auzise niciodată pe Marele lui 
Lord menţionând aşa ceva. 

Având în vedere lucrurile murdare pe care le făcuse în dormi- 
torul şi baia lui — la naiba, în atât de multe camere de aici - ideea de 
a fi urmărit de Casă... Cazanul să-l ardă de viu! 

Aşadar, Cassian o lăsase pe Nesta să doarmă la micul dejun, 
sperând ca măcar să-i fi adus Casa mâncarea în camera ei. Însă 
asta însemna că nu ştia dacă ea avea să-şi facă apariţia. Cu o zi în 
urmă, făcuse o învoială cu el, iar masculul venise azi aici să afle 

dacă voia măcar să-l vadă. Să demonstreze că ziua precedentă nu 
fusese o greşeală. 

Minutele se scurgeau. 

Poate fusese un prost să spere, să creadă că o singură lecţie ar fi 
fost de ajuns... 

Înjurăturile în barbă umplură casa scării de dincolo de arcadă, 
cizmele târşâite părând să avanseze încet. 

Nu îndrăzni să respire când cuvintele ei de ocară se auziră din ce 
în ce mai aproape, de parcă i-ar fi luat o veșnicie să coboare scările. 

Şi apoi apăru, cu o mână sprijinită de zid şi o faţă atât de schimo- 
nosită de durere, încât Cassian râse. 

-Ar fi trebuit să-mi dau seama, spuse el cu genunchii tremu- 
rându-i de uşurare când Nesta îi aruncă o privire urâtă. 

- De ce anume, mai exact? 

Ea se opri la doi metri de el. 

-Că ai să întârzii pentru că te simţi atât de rău că nici nu poți să 
cobori scările. 

Nesta îi arătă arcada. 

- Am reuşit să ajung, nu? 

- Aşa este. El îi făcu semn din ochi. Am să consider că așa ţi-ai 
făcut încălzirea, ca să-ţi relaxezi muşchii picioarelor. 

-Trebuie să mă aşez. 

-Şi să rişti să nu mai poți să te ridici? El zâmbi. Nicio şansă! 
spuse şi-i arătă spaţiul de alături. Întinderi! 

Ea mormăi, dar făcu ce i se spuse. 

Şi, când Cassian începu să-i îndrume mișcările, îl ascultă. 


Hp 


După două ore, Nesta era transpirată leoarcă, dar măcar durerea 
se mai domolise. „Trebuie să scapi de acidul lactic din muşchi - din 
cauza lui te dor toate“, îi spusese Cassian când se plânsese fără înce- 
tare primele treizeci de minute. Cine ştia ce naiba însemna asta... 

Ea se întinse pe covorul negru, gâfâind din nou, şi se uită la cerul 
înnorat. Era mult mai frig decât cu o zi în urmă, fuioarele de ceață 
trecând din când în când pe deasupra ringului. 

-Când vor înceta durerile? îl întrebă ea pe Cassian cu suflarea 
tăiată. 

- Niciodată. 

Nesta întoarse capul spre el, atât cât reuşi. 

- Niciodată? 

- Ei, lucrurile se mai îmbunătăţesc, adăugă Cassian și se deplasă 
până la picioarele ei. Îmi dai voie? 

Ea nu ştia pentru ce îi cerea permisiunea, dar dădu aprobator 
din cap. 

Cassian îi cuprinse glezna în mâini cu grijă, pielea sa fiind caldă, 
şi-i ridică piciorul. Nesta şuieră când un muşchi de-a lungul coapsei 
urlă în semn de protest, încordându-se atât de mult, încât ea strânse 
din dinți. 

- Inspiră când împing piciorul spre tine, îi ordonă el. 

Masculul aşteptă ca Nesta să expire înainte să-i ridice piciorul 
mai sus. Durerea din coapsă era destul de supărătoare încât să nu se 
mai gândească la mâinile lui pline de bătături şi calde pe glezna ei, 
la faptul că stătea în genunchi între picioarele ei, atât de aproape că 
întoarse capul ca să se uite la zidul de piatră roşie. 

- Repetă mişcarea, îi spuse, şi Nesta expiră, câștigând încă un 
centimetru. Din nou. Pe toţi zeii, tendoanele genunchilor tăi sunt 
atât de încordate că ar putea să se rupă! 

Nesta se supuse și el continuă să-i întindă piciorul în sus, rela- 
xându-i-l centimetru cu centimetru. 

- Durerea chiar se mai domoleşte, spuse Cassian după o clipă, 
de parcă nu i-ar fi ținut piciorullipit de pieptul său. Deşi au fost multe 
zile în care, după antrenament, abia am putut să merg, Şi după o bă- 
tălie îmi trebuie cel puţin o săptămână să îmi revin. 

- Ştiu. Adică... te-am văzut, clarifică ea când el îi întâlni privirea. 
În război. 

Îl văzuse pierzându-și cunoştinţa, cu măruntaiele atârnându-i pe 
afară. Îl văzuse în zbor, hăituit de moarte, până când strigase după el 
și-Isalvase. Îl văzuse la pământ, bătut şi sângerând, regele Hybernului 
fiind gata să-i ucidă pe amândoi... 

Cassian se îmbună, de parcă ar fi ştiut ce amintiri o măcinau. 

- Sunt soldat, Nesta. Face parte din îndatoririle mele, din ceea 
ce sunt. 

Ea se uită din nou la zid, iar el îi lăsă piciorul înainte să-l apuce 
pe celălalt. Tendoanele o dureau îngrozitor. 

-Cu cât faci mai multe exerciții de întindere, îi explică în clipa 
în care Nesta închise ochii de durere, cu atât ai să dobândeşti mai 
multă mobilitate. Cassian dădu din cap spre scara de sfoară întinsă 
pe jos în ringul de antrenament, unde o pusese să sară peste aceasta, 
cu genunchii la piept, rămânând în fiecare dreptunghi câte cinci 
minute pe ceas. Eşti agilă în mişcări. 

- Am luat lecţii de dans în copilărie. 

- Serios? 

- Nu am fost mereu săraci. Înainte să împlinesc paisprezece ani, 
tatăl meu era bogat ca un rege. I se spunea Prinţul Negustorilor. 

El îi zâmbi uşor. 

- Şi tu erai prinţesa lui? 

Gheaţa o învălui. 

- Nu! Elain era prinţesa lui. Până şi Feyre, însă eu nu. 

-Şi tu ce erai? 

-Odrasla mamei, spuse cu atâta răceală că mai că-i îngheță limba. 

-Cum era ea? întrebă Cassian cu blândeţe. 

- Ca mine, doar că mai rea. 

El ridică din sprâncene. 

- Eu... 

Nesta nu voia să discute despre asta. Nici măcar lumina soa- 
relui nu mai reușea să o încălzească. Își retrase piciorul din mâinile 
lui, simțind nevoia să păstreze distanța. 

Şi pentru că el părea că mai voia să spună ceva, Nesta dădu glas 
singurului lucru care îi veni în minte: 

-Ce li s-a întâmplat acum doi ani preoteselor în Sangravah? 

El încremeni. 

Tăcerea unui mascul gata să ucidă, să apere, să se umple de sânge 
era înspăimântătoare. 

- De ce? o întrebă însă pe un ton extrem de calm. 

-Ce s-a întâmplat? 

Cassian strânse din buze şi înghiţi o dată înainte să îi răspundă: 

- Pe atunci, Hybernul căuta Cazanul - pentru bucăţile din pi- 
cioarele sale. Una era ascunsă în templul din Sangravah şi puterea 
sa alimenta de milenii darurile preoteselor. Hybernul a aflat şi, ca să 
o recupereze, şi-a trimis una dintre cele mai periculoase şi crude 
unităţi de războinici. Furia rece îi traversă chipul. Pe cele mai multe 
dintre preotese le-au măcelărit doar ca să se amuze. Şi le-au violat 
pe cele care le-au plăcut. 

Groaza, rece şi profundă, o făcu să se cutremure. Gwyn fusese... 

- Ai făcut cunoştinţă cu vreuna dintre ele în bibliotecă? întrebă el. 

Ea dădu aprobator din cap, incapabilă să îşi găsească cuvintele. 

Masculul închise ochii de parcă şi-ar fi adunat furia în el. 

-Am auzit că Mor a adus una aici. Azriel a fost primul care a 
ajuns acolo şi i-a ucis pe toți soldaţii rămaşi ai Hybernului, dar până 
atunci... Cassian se cutremură. Nu ştiu ce s-a întâmplat cu celelalte 
supraviețuitoare, însă mă bucur că una a ajuns aici. În siguranţă, 
adică. Alături de oameni care înţeleg şi își doresc să ajute. 

-Şi eu, spuse Nesta încet. 

Ea se ridică în picioarele surprinzător de relaxate şi clipi 
privindu-le. 

-Nu mă mai dor la fel de mult. 

- Întinderi, spuse Cassian ca şi când i-ar fi oferit un răspuns su- 
ficient. Să nu uiţi niciodată de exerciţiile de întindere. 


Hp 


Regatul Primăverii îi producea lui Cassian mâncărimi. Îşi dă- 
duse seama asta că nu avea prea mult de-a face cu nenorocitul care 
domnea, ci cu primăvara eternă ce se aşternea peste ținuturi. Ceea 
ce însemna că, din cauza firicelelor de polen care pluteau prin aer, îi 
curgea nasul şi pielea îl furnica de parcă ar fi fost sigur că măcar 
două roiuri de insecte tăbărau pe el. 

- Nu te mai scărpina! îi spuse Rhys fără să-l privească, în clipa în 
care traversară o livadă de meri înfloriți. 

Astăzi îşi ascundea aripile. 

Cassian îşi coborî mâna din dreptul pieptului. 

- Nu pot să mă abțin, dacă locul ăsta îmi provoacă mâncărimi. 

Rhys pufni zgomotos, arătându-i unul dintre copacii înfloriţi, 
din care petalele cădeau ca nişte fulgi mari şi deşi. 

- Temutul general, răpus de alergiile de sezon! 

Cassian fornăi inutil de zgomotos, făcându-l pe Rhys să chico- 
tească. Bun! Când se întâlnise cu el în urmă cu jumătate de oră, Rhys 
fusese distant, solemn. 

Rhys se opri în mijlocul livezii din partea de nord a moşiei 
cândva frumoase a lui Tamlin. 

Soarele de după-amiază îi încălzea capul lui Cassian şi, dacă n-ar 
fi suferit atât de îngrozitor din cauza mâncărimilor de peste tot, poate 
că s-ar fi întins cu aripile la astrul auriu, pe iarba catifelată. 

- Ia uite ce apariţie! se auzi o voce din spatele unuia dintre co- 
paci, iar Cassian nu se deranjă să pară încântat când îl văzură pe 
Eris stând la baza unui arbore aflat la o distanță de aproximativ un 
metru şi jumătate. 

Printre florile albe şi roz, moștenitorul cu chip dur al Regatului 
Toamnei chiar semăna cu un spiriduş - ca şi când ar fi coborât din 
copac, iar unicul său stăpân ar fi fost chiar pământul. 

- Eris, zise Rhys mieros, băgându-şi mâinile în buzunare. Ce 
plăcere să te văd! 

Eris dădu din cap spre Rhys, părul roşcat lucind în razele care se 
strecurau printre ramurile pline de flori. 

- Am doar câteva minute la dispoziţie. 

-Tu ne-ai cerut să ne întâlnim, spuse Cassian, încrucişându-şi 
braţele. Așa că zi-ne ce vrei. 

Eris îi aruncă o privire plină de antipatie. 

-Sunt sigur că i-ai spus lui Rhys de oferta mea. 

- Mi-a zis, rosti Rhys, o briză fluturându-i părul brunet, de parcă 
şi vântului i-ar fi plăcut să-l atingă. N-am apreciat amenințările. 

Eris ridică din umeri. 

-N-am vrut decât să mă fac înțeles. 

- Vorbeşte odată, Eris! zise Cassian. 

Dacă mai stătea un minut, înnebunea din cauza mâncărimilor. 

Îşi dorea ca oricine altcineva să fi venit în locul său, dar pe el îl 
desemnase Rhys să discute cu nenorocitul. Ca de la general la ge- 
neral. Eris le ceruse să se întâlnească în această dimineaţă, alegând 
locul ca teren neutru. Din fericire, pe lordul său nu-l interesa cine 
patrula pe aici. 

Eris se uită la Rhys. 

- Presupun că îmblânzitorul tău de umbre a plecat şi-şi dă toată 
silința. 

Rhys nu spuse şi nu dezvălui nimic, iar Cassian îl imită. 

Ridicând din umeri, Eris continuă: 

- Adunând informaţii în loc să acţionăm, ne pierdem timpul. 
Ochii lui de chihlimbar scânteiară în umbra mărului. Indiferent ce 
lord al morţii le manipulează, dacă reginele umane intenţionează 
să ne fie un ghimpe în coaste, am putea pur şi simplu să ne ocupăm 
de ele acum. De toate. Tatăl meu ar fi obligat să îşi abandoneze pla- 
nurile. Şi sunt sigur că ai putea să inventezi un motiv care nu are 
nimic de-a face cu mine sau cu ce ţi-am spus ca să le scuzi... absența. 

- Vrei să le omorâm pe regine? zise Cassian fără să gândească. 

Fu rândul lui Eris să nu spună nimic. 

Şi Rhys rămase tăcut. 

Cassian le aruncă o privire neîncrezătoare. 

-Dacă le omorâm pe regine, o să avem probleme mai mari ca 
niciodată. Războaiele au izbucnit şi din lucruri mai mărunte. Să 
ucidem o singură regină, ca să nu mai spun patru, ar fi o catastrofă. 
Toată lumea ar şti cine a făcut-o, indiferent ce motive am inventa 
ca să ne justificăm. 

Rhys îşi înclină capul. 

- Doar dacă suntem neglijenţi. 

- Glumeşti, îi spuse Cassian fratelui său. 

- Pe jumătate, zise Rhys, şi afişă un zâmbet care nu i se prea citi 
în privire. O distanţă periculoasă stătea la pândă în ochii lui. Dar 
Rhys se întoarse către Eris. Oricât de tentant ar fi să alegem calea 
uşoară, sunt de acord cu fratele meu. Este o soluţie simplă pentru 
problemele noastre curente şi a-i pune bețe în roate tatălui tău, însă 

ar crea un conflict mult mai grav decât ne-am aştepta. Rhys se uită 
cu atenție la Eris. Ştii asta deja. 

Eris tot nu spuse nimic. 

Cassian privi spre cei doi, urmărindu-l pe Rhys punând totul 
cap la cap. 

- De ce îşi doreşte atât de mult tatăl tău să înceapă un război? în- 
trebă Rhys cu seriozitate. 

-Ce motiv au toţi să meargă la război? Eris întinse o mână lungă 
şi subțire, lăsând petalele să i se adune în palmă. De ce nu semnează 
Vallahan tratatul? Granițele noii lumi încă nu au fost stabilite. 

- Beron nu are puterea militară să controleze Regatul Toamnei 
şi un teritoriu pe continent, spuse Cassian. 

Eris strânse petalele în pumn. 

- Cine spune că vrea pământ pe continent? 

El se uită la livadă, ca şi când ar fi vrut să demonstreze ceva. 

Se lăsă tăcerea. 

-Beron ştie că un alt război care-i face pe Spiriduşi să-şi con- 
centreze forțele împotriva altor Spiriduşi ar fi catastrofic. Mulţi din- 
tre noi ar fi şterşi de pe fața pământului. Mai ales... Rhys îşi înclină 
capul ca să se uite la florile de măr. Mai ales pe aceia dintre noi care 
sunt slăbiţi. Şi, la final, ar rămâne cel puţin un regat neocupat, pe ale 
cărui pământuri goale le poate lua oricine. 

Eris se uită dincolo de livadă, la dealurile verzi şi galbene care 
străluceau în lumina soarelui. 

-Se spune că o bestie umblă acum prin ţinuturile astea. O bestie 
cu ochi verzi pătrunzători şi blană aurie. Unii oameni cred că tră- 
ieşte în forma asta monstruoasă de atâta vreme, că şi-a uitat-o pe 
cealaltă. Şi, cu toate că hoinăreşte pe aici, nu vede sau nu îi pasă de 
dezordine, nelegiuire sau vulnerabilitate. Până și propria-i moşie a 
rămas în paragină, pe jumătate înghițită de spini, deşi se zvoneşte 
că singur a distrus-o. 

-De ajuns cu vorbele în doi peri! zise Cassian. Tamlin rămâne 
în trupul său de bestie şi, în sfârșit, primeşte pedeapsa pe care o me- 
rită. Şi ce dacă? 

Eris and Rhys se priviră în ochi. 

-Tot încerci de o vreme să-l faci pe Tamlin să se întoarcă. Dar 
nu se simte mai bine, nu-i așa? 

Rhysîşi încordă maxilarul, afişând singurul semn de nemulțumire. 

Eris dădu din cap cu subinţeles. 

-Pot să-l împiedic pe tata să se alieze cu Briallyn și să înceapă 
războiul, pentru o vreme, însă nu pentru totdeauna. Poate câteva 
luni. Așa că i-aş sugera îmblânzitorului tău de umbre să se grăbească. 
Să găsească o cale să discute cu Briallyn şi să afle ce îşi dorește şi de 
ce. Să descopere dacă într-adevăr Koschei e implicat sau nu. În cel 
mai bun caz, o să-i oprim pe toți. În cel mai rău, o să avem dovezi 
ca să justificăm orice conflict şi să câştigăm aliaţi de partea noastră, 
evitând vărsarea de sânge, care ar răvăşi încă o dată ţinuturile astea. 
Tata s-ar gândi de două ori înainte să se ridice împotriva unei ar- 
mate mai mari şi mai puternice. 

- Te-ai transformat într-un mic trădător, spuse Rhys, stelele lică- 
rind în ochii lui. 

- i-am zis cu ani în urmă ce-mi doresc, Mare Lord, răspunse 
Eris. 

Să ia tronul tatălui său. 

- De ce? întrebă Cassian. 

Aparent, Eris înţelese la ce anume se referise, pentru că flăcările 
sfârâiră în ochii săi. 

-Din acelaşi motiv pentru care am lăsat-o pe Morrigan teafără 
la graniţă. 

- Ai lăsat-o acolo ca să sufere şi să moară! izbucni Cassian. 

Pietrele Siphon se aprinseră, iar el nu mai văzu decât chipul dră- 
guţ al masculului, nu-şi mai simți decât pumnul care-şi dorea să-l 
lovească. 

- Serios? îl şicană Eris. Poate ar trebui să o întrebi pe Morrigan 
dacă e adevărat. Cred că în sfârşit ştie răspunsul. Cassian îşi simţi 
capul învârtindu-se, mâncărimea neîndurătoare cuprinzându-l din 
nou, ca niște degete care i se mişcau de-a lungul coloanei vertebrale, 
picioarelor şi pe scalp. Să mă anunţaţi când se întoarce îmblânzi- 
torul de umbre, adăugă Eris înainte să dispară. 

Petalele trecură pe lângă ei ca un viscol de munte, iar Cassian se 
întoarse către Rhys. 

Însă Rhys privea din nou în gol, distras. Se uita la dealurile din 
depărtare ca şi când ar fi putut să vadă bestia care hoinărea pe acolo. 

Cassian îl văzuse de foarte multe ori pe Rhysand afundându-se 
în propria minte. Ştia că fratele lui era înclinat să se retragă, deşi 
părea să se simtă bine. Dar să fie atât de distras... 

-Ce se întâmplă cu tine? Cassian se scărpină în creştet. Loc 
nenorocit! 

Rhys clipi de parcă ar fi uitat că lângă el stătea Cassian. 

- Nimic, spuse, şi dădu o petală la o parte de pe mănuşa armurii. 
Nimic. 

- Mincinosule! Cassian își strânse aripile. 

Însă Rhys iar nu era atent. Nu spuse niciun cuvânt înainte să-i 


teleporteze acasă. 


Nesta se holba la bezna roșiatică a scărilor. 

Lucrând în bibliotecă, se simţise la fel de rău ca în ziua prece- 
dentă, dar, din fericire, Merrill nu venise să o ia la rost din cauza vo- 
lumului schimbat. Nu i se adresase decât lui Clotho, care doar o 
salutase indiferentă. Așa că Nesta se ascunsese în întuneric, încon- 
jurată de foşnetul hârtiilor, oprindu-se numai ca să-şi şteargă mâi- 
nile de praf. Preotesele trecuseră pe acolo ca nişte fantome, dar 
Nesta nu zărise părul şaten-arămiu şi ochii mari verzi-albaştri. 

Sincer, nu ştia de ce îşi dorea să o vadă pe Gwyn. Nu avea niciun 
drept să aducă în discuţie lucrurile pe care i le povestise Cassian 
despre atacul asupra templului. 

Însă Gwyn nu o căuta, iar Nesta nu îndrăznea să urce la al doilea 
nivel, să bată la uşa lui Merrill şi să vadă dacă Gwyn era acolo. 

Aşadar, singurii însoțitori erau liniştea, durerea şi vuietul din 
mintea ei. Poate vuietul o adusese lângă scări, în loc să o conducă în 
dormitor ca să se spele. Bezna o îmbia, provocând-o ca botul des- 
chis al unei fiare grozave. Un wyrm, gata să o devoreze. 


Regatul flăcărilor argintii 175 


Picioarele i se mişcară din propria voinţă şi se trezi păşind pe 
prima treaptă. 

Cobori şi tot cobori, cotind de nenumărate ori. Nesta ignoră 
trapa cu cele cinci găuri. Îşi impuse să nu se uite în jos când păși cu 
grijă peste aceasta. 

Liniştea, vuietul şi nimic altceva... 

Nesta cobori o sută cincizeci de trepte înainte ca picioarele să-i 
tremure iarăşi. Scutindu-se de o altă căzătură, gâfâi pe scară, spriji- 
nindu-şi capul de pietre. 

În liniștea asurzitoare, aşteptă ca treptele să nu se mai rotească 
în jurul ei. Şi, când lumea se opri din nou, se întoarse anevoios la etaj. 

Casa îi lăsase pe masă cina şi o carte. Aparent, ţinuse cont că în 
ziua precedentă îi ceruse o carte şi că Marele război i se părea prea 
plictisitoare. Titlul acesteia era potrivit de deocheat. 

- Nu ştiam că ai gusturi perverse, spuse Nesta crispându-se. 

Casa îi răspunse pregătindu-i cada. 

-Cină, baie şi o carte, zise Nesta cu voce tare, clătinându-şi capul 
aproape uimită. Este perfect. Mulţumesc! 

Casa nu zise nimic, dar când intră în baie, văzu că i se pregătise 
ceva special: în apă fuseseră amestecate uleiuri esenţiale ce miro- 
seau a rozmarin şi lavandă. Ea inspiră parfumul frumos şi ameţitor 
şi oftă. 

-Cred că s-ar putea să fii singura mea prietenă, spuse Nesta, 
apoi se scufundă în căldura primitoare din cadă. 

Aparent, Casa fu atât de mulțumită de cuvintele ei încât, de în- 
dată ce se lăsă pe spate, pe lățimea căzii apăru o tavă cu o felie uriaşă 
de tort de ciocolată. 


CAPITOLUL 18 


Cel de-al şaptelea nivel al bibliotecii era descurajant. 

Stând lângă balustrada de piatră de la Nivelul Şase şi ținând o 
carte pe care trebuia să o aşeze pe raft, Nesta se uită în întunericul 
atât de dens aflat la doar câțiva metri de ea, încât plutea ca o pătură 
de ceaţă ascunzând nivelurile de mai jos. 

Acolo jos era sălaşul cărților. Ştia asta, însă niciodată nu i se ce- 
ruse să coboare până la acele niveluri întunecate. Nu văzuse nicio- 
dată nicio preoteasă aventurându-se dincolo de locul în care se afla 
ea acum, uitându-se peste balustradă. În faţă, bezna îi făcea semn să 
coboare rampa, ca şi când ar fi fost o intrare în vreun puț întunecat 
al iadului. 

Corbii gemeni ai Hybernului erau morți. Oare mai păta sângele 
lor pământul de dedesubt? Sau Rhysand şi Bryaxis şterseseră până 
şi acea ultimă urmă a lor? 

Întunericul părea să se înalțe și să coboare ca și când ar fi 
respirat. 

Părul i se ridică pe braţe. 

Bryaxis plecase. Fusese eliberată în lume. Nici măcar Feyre şi 
Rhysand, plecaţi la vânătoare, nu reușiseră să găsească fiara care era 
însăşi Frica. 

Şi, totuşi, întunericul rămăsese. Pulsa umbrele ca nişte fuioare 
plutind în sus. 

Se uitase prea mult în adâncimile sale. Ar fi putut să-i întoarcă 
privirea. 

Însă nu se mișcă de lângă balustradă. Nu îşi amintea cum cobo- 
râse atât de mult și nici ce carte mai ţinea încă în mâini. 

Era noaptea, era bezna care se lăsa după stingerea unei lumâ- 
nări și mai era şi asta. Nu doar adevărata absenţă a luminii, ci... un 
pântec. Pântecul din care ieşiseră şi unde aveau să se întoarcă 
toate formele de viață, nici bun, nici rău, ci doar întuneric, întu- 
neric, întuneric. 

„Nesta!“ 

Propriul nume pluti spre ea ca şi când s-ar fi ridicat din adânci- 
mile unui ocean negru. 

„Nesta!“ 

Îi alunecă de-a lungul oaselor, în sânge. Trebuia să se retragă. Să 
se îndepărteze. 

Întunericul pulsă, chemând-o. 

- Nesta! 

Ea se întoarse, aproape scăpând cartea peste margine. 

O văzu pe Gwyn uitându-se la ea. 

-Ce faci? 

Cu inima bătându-i năvalnic, Nesta se răsuci spre întuneric, 
dar... era doar atât. Un întuneric profund, prin care abia mai zărea 
subnivelurile de mai jos. Ca şi când bezna profundă și de nepătruns 
ar fi dispărut. 

- Eu... 

Gwyn, cu braţele pline de cărţi, veni lângă ea şi se uită cu atenţie 
la întuneric. Nesta aşteptă mustrarea, batjocura şi neîncrederea, 
însă Gwyn o întrebă cu seriozitate: 

-Ce ai văzut? 

- De ce vrei să ştii? întrebă Nesta. Vezi lucruri în întunericul ăla? 

Vocea îi era slabă. 

- Nu, dar câteva dintre celelalte văd. Spun că bezna le-a atras 
chiar până în dreptul uşilor. 

Gwyn se cutremură. 

- Am văzut întuneric, reuşi Nesta să spună. Inima ei nu voia să 
se calmeze. Întuneric pur. 

Aşa cum nu mai văzuse de când se aflase în Cazan. 

Gwyn se uită la Nesta şi la prăpastia de dedesubt. 

-Ar trebui să mai urcăm. 

Nesta ridică volumul pe care încă-l ţinea în braţele tremurânde. 

-Trebuie să-l pun pe raft. 

- Lasă-l! spuse Gwyn cu suficientă autoritate, încât Nesta să scape 
volumul pe o masă de lemn închis la culoare. Preoteasa o atinse pe 
spate cu mâna, îndrumând-o spre rampă. Să nu te uiţi în spate, îi 
zise cu jumătate de gură. La ce nivel e căruciorul tău? 

- La patru. 

Voi să se uite peste umăr, dar Gwyn o ciupi. 

- Nu te uita în spate, murmură Gwyn din nou. 

- Ne urmăreşte? 

- Nu, dar... Gwyn înghiţi zgomotos. Simt ceva. Parcă ar fi o pi- 
sică. Mică, inteligentă şi curioasă. Ne supraveghează. 

- Dacă glumeşti... 

Gwyn băgă mâna în buzunarul robei sale galbene şi scoase piatra 
albastră a preoteselor. Aceasta se aprinse, luminând ca soarele dea- 
supra unei mări nu foarte adânci. 

- Grăbeşte-te, îi şopti, şi cele două măriră pasul, ajungând la cel 
de-al cincilea nivel. 

Nicio altă preoteasă nu se apropie şi nu fu nimeni să o audă pe 
Gwyn îndemnând-o pe Nesta să înainteze. 

Piatra din mâna ei licări. 

Mai făcură un ocol când urcară şi, când ajunseră la nivelul patru, 
acea prezenţă - senzaţia că era ceva în spatele lor - dispăru. 

Aşteptară să ajungă la căruciorul Nestei înainte ca Gwyn să-şi 
trântească volumele pe jos şi să se prăbuşească în cel mai apropiat 
fotoliu împodobit cu ciucuri. Mâinile îi tremurau, însă piatra al- 
bastră se stinsese din nou. 

-Ce este asta? reuşi să o întrebe Nesta după ce fu nevoită să în- 
ghită de două ori. 

-Este o Piatră Invocatoare. Gwyn îşi desfăcu pumnul, dezvă- 
luind piatra prețioasă din mâna ei. Seamănă cu pietrele Siphon ale 
illyrienilor, doar că e alimentată de puterea Mamei. Nu putem să o 
folosim ca să facem rău, ci doar ca să vindecăm și să protejăm. 

- Nu... mă refer la întunericul ăla... 

Culoarea ochilor lui Gwyn se potrivea cu piatra ei aproape perfect. 

-Se spune că ființa care sălăşluia acolo, jos, a dispărut, dar eu 
cred că e posibil ca o parte din ea să fi rămas. Sau că a schimbat 
cumva întunericul. 

-Nu mi s-a părut aşa. Mi s-a părut... mai vechi. 

Gwyn ridică din sprâncene. 

- Crezi în asemenea lucruri? 

Nu o întreba asta cu un aer de superioritate, ci din pură 
curiozitate. 

- Eu... Nesta clipi. Nu ştii cine sunt? 

- Ştiu că eşti sora Marii Doamne. Că l-ai ucis pe regele Hybernului. 
Chipul lui Gwyn deveni solemn, chinuit. Că tu, la fel ca Lady Feyre, 
ai fost cândva muritoare. Om. 

- Cazanul m-a Creat. La ordinul regelui Hybernului. 

Gwyn îşi trecu degetele peste rotunjimea fină a Pietrei Invoca- 
toare şi aceasta se lumină la atingere. 

-Nu ştiam că e posibil aşa ceva. 

-Cealaltă soră a mea, Elain... Am fost forțate să intrăm în Cazan 
şi apoi transformate în Mari Spiriduşi. Nesta înghiţi din nou. 
Cazanul... mi-a dat o parte din el. 

Gwyn se uită la balustradă, la întunericul aflat la o distanță im- 
presionantă dedesubt. 

-Cine se aseamănă se adună. 

- Da. 

Gwyn clătină din cap, părul legănându-i-se. 

- Atunci, poate ar fi mai bine să nu mai cobori la Nivelul Şase. 

-E sarcina mea să pun cărţile pe rafturi. 

- Adu-i la cunoştinţă lui Clotho, şi ea o să se asigure că altcineva 
o să preia sarcina ta. 

- Mi se pare o laşitate. 

-Nu-mi doresc să aflu ce ar putea să iasă târându-se din în- 
tuneric dacă tu, Creată de Cazan, te temi. Mai ales dacă... tu atragi 
aşa ceva. 

Nesta se așeză pe scaunul de lângă fotoliul în care stătea Gwyn. 

- Nu sunt războinică. 

-L-ai ucis pe regele Hybernului, repetă Gwyn. Cu cuțitul îm- 
blânzitorului de umbre. 

-Eram furioasă şi am avut noroc, recunoscu Nesta. Și am pro- 
mis să-l ucid pentru ce ne-a făcut - mie şi surorilor mele. 

O preoteasă trecu pe lângă ele, le văzu stând comod şi se grăbi. 
În aer, frica ei lăsă un miros ca de mâncare arsă. 

Gwyn oftă. 

- Ea este Riven. Încă o deranjează să intre în contact cu străinii. 

-Când a sosit? 

- Cu opt ani în urmă. 

Nesta tresări, dar ochii lui Gwyn se umplură de amărăciune 
când îi explică: 

- Aici nu ne bârfim unele pe celelalte. Doar noi alegem dacă să ne 
spunem sau să ne păstrăm poveştile. Numai Riven, Clotho şi Marele 
Lord ştiu ce i s-a întâmplat. Ea nu vrea să vorbească despre asta. 

-Şi nu a ajutat-o nimeni? 

-Nu sunt la curent cu informaţiile astea. Ştiu ce resurse ne sunt 
puse la dispoziție, dar nu mă priveşte dacă Riven le-a folosit. 

După grija întipărită acum pe chipul lui Gwyn, Nesta îşi dădu 
seama că ea folosise acele servicii sau că măcar încercase. 

Gwyn îşi dădu părul după urechile ascuţite. 

- Am vrut să te caut ieri şi să îți mulțumesc din nou pentru că ai 
înlocuit cartea, dar m-am lăsat prinsă de treburile pentru Merrill. 
Ea îşi înclină capul. Îți sunt datoare. 

Nesta îşi masă coapsa din cauza crampei insistente. 

- Pentru nimic. 

Gwyn observă mişcarea. 

- Ce-ai păţit la picior? 

Nesta îşi încleştă dinții. 

- Nimic. Mă antrenez în fiecare dimineaţă cu Cassian. Generalul 
Marelui Lord, o lămuri ea, pentru că habar nu avea dacă Gwyn îl 
cunoştea. 

- Ştiu cine este. Toată lumea ştie. Era imposibil să-i citească 
chipul lui Gwyn. De ce te antrenezi cu el? 

Nesta își scutură câteva fire de praf de pe genunchi. 

-Hai să spunem că mi s-au prezentat mai multe opțiuni, toate 
menite... să-mi schimbe comportamentul. Să mă antrenez cu 
Cassian dimineaţa și să lucrez aici după-amiaza mi s-a părut cea 
mai acceptabilă. 

-De ce trebuie să-ţi schimbi comportamentul? 

Gwyn chiar nu ştia în ce epavă groaznică se transformase Nesta. 

-E o poveste lungă. 

Gwyn păru să-i simtă reticenţa. 

-Ce fel de antrenament este? Pentru lupte? 

- Acum nu fac decât o mulţime de exerciţii de încălzire şi pentru 
echilibru. 

Ea făcu un semn din cap spre piciorul Nestei. 

-Îți provoacă dureri? 

- Da, atunci când nu ești deloc obişnuit cu așa ceva, ca mine. 

Era jalnică şi nu avea deloc energie. 

Alte două preotese trecură pe lângă ele şi, aparent, prezența 
uneia fu suficientă încât să o facă pe Gwyn să sară în picioare. 

- Ei, bine, ar trebui să mă întorc la Merrill, afirmă ea, fără urmă 
de solemnitate în glas. Dădu din cap spre puţul abisal. Fereşte-te 
de probleme! 

Gwyn se întoarse pe călâie, albastrul licărind în mâna ei. 

- De ce nu porţi piatra pe cap, ca restul? spuse Nesta fără să gân- 
dească prea mult când zări lucirea albastră. 

Gwyn băgă piatra în buzunar. 

- Pentru că nu merit. 

Hp 


-Doar atât o să facem? întrebă Nesta a doua zi dimineaţă în ringul 
de antrenament, când se termină de executat ceea ce Cassian nu- 
mise „o genuflexiune politicoasă“. Exerciţii de echilibru şi încălzire? 

Cassian îşi încrucişă brațele. 

- Câtă vreme nu reuşeşti să-ţi păstrezi echilibrul, da. 

- Nu cad atât de des! 

O făcea doar la câteva minute. 

Cu un gest, îi indică să mai execute o genuflexiune. 

-Tot îţi laşi greutatea pe piciorul drept în poziţie verticală. Îţi 
forțezi şoldurile şi piciorul drept îţi alunecă un pic într-o parte. 
Centrul tău de greutate nu e unde trebuie. Până nu rezolvăm pro- 
blema asta, nu ai să începi niciun alt exercițiu mai intens, indiferent 
cât de agilă eşti. N-ai face decât să te rănești. 

Nesta expiră când mai făcu o genuflexiune, piciorul drept îndo- 
indu-se sub ea când se lăsă în jos. Arsura îi străbătu coapsa şi ge- 
nunchiul stâng. Câte plecăciuni exersase sub privirea atentă a mamei 
sale? Uitase cât erau de solicitante. 

-De parcă tu ai o poziţie perfectă. 

-Chiar am. Aroganţa şi încrederea îi însoțeau fiecare cuvânt. 
Mă antrenez din copilărie. Nu mi s-a dat niciodată ocazia să-mi în- 
suşesc o postură incorectă. Tu trebuie să renunți la douăzeci şi cinci 
de ani de obiceiuri proaste. 

Cu picioarele tremurânde, Nesta reveni în poziţia verticală. Se 
gândi să profite de înţelegerea dintre ei şi să-i poruncească să nu o 
mai oblige niciodată să facă genuflexiuni. 

-Şi îţi place cu adevărat să te antrenezi şi să faci exerciții la 
nesfârşit? 

-Încă două și am să-ţi zic. 

Mormăind, Nesta se supuse. Doar pentru că se săturase să fie 
slabă ca un pisoi miorlăit, aşa cum îi spusese cu câteva seri în urmă. 

- Bea nişte apă! îi zise Cassian după ce termină. Razele soarelui 
se abăteau necruţător asupra lor. 

- Nu am nevoie să-mi spui tu când să beau! se răsti ea. 

- Atunci nu ai decât să leşini! 

Nesta îi întâlni ochii căprui şi chipul serios şi bău apa. Ca să nu 
i se mai învârtă capul, îşi spuse în sinea ei. După ce goli un pahar, 
Cassian zise: 

- O femelă necăsătorită m-a adus pe lume într-o colonie care 
face Windhaven să pară un paradis tolerant, primitor. A fost alun- 
gată pentru că a făcut un copil din flori şi forțată să mă nască sin- 
gură într-un cort, în toiul iernii. 

Groaza o străbătu. Ştiuse de originea umilă a lui Cassian, dar 
cruzimea pe care o îndurase... 

-Şi tatăl tău? 

- Te referi la rahatul care a siluit-o şi apoi s-a întors la soția şi 
familia lui? Cassian râse rece, așa cum rareori îl auzea. El n-a 
păţit nimic. 

- Aşa se întâmplă mereu, zise Nesta cu răceală şi blocă imaginea 
feței lui Tomas. 

- Aici situaţia este alta, rosti Cassian pe un ton grav, de parcă ar 
fi simţit încotro se îndreptau gândurile ei. Cassian îi arătă oraşul de 
dedesubt, ascuns de munte şi de Casa care bloca priveliştea. Rhys a 
schimbat legile. În Regatul Nopţii și în Illyria. Chipul i se înăspri şi 
mai mult. Dar tot e necesar ca supraviețuitorul să-şi spună povestea. 
Şi în locuri ca Illyria, îi fac viaţa un iad oricărei femele care îndrăz- 
neşte aşa ceva. Li se pare o trădare. 

- Este scandalos! 

- Toţi suntem Fae. Uită de Marii Spiriduşi sau de prostiile cu 
spiriduşii de rang inferior. Toţi suntem nemuritori sau aproape ne- 
muritori. Pentru noi, schimbările se produc lent. Ceea ce reuşesc 
oamenii în zeci de ani, noi reuşim în secole. Sau mai mult, dacă 
locuieşti în Illyria. 

-Atunci de ce îţi baţi capul cu illyrienii? 

- Pentru că am luptat din răsputeri ca să le dovedesc valoarea 
mea. Ochii îi scânteiară. Ca să le demonstrez că mama a adus ceva 
bun pe lumea asta. 

- Unde este acum? 

Până în acest moment, nu mai vorbise despre ea. 

Pleoapele îi zvâcniră aşa cum Nesta nu mai văzuse niciodată. 

- Am fost luat de lângă mama când aveam trei ani. Aruncat în 
zăpadă. Şi, în aşa-zisa ei condiţie mizerabilă, a devenit prada altor 
monştri. Stomacul Nestei se răsuci la fiecare cuvânt. Le-a făcut 

muncile grele până când a murit singură şi... Gâtul i se strânse. 
Atunci eram în Windhaven şi nu destul de puternic încât să mă în- 
torc să o ajut. Să o aduc într-un loc sigur. Rhys încă nu era Mare 
Lord, și niciunul dintre noi nu putea face nimic. 

Nesta nu prea ştia cum ajunseseră să vorbească despre asta. 

Şi Cassian îşi dădea seama că discuţia ajunsese cam departe. 

- E o poveste pentru altădată. Însă ce am vrut să-ți explic este că, 
tot timpul, în toate momentele groaznice, antrenamentul m-a echi- 
librat. M-a călăuzit. Când am avut o zi proastă, când am fost scuipat, 
lovit cu pumnii sau alungat, când am condus armate și am pierdut 
războinici buni, când Rhys a fost luat de Amarantha - în toiul tu- 
turor întâmplărilor, antrenamentul a fost unicul element stabil. Ieri 
ai spus că exerciţiile de respiraţie te-au ajutat. Mă ajută şi pe mine. 
Au ajutat-o pe Feyre. Ea urmări zidul înălțându-se în ochii lui, cuvânt 
cu cuvânt, de parcă masculul ar fi aşteptat ca Nesta să-l doboare. Să-l 
sfâşie şi pe el. N-ai decât să înţelegi ce vrei, dar este adevărat. 

Ruşinea uleioasă şerpui prin ea. Nesta îl făcuse să devină 
defensiv. 

Greutatea o apăsa. Începea să-i roadă măruntaiele. 

Aşa că Nesta spuse: 

- Arată-mi altă serie de mișcări. 

Cassian se uită la chipul ei preț de o secundă, cu privirea la fel de 
bântuită, şi începu următoarea demonstraţie. 


Hp 


Casei îi plăceau romanele de dragoste. Nesta rămase trează mai 
târziu decât ar fi trebuit, ca să-l termine pe cel pe care i-l lăsase cu o 
zi în urmă, iar când se întoarse în cameră, văzu că o aştepta un altul. 

-Nu-mi spune că, într-un fel, le citeşti! 

Răsfoi volumul de pe noptieră. 

Drept răspuns, alte două cărţi apărură pe suprafața de lemn, una 
mai vulgară decât cealaltă. 

Nesta chicoti. 

-Cred că aici, sus, plictiseala e la cote maxime! 

O a treia carte căzu peste celelalte. 

Nesta râse din nou, scoțând un sunet grav, răgușit. Nu îşi aducea 
aminte când râsese ultima dată cu adevărat, din tot sufletul. 

Poate înainte de moartea mamei. Odată ajunşi săraci, în mod 
sigur nu mai avusese niciun motiv să râdă. 

Nesta dădu din cap spre masă. 

- Fără cină în seara asta? 

Uşa de la dormitorul ei se deschise ca să dezvăluie holul slab 
luminat. 

- Am avut destul de-a face cu el pentru o zi. 

Abia reuşise să i se mai adreseze lui Cassian restul lecţiei, nefiind 
în stare să nu se mai gândească la faptul că el ridicase un zid fără ca 
ea să rostească măcar un cuvânt, anticipând că urma să-l hărțuiască, 
presupunând că era atât de îngrozitoare, încât nu putea să poarte o 
conversaţie normală. Că l-ar fi luat peste picior vorbind despre mama 
lui şi durerea lor. 

- Aş prefera să rămân aici. 

Uşa se deschise şi mai mult. 

Nesta oftă. O durea stomacul de foame. 

- Eşti la fel de băgăreaţă ca toți ceilalți, mormăi ea, şi se îndreptă 
spre sufragerie. 

Cassian stătea singur la masă, soarele care apunea poleindu-i 
părul negru în nuanţe de roșu și auriu, strălucind prin aripile lui 
frumoase. Pentru o secundă, înțelese dorința lui Feyre de a picta 
lucruri - de a surprinde astfel de privelişti şi a le păstra pentru 
totdeauna. 

- Cum a fost în bibliotecă? o întrebă Cassian când ea ocupă locul 
de lângă el. 

-Nimic nu a încercat să mă mănânce astăzi, deci a fost bine. 

Un pahar cu apă şi o farfurie cu friptură de porc şi fasole verde 
apărură în fața ei. 

Totuşi, el înlemnise. 

- A încercat ceva să te mănânce în altă zi? 

- Ei, bine, nu s-a apropiat suficient încât să încerce, dar asta a 
fost impresia generală pe care mi-a lăsat-o. 

Cassian clipi, pietrele lui Siphon licărind. 

- Povesteşte-mi! 

Nesta se întrebă dacă spusese ce nu trebuia, dar îi povesti inci- 
dentul cu întunericul şi termină cu ajutorul oferit de Gwyn. Nu o 
mai văzuse pe preoteasă după aceea, dar, la sfârşitul zilei, văzuse în 
căruciorul ei un bilet pe care scria „Doar un avertisment prietenos 
să nu te apropii de nivelurile cele mai de jos!“ 

Nesta pufnise, împăturind biletul, dar îl păstrase în buzunar. 

În fața ei, Cassian era palid. 

- Ai văzut-o o dată pe Bryaxis, rupse Nesta tăcerea. 

- De câteva ori, zise el în şoaptă. Pielea lui căpătase o nuanţă 
verzuie. Știu că ar trebui să o vânăm în continuare pe Bryaxis. Nu 
e bine că umblă liberă prin lume, dar nu cred că aş suporta să o 
reîntâlnesc. 

- Cum a fost? 

El îi întâlni privirea. 

-Ca în cele mai groaznice coşmaruri ale mele. Și nu mă refer la 
fobiile jalnice. Mă refer la cele mai profunde şi primare frici. I-am 
dus în Temniţă pe câţiva dintre cei mai răi şi mârşavi monştri, dar 
erau monştri în toate sensurile cuvântului. Este... Dacă nu a văzut, 
nu cred că cineva poată să înţeleagă cum este. 

Cassian se uită din nou la Nesta, iar ea își dădu seama că se pre- 
gătea pentru veninul ei. 

Monstru - ea era un monstru. Conştientizarea acestui lucru o 
răni profund. 

-Ce fel de creaturi ai dus în Temniţă? întrebă Nesta, sperând că 
avea să vadă că nu intenţiona să-și bage nasul în treburile lui doar 
ca să-i facă rău. 

Cassian luă o gură de mâncare - semn bun că măcar era un su- 
biect de discuţie acceptabil. 

-Când trăiai în lumea oamenilor, aveaţi legende despre fiarele 
de temut şi zânele care te măcelăreau dacă reușeau să treacă de zid, 
nu-i aşa? Creaturi care se strecurau pe ferestrele deschise ca să bea 
sângele copiilor? Care erau atât de malefice şi de crude încât nu pu- 
teai să speri că poţi să scapi de răutăţile lor? 

I se ridicară firicelele de păr de pe gât. 

- Da! 

Poveştile acelea o descurajaseră şi îngroziseră dintotdeauna. 

-Se bazau pe adevăr, pe ființe vechi, aproape primordiale, care 
au existat aici înainte ca Marii Spiriduşi să se împartă în regate, îna- 
inte de Marii Lorzi. Unii le spun Primii Zei. Erau fiinţe care mai că 
nu aveau o formă fizică, dar aveau o inteligenţă răutăcioasă. Oa- 
menii și spiriduşii erau prada lor. Cele mai multe au fost vânate şi 
mânate să se ascundă sau au fost întemnițate cu secole în urmă. Dar 
câteva au rămas, stând la pândă în colțurile uitate ale ținutului. 
Cassian mai înghiţi o gură de mâncare. Când aveam aproape trei 
sute de ani, una dintre fiare a apărut din nou, ieșind de sub rădă- 
cinile unui munte. Înainte să ajungă în Temniţă şi să-şi piardă pu- 
terile din cauza asta, Lanthys putea să se transforme în vânt şi să te 
lase fără aerul din plămâni sau în ploaie şi să te înece pe uscat; putea 
să-ţi ia pielea de pe trup din câteva mișcări. Nu şi-a arătat niciodată 
adevărata formă, dar, când l-am înfruntat, a ales să se înfăţişeze ca 
o ceaţă învolburată. A dat naștere unei rase de ființe care încă ne 
creează probleme şi care au dus-o bine sub domnia Amaranthei - 
Bogge. Însă, în comparaţie cu Lanthys, Bogge sunt mai puțin peri- 
culoase, sunt niște simple umbre. Dacă răul întrupat există, el este. 
E nemilos şi nu deosebeşte binele de rău. Pentru Lanthys nu con- 
tează nimeni altcineva, iar noi toți suntem prada lui. Metodele prin 
care ucide sunt creative şi lente. 

Nestei i se răci sângele în vene. 

- Cum ai prins o asemenea creatură? 

Cassian se atinse pe gât, acolo unde o cicatrice i se întindea 
sub ureche. 

-Am aflat repede că nu aş putea să-l înving niciodată în luptă 
sau prin magie. Încă mai am cicatricea care o dovedește. Masculul 
zâmbi cu sfială. Aşa că i-am folosit aroganţa împotriva lui. L-am 
flatat şi tachinat să se închidă într-o oglindă vrăjită cu lemn de fra- 
sin. Am pus rămășag că oglinda o să-l țină prizonier, iar Lanthys 
m-a contrazis. A ieşit din oglindă, bineînţeles, dar, între timp, eu 
l-am aruncat pe mizerabil în Temniţă. 

Nesta ridică o sprânceană. El îi aruncă un zâmbet tăios care nu i 
se citi în privire şi spuse: 

- Până la urmă, nu sunt doar o brută. 

Nu, nu era, deşi Nesta i-o zisese, dar nu îl crezuse niciodată aşa... 

-Dintre toți cei din Temniţă, de Lanthys mi-e groază dacă ar 
găsi o cale de scăpare, continuă Cassian. 

-S-ar putea întâmpla să evadeze? 

-Nu cred, slavă Cazanului! Din Temniţa aia nu se poate scăpa. 
Decât dacă ești Amren. 

Nesta nu voia să vorbească despre Amren. Sau să se gândească 
la ea. 

- Ai spus că i-ai închis şi pe alții acolo. 

Într-o oarecare măsură, nu voia să afle. 

El ridică din umeri, de parcă faptele lui remarcabile nu ar fi avut 
nicio însemnătate. 

- Am închis-o pe Lubia cea cu şapte capete, care a făcut greşeala 
de a ieşi din peșterile oceanului adânc pentru a vâna fete de-a lungul 
coastei de vest. Pe Annis cea albastră, la care era groaznic să te uiţi — 
avea o piele de culoarea cobaltului, gheare de fier şi, ca Lubia, prefera 
carnea de femeie. Măcar Lubia își înghiţea rapid prada. Annis... nu se 
grăbea. În privința asta, semăna cu Lanthys. Cassian înghiţi şi trase 
de gulerul bluzei ca să dezvăluie o altă cicatrice, pe cea înfiorătoare şi 
groasă de deasupra pectoralului stâng şi pe care Nesta o zărise cu o zi 
în urmă în ringul de antrenament. Atât a mai rămas, dar Annis mi-a 
sfâşiat pieptul cu ghearele ei de fier şi era aproape de inima mea când 
a intervenit Azriel. Aşa că presupun că amândoi am reuşit să o 
prindem. Cassian bătu ușor cu degetele în masă. Şi apoi a mai fost... 

-Am auzit destul, spuse ea abia respirând. N-am să dorm la 
noapte. Nesta clătină din cap şi mai luă o gură de mâncare. Nu ştiu 
cum rezişti, după ce ai înfruntat atâtea. 

Masculul se rezemă de spătarul scaunului. 

- Înveţi să trăieşti cu asta. Să blochezi ororile din gândurile pe 
care le ai în prezent. Dar tot pândesc acolo, într-un ungher al minţii, 
adăugă un pic cam repede. 

Nesta îşi dorea să fi ştiut cum să facă aşa ceva: cum să împingă 
toate gândurile care o devorau în spatele unui zid sau într-o gaură 
din ea, ca să le îngroape adânc. 

-Crezi că întunericul din bibliotecă... a reacționat anume la 
tine? întrebă Cassian în şoaptă. Din cauza puterilor tale? 

-Nu am nicio putere, minţi ea. 

Antrenamentul cu Amren oricum nu o ajutase câtuşi de puțin să 
le înțeleagă. 

- Atunci, cine a lăsat urma pe trepte? 

Nesta nu se deranjă să pară amabilă. 

- Poate Lucien. Focul îi curge prin vene. 

- A zis că focul tău e diferit de al lui. Că, într-un fel, arde rece. 

- Deci poate ar trebui să mă arunci în Temniţa aia. 

El îşi lăsă furculița pe masă. 

-N-am făcut decât să-ţi adresez o întrebare. 

- Contează dacă am puteri? 

Cassian clătină din cap cu un amestec de admiraţie şi dezgust. 

- Poate că te-ai născut om, dar eşti un spiriduş pur. Răspunzi în- 
trebărilor cu întrebări şi eviți un răspuns cinstit. 

- Nu-mi dau seama dacă e un compliment sau nu. 

-Nu este. Dinţii îi licăriră. Puterile pe care le ai nu sunt dintre 
cele care ar trebui să lâncezească. Trebuie să ţi le manifeşti, să te 
antrenezi... 

-Făcând întinderi şi exerciţii pentru echilibru? 

El îşi încleştă maxilarul. 

-Ce s-a întâmplat cu tine şi cu Amren? 

- De ce-mi pui atât de multe întrebări în seara asta? 

- Pentru că vorbim ca oamenii normali şi vreau să aflu. Totul. 

Nesta se ridică de la masă şi se îndreptă spre uşă. 

- De ce contează pentru tine? 

- Hai să nu dezgropăm securea, Nes. 

- Nu mi-am dat seama că am îngropat-o, îi spuse peste umăr. 

- Prostii! 

- Asta-i partea în care îmi aduci aminte că toată lumea mă urăşte 
şi eu plec. 

Cassian se ridică de pe scaunul său și, din trei pași, îi blocă dru- 
mul spre uşă. Nesta uitase cât era de rapid și grațios, în ciuda sta- 
turii lui. De sus, se încruntă la ea. 

-Pentru mine nu a contat niciodată dacă ai luat jumătate din 
puterea Cazanului sau doar un strop. Nici acum nu contează. 

-De ce? Nesta nu se putu abține să nu întrebe. De ce te mai 
deranjezi? 

Trăsăturile lui se înăspriră. 

-De ce mi-ai rămas alături când l-am înfruntat pe regele 
Hybernului în timpul ultimei bătălii? îi zise el, de parcă ar fi fost 
un răspuns. 

Nesta nu putea să facă față discuţiei, expresiei chipului său. 

- Pentru că am fost o nesăbuită, spuse, şi trecu pe lângă el. 

-De ce te temi? o întrebă Cassian, urmând-o pe hol. 

Ea se opri brusc. 

-Nu mă tem de nimic. 

- Mincinoaso! 

Nesta se întoarse lent şi-l lăsă să vadă fiecare strop de mânie ce 
se unduia prin ea. 

Ochii lui Cassian străluciră cu o satisfacţie sălbatică. 

Pietrele lui Siphon se aprinseră, aruncând pe pereţi o lumină 
roşie care semăna cu sângele vărsat. Rânjind batjocoritor, gura i se 
strâmbă într-o parte. 

-Ştii cum îţi lucesc ochii când puterea ta se ridică la suprafață? 
Ca oţelul topit. Ca focul argintiu. 

Intenţionat o provocase, ca să-şi arate puterea. 

Nesta își strânse degetele în pumni pe lângă corp şi făcu un pas 
spre el. Cassian nu dădu înapoi. Ea mai înaintă un pas. Şi încă unul. 

Până când ajunse atât de aproape încât, dacă ar fi răsuflat greoi, 
pieptul i s-ar fi atins uşor de al lui. Până își dezgoli dinţii în fața 
masculului care încă rânjea. 

Cassian o evaluă. Se uită în ochii ei şi şopti „Frumos“. 

Nu o împiedică să-i atingă pieptul cu mâna şi nici când îl îm- 
pinse cu spatele în perete, impactul făcându-l să-şi întindă aripile. 
Se tot uită, minunându-se - flămând. 

Nesta nu îşi dori, nu putu să se miște când Cassian se aplecă să îi 
şoptească la ureche: 

- Prima dată când am văzut expresia asta pe chipul tău, erai încă 
om. Încă om, și aproape că am îngenuncheat înaintea ta. Respirația 
lui îi mângâie urechea, iar ea nu se putu abține să nu închidă ochii. 
Îi simţi zâmbetul pe tâmplă. Puterea ta este un cântec, unul pe care 
am aşteptat foarte mult să-l aud, Nesta. Modul în care îi rosti nu- 
mele, accentuând a doua silabă, o făcu să-şi arcuiască uşor spatele. 
Era de parcă masculul şi-ar fi imaginat că mușşca alte părți din ea. 
Însă doar mâna ei le apropia trupurile. Doar mâna ei, acum strân- 
gându-i cămaşa sub care inima lui bătea cu putere. 

Până când Cassian se aplecă doi centimetri şi-şi trecu delicat 
nasul peste pielea gâtului ei. Sub mâna Nestei, pieptul lui se umflă 
când trase aer în piept, inspirându-i parfumul. 

Prea departe. Nu ar fi trebuit să-şi permită să ajungă atât de de- 
parte cu el, să-l lase să se apropie atât de mult. 

Totuşi, nu putea să se îndepărteze. Nu putea decât să-l lase să-şi 
plimbe din nou nasul pe gâtul ei. Nevoia imperioasă de a-și lipi 
trupul de al lui, de a-i simţi căldura şi bărbăţia pătrunzând-o, mai 
că-i tulbura gândirea. 

Totuşi, Cassian își lăsă mâinile pe lângă corp de parcă ar fi aş- 
teptat ca ea să-i acorde permisiunea. 

Nesta îşi înclină capul pe spate - suficient cât să-i vadă 
trăsăturile. 

Genunchii aproape i se clătinară de dorinţa care le traversa - 
dorința lichidă şi neînduplecată, aţintită asupra ei. 

Nu reuşi să respire când se înecă în acea privire, când părţile 
sensibile inferioare ale trupului se strânseră şi începură să zvâc- 
nească, sânii devenindu-i grei şi dureroși. Simţind mirosul acela, şi 
nările lui se umflară. 

Nu putea. Nesta nu putea să îi facă asta lui Cassian. Nu putea 
să-şi facă aşa ceva. 

Nu putea, nu putea, nu putea... 

Nesta voi să-şi ia mâna de pe pieptul lui Cassian, dar masculul 
i-o acoperi cu a lui. Își trecu degetul mare peste dosul mâinii ei şi 

simpla atingere a pielii bătătorite o făcu să scrâşnească din dinți, să 
nu mai gândească, să nu mai respire... 

-Ştiila ce am să mă gândesc în seara asta? îi şopti Cassian la ureche. 

Probabil că scosese un mic sunet, pentru că el zâmbi când se 
dădu la o parte şi-i eliberă mâna. 

Absența căldurii lui, a parfumului său, fu ca o găleată cu apă 
rece ca gheața. 

El zâmbi crud, provocator. 

- Am să mă gândesc la expresia de pe fața ta. Mai făcu un pas pe 
hol. Mereu mă gândesc la asta. 


Hp 


Nesta nu putea să doarmă. Cearşafurile o înfierbântau, o înăbu- 
şeau şi o sufocau, căldura lor făcând-o să transpire. 

„Mereu mă gândesc la expresia de pe fața ta.“ 

Zăcea întinsă pe întuneric şi respira greoi, înfierbântată şi plină 
de dureri. 

Abia reuşise să se concentreze la ce citea când se întorsese în ca- 
mera ei. Şi acum i se părea că se foise în pat ore în şir. 

„Mereu mă gândesc la expresia de pe faţa ta.“ 

Îl vedea pe Cassian în patul lui, întins ca un rege întunecat, 
apucându-şi bărbăţia şi strângând-o... 

Reuși să şoptească: „Întoarce-te la răsărit“. 

Nu ştia dacă o asculta sau nu Casa. Nu află dacă înţelegea de ce 
voia intimitate când îşi plimbă mâna pe cămaşa de noapte, alune- 
carea mătăsii pe piele fiind aproape de nesuportat. 

Gemu în pernă când își strecură degetele între picioare, brusc 
alunecoase din cauza umezelii adunate acolo, care nu dispăruse de 
când o lăsase singură pe hol. Şoldurile i se arcuiră la atingere şi ea 
strânse din dinţi, scoțând un şuierat prelung în clipa în care dege- 
tele îi alunecară în centrul dureros, care zvâcnea. 

„Mereu mă gândesc la expresia de pe fața ta.“ 

Se pătrunse şi mai adânc, zvârcolindu-se, nereuşind să uite chipul 
lui Cassian, acea jumătate de zâmbet, lumina din ochii săi. Trupul 

puternic şi aripile frumoase. Îşi retrase degetele până la unghii şi, 
când le înfipse din nou, mâna lui Cassian fu cea pe care şi-o ima- 
gină şi o simţi acolo. Cealaltă mână a lui îi cuprinse sânul, strân- 
gând cu putere, aşa cum prefera ea, o durere uşor ascuţită, ca să 
sporească plăcerea. 

Mâna lui Cassian era cea de care se freca, mușcându-și buza ca 
să nu geamă. Mâna lui Cassian fu cea care o aduse pe culmile plă- 
cerii şi îi oferi o descătuşare atât de intensă, încât mai că strigă. 
Mâna lui Cassian fu cea care alunecă în ea, de nenumărate ori, pro- 
vocându-i orgasm după orgasm, până când Nesta rămase epuizată 
şi gâfâind pe pat, întunericul fiind singurul tovarăș. 


CAPITOLUL 16 


Cassian nu dormise bine. 

Era greu să doarmă bine când fusese atât de excitat, încât simţise 
nevoia să se satisfacă nu o dată, ci de trei ori, doar ca să se calmeze 
naibii suficient cât să închidă ochii. Dar se trezise în zori tânjind 
după ea, cu parfumul ei încă în nări şi un alt orgasm abia îl liniştise. 

Îi spusese exact ce intenţionase să facă în noaptea precedentă, 
dar să întâlnească privirea Nestei peste masa cu micul dejun fusese 
mai stânjenitor decât anticipase. 

Ajunsese înaintea lui la masă și citise o carte în timp ce mânca. 
Acum era închisă, dar, după cotor, el îşi dădu seama că era unul 
dintre romanele de dragoste care ei îi plăceau atât de mult. 

-Ce citeşti? întrebă Cassian ca să rupă tăcerea. 

Culoarea înflori în obrajii palizi ai Nestei şi masculul ar fi putut 
jura că a făcut un efort să se uite în ochii lui. 

- Un roman de dragoste. 

- Asta am înţeles. Despre ce e vorba? 

Ea își plecă repede privirea, dar rozaliul îi rămase în obraji. 

Cassian ştia că nu avea nicio legătură cu lectura. 

Însă îşi ridică din nou ochii la el și coloana îi înţepeni, ca şi când 
s-ar fi străduit din răsputeri să îl privească. Nesta strânse furculița 
cu putere şi când masculul îi văzu degetele, ea își ascunse mâna 
sub masă. 

Ca şi când ar fi fost dovada incendiatoare. 

Sângele i se încălzi în vene când își dădu seama de ce roșea 
Nesta, de ce se ruşina... Cassian îşi impuse să inspire adânc şi re- 
gulat. Trebuiau să se antreneze împreună în următoarele două ore. 
Nu era doar inutil, ci şi nepotrivit să fie în centrul atenţiei în ringul 
de antrenament. 

Însă asta nu-l împiedică să-şi imagineze mâna între picioarele 
ei, trupul ei tânjind la fel de mult ca al lui să se elibereze, felul în 
care probabil își mușşcase şi ea buza, ca să nu strige. Bărbăţia i se 
învârtoşă, împingându-se în materialul pantalonilor până în pra- 
gul durerii. 

Cassian se foi pe scaunul său, încercând să-şi facă loc, dar nu 
reuşi decât să se atingă de cusătura dură, frecarea fiind suficientă 
încât să-l determine să strângă din dinţi. 

Trebuiau să se antreneze. 

- Cartea, spuse Nesta cam fără suflare, este despre... Nările i se 
umflară şi privirea i se înceţoşă un pic. O carte. 

- Interesant, murmură Cassian. Pare grozavă. 

Trebuia să iasă din încăperea asta şi să-şi rezolve problema îna- 
inte să urce în camera lui. Căldura dintre ei nu-şi avea locul în an- 
trenament. Unde naiba era Az când avea nevoie de el? Cassian 
jucase ani întregi rolul de „tampon“ pentru Mor - unde dracu” era 
când avea nevoie de ea? 

Dar nu se putea ridica de pe scaun. Dacă s-ar fi ridicat, Nesta ar 
fi văzut exact ce efect avusese asupra lui. Asta dacă nu simţise şi nu 
înţelesese deja de ce el îşi schimbase mirosul. Și, dacă s-ar fi uitat la 
umflătura din pantalonii lui, cu aceeaşi căldură în ochi ca în seara 
precedentă, căldura pe care o simţise Cassian doar imaginându-şi-o, 
ar fi putut să se facă de râs. 

Era dispus să-şi asume riscul. Trebuia să şi-l asume, înainte să 
o întindă pe masă şi să se dezbrace haină cu haină. 

-Ne vedem acolo! mormăi Cassian ridicându-se brusc de pe 


scaun şi plecă. 

„Cartea este despre o carte“, îşi repetă Nesta, uitându-se la ter- 
ciul ei de ovăz, şi-şi cuprinse fruntea în mâini. „Idioato!“ 

Măcar Cassian nu păruse să o asculte. Dar orice dorință ar fi 
zărit în ochii lui cu o seară în urmă părea să se fi stins astăzi, de 
parcă el nu s-ar fi putut abține... nu și-ar fi dorit căldura, tensiunea 
dintre ei. Practic, fugise din cameră ca să o evite. 

Antrenamentul avea să fie îngrozitor. 

Întruchiparea războinicului fudul, el aştepta în ring. Nesta nu 
îndrăzni să se uite la pantalonii lui, la ceea ce ar fi putut jura că ză- 
rise împingându-se în găici şi nasturi înainte să plece din cameră. 

Dar, dacă părea neafectat, foarte bine. Aşa intenţiona să pară şi ea. 

Nesta îşi roti umerii, apropiindu-se de el. 

- Alte exerciţii de încălzire și echilibru? 

- Nu! 

Privirile li se întâlniră şi doar calmul limpede şi hotărât şi o pro- 
vocare se putură citi în ochii lor. 

- O să începem cu încălzirea şi apoi o să trecem la nişte exerciţii 
de bază pentru mijlocul tău. 

Ea rămase cu gura căscată. Pentru mijlocul... ei? 

-Pentru muşchii abdominali, o lămuri el, și roşeaţa îi traversă 
chipul. Își drese glasul. Minte murdară! O atinse uşor pe obraz. Ci- 
teşti prea multe romane porcoase. 

Nesta îi arătă muşchii ascunși sub cămaşa lui. 

- Ai să mă faci să arăt aşa? 

Râsul lui Cassian se undui peste trupul ei. 

- Doar eu pot să arăt aşa, Nes. 

Nesuferit arogant! 

- Rhysand şi Azriel arată ca tine, spuse ea dulce. 

- Am mai mulți muşchi decât ei. 

-Nu-mi dau seama. 

El îi făcu semn cu ochiul. 

- Poate în alte locuri. 

Nu se putu abţine. Nu reuși să împiedice nu săgetarea dorinţei, 
ci zâmbetul care-i copleşi chipul. Nesta râse zgomotos. 

Cassian se uită la ea de parcă nu ar mai fi văzut-o niciodată. 

Şocul lui fu suficient ca Nesta să nu mai zâmbească. 
- În regulă, spuse ea. Încălzirea şi apoi exerciţiile pentru abdomen. 


Hh 


Ura exercițiile pentru muşchii abdominali. 

În mare parte, pentru că nu putea să le facă. 

- Ştiam că nu ai cine ştie ce muşchi, dar e absolut jalnic, observă 
Cassian când Nesta rămase pe burtă la pământ, prăbuşindu-se pe 
partea din faţă a corpului după ce încercase să-şi menţină echilibrul 
sprijinindu-se în mâini şi picioare, la câţiva centimetri înălțime de 
la sol. 

- N-ar trebui să fii profesorul care mă inspiră? 

-Nu rezişti mai mult de cinci secunde. 

- Şi tu cât rezişti? zise ea cu năduf. 

- Cinci minute. 

Nesta se ridică pe coaste. 

-Scuze că n-am avut cinci sute de ani la dispoziţie pentru astfel 
de exerciţii! 

- Ți-am spus să-ţi menţii poziţia treizeci de secunde. 

Durând-o stomacul, se împinse pe genunchi. El o obligase să 
facă abdomene, să-şi întindă picioarele stând pe spate şi apoi să ţină 
o piatră de două kilograme deasupra capului cât încerca să se ridice 
în şezut, folosindu-se doar de muşchii stomacului. Nu reuşise să re- 
pete exerciţiul decât o dată sau de două ori înainte ca trupul să-i ce- 
deze. Nu se putea mişca, indiferent câtă voință avea sau cât scrâşnea 
din dinți. 

- Asta-i tortură! Sprijinindu-şi mâinile pe genunchi, Nesta îi arătă 
ringul. Dacă eşti atât de grozav, fă tot ce mi-ai ordonat mie să fac! 

Cassian pufni zgomotos. 

-Un băieţel illyrian de zece ani ar putea să facă exerciţiile în 
doar câteva minute. 

- Atunci, execută-ţi exercițiile de mascul mare şi dur! 

El zâmbi. 

- Bine! Dacă vrei să mă critici, atunci am să-ți arăt exercițiile 
mele de mascul mare şi dur. 

Cassian își scoase cămașa şi îşi legă părul la spate. 

Asta era o altfel de tortură. Să-l privească făcând aceleaşi exer- 
ciții, doar că mai intens, mai cu putere şi mai rapid. Să se uite la 
muşchii abdomenului său unduindu-se, la mușchii ce se încordau 
peste tot. Să urmărească transpiraţia strălucitoare ce se scurgea pe 
trupul lui bronzat, peste tatuaje, de-a lungul stelei cu opt colțuri de 
pe coloana vertebrală, ce le marca înţelegerea şi care se continua 
până spre betelia pantalonilor. 

Dar se purtase profesionist în timpul lecţiei. Extrem de pro- 
fesionist şi distant, de parcă ringul de antrenament ar fi fost sacru 
pentru el. 

Nesta nu putu să-și mute privirea când Cassian își termină exer- 
ciţiile gâfâind uşor. Încercă să nu se întrebe dacă aşa pâfâise și cu o 
seară în urmă, când se satisfăcuse singur. 

Însă ochii căprui ai lui Cassian erau limpezi. Triumfători. 

Într-o altă epocă, într-o altă lume, muritorii ar fi putut să-l con- 
sidere un zeu-războinic. După ce-i povestise de monștrii pe care-i 
aruncase în Temniţă, putea la fel de bine să fie considerat un mare 
erou în epoca asta. Tipul de erou despre care, într-o zi, avea să se 
vorbească în şoaptă în jurul unui foc. Oamenii şi-ar fi botezat copiii 
după el. Războinicii şi-ar fi dorit să-i semene. Un războinic iscusit 
ar fi fost cunoscut drept un Cassian renăscut. 

Ea îi spusese că era o brută. 

- Ce? Cassian își şterse transpirația de pe faţă. 

-Printre illyrieni chiar nu există trupe de femele luptătoare? în- 
trebase Nesta, ca să-și ia mintea de la gândurile ei. 

Nu văzuse niciuna în timpul războiului. 

Zâmbetul lui dispăru. 

- Am încercat odată şi am eşuat cu graţie. Aşa că, nu. Nu există. 

- Pentru că illryienii sunt înapoiaţi și groaznici. 

El se crispă. 

- Ai vorbit cu Az? 

- Sunt doar observaţiile mele. 

Cassian îşi desfăcu părul, şuvițele dese şi drepte căzându-i pe 
lângă chip. 

-Cu illyrienii... Ţi-am povestit. Progresul este lent. Este scopul 
nostru permanent... al meu şi al lui Rhys, adică. 

-E atât de greu pentru femele să devină războinice? 

-Nu e vorba numai despre antrenament, ci şi despre îndatoririle 
sociale. În plus, mai e şi Ritualul Sângelui, pe care ar trebui să-l ducă 
la bun sfârşit. 

-Ce e Ritualul Sângelui? 

-Exact ce spune denumirea. El îşi masă gâtul. Când un răz- 
boinic illyrian își atinge puterea deplină, de obicei pe la douăzeci de 
ani, trebuie să se supună Ritualului Sângelui înainte să se poată ca- 
lifica drept adult şi războinic în toată regula. Posibilii războinici sunt 
trimişi din fiecare clan şi sat, cam trei sau patru din fiecare, într-o 
zonă din Munţii Illyrieni şi rămân acolo o săptămână, cu două 
țeluri: să supraviețuiască şi să ajungă la Ramiel. 

-Ce este Ramiel? 

Se simţea ca un copil, punând atâtea întrebări, dar curiozitatea 
nu-i dădea pace. 

- Muntele nostru sacru. În praf, el desenă un simbol cunoscut: 
un triunghi cu vârful în sus şi trei puncte deasupra. Un munte, îşi 
dădu ea seama. Şi trei stele. Este simbolul Regatului Nopţii. Ritualul 
Sângelui se desfăşoară mereu când Arktos, Carynth şi Oristes, cele 
trei stele sfinte ale noastre, strălucesc deasupra lui vreme de o săp- 
tămână pe an. În ultima zi a Ritualului, se află chiar deasupra vâr- 
fului muntelui. 

- Deci urcați pe munte? 

- Ucidem până acolo. Ochii lui se întunecaseră. Suntem drogaţi 
şi abandonaţi în sălbăticie, doar cu hainele de pe noi. 

- Şi sunteți obligaţi să participaţi? 

- Odată înscris, nu poți să te retragi. Cel puţin nu până la finalul 
Ritualului sau nu înainte să ajungi în vârful lui Ramiel. Dacă cineva 
încalcă regula ca să te ia de acolo sau să te salveze, legea spune că 
amândoi o să fiți vânaţi şi ucişi din cauza asta. Nici măcar Rhys nu 
e scutit de aşa ceva. 

Nesta se cutremură. 

- Mi se pare o barbarie. 

- N-ai auzit nici jumătate. Se face o vrajă ca aripile noastre să de- 
vină inutile şi magia nu poate fi folosită. El ridică o mână, ară- 
tându-i piatra Siphon roşie de pe spatele acesteia. Magia e rară în 
rândul illyrienilor, dar când se manifestă, pietrele Siphon trebuie 
controlate, transformate în ceva folositor, dar așa suntem avantajaţi 
față de ceilalţi illyrieni care nu o au - deci vraja ne oferă şanse egale. 
Totuși, illyrienii au puteri magice într-o singură noapte din an: în 
noaptea dinaintea Ritualului Sângelui, când conducătorii bandelor 
de război pot să-i teleporteze pe novicii drogaţi în sălbăticie. Nu mă 
întreba de ce. Nimeni nu ştie. 

-Dar Azriel poate să se teleporteze tot timpul. 

- Az este diferit. În multe feluri. 

Tonul său nu o invita să-i adreseze şi alte întrebări. 

- Deci fără a vă folosi magia în timpul Ritualului, vă ucideţi unii 
pe ceilalţi în mod obișnuit? Cu săbii și pumnale? 

-Şi armele sunt interzise. Cel puţin acelea aduse din afară. 
Dar poți să îţi făureşti unele. Eşti nevoit să o faci. Altfel, ai să fii 
măcelărit. 

- De ceilalți războinici? 

- Da! De clanurile rivale, de inamici, ticăloşi care vor să devină 
faimoşi — de toți. În unele sate, cu cât ucizi pe mai mulţi, cu atât mai 
multă glorie aduci. Cele mai înapoiate clanuri susțin că omorurile 
au rolul de a-i împuţina pe războinicii mai slabi, dar mie mi s-a 
părut dintotdeauna o mare risipă de potenţiale talente. Cassian își 
trecu o mână prin păr. Şi mai sunt şi creaturile care umblă prin 
munți şi care pot cu ușurință să doboare un războinic illyrian cu 
ghearele şi colții lor. 

Vag, își aduse aminte că Feyre îi povestise despre fiarele îngro- 
zitoare pe care le întâlnise în regiune. Cassian continuă: 

- Aşadar, înfrunţi toate astea în timp ce încerci să-ţi croieşti 
drum spre versanții lui Ramiel. Majoritatea masculilor uită să-şi 
păstreze suficientă energie pentru finalul săptămânii, astfel încât să 
reuşească să ajungă în vârf. Căţăratul durează o zi întreagă şi o 

noapte brutală în care o singură cădere poate să te ucidă. Cei mai 
mulți nu ajung nici măcar la poalele muntelui. Dar, dacă o fac, opo- 
nentul se schimbă. Nu înfrunți alți războinici - concurezi împo- 
triva ta, a sufletului tău, a muntelui. De obicei, din cauza asta cedează 
oricine încearcă să-l escaladeze. 

-Şi ce - ajungi în vârf şi primeşti un trofeu? 

Cassian pufni zgomotos, dar îi vorbi cu seriozitate: 

-În vârf se află o piatră sacră. Dacă atingi primul piatra, câştigi 
şi te transportă imediat de acolo. 

- Şi-i transportă pe toţi ceilalți la sfârşitul săptămânii? 

- Oricine rămâne în viață e considerat războinic. Locul în care 
te afli la final te încadrează într-una dintre cele trei categorii de răz- 
boinici, numite după stelele noastre sfinte: Arktosian, cei care nu 
ajung la munte, dar supraviețuiesc; Oristian, cei care ajung la munte, 
însă nu şi în vârf; şi Carynthian, cei care escaladează vârful şi sunt 
consideraţi războinici de elită. Ca să fii considerat câştigător, tre- 
buie să atingi piatra din vârful lui Ramiel. În ultimele cinci secole, 
doar doisprezece războinici au ajuns pe munte. 

-Să înţeleg că tu ai atins piatra. 

- Rhys, Az şi cu mine am atins-o împreună, deşi am fost inten- 
ționat separați unii de ceilalți la început. 

-De ce? 

- Conducătorii se temeau de noi şi de ceea ce am fi putut deveni. 
Au crezut că dacă nu ne avem unii pe alţii ca să ne sprijinim, război- 
nicii sau fiarele au să ne vină de hac. S-au înșelat. Ochii îi străluciră 
aprig. Au aflat că ne iubim ca nişte frați adevărați şi că am face orice 
şi am ucide pe oricine ca să ajungem unii la alții, ca să ne salvăm. 
Ne-am croit drum ucigând şi am traversat Falia - cea mai groaznică 
dintre cele trei căi prin care poți să ajungi în vârful lui Ramiel — și 
am câştigat blestemăţia de Ritual. Am atins piatra în aceeaşi clipă 
şi am intrat în rândul războinicilor Carynthian. 

Nesta nu reuşi să își ascundă uimirea. 

- Şi spui că doar doisprezece au ajuns Carynthian... în cinci sute 
de ani? 

- Nu! Doisprezece au ajuns pe munte şi au devenit Oristian. 
Numai trei, în afară de noi, au câștigat Ritualul Sângelui şi au de- 
venit Carynthian. Cassian înghiţi în sec. Au fost războinici iscusiţi 
şi au condus unităţi model. Pe doi dintre ei i-am pierdut în lupta 
cu Hybernul. 

Probabil în explozia care-i spulberase pe cei o mie. În explozia 
de care îl ferise doar pe el. Numai pe el. 

Nestei i se strânse stomacul, groaza alunecând prin ea. Se forță 
să inspire prelung. 

- Deci tu crezi că femelele nu pot să participe la Ritual? 

- Probabil că Mor ar câştiga nebunia asta în timp record, dar nu. 
Nici măcar ea nu aş vrea să participe la Ritual. 

Partea nerostită a motivului pentru care nu ar fi vrut sa participe 
Mor îi lucea rece în privire. Ar fi trebuit să se apere de un altfel de 
violență, mai crâncenă, chiar dacă femelele erau la fel de bine in- 
struite ca masculii. 

Nesta se cutremură. 

- Ai putea avea o unitate de femele fără să participe la Ritualul 
Sângelui? 

-Fără Ritual, nu ar fi niciodată onorate ca adevărate război- 
nice - fără unul dintre acele trei titluri. Ei, bine, eu le-aş considera 
războinice, dar nu şi restul illyrienilor. Nicio altă unitate nu ar zbura 
cu ele. Ar considera că este o umilire, o insultă. Ea se încruntă, iar 
el ridică mâinile. Repet: schimbările se produc lent. Ai auzit porcă- 
riile pe care le-a zis Devlon despre menstruaţia ta. Asta se consideră 
progres. În trecut, ar fi ucis o femelă dacă ar fi luat o armă. Acum 
„dezinfectează“ lama şi îşi spun gânditori moderni. 

Dezgustul îi schimonosi trăsăturile. 

Nesta se ridică în picioare şi scrută văzduhul. Mintea i se limpe- 
zise - numai un pic. Nu o încânta perspectiva de a aranja cărţi pe 
raft când trupul o durea deja... Dar poate avea să o vadă pe Gwyn. 

- Antrenarea femelelor illyriene, continuă Cassian, nu ar avea 
nicio legătură cu lupta în războaiele noastre, ci cu faptul de a de- 
monstra că sunt la fel de capabile şi de puternice precum masculii. 

Ar însemna să înveţe să-şi stăpânească frica, să-şi sporească puterea 
pe care o au deja. 

- De ce le este frică? 

-Să devină ca mama mea, spuse el cu blândeţe. Să treacă prin ce 
a trecut ea. 

Să îndure ce înduraseră preotesele de sub munte. 

Nesta se gândi la preotesele tăcute care nu părăseau muntele, 
care trăiau în lumina slabă. Riven, care se grăbise pe lângă ea, ne- 
reușind să accepte prezența unei persoane străine, îi străfulgeră 
amintirile. Gwyn, cu ochii ei strălucitori care uneori se întunecau. 

Tăcerea ei îl făcu pe Cassian să-și încline capul. 

-Ce s-a întâmplat? 

- Ai antrena femele care nu sunt illyriene? 

-Te antrenez pe tine, nu-i aşa? 

- Adică, te-ai putea gândi să... Nu ştia cum să se exprime elegant, 
spre deosebire de Rhysand, maestrul cuvintelor. Preotesele din bi- 
bliotecă. Dacă le-aș invita să se antreneze cu noi aici, unde e un 
spaţiu privat și sigur, le-ai antrena? 

Cassian clipi lent. 

- Da. Adică bineînţeles, dar... El se crispă. Nesta, multe dintre fe- 
melele din bibliotecă nu vor - nu suportă - să fie iarăşi în preajma 
masculilor. 

-Atunci o să o rugăm pe una dintre prietenele tale să ni se ală- 
ture. Pe Mor sau pe oricare alta. 

-S-ar putea ca preotesele să nu aibă tăria de a-mi tolera prezenţa. 

-Tu niciodată nu ai răni aşa pe nimeni. 

Privirea i se îmbună un pic. 

- Nu despre asta e vorba în cazul lor, ci despre teamă - trauma 
care le împovărează. Chiar dacă ar şti că nu le-aş face niciodată ceva 
rău, tot s-ar putea să le stârnesc nişte amintiri incredibil de greu 
de îndurat. 

- Ai spus că antrenamentul o să mă ajute cu... problemele mele. E 
posibil să le ajute şi pe ele. Măcar dă-le un motiv să iasă puțin afară. 

- Am să antrenez cu bucurie pe oricine reuşeşti să convingi să 
vină aici, spuse Cassian după ce o privi un moment. Mor este ple- 
cată, dar pot să o rog pe Feyre... 

-Nu pe Feyre! Nesta urî cuvintele. Modul în care spatele lui 
înțepeni. Eu, pur şi simplu... zise fără să poată să-l privească. 

Cum ar fi putut să îi explice neînțelegerile dintre ea şi sora ei? 
Scârba de sine care ameninţa să o devoreze ori de câte ori se uita la 
chipul lui Feyre? 

- Bine, repetă Cassian. Nu pe Feyre. Dar trebuie să îi anunţ pe ea 
şi pe Rhys. Probabil că şi tu ar trebui să îi ceri permisiunea lui 
Clotho. O mână caldă îi cuprinse umărul şi i-l strânse uşor. Îmi 
place ideea asta, Nesta. Ochii lui căprui scânteiară intens. Îmi place 
foarte mult. 

Şi, dintr-un motiv oarecare, cuvintele acestea însemnau totul. 


CAPITOLUL 17 


- Am o propunere pentru tine. 

Cu muşchii abdomenului zvâcnindu-i şi picioarele cuprinse de 
dureri, Nesta rămase în picioare în faţa biroului lui Clotho cât pre- 
oteasa termină de notat ceva pe marginea unui manuscris, ajutată 
de stiloul fermecat. 

Clotho își înălță capul când stiloul puse ultimul punct şi scrise 
pe o bucăţică de hârtie „Da?“ 

- Le-ai permite preoteselor tale să se antreneze cu mine în fie- 
care dimineaţă în ringul de pe acoperişul Casei? Nu pe toate, doar 
pe cele care s-ar putea arăta interesate. 

Clotho rămase locului. Apoi, stiloul se mişcă. 

„De ce să se antreneze?“ 

-Ca să aibă forță fizică, să se apere, să atace, dacă vor. Dar şi ca 
să-şi limpezească mintea. Să-şi găsească echilibrul. 

„Cine o să le supravegheze antrenamentul? Tu?“ 

- Nu! Nu sunt calificată pentru asta. Am să mă antrenez cu ele. 
Inima îi bătea cu putere. Nu ştia exact de ce. Cassian o să-l suprave- 
gheze. Îşi ține mâinile acasă - adică este respectuos şi... 

Nesta clătină din cap. Vorbea ca o nesăbuită. 

Pe sub umbrele glugii ei, Nesta simţea privirea lui Clotho aţintită 
asupra sa. Stiloul se mişcă din nou. 

„Mă tem că nu au să vină multe.“ 

- Ştiu. Dar măcar una sau două... Mi-ar plăcea să le propun asta. 
Nesta gesticulă spre un stâlp din spatele lui Clotho. Am să lipesc 
acolo o listă de înscriere. Orice preoteasă care vrea să mi se alăture 
este bine-venită. 

Nesta simți din nou privirea lungă de sub glugă, greutatea ei 
atingând-o ca o fantomă. 

„Oricine vrea să se înscrie are binecuvântarea mea“, scrise apoi 


Clotho. 
Hp 


Nesta lipi lista de înscriere pe stâlp în aceeaşi zi. 

Nimeni nu îşi scrisese numele înainte de plecarea ei. 

Se trezi devreme, se duse în bibliotecă să verifice lista şi o găsi 
tot goală. 

-O să dureze, o consolă Cassian când îşi dădu seama ce îi chi- 
nuia chipul când intră în ringul de antrenament. Continuă să le 
oferi ajutorul tău, adăugă cu un strop de blândeţe. 

Aşa că Nesta îl ascultă. 

În fiecare după-amiază când ajungea la bibliotecă, verifica lista. 
În fiecare seară când pleca, o verifica încă o dată. Era mereu goală. 

La antrenamente, Cassian începu să o înveţe exerciţii de bază 
pentru picioare şi de poziţionare a trupului în lupta de la corp la 
corp. Fără lovituri cu pumnii sau picioarele, nu încă. Nesta rezistă 
în infernala poziţie „scândură“ zece secunde. Apoi cincisprezece. 
Apoi douăzeci. Treizeci. 

Cassian adăugă şi greutăţi, ca să-i întărească braţele subțiri. Pie- 
tre grele cu mânere cioplite, pe care să le țină cât făcea genuflexiuni 
şi fandări. 

Şi cât respira. 

Ea încercă din nou scările. Cobori cinci sute înainte ca muşchii 
să îi ceară să se întoarcă. În a doua seară, se opri la șase sute cinci- 
zeci. Apoi la şapte sute cincizeci. 

Nu ştia ce avea să facă odată ajunsă la ultima treaptă: probabil 
avea să găsească o crâşmă sau vreun bordel şi să se îmbete ca o 
proastă. Dacă reușea, o merita, îşi spunea la fiecare pas. 

Noaptea, epuizarea o apăsa atât de mult, încât abia reușea să mă- 
nânce şi să se îmbăieze înainte să se prăbuşească pe pat. Abia citea 
un capitol dintr-o carte înainte să i se închidă ochii. Într-unul dintre 
cuferele pregătite de Elain, găsise un roman cu obscenităţi, pe care-l 
citise deja şi îi plăcuse şi-l lăsase pe birou. 

„L-am găsit pentru tine. Este un cadou“, spusese ea, şi cartea se 
făcuse nevăzută. Dar, dimineața, găsise pe masa ei un buchet de flori 
de toamnă, vaza de sticlă fiind plină ochi cu ochiul-boului şi crizan- 
teme de toate culorile. 

Trecu o săptămână în careabia o văzu pe Gwyn şi află de la Clotho 
că Merrill o extenuase cu cercetarea despre războinicele Valkyrie. 
Însă Nesta avea atât de multe cărți de pus pe rafturi, că orele se scur- 
geau repede. 

Mai ales odată ce începu să se folosească de volume ca să se an- 
treneze. Mergând pe rampă, ţinea un teanc impresionant şi executa 
mai multe fandări, surprinzându-le de câteva ori pe preotesele de la 
următorul nivel uitându-se la ea. 

Zilnic verifica lista de înscriere de pe stâlpul din spatele biroului 
lui Clotho. Era goală. 

Zi de zi, zi de zi. 

„Continuă să le oferi ajutorul tău“, îi spusese Cassian. 

Nesta începu să se întrebe de ce ar fi contat, dacă nimeni nu se 


deranja să-l accepte. 


- Dacă ţii pumnul aşa când loveşti pe cineva, ai să-ţi striveşti de- 
getul mare. 

Gâfâind şi cu spatele ud de transpiraţie, Nesta se uită urât la 
Cassian. Ridică pumnul pe care îi ordonase să-l strângă, cu degetul 
mare sub celelalte. 

- Ce e în neregulă cu pumnul meu? 

-Ține degetul mare sub degetul arătător şi cel din mijloc. El 
strânse pumnul ca să îi arate, şi mişcă în stânga şi-n dreapta degetul 

mare lipit de celelalte. Dacă degetul mare e primul la impact, o să te 
doară ca naiba. 

Uitându-se cu atenție la pumnul lui Cassian, Nesta îi urmă 
instrucțiunile. 

-Şi apoi? 

El ridică din bărbie. 

-Ia poziția pe care am repetat-o ieri. Cu picioarele paralele şi 
bine înfipte în pământ... 

- Ştiu, ştiu, mormăi Nesta, şi luă poziția pe care o tot exersase în 
ultimele trei zile, sub atenta lui supraveghere. 

Se uită la picioare, își îndoi un pic genunchii şi se ridică de 
două ori pe vârfuri ca să fie sigură că-şi poziţionase corect centrul 
de greutate. 

Cassian îi dădu târcoale. 

- Bun! Orice pumn pe care-l dai trebuie să fie rapid şi precis, nu 
o legănare violentă care să te facă să-ţi pierzi echilibrul şi puterea 
din braţ. Trupul şi respiraţia ta vor da pumnului mai multă putere 
decât braţul în sine. 

El luă o poziție asemănătoare şi lovi în aer. 

Se mișcă atât de uşor şi atât de brutal, că execută lovitura înainte 
ca ea să poată să clipească. 

Cassian întinse brațul după ce termină, scuturându-şi muşchii. 
Îşi suflecase mânecile pentru că era o zi călduță de toamnă, dar nu își 
scosese de tot cămaşa. În lumina orbitoare, tatuajul de pe braţul 
stâng părea să absoarbă toată strălucirea. 

- Aliniază-ţi primele două degete îndoite cu antebraţul. Cu ele 
vrei să loveşti, iar puterea din braţ o să le urmeze. Dacă loveşti cu 
inelarul şi degetul mic, ai să-ţi rupi mâna. 

-Habar n-aveam că e atât de periculos să loveşti cu pumnul. 

-Se pare că trebuie să gândeşti ca să fii o brută. 

Nesta îi aruncă o privire dură, dar se concentră să-şi alinieze 
antebraţul și degetele îndoite aşa cum îi indicase. 

- Asta-i tot? 

-Ca să loveşti cu degetele îndoite potrivite, trebuie să-ţi înclini 
foarte puţin încheietura în jos. 

-De ce? 

-Ca să nu ţi-o rupi. 

Ea îşi cobori braţul. 

- Având în vedere în cât de multe moduri pot să-mi rup mâna 
când dau un pumn, nu mi se pare că merită să învăţ aşa ceva. 

- De aceea un bun războinic ştie să-și aleagă luptele. Cassian 
îşi cobori pumnul. Trebuie să te întrebi de fiecare dată dacă me- 
rită riscul. 

-Şi mereu loveşti perfect? 

- Da! spuse Cassian fără urmă de îndoială. Masculul îşi dădu 
părul din ochi. Ei, bine, în majoritatea timpului. Au fost câteva în- 
căierări când n-am avut echilibrul şi unghiul potrivit, dar un pumn, 
chiar şi unul care ar fi putut să-mi rupă mâna, a fost cea mai bună 
cale de a scăpa de probleme. Mi-am zdrobit mâna... Miji ochii 
spre cer, de parcă ar fi numărat în minte. O, probabil de zece ori. 

-În cinci sute de ani. 

-Nu pot să fiu perfect în fiecare moment al fiecărei zile, Nes. 

Ochii îi licăriră. 

Nebunia de pe hol de săptămâna trecută nu se repetase. Şi 
noaptea fusese prea obosită ca să mai ajungă măcar în sala de mese, 
cu atât mai puţin să se satisfacă în pat. 

- Bun! spuse el. Acum mişcă-ţi şoldurile odată cu pumnul. Mai 
lovi o dată în aer şi acum se mişcă mai lent, permițându-i să vadă 
cum trupul îi urma lovitura. O să-ţi implice trunchiul şi umărul, care 
îţi dau mai multă putere. Cassian repetă mișcarea. 

- Deci exerciţiile abdominale sunt bune şi la altceva, nu doar ca 
să-ţi etalezi mușchii? 

El îi zâmbi strâmb. 

- Chiar crezi că vreau doar să mă dau în spectacol? 

-Cred că te-am surprins uitându-te în oglinda aia de cel puțin 
douăsprezece ori la fiecare lecţie. 

Nesta dădu din cap spre oglinda îngustă din partea cealaltă a 
ringului. 

Cassian chicoti. 

- Mincinoaso! Te foloseşti de oglindă ca să mă urmăreşti când 
crezi că nu sunt atent. 

Ea refuză să-i permită să vadă adevărul pe chipul ei. Refuză să-şi 
plece măcar capul. Se concentră din nou la poziţia ei. 

- Vrei să mă antrenez, spuse Nesta, aşa că antrenează-mă! 

Chiar dacă nu apărea nicio preoteasă, chiar dacă era o nesăbuită 
că spera să vină vreuna, antrenamentul nu o deranja. Îi limpezea 
mintea şi îi impunea să gândească și să respire atât de intens, că gân- 
durile asurzitoare nu prea aveau şanse să o devoreze. Acele gânduri 
reveneau doar în clipele de linişte, de obicei dacă-şi pierdea con- 
centrarea cât lucra în bibliotecă sau făcea baie. Și, când se întâmpla 
asta, scara o chema întotdeauna. Cele zece mii de trepte infernale. 

În afară de a-i da ocupaţie, ar fi ajutat-o antrenamentul, munca 
şi scările cu ceva? Gândurile tot o aşteptau ca nişte lupi, ca să tabere 
pe ea. Să o sfâşie. 

„Te-am iubit din prima clipă în care te-am ţinut în braţe.“ 

Lupii se apropiară, zgâriind cu ghearele. 

- Unde ai dispărut? o întrebă Cassian, îngrijorarea umbrindu-i 
ochii căprui. 

Nesta își reluă poziţia, ceea ce îi făcu pe lupi să se retragă un pas. 


- Nicăieri. 


Elain era în biblioteca privată. 

Nesta îşi dădu seama de asta înainte să măture scările pline de 
praf din bibliotecă. 

Parfumul delicat de miere şi iasomie al surorii ei dăinuia în 
holul de piatră roşie ca o promisiune a primăverii, ca un râu strălu- 
citor pe care ea îl urmă până la uşile deschise ale încăperii. 

Elain stătea în faţa zidului cu ferestre, îmbrăcată într-o rochie 
mov al cărei corsaj strâmt arăta cât de mult se implinise sora ei de la 
primele zile în Regatul Nopţii. Unghiurile ascuţite dispăruseră, 
fiind înlocuite de moliciune și rotunjimi elegante. Nesta ştia că şi ea 

arătase aşa la un moment dat, chiar dacă sânii lui Elain fuseseră în- 
totdeauna mai mici. 

Nesta se uită la cât de costelivă şi deşirată era. Sora ei se întoarse 
către ea radiind de sănătate. 

Zâmbetul lui Elain era la fel de luminos ca soarele de dincolo 
de ferestre. 

- M-am gândit să vin să văd ce faci. 

Cineva o adusese pe Elain aici, pentru că era imposibil să fi fost 
în stare să urce cele zece mii de trepte. 

Nesta nu îi zâmbi surorii ei, ci mai degrabă gesticulă spre trupul 
său, hainele de piele şi praf. 

- Am fost ocupată. 

- Arăţi un pic mai bine decât acum câteva săptămâni. 

Ultima dată când o văzuse pe Elain, fusese cu o săptămână îna- 
inte să ajungă în Casă. Trecuse pe lângă sora ei în piaţa aglomerată 
căreia i se spunea Palatul Oaselor şi Sării şi, cu toate că Elain se 
oprise intenționând cu siguranţă să îi vorbească, Nesta trecuse mai 
departe. Nu se uitase în urmă înainte să dispară în mulțime. Nesta 
nu voia să se gândească la cât de prost arătase atunci, dacă înfăţişarea 
ei de acum era mai bună. 

- Adică nu mai eşti palidă, o lămuri Elain şi, plecând de lângă fe- 
restre, traversă camera, oprindu-se la o distanţă de câţiva paşi, de 
parcă s-ar fi abținut să o îmbrăţişeze aşa cum şi-ar fi dorit. 

De parcă Nesta ar fi fost vreo leproasă. 

De câte ori se aflaseră în această cameră în primele luni? De câte 
ori fuseseră în situația asta, doar rolurile fiind inversate? Pe atunci, 
Elain era fantoma, închisă în lumea gândurilor ei. 

Cumva, Nesta devenise fantoma. 

Mai rău decât o fantomă. O nălucă a cărei furie şi foame era 
nesfârşită, eternă. 

Elain pur şi simplu avusese nevoie de timp să se adapteze, dar 
Nesta ştia că ea, pe de altă parte, avea nevoie de mai mult decât atât. 

-Îți place aici? 

Nesta se uită în ochii căprui şi blânzi ai surorii ei. Pe vremea 
când erau oameni, Elain era de departe cea mai drăguță dintre toate 

trei, iar când fusese transformată în Mare Spiriduş, frumusețea aceea 
sporise. Nesta nu reuşea să identifice schimbările prin care trecuse, 
în afara faptului că se alesese cu urechi ascuţite, dar drăgălășenia lui 
Elain atinsese pragul unei frumuseți devastatoare. Elain nu părea 
să-şi dea seama de asta. 

Elain fusese dintotdeauna dulce şi neatentă, iar Nesta, lupul care 
mârâia lângă ea, pregătită să sfâşie pe oricine o amenința. 

„Elain e plăcută ochiului, dar nu are ambiţie. Visele ei nu depă- 
şesc grădina și hainele frumoase. Într-o zi, dacă rămâne la fel de 
frumoasă, o să ne prindă bine pe piaţa căsniciilor, însă numai mul- 
țumită uneltirilor noastre, Nesta, nu ale ei, o să se aleagă cu o par- 
tidă bună“, gândise cândva mama ei cu voce tare, în timp ce Nesta îi 
stătea alături, lângă măsuţa de toaletă, şi o slujnică îi peria în tăcere 
părul şaten-auriu. 

Atunci, Nesta avea doisprezece ani, iar Elain nu împlinise 
unsprezece. 

Fusese atentă la toate uneltirile şi planurile mamei, care nu mai 
apucaseră să se realizeze. 

„O să trebuiască să-l rugăm pe tatăl vostru să se ducă pe conti- 
nent la momentul potrivit“, spusese deseori mama ei. „Aici nu sunt 
bărbaţi demni de niciuna dintre voi două.“ Pe atunci, Feyre, o co- 
pilă ciudată şi ursuză, pe care propria mamă o ignora, nici măcar nu 
fusese luată în considerare. „Nobilimea conduce încă acolo - lorzii, 
ducii şi prinții - dar bogăţia lor s-a dus și multe dintre moșiile lor 
sunt aproape în paragină. Două domnișoare frumoase cu averea 
unui rege ar putea ajunge departe.“ 

„Aş putea să mă mărit cu un prinţ?“ întrebase Nesta, iar mama 
ei doar zâmbise. 

Nesta clătină din cap ca să alunge amintirile şi spuse în cele 
din urmă: 

-Nu am de ales decât să fiu aici, deci nu văd cum aş putea să mă 
simt bine. 

Elain își frânse degetele subțiri cu unghii pe care şi le menținea 
scurte ca să poată lucra în grădinile ei. 

- Nesta, ştiu că împrejurările în care ai venit aici au fost îngrozi- 
toare, dar asta nu înseamnă că trebuie să te simți atât de prost. 

- Ți-am fost alături săptămâni în şir, spuse Nesta pe un ton egal. 
Săptămâni întregi, cât te-ai distrus, refuzând să mănânci şi să bei. 
Când părea că speri să te ofileşti pur şi simplu şi să mori. 

Elain tresări. Însă Nesta nu putu să nu vorbească. 

- Nimeni nu ţi-a sugerat să-ţi vii în fire și nici nu te-a ameninţat 
că ai să fii trimisă înapoi în ţinuturile oamenilor dacă nu o faci. 

Elain, în mod surprinzător, rămase calmă. 

- Eu nu beam până nu mai ştiam de mine şi... şi nici altceva. 

-Nu ţi-o trăgeai cu necunoscuți? 

Elain tresări din nou, roşind. 

Nesta pufni zgomotos. 

- Trăieşti printre fiinţe care n-au nimic de-a face cu preţiozitatea 
umană, ştii? 

Elain îşi îndreptă din nou umerii când Nesta adăugă: „Nu e ca şi 
cum tu şi Graysen nu v-aţi dat frâu liber sentimentelor“. 

Era o lovitură josnică, dar Nestei nu îi păsa. Ştia că Elain i se dă- 
ruise lui Graysen cu o lună înainte să fie transformate în Spiriduşi. 
Elain strălucise în dimineața următoare. 

Sora ei îşi înclină capul. Nu începu să plângă, ca de fiecare dată 
când se aducea vorba despre Graysen. 

- Eşti supărată pe mine, spuse ea în schimb. 

Bine, atunci. Şi ea putea să fie directă. 

- Pentru că mi-ai împachetat lucrurile cât timp Rhysand şi Feyre 
mi-au zis că sunt o epavă inutilă? Da! 

Elain îşi încrucişă braţele şi-i vorbi calm şi cu tristeţe: 

- Feyre m-a avertizat că s-ar putea întâmpla asta. 

Cuvintele o loviră pe Nesta ca o palmă. Discutaseră despre ea, 
despre comportamentul şi atitudinea ei. Elain şi Feyre - asta era noua 
stare de fapt. Legătura pe care o alesese Elain. 

Era inevitabil, presupuse Nesta, cu stomacul în piuneze. Ea era 
monstrul. De ce să nu facă front comun cele două şi să o alunge? 
Deşi crezuse că Elain îi văzuse mereu părţile rele şi hotărâse să-i ră- 
mână oricum alături. 

-Tot mi-am dorit să vin, continuă Elain calmă şi concentrată, pe 
un ton rece. Am vrut să te văd, să îți explic. 

Elain o alesese pe Feyre, alesese mica ei lume perfectă - ca şi 
Amren, de altfel. Nesta înțepeni. 

-Nu ai ce să-mi explici. 

Elain îşi ridică mâinile. 

- Am făcut-o pentru că te iubim. 

- Te rog, scuteşte-mă de prostii! 

Făcând ochii mari, Elain se apropie, fără îndoială convinsă pe 
deplin de inocenţa şi bunătatea ei înnăscută. 

-Nu te mint. Am făcut-o pentru că te iubim și suntem îngrijoraţi 
din cauza ta și dacă tata ar fi fost aici... 

-Să nu-l mai pomeneşti niciodată! Nesta își dezgoli dinţii, dar 
nu ridică tonul. Să nu-l mai pomenești niciodată, auzi? 

Îşi interzise să se dezlănțuie cu totul, dar simți fiara groaznică 
din ea agitându-se. Îi simți puterea crescândă, strălucitoare, însă 
încă rece. Se grăbi să o înăbușe, dar era prea târziu. Icnetul lui Elain 
confirmă că ochii Nestei căpătaseră culoarea focului argintiu, așa 
cum îi descrisese Cassian. 

Însă Nesta stinse focul în întunericul ei, până se răcori, se goli 
şi-şi recăpătă calmul. 

Durerea traversă încet chipul lui Elain. Şi înțelegerea situaţiei. 

- Despre asta e vorba? Despre tata? 

Nesta îi arătă ușa, degetul tremurându-i din cauza efortului de a 
ţine la distanță puterea care se zbătea. Fiecare cuvânt rostit de Elain 
amenința să-i năruie calmul. 

- Pleacă! 

Elain începu să lăcrimeze, dar continuă să îi vorbească hotă- 
rât, calm: 

-Nu s-a putut face nimic ca să-l salvăm, Nesta. 

Cuvintele ei puneau paie pe foc. Elain îi acceptase moartea ca 
fiind inevitabilă. Nu se deranjase să lupte pentru el, ca şi când nu ar 
fi meritat efortul, exact aşa cum Nesta ştia că propria-i persoană nu 
îl merita. 

De data asta, Nesta nu îşi împiedică puterea să-i strălucească în 
privire; tremură atât de violent, încât fu nevoită să-şi strângă mâi- 
nile în pumni. 

- Îți spui că nu s-ar fi putut face nimic pentru că e de neîndurat 
să te gândeşti că tu ai fi putut să-l salvezi, dacă te-ai fi deranjat să 
apari cu câteva minute mai devreme. 

Minciuna îi lăsă un gust amar. 

Nu era vina lui Elain că tatăl lor murise. Nu, doar Nesta era vi- 
novată, dar dacă Elain era atât de hotărâtă să scoată la iveală binele 
din ea, atunci intenţiona să-i arate surorii ei cât putea fi de urâtă. 
S-o sfâşie şi pe Elain o părticică din agonia asta... 

De aceea o alesese Elain pe Feyre. Acesta era motivul. 

Feyre o salvase pe Elain de nenumărate ori, însă Nesta rămăsese 
pe margine, înarmată doar cu limba-i plină de venin. Nu făcuse 
nimic cât muriseră de foame. Stătuse cu mâinile-n sân când Hybernul 
le furase şi le vârâse în Cazan - când Elain fusese răpită. Şi nici când 
Hybernul îl prinsese pe tatăl lor nu făcuse nimic ca să-l salveze. 
Frica o paralizase, golindu-i mintea, iar ea îi permisese să o facă, să 
o stăpânească şi, când gâtul tatălui lor se frânsese, fusese prea târziu. 
Şi fusese doar vina ei. 

De ce să nu o fi ales Elain pe Feyre? 

Elain încremeni, dar refuză să cedeze în fața a ceea ce zări în pri- 
virea Nestei. 

-Crezi că eu sunt vinovată de moartea lui? Încerca să o pro- 
voace. Tocmai Elain, dintre toţi oamenii. Doar regele Hybernului 
este vinovat de asta. 

Tremurul din glas îi ştirbea hotărârea cu care vorbea. 

Nesta îşi dădu seama că-şi atinsese scopul. Deschise gura, dar 
nu reuşi să continue. Spusese destule. 

Rapid, puterea din ea se retrase, dispărând ca fumul în vânt, lă- 
sând doar epuizarea să-i apese oasele şi să-i poticnească suflarea. 

-Nu contează ce cred. Întoarce-te la Feyre şi la mica ta grădină! 

Nici măcar când se luau la harță în căsuţa lor, contrazicându-se 
care să primească haine, cizme sau funde, nu fusese aşa. Certurile 
acelea fuseseră meschine, rezultatul sărăciei şi al lipsei de confort. 

Aceasta era o cu totul altă fiară, dintr-un loc la fel de întunecat ca 
bezna de la baza bibliotecii. 

Elain se îndreptă spre uşă, rochia mov măturând podeaua în 
urma ei. 

-Cassian a spus că el crede că antrenamentul te ajută, spuse ea 
mai mult în sinea ei decât pentru Nesta. 

-Îmi pare rău că te dezamăgesc! 

Nesta trânti uşile atât de puternic, încât se zgâlțâiră. 

În cameră se lăsă liniştea. 

Nu se întoarse către ferestre, ca să vadă cine ar fi putut trece în 
zbor cu Elain, cine ar fi fost martorul lacrimilor pe care sigur avea 
să le verse sora ei. 

Nesta se așeză într-unul dintre fotoliile din faţa şemineului stins 
şi se uită în gol. 

Nu opri lupii când se adunară din nou în jurul ei, plini de ură şi 
cu adevăruri dure pe limbile roşii. Nu îi împiedică în clipa în care 
începură să o sfâşie. 


Când Elain dădu buzna în sala de mese a Casei, Cassian şi Rhys 
încercau să scape de frigul adus de vântul rece care bătuse prin 
Windhaven şi care le intrase în oase. 

Ochii căprui îi erau plini de lacrimi, dar îşi ţinu bărbia sus. 

- Vreau să plec acasă, spuse cu o voce uşor tremurândă. 

Cassian se uită la Rhys, care o adusese pe sora mijlocie a familiei 
Archeron înainte să-l recupereze din Windhaven. Îşi dorise să vadă 
personal cât de pregătiţi de luptă erau illyrienii. Faptul că Rhys nu 
găsise nimic în neregulă îl încânta şi-l îngrozea totodată pe Cassian. 
Dacă războiul începea din nou, câți aveau să moară? În viaţă, misi- 
unea unui soldat era să lupte, să mărșăluiască însoţit de Moarte, iar 
el îi condusese pe masculi de multe ori în luptă. Totuşi, de câte ori le 
promisese ca un nesăbuit familiilor celor care muriseră în ultimul 
Război că pacea avea să dureze o vreme? Câte alte familii trebuia să 
mai aline? Nu ştia de ce de data asta era diferit, de ce îl apăsa atât de 

mult. Dar cât vorbiseră Rhys şi Devlon, Cassian se holbase la copiii 
din Windhaven, întrebându-se cât de mulţi urmau să-și piardă tatăl. 

Cassian alungă amintirea cât Rhys se uită cu atenție la Elain, 
ochii lui violet-albaștri sesizând totul. 

-Ce s-a întâmplat? 

Când Rhys vorbea aşa, era mai mult un ordin decât o întrebare. 

Elain îi făcu semn să o lase în pace înainte să deschidă uşile ve- 
randei şi să iasă la aer. 

- Elain, spuse Rhys când, alături de Cassian, o urmă în lumina 
soarelui ce apunea. 

Ea rămase lângă balustradă, briza mângâindu-i părul. 

-Nu se simte mai bine. Nici măcar nu își dă silința. 

Se cuprinse în braţe şi se uită la marea distantă. 

Mohorât, Rhys se întoarse către el. 

„Feyre a avertizat-o.“ 

Cassian oftă. 

„Nesta progresează - ştiu asta. Ceva a deranjat-o.“ Pentru că 
Rhys încă arăta ca moartea rece în persoană, adăugă: „O să du- 
reze. Poate că pentru moment ar fi bine ca surorile ei să nu o mai 
viziteze. Cel puţin nu fără permisiunea ei“. Nu îşi dorea să o izo- 
leze pe Nesta. „Dacă Elain vrea să o mai vadă, lasă-mă să o întreb 
mai întâi pe Nesta.“ 

Vocea lui Rhys se undui ca noaptea lichidă. 

„Și cum rămâne cu Feyre?“ 

„Nu o vrea pe Feyre aici.“ 

Puterea vui prin Rhys, întunecându-i stelele din ochi. 

„Calmează-te naibii!“ se răsti Cassian. „Au propriile probleme 
pe care trebuie să le rezolve. Nu ajută la nimic dacă amenințţi să o 
distrugi pe Nesta de fiecare dată când se deschide subiectul.“ 

Rhys îl ţintui cu o privire a cărei energie era ca forța unui val de 
maree. Dar Cassian rezistă, lăsând-o să treacă pe lângă el. Apoi 
Rhys clătină din cap şi-i spuse lui Elain: 

- Am să te duc acasă în zbor. 

Elain nu se opuse când Rhys o luă în braţe şi se înălțară în văz- 
duhul pătat în nuanţe de roşu şi roz. 

Cassian intră în Casă numai când cei doi se văzură ca un strop 
negru cu mov peste acoperișuri, Rhys zburând deasupra râului scli- 
pitor, de parcă i-ar fi arătat lui Elain priveliştile. 

Traversă furios sala de mese şi ieşi pe hol; cobori scările, picioa- 
rele lui micşorând distanța, până când deschise uşile de la biblio- 
teca familiei. 

-Ce naiba s-a întâmplat? 

Nesta stătea într-un fotoliu în faţa șemineului în care nu ardea 
focul, înfigându-și degetele în braţele plușate ale acestuia. O regină 
pe un tron capitonat. 

- Nu vreau să vorbesc cu tine, fu tot ce zise ea. 

Inima îi bătu cu putere, respirând greoi de parcă ar fi alergat doi 
kilometri. 

-Ce i-ai spus lui Elain? 

Nesta se aplecă în față ca să se uite la el şi apoi se ridică, arătând 
ca un stâlp de oţel şi flacără când rânji dezgolindu-și dinţii. 

- Bineînţeles că presupui că eu sunt vinovata. Se apropie şi mai 
mult, ochii arzându-i cu un foc rece. Mereu o aperi pe dulcea şi ino- 
centa Elain. 

El îşi încrucişă braţele, permițându-i să se apropie cât de mult 
voia ea. Naiba să-l ia dacă făcea vreun pas spre Nesta. 

-Îți aduc aminte că, până nu demult, tu ai fost principala apără- 
toare a dulcei și inocentei Elain. 

O văzuse înfruntând fără să gândească de două ori Spiriduşi ca- 
pabili să o măcelărească - făcuse totul pentru sora ei. 

Nesta clocoti, aproape tremurând de furie. Sau de frig. Pe toți 
zeii, era frig aici. Numai podelele încălzite te mai salvau. 

- Foc! spuse el şi Casa îl ascultă. Un foc uriaş prinse viață în 
vatra din spatele lui. 

- Fără foc, zise ea concentrată la Cassian, deşi cuvintele nu îi 
erau adresate. 

Casa păru să o ignore. 

- Fără foc! porunci Nesta. 

Masculul ar fi putut jura că ea se albeşte un pic la față. 

Pentru o secundă, fu din nou în Windhaven, în casa mamei lui 
Rhys. Ea se holbase la foc de parcă i-ar fi vorbit, de parcă n-ar fi 
conştientizat că el era aici. 

Focul pârâi. 

-Am zis... şuieră Nesta. 

Un buştean trosni, ca și când Casa ar fi ignorat-o pur şi simplu, 
întețind focul. 

Însă Nesta tresări. Abia clipi şi se cutremură, dar întregul trup îi 
înţepeni. Frica şi groaza îi traversară chipul. 

Straniu. 

Ciudăţenia pe care o observase pe chipul lui o făcu să se supere 
înainte să se avânte spre uşile deschise ale bibliotecii. 

- Unde te duci? voi el să afle, nereușind să-și înfrâneze furia 
din glas. 

- Afară! 

Ajunse pe hol şi se îndreptă spre scări. 

Cassian ieşi după ea, mârâind, şi o prinse repede din urmă. 

- Lasă-mă în pace! se stropşi ea. 

-Care-i planul, Nes? O urmă până la nivelul cel mai de jos al 
Casei şi până la scara de la jumătatea coridorului. Să-i distrugi pe 
oamenii care te iubesc până când, în sfârşit, cedează şi te lasă în 
pace? Asta vrei? 

Ea trase de clanţa uşii vechi şi-i aruncă o privire urâtă şi mortală 
peste umăr. Deschise gura şi apoi o închise, abţinându-se să dea 
glas cuvintelor. 

De parcă s-ar fi înfrânat pentru el. Ca şi cum l-ar fi compăti- 
mit. Ca şi cum l-ar fi cruțat. Ca şi când Cassian ar fi avut nevoie să 
fie apărat. 

-Spune-o! şuieră el. Spune-o naibii odată! 

Focul argintiu se aprinse în ochii ei şi furia ca de fiară îi încreţi 
pielea nasului. 

Pietrele Siphon de pe mâinile lui se încălziră, pregătindu-se 
pentru un inamic pe care refuza să-l recunoască. 

Privirea Nestei alunecă la pietrele roşii. Şi când acestea se reflec- 
tară din nou în ochii lui, focul nepământean din căutătura ei dispăru, 

înlocuit de ceva mort şi gol care-l făcu pe Cassian să aibă impresia 
că se uita în ochii orbi ai unui soldat căzut pe câmpul de luptă. 
Masculul văzuse ciori ciugulind astfel de ochi. 

Nesta nu scoase un cuvânt când se întoarse către scară, şi începu 


să coboare. 


CAPITOLUL. 18 


Nu vedea altceva decât casa scării de piatră roşie, respiraţia ei 
sacadată, cuţitele care se întorseseră cu vârful spre interior, tot 
tăind, şi zidurile ce se apropiau - picioarele-i ardeau cu fiecare 
treaptă coborâtă. 

Nu voia să fie în mintea ei, în trupul ei. Îşi dorea ca tobele şi cân- 
tecul tumultuos al unei viori să o umple de sunete, să-i reducă la tă- 
cere orice gând. Voia să găsească o sticlă de vin şi să bea mult, să lase 
vinul s-o facă să se piardă, să-i elibereze mintea şi să o amorțească. 

Tot mai jos. 

Cotitură după cotitură. 

Nesta trecu de treapta cu amprenta palmei arzânde. Cobori două 
sute cincizeci de trepte. Trei sute. Cinci sute. Opt sute. 

La treapta cu numărul opt sute trei, picioarele începură să i se 
clatine. 

Vuietul din capul ei se domoli când se concentră să rămână în 
poziţie verticală. 

La treapta o mie, se opri. 

În jur nu mai era decât liniştea ameţitoare. 

Nesta închise ochii şi îşi lipi fruntea de piatra rece din dreapta, 
ridicând un braţ ca să se sprijine, de parcă s-ar fi ţinut strâns de un 
iubit. Ar fi putut jura că o bătaie a unei inimi răsună în piatră ca şi 
când s-ar fi auzit dintr-un piept de sub urechea ei. 

Era propriul ei sânge, îşi spunea Nesta, chiar dacă se agăța de pe- 
rete, de acea bătaie. 

Îşi permise să inspire şi să expire de mai multe ori, ca să nu mai 
tremure. 

Acea bătaie a inimii nu se mai auzi în piatră. Zidul se răci sub 
obrajii ei roşii, înăsprindu-se sub vârfurile degetelor sale. 

Începu să urce. Treaptă cu treaptă. Coapsele o dureau, genunchii 
îi scârțâiau şi pieptul îi ardea. 

Mintea i se limpezise înainte să-şi târâie picioarele, urcând ulti- 
mele douăzeci de scări. Fusese nevoită să se oprească de cinci ori ca 
să se odihnească. De cinci ori, doar cât să-și tragă sufletul și să se 
calmeze - numai până când vuietul avea să se apropie din nou. 

Când ajunse înapoi pe palier, era extenuată, sleită de puteri. Cu 
faţa serioasă, Cassian se sprijini de peretele opus. 

- N-am chef să mă cert cu tine, spuse ea pe un ton egal, prea 
obosită ca să mai fie furioasă. Ştia că putea să apeleze la învoiala lor 
ca să-i poruncească să o ducă în zbor până în oraş, dar nu avea 
energia să se deranjeze măcar. Noapte bună! 

El îi tăie calea, blocând-o cu aripile. 

- La ce treaptă ai ajuns de data asta? 

De parcă ar fi contat. 

-O mie. 

Picioarele îi tot zvâcneau. 

- Impresionant! 

Nesta îl privi în ochi şi văzu că era sincer. Nu se deranjă să as- 
cundă oboseala care o apăsa. 

Voi să treacă pe lângă el, dar masculul nu-și plecă aripile. Dacă 
nu-i dădea un pumn, nu avea cum să treacă mai departe. 

-Ce este? 

-Ce te-a enervat astăzi? 

- Totul. 

Nu voia să zică mai multe. 

-Ce ţi-a spus Elain? 

Nu putea să rememoreze conversaţia, să vorbească despre tatăl 
ei, moartea lui sau orice altceva. Aşa că închise ochii obosiţi. 

- De ce nu se înscriu la antrenament? 

El ştia la cine se referea. 

- Poate că nu sunt pregătite. 

-Credeam că au s-o facă. 

-De asta eşti supărată? o întrebă el cu atât de multă blândeţe şi 
tristeţe totodată. 

Nesta deschise ochii. 

- Unele dintre ele sunt aici de sute de ani şi tot nu au reușit să îşi 
revină după ceea ce au îndurat. Aşadar, eu ce speranță am? 

El îşi masă umărul, de parcă l-ar fi durut. 

- Nesta, lucrăm abia de două săptămâni. Din punct de vedere 
fizic, s-ar putea să vezi nişte schimbări, dar pentru ce se întâmplă în 
mintea şi în inima ta trebuie să mai treacă mult timp. La naiba! lui 
Feyre i-a luat luni întregi... 

- Nu vreau să aud de Feyre şi de călătoria ei specială. Nu vreau 
să aud desprea lui Rhys, a lui Morrigan sau a oricui altcuiva. 

- De ce? 

Întrebarea îi stârni din nou furia. Ea refuză să deschidă gura, 
concentrându-se în schimb să domolească puterea dinăuntrul ei 
până aceasta nici nu mai murmură. 

- De ce? insistă el. 

- Pentru că nu vreau! se răsti Nesta. Strânge-ţi aripile de liliac! 

Cassian o ascultă, dar se apropie, înălțându-se deasupra ei. 

- Atunci, Nes, am să-ţi povestesc despre călătoria mea specială, 
i-o spuse pe un ton mai rece ca niciodată. 

-Nu vreau să aud. 

-I-am măcelărit pe toți cei care i-au făcut rău mamei. 

Nesta clipi, greutatea pe care o simţea dispărând când auzi cu- 
vintele groaznice. 

Pe chipul lui Cassian se simţea doar ura veche. 

-Când am mai crescut şi am fost destul de puternic, m-am în- 
tors în satul în care m-am născut și de unde am fost smuls din bra- 
tele ei, şi am aflat că a murit. Şi nu am avut cu cine să mă lupt ca să 
schimb asta. Au refuzat să îmi spună unde au îngropat-o. Una din- 
tre femele mi-a dat de înțeles că au aruncat-o de pe o stâncă. 

Groaza şi ceva asemănător durerii o străbătură pe Nesta. 

O lumină rece se aprinse în ochii lui. 

-Aşa că i-am distrus. Pe cei care nu au fost responsabili de 
moartea ei - pe copii, câteva femele şi pe cei în vârstă - i-am lăsat 
în pace. Dar... i-am făcut să sufere pe toți cei care au jucat un rol în 
suferința ei. Rhys și Azriel m-au ajutat. L-au găsit pe rahatul care 
mi-a dat viață. Mi-am lăsat fraţii să-l bată crunt înainte să-l ucid. 

Cuvintele plutiră între ei. 

- Au trecut zece ani până când am reuşit să înfrunt ceea ce le-am 
făcut acelor oameni şi ce am pierdut, spuse el cu o furie domoală. 
Zece ani. Tremura, dar nu de frică. Deci dacă vrei să treacă zece ani 
ca să înfrunți orice te macină, n-ai decât! Dacă vrei să aştepţi două- 
zeci, e treaba ta! 

Tăcerea se lăsă, întreruptă doar de gâfâielile lor. 

- Regreţi ce ai făcut? întrebă Nesta în şoaptă. 

- Nu! îi răspunse el cu sinceritate şi hotărâre. 


Nesta îşi plecă privirea, de parcă asta l-ar fi împiedicat să vadă 
totul. 

Degetele calde şi puternice îi cuprinseră bărbia, bătăturile zgâ- 
riindu-i uşor pielea. 

Îi permise să-i dea capul un pic pe spate. Nu își dăduse seama 
că el se apropiase atât de mult - că îi despărțeau doar câţiva centi- 
metri. Asta dacă nu cumva ea plutise către Cassian, atrasă de toate 
vorbele brutale. 

Cassian îi ţinu bărbia cu blândeţe. 

- Pot să îndur orice simţi nevoia să-mi zici. N-am să cedez. 

Nu era nicio provocare în cuvintele lui. Doar o rugăminte. 

-Nu înţelegi, zise ea pe un ton aspru. Nu sunt ca tine şi ca toți 
ceilalți. 

- Asta nu m-a deranjat câtuşi de puţin niciodată, spuse, şi-şi re- 
trase mâna în care îi ţinuse bărbia. 

Ea îşi îndreptă spatele. 

-Ar trebui. 

- O zici de parcă ai vrea să mă deranjeze. 

- Deranjează pe toată lumea. Până şi pe deosebitul de Rhysand. 

Cassian îşi dezgoli dinţii, orice urmă de blândeţe dispărând. 

- Ți-am zis o dată şi am să-ţi repet: nu vorbi cu dispreţ despre el! 

-Nu este Marele meu Lord. Pot să vorbesc despre Rhysand cum 
vreau. Ea dădu să plece, dar masculul o apucă de încheietură, 
ţinând-o pe loc. Dă-mi drumul! 

- Obligă-mă! Foloseșşte-te de ce ai învățat la antrenament şi 
obligă-mă! 

Furia fierbinte o cuprinse. 

-Eşti un ticălos arogant! 

- Şi tu eşti o vrăjitoare trufaşă! Ne potrivim. 

- Dă-mi drumul! mormăi ea. 

Cassian pufni, dar o ascultă, întorcându-se cu spatele când făcu 
un pas înapoi. Şi lumina triumfului din ochii lui, senzaţia clară că el 
credea că, într-un fel, o enervase şi câștigase lupta asta o determină 
să-l apuce de partea din faţă a jachetei lui. 

Nesta își spuse că-şi strânse degetele de la picioare şi-şi apropie 
gura de a lui doar ca să-i şteargă zâmbetul de pe chip. 


CAPITOLUL 19 


Pentru o clipită, când Nesta se ridică pe vârfuri şi-i atinse buzele, 
simţi doar căldura gurii lui Cassian, apăsarea trupului său şi rigi- 
ditatea din toți mușchii care-i tremurau. 

Îl sărutase cu ochii deschişi, ca să vadă exact cât de larg îi deschi- 
sese pe ai lui. 

Nesta se retrase după o secundă şi-l văzu tot cu ochii mari, res- 
pirând greoi. 

Râse încetişor, intenționând să-și desprindă degetele din jacheta 
lui şi să plece pe hol, dar nu apucă decât să-şi coboare mâna dreaptă 
înainte ca masculul să o sărute la rândul său. 

Forţa acelui sărut îi împinse către zid, umerii Nestei izbindu-se 
în piatră când trupul lui se lipi de al ei, Cassian strecurându-și o 
mână în părul femelei când îi apucă şoldul cu cealaltă. 

Clipa în care Nesta se lovi de zid şi în care Cassian o cuprinse cu 
totul distruse orice iluzie a înfrânării. Deschise gura şi el o pedepsi 
sărutând-o cu patimă. 

Şi gustul lui, ca de vânt sărutat de zăpadă şi tăciuni aprinși... 

Ea gemu, incapabilă să se abțină. 

Aparent, sunetul era slăbiciunea lui, pentru că degetele din părul 
ei îi intraseră în scalp, înclinându-i capul ca să poată să-i simtă mai 
mult gustul, să o revendice. 

Nesta îşi lăsă mâinile să umble peste pieptul lui musculos, dis- 
perată să-i simtă pielea, să atingă orice în clipa în care limbile li se 

întâlniră şi se despărțiră, când el o linse în cerul gurii şi-şi trecu 
limba peste dinţii ei. 

Ea îi întâmpină mişcările şi rațiunea o părăsi. Își înfipse degetele 
în părul lui şi văzu că era la fel de moale cum şi-l imaginase, şuvi- 
tele fiind ca mătasea pe pielea ei. 

Toate gândurile pline de ură îi zburară din minte. Se lăsă pradă 
distragerii, îi ură „bun venit“ cu braţele deschise şi lăsă acel sărut să 
ardă totul. Nu-i păsa decât de gura, limba şi dinţii lui, de lins, gustat 
şi muşcat; exista doar puterea trupului său, apăsarea de al ei, dar nu 
suficient de mult... 

Cassian își strecură mâinile pe după ea și, apucând-o de fund, o 
ridică în aer. Ea îi cuprinse talia cu picioarele şi gemu iarăşi când 
masculul se împinse între coapsele ei. 

Avea nevoie de pauza asta scurtă de la gândurile ei, de la chestia 
care ardea adânc înăuntrul ființei sale, de la amintirile care o bân- 
tuiau. Avea nevoie de asta. De el. 

Cassian se apropie şi gemu la prima împingere a coapselor. Ea îşi 
arcui spatele când auzi sunetul gutural, expunându-şi gâtul pe care 
masculul îl luă în stăpânire, dezlipindu-şi buzele de ale ei. 

Cu limba, trasă o linie în sus, urmată de o dâră de căldură, şi 
ajunse în locul de sub ureche care o făcea să-şi strângă pumnii, să 
scâncească. El zâmbi. 

- Aşa? o întrebă în şoaptă, şi linse iarăşi locul. 

Sânii începură să o doară şi se mişcă spre el, căutând să se atingă 
de pieptul lui, căutând orice urmă de frecare. Dar Cassian își îngro- 
pase chipul în gâtul ei, muşcându.-i-l uşor acolo unde i se zbătea 
pulsul. Durerea delicată o făcu să gâfâie, iar limba lui pe piele, să-şi 
dea ochii peste cap. 

Totuşi, îşi retrase capul de lângă gâtul ei. Nicicând nu fusese 
Nesta mai expusă ca acum, când Cassian o pătrunse din nou şi o 
privi zvârcolindu-se. 

Un zâmbet întunecat îi împodobi buzele. 

- Ce sensibilă eşti, îi şopti cu o voce pe care nu o auzise nicio- 
dată, dar pentru care s-ar fi târât ca să o audă din nou. 

Lent, îşi împinse coapsele înainte, lăsându-și duritatea să-i pă- 
trundă durerea pulsândă. Ea se strădui să-şi recapete controlul, 
rațiunea - dar se trezi dorindu-și să-i ofere totul lui, să-l lase să o 
atingă, să o lingă, să o sugă şi să o umple... 

Cassian mârâi de parcă ar fi citit asta în privirea ei şi o sărută 
din nou. 

Limbile li se încolăciră şi trupurile li se lipiră atât de mult, încât 
ea simţi inima lui bătând în pieptul ei. El o gustă pe îndelete, se re- 
trase şi o gustă din nou ca şi când i-ar fi descoperit gura. 

Nesta trebuia să-i simtă pielea; trebuia să simtă cu mâinile, gura 
şi trupul duritatea care se împingea în ea. Ar fi înnebunit dacă nu ar 
fi făcut-o, ar fi luat-o razna dacă nu ar fi reuşit să-şi dea jos hainele, 
dacă ar fi încetat să o mai sărute... 

Nesta îşi strecură mâna între trupurile lor, căutându-l. Cassian 
gemu din nou, lung şi gutural, când îl apucă prin pantalonii de 
piele. Rămase fără suflare. Ce mare era... 

Îi lăsă gura apă. O durea totul şi era atât de udă, încât fiecare cu- 
sătură a pantalonilor era o tortură. 

Cassian o sărută mai apăsat, mai sălbatic, iar ea se luptă cu şire- 
turile şi nasturii pantalonilor lui. Erau atât de mulţi, încât nu ştia 
unde să-i caute ca să-i desfacă, vârfurile degetelor sale rupând fie- 
care gaică, aproape zgâriind ca să-l elibereze. 

Gâfâielile lui Cassian îi mângâiară pielea când îi muşcă încetişor 
buza de jos, urechea şi maxilarul. Propria-i respirație sacadată îi 
răspundea, focul arzându-i în sânge, iar el îi prinse din nou gura, 
gemând când ea renunță la şireturi şi nasturi şi-l atinse cu palma. 
Cassian se încordă când Nesta își frecă palma de-a lungul mădula- 
rului său, minunându-se de fiecare centimetru. 

Cassian își dezlipi buzele de ale ei. 

- Dacă mai faci asta, am să... 

Nesta o făcu din nou, mişcându-şi podul palmei în sus, către 
vârful care ştia că apăsa partea inferioară a abdomenului său. Cassian 
îşi arcui coapsele spre ea și îşi lăsă capul pe spate, expunându-și 
gâtul puternic. Nesta îi descoperi forma prin pantaloni şi-şi apăsă 
palma mai tare, ațâţându-l. El scrâşni din dinți, pieptul umflându-i-se 

ca un burduf şi, văzându-l aproape de climax, se aplecă înainte şi-i 
apucă jacheta cu dinţii cât îl frecă din nou, din ce în ce mai tare. 

Cassian şuieră. Rostindu-i numele, îşi împinse coapsele în mâna 
ei cu o putere care-i făcu vulva să zvâcnească până în pragul durerii, 
imaginându-şi forța, căldura şi mărimea adânc în ea. După încă o 
apăsare chinuitoare a mâinii ei şi după ce-l zgârie cu dinţii pe gât, 
Cassian erupse. 

Îşi strânse aripile când ejaculă şi fiecare jet îi scutură pantalonii 
odată cu mişcările mâinii care îl tot mângâia. 

Nesta se îndepărtă de gâtul lui numai după ce masculul termină, 
când tremura. Ochii lui căprui erau suficient de mari încât albul din 
jurul lor să strălucească. O roşeaţă îi păta obrajii aurii, atât de îmbie- 
toare, încât Nesta mai că se aplecă în față ca să o lingă şi pe aceea. 

Însă el rămase cu gura căscată, de parcă şi-ar fi dat seama ce fă- 
cuse şi regreta. 

Dorinţa şi distracţia binecuvântată o părăsiră pe Nesta. 

Ea îl împinse în piept şi Cassian îi dădu drumul imediat, aproape 
scăpând-o pe jos când trupurile li se despărțiră. 

Nu aşteptă să-l audă spunând că regreta, că fusese o greşeală. Nu 
voia ca el să aibă puterea asta asupra ei. Aşa că Nesta îşi strâmbă bu- 
zele într-un zâmbet rece şi nemilos şi, plecând, îi zise: 

-Cineva s-a cam grăbit. 


A doua zi dimineaţă, Cassian nu fu în stare să se uite în ochii lui 
Azriel. 

Fratele lui se întorsese târziu în seara precedentă şi refuzase să 
spună ce aflase despre Briallyn, insistând doar ca astăzi să se adune 
cu toţii la casa de lângă râu ca să le povestească. Lui Cassian nu îi pă- 
sase. Abia îl ascultase pe Azriel întrebându-l despre antrenament. 

Ejaculase în pantaloni după ce Nesta îl atinsese de câteva ori, 
udându-se de parcă n-ar fi fost mai breaz ca în tinerețe. 

Dar, în clipa în care îl sărutase pe hol, îşi pierduse minţile. Se 
transformase într-un soi de animal, lingându-i şi muşcându-i gâtul, 

incapabil să se mai gândească şi la altceva în afară de instinctul 
primar de a o avea. 

Gustând-o, simţise focul, oţelul şi răsăritul de iarnă. Și asta doar 
sărutând-o pe gură şi pe gât. Dacă şi-ar fi strecurat limba între pi- 
cioarele ei... El se foi pe scaun. 

-S-a întâmplat ceva de care eu, ca însoțitor al tău, ar trebui să ştiu? 

Întrebarea seacă a lui Azriel îl distrase pe Cassian de la erecţia 
lui. După amuzamentul de pe chipul fratelui său, îşi dădu seama că 
Azriel putea nu doar să-i simtă excitaţia, ci şi să i-o vadă pe faţă. 

- Nu! mormăi Cassian. 

Dacă ar fi recunoscut ce făcuse, Azriel nu i-ar mai fi dat pace. 

Simţise plăcerea, însă Nesta, nu. Niciodată nu permisese să se 
întâmple aşa ceva. 

Însă orgasmul fusese destul de intens încât să vadă stele verzi şi 
doar atunci îşi dăduse seama că ea nu avusese parte de unul - că se 
făcuse de râs şi o lăsase nesatisfăcută şi că, dacă nu avea să o mai 
guste vreodată altfel, o dăduse în bară cu graţie. 

Şi ultimele ei cuvinte îi spulberaseră mândria rămasă. 

„Cineva s-a cam grăbit“, îi spusese mieros, ca și cum ceea ce fă- 
cuseră nu însemna nimic. 

El ştia că nu era adevărat. Îi simţise nevoia frenetică, îi auzise ge- 
metele şi-şi dorise să le devoreze. Însă acel sâmbure de îndoială 
încolțea în sinea lui. 

Cumva, trebuia să îndrepte lucrurile. 

Azriel îşi drese glasul şi Cassian clipi. 

- Ce? 

- Am întrebat dacă sunteţi gata să plecăm la casa de lângă râu. 

- Dacă suntem gata? 

Clipi ca să alunge excitaţia care-l năucea. 

Azriel chicoti, umbrele împrăştiindu-se. 

- M-ai ascultat seara trecută? 

- Nu! 

-Măcar eşti sincer. Azriel zâmbi superior. Tu şi Nesta trebuie să 
veniţi acolo. 

-Din cauza a ceea ce s-a întâmplat cu Elain? 

Azriel înțepeni. 

-Ce s-a întâmplat cu Elain? 

Cassian flutură o mână. 

-S-a certat cu Nesta. Nu deschide subiectul, îl avertiză când ochii 
lui Azriel se întunecară. Cassian răsuflă. Așadar, pot să presupun că 
nu asta e tema întâlnirii. 

-Trebuie să discutăm despre ce am aflat. Rhys vrea să veniţi 
amândoi. 

- Atunci, e grav. Cassian se uită la umbrele adunate în jurul lui 
Az. Te simţi bine? 

Fratele lui dădu din cap. 

- Da! 

Însă umbrele tot se înghesuiau pe lângă el. 

Cassian ştia că era o minciună, dar nu insistă. Az avea să vor- 
bească la momentul potrivit, iar Cassian ar fi avut mai mult succes 
încercând să convingă un munte să se miște decât să-l facă pe fra- 
tele lui să discute deschis. 

-În regulă, fu răspunsul lui. Ne vedem acolo. 


CAPITOLUL 20 


Nesta abia suportă să fie în preajma lui Cassian cât zburară peste 
Velaris. Toate privirile şi mirosurile lui, toate atingerile în timp ce o 
purtă în jos, spre casa de lângă râu, o furnicau amenințând să îi 
aducă aminte de seara trecută, când tânjise după el. 

Din fericire, Cassian nu îi vorbi. Nici nu prea se uită la ea. Şi, 
înainte ca uriașul conac să se ivească lângă râu, ea uitase să fie de- 
ranjată de tăcerea lui. După două săptămâni în Casă, orașul i se 
păru brusc mare, prea zgomotos şi prea aglomerat de oameni. 

- Întâlnirea asta nu o să dureze mult, îi promise Cassian când 
aterizară pe peluza din faţa casei, ca şi când i-ar fi simţit trupul 
încordat. 

Nesta nu spuse nimic, incapabilă să vorbească din cauza agita- 
ției din stomac. Cine era aici? Pe care dintre ei trebuia să-l înfrunte, 
pe cine trebuia să suporte judecându-i așa-zisul progres? Probabil 
că toți aflaseră de cearta ei cu Elain - pe toţi zeii, oare Elain avea să 
fie prezentă? 

Îl urmă pe Cassian în casa frumoasă, abia observând masa ro- 
tundă din mijlocul holului de la intrare, pe care se afla o vază mare 
plină cu flori proaspete. Abia observând liniştea din casă, absența 
servitorilor. 

Însă Cassian se opri în fața unui tablou care înfățișa un munte 
înalt şi arid, lipsit Je viață şi totuși cumva agitat. Zăpada şi brazii 
acopereau piscurile nai mici din jurul acestuia, dar acest munte 

ciudat şi gol... Doar o piatră neagră ieşea din vârful său. Un mo- 
nolit, îşi dădu seama Nesta când se apropie. 

-Nu mi-am dat seama că Feyre a pictat muntele Ramiel, şopti 
Cassian. 

Muntele sacru din Ritualul de Sânge. Într-adevăr, trei stele stră- 
luceau slab pe cerul de seară, deasupra piscului. Era o interpretare 
aproape perfectă a blazonului Regatului Nopţii. 

- Mă întreb când l-a văzut, spuse Cassian gânditor, schițând 
un zâmbet. 

Nesta nu se deranjă să sugereze că Feyre ar fi putut foarte simplu 
să pătrundă în mintea lui Rhysand. Cassian continuă să meargă, 
conducând-o pe hol fără să mai zică altceva. 

Nesta îşi adună puterile când el se opri în faţa uşilor biroului - 
aceeaşi cameră în care luase loc şi fusese mustrată public - iar apoi 
deschise una dintre ele. 

Rhys şi Feyre stăteau pe canapeaua de culoarea safirului din fața 
ferestrei. Azriel se rezema de polița şemineului. Amren se ghemuise 
pe un fotoliu, înfofolită într-o haină gri de blană, ca şi când aerul 
rece de azi ar fi fost crivățul de iarnă. Elain şi Morrigan nu erau aici. 

Privirea circumspectă şi rece a lui Feyre se îndulci atunci când îi 
zâmbi lui Cassian, care merse spre ea şi o sărută pe obraz - sau în- 
cercă să o facă. 

- Serios? i se adresă el lui Rhys. Este protejată chiar şi aici? 

Rhys își întinse picioarele lungi, încrucişându-şi gleznele. 

-Chiar şi aici. 

Cassian își dădu ochii peste cap şi se așeză pe fotoliul de lângă 
Amren, studiindu-i haina de blană şi spunând: 

-Nu e chiar atât de frig azi. 

Amren îşi dezgoli dinţii. 

- Mai vorbeşte tu aşa, şi mâine am să-ţi port pielea! 

Nesta ar fi zâmbit dacă Amren nu s-ar fi întors spre ea. 

Încordarea apăsătoare și dureroasă se lăsă între ele. Nesta refuză 
să îşi mute privirea. 

Colţurile buzelor roşii ale lui Amren se ridicară, părul ei negru 
strălucind. 

Feyre îşi drese glasul. 

- Bine, Az! Să auzim ce ai de spus. 

Azriel îşi strânse aripile, umbrele agitându-i-se în jurul glezne- 
lor şi gâtului. 

- Regina Briallyn a fost mai ocupată decât am crezut, dar nu așa 
cum ne-am aşteptat. 

Sângele Nestei se răci. Regina care sărise în Cazan de bunăvoie, 
disperată să fie transformată într-o tânără nemuritoare, şi din care 
ieşise o babă ridată - și nemuritoare. Condamnată să fie bătrână și 
cocoşată pentru totdeauna. 

-În săptămâna în care am supravegheat-o... am aflat care sunt 
următorii ei paşi, continuă Azriel. Felul în care ezitase înainte să 
rostească „am aflat“ spunea destule: aflase torturând pe cineva. Mai 
mulți oameni. 

Nesta se uită la mâinile lui cu cicatrice, iar Azriel şi le ascunse la 
spate, ca şi când i-ar fi sesizat atenţia. 

- Continuă! izbucni Amren, foindu-se în fotoliu. 

-Celelalte regine au fugit într-adevăr de Briallyn în urmă cu câ- 
teva săptămâni, aşa cum a spus Eris. Doar ea stă în sala tronului din 
palatul lor comun. Și ce a dezvăluit Eris despre Beron este adevărat: 
Marele Lord a vizitat-o pe Briallyn pe continent, făgăduind să-i 
ofere armata lui pentru cauza ei. Un muşchi zvâcni pe maxilarul lui 
Azriel. Dar armata pe care o adună Briallyn, alianţa cu Beron, este 
doar una suplimentară pentru ce a plănuit ea. El scutură din cap, 
umbrele şerpuind deasupra aripilor lui. Briallyn vrea să găsească 
din nou Cazanul. Ca să îşi recupereze tinereţea. 

- N-o să reuşească, spuse Amren fluturând o mână pe care stră- 
luceau inele. Nimeni în afară de noi, Myriam şi Drakon nu ştie 
unde este ascuns. Chiar dacă Briallyn descoperă ascunzătoarea, asu- 
pra lui au fost aruncate suficiente vrăji de protecţie încât nimeni să 
nu poată să le rupă. 

- Briallyn ştie asta, zise Azriel serios. Ceea ce bănuia Vassa este 
adevărat. Lordul-morţii Koschei a influenţat-o pe Briallyn. Chiar 
dacă rămâne prins la lacul lui, cuvintele sale plutesc în vânt spre ea. 
Este extrem de bătrân şi profunzimea cunoaşterii lui este de 

nepătruns. A îndreptat-o pe Briallyn spre Tezaurul Groazei - nu de 
dragul ei, ci pentru interesul lui. Vrea să-l folosească pentru a se eli- 
bera din lac. Iar Briallyn nu este marioneta pe care o credeam - ea 
şi Koschei sunt aliaţi. Trebuie să îl întrebi pe Eris dacă Beron ştie 
despre asta, adăugă el, adresându-i-se lui Cassian. Şi despre Tezaur. 

Cassian dădu din cap în liniştea care stăruia. 

-Ce este Tezaurul Groazei? se trezi Nesta întrebând. 

Ochii lui Amren străluciră cu o fărâmă din puterea ei. 

-Cu mult timp în urmă, Cazanul a Creat multe obiecte puter- 
nice, făurind arme neîntrecute. Majoritatea s-au pierdut în istorie şi 
război, iar când am intrat în Temniţă, doar trei au rămas. Cineva pe 
atunci a pretins că erau patru sau că a patra a fost Distrusă, dar le- 
gendele de azi vorbesc doar despre trei. 

- Masca, şopti Rhys, Harpa şi Coroana. 

Nesta avea senzaţia că niciuna dintre creaţii nu era bună. 

Feyre se încruntă la partenerul ei. 

- Sunt diferite de obiectele puterii din Oraşul Cioplit? Ce pot 
să facă? 

Nesta se străduise să uite seara în care ea şi Amren plecaseră ca 
să îşi testeze aşa-zisul dar împotriva hoardei din catacombele inter- 
zise. Obiectele fuseseră pe jumătate prinse în piatră: cuțite, coliere, 
şi cărţi, toate strălucind cu putere. Niciunul plăcut. Dacă Tezaurul 
Groazei era mai înfiorător decât ce văzuse ea... 

- Masca poate să-i readucă la viață pe cei morţi, răspunse Amren 
în locul lui Rhys. Este o mască a morţii, turnată după chipul unui 
rege de mult uitat. Dacă o porţi, poţi să-i chemi pe morţi la tine, să 
le porunceşti să meargă încotro vrei tu. Harpa poate să deschidă 
orice ușă, fizică sau nu. lar Coroana... Amren scutură din cap. Co- 
roana poate să influențeze pe oricine, chiar să treacă de cele mai pu- 
ternice scuturi mentale. Singurul său defect este că are nevoie de 
apropiere fizică pentru a-și înfige prima dată ghearele în mintea 
victimei. Dar dacă porți Coroana, poţi să-ţi obligi inamicii să facă 
tot ce vrei. Ai putea forța un părinte să îşi ucidă copilul, conştient de 
oroare, dar incapabil să se oprească. 

- Şi obiectele astea s-au pierdut? întrebă Nesta. 

Rhys îi aruncă o privire încruntată. 

-Cei care le-au avut au devenit neglijenți. S-au pierdut în răz- 
boaie vechi, din cauza trădării sau pentru că pur şi simplu au fost 
puse în altă parte şi uitate. 

- Ce legătură are asta cu Cazanul? insistă Nesta. 

-Cine se aseamănă se adună, şopti Feyre uitându-se la Amren, 
care dădu din cap. Întrucât Tezaurul a fost Creat de Cazan, Tezaurul 
şi-ar putea găsi Creatorul. Ea își înclină capul. Totuși, Briallyn a fost 
Creată. Nu poate găsi Cazanul? 

Amren bătu cu degetele pe braţul fotoliului. 

- Cazanul a îmbătrânit-o pe Briallyn ca să o pedepsească. Îi 
aruncă o privire Nestei. Sau ca să te pedepsească pe tine, presupun. 
Prudentă, Nesta nu afișă nicio emoție. Dar cred că ai luat ceva de la 
el când ţi-ai înşfăcat puterea, fato, continuă Amren. 

Feyre se uită spre Nesta şi întrebă cu blândeţe în glas: 

-Ce s-a întâmplat, mai exact, în Cazan? 

Toate imaginile, gândurile şi sentimentele o copleşiră pe Nesta. 
O sufocară exact ca atunci când fu nevoită să reprime puterea care 
crescuse înlăuntrul ei la întrebarea surorii sale. Nimeni nu vorbea, 
toţi fixând-o cu privirea. 

Cassian îşi drese vocea. 

- Contează? Toată lumea se întoarse spre el, iar Nesta aproape că 
se relaxă ușurată văzând că nu mai era centrul atenţiei lor. Deşi, au- 
zindu-l cum o apăra, ceva se aprinse în pieptul ei. 

- Ne-ar ajuta să înțelegem, spuse Feyre. 

-Putem discuta mai târziu despre asta... începu Cassian, dar 
Nesta îşi îndreptă spatele. 

- Eu... 

Toţi se opriră şi se întoarseră spre ea. Cu gura uscată, Nesta în- 
ghiţi în sec şi se rugă să nu îi vadă mâinile tremurânde pe care şi le 
ascunsese sub coapse. Gândurile dădură năvală, fiecare amintire 
țipând, iar ea nu ştiu de unde să înceapă, cum să le explice... 

„Respiră.“ Oride câte oriii arăta Cassian cum să facă exerciţiile, 
respiratul îi calma mintea. Aşa că inspiră şi apoi expiră lent. De 
trei ori. 

Şi, în linişte, Nesta spuse: 

-Nu eram conştientă de ceea ce am luat. Credeam că iau doar 
lucrurile pe care Cazanul nu voia să le am. Mi se părea normal, 
având în vedere ce îmi făcea. 

Poftim! Asta era tot ce putea şi voia să spună. 

Dar Feyre dădu din cap cu o emoție pe care Nesta nu reuși să o 
identifice strălucind intens în ochii ei. Feyre îi spuse lui Amren: 

- Deci este foarte posibil să nu-i fi putut insufla lui Briallyn pu- 
terea de a-l găsi. Nu a reuşit decât să-i dea lui Briallyn abilitatea de 
a găsi toate lucrurile Create, o umbră jalnică a darului original. 

Ceilalţi dădură aprobator din cap, iar Nesta îndrăzni să se uite 
la Cassian, care îi schiță un zâmbet ca şi când faptul că reuşise să 
dea glas celor câteva cuvinte era cumva ceva... onorabil. Ei i se 
strânse inima. 

Să fi făcut atât de multe lucruri lipsite de onoare încât contribuția 
ei insuficientă să-i câştige atât de multe laude? 

Nesta se forță să ignore gândul neplăcut când Amren continuă: 

-Dacă ai aduna toate cele trei obiecte, ai putea folosi influența 
esenței lor Create ca să găseşti Cazanul, indiferent unde s-ar afla. 

-Ca să nu mai spun că te-ai alege cu trei obiecte cu o putere 
imensă, adăugă macabru Azriel. Capabile să ofere chiar şi unei ar- 
mate omeneşti un avantaj împotriva Spiriduşilor. 

- Dacă învii morţii, spuse Cassian crispându-se, orice urmă de 
zâmbet aprobator dispărând, vei avea o armată de neoprit, capabilă 
să mărșăluiască fără odihnă sau mâncare. Dacă ai deschide orice 
uşă, ai putea mişca armata morţilor oriunde ai vrea. Şi cu influența 
nemărginită, ai putea face să ţi se supună orice teritoriu inamic și 
poporul său. 

Liniştea se lăsă din nou în încăpere. Inima Nestei bătu cu putere. 

-Şi tot ce vrea Koschei este să se elibereze din lac? îl întrebă Rhys 
pe Azriel. 

Dar Amren fu cea care îi răspunse: 

-Nimeni nu cunoaşte cu adevărat tot ce pot să facă puterile 
Tezaurului. În afară de cum să se elibereze din lac, Koschei ar putea 
la fel de bine să ştie despre Tezaur ceva ce noi nu ştim - poate are 

habar ce putere mai mare se manifestă când se unesc toate cele trei 
obiecte. 

Rhys se uită la Azriel, care dădu înverşunat din cap. 

-Ce este un lord al morţii? întrebă Nesta în liniştea care se 
aşternuse. 

Privirile lor o loviră ca nişte pietre. Cassian îi răspunse, atingân- 
du-şi cicatricea de pe gât. 

- 'Ți-am povestit despre Lanthys şi rana pe care mi-a făcut-o. 
Este practic nemuritor. Nimic nu îl poate ucide. Nici Koschei nu 
poate fi ucis. Este stăpânul propriei morți. El îşi cobori mâna de la 
cicatricea oribilă. Licărul din ochii lui sugera că își îndreptase gân- 
durile spre puterile ei. Nesta ignoră chestia care se zvârcoli în ea 
drept răspuns şi confirmare, flăcările reci biciuindu-i spinarea. Ei 
sunt lorzii-morţii, continuă Cassian, din fericire. 

Cuvintele plutiră în aer. Rhys înjură. 

- Am uitat de Lanthys! 

Cassian îi aruncă o privire plictisită, atingându-şi iar cicatricea. 

-Eu nu. 

Spre groaza Nestei, Amren tremură. Amren. 

Feyre îşi drese glasul. 

- Deci încearcă să găsească Tezaurul Groazei ca să dea de urma 
Cazanului pentru Briallyn şi, foarte probabil, să îl elibereze între 
timp pe Koschei. Și să pornească un război, cu Beron ca aliat al ei, 
care le-ar oferi orice teritoriu şi-ar dori. Sau să îi dea o parte lui 
Koschei, în funcţie de înţelegerea pe care o face cu Briallyn - pro- 
babil una care să-l avantajeze. 

- Repet: Briallyn este foarte conştientă de influenţa nefastă a lui 
Koschei, spuse Azriel. Dacă se lasă manipulată, o face doar ca să-şi 
atingă scopurile. 

- Deci îi avem pe ei pe un front, iar pe Beron aici, gata şi nerăb- 
dător să intre în război alături de Briallyn, ca să îşi poată extinde te- 
ritoriul după ce se termină măcelul, spuse Cassian. 

Nesta întoarse capul. 

Nu i-ar fi trecut prin minte că se întâmplau astfel de lucruri. În- 
țelesese aluziile, dar până acum nu avusese habar de pericolul care 

îi aştepta. Să fie din nou în pragul unui asemenea dezastru... Ea se 
mişcă pe scaun. 

- Briallyn nu a găsit încă Tezaurul Groazei? îl întrebă Feyre pe 
Azriel. 

Azriel scutură din cap. 

- Din câte ştiu eu, nu. Ultima dată se zvonea că Tezaurul Groazei 
este aici, în Prythian. Aparent, e tot ce ştie Koschei. Cel puţin asta este 
în avantajul nostru. Briallyn nu ar risca să vină aici - nu încă. Nici 
măcar cu Beron ca aliat. Iar Koschei este legat de lacul lui. Dar ei o 
pregătesc pe Briallyn ca să vină, adunând cei mai buni spioni și răz- 
boinici din ţinutul ei. La palatul reginei era deja o armată. Încă nu 
am aflat de ce au luat Briallyn şi Koschei soldaţii lui Eris. El gesti- 
culă spre Cassian. Trebuie să te întâlneşti cu Eris. 

Cassian dădu din cap aprobator. 

- Am să mă întâlnesc. Dar o să trebuiască să păzim graniţele. Să 
avertizăm regatele. Să le spunem despre planul lui Beron. La naiba 
cu secretele! 

-Făcând asta, l-am expune pe Eris, replică Rhys. Şi am pierde 
un aliat valoros, adăugă când Cassian îşi dădu ochii peste cap. Eris 
este un şarpe, dar este util. Poate că motivele lui sunt egoiste şi vrea 
putere, însă ne poate oferi un târg bun. Sunt de acord cu Az, spuse 
prudent, încruntându-se. Vreau să îl pui pe Eris la curent, aşa cum 
ai promis. 

- Bine, încuviință Cassian. Dar mai avertizăm regatele în pri- 
vința Tezaurului? 

- Nu! spuse Rhys. Am risca doar ca unul dintre ele să pornească 
în căutarea lui. Beron şi-ar trimite toţi războinicii şi spionii ca să îl 
găsească primul. Faptul că nu a făcut-o încă sugerează că nu ştie 
despre Tezaur, dar avem nevoie de confirmarea lui Eris. 

-De ce nu am căutat noi Tezaurul, când eram pe urmele 
Cazanului? întrebă Feyre. 

- Cartea a fost mai uşor de găsit, spuse Amren. Şi au trecut zece 
mii de ani de când a folosit cineva Tezaurul. Am presupus că este pe 
fundul oceanului. 

- Așadar, îl găsim, declară Cassian. Aveţi vreo idee cum? 

- Obiectele Create tind să nu îşi dorească să fie găsite de oricine, 
îl avertiză Amren. Faptul că au dispărut din memoria noastră, că 
nici măcar eu nu m-am gândit la ele imediat în lupta împotriva 
Hybernului, sugerează că probabil aşa şi-au dorit. Au vrut să ră- 
mână ascunse. Adevăratele obiecte ale puterii au asemenea daruri. 

-O spui de parcă obiectele ar avea simțuri, rosti Cassian. 

- Au, spuse Amren, furtunile străbătându-i privirea. Au fost 
Create într-o vreme când magia neîmblânzită cutreiera încă lumea, 
iar Spiridușşii nu stăpâneau totul. Obiectele Create pe atunci tind să 
dobândească o conştiinţă proprie şi dorinţe. Nu a fost un lucru bun. 

Chipul lui Amren se întunecă amintindu-și asta şi Nesta simţi 
un fior pe şira spinării. 

- Aşa cum pot eu să influenţez o minte ca să uite, probabil că ele 
au un dar asemănător, gândi Rhys cu voce tare. 

-Dar Briallyn este Creată, spuse Amren. 

Nestei i se uscă gura din nou. 

- Când Briallyn a fost Creată, probabil nu s-a aflat sub vraja 
Tezaurului Groazei, ca să mă exprim aşa. A recunoscut-o ca pe una 
de-a lor. Dacă înainte ar fi putut să ignore aceste obiecte, acum nu o 
mai face. Sau poate că au chemat-o, i s-au arătat într-un vis. 

Toţi o priviră pe Nesta în acelaşi timp. 

- Tu, spuse încet Amren, eşti la fel. Ca şi Elain. 

Nesta înţepeni. 

- Dacă toate te vrăjesc să uiţi, cum de Azriel a reuşit să îşi amin- 
tească şi să se întoarcă aici cu informaţiile? 

-Poate că imediat ce afli de vrajă şi o recunoşti, se rupe, spuse 
Amren. Sau poate că Tezaurul Groazei vrea să ştim acum de el, din 
cine ştie ce motiv personal întunecat. 

Nestei i se ridică părul pe braţe. 

Cassian se foi pe scaun. 

- Deci cum dăm de Tezaurul Groazei? 

- Folosindu-vă de mine, rosti Elain din pragul uşii, unde apă- 
ruse într-o linişte atât de deplină, încât toți se întoarseră către ea. 


CAPITOLUL 21 


Mintea Nestei se linişti când cuvintele lui Elain nu se mai auziră 
în cameră. Feyre se răsucise pe scaun, palidă de teamă. 

Nesta se ridică în picioare. 

- Nu! 

Elain rămase în pragul uşii, albă la faţă, dar cu o expresie mai 
dură decât văzuse Nesta vreodată. 

-Nu decizi ce pot şi ce nu pot să fac, Nesta. 

-Ultima dată când am avut de-a face cu Cazanul, te-a răpit! îi 
răspunse Nesta, încercând să nu tremure. Ea găsi cuvintele, armele 
pe care le căuta. Credeam că nu mai ai puteri. 

Elain îşi țuguie buzele. 

- Nici eu nu credeam că mai ai. 

Nesta îşi îndreptă spatele. Nimeni nu vorbi, dar atenţia celor din 
cameră rămase asupra ei ca o pojghiţă pe piele. 

-Nu ai să te duci să îl cauţi. 

-Atunci caută-l tu, fato! spuse calmă Amren. 

Nesta se întoarse spre femela minionă. 

-Nu ştiu să găsesc nimic. 

-Cine se aseamănă se adună, fu replica lui Amren. Ai fost Creată 
de Cazan. Ai putea găsi și alte obiecte Create de el, aşa cum poate 
Briallyn. Şi pentru că te-a Creat, eşti imună la influența şi puterea 
Tezaurului. Da, le-ai putea folosi, dar ele nu pot fi folosite împotriva 
ta. Aruncă o privire spre Elain. Împotriva niciuneia. 

Nesta înghiți în sec. 

-Nu pot. 

Dar să o lase pe Elain să se implice, să se expună pericolului... 

- Ai dat de urma Cazanului... spuse Amren. 

- Aproape că m-a ucis. M-a prins ca pe o pasăre în colivie. 

Atunci, am să-l găsesc eu, zise Elain. E posibil să am nevoie de 
ceva timp să... mă reobişnuiesc cu puterile, dar aş putea începe de azi. 

-Clar nu! spuse Nesta furioasă, strângându-şi pumnii pe lângă 
corp. În mod sigur nu! 

- De ce? întrebă Elain. Vrei să grădinăresc la nesfârşit? Nu le poţi 
face pe amândouă, spuse când Nesta tresări. Nu poți să-mi dispre- 
țuieşti decizia de a duce o viaţă liniştită şi să şi refuzi să îmi permiţi 
să fac ceva mai măreț. 

- Atunci apucă-te de aventuri, spuse Nesta. Bea şi culcă-te cu 
necunoscuţi! Dar stai departe de Cazan! 

- Nesta, este alegerea lui Elain, spuse Feyre. 

Nesta se întoarse spre ea, ignorând licărul furios de avertisment 
din privirea lui Rhys. 

-Nu te băga! îi zise furioasă surorii ei mai mici. Nu mă îndoiesc 
de faptul că tu i-ai băgat în cap ideile astea, că probabil ai încu- 
rajat-o să se arunce în fața pericolului... 

Elain interveni brusc: 

-Nu mai sunt un copil din cauza căruia să vă certaţi. 

Nesta îşi simţea pulsul în tot corpul. 

- Ai uitat războiul? Ai uitat ce am înfruntat? Nu îţi arintești că 
te-a răpit Cazanul şi te-a adus în mijlocul taberei Hybernului? 

-N-am uitat, spuse Elain cu răceală. Cum n-am uitat nici că m-a 
salvat Feyre. 

Vuietul izbucni în mintea Nestei. 

Pentru o clipă, păru că Elain ar fi putut spune ceva care să-i în- 
dulcească vorbele. Dar Nesta o întrerupse, fierbând de furie pentru 
că simțea mila celorlalți. 

- Uite cine s-a hotărât să își scoată ghearele la urma urmei, spuse 
ea. Poate că în sfârşit ai să devii interesantă, Elain! 

Nesta văzu cum remarcile ei îşi atinseră scopul, chipul şi postura 
lui Elain resimţindu-le ca pe o lovitură fizică. Nimeni nu vorbi, deşi 
umbrele se adunară în colțurile camerei, ca nişte șerpi ce se pregă- 
teau să atace. 

Durerea o făcu pe Elain să lăcrimeze şi ceva se rupse în pieptul 
Nestei la acea expresie. Deschise gura de parcă ar fi putut cumva să 
şteargă totul, dar Elain spuse: 

- Ştii, am intrat şi eu în Cazan. Şi m-a prins. Și, totuşi, cumva, 
singurul lucru la care te gândeşti este ce ţi-a făcut trauma mea. 

Nesta clipi, simțind cum rămâne goală pe dinăuntru. 

Dar Elain se întoarse pe călcâie. 

-Să mă căutaţi când vreţi să începeţi! 

Uşile se închiseră în urma ei. 

-Nu mi-a fost uşor să îi cer lui Elain să se expună unui astfel de 
pericol, îi spuse Feyre cu supărător de multă blândeţe. 

Nesta se întoarse spre Feyre: 

-Nu poţi tu să găseşti Tezaurul? Ea uri fiecare cuvânt laş, uri 
frica din inimă, uri că, doar întrebând, își arătase preferința pentru 
Elain. Tu ai toată magia și ai fost Creată, chiar dacă nu de Cazan. 
Te-ai antrenat - eşti o războinică. Nu poți tu să-l găseşti? 

Liniştea se lăsă din nou, dar una diferită de data asta, ca un tunet 
pe cale să bubuie. 

- Nu, spuse încet Feyre. Nu pot. Ea se uită la Rhys, care dădu 
aprobator din cap, ochii strălucindu-i. 

Toată lumea se uita acum la Feyre, dar ea continuă să o fixeze cu 
privirea pe Nesta. 

- Nu pot să risc. 

- De ce? izbucni Nesta. 

- Pentru că sunt însărcinată. 

Se pogori liniştea, iar apoi Cassian scoase un chiot de bucurie 
care o spulberă, sărind din scaun ca să îl îmbrăţişeze pe Rhys. 

Ei căzură într-o încurcătură de aripi și păr negru, iar Amren i se 
adresă lui Feyre cu ochi scânteietori. 

- Felicitări, fato! 

Azriel se aplecă să o sărute pe creştet pe Feyre - sau la doi centi- 
metri de frunte. 

-Ştiam că scutul ăla stupid nu era doar ca să încerci ceva ce te-a 
învăţat Helion! spuse Cassian, sărutându-l pe Rhys pe obraz înainte 
să se întoarcă spre Feyre şi să o îmbrăţişeze. Rhysand slăbi suficient 
scutul încât Cassian să o cuprindă în braţe, încă râzând. 

Iar când Rhys renunţă la scut, parfumul lui Feyre umplu camera. 

Era mirosul obişnuit al lui Feyre - doar că nou. Un miros mai 
slab, ca al unui boboc de trandafir. 

Cassian râse. 

- Nu-i de mirare că ai fost un ticălos indispus, Rhys. Cred că ur- 
mează să înveţi cum să devii şi mai protector. 

Feyre se încruntă la el şi apoi îşi ridică privirea la partenerul ei. 

- Deja am discutat despre asta. Scutul este un compromis. 

Amren zâmbi larg. 

-Care a fost prima lui ofertă? 

Feyre se încruntă. 

-Că nu o să mai plece de lângă mine în următoarele zece luni. 

În cazul Spiridușilor, perioada sarcinii era mai mare, aflase 
Nesta citind cărţile bibliotecii din Casă în primele ei săptămâni de 
acolo. Avea o lună în plus față de sarcina oamenilor. 

- În ce lună eşti? întrebă Azriel, uitându-se la stomacul încă neted 
al lui Feyre. 

Ea își mângâie pântecul ca şi când toată atenţia lor o făcu să vrea 
să îşi protejeze copilul nenăscut. 

- Două luni. 

Cassian se întoarse spre Rhys. 

- Ai ascuns asta două luni? 

Rhys îi aruncă un zâmbet arogant. 

-Ca să fiu sincer, credeam că toţi o să vă daţi seama până acum. 

Cassian râse din nou. 

-Cum să ne dăm seama, când ai înfășurat-o în scutul ăla? 

-Sunt un ticălos indispus, ai uitat? 

Cassian zâmbi şi îi spuse lui Azriel: 

-O să fim unchi. 

Feyre mormăi. 

- Mama să îl ajute pe copilul ăsta! 

Azriel zâmbi auzind-o, dar Feyre îşi mută privirea la Nesta. 

- Felicitări! îi spuse Nesta încet surorii ei. 

Doar pentru că ea nu spusese nimic, reuşise Nesta să stea şi să 
se uite la toți, la bucuria și apropierea lor, ca şi când ar fi privit pe o 
fereastră. 

Dar Feyre schiţă un zâmbet. 

- Mulţumesc! Ştii, ai să fii mătușă. 

- Chiar că zeii trebuie să-l ajute pe copilul ăsta, mormăi Cassian, 
iar Nesta se încruntă la el. 

Ea se întoarse spre Rhys şi Feyre şi îl văzu pe mascul urmărind-o 
atent, întruchiparea calmului cu braţul în jurul umerilor partenerei 
lui, licărul din ochii săi fiind ameninţător. 

Nesta îl lăsă atunci să vadă că nu îi dorea răul lui Feyre sau copi- 
lului. O parte primitivă din ea înţelegea că Rhys nu era doar mascul, 
ci unul Fae, şi că ar fi eliminat orice ameninţare pentru partenera şi 
copilul său. Că ar fi făcut-o lent și dureros, iar apoi ar fi plecat de 
lângă trupul ei sfâşiat fără nicio urmă de regret. 

Instinctul de autoconservare sau probabil vreunul nou de 
Spiriduş o făcură pe Nesta să-şi plece uşor capul, dându-i de înțeles 
că nu avea intenţii rele, că nu i-ar fi rănit niciodată. 

Şi Rhys îşi plecă puţin capul, şi asta fu tot. 

-I-ai spus lui Elain? o întrebă Nesta pe Feyre. 

Înainte ca Feyre să-i poată răspunde, se auzi și Azriel: 

-Dar lui Mor? 

Feyre zâmbi. 

- Elain a fost singura care a ghicit. M-a surprins vomitând două 
dimineţi la rând. Ea dădu din cap spre Azriel. Cred că se pricepe 
mai bine decât tine să ţină secrete. 

- Am să o anunţ pe Mor când se întoarce din Vallahan, rosti 
Rhys. Având în vedere cum ai reacţionat tu, Cass, nu cred că şi-ar 
putea ascunde entuziasmul dacă i-aş da vestea cât este acolo, chiar 
dacă nu le-ar spune nimic. Şi nu vreau ca un posibil inamic să afle. 
Nu încă. 

- Varian? întrebă Amren. 

Nesta nu aflase cum de se încurcase femela cu prințul din 
Adriata al Regatului Verii. Acum presupuse că nu avea să mai afle 
vreodată. 

-Încă nu, repetă Rhys, scuturând din cap. Nu înainte să mai 
treacă o vreme. 

Nesta își înclină capul spre sora ei. 

- Deci nu poți să faci magie cât eşti însărcinată? 

Feyre tresări. 

- Pot, dar cu darurile mele neobişnuite, nu ştiu cum ar putea 
afecta copilul. Este în regulă să mă teleportez, dar alte puteri, la în- 
ceputul sarcinii, s-ar putea să-mi forțeze corpul în mod periculos. 
Rhys îi strânse mai mult umărul. Este o pacoste. Feyre lovi mâna 
care o ţinea de braț. La fel de mare ca el! 

Rhys îi făcu semn cu ochiul. Feyre se strâmbă, dar apoi îi spuse 
Nestei: 

-Elain o să aibă nevoie de timp să își refolosească puterile ca să 
încerce să Vadă Tezaurul. Dar tu, Nesta... Ai putea să prevesteşti din 
nou viitorul. 

-Cât mai repede posibil, adăugă Rhys. Timpul nu este de par- 
tea noastră. 

-Tu nu ești Creată? o întrebă Nesta pe Amren. 

- Nu la fel ca tine, spuse Amren şi zâmbi şiret. Ți-e frică? 

Nesta ignoră sarcasmul. Până și fericirea lui Cassian dispăruse. 

- Am de ales? întrebă Nesta. 

Dacă era vorba de ea și Elain, nu avea de ales. S-ar fi dus întot- 
deauna prima dacă asta însemna să o ferească de pericole pe Elain. 
Chiar dacă tocmai își rănise sora mai mult decât putea suporta. 

-Chiar ai de ales, spuse hotărât Rhys. Întotdeauna vei avea de 
ales aici. 

Nesta îi aruncă o privire calmă. 

- Am să-l caut. Se uită la pântecul surorii ei, la mâna care se 
odihnea acolo. Bineînţeles că am să-l caut. 

Cassian voia să discute cu Rhys despre legiunile illyriene, aşa- 
dar Nesta se trezi mergând singură spre uşa de la intrare a casei de 
lângă râu. 

Ajunsese la jumătatea holului când Feyre îi strigă numele, iar 
Nesta se opri, chiar în fața tabloului cu Ramiel. 

Feyre schiță un zâmbet. 

- Aştept cu tine până ce termină. 

Nesta se abţinu să nu spună „Nu te deranja“. Ele merseră în li- 
nişte spre uşa de la intrare, toate tablourile şi portretele tuturor, în 
afară de al ei şi al mamei lor, urmărindu-le. 

Liniştea deveni mai încordată, aproape insuportabilă când se 
opriră în holul mare. Nesta nu ştia ce să spună, nici ce să facă. 

Până ce Feyre spuse: 

- Este băiat. 

Nesta întoarse capul spre sora ei. 

- Bebeluşul? 

Feyre zâmbi. 

- Voiam să afli tu prima. I-am spus lui Rhys să aștepte să îţi zic, 
dar... Feyre chicoti când alte strigăte de bucurie răsunară pe hol. 
Presupun că acum le spune lui Az şi Cassian. 

Dar Nesta avu nevoie de o clipă ca să înțeleagă oferta amabilă a 
lui Feyre, ce-i dezvăluise... 

- De unde ştii ce e? 

Zâmbetul dispăru de pe chipul lui Feyre. 

- În timpul conflictului cu Hybernul, Cioplitorul de Oase mi-a 
arătat o viziune a copilului pe care urma să-l am cu Rhys. 

-El de unde ştia? 

-Nu ştiu, recunoscu Feyre, atingându-şi din nou pântecul. Dar 
nu mi-am dat seama cât de mult îmi doresc un băiat înainte să aflu 
că o să am unul. 

-Probabil din cauză că a fost atât de urât pentru tine să ai surori. 

Feyre oftă. 

-Nu asta voiam să zic. 

Nesta ridică din umeri. Feyre ar fi putut să nu o spună, dar sen- 
timentul era fără îndoială acolo. Tot ce se întâmplase cu Elain... 

Feyre păru să simtă la ce se gândea sora ei. 

-Elain avea dreptate. Ne-am concentrat atât de mult la cum 
ne-a afectat trauma ei, încât am uitat că ea a fost cea care a trăit-o. 

- Mie mi-a zis asta, nu ție. 

- Şi eu am fost vinovată de aceleași lucruri, Nesta. Tristețea întu- 
necă ochii lui Feyre. N-a fost corect din partea lui Elain să-ți arunce 
doar ţie adevărul în față. 

Nesta nu ştia ce răspuns să îi dea - nu ştia unde să înceapă. 

- De ce nu i-ai spus mai întâi lui Elain sexul copilului? 

- Ea a descoperit sarcina. Voiam ca tu să afli ce este înaintea 
celorlalți. 

-Nu mi-am dat seama că ţii scorul. 

Feyre îi aruncă o privire exasperată. 

-Nu o fac, Nesta. Eu doar... Am nevoie de o scuză ca să îţi îm- 
părtășesc diverse lucruri? Eşti sora mea. Voiam să îți spun ţie îna- 
intea celorlalți. Asta e tot. 

Nesta rămase şi acum fără cuvinte. Din fericire, vocea lui Cassian 
umplu holul când îşi luă rămas-bun de la Rhys. 

- Succes! spuse Feyre încet, înainte să se grăbească să îl întâm- 
pine pe fericitul Cassian, iar Nesta îşi dădu seama că sora ei nu se 
referea doar la Tezaurul Groazei. 


CAPITOLUL 22 


-Crezi că Nesta poate să găsească Tezaurul? îl întrebă Azriel pe 
Cassian când se relaxară în salonul care le separa dormitoarele, 
flăcările pârâind în şemineul din faţa lor. 

Noaptea devenise destul de friguroasă încât să aibă nevoie de un 
foc, iar Cassian, căruia îi plăcuse dintotdeauna toamna, în ciuda 
ticăloşilor din Regatul Toamnei, savura căldura. 

- Aşa sper, evită Cassian răspunsul. 

Nu suporta gândul că Nesta se expunea pericolului, dar îi în- 
țelegea pe deplin motivaţia. Dacă ar fi avut de ales între a-şi pune 
unul dintre fraţi în pericol sau de a se pune pe el, s-ar fi ales întot- 
deauna pe sine. Deşi tresărise la fiecare cuvânt aspru pe care i-l 
adresase Nesta lui Elain, nu putea neglija frica şi dragostea din spa- 
tele deciziei ei. Putea doar să admire că se oferise voluntară - dacă 
nu pentru binele lumii, atunci ca să-şi țină sora în siguranţă. 

- Nesta chiar ar trebui să aibă o viziune, spuse Azriel. 

Cassian se uită spre fotoliile în care stătuseră în faţa focului de 
atât de multe ori, încât era o regulă nescrisă ca Azriel să-l aleagă 
pe cel din stânga, mai aproape de fereastră, iar Cassian pe cel din 
dreapta, mai aproape de ușă. Un al treilea era în stânga lui Azriel, de 
obicei pentru Rhys, şi al patrulea în dreapta lui Cassian, întot- 
deauna pentru Mor. O pernă aurie mărginită cu dantelă împodobea 
cel de-al patrulea scaun, un semn permanent că era al ei. Amren 

arareori stătea aici suficient de mult timp încât să vadă camera asta, 
deci ei nu-i fusese niciodată pregătit un loc. 

- Nesta nu este în stare să vadă viitorul, spuse Cassian. Nici măcar 
nu ştim ce putere mai are. 

Dar Elain le confirmase tuturor: ambele surori mai aveau încă pu- 
terile dăruite de Cazan. Dacă erau la fel de mari ca înainte, el nu știa. 

- Totuşi, ştii, replică Azriel. Ai văzut-o - chiar şi atunci când nu 
străluceşte în ochii ei. 

Cassian nu povestise nimănui despre treapta cu urme clare de 
degete arse pe care o găsise. Se întrebă dacă Azriel aflase cumva 
de ele, ştirea fiindu-i adusă de spionii lui. 

- Ea este schimbătoare acum. Ultima dată când a avut o viziune, 
s-a terminat prost. Cazanul s-a uitat la ea. Iar apoi a luat-o pe Elain. 

Astăzi văzuse toate amintirile îngrozitoare licărind în fața ochilor 
Nestei. Şi chiar dacă el înţelegea că Elain spusese adevărul, reven- 
dicând trauma acelei amintiri, Cassian cunoştea personal groaza şi 
durerea provocată de răpirea şi rănirea unei persoane dragi. 

Azriel înțepeni. 

- Ştiu! La urma urmei, am dat o mână de ajutor ca să o salvăm 
pe Elain. 

Az nici măcar nu ezitase înainte să intre în mijlocul taberei de 
război a Hybernului. 

Cassian își sprijini capul de spătarul scaunului, foşnindu-și ari- 
pile prin spaţiile goale menite să le găzduiască. 

- Nesta o să aibă singură o viziune, în cele din urmă, dacă este 
capabilă. 

-Dacă Briallyn şi Koschei găsesc doar unul dintre obiectele 
Tezaurului Groazei... 

-Las-o mai întâi pe Nesta să încerce singură. Cassian se uită în 
ochii lui Az. Dacă intervenim şi îi ordonăm să o facă, o să dea greş. 
Las-o să îşi epuizeze celelalte opțiuni înainte să îşi dea seama că 
doar una este viabilă. 

Azriel îi studie chipul, apoi dădu serios din cap. 

Cassian expiră, privind flăcările ce săreau și pâlpâiau. 

-O săfim unchi, spuse el după o clipă, incapabil să își mascheze 
mirarea din glas. 

Chipul lui Azriel se umplu de mândrie şi bucurie. 

-Este băiat. 

Nu era o garanţie că primul născut al Marelui Lord avea să fie 
moștenitorul său. Câteodată magia aştepta o vreme să decidă, şi 
adesea sărea peste ordinea naşterii. Uneori găsea în schimb un văr. 
Alteori, abandona descendența. Sau alegea moștenitorul în clipa 
nașterii, în reverberaţiile primelor ţipete ale nou-născutului. Totuşi, 
pentru Cassian nu conta dacă fiul lui Rhys îi moştenea puterea fan- 
tastică sau doar o picătură. 

Nici pentru Rhys nu ar fi contat. Pentru niciunul dintre ei. Acel 
băiat era deja iubit. 

-Mă bucur pentru Rhys, spuse Cassian încet. 

-Şi eu. 

Cassian se uită la Az. 

- Crezi că ai să fii vreodată pregătit pentru unul? „Ai să fii vreo- 
dată pregătit să îi mărturiseşti lui Mor ce este în inima ta?“ 

-Nu ştiu, spuse Azriel. 

- Îți doreşti un copil? 

- Nu contează ce vreau. 

Cuvinte distante, care îl împiedicară pe Cassian să mai insiste. 
El era încă fericit să joace rolul de tampon între Mor şi Azriel, dar 
în ultima vreme se schimbase ceva. La amândoi. Mor nu mai stătea 
lângă Cassian, sprijinindu-se de el, iar Azriel... privirile dulci pe 
care i le arunca se împuţinaseră, se răriseră. Cassian nu ştia de ce. 

- Tu vrei un copil? întrebă Az. 

Cassian nu reuși să nu se gândească la el şi Nesta, lipiţi de zidul 
de la etajul inferior, mângâindu-l exact așa cum îi plăcea lui, geme- 
tele ei fiind ca o muzică plăcută. 

O lăsase nesatisfăcută - fugise înainte ca el să se revanșeze. După 
întâlnirea de mai devreme, se dusese în Windhaven şi nu o văzuse 
la cină. Nici măcar nu era sigur ce naiba i-ar fi spus, cum ar fi purtat 
o conversaţie. 

Fra ca târgul neterminat tatuat pe spatele lor, acel dezechilibru 
al plăcerii. Şi o chestiune pe care ar fi putut s-o numească fără ruşine 
mândrie masculină. Acum ea avea avantajul. Păruse foarte îngâm- 
fată când îl întrerupsese cu replica ei. 

El dădu din picior şi se încruntă la foc. 

- Cassian? 

Masculul îşi dădu seama că Azriel îl întrebase ceva. Corect - 
dacă-şi dorea un copil. 

- Bineînţeles că vreau copii. 

Se gândea adesea la asta, la ce fel de familie şi-ar fi întemeiat, 
cum s-ar fi asigurat că odraslele lui nu şi-ar fi petrecut o clipă gân- 
dindu-se că erau neiubite sau nedorite; nu ar fi fost niciodată flă- 
mânde, speriate, înghețate sau suferind. 

Dar niciodată nu apăruse o femelă care să îl tenteze suficient 
încât să lupte pentru acel viitor. 

În sinea lui, presupunea că asta îşi dorea: legătura dintre parte- 
neri. Ceea ce văzuse între Feyre şi Rhys. 

Cassian expiră din nou şi se ridică în picioare. Azriel ridică tăcut 
o sprânceană. 

Cassian se îndreptă spre uşă. Până nu-şi lua revanşa, nu putea să 
se odihnească, să se concentreze. Când păşi pe hol, mormăi fără să 
privească înapoi: 

- Fă-te că nu vezi, supraveghetorule! 


E3 


Ghemuită în pat, cu o carte sprijinită pe cuvertura groasă, Nesta 
tocmai ajungea la primul sărut fierbinte din ultimul roman când 
auzi o bătaie în ușă. 

Închise cartea şi se ridică pe perne. 

- Da? 

Mânerul se răsuci, şi iată-l! 

Cassian era încă îmbrăcat cu hainele de piele, solzii suprapuși 
fiind plini de umbre şi făcându-l să pară o bestie mare şi agitată când 
închise uşa. 

El se rezemă de stejarul sculptat, aripile înălțându-i-se mult dea- 
supra capului, ca două piscuri montane. 

-Ce este? Nesta lăsă cartea pe noptieră, ridicându-se mai mult. 
Fl îşi cobori privirea la cămaşa ei de noapte din mătase, fără mâ- 
neci, apoi reveni repede la chipul ei. Ce este? întrebă din nou, în- 
clinându-şi capul. Părul despletit îi căzu peste un umăr, iar ea văzu 
că el observă şi asta. 

-Nu te-am văzut niciodată cu părul despletit, zise el cu o voce 
răguşită. 

Nesta şi-l purta întotdeauna împletit şi prins cu agrafe. Se în- 
cruntă la cosiţele care-i cădeau spre talie, auriul din castaniu lică- 
rind în lumina slabă. 

- Este o pacoste când este despletit! 

-Este frumos. 

Nesta înghiţi când îşi ridică privirea. Deşi ochii lui străluceau, 
rămase rezemat de uşă, cu mâinile la spate, ca şi când s-ar fi abținut. 

Parfumul lui pluti spre ea, mai închis şi mirosind a mai mult 
mosc decât de obicei. Ea ar fi pariat toți banii pe care nu îi avea că 
era mirosul excitării lui. 

Asta îi mări pulsul, ea simțind că se îndepărtează atât de mult de 
judecata sănătoasă, încât bâjbâi după lesa-i care dispărea. Era inac- 
ceptabil să îi permită să o afecteze atât de uşor şi de mult. 

Nu îndrăzni să se uite mai jos de talia lui când zâmbi calm. 

- Ai venit pentru mai mult? 

- Am venit să-mi achit datoria. 

Cuvintele lui erau guturale. Pe sub pătură, ea își strânse degetele 
de la picioare, dar vocea îi rămase surprinzător de calmă. 

-Ce datorie? 

— De aseară. 

Vorbea ca şi când nu ar mai fi avut timp pentru sarcasm şi 
amuzament. Privirea îi cobori mai jos de chipul ei, observându-i 
pulsul mărit. 

- Avem treburi neterminate. 

Ea căută orice ca să se păzească de el. 

- Mândria masculină este un lucru de mirare. Când el nu-i răs- 
punse, mai ridică o barieră între ei. De ce ai venit? Ai spus destul de 
clar că a fost o greșeală ceea ce s-a întâmplat aseară. 

El nu accepta un refuz. 

- Nu am spus aşa ceva. 

Atenţia îi rămase fixată la pulsul ei mărit. 

- Nici nu a fost nevoie. Am văzut-o în ochii tăi. 

Cassian se uită brusc în ochii ei. 

- Singura greşeală a fost că am terminat înainte să te pot gusta. 

Nesta ştia că nu se referea la gura sau la pielea ei. 

- Singura greşeală a fost că ai fugit înainte să îngenunchez, con- 
tinuă Cassian. 

Nesta începu să respire sacadat. 

- N-au să-ţi zică prietenii tăi că asta e o greşeală? 

Ea gesticulă în aerul dintre ei. 

- Prietenii mei nu au nicio legătură cu asta. Cu ce vreau de la tine. 

Masculul îi vorbi atât de hotărât, încât ei îi tresăriră sânii. Pri- 
virea îi cobori din nou, iar când îi văzu sfârcurile întărite pe sub 
cămașa de noapte de mătase... 

Toată fiinţa lui părea să se concentreze la asta. La ea. Toţi cei 
cinci sute de ani de când era un războinic instruit, un prădător de 
vârf. Toţi... concentrați la ea. 

Evaluarea lui o învălui ca o rafală de vânt, de foc. 

- Cum rămâne cu antrenamentul? şopti ea. 

-Asta nu face parte din antrenament. 

Ochii lui se întunecaseră complet. 

Pielea ei se strânse, devenind aproape dureroasă când simţi o 
zvâcnire fierbinte între picioare. 

- Nesta! 

O notă stăruitoare i se strecurase în glas. El tremura, uşa din 
spatele lui huruind din cauza controlului pe care și-l pierdea. 

Nesta se uită atunci. Mai jos de talia lui. La ce i se forța în 
pantaloni. 

Mintea i se goli, pe lume rămând doar ea, el şi spațiul dintre ei. 

Cassian mormăi, sunetul fiind și o rugăminte. 

- Asta nu are nimic de-a face cu antrenamentul sau cu orice alt- 
ceva, se forță Nesta să spună. Este doar sex. 

- Doar sex, repetă Cassian, deşi ceva se schimbă în expresia lui. 

Cu siguranță urma să fie o greşeală, ceva pentru care avea să plă- 
tească şi să sufere. Dar nu era în stare să îl respingă. Să-şi refuze tră- 
irile. Era de acord, însă doar pentru seara asta. 

Aşadar, Nesta îi întâlni din nou privirea, studie fiecare centi- 
metru care tremura de reținere și spuse „Da“. 

Cassian se avântă asupra ei ca un animal eliberat din cușcă, iar 
ea abia avu timp să se răsucească spre marginea patului înainte ca 
buzele lui să le strivească pe ale ei, devorându-le şi revendicând-o. 

Sunetele profunde ca un tors de pisică vibrară din pieptul lui prin 
degetele ei când îi scoase jacheta şi cămașa, sfâşiind materialul. 
Cassian își dezlipi buzele de ale ei, suficient de mult timp încât să își 
azvârle cămașa, materialul agățându-i-se de aripi înainte să cadă pe 
podea. Apoi fu din nou asupra ei, urcând în pat, iar Nesta îşi depărtă 
picioarele, lăsându-i corpul să se culcuşească în spaţiul dintre coapse. 

Nu se putu abține să nu geamă când el îşi împinse şoldurile 
într-ale ei, pantalonii lui de piele alunecând pe ea. Îi băgă limba în 
gură şi o sărută pasional, strecurându-și o mână pe coapsa goală şi 
trăgându-i cămaşa de noapte. Când ajunse la şoldul ei şi tot nu dădu 
peste lenjeria intimă, şuieră. Se uită unde își lipea vigoarea de ea şi îşi 
dădu seama că doar pantalonii de piele îl separau de umezeala ei. 

Nesta tremura, şi nu de teamă, când el îi ridică mai mult cămașa 
de noapte cu o mână tremurândă. l-o ridică spre buric, iar apoi se 
uită la ea, goală şi strălucitoare, lipită de umflătura din pantalonii 
lui. Gâfâi, şi Nesta aşteptă atingerea brutală și provocatoare, dar 
Cassian doar se aplecă şi o sărută pe gât. 

Tandru, convingător. O sărută pe umăr, iar ea tremură. Tremură 
mai mult când masculul își trecu limba peste acel loc. Îi sărută şi-i 
linse adâncitura dintre cele două clavicule. 

Îi dădu bretelele cămășii de noapte în jos, pe braţe. Îi sărută cla- 
viculele. Cu fiecare sărut, trase şi mai mult în jos gulerul cămăşii. 
Până când respiraţia lui îi încălzi sânii goi. 

Cassian scoase un sunet gutural, ca un soi de creatură înfome- 
tată şi chinuită. Se uită la sânii ei, iar ea nu putu să respire sub pri- 
virea arzătoare. Nu reuşi să-şi tragă sufletul când el îşi plecă fruntea 
şi îi cuprinse sfârcul cu buzele. 

Nesta se arcui pe pat, scoțând un sunet slab. 

Cassian repetă mișcarea cu celălalt sân, iar apoi îşi trecu dinţii 
peste vârful sensibil înainte să îl muşte uşor. 

Atunci ea gemu, dându-și capul pe spate şi ridicându-și pieptul 
spre el într-o rugăminte tăcută. 

Cassian râse întunecat şi se întoarse la celălalt sân, zgâriindu-l 
uşor cu dinţii, tachinând-o, mușcându.-l. 

Nesta întinse mâinile spre Cassian, spre locul unde rămase ne- 
mişcat între picioarele ei. Avea nevoie de el - acum. Nu-i păsa 
dacă-l simțea cu mâna sau înlăuntrul său. 

Dar Cassian pur şi simplu se retrase. Se ridică şi îngenunche în 
faţa Nestei. Studie picioarele depărtate de sub el, cămaşa de noapte 
adunată în jurul taliei, tot ce era expus pentru el. Festinul pe care 
trebuia să îl devoreze. 

-Îți sunt dator, spuse cu vocea guturală care o făcu să se 
zvârcolească. 

Îi privi şoldurile unduindu-se și îi cuprinse coapsele cu mâinile 
mari şi puternice. Aşteptă să-i dea de înţeles că ştia ce voia el. Ce vi- 
sase ea atâta vreme, în orele întunecate ale nopții. 

- Da, îi răspunse în şoaptă, gâtuită de emoție. 

Cassian îi zâmbi feroce şi masculin şi îi apucă şi mai bine coap- 
sele goale, depărtându-le mai mult. Îşi lăsă capul în jos, iar ea nu 
văzu decât părul lui brunet, aurit de lumina lămpilor, şi aripile su- 
perbe ce se ridicau deasupra amândurora. 

Masculul nu pierdu timpul cu atingeri blânde şi sărutări. 

Făcându-şi loc cu o mână, îşi trecu limba chiar pe mijloc. 

Lumea se rupse, îşi reveni şi se rupse din nou. Văzu cât era de 
umedă şi-şi cobori cealaltă mână ca să își aranjeze umflătura din 
pantaloni. 

O linse din nou, zăbovind asupra clitorisului, sorbindu-l şi muş- 
cându-l uşor înainte să se retragă. 

Nesta se arcui, incapabilă să-și înghită geamătul. 

Cassian își plimbă limba în jos fără să se grăbească, și-i apăsă ab- 
domenul cu o mână, liniştind-o când o pătrunse mai adânc decât se 
așteptase ea, iar Nesta nu fu în stare să gândească, să facă altceva în 
afară de a se bucura de asta, de el... 

- Eşti mai delicioasă decât am visat, mormăi, croindu-și din nou 
loc spre punctul sensibil cu atingeri chinuitoare. 

Nesta scânci, iar el își mişcă limba acolo. Scâncetul ei se trans- 
formă într-un țipăt, iar Cassian râse, mişcându-şi iarăşi limba. 

Orgasmul luă forma unui văl strălucitor, necontrolat, dar care 
se apropia. 

-Ce umedă eşti, şopti masculul şi-i linse labiile mici de parcă ar 
fi fost hotărât să soarbă fiecare picătură din ea. Întotdeauna eşti atât 
de umedă pentru mine, Nesta? 

Ea nu avea de gând să-i dea satisfacţie spunând adevărul. Dar nu 
se putea gândi la nicio minciună, cu limba lui care o tot chinuia, 
convingând-o, dar încă refuzându-i apăsarea şi împingerile neobo- 
site de care avea atâta nevoie. 

Cassian chicoti ca şi când ar fi ştiut deja răspunsul. Lingând-o, 
părul său mătăsos îi atinse pântecul şi îşi ridică privirea ca să se uite 
în ochii ei. 

Când privirile li se întâlniră, îşi strecură un deget în ea. 

Nesta ţipă, iar el îşi mişcă mâna de pe coapsa ei ca să-i despartă 
iar labiile când linse acel loc în timp ce o pătrundea cu degetul 
într-un ritm lent şi chinuitor. 

Mai mult - ea își dorea mai mult. Își undui şoldurile spre el des- 
tul de tare, încât să îi împingă degetul mai adânc. 

-Ce lacomă eşti, îi şopti, şi-şi scoase degetul aproape complet. 
Doar ca să mai bage unul. 

Atunci, Nesta se dezlănţui pe deplin. Renunţă la bun simţ şi mân- 
drie când cele două degete o umplură. El o linse şi o ronţăi delicat, 
iar orgasmul se adună în jurul ei ca o ceaţă irizantă. 

Cassian mormăi din nou, lăsându-se în voia dorinţei care îl mo- 
tiva, iar reverberaţiile sunetului răsunară în locuri din ea care nu 

fuseseră atinse. Scoţându-şi degetele şi pătrunzând-o din nou, dân- 
du-i labiile la o parte şi umplând-o, o gustă şi o savură. 

Nesta îi călări mâna şi fața, frecându-se de el cu dezinvoltură. 

-Pe toți zeii! Cassian îi zgârie uşor pielea cu dinţii. Nesta! 

Sunetul numelui ei pe buzele lui, aproape de cel mai sensibil 
punct, îi împrăştie mintea în eternitate. 

Forţa orgasmului o făcu să se aplece peste marginea patului, iar 
el deveni lacom, continuând să o pătrundă cu degetele, atingând-o cu 
limba şi buzele, ca şi când ar fi vrut să îi devoreze toată plăcerea. Nu 
se opri înainte ca ea să se prăbuşească pe saltea, să se moleşească şi 
să tremure, încercând să îşi vină în simţiri. 

Nesta rămase goală şi în agonie când el îşi scoase degetele, de- 
părtarea limbii şi gurii lui de locul dintre picioarele ei fiind ca un 
sărut rece. 

Cassian încă respira greoi când se ridică şi se uită la ea. 

Nesta nu putea să se miște — nu îşi amintea cum. Nimeni nu îi mai 
făcuse vreodată așa ceva. Nimeni nu o mai făcuse să se simtă astfel. 

Plăcerea o lăsase fără suflare. Ca şi când lumea ar fi putut fi refă- 
cută cu forța care izbucnise din ea. 

Nesta se uită la muşchii sculptați ai pieptului său, la aripile şi 
chipul frumos. 

Se întinse spre penisul pe care voia să îl simtă, să îl guste, dar el 
se dădu jos din pat. 

Cassian îşi luă cămaşa şi se îndreptă spre uşă. 

- Acum suntem chit. 


CAPITOLUL 23 


Urmărind-o pe Nesta atingând orgasmul, Cassian avusese o 
trăire aproape religioasă. Momentul îl zdruncinase profund şi doar 
voinţa şi mândria îl împiedicaseră să ejaculeze din nou în panta- 
loni. Doar voinţa şi mândria îl făcuseră să se dea jos din pat când ea 
se întinsese spre el. Doar voința şi mândria îl îndemnaseră să pără- 
sească încăperea, când singurul lucru pe care şi-l dorea era să-şi în- 
figă bărbăţia în căldura ei plăcută și strâmtă și să o călărească până 
ar fi urlat amândoi. 

Nu reuși să scape de gustul ei perfect. Nici când se spălă înainte 
de culcare. Nici atunci când se masturbă udând cearșafurile. Nici la 
micul dejun. Îi tot simţea pielea fierbinte și catifelată. Se spălase pe 
mâini de zece ori înainte să o vadă pe Nesta în ringul de antrena- 
ment, şi tot îi simţea mirosul şi gustul. 

Cassian își alungă imediat gândul. Ignoră faptul că probabil 
Nesta se simţise bine în mâinile şi sub atingerea limbii lui, dar in- 
comparabil cu modul în care s-ar fi simţit dacă s-ar fi culcat cu ea. 
Fusese destul de strâmtă încât să-şi dea seama că ar fi fost un pa- 
radis şi o nebunie - distrugerea lui. Şi se umezise atât de mult 
pentru el, că ştia că ar fi făcut lucruri regretabile ca să mai guste o 
dată acea umezeală. 

Totuși, Nesta care apăru pe ringul de antrenament fu acea pe 
care o vedea în fiecare dimineaţă. 

Cassian nu zări nicio roşeață în obraji şi nicio scânteie în ochi, 
care să-i dea de înţeles că şi ea se simţise bine. 

Dar poate din cauză că Azriel venea în urma ei. 

Fratele lui îi aruncă o privire şi rânji. Az ştia. Ori simţea mirosul 
lui Cassian în Nesta, ori îl simţise pe al ei pe pielea lui Cassian, chiar 
şi din cealaltă parte a ringului. 

Cassian nu regreta ce făcuse cu ea. Deloc. Şi poate era din cauză 
că trecuseră doi ani de când făcuse sex, dar nu își aducea aminte ul- 
tima dată când se lăsase subjugat de propriile-i nevoi de bază. 

O părticică din creierul lui îi şoptea contrariul. El o ignoră. O 
ignora deja de ceva timp. 

-“Neaţa, Az! spuse Cassian vesel. El dădu din cap spre Nesta. Nes! 
Cum ai dormit? 

Ochii ei licăriră cu o furie care o stârni pe a lui, dar apoi zâmbi 
calmă. 

-Ca un bebeluș! 

Aşadar, urma să fie un joc în care aveau să vadă care dintre ei 
putea pretinde mai mult timp că nu se întâmplase nimic - care 
dintre cei doi putea să pară cel mai puțin afectat. 

Cassian îi aruncă un zâmbet care o înştiință că accepta provo- 
carea și că avea s-o facă să se târască înainte de final. 

Nesta începu să îşi dezlege şireturile cizmelor. 

El făcu semn din cap spre Azriel. 

- De ce ai venit aici? 

-M-am gândit să mă antrenez şi eu înainte să îmi încep ziua, 
spuse Az, umbrele lui zăbovind sub boltă ca şi când s-ar fi temut de 
lumina strălucitoare a soarelui din ring. Nu întrerup nimic, nu-i aşa? 

Cassian ar fi putut jura că degetele Nestei înțepeniră pe șireturile 
bocancilor. 

-Nu întrerupi nimic, îi răspunse tărăgănat. Începem lupta corp 
la corp. 

- Partea care-mi displace cel mai mult, spuse Azriel. 

- De ce? întrebă Nesta scoţându-și cizmele. 

Az o urmări intrând desculță în ring. 

- Prefer lupta cu sabia. Lupta corp la corp presupune prea mult 
contact ca să îmi placă. 

-Nu îi place să se mânjească pe față cu transpiraţia altuia, spuse 
Cassian chicotind. 

Azriel îşi dădu ochii peste cap, dar nu negă. 

Nesta îl privi pe îmblânzitorul umbrelor cu o sinceritate de care 
majoritatea se fereau. Azriel îi aruncă o privire calmă de care cei 
mai mulți fugeau. 

Până şi Feyre ezitase la început în preajma lui Az, dar Nesta îl 
privi la fel de ferm şi evaluator ca pe toți ceilalți. 

Poate că de aceea Azriel nu spusese nimic rău despre Nesta. Nu 
păruse niciodată înclinat să se certe cu ea. Nesta îl vedea şi nu se 
temea de el. Nu mulţi erau cei care îşi permiteau asta. 

- Arătați-mi cum vă luptaţi, spuse Nesta. Vreau să ştiu cu ce mă 
confrunt, adăugă când Azriel clipi. Ce am văzut în luptă era diferit, 
nu-i aşa? întrebă când niciunul dintre ei nu zise o vorbă. 

- Da, îi răspunse Cassian. E altceva față de ceea ce facem aici, 
dar presupune o altfel de luptă. 

Umbrele întunecară ochii Nestei, ca şi când amintirea câmpului 
de luptă ar fi bântuit-o. 

- N-o să începem deocamdată antrenamentul de luptă, spuse el. 

Probabil aveau să treacă mai mulți ani. Az o privea ca şi când şi 
el ar fi observat umbrele din ochii ei. 

- Vrei să ne luptăm puţin? îl întrebă Cassian. A trecut o vreme 
de când n-am mai şters podeaua cu tine. 

Trebuia să îşi consume energia - dorința rămasă, care îl agita 
încă de noaptea trecută. Trebuia să o elimine din corp prin mişcare 
Şi respiraţie. 

Az îşi roti un umăr, netulburat și calm, ochii strălucindu-i ca şi 
când ar fi observat nevoia lui Cassian de a-şi consuma energia acu- 
mulată. Dar Az îşi scoase jacheta şi cămaşa, lăsând pietrele Siphon 
de pe dosul mâinilor, fixate în jurul încheieturilor şi printr-o buclă de 
degetul mijlociu. Cassian procedă la fel când îşi scoase cămașa. 

Privirea Nestei îl sfredeli din partea cealaltă a ringului. Cassian 
probabil că îşi încordase muşchii stomacului când se apropiase de 
cercul trasat cu cretă. Az scutură din cap şi mormăi: 

- Jalnic, Cass! 

Cassian îi făcu semn din ochi, dând din cap spre stomacul la fel 
de musculos al fratelui său. 

- Unde te-ai antrenat zilele astea? 

- Aici, îi răspunse Azriel. Noaptea! 

După ce se întorcea din misiunile de spionaj. 

-Nu poţi să dormi? 

Cassian luă o poziţie de luptă. 

O umbră se răsuci în jurul gâtului lui Azriel, singura suficient de 
curajoasă să înfrunte lumina soarelui. 

-Cam aşa ceva, spuse el şi luă poziţia de luptă în faţa lui Cassian. 

Cassian o lăsă baltă, ştiind că Az i-ar fi spus deja dacă ar fi vrut 
să împărtăşească şi ce îl urmărise atât de mult încât să se antreneze 
noaptea, în loc să o facă dimineața, împreună cu ei. Cassian îi ex- 
plică Nestei, care stătea la câțiva paşi în afara ringului de cretă: 

-O să ne mişcăm la viteză maximă, apoi o să ne oprim şi eu am 
să îți dau mai multe detalii. Bine? 

Trebuia să îşi consume energia asta înainte să îndrăznească să se 
apropie de ea. 

Nesta îşi încrucişă braţele cu o expresie atât de neutră, încât el se 
întrebă o clipă dacă îşi imaginase că seara trecută se aflase cu capul 
între picioarele ei. 

Alungându-și gândul, se uită din nou la Az. Privirile li se întâl- 
niră, chipul lui Az fiind la fel de inexpresiv ca al Nestei, iar Cassian 
dădu din cap. „Începem!“ 

Lupta începu cu mișcarea picioarelor: se rotiră lent, evaluân- 
du-se, fiecare aşteptând ca şi celălalt să îşi dezvăluie prima mişcare. 

Cassian cunoştea trucurile lui Az. Ştia ce parte prefera Az şi cum 
îi plăcea să lovească. 

Problema era că şi Az îi ştia toate tehnicile şi neajunsurile. 

Îşi dădură din nou târcoale, Cassian bătând din picioare un ritm 
constant pe pământul uscat. 

- Ei, bine? îl întrebă pe Az. De ce nu-mi arăţi la ce te-au ajutat 
toate meditaţiile nocturne? 

Az zâmbi, refuzând să muşte momeala. 

Soarele strălucea în înaltul cerului, încălzind pielea goală şi 
părul lui Cassian. 

-Chiar asta e tot? întrebă Nesta. Vă daţi târcoale şi vă tachinați? 

Cassian nu îndrăzni să se uite la ea. Nici măcar o clipă. De în- 
dată ce ar fi clipit măcar în direcţia ei, Azriel ar fi atacat şi ar fi atacat 
dur. Însă... 

Cassian zâmbi. Şi se uită spre Nesta. 

Az căzu în capcana lui, atacându-l în sfârşit. 

Cassian, aşteptându-se la asta, întâmpină pumnul pe care Az îl 
ridicase în fața lui, blocându-l, deviindu-l şi atacând la rândul său. 
Az încasă lovitura, se feri de cea de-a doua şi ţinti coastele expuse 
ale lui Cassian. 

Cassian îi blocă mișcarea, ripostă, apoi începu lupta. 

Se atacară cu pumnii, picioarele şi aripile, îşi blocară mişcările, 
lovind cu picioarele şi călcând apăsat, respirând sacadat în încer- 
carea de a trece de apărarea celuilalt. Niciunul dintre ei nu lovea cu 
toată forța - nu aşa cum ar fi făcut-o într-o luptă reală, când un 
pumn putea rupe un maxilar. Dar foloseau destulă forță încât pe 
Cassian să îl doară coastele şi Az să expire zgomotos când primul îl 
lovi din întâmplare în stomac. Az reuși să-şi tragă suflarea răsu- 
cindu-se - altfel, lupta s-ar fi terminat atunci. 

Rotindu-se în ring, lovind cu pumnii şi dezgolindu-și feroce 
dinţii, ei se concentrară la luptă transpirând în soare şi respirând. Se 
născuseră pentru aşa ceva, înduraseră secole de antrenament care 
le transformaseră trupurile în instrumente violente. Să le permită 
corpurilor să se poarte cum voiau era un fel de libertate. 

Ritmul luptei se înteţi şi până şi Cassian începu să respire sa- 
cadat. Deşi era mai masiv, Azriel era foarte rapid - erau la fel de 
buni. Ar fi putut să se lupte ore în şir, dacă s-ar fi înfruntat cu ade- 
vărat ca inamici. Ar fi putut să o facă zile la rând, dacă ar fi fost ad- 
versari într-unul dintre vechile războaie, unde toate bătăliile se 
opriseră ca să vadă marii eroi luptând corp la corp. 

Dar timpul nu era nelimitat, iar el trebuia să îi predea o lecție 
Nestei. 

- Bun, gâfâi Cassian printre dinți când blocă lovitura de picior a 
lui Az şi sări un pas înapoi, dându-i din nou târcoale. Cine dă ur- 
mătoarea lovitură câştigă. 

- Este ridicol, îi răspunse Az gâfâind. Continuăm până când 
unul dintre noi mănâncă pământ. 

Az era foarte competitiv. Nu era încrezut şi arogant, aşa cum se 
ştia Cassian înclinat să fie, şi nici posesiv ca Amren. Nu, era liniştit, 
crud şi mortal. Cassian pierduse şirul jocurilor pe care le jucaseră 
de-a lungul secolelor, unul dintre ei sigur de victorie, doar ca Az să 
dezvăluie o strategie învingătoare. Sau la câte jocuri de cărți ori şah 
rămăseseră doar Rhys şi Az, în timp ce Cassian şi Mor renunțaseră 
şi începuseră să bea. 

Ei îşi dădură din nou târcoale, dar Az întoarse capul spre Nesta, 
cu ochii mari. 

Cassian se uită, inima sărindu-i din piept... 

Azriel îl lovi cu pumnul în maxilar destul de puternic şi Cassian 
se clătină. Dând înapoi şi echilibrându-se, el înjură. 

Az râse încet, ochii licărindu-i. Apelase la acelaşi truc pe care îl 
folosise Cassian la început, jucase singura carte care l-ar fi făcut pe 
Cassian să îşi mute atenţia de la adversar. 

Se mai întâmplase - împotriva Hybernului. Nesta îi strigase nu- 
mele şi chiar şi în ceața de pe câmpul de luptă, el îşi abandonase 
soldaţii ca să se grăbească spre ea, fără să îi pese de nimic altceva, 
dorindu-și numai să ajungă să o salveze. 

Doar că Nesta îl salvase. Şi îi strigase numele ca să îl scoată din 
raza de acțiune a Cazanului. 

Soldaţii lui fuseseră spulberați după o clipă. lar când se uitase la 
chipul ei, înțelesese ceva - ceva care în ultimul an şi jumătate se 
sfâşiase şi se răcise. 

Cassian îşi roti umărul, cu mâna pe maxilar, când îl făcu pe Az 
ticălos. 

AZ râse din nou, iar ei se întoarseră spre Nesta. 

Ea rămase calmă, dar o roşeață uşoară îi coloră obrajii. 

Vântul nu bătea, ca să îi poarte mirosul spre el, însă după cum 
înghiţea când se uita la ei... 

Azriel tuşi şi plecă să se spele. 

- Îţi curg balele, îi spuse Cassian, iar Nesta înţepeni. 

-Dacă m-a ispitit ceva, spuse ea furioasă intrând în ring, a fost 
că l-am văzut pe Azriel dându-ţi un pumn în faţă. 

Cassian îi făcu semn să adopte poziţie de luptă. 

-Continuă să îţi spui asta, Nes! 


ah 


-Ce ştii despre Tezaurul Groazei? 

- Despre ce? 

Gwyn se întoarse de la biroul unde Nesta o găsise pe preoteasă 
cântând încet, cel poziționat chiar în fața ușii închise a biroului lui 
Merrill. 

- Tezaurul Groazei, spuse Nesta, tresărind la durerile din corp 
când se aşeză pe marginea biroului lui Gwyn. Trei obiecte antice... 

Gwyn scutură din cap. 

- N-am auzit niciodată despre aşa ceva. 

Nesta era încă transpirată după antrenamentul cu Azriel şi 
Cassian. Ei o învăţaseră cum să dea cu pumnul şi picioarele şi îi ară- 
taseră paşi pe care îi făcuseră cu uşurinţă şi niciunul nu râsese când 
ea fusese neîndemânatică sau lipsită de graţie. 

Fusese copleşitor să îi vadă luptându-se. Siluetele lor frumoase, 
tatuate, cu cicatrice şi muşchi sculptați, strălucind de transpiraţie 
când se luptau cu o ferocitate şi inteligență așa cum nu mai văzuse... 
Şi ea transpirase între timp, întrebându-se cum ar fi fost să stea 
între cei doi masculi, lăsându-i să îşi îndrepte toată atenţia letală în 
direcția venerării ei. 

Elain ar fi leşinat dacă ar fi auzit asemenea lucruri. Şi să audă că 
Nesta fusese deja în pat cu doi masculi în acelaşi timp, nu o dată, ci 
de două ori, şi savurase fiecare clipă. Dar masculii cu care fusese 
Nesta nu semănau cu Cassian şi Azriel. Nu fuseseră Cassian şi Azriel. 

Nesta se forțase să se concentreze în timpul lecției, dar imediat 
ce îi lăsase în ringul de antrenament, gândurile necurate se abă- 
tuseră asupra ei, distrăgând-o în drumul ei prin bibliotecă. Gândul 
de a-i face felaţie lui Cassian în timp ce Azriel o penetra din spate, 
amândoi posedând-o în tandem... 

Discuţia cu Gryn despre Tezaurul Groazei o trezise destul de 
repede. 

- Se pare că Tezaurul e însoțit de o vrajă care-i face pe oameni să 
uite că există, îi spuse Nesta lui Gwyn, explicându-i pe scurt ce era 
şi dându-i vagi detalii despre motivul pentru care era căutat. Nu zise 
nimic de regina Briallyn, Koschei sau Cazan, ci doar că Tezaurul tre- 
buia găsit repede. Şi că Gwyn nu trebuia să povestească nimănui asta. 

Nesta presupunea că, făcând asta, încălca direct ordinul lui Rhys 
de a nu divulga nimic, dar... la naiba cu el. 

Când termină de vorbit, Gwyn era cu ochii mari și atât de palidă 
la față încât pistruii ieşeau în evidență. 

-Şi trebuie să îl găseşti tu? 

-Nu am nici cea mai mică idee de unde să încep căutarea. Ce 
anume să găsesc mai întâi. 

Gwyn îşi muşcă buza de jos. 

- Avem un sistem foarte bun de catalogare cu cartonașe, spuse 
ea gânditoare, dar se uită spre rafturile din faţa lor, spre puțul des- 
chis din subteranul bibliotecii. Dar pe ele nu scrie ce se află sub 
Nivelul Şapte. 

- Ştiu! 

Gwyn îşi înclină capul. 

- Aşadar, de ce ai venit la mine? 

-În mod clar te pricepi la ce faci, dacă lucrezi cu cineva atât de 
exigent ca Merrill. Când ai o clipă liberă, aş aprecia dacă mi-ai da o 
mână de ajutor sau dacă doar m-ai îndrepta în direcția potrivită. 

- Lasă-mă să termin de verificat capitolul ăsta, iar apoi să văd ce 
pot descoperi. 

Nesta schiță un zâmbet încordat. 

- Mulţumesc! 

Gwyn flutură o mână. 

- Să găsesc obiectele ca să ne ajute regatul să protejeze lumea este 
oarecum captivant. Cam pe cât de captivată pot să fiu zilele astea, 
dar va fi o aventură. 

- Ai putea să vii la antrenament, dacă îți doreşti un alt soi de 
aventură, spuse prudentă Nesta. 

Gwyn schiță un zâmbet. 

- Mă tem că nu este pentru mine. 

- De ce nu? 

Gwyn gesticulă sprehainele din pieleale Nestei şi solzii suprapuşi. 

- Nu sunt o războinică. 

- Nici eu nu sunt. Dar ai putea fi. 

Gwyn scutură din cap. 

-Nu cred. Dacă aș fi vrut să fiu războinică, aș fi făcut-o din co- 
pilărie. În schimb, m-am oferit să fiu ucenică... şi asta sunt. 

- Nu trebuie să renunți la un lucru ca să fii altul. Antrenamentul 
este exerciţiu. Înveţi să respiri, să te întinzi şi să lupţi. Nu studiezi 
clanul Valkyrie pentru Merrill? S-ar putea să te ajute să înţelegi mai 
multe. Nesta îşi atinse o coapsă. Iar eu deja îmi dezvolt muşchii. 
După două săptămâni, văd diferența. 

- De ce i-ar trebui unei preotese coapse musculoase? 

Nesta miji ochii când Gwyn se întoarse la lucru. 

-Cassian e de vină? 

- Cassian este un mascul bun și onorabil. 

- Ştiu că este. Știuse dintotdeauna asta. Dar prezenţa lui Cassian 
te face să eziţi? insistă ea. 

În dimineaţa asta nu dăduse de înţeles ce se întâmplase cu o 
seară în urmă între ei. Ca şi când datoria dintre ei ar fi fost plătită, 
iar el n-ar mai fi fost interesat să o atingă. Ca şi când şi-ar fi satis- 
făcut o dorinţă şi nimic mai mult. Sau poate că nu îi plăcuse la fel de 
mult ca ei. 

Faptul că-și petrecea atât de mult timp gândindu-se la asta o 
neliniştea. 

Gwyn nu-i răspunse, iar Nesta îşi dădu seama că nu trebuia să 
insiste, pentru că ucenica roşi, plecându-şi uşor capul. Ruşine - îi 
era ruşine şi frică. 

Ceva se strânse în pieptul Nestei când începu să se îndepărteze. 

- Bine! Anunţă-mă dacă afli ceva despre Tezaur! 

Cât lucră, Nesta se gândi la conversaţia lor. Verificând lista de 
înscrieri la ieşirea din bibliotecă, la apusul soarelui, văzu că nu fu- 
sese adăugat niciun nume. 

Simţi privirea lui Clotho asupra ei când studie pagina goală. 
Nesta se întoarse în sfârşit spre preoteasa care stătea la biroul ei cu 
mâinile împreunate în față. Liniştea se lăsă între ele, dar Nesta nu 
rosti o vorbă când plecă. 

Merse spre scări în loc să se îndrepte spre camera ei sau spre sala 
de mese şi se uită la treptele roşii care coteau. 

Începu să le coboare, mai lent de data asta, gândindu-se unde să 
păşească. Conştientiză fiecare treaptă ca pe o piesă din puzzle-urile 
lui Amren, pe care le examinase atent. 

Cobori tot mai mult, gândindu-se la fiecare cuvânt şi privire a 
lui Gwyn, cât lucrase în bibliotecă. Pas cu pas, îşi spunea cu fiecare 
mişcare dureroasă şi tremurătoare a picioarelor. „Pas cu pas.“ 

Rememoră conversaţia. Fiecare pas era un cuvânt diferit, o miş- 
care sau un miros. 

Nesta ajunse la cea de-a doua mia treaptă când se opri şi își dădu 
seama ce trebuia să facă. 


CAPITOLUL 24 


Cinci zile mai târziu, Cassian stătea în faţa biroului marii preo- 
tese a bibliotecii şi urmărea mişcarea fermecată a peniţei. O întâl- 
nise de câteva ori pe Clotho de-a lungul secolelor - aflase că avea un 
simţ al umorului sec şi răutăcios şi o prezenţă liniştitoare. Se stră- 
duise să nu se holbeze la mâinile ei sau la chipul pe care îl văzuse 
doar o dată, când o adusese Mor, cu mult timp în urmă. Atunci fu- 
sese atât de bătută şi de însângerată, încât chipul ei nu mai semăna 
cu un chip. 

El nu ştia cum se vindecase sub glugă, nici dacă Madja reuşise să 
îi salveze faţa aşa cum nu reuşise să îi salveze. Presupunea că nu 
conta cum arăta, de vreme ce izbutise să facă atât de multe cu Rhys 
şi Mor în biblioteca asta, pe care o transformase într-un refugiu 
pentru femelele care înduraseră orori de nedescris. 

Mama lui avusese nevoie de un asemenea loc, dar Rhys îl în- 
ființase cu mult timp după ce ea părăsise lumea asta. Se întrebă dacă 
mama lui Azriel se gândise măcar să vină aici sau dacă el ar fi în- 
demnat-o vreodată să o facă. 

- Ei, bine, Clotho, spuse el, rezemându-se de spătar, înconjurat 
de foşnetele pergamentelor şi ale robelor preoteselor ca nişte bătăi de 
aripi, ai solicitat o audienţă? 

Stiloul ei făcu o înfloritură atunci când termină de scris. 

„I-am spus de două ori Nestei să nu se antreneze în bibliotecă, 
iar ea mi-a ignorat rugămintea.“ 

Cassian ridică din sprâncene. 

-Se antrenează aici? 

Stiloul râcâi din nou hârtia. El se uită la puțul deschis din stânga, 
ca şi când ar fi zărit-o acolo pe Nesta. Trecuse o săptămână de la ne- 
bunia din dormitorul ei, iar ei nu vorbiseră despre asta şi nici nu mai 
făcuseră nimic. Nu era prea sigur că ar fi fost înţelept să continue. 

Pe lângă seria chinuitoare de exerciţii menite să îi întărească 
trupul, Cassian o învățase în detaliu lupta corp la corp, pașii şi 
mişcările care se puteau combina în nenumărate feluri. Ca să înveţe 
fiecare pas, nu trebuia doar să aibă forţă, ci şi să se concentreze - să 
îşi aducă aminte ce mişcare trebuia corelată cu un pas anume, să îşi 
lase corpul să înceapă să-şi amintească totul automat: o directă, un 
croşeu, o lovitură înaltă de picior... El pierduse şirul ocaziilor în 
care o surprinsese mormăindu-i corpului să îşi amintească astfel 
încât să nu se gândească prea mult. 

Dar el ştia că îi plăceau loviturile de pumn şi de picior. O lumină 
îi strălucea pe chip când executa mişcările cursiv, ca o forță concen- 
trată la impact. Cassian se simţise dintotdeauna astfel când făcea 
corect mişcările, ca şi când corpul, mintea şi sufletul s-ar fi aliniat şi 
ar fi început să cânte. 

„Nesta s-a antrenat constant în ultima vreme“, scrise Clotho. 

- A stricat ceva? 

„Nu! Dar i-am cerut să înceteze, iar ea nu a făcut-o.“ 

El îşi reprimă zâmbetul. Poate că lecţiile matinale nu erau destul 
de solicitante. 

- Îşi neglijează îndatoririle din cauza asta? 

„Nu. Asta nu contează.“ 

Cassian se strâmbă. 

„Trebuie să faci ceva ca să înceteze cu asta“, mai scrise Clotho. 

- Le deranjează pe celelalte? 

„Le distrage să vadă pe cineva lovind cu pumnii și picioarele 
în aer.“ 

Cassian fu nevoit să se ferească astfel încât Clotho să nu îi ci- 
tească amuzamentul pe chip. 

- Am să discut cu ea. Este aici acum? El dădu din cap spre rampa 
înclinată. Cu permisiunea ta, bineînțeles. 

Acesta era refugiul lor. Nu conta că el era un membru al curţii lui 
Rhys sau că mai venise aici. De fiecare dată, el cerea permisiunea. 
Doar o singură dată nu o făcuse: când atacaseră Corbii Hybernului. 

„Da. Îţi dau permisiunea să intri. Nesta este la Nivelul Cinci. 
Poate reuşeşti să o convingi.“ 

Considerând că era momentul să plece, masculul se ridică în 
picioare. 

-Ştii că vorbim despre Nesta Archeron, nu? Nu face decât ceea 
ce vrea. Şi este puţin probabil să asculte de mine. 

Clotho râse. 

„Are o voinţă de fier.“ 

- De oțel. El zâmbi. Mă bucur că te-am văzut, Clotho! 

„Şi eu, lord Cassian!“ 

- Doar Cassian, spuse el, aşa cum i-o repetase deja de multe ori. 

„Eşti un lord al faptelor bune. Nu este un titlu dobândit prin 
naştere, ci câştigat.“ 

Cassian făcu o plecăciune şi spuse apăsat: 

- Mulţumesc! 

Abia când ajunse la secțiunea unde-i spusese Clotho că era Nesta, 
reuși să ignore cuvintele marii preotese şi ce însemnau pentru el. 

Mai întâi îl întâmpină hârşâitul paşilor, apoi respiraţia calmă şi 
ritmică pe care ajunsese să o cunoască bine. Cassian respiră la fel, 
păşi în linişte şi se uită la următorul rând de rafturi. 

Oricine mergea de-a lungul rampei trebuia doar să privească la 
dreapta ca să o vadă pe Nesta stând acolo într-o poziție de luptă 
aproape perfectă, lovind cu pumnii spre raft. Alesese cinci cărți 
drept ţinte şi lovea cu pumnul spre ele, ca şi când ar fi fost părţile 
corpului pe care i le arătase el să le lovească. 

Apoi se opri, expiră şi-şi dădu după o ureche o şuviţă rebelă de 
păr, îndreptând cărțile înainte să revină la căruciorul de metal din 
spatele ei. 

-Tot îţi cobori cotul, spuse el, iar ea se întoarse, rezemându-se 
de cărucior, destul de surprinsă încât el să îşi reprime râsul. 

Nu o mai văzuse pe Nesta Archeron atât de... zburlită. 

Sora lui Feyre îşi ridică bărbia când veni spre el. Cassian îi ur- 
mări fiecare mişcare a picioarelor. Nu îşi mai lăsa atât de mult gre- 
utatea pe piciorul drept, iar muşchii coapselor se mişcau, netezi şi 
puternici. Poate trei săptămâni nu erau mult ca un corp omenesc să 
devină musculos, dar acum ea era Mare Spiriduş. 

- Nu îmi cobor cotul, negă ea, ieşind din rândul de rafturi şi în 
zona întinsă din fața rampei în pantă. 

- Tocmai te-am văzut făcând-o de două ori cu croşeul de dreapta. 

Nesta se rezemă de capătul unui raft lung. 

- Presupun că te-a trimis Clotho ca să mă cerţi! 

El ridică din umeri. 

-Nu ştiam că antrenamentul te interesează atât de mult încât 
să-l continui aici. 

Ochii ei străluciră practic în obscuritate. 

-M-am săturat să fiu slabă. Să depind de alţii să mă apere. 

Avea dreptate. 

- Înainte să te scutesc de mustrarea pe care o meriți pentru că ai 
ignorat rugămintea lui Clotho, dă-mi voie să spun că... 

- Arată-mi! Nesta se îndepărtă de raft şi luă poziţia de luptă în 
faţa lui. Arată-mi unde îmi cobor cotul. 

Concentrarea de pe chipul ei îl făcu să clipească şi apoi să se 
bucure. 

Pentru că iat-o: un licăr al persoanei pe care o cunoscuse înainte 
să se termine războiul cu Hybernul. Un licăr al ei, ca un miraj - ca 
şi când dacă s-ar fi uitat la el prea mult, ea ar fi dispărut. 

Aşadar, Cassian spuse: 

-Ia poziţie de luptă. 

Nesta îl ascultă. 

Sperând să nu vină Clotho și să-l arunce peste balustradă pentru 
că nu îi ascultase ordinele, îi zise: 

- Bine! Dă un croșeu de dreapta. 

Nesta făcu exact asta. Şi cobori cotul nenorocit. 

- Pregăteşte-te! Îmi dai voie? o întrebă el când văzu ce făcuse. 

Nesta dădu aprobator din cap şi rămase țeapănă când Cassian îi 
ajustă uşor poziția braţului. 

- Loveşte din nou. Încet. 

Ea îl ascultă, iar el o cuprinse de cot când acesta începu să coboare. 

- Vezi? Ține cotul sus! Îi mișcă braţul înapoi în poziția inițială. 
Nu uita să îţi proiectezi greutatea din şolduri. Îi luă brațul, rămâ- 
nând la un pas distanţă de ea, şi simulă lovitura de pumn. Așa. 

- Bine! Nesta reluă poziţia, iar el se îndepărtă un pas. 

Fără să îi spună din nou, lovi iarăşi cu pumnul. Perfect. 

Cassian fluieră. 

- Fă-o cu mai multă forță şi ai să rupi maxilarul unui mascul, 
spuse el zâmbind strâmb. Arată-mi o combinaţie unu-doi, pa- 
tru-cinci-trei şi unu-unu-doi. 

Nesta se încruntă când îşi reluă poziţia, mişcându-şi picioarele 
şi lăsându-și greutatea pe podeaua de piatră. 

Şi apoi se mişcă şi se simţi de parcă ar fi privit un râu, ca şi când 
ar fi văzut vântul şuierând printre munți. 

- Dacă ai face asta împotriva unui adversar, spuse Cassian, l-ai 
dobori la pământ, cu respiraţia tăiată. 

-Iar apoi i-aş da lovitura de graţie. 

- Da, o sabie în inimă l-ar termina. Dar dacă îi loveşti pieptul 
destul de puternic cu un ultim pumn, i-ai putea distruge un plămân. 
Pe un câmp de luptă, ai alege ori lovitura de graţie cu sabia, ori pur 
şi simplu să îl laşi acolo, incapabil să se mişte, ca altcineva să îl ucidă 
în timp ce înfrunţi următorul adversar. 

Ea dădu aprobator din cap, ca şi când i s-ar fi părut o conversaţie 
normală. Ca și când i-ar fi dat sfaturi pentru grădinărit. 

- Bine! Cassian își drese glasul şi îşi strânse din nou aripile. 
Deci nu te mai antrena în bibliotecă. Următoarea persoană căreia 
o să-i ceară Clotho să te mustre nu o să fie cineva cu care o să ai 
chef să vorbeşti. 

Privirea Nestei se întunecă în timp ce se gândi care ar fi fost unul 
dintre oamenii pe care-i agrea cel mai puţin şi dădu din nou din cap. 

-Mai arată-mi o combinaţie, rosti el ordinul după ce-şi înde- 
plini sarcina. 

Nesta îi zâmbi ca o felină când execută mişcarea, iar croşeul de 
dreapta nici măcar nu cobori. 

- Bun! spuse Cassian şi se întoarse spre rampa care îl conducea 
afară. 

El tresări când le văzu pe preotesele care se opriseră de-a lungul 
balustradelor de la câteva niveluri, uitându-se în jos la ei. La Nesta. 

Atenţia lui le făcu să meargă mai departe sau să așeze cărţi pe 
raft. Dar o preoteasă tânără cu păr şaten-roşcat - singura fără glugă 
sau piatră - zăbovi cel mai mult lângă balustradă. Chiar de la ni- 
velul inferior din cealaltă parte a puțului, îi văzu pentru o clipă 
ochii mari de un albastru deschis înainte să dispară şi ea repede. 

Cassian se uită din nou la Nesta, care îi întâlni privirea cu ochi 
aproape furioşi. 

- Croşeul de dreapta a fost aproape perfect în dimineaţa asta, 
şopti el. 

- Da! 

- Dar nu când te-am văzut între rafturi. 

-M-am gândit că ai să mă corectezi. 

El se simţi şocat și încântat. Nesta ieși dintre rafturi înaintea lui. 
În văzul tuturor, ca preotesele să-l vadă instruind-o. 

Cassian se holbă la ea. 

- Poţi să-i zici lui Clotho că nu am să mai am nevoie să mă an- 
trenez în bibliotecă, spuse încet Nesta. 

Nesta ştia că nici Clotho, nici celelalte nu l-ar fi invitat niciodată 
şi nici nu ar fi urcat vreodată în ring ca să vadă ce putea face el şi 
cum le-ar fi putut instrui. Aşa că le arătase preoteselor ce învăța ea 
în fiecare zi. 

Mai mult decât atât, o supărase suficient de mult pe Clotho încât 
preoteasa să îl cheme aici. 

Unde Nesta îl folosise la o demonstraţie. Nu pentru ea, ci pentru 
preotesele care veniseră să vadă. 

Cassian râse încet. 

- Şireata Archeron! 

Nesta ridică o mână peste umăr în semn de „rămas-bun“ când 
ajunse la căruciorul ei. 

Nesta îşi dădu seama că ele trebuiau să vadă cum era Cassian 
când o învăţa; că o atingea, dar întotdeauna cu permisiunea ei, şi 
profesionist. Trebuiau să vadă cum nu o lua niciodată peste picior, 
ci doar o corecta cu blândeţe. Și trebuiau să vadă ce o învăţa. Să îl 
audă spunând exact ce putea face ea cu toate combinaţiile de pumni 
şi picioare. 

Ce ar fi putut învăţa să facă preotesele. 

Dar, în seara aceea, când Nesta plecă, lista de înscrieri era tot 
goală. 

Ea se uită înapoi spre Clotho, care stătea la biroul ei la fel ca în- 
totdeauna, de la răsărit până la apus. 

Dacă preoteasa realizase că fusese manipulată, nu dădu de înţe- 
les. Dar din Clotho se revărsa ceva asemănător tristeții, ca şi când şi 
ea şi-ar fi dorit să vadă azi lista plină. 

Nesta nu ştia de ce conta asta, de ce tristeţea lui Clotho îi tăia 
respiraţia, dar apoi se mişcă prin Casă spre cele zece mii de trepte. 

Poate la urma urmei nu era bună de nimic. Poate fusese proastă 
să creadă că trucul ei ar fi putut să le convingă. Poate nu aveau ne- 
voie de antrenament fizic pentru a-şi învinge demonii, iar ea fusese 
destul de arogantă să presupună că le ştia nevoile. 

Nesta urcă scările, zidurile îngustându-se. 

Ajunse doar la treapta cu numărul nouă sute înainte să se în- 
toarcă, paşii fiindu-i la fel de grei ca şi când ar fi fost de plumb. 

Nesta încă transpira şi gâfâia când intră în cameră şi găsi o carte 
pe noptieră. Titlul o făcu să ridice o sprânceană. 

-Nu e unul dintre romanele tale obișnuite, se adresă camerei. 

Nu era un roman. Era un manuscris vechi, intitulat „Dansul 
luptei“. 

- Pe ăsta poţi să-l iei înapoi, mulțumesc! zise Nesta. 

Ultimul lucru pe care voia să îl citească seara era vreun roman 
vechi şi sumbru despre strategia de război. Casa nu o ascultă, iar 
Nesta oftă şi luă manuscrisul, cotorul din piele neagră fiind atât de 
uzat de vreme, încât era moale ca untul. 

Un miros familiar pluti spre ea dintre pagini. 

-Nu l-ai lăsat pentru mine, nu-i aşa? 

Casa-i răspunse lăsându-i un teanc de romane ca şi când ar fi 
spus „Asta aş fi ales“. 

Nesta se uită la manuscrisul cu mirosul lui Cassian, ca şi când el 
l-ar fi citit până atunci de o mie de ori. 

Masculul i-l lăsase. O considera vrednică de conţinutul său. 

Nesta se aşeză pe marginea patului şi deschise cartea. 


Hp 


Era miezul nopţii când se opri din citit „Dansul luptei“ şi îşi masă 
tâmplele. Nu o lăsase deoparte, nici măcar ca să ia cina la birou, 
ținând-o cu o mână în timp ce mânca tocana cu cealaltă. 

Era uimitor cât de mult din arta războiului semăna cu manipu- 
larea socială pe care mama ei insistase să o înveţe: să aleagă câmpu- 
rile de luptă, să găsească aliaţi printre inamicii inamicilor... O parte 
era complet nouă, bineînţeles, şi un mod de gândire foarte precis, 
aşa ştia că trebuia să citească manuscrisul de multe ori înainte să 
înţeleagă lecţiile. 

Era conştientă că lordul Cassian ştia cum să conducă armata. Îl 
văzuse făcând-o cu precizie şi istețime. Dar, citind manuscrisul, îşi 
dădu seama că nu înţelesese niciodată la câtă ingeniozitate se apela 
în plănuirea luptelor şi războaielor. 

Nesta lăsă manuscrisul pe noptieră şi se rezemă de perne. 

Şi-l imagină pe Cassian pe un câmp de luptă, ca în ziua în care 
înfruntase un comandant al Hybernului şi aruncase atât de pu- 
ternic o suliță, încât masculul fusese doborât de pe cal. 

Nu respecta sfatul manuscrisului doar într-un singură privinţă: 
lupta în primele rânduri, împreună cu soldații lui, în loc să îi co- 
mande din spate. 

Ea îşi lăsă gândurile să hoinărească, până ce găsi altă problemă. 

Conta dacă preotesele nu veneau la antrenament? În afară de 
faptul că ea ezita să accepte eşecul, conta? 

Da! Oarecum. 

Nesta eşuase în toate aspectele vieții. Eşuase pe deplin şi specta- 
culos, iar să îi împiedice pe ceilalți să îşi dea seama de asta fusese 
principalul ei scop. Îi alungase şi se izolase pentru că apăsarea tu- 
turor acelor eşecuri ameninţa să o spargă într-o mie de bucăţi. 

Nesta își frecă faţa cu mâinile. 

Somnul îi dădea târcoale. 


Transpiraţia încă i se scurgea pe trup când intră în bibliotecă în 
după-amiaza următoare, îndreptându-se spre rampa care cobora 
acolo unde își lăsase căruciorul. 

Nu avea curajul să se uite la lista goală de înscrieri. Să o smulgă. 

Nu avea curaj să se uite la Clotho şi să recunoască înfrângerea. 
Continuă să meargă. 

Dar Clotho o opri ridicând o mână. Nesta înghiţi în sec. 

- Ce? 

Clotho gesticulă în spatele Nestei, degetele ei noduroase indi- 
când spre uşă. Nu, spre stâlp. 

lar acum preoteasa nu mai emana tristețe, ci doar ceva asemă- 
nător entuziasmului. Ceva care o făcu pe Nesta să se întoarcă și să 
se ducă la stâlp. 

Un nume fusese scris în grabă pe foaie. 

Un singur nume, cu litere îngroșate. Un singur nume, gata pen- 
tru lecţia de mâine. 

GWYN 


PARTEA A DOUA 


SABIA 


CAPITOLUL 25 


- Încetează cu figura asta de neliniștită, mormăi Cassian din col- 
țul gurii. 

- Nu sunt neliniştită, îi răspunse Nesta, tot mormăind, chiar în 
clipa în care se ridică în picioare, încercând să nu se uite spre bolta 
deschisă când limba ceasului se mișcă spre ora nouă. 

- Relaxează-te! 

El îşi îndreptă jacheta. 

- Tu eşti cel care se agită, spuse ea printre dinți. 

-Pentru că tu mă faci să mă agit. 

Se auziră paşi pe pietrele de după boltă, iar Nesta expiră dintr-o- 
dată, fără să-şi dea seama că îşi ținea respiraţia, când zări părul 
castaniu-roşcat al lui Gwyn. În lumina soarelui, culoarea părului ei 
era extraordinară, şuvițele aurii licărind, ochii ei verzi semănând 
foarte mult cu pietrele pe care le purtau celelalte preotese. 

Gwyn îi văzu stând în mijlocul ringului şi se opri brusc. 

Izul fricii ei o făcu pe Nesta să se apropie. 

- Bună! 

Lui Gwyn îi tremurară mâinile când mai făcu un pas în ring, şi 
se uită pe bolta deschisă a cerului. 

Era prima dată în mulţi ani când fusese cu adevărat afară. 

Cassian, spre meritul său, se mişcă spre rastelul cu arme de an- 
trenament din lemn, despre care afirmase că nu aveau să le folo- 
sească luni bune, şi începu să umble la ele ca şi cum le-ar fi aranjat. 

Gwyn înghiți. 

- Eu, ăăă... Pe drum, mi-am dat seama că nu am haine potrivite. 
Ea gesticulă spre roba gălbuie. Presupun că n-o să fie ideale. 

-Te pot învăța şi în robă, dacă vrei, zise Cassian fără să se uite. 
Cum îţi este mai comod. 

Gwyn schiță un zâmbet. 

- Să văd cum o să decurgă lecţia de azi şi apoi am să hotărăsc. E 
mai mult o tradiție să purtăm robele, nu o regulă strictă. Ea întâlni 
din nou privirea Nestei când zâmbi. Am uitat cum este să simt soa- 
rele deasupra capului. Îşi ridică din nou privirea. lartă-mă dacă-mi 
petrec ceva timp uitându-mă la cer. 

- Bineînţeles, spuse Nesta. 

Nu o întâlnise pe Gwyn în ziua precedentă, după ce văzuse că 
se înscrisese la lecţia din dimineaţa asta, dar aproape că se temuse 
să o facă, îngrijorată fiind că o replică aspră zisă la întâmplare ar fi 
determinat-o pe Gwyn să se răzgândească. 

Cuvintele i se opriră în gât Nestei, dar Cassian păru să antici- 
peze asta. 

- Bine! Nu mai stăm la discuţii. Nes, arată-i noii noastre prie- 
tene - Gwyn, nu-i așa? Eu sunt Cassian. Nes, arată-i picioarele tale! 

- Picioarele? 

Gwyn ridică din sprâncenele de culoarea bronzului. 

Nesta îşi dădu ochii peste cap. 


— Ai să vezi tu. 


Gwyn înţelese conceptul de stabilitate a picioarelor mai bine 
decât o făcuse Nesta şi cu siguranță nu avu probleme în a-şi lăsa 
greutatea pe şoldul drept, şi nici cu alte lucruri pe care Nesta să 
străduise trei săptămâni să le corecteze. În ciuda robei, era limpede 
că Gwyn era sprintenă şi zveltă, grația obişnuită a unui Fae, cu care 
Nesta abia se deprindea, nefiindu-i străină. 

Nesta se așteptase să fie nevoită să îşi convingă prietena, dar 
de îndată ce Gwyn depăși grijile de început, se arătă dornică să 

participe, plină de veselie. Preoteasa râse de propriile greşeli şi nu se 
enervă când o corectă Cassian. 

La sfârşitul lecţiei, roba lui Gwyn era udă de transpiraţie, şuvițele 
de păr ondulându-i-se în jurul feţei roşii. Cassian le ordonă să bea 
nişte apă înainte să se relaxeze. 

Când Gwyn își turnă un pahar, spuse: 

-La templul din Sangravah, aveam un set de mișcări antice 
pe care le făceam la fiecare răsărit. Nu pentru antrenament de 
luptă, ci ca să ne calmăm mintea. Ne relaxam apoi, deşi le numeam 
momente de liniştire. Într-un fel, mișcările ne scoteau din corp. Ne 
permiteau să comunicăm cu Mama. Liniştirea ne aducea înapoi în 
lumea prezentă. 

- Atunci, de ce te-ai înscris aici? Nesta bău paharul întins de 
Gwyn. Dacă deja ştii să faci exerciţii de calmare a minţii şi eşti obiş- 
nuită cu ele? 

-Pentru că nu vreau să mă mai simt niciodată neputincioasă, 
spuse încet Gwyn, şi toate zâmbetele şi râsetele dispărură. 

Doar sinceritatea îndurerată străluci în ochii ei deosebiți. 

Nesta înghiţi şi, chiar dacă instinctul îi zicea să se retragă, rosti 
încet: 

- Nici eu. 


Ei 


Clopoţelul de deasupra ușii magazinului zăngăni când Nesta 
intră, scuturând fulgii de zăpadă care se lipiseră de umerii mantiei 
ei. Cassian fusese nevoit să urce în Munţii Illyrieni după a doua lor 
lecţie cu Gwyn şi, spre surprinderea ei, îi ceruse Nestei să îl înso- 
țească. O informase deja pe Clotho că ea avea să întârzie câteva ore 
la lucrul din bibliotecă. Nu îi explicase de ce, comentând pur şi 
simplu că o scotea din Casă, la aer curat. 

Dar Clotho acceptase, şi nu îi spusese nici ea de ce. Cassian nici 
măcar nu păruse curios când îi ceruse să o lase în Windhaven, ca să 
poată merge la cumpărături. Poate o scânteie licărise în ochii lui, ca 
şi când ar fi presupus, dar fusese distant şi tăcut. 

Având în vedere că el venise aici ca să îl întâlnească pe Eris, ea 
nu îl condamna. O lăsase pe Nesta lângă fântâna din centrul satului 
îngheţat, asigurându-se că ştia că, dacă trebuia să se încălzească, 
casa mamei lui Rhys era descuiată. 

Velarisul era în sânul verii, toamna abia făcându-şi simțită pre- 
zența, dar în Windhaven iarna îşi intrase deja în drepturi. Nesta nu 
ezită să intre în magazin. 

- Nesta, spuse Emerie în loc de salut, uitându-se peste umărul 
lat şi aripile unui mascul tânăr, din locul în care stătea ajutându-l la 
tejghea. Mă bucur să te văd! 

Simţea ușurarea în glasul ei? Nesta se asigură că ușa din spatele 
ei era bine încuiată înainte să intre, zăpada de pe cizme lăsând urme 
noroioase lângă cele ale clientului lui Emerie. 

Masculul se întoarse pe jumătate spre Nesta, dezvăluind un chip 
prietenos şi frumos, având părul brunet legat la ceafă şi ochi căprui 
sticloşi. Ticălosul era beat. „Ticălos“ părea cuvântul potrivit, de 
vreme ce postura rigidă a lui Emerie emana dezgust şi precauţie. 

Nesta se apropie de tejghea, măsurându-l din priviri pe mascul, 
ştiind că de obicei îi făcea să o dorească. După felul în care el înțe- 
peni, legănându-se puţin pe picioarele încălțate cu cizme, îşi dădu 
seama că funcţionase. 

- Bună dimineaţa! o salută ea veselă pe Emerie. 

Era un alt lucru pe care masculii păreau să îl deteste: să fie igno- 
rați de o femelă. 

- Aşteaptă-ţi rândul, vrăjitoareo! mormăi masculul, întorcân- 
du-se spre tejghea şi Emerie. 

Emerie îşi încrucișă braţele. 

-Cred că am terminat, Bellius! 

- Terminăm când spun eu! 

Cuvintele erau aproape nedeslușite. 

- Am o programare, zise Nesta, aruncându-i o privire calmă. Îl 
adulmecă pe mascul şi strâmbă din nas. Iar tu se pare că ai nevoie 
de o baie. 

El se întoarse cu totul spre ea, trăgându-și înapoi umerii mus- 
culoşi. În ciuda ochilor sticloși, furia clocotea în privirea lui. 

- Ştii cine sunt? 

-Un prost beat care mă face să-mi pierd timpul, spuse Nesta. Pe 
dosurile mâinilor mari avea două pietre Siphon, de un albastru mai 
închis decât ale lui Azriel. leşi afară! 

Emerie înțepeni, ca şi când s-ar fi pregătit de ripostă, dar vorbi 
înainte ca masculul să poată răspunde. 

- Discutăm mai târziu despre asta, Bellius. 

- M-a trimis tata să transmit un mesaj. 

- Am primit mesajul, spuse Emerie, ridicând bărbia. Iar răspun- 
sul meu este acelaşi: prăvălia asta e a mea. Dacă îşi doreşte atât de 
mult una, să-și deschidă singur! 

- Căţea rea! spuse Bellius, făcând înapoi un pas clătinat. 

Nesta râse, calm şi fără amuzament. Fiinţele Fae şi oamenii aveau 
mai multe în comun decât își dăduse seama. De câte ori îi văzuse în 
pragul ușii pe cei cărora le datora bani tatăl lor, ca să îl curețe de 
banii pe care nu-i avea? lar apoi fusese o vreme când trecuseră la 
fapte. Când îi rupseseră piciorul tatălui lor, făcând să dispară orice 
urmă de protecţie. 

- leşi odată! spuse din nou Nesta, arătându-i uşa când Bellius se 
enervă. Fă-ţi o favoare şi ieși afară! 

Bellius îşi îndreptă spatele, întinzându-şi aripile. 

- Sau ce?! 

Nesta îşi curăță unghiile. 

- Nu cred că vrei să afli partea cu „sau ce“. 

Bellius deschise gura, dar Emerie spuse: 

- Tatăl tău are răspunsul meu, Bellius. Îţi sugerez să iei nişte apă 
din fântână când zbori spre casă. 

Bellius doar scuipă pe podea şi se îndreptă spre ieşire, aruncân- 
du-i Nestei o privire înceţoşată când trânti uşa în urma lui. 

În linişte, Nesta și Emerie îl urmăriră clătinându-se pe strada 
acoperită de zăpadă şi întinzându-şi aripile. Nesta se încruntă când 
el se avântă spre cer. 

-E vreun prieten de-al tău? întrebă Nesta, întorcându-se din 
nou spre Emerie şi tejghea. 

- Vărul meu. Emerie se crispă. Tatăl lui este unchiul meu. Din 
partea tatălui. Bellius este un idiot tânăr şi arogant, adăugă, înainte 
ca Nesta să mai poată întreba ceva. Urmează să participe la Ritualul 
Sângelui în primăvara asta, iar în ultimele luni aroganţa lui doar a 
crescut, anticipând că o să devină un războinic adevărat. Este destul 
de priceput şi a fost primit într-o unitate de pe continent - şi, apa- 
rent, tocmai s-a întors ca să îşi sărbătorească reuşita. Emerie şterse 
un fir invizibil de praf de pe tejghea. Totuşi, nu mă aşteptam să fie 
beat în mijlocul zilei. Asta e o nouă josnicie pentru el. Obrajii i se 
îmbujorară. Îmi pare rău că a trebuit să vezi asta. 

Nesta ridică din umeri. 

-Să mă ocup de proşti beţi este specialitatea mea. 

Emerie continuă să şteargă pata imaginară de pe tejghea. 

- Taţii noştri erau la fel. Credeau că odraslele lor ar trebui disci- 
plinate dur pentru orice infracţiune. Nu era loc pentru milă sau 
înţelegere. 

Nesta își ţuguie buzele. 

-Cunosc genul. 

Bunica ei fusese la fel înainte să moară de tusea care se transfor- 
mase într-o infecție mortală. Nesta avea şapte ani când femeia 
arțăgoasă cu chip serios care insista să i se spună „bunică“ o bătuse 
la palmă cu rigla pentru că greşise paşii la lecţiile de dans. „Fată ne- 
îndemânatică şi inutilă! Mă faci să-mi pierd vremea! Poate asta o să 
te ajute să-ți aminteşti să fii atentă la ordinele mele!“ 

Nesta simţise doar ușurare la moartea bestiei bătrâne. Elain, 
care fusese cruțată de cruzimile bunicii, plânsese şi adusese respec- 
tuos flori la mormântul ei — cel căruia curând se alăturase şi piatra 
de mormânt a mamei lor. Feyre fusese prea mică pentru a înțelege, 
dar Nesta nu se deranjase niciodată să aducă flori la mormântul bu- 
nicii. Pentru că avea o cicatrice lângă degetul mare de la mâna 
stângă, din cauza uneia dintre pedepsele mai urâte ale femeii. Nesta 
lăsase flori doar pentru mama ei, pe al cărei mormânt îl vizitase mai 
des decât îi plăcea să recunoască. 

Ea nuvizitaseniciodatămormântul tatălui ei, din afara Velarisului. 

-Eşti bine? o întrebă în sfârşit Nesta pe Emerie. Bellius o să se 
întoarcă? 

- Nu, spuse Emerie, scuturând din cap. Adică, sunt bine. Dar 
nu - este membru al bandei de război Creasta de Fier. Ținuturile lor 
sunt la distanță de câteva ore în zbor. Nu o să se întoarcă prea cu- 
rând. Ea ridică din umeri. Familia unchiului meu mă mai vizitează 
din când în când. Le fac faţă. Deşi Bellius a fost o noutate. Presupun 
că ei cred că este destul de matur încât să mă intimideze. Nesta des- 
chise gura, dar Emerie îi zâmbi şi schimbă subiectul. Arăţi bine. 
Mult mai sănătoasă decât când te-am văzut... Când? În urmă cu 
aproape trei săptămâni. Femela o evaluă pe Nesta din priviri. Nu ai 
mai revenit. 

- Ne-am mutat antrenamentul în Velaris, îi explică Nesta. 

- Voiam să îţi scriu înainte să mă întrerupă Bellius. Am întrebat 
despre hainele de piele captuşite cu blană. Emerie îşi sprijini ante- 
braţele pe tejgheaua imaculată. Se pot face, dar nu este ieftin. 

- Atunci, nu mi le permit, dar îți mulțumesc oricum că te-ai 
interesat. 

- Aş putea să le comand şi să te las să plăteşti când poți. 

Era o ofertă generoasă. Depăşea amabilitatea pe care i-o arătase 
vreodată cineva Nestei în ţinutul oamenilor, unde tatăl ei încercase să 
îşi vândă sculpturile din lemn pentru câţiva bănuțţi jalnici din cupru. 

Doar Feyre se îngrijise să fie hrăniţi şi îmbrăcaţi, câştigând pu- 
tini bani din blănurile şi carnea obținute prin vânătoare. Ea îi ţinuse 
în viaţă. Ultima dată când vânase pentru ei, mâncarea se termi- 
nase cu o zi înainte. Dacă Feyre nu s-ar fi întors acasă în acea seară 
cu carne, ori ar fi murit de foame, ori ar fi cerşit în sat. 

În ziua aceea, Nesta își spusese că Tomas avea să o ia la el acasă, 
dacă ar fi fost necesar. Poate chiar şi pe Elain. Dar familia se arătase 
prea plină de ură, având deja prea multe guri de hrănit. Tatăl lui ar 
fi refuzat să o hrănească, fără îndoială. Ea se pregătise să îi ofere lui 
Tomas singurul lucru pe care i-l putea da la schimb, dacă ar fi îm- 
piedicat-o pe Elain să moară de foame. Şi-ar fi vândut trupul pe 
stradă oricui ar fi plătit-o destul ca să îşi hrănească sora. Trupul nu 

însemna nimic pentru ea - îşi spusese când simțise că nu mai avea 
de ales. Elain însemna totul. 

Dar Feyre se întorsese cu mâncare. lar apoi dispăruse dincolo 
de zid. 

După trei zile, Nesta se despărțise de Tomas. Înfuriat, el o ata- 
case, ţintuind-o de o grămadă mare de lemne stivuită lângă zidul 
hambarului. „Curvă răutăcioasă“, mormăise el. „Crezi că ești mai 
bună ca mine? Te porţi ca o regină când nu ai nimic.“ Ea nu avea 
să uite niciodată sunetul ruperii rochiei, lăcomia din ochii lui 
când o pipăise, încercând să îi ridice fusta în timp ce bâjbâise să-şi 
scoată centura. 

Doar groaza şi instinctul de supravieţuire o salvaseră. Ea îl lă- 
sase să se apropie, îl făcuse să creadă că o lăsaseră puterile, apoi îl 
muşcase de ureche şi i-o rupsese. 

El ţipase, dar slăbise forța cu care o ţinea captivă - doar cât ea să 
se elibereze şi să fugă prin zăpadă, scuipând sângele lui din gură şi 
fără să se oprească înainte să ajungă la căsuță. 

Apoi primiseră vestea despre navele tatălui lor: fuseseră găsite 
cu toate bunurile intacte. 

Nesta ştia că era o minciună. Cuferele cu bijuterii şi aur nu veni- 
seră din acea încărcătură pierdută, ci de la Tamlin, ca plată pentru 
femeia umană pe care el o răpise. Ca să ajute familia pe care care era 
în pericol să moară de foame fără vânătoarea lui Feyre. 

Nesta alungă amintirea. 

-Este în regulă. Dar îți mulțumesc! 

Emerie îşi frecă mâinile lungi şi subțiri. 

- Este frig şi urmează să-mi iau pauza de prânz. Vrei să mă 
însoțeşti? 

În afară de Cassian, de mult timp nu o invitase nimeni la masă. 
Nu le dăduse niciun motiv celorlalți să o facă. Dar, iat-o: o ofertă sin- 
ceră şi simplă. Din partea cuiva care nu ştia cât de îngrozitoare era. 

Să ia masa de prânz cu Emerie era o răsfățare; era doar o ches- 
tiune de timp ca femela să afle mai multe despre Nesta. Până să afle 
toate lucrurile oribile şi invitaţiile să înceteze. Fusese mai bună 


Regatul flăcărilor argintii 289 


decât Bellius, beată şi plină de ură luni în şir? Dacă Emerie ar fi 
ştiut, ar fi dat-o şi pe ea afară din magazin. 

Dar, pentru moment, zvonurile şi adevărul nu ajunseseră la tâ- 
năra vânzătoare. 

- Mi-ar face plăcere, spuse Nesta cu sinceritate. 


E3 


Camera din spate a prăvăliei lui Emerie era la fel de curată ca şi 
cea din faţă, deşi lăzile cu marfă erau stivuite lângă un perete. Două 
ferestre dădeau spre o grădină acoperită de zăpadă şi, dincolo de 
aceasta, era cel mai apropiat pisc montan stâncos şi uriaş care as- 
cundea cerul gri. 

În bucătărioara din dreapta se aflau doar o vatră, o tejghea şi o 
măsuţă de lucru înconjurată de câteva scaune. Nesta îşi dădu seama 
că era şi zona de luat masa. Tacâmurile fuseseră puse pentru o sin- 
gură persoană. 

- Doar tu? întrebă Nesta când Emerie se duse la tejgheaua de 
lemn și luă o farfurie cu friptură de vită şi una cu morcovi prăjiți. 

Le lăsă pe masă în fața Nestei şi luă o bucată de pâine şi un bol 
cu unt. 

-Doar eu. Emerie deschise un dulap ca să mai ia nişte farfurii. 
N-am partener sau soț care să mă deranjeze. 

Ea vorbi puţin încordat, ca şi când ar mai fi avut ceva de spus, 
dar Nesta zise: 

-Nici eu. 

Emerie îi aruncă o privire piezişă. 

- Şi Cassian, chipeşul general? 

Nesta alungă amintirea lui între coapsele ei, a limbii care o 
dezmierda. 

-Nicio şansă, spuse Nesta, dar ochii lui Emerie licăriră cu 
subînțeles. 

- Ei, bine, mă bucur să cunosc o altă femelă care nu este obse- 
dată de căsnicie şi de zămislirea pruncilor, zise Emerie, aşezându-se 
la masă şi îndemnând-o pe Nesta să facă la fel. Umplând farfuria 

Nestei cu nişte friptură de vită, morcovi şi pâine, împinse bolul cu 
unt spre ea. Este rece, dar aşa trebuie mâncată. De obicei, la ora 
prânzului iau pauză doar cât să mănânc. 

Nesta mâncă şi mormăi. 

-Este delicios! Mai luă o gură. Tu ai gătit? 

-Cine altcineva? Nu avem niciun magazin cu mâncare pe aici, 
în afară de măcelărie. Emerie arătă cu furculița spre grădina de 
afară. Îmi cultiv legumele. Morcovii sunt din grădina mea. 

Nesta luă o gură. 

-Au o aromă minunată. Unt şi cimbru şi ceva bun... 

- Totul depinde de mirodenii. Care nu se găsesc pe aici, din ne- 
fericire. Illyrienii nu le prea cunosc şi nici nu le pasă de aşa ceva. 

- Tata era negustor, spuse Nesta, şi o prăpastie se deschise în ea 
odată cu vorbele. Își drese vocea. Făcea negoţ cu mirodenii din 
toată lumea. Încă îmi mai aduc aminte cum mirosea în biroul lui — 
parcă o mie de personalităţi s-ar fi înghesuit într-un singur loc. 

Lui Feyre îi plăcuse să îşi petreacă timpul în biroul tatălui lor, 
fiind mai fascinată de negoţ decât ce fusese Nesta învățată că era ac- 
ceptabil pentru o fată bogată. Feyre fusese întotdeauna așa: complet 
neinteresată de regulile care le conduceau viața, neinteresată să de- 
vină o adevărată doamnă care ar fi ajutat la sporirea averii familiei 
printr-o căsătorie avantajoasă. 

Rareori fuseseră de acord în privinţa vreunui lucru. Și vizitele la 
biroul tatălui ei dăduseră naştere unui dispreţ între ele. Feyre încer- 
case să o implice şi îi arătase foarte multe rarităţi ca să o ademe- 
nească. Dar Nesta abia dacă ascultase explicaţiile surorii ei, în mare 
parte măsurându-i din priviri pe partenerii de afaceri ai tatălui lor, 
cântărind dacă fiii lor erau o partidă bună. Feyre fusese dezgustată, 
iar asta o făcuse pe Nesta şi mai hotărâtă. 

- Ai călătorit cu el? 

- Nu, eu şi cele două surori ale mele rămâneam acasă. Nu se cu- 
venea să călătorim prin lume. 

-Mereu uit cât de mult seamănă ideile oamenilor despre pro- 
prietate cu ale illyrienilor. Emerie mai luă o gură. Ai fi vrut să vezi 
lumea, dacă ai fi putut? 

-Era o jumătate din lume, nu-i aşa? Cu un zid. 

-Tot mai bine decât nimic. 

Nesta chicoti. 

- Ai dreptate. 

Se gândi la întrebarea lui Emerie. Dacă tatăl ei s-ar fi oferit să le 
ia pe una dintre navele lui, să le lase să vadă țărmuri ciudate şi înde- 
părtate, s-ar fi dus? Elain își dorise dintotdeauna să viziteze conti- 
nentul ca să studieze lalelele și alte flori celebre, dar imaginaţia nu 
trecuse alt prag. Feyre vorbise o dată despre arta minunată din mu- 
zeele continentului și casele private. Dar asta era în marginea ves- 
tică. Dincolo, continentul era vast. Şi spre sud se întindea un alt 
continent. Și-ar fi însoțit ea tatăl? 

- M-aș fi opus, spuse Nesta în cele din urmă, dar până la urmă 
aș fi cedat în faţa curiozităţii. 

- Mai ai vreo rudă în ținuturile oamenilor? 

-Mama a murit când aveam doisprezece ani, iar tata... El nu a 
supraviețuit ultimului război. Părinţii lor au murit când eram mică. 
Nu am nicio rudă din partea tatălui și mama avea un văr care locu- 
ieşte pe continent și care, în mod convenabil, a uitat de noi când am 
ajuns săraci. 

Nesta scrisese scrisoare după scrisoare când sărăcia se abătuse 
asupra lor, rugându-l pe vărul ei Urstin să le primească. Nu primise 
niciun răspuns și apoi rămăsese fără bani pentru expediere. Nesta 
încă se întreba dacă vărul lor aflase vreodată ce se întâmplase cu ru- 
dele pe care le ignorase şi le lăsase să moară. 

-Dar familia ta? întrebă Nesta cu prudenţă. 

Văzuse și auzise destule de la Bellius ca să își facă o idee, dar nu 
se putu abține să nu întrebe. 

- Mama a murit la naştere, iar fratele meu mai mare a murit într-o 
încăierare a bandelor de război cu zece ani înainte să mă nasc. Tata 
a pierit în războiul cu Hybernul. Cuvintele erau rigide, reci. Nu-mi 
bat capul cu restul rudelor, deşi familia tatălui meu încearcă să re- 
vendice prăvălia asta şi averea lui. 

-Nu au drepturi, nu-i aşa? 

-Nu! În urmă cu câteva secole, Rhysand a schimbat legile moş- 
tenirii ca să includă femelele, dar unchilor mei nu pare să le pese. 
Tot apar din când în când, ca să mă deranjeze la fel ca Bellius. Ei nu 
cred că o femeie ar trebui să aibă propria afacere şi că ar trebui să 
mă căsătoresc cu un mascul din satul ăsta şi să le las lor magazinul. 
Ea se strâmbă. Sunt nişte vulturi! 

Emerie îşi termină prânzul şi turnă ceai pentru amândouă. 

-Este păcat că n-ai să vii prea des pe aici. Mi-ar prinde bine să 
discut cu o persoană cu bun simţ. 

Nesta clipi la compliment, înțelegând micul adevăr al lui Emerie: 
era nefericită aici. Toate întrebările despre călătorie... 

- Te-ai muta vreodată? 

Emerie se înecă râzând. 

-Şi unde să mă duc? Cel puţin aici cunosc oamenii. Nu am pă- 
răsit niciodată satul ăsta. Nu am urcat niciodată pe muntele de 
acolo. Ea gesticulă spre fereastră, iar Nesta se strădui să nu se uite la 
aripile ei. 

Nesta sorbi din ceaiul concentrat şi puţin iute şi probabil că se 
strâmbă, pentru că Emerie îi explică încetişor: 

-Ceaiul nu se prea găseşte aici — e un lux cu care mă răsfăţ. Dar, 
ca să fac mai mult, adaug puţină coajă de salcie. Mă ajută şi cu... 
nişte dureri de-ale mele. 

-Ce dureri? 

-Câteodată mă dor aripile. Cicatricele, vreau să spun. Ca o 
rană veche. 

Nesta își reprimă mila. Îşi termină ceaiul în același timp cu Emerie 
şi spuse: 

- Mulţumesc pentru mâncare! 

Ridicându-se, ea își luă farfuria. 

-O iau eu! Emerie se agită în jurul mesei. Nu te deranja. 

Femela se mişca grațios, ca o ființă care avea încredere în 
corpul ei. 

Nesta se îndreptă spre partea din faţă a prăvăliei, dar apoi dădu 
în sfârşit glas motivului pentru care o vizitase: 

- Antrenamentul la care particip alături de Cassian în Casa 
Vântului este deschis oricui - oricărei femele, vreau să spun. Feme- 
lelor care au îndurat... greutăţi. Aripile lui Emerie şi familia ei îngro- 
zitoare nu se comparau cu ceea ce suferise Gwyn, dar traumele 
tuturor aveau diferite măşti. Ne antrenăm în fiecare dimineață, de la 
nouă la unsprezece, deşi câteodată rămânem până la prânz. Eşti 
bine-venită! 

Emerie înţepeni. 

- Nu am cum să ajung acolo, dar apreciez oferta. 

- Ar putea veni cineva să te ia şi să te aducă înapoi. Nesta nu ştia 
cine, dar, dacă ar fi trebuit să îl roage pe Rhys, ar fi făcut-o. 

-Este o ofertă generoasă, dar trebuie să mă ocup de prăvălie. 
Chipul lui Emerie nu trăda nimic, fiind la fel de dârz ca al lui Azriel. 
Nu mă interesează antrenamentul războinicilor. Mă îndoiesc că m-aş 
alege cu mai mulţi clienţi în oraşulăsta dacă s-ar şti că fac aşa ceva. 

- Nu-mi pari laşă. 

Cuvintele răsunară între ele. 

Emerie îşi mușcă buza. Dar Nesta ridică din umeri. 

- Dă-mi de veste dacă vrei să ni te alături. Oferta rămâne valabilă! 


ah 


Lui Cassian nu-i plăcea să recunoască, dar deși Eris era un ti- 
călos răsfățat şi fără suflet, avea şi părțile lui bune. Una dintre ele era 
bula de căldură ce îi ferea de vântul rece care şerpuia printre brazii 
din stepele illyriene. Un foc magic care să le încălzească oasele. 

- Tezaurul Groazei, spuse Eris gânditor, studiind cerul încărcat 
şi cenuşiu ce ameninţa să aducă ninsoarea. Nu am mai auzit de ase- 
menea obiecte. Deşi nu mă surprinde. 

- Tatăl tău ştie despre ele? 

Stepele nu erau teren neutru, dar erau destul de pustii încât Eris 
să accepte în sfârşit cererea lui Cassian de a se întâlni aici. După ce 
îi luase câteva zile să-i răspundă la mesaj. 

- Nu, slavă Mamei! zise Eris încrucişându-și braţele. Dacă ar fi 
ştiut, mi-ar fi spus. Dar dacă Tezaurul are o conştiinţă, aşa cum 

sugerezi, dacă vrea să fie găsit... Mă tem că s-ar putea să îi caute şi 
pe alţii. Nu doar pe Briallyn şi Koschei. 

Ar fi fost un dezastru ca Beron să fie în posesia Tezaurului. S-ar 
fi alăturat regelui Hybernului. Ar fi putut deveni ceva îngrozitor şi 
nemuritor ca Lanthys. 

- Deci Briallyn nu a reuşit să îl informeze pe Beron că e în cău- 
tarea Tezaurului când a vizitat-o? 

-Se pare că nici ea nu are încredere în el, spuse Eris gânditor. Va 
trebui să mă gândesc la asta. 

-Să nu-i spui lui Beron! îl avertiză Cassian. 

Eris scutură din cap. 

- M-ai înţeles greşit. Nu am de gând să-i spun nimic. Dar faptul 
că Briallyn îi ascunde planurile ei mai mari... El dădu din cap, mai 
mult ca pentru sine. De aceea s-a întors Morrigan în Vallahan? Ca 
să afle dacă ei ştiu despre Tezaur? 

- Probabil, minţi Cassian. 

Ea încă încerca să îi convingă să semneze noul tratat. Dar Eris 
nu trebuia să ştie asta. 

-Şi eu care credeam că Morrigan pleacă acolo atât de des ca să 
se ascundă de mine, spuse Eris. 

-Nu te flata. Este doar o coincidenţă. 

El nu era sigur dacă minciuna era credibilă. 

-De ce nu m-aș flata cu așa ceva? Tu te flatezi, crezând că eşti 
mai mult decât un bastard. 

Pietrele Siphon ale lui Cassian îi licăriră pe mâini, iar Eris rânji 
la dovada că îl jignise. Dar Cassian se forţă să spună calm: 

- Astea sunt toate informaţiile pe care le am. 

- Mi-ai dat mult de gândit. 

- Asigură-te că nu spui nimic, îl avertiză din nou Cassian. 

Eris îi făcu semn din ochi înainte să se teleporteze. 

Singur în vântul şuierător, Cassian expiră. Acceptă vântul rece, 
mirosul proaspăt de brad şi îşi impuse să alunge enervarea și 
disconfortul. 

Dar acestea zăboviră. Dintr-un motiv oarecare, zăboviră. 


CAPITOLUL 26 


Pentru că nu se mai antrenase printre rafturi, Nesta se trezi 
mai puţin extenuată când părăsi biblioteca. Cassian o luase din 
Windhaven după două ore şi jumătate, iar ea se plictisise atât de 
mult de stat în casa mamei lui Rhys, încât aproape că zâmbise vă- 
zându-l. Dar chipul lui Cassian fusese încordat, ochii lui fiind reci 
şi distanţi, iar el abia îi vorbise când apăruse Rhys. Nici Rhys nu 
prea îi vorbise, dar asta era de aşteptat. Era mai bine dacă nu vor- 
beau deloc. 

Totuși, Cassian nu spusese mai mult decât „Ne vedem mai târ- 
ziu“ înainte să plece din nou cu Rhys, după ce Marele Lord îi adusese 
înapoi în Casa Vântului, chipul lui fiind încă furios şi încordat. 

Pentru că avea un exces de energie în seara aceea și se întreba 
neîncetat de ce fusese atât de supărat Cassian, Nesta nu avu chef să 
mănânce în camera ei și să doarmă. Așadar, se trezi în pragul sălii 
de mese. 

Cassian stătea tolănit pe scaunul lui, cu un pahar de vin în mână, 
uitându-se în gol. Era un prinţ-războinic visător, care contempla 
moartea inamicilor săi. Ea făcu un pas în cameră, iar paharul de 
vin dispăru. 

Nesta pufni. 

-Nu sunt atât de nebună după vin încât să ţi-l iau din mână. 

-Casa are ordine precise - fără vin când ești în cameră. Mi 
l-a luat. 

- Ah! 

Ea se aşeză pe scaunul din fața lui, când apărură un set de tacâ- 
muri şi o farfurie cu mâncare şi apă pentru amândoi. 

Cassian se uită din nou la mâncarea mâncată pe jumătate. Nesta 
nu îl mai văzuse atât de serios de la război. 

-S-a întâmplat ceva cu regina sau cu Tezaurul? 

EI clipi. 

- Ce? Apoi ridică un umăr. Nu, doar... Eris a fost încântător azi, 
ca de obicei. 

Cu furculița, împinse carnea de pui prin farfurie. 

Nesta își luă furculița, destul de flămândă încât să renunţe la su- 
biect cât devoră mâncarea. 

-I-am cerut lui Emerie să vină la antrenament, spuse ea după ce 
foamea i se mai potoli. 

- Presupun că a refuzat, zise el pe un ton egal şi cu chipul distant. 

- Într-adevăr. Dar, dacă se răzgândeşte, mă gândeam că poate ar 
teleporta-o cineva aici. 

- Sigur. 

Nesta îşi dădu seama că el nu voia neapărat să fie nepoliticos cu 
ea, dar era atât de preocupat de ceea ce îl măcina, încât abia vorbea. 

Asta o deranja mai mult decât ar fi trebuit. O deranja destul cât 
să-l întrebe: 

-Ce s-a întâmplat? 

Ea se forță să mănânce în continuare, purtându-se cât mai 
normal și încercând să îl convingă să vorbească. Să discute despre 
ce îi întunecase privirea. 

Uitându-se la farfurie, Cassian îi povesti despre întâlnirea cu 
Eris. 

-Deci Eris este hotărât să ne ajute să găsim Tezaurul şi să se asi- 
gure că tatăl lui nu pune mâna pe el şi nici nu află despre asta, spuse 
Nesta când Cassian termină. Nu e un lucru bun? De ce eşti supărat? 

„De ce pari atât de trist?“ 

- Urâţenia sufletului său nenorocit mă supără. Nu-mi pasă dacă 
îmi spune că sunt un bastard. Eris îi zisese astfel azi, îşi dădu ea 
seama. Furia o străbătu. Doar că, aliat sau nu, îl urăsc. Este atât de 

şmecher şi de calm şi... Nu îl suport. El lăsă furculița pe masă şi se 
uită spre fereastra din spatele ei. Eris şi jocul lui sucit de cuvinte şi 
politica sunt inamici de care nu vreau să mă ocup. De fiecare dată 
când îl văd, parcă ar avea un avantaj. Ca şi când aș putea doar să îl 
ajung din urmă, iar el şi-ar da seama de încercările mele de a fi isteţ. 
Poate că asta mă face să fiu o brută proastă, la urma urmei. 

Adevărata tristeţe îi întunecă faţa, iar dezgustul fu suficient încât 
Nesta să se ridice de pe scaun. El rămase nemişcat când ea ocoli 
masa, înălțând doar capul când femela se rezemă de marginea mesei, 
lângă farfuria lui. 

-Rhys ar trebui să îl ucidă şi să termine odată. 

- Dacă o să-l ucidă careva pe Eris, am s-o fac eu sau Mor. Ochii lui 
căprui erau aproape rugători. Nu faţă de ea, își dădu Nesta seama, ci 
față de soartă. Dar, dacă l-aş ucide, i-am dovedi lui şi celor ca el că 
are dreptate în privinţa mea. Și, indiferent ce simt pentru Eris, o să 
fie un Mare Lord mai bun decât Beron. Indiferent ce-mi doresc, tre- 
buie să mă gândesc şi la bunăstarea Regatului Toamnei. 

Cassian era bun. În sufletul lui, în inima lui de războinic, Cassian 
era bun aşa cum Nesta ştia că majoritatea nu erau. Cum ştia că ea 
nu era şi nu avea să fie niciodată. 

Nu era un războinic care ucidea la întâmplare, ci un mascul care 
se gândea atent la fiecare viață pe care era nevoit să o ia. Care apăra 
ce iubea până la moarte. 

Iar Eris... Îl rănise pe Cassian. Cu ceea ce-i făcuse lui Morrigan, 
dar şi cu vorbe atât de asemănătoare cu cele pe care le folosise Nesta. 
Suferinţa din ochii lui Cassian era la fel de evidentă ca orice rană. 

O cuprinse ruşinea. Ruşinea, furia şi un fel de disperare. Nu 
putea suporta suferinţa din ochii lui, şi faptul că se afla în pragul 
disperării. Nu suporta absenţa zâmbetului, a semnelor făcute cu 
ochiul şi a lăudăroşeniei pe care le cunoştea foarte bine. 

Ar fi făcut orice ca să-i şteargă expresia aceea din privire. Chiar 
şi pentru câteva clipe. 

Aşa că îşi sprijini mâinile pe cotierele scaunului său și îl sărută 
pe gât. 

Lui Cassian i se poticni respirația. Dar ea îl sărută din nou pe 
pielea moale şi caldă a gâtului, chiar sub ureche. Încă o dată, mai jos 
acum, mai aproape de gulerul cămăşii lui negre. 

El tremură, iar ea îi sărută mărul lui Adam. Îl linse. 

Cassian se mişcă pe scaun, mormăind încet. Ridică mâinile ca 
să o apuce de şolduri, ca şi când ar fi alungat-o, dar Nesta i le 
îndepărtă. 

- Dă-mi voie, îi şopti lângă gât. Te rog! 

El înghiţi, iar mărul lui Adam se mișcă pe buzele ei. Dar nu o 
opri, şi astfel Nesta îl sărută din nou, trecând la o altă parte a gâ- 
tului. Ajunse în acel loc de sub ureche când puse o mână pe pieptul 
lui şi îi simți inima bătându-i puternic în palmă. 

Nu îl sărută pe gură. Nu voia acea distracţie. Se furişă între el şi 
masă şi îngenunche. 

Cassian căscă ochii. 

- Nesta! 

Ea întinse mâna spre pantalonii lui, umflătura deja 
împingându-i. 

- Te rog! spuse din nou. 

Şi îi întâlni privirea. Din locul în care îngenunchea, între picioa- 
rele lui Cassian, el se înălța deasupra ei, dar asprimea din ochii lui 
se domoli aproape imperceptibil înainte să dea din cap. Întinse 
mâna ca să o ajute cu nasturii și găicile, dar Nesta i-o opri cu a ei. 

Îi descheie pantalonii cu degete ferme, sigure. Mintea îi era com- 
plet limpede. 

Muşchii coapselor lui se atinseră de ea când îi scoase pantalonii 
Şi aproape că suspină. 

Penisul lui era imens. Frumos, tare şi imens. Gura i se uscă, fiind 
nevoită să-şi refacă brusc toate planurile pe care le avusese. Era im- 
posibil să-i încapă în gură. Poate ar fi fost imposibil să încapă în 
trupul ei. 

Dar cu siguranță voia să încerce. 

Degetele îi tremurară uşor când mângâie penisul gros şi lung. 
Pielea era atât de catifelată - mai fină decât mătasea sau catifeaua. 

Iar el era tare ca oţelul dedesubt. Cassian tremură, iar ea ridică pri- 
virea ca să o întâlnească pe a lui, fixată la cealaltă mână a ei. 

-Cum îţi place? întrebă ea în şoaptă, când nevoia fierbinte o 
străbătu. Îi apucă bărbăţia cu mâna, degetele ei abia reușind să o cu- 
prindă complet. Uşor? Ea făcu o mișcare uşoară ca un fulg, strân- 
gându-l puţin. 

Cassian scutură din cap, ca şi când ar fi rămas fără cuvinte. 

Nesta îl mângâie din nou, un pic mai apăsat. 

- Aşa? 

Pieptul i se înălță, dinţii strălucindu-i când scrâşni. Dar Cassian 
scutură din cap. 

Nesta zâmbi, iar când îl mângâie a treia oară, strânse mai tare, 
lăsând unghiile să atingă partea sensibilă de dedesubt a penisului. 

El își ridică şoldurile de pe scaun, iar ea i le atinse cu mâna. 

- Înţeleg, şopti, şi o făcu din nou. Şi mai tare, rotindu-și pumnul 
când ajunse la capul rotund. 

El încercă să se arcuiască în mâna ei, dar ea îl țintui din nou cu 
mâna cealaltă. 

- Şi asta? spuse mieros, coborând capul. Îţi place? 

Nesta linse capul uriaș, limba alunecându-i în mica despicătură 
din vârf. Linse şi mica picătură de umezeală adunată deja acolo. 

Tot trupul i se topi; umezeala îi alunecă între coapse când gustul 
lui — de sare și altceva, ceva vital - îi umplu gura. 

-Pe toți zeii! gâfâi Cassian. 

Iar cuvintele gemute fură atât de delicioase, încât Nesta îl cu- 
prinse cu gura şi își trecu limba de-a lungul penisului. 

El își sprijini capul de spătar, şuierând. 

Ea îi dezmierdă penisul cu o mișcare lungă. Își atinse o coapsă 
de cealaltă când îl gustă, când simţi tot acel oţel fierbinte şi tare în 
gura ei. Limba-i alunecă şi de cealaltă parte, acoperindu-l, uşurân- 
du-și treaba când îl cuprinse din nou cu gura. 

El o umplu aproape imediat, iar ea privi în jos ca să descopere că 
trebuia să se folosească de o mână. 

- Nesta, se rugă Cassian, iar ea îi expuse aproape de tot bărbăția 
înainte să o înghită iarăşi, relaxându-şi gâtul, disperată să-l simtă 
cât mai adânc în gură. 

Cassian o apucă deodată de păr, iar Nesta îşi dădu seama că el se 
abţinea. Nu voia să se împingă în ea, să o rănească, să o nemulțumească. 

Şi asta nu ar fi fost suficient. Deloc. 

Ea voia ca el să se dezlănţuie, să o apuce de cap şi să i-o tragă în 
gură cât de tare își dorea. 

Deci atunci când Nesta îl cuprinse iarăşi cu gura, mişcându-şi 
totodată și mâna, îl zgârie cu dinţii. Destul de uşor cât să-l răneas- 
că - doar puţin. 

Cassian se arcui şi ea îi permise, înghiţindu-l lacom, strân- 
gându-l cu mâna suficient încât să îi spună că-şi dorea asta, că voia 
ca el să se dezlănțuie. Nesta își retrase buzele spre vârful pe care i-l 
încercui cu limba și îl privi seducător. 

Cassian o privea cu ochi mari şi plini de poftă trupească. 

Iar când îi întâlni privirea, când văzu că se uita la el... 


Se dezlănţui. 


Nu putea să îndure. Era o tortură deosebită ca Nesta să stea în 
genunchi în faţa lui, cuprinzându-i penisul cu gura, şi să nu poată 
tipa de plăcere. Dar ea îl privi seducător pe sub gene, iar imaginea 
făcu să se rupă ceva în el. 

Nu îi păsa că erau în salon, că un zid de ferestre şi uşi mărgineau 
o jumătate din spaţiu şi ar fi putut să-i vadă oricine zbura pe acolo. 

Cassian îşi strecură cealaltă mână în părul ei, înfăşurându-şi 
degetele în cosița împletită în formă de cunună şi se împinse în 
gura ei. 

Ea îl cuprinse cât mai adânc și gemu atât de tare, încât sunetul îi 
traversă penisul, ajungând direct în testiculele care se strânseră mai 
mult, iar orgasmul i se adună în coloană, un nod fierbinte care îl 
făcu să se arcuiască iarăși în gura ei. Era la mila Nestei. 

Nesta gemu încă o dată, încurajându-l, iar Cassian nu avu ne- 
voie de altceva. Apucând-o de păr, de scalp, şi ţinând-o pe loc, îşi 
împinse şoldurile. Ea îl întâmpină la fiecare mișcare, gura şi mâna 
lucrând la unison, până ce căldura ei alunecoasă, dinţii care îl atin- 
seră câteodată, îl tachinară, strânsoarea pumnului ei - erau insu- 
portabile, erau singurul lucru de care îi păsa. 

Cassian i-o trase în gură, iar gemetele ei îl făcură să decidă să i-o 
tragă și în altă parte. Să îi dea jos pantalonii şi să i-o tragă atât de 
tare, încât să îi strige numele spre tavan. 

El voi să se retragă, dar Nesta refuză să se miște. Masculul mor- 
măi, apucându-i capul cu mâinile ca să o țină nemișcată. 

- Vreau să fiu în tine, reuşi să spună răgușit. 

Dar Nesta își ridică din nou privirea seducătoare la el, iar Cassian 
îşi văzu penisul dispărând în gura ei. Vârful i se lovi de cerul gurii. 

Pe toţi zeii! Masculul își încleștă dinții. 

- Vreau să termin în tine. 

Nesta râse doar şi îl supse atât de intens, încât el nu reuşi să o 
oprească. Nu reuși să stăvilească orgasmul când ea își strecură 
cealaltă mână în pantalonii lui şi îi cuprinse testiculele, strân- 
gându-le uşor. 

Cassian ejaculă cu un țipăt care cutremură vesela de pe masă, 
arcuindu-se către ea când își dădu drumul în gâtul ei. 

Ea îl secă, iar când el se opri din tremurat, Nesta, lin şi grațios, 
îşi dezlipi buzele de pe penisul lui. 

Se uită în ochii lui când înghiţi. Înghiţi fiecare gram din ce eja- 
culase în gura ei. lar apoi colțurile gurii i se ridicară, ca unei regine 
triumfătoare. 

Cassian gâfâi, fără să îi pese că penisul îi era tot scos din panta- 
loni, ud şi murdar, doar că ea era la câțiva centimetri distanță, iar el 
intenţiona să-i întoarcă favoarea. 

Nesta se ridică în picioare, uitându-se la penisul lui. Căldura din 
privirea ei ameninţa să îl ardă, iar mirosul excitării ei îl învălui şi îşi 
înfipse adânc ghearele. 

- Scoate-ţi pantalonii, mormăi el. 

Nesta zâmbi larg, amuzată ca o felină. 

Urma să i-o tragă pe masa asta. Chiar acum. Nu îi păsa de nimic 
altceva, de spaţiul comun în care se aflau, de Eris, Briallyn, Koschei 
sau de Tezaurul Groazei. Simţea nevoia să fie în ea, să simtă fier- 
binţeala strâmtă în jurul lui şi să o revendice aşa cum făcuse şi ea 
cu el. 

Nesta duse mâinile spre nasturii şi şnururile pantalonilor ei, iar 
el tremură când o urmări descheind nasturele de sus... 

Se auziră paşi pe hol. Un avertisment. Din partea cuiva care ştia 
cum să rămână tăcut. 

Cassian înțepeni, băgându-şi apoi penisul în pantaloni. Nesta 
auzi sunetul şi se îndepărtă câţiva metri, încheind din nou nasturele 
de sus. Cassian abia reușise să se aranjeze când intră Azriel. 

- Bună seara, spuse fratele lui, cu un calm enervant, mergând 
spre masă. 

- Az! 

Cassian nu reuși să își ascundă tonul tăios. Întâlni privirea 
prea cunoscătoare a fratelui său şi îi transmise tăcut toată ener- 
varea pe care o simţea, din cauza momentului în care alesese să-şi 
facă apariţia. Azriel ridică doar din umeri, studiind mâncarea pe 
care i-o adusese Casa. Ca şi când ar fi ştiut exact ce întrerupea şi 
şi-ar fi luat în serios datoria de supraveghetor. 

Nesta îi privea, dar imediat ce Cassian se întoarse în direcţia ei, 
se urni, ridicându-se de la masă şi îndreptându-se spre uşă. 

-Noapte bună! 

Ea nu aşteptă răspunsul lui înainte să dispară. 

Cassian se uită încruntat la Az. 

- Mulţumesc pentru asta! 

- Nu ştiu despre ce vorbeşti, spuse Az, deşi zâmbi mâncării. 

- Ticălosule! 

Az chicoti. 

- Nu îţi arăta toate cărţile deodată, Cass. 

-Ce ar trebui să însemne asta? 

Az dădu din cap spre uşă. 

- Păstrează ceva pentru mai târziu. 

- Băgăreţule! 

Az luă o gură de mâncare. 

- Ai lăsat-o să ţi-o sugă în mijlocul salonului. La masa la care 
acum îmi iau cina. Aş spune că am dreptul la o părere. 

Cassian râse, supărarea de mai devreme dispărând. Datorită ei. 

- Ai dreptate! 


CAPITOLUL 27 


Nesta habar n-avea cum să dea ochii cu Cassian în dimineaţa 
următoare, dar Gwyn îi oferi un „paravan“ pe care era foarte nerăb- 
dătoare să îl folosească. O întâmpină pe preoteasă pe treptele care 
urcau spre ringul de antrenament, iar Gwyn îi zâmbi larg. 

- "Neaţa! 

-"Neaţa! spuse Nesta mergând lângă ea. Ai aflat ceva despre 
Tezaur? 

Gwyn scutură din cap. Încă purta roba, deși își legase părul la 
spate într-o împletitură strânsă. 

- Am întrebat-o chiar şi pe Merrill aseară. A aflat despre ce e 
vorba, dar în afară de cele câteva menționări în textele vechi, nu a 
găsit mai mult decât ştii deja. Niciun indiciu despre momentul sau 
locul în care au dispărut obiectele sau despre cine le-a pierdut. Nu 
am descoperit nici măcar cine le-a avut ultima dată, de vreme ce 
este o informaţie care datează de cel puţin zece mii de ani. 

Era întotdeauna șocant să îşi aducă aminte cât de bătrâne erau 
ființele Fae. Cât de în vârstă trebuia să fie Amren, de îşi amintea de 
vremurile când obiectele din Tezaurul Groazei erau încă prin lume. 
Dar, nici măcar Amren nu își amintea cine le folosise ultima dată. 

Nesta alungă gândul la femelă şi suferinţa rece care îl însoțea. 

- S-ar putea dovedi o misiune imposibilă, spuse Gwyn, strâm- 
bând gura într-o parte. Nu avem cum altfel să-l găsim? 

Se putea. Trebuiau să folosească oase şi pietre. Nesta încremeni. 

- Nu! minţi ea. Nu există altă cale. 


Ez 


- Urci spre Windhaven? se trezi Nesta întrebându-l pe Cassian, 
când Gwyn îşi luă rămas-bun de la ei la sfârşitul lecţiei. 

În dimineaţa aceea, Gwyn începuse cu poziţiile de luptă şi toți 
fuseseră nevoiţi să se concentreze, aşa că Nesta nu avusese nicio 
clipă să discute doar cu el. Îi aruncaseo privire lungă când își făcuse 
apariţia, şi atâta tot. 

Nesta nu regreta ce făcuse în salon, deşi fusese evident că Azriel 
ştia ce întrerupea. 

Dar să stea singură aici cu Cassian... Gustul lui îi persista în 
gură, ca şi când i-ar fi însemnat limba. 

Cu o seară în urmă, rămăsese trează în pat, gândindu-se la toate 
mişcările şi sunetele scoase de el, simțind încă apăsarea degetelor 
lui pe cap când se împinsese în gura ei. Doar amintirea în sine o fă- 
cuse să ducă mâna între picioare, având nevoie de două orgasme 
înainte să îşi calmeze corpul suficient încât să doarmă. 

Cassian îşi luă jacheta de unde o lăsase, îmbrăcând haina de 
piele neagră cu solzi. 

- Trebuie să inspectez din nou legiunile. Să mă asigur că se pre- 
gătesc pentru un posibil conflict şi că recruţii sunt în formă bună. 

-A! 

Privirile li se întâlniră, iar ea ar fi putut jura că a lui se întunecă, 
de parcă şi-ar fi amintit fiecare clipă minunată din seara trecută. 
Dar Nesta scutură din cap, alungând gândurile. 

- Gwyn se descurcă bine, spuse Cassian, dând din cap spre bolta 
unde dispăruse preoteasa. Este o fată drăguță. 

Nesta aflase că Gwyn avea douăzeci şi opt de ani - într-adevăr, 
era doar o fată pentru el. 

- Îmi place de ea, recunoscu Nesta. 

Cassian clipi. 

- Nu cred că te-am auzit vreodată să spui că îți place de cineva. 

Nesta-şi dădu ochii peste cap, dar el adăugă: 

- Păcat că nu vin şi celelalte preotese. 

Nesta verifica lista de înscriere în fiecare zi, dar nimeni altcineva 
nu îşi adăugase numele. Gwyn îi spuse Nestei că invitase personal 
câteva preotese, dar erau prea speriate şi nesigure. 

- Nu ştiu ce pot face ca să le încurajez, zise Nesta. 

- Fă exact ce ai făcut şi până acum, rosti Cassian, terminând de 
încheiat nasturii de la jachetă. 

Briza rece de toamnă care suflă aduse cu sine aromele orașului 
de dedesubt: de pâine, scorţişoară şi portocale; de cărnuri prăjite şi 
sare. Nesta inspiră, identificând pe fiecare în parte, întrebându-se 
cum de se puteau combina toate într-un singur miros tomnatic. 

Nesta îşi înclină capul când îi veni o idee. 

- Dacă te opreşti în Windhaven, poţi să-mi faci o favoare? 


Hp 


Cassian stătea în prăvălia lui Emerie şi încercă să zâmbească 
neamenințător când scoase conţinutul sacului pe care îl cărase. 

Emerie se uită la ce lăsă el pe tejgheaua curată. 

- Nesta ţi le-a dat? 

Practic, Nesta îi spusese că i le dăduse Casa, dar ea i le ceruse 
Casei, dorindu-și să fie aduse aici. 

-A spus că sunt cadou. 

Emerie luă cutia de alamă, deschise capacul şi inspiră. Mirosul 
afumat şi catifelat de frunze de ceai pluti afară. 

- O, e marfă de calitate! Ridică o sticluță cu pudră măcinată fin. 
Când răsuci capacul, un miros parfumat de nucă umplu magazinul. 
Chimion. Oftatul ei era ca al unei iubite. Se uită la toate cele şase 
cutiuţe. Turmeric, scorţişoară, cuişoare şi... Citi eticheta. Piper negru. 

Cassian lăsă ultima cutie pe masă, una mare din marmură, care 
cântărea cel puţin un kilogram. Emerie scoase capacul şi râse. 

- Sare! Ea luă cristalele mari între degete. Multă sare! 

Ochii îi străluciră când un zâmbet rar îi străbătu chipul. Asta o 
făcu să pară mai tânără, alungând greutatea cicatricelor şi a tuturor 
anilor trăiţi cu tatăl ei. 

- Spune-i, te rog, că îi mulțumesc. 

El îşi drese vocea, amintindu-și discursul pe care Nesta îl obli- 
gase să îl memoreze. 

- Nesta spune că îi poți mulțumi apărând mâine dimineaţă la 
antrenament. 

Zâmbetul lui Emerie şovăi. 

-I-am spus alaltăieri: nu am cum să vin. 

- Ştia că ai să zici asta. Dacă vrei să vii, dă de veste şi unul dintre 
noi o să te aducă. Ar fi trebuit să fie Rhys, şi se îndoia că fratele lui 
s-ar fi opus. Dacă nu poţi să rămâi la tot antrenamentul, este în re- 
gulă. Vino pentru o oră, înainte să deschizi prăvălia. 

Emerie se îndepărtă de mirodenii şi ceai. 

- Nu este momentul potrivit. 

Cassian ştia că nu trebuia să insiste. 

- Dacă te răzgândeşti vreodată, anunţă-ne! 

El se întoarse de la tejghea, îndreptându-se spre uşă. 

Ştia că Nesta îi dăduse darul ca să o ademenească pe Emerie să 
li se alăture, dar şi din bunătatea inimii. O întrebase de ce îi trimitea 
toate acele lucruri, iar ea îi spusese: „Emerie are nevoie de miro- 
denii şi ceai bun“. Răspunsul îl uluise, aşa cum mai devreme îl ui- 
mise să o audă spunând că o plăcea pe Gwyn. 

În preajma lui Gwyn, Nesta se purta cu totul altfel decât cu res- 
tul curţii. Nu se tachinau şi nici nu râdeau împreună, dar între ele 
era o relaxare pe care el nu o mai văzuse, nici măcar când Nesta era 
cu Elain. Ea fusese întotdeauna paznica lui Elain, sora lui Feyre sau 
Creată de Cazan. 

Iar Gwyn... Se întreba dacă Nestei îi plăcea de fată, pentru că se 
simţea în largul ei pe lângă ea. Poate la fel se simţea și cu Emerie. 

Să fi plecat în Velaris în fiecare noapte, nu doar să se distragă şi 
să se îmbete, ci să fie în preajma oamenilor care nu ştiau de povara 
pe care o purta? 

Cassian ajunse la ușă, expirând încet. Refuzase să se gândească la 
ce îi făcuse în salon în timp ce se antrenaseră, mai ales cu Gwyn aici, 
dar zâmbetul schiţat de Nesta, când băgase ceaiul şi mirodeniile în 
sac, îl făcuse să îşi reprime impulsul de a o lipi de zid ca să o sărute. 

Nu ştia cum stăteau lucrurile între ei. Dacă reveniseră la serviciu 
contra serviciu. Ea nu făcuse nicio aluzie dacă îl primea în pat sau 
dacă îngenunchease ca să îl scoată din starea în care era. 

Dacă o făcuse, implica un oarecare nivel de compasiune pentru 
el, nu-i aşa? Şi milă. La naiba, dacă i-o supsese din milă... 

Nu. Nu fusese așa. Văzuse dorința în ochii ei, simţise delicatețea 
gurii ei la primele atingeri. Îl alinase în singurul mod în care ştia să 
o facă. 

Cassian deschise uşa şi se uită înapoi, găsind-o pe Emerie tot la 
tejghea, cu o mână pe cutiile cu mirodenii. Era serioasă şi nu zâm- 
bea. Nu părea conştientă de prezenţa lui, deci el consideră că era 
vremea să plece, şi se înălță spre cer. 


Hp 


Nesta urcă treptele spre ringul de antrenament, gândindu-se la 
Tezaurul Groazei. Presupunea că nici celelalte nu avuseseră mai 
mult succes decât ea, iar dacă lucrurile erau într-adevăr pe cât de 
urgente spusese Azriel, atunci poate că şi cercetarea la bibliotecă nu 
era cea mai bună cale. 

Dar stomacul i se strânse gândindu-se la cealaltă opțiune, amin- 
tindu-şi ce se întâmplase prima şi ultima dată când avusese viziuni. 
Mâinile îi tremurară când urcă ultimele trepte. Îşi strânse pumnii, 
expirând pe nas. 

Cassian, care stătea deja în mijlocul ringului, zâmbi când 
apăru ea. 

Era un zâmbet mai larg decât de obicei, entuziasmat şi... mulțumit. 

Nesta miji ochii atunci când intră în ringul luminat. Gwyn aş- 
tepta la câțiva metri de Cassian, un zâmbet luminându-i chipul. 

Şi, în faţa lor, bând un pahar lângă bazinul cu apă, era Emerie. 


CAPITOLUL 28 


Pe cât de graţioasă fusese Gwyn, pe atât de stângace şi dezechi- 
librată se dovedi Emerie. 

-Are legătură cu aripile tale, spuse Cassian cu atâta blândeţe, 
încât Nesta, stând într-un picior şi ridicându-l pe celălalt în spate, 
aproape căzu în praflângă Emerie. Fără să îţi foloseşti pe deplin ari- 
pile, corpul tău îşi compensează astfel dezechilibrul. 

El dădu din cap spre locul în care căzuse. 

Gwyn se opri din exercițiul de echilibru. 

- De ce? 

- De obicei, aripile folosesc drept contragreutate, zise, şi întinse 
o mână ca să o ajute pe Emerie să se ridice. Sunt pline de muşchi 
delicați, care se ajustează şi echilibrează constant fără măcar să te 
gândeşti la asta. Mulţi dintre muşchii principali pot fi afectați când 
aripile cuiva sunt tăiate, explică prudent Cassian. 

Gwyn se uită la Nesta, care se încordă, încruntându-se. Gwyn şi 
Emerie se împrieteniseră în câteva minute, ceea ce s-ar fi putut da- 
tora faptului că Gwyn o asaltase pe Emerie cu întrebări despre pră- 
vălia ei cât făcuseră exercițiile de încălzire. 

Emerie scutură de praf cracii pantalonilor de piele, mai largi 
decât cei pe care îi purta Nesta, ca şi când ar fi stânjenit-o cei mulaţi 
folosiți în mod normal. 

Privirea lui Cassian se îmblânzi. 

-Care dintre vindecători ţi le-a tăiat? 

Emerie ridică bărbia, roşind. Totuşi, se uită în ochii lui cu o sin- 
ceritate pe care Nesta nu putea decât să o admire. 

-Tata mi le-a tăiat! 

Cassian înjură, încet și urât. 

- M-am opus, deci a fost şi mai neglijent, zise Emerie cu o voce 
rece. 

Gwyn şi Nesta tăcură atunci când Emerie întinse aripa dreaptă 
aproape complet, înainte să se strângă şi să tremure. Ca şi chipul lui 
Emerie. 

-Nu o pot întinde mai mult de atât. Ea întinse aripa stângă - 
abia jumătate din lungime. E tot ce pot face pe partea asta. 

Cassian arăta de parcă urma să i se facă rău. 

-A meritat să moară în lupta aia. A meritat să moară cu mult 
timp înainte de asta, Emerie. 

Pietrele lui Siphon străluciră drept răspuns şi ceva nestăpânit 
şi rău încălzi sângele Nestei la furia de pe chipul lui, la cuvintele 
mârâite. 

Emerie îşi strânse din nou aripile. 

-A meritat să moară pentru mai mult decât ce le-a făcut ari- 
pilor mele. 

- Dacă intenţionezi să vii în Velaris în fiecare zi, o pot aduce pe 
Madja aici. Este vindecătoarea Curţii. 

Rhys o adusese pe Emerie, aflase Nesta. Și urma să o ducă înapoi 
peste o oră. 

Emerie înţepeni. 

- Apreciez oferta, dar nu este nevoie. 

Cassian deschise gura, dar Nesta îl întrerupse. 

- Destul cu vorbăria! Dacă o avem pe Emerie doar pentru o oră 
azi, atunci arată-ne loviturile de pumn, Cassian. Arată-i ce o să fie 
nevoită să recupereze. 

Emerie îi aruncă o privire recunoscătoare, iar Nesta îi schiță în 
schimb un zâmbet. 

Cassian dădu din cap, iar după licărul din ochii lui, Nesta realiză 
că era conştient de ce îl întrerupsese. 

Gwyn o întrebă pe Emerie: 

- Aveţi biblioteci în Illyria? 

Altă întrebare salvatoare. 

- Nu! Nu am fost niciodată într-una. 

Rigiditatea dispăru din postura lui Emerie cu fiecare cuvânt. 

Gwyn îşi legă din nou părul strălucitor la ceafă. 

-Îți place să citeşti? 

Emerie zâmbi. 

-Locuiesc singură în munți. În timpul liber, nu am ce să fac, 
decât să mă ocup de grădină și să citesc din cărţile pe care mi le co- 
mand prin poştă. Şi iarna nici măcar nu mă mai pot distra grădină- 
rind. Deci da. Îmi place să citesc. Nu pot să trăiesc fără asta. 

Nesta mormăi aprobator. 

-Ce fel de cărți? întrebă Gwyn. 

- Romane de dragoste, spuse Emerie, aranjându-și părul, cosița 
deasă şi neagră fiind plină de nuanţe de roșcat şi castaniu în lumina 
soarelui. Nesta tresări. Ochii lui Emerie se luminară. 

-Şi ţie îți plac? Care? 

Nesta le numi pe primele cinci preferate, iar Emerie zâmbi atât 
de larg, încât era de parcă ar fi fost o altă persoană. 

- Ai citit romanele lui Sellyn Drake? 

Nesta scutură din cap. Emerie suspină atât de teatral, încât 
Cassian mormăi ca femelele obsedate de obscenități să-l scutească, 
intrând și mai mult în ring. 

- Trebuie să îi citeşti cărţile! Trebuie! Ți-o aduc mâine pe prima. 
Îţi jur c-ai să stai trează toată noaptea citind-o! 

-E cu obscenităţi? întrebă Gwyn, auzind cuvintele mormăite de 
Cassian. În glasul ei, ezitarea se simţi suficient cât să o facă pe Nesta 
să se îndrepte. 

Nesta se uită la Emerie, dându-și seama că femela nu ştia despre 
Gwyn - nu ştia povestea ei sau de ce preotesele locuiau în biblio- 
tecă. Dar Emerie întrebă: 

-Tu ce citeşti? 

-Romane de aventură şi câteodată cu mistere. Dar, în mare parte, 
trebuie să citesc ce a scris în ziua respectivă Merrill, preoteasa cu care 
lucrez. Nu este la fel de incitant ca romanele, nici pe departe. 

Emerie spuse nonşalant: 

-Îți pot aduce şi ție una dintre cărțile lui Drake - una mai 
blândă. O introducere în minunile romanelor de dragoste. 

Emerie îi făcu semn din ochi Nestei. 

Nesta aşteptă ca Gwyn să refuze, dar preoteasa zâmbi. 


- Mi-ar plăcea asta! 


Rhys apăru în ring exact când spusese că avea să o facă. După o 
oră - nici mai mult, nici mai puţin. 

Praful roșu și transpiraţia o acopereau pe Emerie, dar privirea îi 
străluci atunci când se plecă înaintea Marelui Lord. 

Totuşi, Gwyn rămase nemişcată, ochii ei mari şi verzi părând şi 
mai nepământeni când se măriră. Nu frica îi nuanţa mirosul, ci mai 
degrabă ceva asemănător surprinderii — venerației. 

Rhys îi aruncă un zâmbet nonşalant, unul despre care Nesta ar fi 
pariat că era menit să-i relaxeze pe oameni în prezenţa lui atât de 
măreaţă. Era zâmbetul nonșalant al unui mascul obişnuit ori ca oa- 
menii să fugă îngroziţi, ori să cadă în genunchi şi să îl venereze. 

- Bună, Gwyn! spuse el amabil. Mă bucur să te revăd! 

Gwyn roşi, revenindu-și din starea de uluire, şi făcu o plecă- 
ciune adâncă. 

- Stăpâne! 

Nesta își dădu ochii peste cap şi văzu că Rhys o privea. Acel 
zâmbet nonşalant se încordă când îi întâlni privirea. 

- Nesta! 

-Rhysand! 

Celelalte două femei se uitau una la cealaltă, fiind aproape co- 
mice. Cassian pur şi simplu veni lângă Nesta şi puse un braț pe 
umerii ei înainte să-i spună tărăgănat lui Rhys: 

- Domniţele astea au să te învingă în curând în luptă. 

Nesta dădu să iasă de sub greutatea brațului său transpirat, dar 
Cassian o prinse prea prietenos de umăr, zâmbind în continuare. 
Rhys se uită la ei, fără căldură în privire. Dar cu destulă atenție. 

Prințişorului nu îi plăcea să o vadă cu prietenul lui. 

Nesta se lipi de Cassian. Nu mult, ci suficient încât un războinic 
instruit ca Rhysand să observe. 

O mână întunecată şi mătăsoasă îi atinse mintea. O cerere. 

Se gândi să o ignore, dar se trezi deschizând o uşiţă prin bariera 
țepoasă din oțel pe care o ţinea în jurul ei zi şi noapte. Uşa era de 
fapt un vizor, iar ea dădu voie celui pe care-l presupunea a fi echi- 
valentul chipului ei mental să se uite în câmpul întunecat de din- 
colo. „Ce?“ 

„Trebuie să o tratezi pe Gwyn cu amabilitate şi respect.“ 

Chestia care stătea în fața fortăreței minţii ei era o creatură cu 
gheare, solzi şi dinţi. Era ascunsă vederii sub umbre şi sub steaua 
care trecea ocazional licărind în întuneric, dar, din când în când, 
licărea o aripă sau o gheară. 

„Vezi-ţi de treaba ta!“ 

Nesta închise acel vizor. 

Ea clipi, abia auzind cum Emerie îl întreba pe Cassian de lecţia de 
a doua zi dimineaţă şi ce rata azi, plecând cu o oră mai devreme. 

Ochii lui Rhysand străluciră. 

Cassian continuă s-o cuprindă pe Nesta, mângâindu-i liniștitor 
şi lent umărul cu degetul mare, fără să dea de înţeles dacă ştia sau 
simţise conversaţia ei tăcută cu Marele Lord. 

- Eşti pregătită? o întrebă Rhys pe Emerie, afişând din nou zâm- 
betul minunat. 

Poate că Emerie roşi. Rhysand avea acel efect asupra oamenilor. 

Nesta se întreba deseori cum de putea suporta Feyre ca toți oa- 
menii să fie atraşi de partenerul ei. leşi din nou de sub braţul lui 
Cassian, iar de data asta el o lăsă. Ea o urmă pe Emerie spre locul de 
unde își luă mantia groasă. 

- Deci ai să te întorci mâine? întrebă Nesta. 

Uitându-se peste umăr, o văzu pe Gwyn mergând spre bazinul 
cu apă, fie ca să le ofere intimitate celor doi masculi, fie de jenă că 
fusese lăsată cu ei. 

Vina că o abandonase pe Gwyn o măcina, iar Nesta îşi notă în 
mintea ei să nu o mai facă. Gwyn se simţise în largul ei cu Cassian în 

ultimele zile: cei doi nu se atingeau, dar ea nu se ferise de el aşa cum 
o făcuse acum. Nesta nu voia să se gândească la motiv, la ce cicatrice 
fuseseră săpate atât de adânc în Gwyn, încât doi dintre cei mai de în- 
credere masculi din tot ţinutul să nu reușească să o liniştească. 

Poate că Rhysand era un ticălos arogant şi încrezut, dar era ono- 
rabil. Lupta din răsputeri ca să protejeze nevinovaţii. Antipatia față 
de el nu avea nicio legătură cu ceea ce dovedise de multe ori: era un 
conducător drept, care își punea poporul mai presus de el. Doar că 
personalitatea lui — acea îngâmfare şireată - i se părea enervantă. 

- Mă întorc mâine, răspunse Emerie. 

Nesta îşi înclină capul. 

-Nu ştiam că acum ceaiul şi mirodeniile sunt atât de 
convingătoare. 

Emerie schiță un zâmbet. 

-N-am venit doar ca urmare a cadoului, ci pentru ceea ce 
reprezintă. 

-Ce anume? 

Emerie privi spre cer, închizând ochii când simţi o briză 
tomnatică. 

- Lumea de dincolo de Windhaven și faptul că sunt prea lașă să 
o văd. 

-Nu eşti lașă. 

- Alaltăieri spuneai că sunt. 

Nesta se crispă. 

- Am vorbit la nervi. 

- Ai spus adevărul. În noaptea aia am rămas trează şi m-am gân- 
dit la asta. Apoi l-ai rugat pe Cassian să aducă mirodeniile și ceaiul 
şi mi-am dat seama că există o lume acolo. O lume mare şi vibrantă. 
Poate că lecţiile astea au să mă ajute să nu mă mai tem atât de mult 
de ea. 

Nesta schiță un zâmbet. 

- Mi se pare un motiv destul de bun. 


Hh 

Cassian se uită cu atenţie la chipul lui Rhys, cât vorbiră Nesta şi 
Emerie, iar Gwyn veni lângă ele. Promisiunea schimbului de cărți 
umplea aerul. 

„Este o schimbare interesantă“, îi zise Rhys. 

Cassian nu se deranjă să pară amabil. 

„M-aş fi descurcat şi fără să o avertizezi mental pe Nesta.“ 

Rhys se încruntă. 

„De unde ştii că am făcut asta?“ 

Ticălosul nici măcar nu încerca să nege. 

„Am observat cum s-a încordat. Şi te cunosc bine, frate. Ai 
văzut-o pe Gwyn şi ai gândit ce este mai rău despre Nesta. Pe am- 
bele — pe ea şi pe Emerie - le-a tratat cu amabilitate.“ 

„Asta te-a supărat?“ 

„Sunt supărat că tu nu pari să crezi nici măcar un lucru bun des- 
pre ea. Că refuzi să crezi un lucru bun despre ea. Era necesar să îi 
întinzi câte o plasă din când în când?“ 

Regretul licări în ochii lui Rhysand. 

Cassian continuă: 

„Nu îi uşurezi situaţia. Las-o să lege prieteniile astea şi nu te băga.“ 

Rhys clipi. 

„Îmi pare rău. N-am să mă bag.“ 

Cassian expiră. 

„Chiar ai simțit că trebuie să îţi pui un braţ pe umerii ei ca să o 
opreşti?“ adăugă Rhys. 

„Nu vreau să fiţi la mai puţin de un metru distanță unul de celă- 
lalt. Ai o parteneră însărcinată, Rhys. Ai ucide pe oricine ar ame- 
nința-o pe Feyre. Eşti un pericol pentru noi toţi, în clipa asta.“ 

„Nu i-aş răni pe cei pe care îi iubeşte Feyre. Ştii doar.“ 

Cuvintele fură rostite cu suficientă încordare, încât Cassian să-şi 
bată uşor fratele pe umăr, strângând mușchiul tare de dedesubt. 

„Poate o laşi pe Emerie în partea cealaltă a Casei, mâine. Oferă-i 
Nestei ceva timp să se liniştească.“ 

„Bine!“ 

Cele trei femele se apropiară de ei. Rhys își întinse aripile și o în- 
trebă pe Emerie: 

- Mergem? 

Emerie apucă mâna întinsă de Rhys. 

- Da! Ea se uită la Cassian, apoi la Nesta și spuse: Mulţumesc! 

Al naibii să fie dacă recunoştinţa şi speranța din ochii lui Emerie 
nu Îi străpunseră inima! 

Rhys o strânse la piept, atent să nu îi turtească aripile, şi se avântă 
spre cer. 

Când Rhys se ridică peste protecțiile Casei, chiar înainte să se te- 
leporteze în Windhaven, îi spuse lui Cassian: „Nu ştiu ce naiba ați 
făcut voi doi în Casa asta, dar duhneşte a sex“. 

Cassian pufni. 

„Un mascul politicos nu spune niciodată.“ 

Râsul lui Rhys vui în mintea lui. 

„Nu cred că ştii ce înseamnă cuvântul politicos.“ 

„Slavă zeilor pentru asta!“ 

Fratele lui râse din nou. 

„I-am spus lui Az că o să fie inutil să facă pe dădaca.“ 


CAPITOLUL 29 


Nestei îi cedară picioarele la treapta cu numărul trei mii. 

Gâfâind, cu transpiraţia curgându-i pe spate şi pe abdomen, îşi 
sprijini mâinile pe coapsele tremurânde şi închise ochii. 

Visul fusese la fel. Chipul tatălui ei, plin de dragoste şi frică, apoi 
inexpresiv în clipa morţii. Pocnetul gâtului său. Zâmbetul viclean şi 
crud al Hybernului. 

Cassian şi Azriel nu fuseseră la cină, iar ea nu primise nicio 
explicaţie pentru absenţa lor. Probabil că ambii erau fie la casa de 
lângă râu, fie în oraş, iar ea fusese surprinsă să afle că îşi dorea com- 
pania lor. Surprinsă să afle că liniştea din salon era apăsătoare. 

Bineînţeles că nu ar fi fost invitată în oraş. De mai bine de un an 
se străduia să fie o prezență neplăcută. Și, mai mult decât atât, ei nu 
aveau nicio obligaţie să o includă în toate lucrurile. 

Nimeni nu avea nicio obligație să o includă în nimic. Sau să 
vrea asta. 

Gâfâitul ei răsună din piatra roşie. Se trezise din coşmar cu o 
transpiraţie rece şi ajunsese la jumătatea drumului înainte să îşi dea 
seama încotro mergea. Dacă ar fi ajuns măcar jos, unde s-ar fi dus? 
În special în cămașa de noapte. 

Încă își vedea tatăl în spatele ochilor închiși. Simţea fiecare licăr 
de groază, durere și frică îndurată în lunile din preajma războiului. 

Trebuia să găsească Tezaurul Groazei cumva. 

Eşuase la toate sarcinile care-i fuseseră date. Nu reuşise să îm- 
piedice distrugerea zidului, să salveze legiunile illyriene de lovitura 
arzătoare a Cazanului... 

Nesta opri acel şir de gânduri. 

Ceva se auzi pe treptele din spatele ei, iar ea clipi când găsi un 
pahar cu apă. 

- Mulţumesc! spuse bând cu nesaţ, lăsând răcoarea să o calmeze 
mai mult. Ai citit vreo carte de Sellyn Drake? întrebă în obscuritate. 

Casa nu-i răspunse, iar ea presupuse că răspunsul era negativ. 

-O prietenă îmi aduce mâine unul dintre romanele ei. Ţi-l dau 
şi ţie după ce îl termin. 

Nimic. Apoi, un vânt rece cobori pe casa scării, calmându-i frun- 
tea transpirată. 

- Mulţumesc! spuse din nou, aplecându-se în vânt. 

Mai zăngăni ceva lângă ea pe treaptă şi găsi două pietre ovale şi 
trei bucăţi de os îngălbenite de timp - oasele de la glezna unei ovine. 
Gura i se uscă. Oase şi pietre - pentru divinaţie. 

- Nu pot, spuse ea răgușită. 

Vântul adună oasele, zăngănitul lor fiind ca o întrebare pusă 
casei scării. 

„De ce?“ 

-S-au întâmplat lucruri rele data trecută. Cazanul s-a uitat la 
mine. Şi a luat-o pe Elain. Nu reuşi să îşi împiedice corpul să înțepe- 
nească. Nu pot să suport şi să risc asta. Nici măcar pentru Tezaur. 

Oasele şi pietrele dispărură împreună cu vântul rece. 

Nesta începu să urce, mormăind încet. Cu fiecare pas, ar fi putut 
jura că simţea dezamăgirea din aer. 


Hp 


- Nesta trebuie să înceapă să caute Tezaurul, spuse Amren, rotind 
vinul în pahar în timp ce stătea în faţa lui Cassian la masa imensă 
din casa de lângă râu. 

Cina lor lunară, ca de obicei, se transformase într-o discuţie de 
câteva ore în jurul acestei mese şi, după multe sticle de vin, când 

ceasul anunţa orele dimineţii, niciunul dintre ei nu dădea vreun 
semn că ar fi vrut să plece. 

Doar Feyre se dusese la culcare, mormăind că devenise insupor- 
tabil de somnoroasă din cauza sarcinii. Atât de obosită, încât simțea 
nevoia să doarmă în timpul zilei şi aproape în fiecare seară înainte 
de ora nouă. 

Cassian întâlni ochii gri ai lui Amren. 

- Nesta a căutat. Nu insista. 

-Le-a pus pe preotese să cerceteze, zise Rhys din locul în care 
stătea în capul mesei. N-aş putea spune că l-a căutat. 

Varian, așezat lângă Amren, cu braţul pe spătarul scaunului ei, 
întrebă: 

-Încă nu i-ai cerut lui Helion să cerceteze Tezaurul în bibliote- 
cile lui? 

Varian era singura persoană din afara Regatului Nopţii - pe 
lângă Eris - căreia Rhys îi permisese să afle despre căutarea lor. Dar 
asta venise cu un risc: Varian îl servea pe Tarquin, Marele Lord al 
Regatului Verii. Deşi îi promisese lui Rhys să-şi țină gura dacă 
Tarquin nu-l presa cu tot felul de curiozităţi, loialitatea i-ar fi fost 
pusă sub semnul întrebării în cazul în care Tarquin ar fi insistat. 

Relaţia dintre Tarquin și Rhys se refăcuse de la război, dar nu su- 
ficient încât Rhys să îi încredințeze masculului informaţiile despre 
Tezaur. lar Cassian, care fusese implicat într-o mică luptă ce rezul- 
tase în distrugerea unei clădiri ultima dată când fusese în Regatul 
Verii, era înclinat să fie de acord. Nu în legătură cu Tarquin. Nu, lui 
îi plăcea masculul. Şi îl plăcea mult pe Varian. Dar existau oameni 
vicleni în Regatul Verii - în toate regatele - iar el nu credea că erau 
la fel de amabili ca liderii lor. 

- Helion este ultima speranţă, spuse Rhys sorbind din vin. La 
care s-ar putea să ajungem în câteva zile, dacă Nesta nu încearcă cel 
puţin să aibă o viziune. Ultimele cuvinte erau adresate lui Cassian. 
Totuşi, aş ruga-o pe Elain să încerce înainte să îl abordăm. 

Elain plecase deja cu Feyre, pretinzând că trebuia să se trezească 
devreme ca să îngrijească grădina unui spiriduş bătrân. Cassian 
nu ştia de ce, dar bănuia că era o minciună. Pe chipul lui Elain se 

văzuse încordarea când spusese asta. De obicei, când inventa ase- 
menea scuze, Lucien era în preajmă, dar masculul era în ținuturile 
umane cu Jurian şi Vassa. 

- Nesta o s-o facă, măcar ca să o împiedice pe Elain să se expună 
la risc, fu replica lui Cassian. Dar trebuie să înţelegi că Nesta a fost 
foarte afectată de ce s-a întâmplat în timpul războiului - Elain a fost 
luată de Cazan după viziunea ei. Nu o poţi condamna pentru că ezită. 

-Nu avem timp să o aşteptăm pe Nesta să decidă, zise Amren. 
Eu spun să o abordăm mâine pe Elain. Mai bine să lucreze amân- 
două la asta. 

Azriel înțepeni, un semn direct al enervării lui când spuse încet: 

Tezaurul Groazei are o întunecime la care Elain nu ar trebui 
expusă. 

- Dar Nesta ar trebui? mormăi Cassian. 

Toată lumea se uită la el. 

Masculul înghiţi, cerându-i scuze lui Az din priviri, dar el îl 
ignoră. 

Amren bău vinul și îi spuse lui Cassian: 

- Nesta are o săptămână. Încă o săptămână să găsească Tezaurul 
prin metode proprii. Apoi căutăm alte căi. Ea dădu din cap spre 
Azriel. Inclusiv Elain, care este mai mult decât capabilă să se apere 
de întunericul Tezaurului, dacă vrea să o facă. Nu o subestima. 

Cassian şi Azriel se uitară spre Rhys, care doar sorbi din vin. 
Ordinul lui Amren era valabil. Ca Aghiotantă a lui Rhys în regatul 
acesta, în afară de cazul în care Rhys decidea altceva, cuvântul ei 
era lege. 

Cassian mormăi la Amren: 

-Nu este corect să o foloseşti pe Elain drept ameninţare ca să o 
manipulezi pe Nesta să apeleze la divinaţie. 

-Sunt metode mai dure să o convingi pe Nesta, băiete! 

Cassian se rezemă de scaun. 

-Eşti nebună să crezi că amenințările o vor face să ţi se supună. 

Toată lumea se încordă din nou. Până şi Varian. 

Amren zâmbi brusc. 

- Suntem în pragul altui război. Am lăsat Cazanul să ne scape în 
ultimul timp, şi aproape că am pierdut totul. 

Noul trup Fae al lui Amren era dovada acestui lucru - ea îşi ce- 
dase sinele nemuritor și nepământean ca să rămână în corpul 
acesta. În ochii ei nu strălucea niciun foc gri. Era muritoare așa cum 
erau Marii Spiriduși. Varian își împleti degetele în vârfurile des- 
picate ale părului ei, ca şi când ar fi vrut să se asigure că era aici, că 
rămăsese cu el. 

- Trebuie să prevenim acest posibil dezastru înainte să pier- 
dem avantajul. Dacă trebuie să o manipulăm pe Nesta să facă divi- 
nație, chiar folosind-o pe Elain împotriva ei, atunci o să facem ce 
este necesar. 

Lui Cassian i se strânse stomacul. 

- Nu-mi place asta. 

-Nu trebuie să îţi placă, spuse Amren. Trebuie doar să taci din 
gură şi să faci ce ţi se zice. 

- Amren, rosti Rhys, cuvântul fiind dantelat cu o urmă de mus- 
trare şi avertisment. 

Amren nici măcar nu clipi de remuşcare, dar Varian se încruntă 
la ea. 

- Ce? izbucni ea. 

Prinţul din Adriata îi zâmbi exasperat. 

- Nu am vorbit despre asta? Că ar trebui să fii... amabilă? 

Amren își dădu ochii peste cap. Dar chipul i se îmblânzi - foarte 
puţin - când întâlni din nou privirea lui Cassian. 

- O săptămână. Nesta are la dispoziţie o săptămână. 


Hp 


Trecură trei zile. Emerie veni la fiecare lecţie, iar în timp ce Gwyn 
aproape ajunsese la nivelul Nestei, Emerie trebuia să muncească 
mai mult. Aşa că Nesta şi Gwyn începură să facă aceleaşi seturi de 
exerciţii pe care Cassian li le arăta înainte să lucreze personal cu 
Emerie la echilibru şi mobilitate. 


322 SARAH J. MAAS 


Emerie avusese dreptate în legătură cu cărțile lui Sellyn Drake. 
Nesta rămăsese trează două nopți la rând citind primul roman al 
autoarei, care era pe cât de erotic şi-ar fi dorit. Gwyn sosise roşind 
în dimineaţa următoare şi îi spusese lui Emerie că dacă romanul era 
considerat cuminte, atunci îşi putea imagina cum erau celelalte. 

După prima zi, Emerie rămase până la finalul lecţiei, care acum 
ajunsese la trei ore, hotărând că fluxul matinal de clienţi era destul 
de mic încât să riște. Aşadar, ele se antrenau şi între exerciții vor- 
beau despre cărţi, iar Nesta se trezi în a patra dimineaţă... că se bu- 
cura să le vadă din nou. 

Ea așeza o carte în raftul bibliotecii în acea după-amiază când o 
întâlni pe Gwyn. Ca urmare a lecţiei din fiecare dimineață, Gwyn 
fusese mai ocupată după-amiaza, ceea ce însemna că Nesta o vedea 
rar în bibliotecă, asta dacă nu cumva Gwyn căuta prin rafturi vreo 
carte pentru Merrill. Ocazional, Nesta auzea un cântec minunat 
dintr-un colț îndepărtat al bibliotecii - singurul semn că Gwyn era 
în apropiere. 

Dar, în după-amiaza aceea, gâfâitul lui Gwyn îi anunţă pre- 
zenţa cu câteva secunde înainte să apară, cu ochii destul de mari, 
încât Nesta să intre puţin în panică, scrutând obscuritatea din spa- 
tele preotesei. 

-Ce s-a întâmplat? 

O fugărise întunericul de dedesubt? 

Gwyn se stăpâni suficient cât să spună: 

-Nu ştiu cum, dar Merrill a aflat că ai schimbat cartea. Ea gâfâi 
când arătă în sus, spre nivelul următor. Ar trebui să pleci. 

Nesta se încruntă. 

-Cui îi pasă? N-am să-i permit să mă sperie ca pe un copil 
neascultător. 

Gwyn se albi. 

-Când este furioasă, este... 

- Cum este, Gwyneth Berdara? se auzi vocea unei femei dintre 
rafturi. Când sunt furioasă, cum sunt? 

Gwyn tresări, întorcându-se încet, când o frumuseţe cu părul 
alb apăru din întuneric. Roba crem se undui în urma ei ca pe un 

vânt fantomă, iar piatra albastră de pe glugă se lumină. Gwyn îşi 
plecă fruntea, albindu-se la față. 

- Nu am vrut să spun nimic cu asta, Merrill. 

Nesta scrâşni din dinţi văzând plecăciunea, frica de pe chipul lui 
Gwyn, din cuvintele ei blânde. 

Preoteasa se opri lângă balustrada de deasupra lor. 

Merrill îşi întoarse ochii ei speciali spre Nesta. 

- Nu îmi plac hoţii şi mincinoşii. 

-Nici mie, spuse calmă Nesta, ridicând bărbia. 

Merrill şuieră. 

- Ai încercat să mă păcăleşti chiar în biroul meu. 

Nici măcar nu se uită la Gwyn, care se îndepărtă crispându-se. 

-Nu ştiu despre ce vorbeşti. 

- 0? Vrei să spui că în momentul în care am fost să văd o carte 
pe care asistenta mea aiurită mi-a dat-o greşit - o, da, am ştiut de la 
început - şi am găsit în schimb cartea corespunzătoare, învăluită de 
mirosul tău, nu tu ai făcut-o? Merrill se uită la Gwyn şi la Nesta. Este 
de neiertat să ceri altora să compenseze propria ta prostie şi neglijenţă. 

Lui Gwyn i se făcu şi mai frică. 

- Gwyn nu a făcut aşa ceva, zise Nesta încet. Şi, cui îi pasă? Eşti 
atât de plictisită aici, încât a trebuit să născoceşti teatrul ăsta ca să te 
distrezi? Ea flutură o mână spre coridorul din spatele lui Merrill. 
Suntem amândouă ocupate. Pleacă şi lasă-ne să lucrăm în linişte! 

Cineva suspină la un nivel superior. 

Merrill râse, acel vânt fantomă din jurul ei şuierând. 

-Nu ştii cine sunt, fato? 

-Ştiu că ne împiedici să lucrăm, spuse Nesta cu calmul cu care 
ştia că enerva lumea. Și ştiu că asta e o bibliotecă, dar tu aduni cărți 
ca şi când ar fi colecția ta personală. 

Merrill îşi dezgoli dinţii. 

-Crezi că nu te cunosc? Fata umană care a fost băgată în Cazan 
şi a ieşit afară Mare Spiriduş. Femela care l-a ucis pe regele 
Hybernului şi i-a ridicat capul ca pe un trofeu, în timp ce sângele lui 
şiroia peste ea. 

Descrierea plastică o făcu pe Gwyn să se lumineze la față, 
surprinsă. 

Nesta nu își permise nici măcar să respire. 

- Vântul îmi şopteşte chiar şi aici, sub atâtea stânci, spuse Merrill. 
Îşi găseşte drumul printre crăpături şi îmi șopteşte la ureche ce se în- 
tâmplă în lume. Merrill pufni. Crezi că ai dreptul să faci ce vrei acum? 

Nestei îi vui puterea în vene, dar ea o controlă, o reprimă şi o 
înăbuși. 

-Cred că îţi place prea mult să te auzi vorbind. 

- Sunt descendenta lui Rabath, Lordul Vântului Vestic! spuse fu- 
rioasă Merrill. Spre deosebire de Gwyneth Berdara, nu sunt o slugă 
pe care să o alungi. 

La naiba cu vrăjitoarea asta! La naiba cu moderaţia şi ascunzişul! 

Nesta lăsă suficient din puterea ei să clocotească la suprafață, 
încât să ştie că îi străluceau ochii. O lăsă să pârâie, chiar dacă îi ig- 
noră creşterea nestăvilită şi nelegiuită. 

Gwyn se retrase un pas. Chiar şi Merrill clipi când Nesta spuse: 

-Cu un titlu aşa de extravagant, cu siguranţă o dușmănie atât de 
măruntă ar trebui să fie sub demnitatea ta. 

Nesta zâmbi sălbatic şi crud. Merrill doar se uită la ea şi la Gwyn 
înainte să spună: 

-Înapoi la muncă, nimfă ce ești! 

Cu vântul șuierându-i la călcâie, Merrill pătrunse în întuneric. 

Nesta dădu drumul puterii, calmându-i muzica şi vuietul cu o 
mână de fier. 

Dar abia când dispăru vântul rece al lui Merrill, Gwyn se rezemă 
de raft, frecându-şi fața cu mâinile. Preotesele care urmăriseră 
scena se mişcară din nou, şoaptele lor umplând biblioteca. 

Nesta întrebă în murmurul liniștit: 

- Nimfă? 

Gwyn îşi cobori mâinile, observă lipsa de putere strălucitoare din 
ochii Nestei şi oftă uşurată, dar îi răspunse calmă: 

-Bunica era o nimfă de râu care a sedus un mascul Mare Spiriduş 
din Regatul Toamnei. Deci sunt un sfert nimfă, dar destul cu asta. 
Gwyn gesticulă spre ochii ei mari - albastrul fiind atât de limpede, 

încât ar fi putut fi malul mării - şi spre corpul suplu. Oasele mele sunt 
puţin mai elastice decât ale Marilor Spiriduşi obişnuiţi, dar cui îi pasă? 

Poate de aceea se pricepea Gwyn atât de bine să-şi menţină echi- 
librul şi să se mişte. 

- Niciun popor nu a dorit-o pe mama, continuă Gwyn. Nu putea 
locui în râurile din Regatul Primăverii, dar era prea nestăpânită ca 
să suporte limitarea impusă de casa din pădurea Regatului Toamnei. 
Deci a fost dată în copilărie templului din Sangravah, unde a fost 
crescută. A luat parte la Marele Ritual când a împlinit vârsta maturi- 
tăţii, iar eu, noi - adică eu şi sora mea - am fost rezultatul acelei 
uniuni sacre cu un mascul străin. Nu a mai aflat cine era, pentru că 
magia l-a ales în noaptea aceea și nu a mai venit nimeni să întrebe 
despre fetele gemene. Am fost crescute şi noi în templu. Nu am 
plecat de acolo până când... am venit aici. 

Atunci, ochii lui Gwyn se umplură de durere. O durere atât de 
mare, încât Nesta își dădu seama că nu trebuia să întrebe de mama 
ei sau de sora geamănă. 

Gwyn scutură din cap, ca şi când şi-ar fi alungat amintirea. Ea își 
răsfiră degetele. 

-Sora mea geamănă avea pielița nimfelor între degete - eu nu. 

Avea. 

Gwyn oftă din nou. 

- Ştii, Merrill o să-ți facă viaţa un iad. 

- Poate să încerce, spuse Nesta cu blândeţe. I-ar fi greu să o facă 
mai rea. 

- Ei, bine, acum avem un duşman comun. Merrill nu o să uite 
niciodată asta. Ea dădu din cap spre balustrada unde fusese preo- 
teasa. Deşi presupun că nici ele. Nu se întâmplă în fiecare zi să fie 
înfruntată. Doar Clotho o poate controla, dar Clotho o lasă să facă 
tot ce vrea, în mare parte pentru că Merrill stârneşte vântul când se 
enervează şi împrăștie manuscrisele tuturor. 

- Anunţă-mă când ai nevoie de cineva care să o calmeze puțin 
pe Merrill. 

Gwyn schiţă un zâmbet. 

- Data viitoare, poate voi avea curaj să o fac chiar eu. 

După toate aparențele, preotesele nu uitaseră fapta Nestei. 

Nesta, Gwyn şi Emerie făceau exerciții de întindere, Cassian 
stând atent şi serios, ca să vadă orice greşeală, când paşii se auziră 
sub bolta de dincolo de ring. 

Ele se opriră când apărură trei siluete cu glugi, cu mâinile lipite 
atât de strâns, încât aveau degetele albe. 

Dar preotesele intrară în lumina soarelui şi spaţiul deschis. Cli- 
piră în sus la el, ca şi când şi-ar fi amintit ce erau lucrurile astea. 

Gwyn se ridică sprintenă, zâmbind atât de larg, încât Nesta fu 
momentan uimită. Preoteasa fusese drăguță în bibliotecă, dar, cu 
bucuria şi încrederea cu care se îndrepta spre preotese, părea de o 
frumuseţe care rivaliza cu a lui Merrill sau Mor. 

Sau poate că nimic nu se schimbase în afară de încredere în sine, 
de felul în care îşi ţinea umerii traşi înapoi şi capul sus, zâmbind 
sincer când spuse: 

- Roslin, Deirdre, Ananke! Speram să veniţi! 

Nesta nu verificase lista de înscrieri în dimineața aceea. Încetase 
să creadă că avea să mai vină cineva la antrenament în afară de Gwyn. 

Dar cele trei se îngrămădiră când Cassian le oferi un zâmbet 
nonşalant, aproape asemănător cu al lui Rhys, menit să relaxeze oa- 
menii şi să micşoreze ameninţarea puterii şi a trupului său. 

- Doamnelor, spuse el, gesticulând spre ring. Bine aţi venit! 

Roslin şi Ananke nu spuseră nimic, dar cea din mijloc, Deirdre, 
îşi scoase gluga. 

Nesta îşi reprimă orice instinct care ar fi făcut-o să suspine. 
Emerie, de pe salteaua de lângă ea, păru să încerce să o imite. 

O cicatrice lungă şi urâtă străbătea chipul lui Deirdre, aproape 
ratând ochiul stâng. leşea în relief şi, albă, contrasta cu pielea ei 
măslinie, întinzându-se de la părul creț până la maxilarul frumos şi 
suplu. Ochii ei negri şi rotunzi, mărginiți de gene dese, care îi fă- 
ceau să pară şi mai rotunzi, erau mari dar hotărâți când spuse: 

-Sperăm că nu am întârziat prea mult! 

Toate se uitară spre Nesta. Dar nu ea era lidera aici. 

Ea îi aruncă o privire lui Cassian, iar el ridică din umeri ca şi 
când ar fi spus: „Eu sunt doar instructorul“. 

O altă cicatrice cobora pe gâtul lui Deirdre, dispărând sub robă. 
Faptul că un Mare Spiriduş avea o asemenea cicatrice sugera un 
eveniment de o asemenea violență, încât Nestei i se strânse inima. 
Dar înaintă spre preotese. 

- Tocmai începeam. 


E3 


- Dă-mi pietrele şi oasele alea, te rog! spuse Nesta Casei încet, 
când stătea în biblioteca privată, cu o hartă cu toate cele şapte regate 
în față, Cassian fiind la un pas în spatele ei. 

Un mic bol de lut apăru lângă hartă, plin cu acestea. 

Nesta înghiți uscăciunea din gură. 

Cassian fluieră. 

-Chiar te ascultă! 

Ea se uită peste umăr. Îl invitase aici din precauţie, îşi spunea în 
sinea ei. Dacă pierdea controlul, dacă nu putea să vadă unde ajungea 
degetul pe hartă, cineva trebuia să fie aici. Din întâmplare, acea per- 
soană era el. 

Nu conta că se aflase cândva lângă ea, cu mâna pe spatele ei, la 
fel ca acum, şi o lăsase să se rezeme de căldura şi puterea lui. 

Cassian se uită la bolul de divinaţie şi la hartă. 

-De ce te-ai răzgândit? 

Nesta nu își dădu timp să ezite înainte să își bage degetele în bol 
şi să scoată o mână de pietre şi oase. Acestea zăngăniră, scoțând un 
sunet gol şi vechi. 

-Nu pot să nu mă gândesc la preotesele care au venit azi la an- 
trenament. Roslin a spus că nu a mai fost afară de şaizeci de ani. lar 
Deirdre, cu cicatricele alea... Ea inspiră adânc. Le cer să fie curajoase, 
să lucreze din greu, să îşi înfrunte fricile. Totuși, eu nu fac la fel. 

- Nu te-a acuzat nimeni de asta. 

-Nu trebuie să îmi spună cineva. O ştiu. Şi poate mă tem de 
divinaţia asta, dar mă tem mai mult să fiu laşă şi ipocrită. 

Preotesele fuseseră novice în toate sensurile cuvântului: Ananke 
dăduse dovadă de un echilibru atât de precar, încât căzuse încer- 
când să își fixeze degetele de la picioare în pământ. Roslin fusese 
doar cu puțin mai bună. Niciuna nu îşi scosese gluga, așa cum o fă- 
cuse Deirdre, dar Nesta zărise părul roșcat al lui Roslin şi cel auriu 
al lui Ananke, pielea lor fiind palidă ca smântâna. 

- Eşti sigură că nu vrei să faci asta cu Rhys şi Amren în preajmă? 
întrebă Cassian. 

Nesta strânse oasele şi pietrele în pumn. 

-Nu am nevoie de ei. 

El tăcu, lăsând-o să se concentreze. 

Prima şi singura dată când o făcuse, avusese nevoie de câteva 
clipe să îşi golească mintea, să aştepte smucitura din corp care o 
trăgea spre o forță nevăzută. Fusese dusă în cealaltă parte a pămân- 
tului, iar când deschisese ochii, stătea într-un cort de război, cu re- 
gele Hybernului în fața ei şi Cazanul, un obiect întunecat aşezat 
dincolo de el. 

Nesta închise ochii, impunându-i minţii să se liniştească, în timp 
ce ridică pumnul strâns deasupra hărții. Se concentră la respiraţie, 
la ritmul respirației lui Cassian. 

Înghiţitul îi era zgomotos în urechi. 

Eşuase în toate. Dar putea face asta. 

Îşi dezamăgise tatăl, o dezamăgise pe Feyre cu mulți ani înainte 
de asta. Presupunea că o dezamăgise şi pe mama ei. O dezamăgise şi 
pe Elain: mai întâi lăsând-o să fie luată de Hybern în noaptea în care 
fuseseră răpite din pat; apoi, lăsând-o să intre în Cazan şi când 
Cazanul o dusese în mijlocul taberei Hybernului. 

Ea eşuase de nenumărate ori, și nu se mai termina... 

- Ceva? 

- Nu vorbi! 

Cassian mormăi, dar se apropie, ea simţindu-i căldura. 

Nesta îi impuse minţii să se liniştească. Dar era imposibil. Parcă 
ar fi fost pe scara aceea nenorocită, coborând tot mai mult. 

Tezaurul Groazei. Trebuia să găsească Tezaurul Groazei. 

„Masca, Harpa, Coroana.“ 

Dar celelalte gânduri insistau. Prea multe. 

„Masca, se chinui ea să gândească. Unde este Masca din Tezaurul 
Groazei?“ 

Palma îi era udă de transpiraţie, pietrele şi oasele mişcându-se în 
pumnul ei. Dacă Masca era conştientă aşa cum fusese Cazanul... Ea 
nu o putea lăsa să o vadă. Să găsească tot ce iubea cel mai mult. 

Nu o putea lăsa să o vadă, să o găsească, să o rănească. 

„Masca! impuse ea pietrelor şi oaselor. Găsiţi Masca!“ 

Nu răspunse nimic. Nicio smucitură, nicio şoaptă de putere. 
Expiră pe nas. „Masca!“ le impuse ea. 

Nu se întâmplă nimic. 

Inima îi bătu cu putere, dar încercă din nou. O altă cale. Prin 
originea lor comună - cea pe care o împărțea cu Tezaurul. Cazanul. 

Îi răspunse un gol imens. 

Nesta se încruntă, strângând mai puternic obiectele. Îşi imagină 
Cazanul: un bol mare din fier negru, atât de mare, încât mai mulți 
oameni l-ar fi putut folosi drept cadă. Avea o formă fizică şi, totuşi, 
când apa rece o înghiţise, nu mai avusese fund, fiind doar o pră- 
pastie cu apă îngheţată care devenise curând beznă. Era fiinţa care 
existase înaintea luminii; leagănul din care venise toată viața. 

Transpiraţia i se aduna pe frunte, ca şi când corpul s-ar fi împo- 
trivit amintirii, dar ea se forță să îşi amintească exact cum stătuse în 
cortul de război al regelui Hybernului, aşezat pe stuf şi covoare, o 
bestie primordială care fusese aproape adormită atunci când in- 
trase ea. 

Iar apoi îşi deschisese un ochi. Nu unul pe care îl vedea, ci unul 
pe care îl simţea fixat asupra ei. Acesta se mărise, dându-și seama 
cine era acolo: femela care luase atât de mult, prea mult. Îşi concen- 
trase toată puterea nesfârşită şi furia asupra ei, ca o pisică ce prin- 
sese un şoarece în labe. 

Mâna îi tremură. 

- Nesta? 

Ea nu putea respira. 

- Nesta! 

Nu putea suporta asta, amintirea vechii orori şi furii... 

Nesta deschise ochii. 

- Nu pot, zise ea răgușşită. Nu pot. Puterea... nu cred că o mai am. 

- Este acolo. Am văzut-o în ochii tăi, am simțit-o în oase. În- 
cearcă din nou. 

Nu o putea invoca. Nu o putea înfrunta. 

-Nu pot. Ea lăsă pietrele şi oasele în bol. 

Nu putu să îndure nici dezamăgirea din vocea lui Cassian când 
masculul spuse: 

- Bine! 

Nu luă cina cu el. Nu făcu decât să se urce în pat, să se uite în în- 
tuneric şi să se adâncească în el. 


Acesta o căuta. 


Alunecând pe holurile Casei, ca un şarpe întunecat, căuta și 
adulmeca şi o vâna. 

Ea nu se putea mişca din pat. Nu putea deschide ochii ca să dea 
alarma, să fugă. 

Îl simţea mai aproape, târându-se pe scări. Pe holul ei. 

Nu îşi putea mişca corpul. Nu putea deschide ochii. 

Întunericul intră prin fanta dintre uşă şi podeaua de piatră. 

Nu - era imposibil să o fi găsit. De data asta, ar fi prins-o, ar fi 
ţintuit-o de pat şi i-ar fi smuls ce îi luase. 

Întunericul se furişă spre pat, iar ea deschise forțat ochii ca să îl 
vadă adunându-se deasupra ei, un nor fără formă, o prezenţă rea 
căreia îi cunoştea numele înainte să apară. 

Țipă când întunericul Cazanului o ţintui de pat, apoi nu mai 
simţi decât greutatea îngrozitoare a acestuia umplându-i corpul, 
sfâşiind-o pe dinăuntru... 

Iar apoi, nimic. 


Hp 


Cassian se trezi brusc şi se întinse spre cuțitul de pe noptieră. 


Regatul flăcărilor argintii 331 


Nu ştia de ce. Nu avusese niciun coşmar, nu auzise niciun sunet. 

Totuşi îl cuprindea groaza, mărindu-i pulsul. Singura piatră 
Siphon de pe mână străluci ca sângele proaspăt, ca şi când ar fi cău- 
tat şi ea să atace un inamic. 

Nimic. 

Dar aerul se răcise ca gheața. Era atât de rece, încât scotea aburi, 
iar lămpile se aprinseră. Sclipiră şi pâlpâiră, licărind ca şi când i-ar 
fi făcut semne cu disperare. 

Ca şi când Casa l-ar fi implorat să fugă. 

Sări din pat, iar ușa se deschise înainte să se împingă în ea. leşind 
pe hol cu cuțitul în mână, nu îi păsa că era în izmene sau că avea 
doar o singură piatră Siphon. Uşa lui Az se deschise o clipă mai 
târziu, iar paşii fratelui său se apropiară în spatele lui când Cassian 
ajunse la scări şi le cobori în fugă. 

Ajunse la palierul etajului Nestei când ea ţipă. 

Nu era un țipăt de furie, ci de groază. 

Corpul i se volatiliză la acel țipăt, ca şi când n-ar fi fost decât 
cuțitul din mâna lui, o armă ca să fie folosită la eliminarea și dis- 
trugerea oricărei ameninţări la adresa ei, să ucidă fără încetare până 
ce ultimul inamic ar fi fost mort sau sângera. 

Uşa ei era deschisă, iar lumina strălucea înăuntru. Lumină ar- 
gintie şi rece. 

- Cassian! îl avertiză Az, dar Cassian se grăbi mai mult, alergând 
mai repede decât o făcuse vreodată. 

El dădu buzna prin bolta uşii ei, ricoşând din ea şi intrând în ca- 
meră, oprindu-se brusc la ceea ce văzu. 

Nesta stătea întinsă în pat, cu trupul arcuit. Scăldată în foc 
argintiu. 

Țipa, apucând cearşaful cu mâinile, iar focul ardea fără să dis- 
trugă pătura, camera. Ardea şi se zvârcolea ca şi când ar fi mistuit-o. 

-Pe toți zeii! şopti Azriel. 

Focul radia rece. Cassian nu mai auzise de o asemenea putere 
printre Marii Spiriduşi. De foc, da - dar de unul cald. Nu de acesta 
rece şi îngrozitor. 

Nesta se arcui din nou, suspinând printre dinţi. 


332 SARAH J. MAAS 


Cassian se întinse spre ea, dar Azriel îl apucă de mijloc. El mârâi, 
gândindu-se dacă se putea smulge din brațele lui Azriel, dar acesta 
se pricepea mult prea bine să-l țină. 

Nesta ţipă din nou și rosti şi un cuvânt: 

-Nu! 

Începu să îl strige, rugător: 

- Nu, nu, nu! 

Nesta se mai arcui o dată, iar focul se adună de parcă ar fi in- 
spirat şi ar fi fost pe cale să expire, explodând în lume... 

Ferestrele camerei explodară. 

Noaptea dădu buzna, plină de umbre, vânt şi stele. 

Iar când Nesta izbucni, focul argintiu explodând, Rhys interveni. 

Îi înăbuși focul cu întunericul lui, ca și când ar fi aruncat o pă- 
tură peste acesta. Nesta țipă, iar de data asta fu un sunet de durere. 

Noaptea se împrăștie suficient încât Cassian să-l vadă pe Rhys 
lângă pat, strigând ceva care sufoca vântul şi focul, şi stelele. Dar, 
urmărindu-i buzele, Cassian își dădu seama că era numele ei. 

- Nesta! strigă Rhys. 

Vântul se împrăștie suficient încât Cassian să audă de data asta. 

- Nesta! Este un vis! 

Focul Nestei se înteți din nou, iar Rhys aruncă un val de întu- 
neric peste ea. Toată Casa se cutremură. 

Cassian se zbătu în braţele lui Azriel, strigându-i lui Rhys să în- 
ceteze, să nu o mai rănească... 

Întunericul lui Rhys cobori, iar focul Nestei se chinui să se înalțe, 
ca şi când puterile lor ar fi fost nişte săbii care se ciocneau, lup- 
tându-se pentru avantaj. 

Cuvintele lui Rhys sunară altfel de data asta. 

- Trezeşte-te! Este un vis! Trezește-te! 

Nesta încă se lupta, iar Rhys scrâşni din dinţi, puterea adunân- 
du-se din nou. 

- Dă-mi drumul! îi spuse Cassian lui Azriel. Az, dă-mi drumul 
chiar acum! 

Azriel, spre surprinderea lui, o făcu. 

Cassian ştia că nu avea multe şanse. Avea un cuţit şi o piatră 
Siphon. Să fie prins în magia dintre Nesta şi Rhys ar fi însemnat să 
intre neînarmat în vizuina unui leu. 

Dar se îndreptă spre locul unde focul argintiu şi noaptea întune- 
cată se luptau şi spuse cu calm: 

- Nesta! 

Focul argintiu pâlpâi. 

- Nesta! 

Ar fi putut jura că acea putere, conștiința ei, se întoarse spre el. 

Valul puterii lui Rhys, care o atingea nu era atacul brutal de mai 
devreme, ci un val blând care trecea peste flacără. O stăvilea. 

Rhys rămase nemișcat într-un fel care îi spuse lui Cassian că fra- 
tele lui nu mai era pe deplin prezent, ci mai degrabă în mintea fe- 
melei care era nemişcată în pat. El arareori se gândea de două ori la 
darurile lui Rhys ca daemati - şi ale lui Feyre - dar nu fusese nicio- 
dată mai recunoscător pentru existența lor. 

Cassian abia îndrăzni să respire. Azriel rămase în spatele lui 
când Rhys se ridică în fața patului. 

Lent, focul se domoli. Dispăru ca fumul. 

Lent, corpul Nestei se relaxă. 

Apoi respirația ei se calmă, corpul moleşindu-se. Din fericire, 
era inconștientă. 

Cassian înghiţi, inima bătându-i atât de tare, încât își dădu seama 
că Azriel o auzi când fratele lui veni lângă el. 

Apoi, Rhys inspiră brusc, recăpătându-şi mobilitatea. 

-Ce s-a întâmplat? întrebă Azriel, umbrele adunându-se la ume- 
rii lui. 

Dar Rhys pur şi simplu se îndreptă spre micul salon şi se prăbuşi 
pe un scaun. Mâinile Marelui Lord tremurau - tremurau atât de 
tare, încât Cassian nu ştia ce să facă. După îngrijorarea întipărită pe 
chipul lui Azriel, nici fratele lui nu ştia. 

-Să o chemăm pe Feyre? întrebă Cassian. 

- Nu! Cuvântul fu un mârâit. Ochii lui Rhys se luminară ca nişte 
stele purpurii. Ea nu se apropie de locul ăsta. 

- Asta era... Azriel se uită spre pat şi femela inconștientă de 
acolo. Asta era adevărata putere a Nestei? Focul acela argintiu? 

- Doar o mică parte, şopti Rhys, mâinile încă tremurându-i când 
îşi frecă fața. La naiba! 

Cassian își propti picioarele, ca şi când ar fi putut intercepta fizic 
ce urma să spună Rhys. 

-Am intrat în coşmarul ei. Rhys îşi ridică privirea la Cassian. 
De ce nu mi-ai spus că aţi încercat să faceţi divinaţie azi? 

- Nu a funcţionat. 

Iar frica şi vinovăția Nestei fuseseră atât de apăsătoare în cameră, 
încât îl duruse inima. O lăsase singură după aceea, ştiind că voia 
intimitate. 

Rhys expiră tremurând. 

- Divinaţia a fost un declanşator. Pentru amintiri. Am înţeles 
asta când am intrat. El înghiţi, ca şi când ar fi vrut să vomite, dar se 
abținu. Visa Cazanul. Momentul în care... a intrat în el. Cassian nu 
îl văzuse niciodată pe Rhys căutându-şi cuvintele. Am văzut, şopti 
Rhys. Am simțit. Tot ce s-a întâmplat în Cazan. Am văzut-o luân- 
du-i puterea cu dinţii şi ghearele şi furia. Şi am văzut... am simțit... ce 
a luat de la ea. 

Rhys îşi frecă fața şi se îndreptă lent. El întâlni privirea lui 
Cassian fără să tresară, cu ochii plini de remuşcare şi suferință. 

-Trauma ei este... 

Rhys înghiţi în sec. 

- Ştiu, şopti Cassian. 

- Am presupus, şopti Rhys, dar a fost diferit să o simt. 

-Care este puterea ei? întrebă Azriel. 

- Moartea, şopti Rhys, mâinile tremurându-i iarăşi când se ri- 
dică în picioare şi se îndreptă spre fereastra ce acum se repara ciob 
cu ciob, ca şi când o mână atentă şi răbdătoare ar fi lucrat asupra ei. 
Se uită la femela care dormea în pat şi frica întunecă fața Marelui 
Lord al Regatului Nopţii. Moartea pură. 


CAPITOLUL 30 


Visul fusese real şi ireal, și nu avusese un final, şi nici scăpare. 

Până când vocea unui mascul cunoscut îi rostise numele. 

Iar groaza se oprise, ca şi când axul lumii s-ar fi mișcat spre acea 
voce — către vocea care devenise o ușă plină de lumină şi putere. 

Nesta întinsese o mână spre ea. 

Iar apoi vocea altui mascul intrase în mintea ei, şi aceasta cunos- 
cută şi plină de putere. Dar fusese blândă, aşa cum nu o mai auzise 
față de ea, şi o scosese din puţul întunecat al visului, conducând-o 
cu o mână împestrițată cu stele înapoi spre un ţinut cu nori plutitori 
şi dealuri sub o lună strălucitoare. 

Ea se ghemuise pe unul dintre dealuri, în siguranţă şi, păzită în 
lumina lunii, adormise. 

Nesta adormise profund și fără vise şi nu deschisese ochii până 
ce lumina soarelui, nu a lunii, îi atinsese fața. 

Era în camera ei, cu cearșafurile mototolite și pe jumătate îm- 
prăşștiate pe podea, dar... 

Cassian dormea pe un scaun de lângă pat. 

Capul îi atârna într-un unghi ciudat, iar aripile atingeau piatra — 
era doar în izmene, învelit de o pătură ce arăta de parcă i-ar fi pus-o 
cineva în poală. 

Avusese un coşmar, își dădu ea seama conştientizând cu răceală. 
Visase Cazanul; se pierduse în el, ţipând încontinuu. 

Şi auzise vocea lui. Vocea lui şi... 

Nu era nici urmă de Rhysand. Doar Cassian era prezent. 

Se uită la el câteva minute lungi, la paloarea neobişnuită a chi- 
pului său, la fruntea încă încruntată de îngrijorare, ca şi când s-ar fi 
agitat pentru ea chiar şi în somn. Soarele îi poleia părul negru şi îi 
străluci prin aripi, scoțând în evidenţă nuanțele de roşu şi auriu. 

Era ca un cavaler care îşi păzea domniţa. Nu reuși să alunge 
imaginea răsărită din paginile cărților din copilărie. Parcă era un 
prinţ-războinic, cu tatuajele şi pieptul musculos. 

Gâtul i se strânse insuportabil, ochii usturând-o. 

Nu voia să-şi permită să plângă, nu pentru ea sau pentru că îl vă- 
zuse veghind lângă patul ei toată noaptea. 

Dar fu ca şi când clipitul ei furios l-ar fi trezit, ca şi când i-ar fi 
putut auzi fluturatul genelor. 

Ochii lui căprui se îndreptară spre ai ei, ca şi când ar fi ştiut în- 
totdeauna exact unde era ea. Iar ai Nestei erau plini de îngrijorare şi 
de atâta bunătate, că fu nevoită să se străduiască din răsputeri să 
nu plângă. 

- Hei! îi spuse Cassian cu blândețe. 

Ea se controlă. 

- Bună! 

- Eşti bine? 

- Da! Nu! Deşi nu din motivul pe care îl credea el. 

- Bun! Cassian mormăi, întinzându-şi mai întâi braţele, iar apoi 
aripile. Muşchii se unduiră. Vrei să vorbeşti despre asta? 

- Nu! 

-Este în regulă. 

Şi asta fu chiar tot. 

Dar Cassian îi schiță un zâmbet atât de normal, atât de specific 
felului lui de a fi, într-un fel în care nimeni altcineva nu era sau nu 
ar fi fost vreodată, încât gâtul i se strânse din nou. 

- Vrei micul dejun? 

Nesta reuşi să zâmbească şi ea. 

- Îmi plac priorităţile tale, generale! 


ză 

-Ce ți s-a întâmplat? întrebă Emerie, când gâfâiau făcând exer- 
ciţii pentru abdomen. Eşti albă ca varul. 

- Am avut coşmaruri, spuse Nesta, impunându-şi să nu se uite 
spre locul unde stătea Cassian, arătându-i lui Roslin, de la o distanță 
respectabilă, cum să facă o genuflexiune corectă. 

Ei doi luaseră micul dejun împreună, dar nu fusese ciudat. Fu- 
sese comod, uşor. Plăcut. 

-Le ai des? întrebă Gwyn din partea cealaltă a Nestei. 

- Da! 

Nesta termină o serie, mormăind când își simţi slăbiciunea 
mijlocului. 

- Şi eu, spuse Gwyn încet. În unele nopţi, am nevoie de o poţiune 
pentru dormit de la vindecătoarea noastră, ca să mă pot odihni. 

Emerie îi aruncă lui Gwyn o privire evaluatoare. Emerie nu 
punea niciodată întrebări despre trecutul lui Gwyn sau al altor preo- 
tese, dar era o femelă șireată. Cu siguranță văzuse cum păstrau dis- 
tanța față de Cassian, le mirosise ezitarea şi frica, şi făcuse câteva 
legături. Emerie o întrebă pe Nesta: 

-Ce ai visat? 

Nesta înțepeni, dar ea se mişcă din nou, refuzând să lase amin- 
tirea să o stăpânească. 

- Am visat Cazanul şi ce mi-a făcut. 

- Şi eu îmi visez trecutul, zise Gwyn jucându-se cu părul. 

Dar faptul că Gwyn şi Nesta recunoșteau acest lucru nu le împo- 
văra. Mintea Nestei se limpezi puţin. Şi, cumva, îşi dădu seama că 
se putea forța mai mult. 

Poate că rostirea acelor adevăruri le dăduse aripi. Și le trimisese 
în înaltul cerului. 

- Cum rezişti? 

Cassian stătea în fața biroului lui Rhys din casa de lângă râu și 
întrebă: 

- Eu? Dar tu? Arăţi ca naiba! 

-leri a fost o zi grea, urmată de o noapte grea. 

Rhys îşi lăsă capul pe pumnul sprijinit de birou. 

Cassian îşi înclină capul. 

-Ce s-a întâmplat înaintea dezastrului de aseară? 

Pe toţi zeii, aproape că plânsese în dimineaţa asta, când deschi- 
sese ochii şi o văzuse pe Nesta uitându-se la el, cu chipul senin şi 
eliberat de durere. Umbrele mai zăboviseră, dar ar fi acceptat orice 
în locul ţipetelor ei. În locul magiei pe care Rhys reuşise să o explice 
doar ca o moarte pură. 

- Rhys! îl strigă Cassian când masculul nu răspunse. 

Rhys nu se uită la el când şopti: 

- Bebeluşul are aripi. 

Bucuria străluci în Cassian - cu toate că şoapta spartă şi însem- 
nătatea acelor cuvinte îi înghețară sângele. 

- Eşti sigur? 

- Ne-am văzut cu Madja ieri dimineaţă. 

-Dar este doar un sfert illyrian. 

Bineînţeles că era posibil ca bebeluşul să fi moştenit aripi, dar 
puţin probabil, având în vedere că Rhys se născuse fără ele, şi doar 
le invoca prin magia ciudată și nepământeană pe care o avea. 

- Este. Dar Feyre era în trupul de illyriană când a fost conceput. 

- Asta poate face o diferență? Credeam că s-a ales cu aripile şi 
nimic altceva. 

-Poate să se transforme. Se transformă pe deplin în forma pe 
care o ia. Când îşi oferă aripi, îşi modifică trupul la nivel intern. 
Deci era illyriană în noaptea aceea. 

- Acum nu are aripi. 

- Nu, s-a transformat din nou înainte să aflăm. 

- Deci, las-o să se transforme din nou în illyriană ca să poarte 
bebelușul. 

Chipul lui Rhys era rigid. 

- Madja a interzis orice transformare. Spune că dacă Feyre şi-ar 
transforma acum trupul în vreun fel, ar putea supune bebeluşul la 
riscuri. Tocmai pentru că ar putea fi rău pentru copil, Feyre nu are 
voie nici măcar să îşi schimbe culoarea părului până după naştere. 

Cassian își trecu o mână prin păr. 

- Înţeleg. Dar, Rhys - totul va fi bine. Nu este atât de rău. 

Rhys mârâi. 

- Este rău. Din atâtea motive nenorocite, este al naibii de rău. 

Rhys era pe cale să îşi piardă controlul, așa cum îl văzuse Cassian 
când se întorsese de la curtea Amaranthei. 

- Respiră, spuse calm Cassian. 

Ochii lui Rhys clocotiră, stelele din ei stingându-se. 

-Du-te naibii! 

- Respiră, Rhysand! Cassian gesticulă spre fereastra din spatele 
lui, spre peluza care se înclina spre râu. Dacă vrei să îți consumi 
energia prin luptă, sunt disponibil. 

Uşile biroului se deschiseră, iar Azriel intră. După expresia ma- 
cabră de pe chipul lui, el ştia deja. 

Azriel se aşeză pe scaunul de lângă Cassian. 

-Spune-ne ce ai nevoie, Rhys. 

- N-am nevoie de nimic. Trebuie să nu cedez nervos, ca parte- 
nera mea să nu îşi dea seama de asta când vine acasă la prânz. Rhys 
miji ochii, iar puterea vui în cameră. Nimeni nu îi spune despre asta 
lui Feyre! Nimeni! 

- Madja nu a avertizat-o? întrebă Azriel. 

- Nu ferm. Doar a menţionat un risc sporit în timpul travaliului. 
Rhys râse strident. Un risc sporit. 

Cassian simţi un nod în stomac. 

- Ştiu că nu e momentul, dar mai trebuie să te gândeşti la ceva, 
Rhys, zise Azriel. 

Rhys își ridică din nou fruntea. 

Chipul lui Azriel era ca piatra. 

- Lui Feyre nu o să i se vadă burta încă alte câteva săptămâni, dar 
cineva o să observe destul de curând. Oamenii vor afla de sarcina ei. 

- Ştiu. 

- Eris o să afle. 

- El este doar un aliat. Suspectez că o să se concentreze mai mult 
la tatăl lui și la găsirea soldaţilor dispăruţi, nu la asta. 

-Şi Tamlin o să afle, îi mai spuse Az. 

Mârâitul lui Rhys făcu luminile să pâlpâie. 

- Şi? 

Cassian îi aruncă lui Azriel o privire încruntată, dar Az vorbi 
fără să se teamă sau să se ferească: 

-Trebuie să fim pregătiți pentru orice. 

- De parcă mi-ar păsa acum de Tamlin! 

Faptul că Rhys nu înțelegea ce voia să spună Az îi arăta lui 
Cassian cât de supărat şi îngrozit era. 

Cassian încercă să imite tonul calm al lui Az. 

- Ar putea reacționa prost. 

- Dacă trece granița asta, moare. 

- Nu mă îndoiesc de asta, spuse Cassian. Dar Tamlin deja abia 
rezistă. Tu şi Lucien aţi spus clar că abia şi-a revenit în ultimul an. 
Dacă află de sarcina lui Feyre, s-ar putea să aibă o altă cădere. Pentru 
că posibilitatea unui nou război nu poate fi ignorată şi Briallyn se 
ţine de prostii cu Koschei, avem nevoie de un aliat puternic. Avem 
nevoie de armata Regatului Primăverii. 

- Deci trebuie să ascundem sarcina de el? 

= Nu! Dar trebuie să îl chemăm pe Lucien, spuse Azriel, doar 
puțin mai ferm, ca şi când nu i-ar fi plăcut deloc asta. Trebuie să îi 
spunem noutăţile şi să îl postăm permanent în Regatul Primăverii, 
ca să controleze pierderile şi să fie spionul nostru. 

Liniştea se pogori. Ei îl lăsară pe Rhys să asimileze cuvintele. 

-Ideea de a-l cocoloşi pe Tamlin mă face să vreau să sparg fe- 
reastra aia, rosti Rhys, dar o spuse atât de cârtitor, încât Cassian 
aproape se pleoşti uşurat. 

Măcar pornirile violente se potoliseră. Doar puţin. 

-Îl contactez eu pe Lucien, se oferi Azriel. 

Frica încă zăbovea în ochii lui Rhys, aşadar Cassian ocoli biroul 
şi îl ridică pe Marele său Lord în picioare. Rhys îl lăsă. 

Cassian îşi puse un braţ pe umerii lui Rhys. 

-Să mergem să ne batem! 

Nesta se aşeza la masă, stomacul chiorăindu-i de foame, când 
intră Cassian. 

Mai bine zis, când intră şchiopătând. 

Nu reuşi să nu suspine când văzu ochiul vânăt, buza spartă şi 
maxilarul tumefiat. 

-Ce s-a întâmplat? întrebă ea. 

Cassian ţopăi spre scaunul său, apoi se trânti pe acesta. 

- M-am antrenat cu Rhys. 

- Arăţi ca o bucată de carne bătută. 

-Ar trebui să îl vezi pe el, spuse, şi râse răgușit. 

- De ce v-aţi bătut așa? 

Dacă avusese vreo legătură cu coşmarul ei... 

- Rhys trebuia să se descarce. Cassian oftă cu ochii la bolul cu 
pui fript şi supa de orez care apărură în fața lui. În ciuda exterio- 
rului calm pe care fratele meu îl prezintă lumii, are nevoie să se des- 
carce din când în când. 

- Ideea ta de descărcare pare foarte diferită de a mea. 

El pufni, sorbind o lingură de supă. 

-Nu am făcut-o de amuzament, ci doar ca să mai scape de 
tensiune. 

- De ce este încordat? 

Ea ştia că nu trebuia să întrebe. 

Dar Cassian lăsă lingura, devenind serios. 

- Bebeluşul are aripi. 

Nesta fu nevoită să clipească de câteva ori ca să înţeleagă. 

-Cum de ştie deja? 

- Magia Madjei îi permite să vadă bebelușul din pântec, să veri- 
fice că totul este bine. Acum e destul de mărişor încât ea să vadă că 
toate membrele sunt în ordine... şi că are aripi. 

Era incredibil cum putea funcționa magia lor. Să poată vedea 
în pântec... 

Nesta nu reuși să-şi împiedice vocea din minte să se întrebe ce 
putea face puterea ei, dacă o elibera. Şi nu reuși să oprească groaza 
care îi răspunse. Ca şi când gândul la asta ar fi eliberat-o. 

- Deci Rhysand nu voia ca odrasla să aibă aripi? se forță Nesta 
să întrebe. 

Cassian continuă să mănânce. 

- Nu e asta. Presupun că o să fie o bucurie pentru el, pentru mine 
şi Az, şi Feyre să îl învăţăm pe copil să zboare, să iubească vântul şi 
cerul la fel ca noi. Problema este nașterea. 

-Nu înţeleg. 

- Câţi illyrieni corciţi ai cunoscut? 

- Presupun că doar pe Rhys. 

- Asta pentru că sunt foarte rari. Dar mama lui Rhys era illyriană. 
Iar femelele illyriene nu prea se căsătoresc şi nici nu se reproduc în 
afara comunităţilor lor. Masculii illyrieni o fac mai des, sau, cel 
puţin, se culcă cu cine apucă, dar arareori îşi văd progeniturile. 

-De ce? 

- Femelele illyriene au un pelvis format anume pentru naşterea 
copiilor cu aripi. Femelele Mari Spiriduşi, nu. lar când un bebeluş 
are aripi, se poate bloca în timpul travaliului. Chipul i se albise sub 
vânătăi. Majoritatea femelelor mor odată cu odraslele. Magia nu le 
este de ajutor; doar pelvisul poate fi rupt, ca să se lărgească pentru 
naştere. Ceea ce oricum ar putea ucide copilul. 

- Feyre o să moară? 

Cuvintele ei erau o şoaptă. Pentru o clipă, orice urmă de duş- 
mănie, furie şi amărăciune dispăru, fiind înlocuite de panică. 

- Câteva supraviețuiesc. Cassian dădu să îşi scarpine faţa, dar 
se opri înainte să își apese vânătăile. Însă travaliul este atât de bru- 
tal, încât multe dintre ele ori aproape mor, ori trupul lor e atât de 
schimbat, încât nu mai pot avea copii. 

-Nici măcar cu o vindecătoare care să le întremeze? 

Inima îi bătu cu putere, atât de repede, încât lăsă tacâmurile 
din mâini. 

- Sincer, nu ştiu. Şi în trecut, încercările de a scoate chirurgical 
copilul din pântecul mamei au fost... El tremură. Nu a supravieţuit 
nicio mamă. Sângele Nestei deveni acid. Cassian îşi roti umerii. 
Deci nici măcar nu o să încercăm metoda asta. Totuşi, Madja o să 
fie prezentă tot timpul şi o să-şi dea toată silința să o ajute. Şi încă 
nu ştim cum o să afecteze naşterea magia lui Feyre. 

- Feyre este supărată? 

- Nu ştie tot. Dar toți care am crescut aici ştim ce înseamnă ca o 
femelă Mare Spiriduş să aibă un copil cu aripi. 

Nesta îşi impuse să-şi calmeze teama ce o străbătea. 

-Iar Rhys trebuia să scape de frică luptând. 

- Da! Și de vinovăţie şi suferință. 

-Poate alt regat are o vindecătoare care ştie mai multe decât 
Madja. Poate unul cu oameni înaripaţi. Regatul Dimineţii îi are pe 
peregryni - poporul lui Drakon sunt seraphimi. Miryam nu are 
aripi şi totuşi a născut copilul lui Drakon. 

-Rhys se îndreaptă mâine spre insula lor. lar Mor întreabă dis- 
cret la curţile Fae de pe continent. El îşi trecu o mână prin păr, pie- 
trele Siphon reflectând lumina. Dacă este o cale să o salveze pe 
Feyre de la o condamnare la moarte, Rhys o s-o găsească. Nimic 
n-o să-i stea în cale ca să găsească o metodă să o cruţe. 

Se lăsă liniştea, iar povara din pieptul ei era aproape insuporta- 
bilă. Ştia fără îndoială că Rhys ar fi făcut asta. Marele Lord avea să 
meargă până la capătul lumii căutând o cale să o salveze pe Feyre. 

-O să încerc din nou divinaţia, spuse ea încet. 

Vânătaia de sub ochiul lui Cassian ieşi puternic în evidenţă la lu- 
mină când se încruntă în semn de avertisment. 

- După seara trecută... 

Ea îşi ridică bărbia. Dacă bebeluşul supraviețuia... Nesta nu inten- 
ționa să-i permită să se nască într-o lume aflată din nou în război. 
Dar nu spuse asta; nu putea fi atât de sinceră. 

-Trebuie să îmi recapăt puterea după încercarea de ieri. O s-o 
facem mâine seară. 

- Vreau ca Rhys şi Amren să fie aici. Şi Az. 

- Bine! 

Cassian se rezemă de spătar. Privirea lui serioasă, combinată cu 
buza spartă şi ochiul vânăt, era aproape comică. 

-De ce nu m-ai căutat? întrebă după aproape o clipă. 

Nesta îşi dădu seama la ce se referea doar după tonul vocii lui. 

Putea juca acest joc al distragerii. El nu ştia cât de bine învățase 
ea să îl joace. Aşadar, şi Nesta vorbi în şoaptă. 

-De ce nu m-ai căutat tu? 

- Mă iau după indiciile de la tine. Nu mi-ai părut interesată de 
mine după... El dădu din cap spre masa dintre ei, spre podeaua 
unde îngenunchease între picioarele lui. Nu te-am rănit, nu-i așa? 

Nesta râse răgușită. 

- Nu, nu m-ai rănit. Se întinse peste masă, trecându-și un deget 
peste braţul lui înainte să îi întâlnească privirea. Mi-a plăcut când 
mi-ai tras-o în gură, Cassian. 

Ochii lui se întristară. Ea se ridică, iar el rămase complet ne- 
mişcat când Nesta ocoli masa și se opri lângă scaunul lui. 

- Vrei să mi-o tragi pe masa asta? întrebă încet, mângâind su- 
prafața netedă. El tremură, ca şi când şi-ar fi imaginat acea atingere 
pe pielea lui. 

- Da, îi răspunse gutural. Pe masa asta, pe scaun, pe toate su- 
prafeţele din Casă. 

-Nu cred că ar aprecia Casa un comportament atât de murdar. 
Chiar dacă este și o cititoare de romane de dragoste. 

- Eu... Ce? 

Respirația lui devenise sacadată. 

Se aplecă să îl sărute pe gura rănită. Nu era un gest tandru. Nu 
era nici măcar unul gingaș. Era o provocare şi o tachinare răută- 
cioasă, ca să uite de frică şi suferinţă şi să se culce cu ea. 

-Nu mă interesează să mă culc cu un mascul care arată ca și 
când s-ar fi bătut într-o tavernă, îi şopti pe buze. 

-Putem reduce lumina. 

Nesta chicoti. Dorinţa îi înceţoșase ochii, iar ea știa că, dacă şi-ar 
fi coborât privirea, ar fi văzut ce efect avusese asupra lui. Dar nu 
voia să-şi îngăduie acea tentaţie. 

El avea să fie recompensa ei, însă numai după ce i-ar fi reuşit 
divinaţia. 

Ea zâmbi. 

- Când ai să te vindeci şi ai să fii din nou frumos, spuse Nesta 
retrăgându-se, atunci am să te las să mi-o tragi oriunde vrei în 
Casa asta. 

Cassian strânse bine cotierele scaunului, ca şi când s-ar fi abținut 
să nu sară pe ea. Dar zâmbi feroce. 


-S-a făcut! 
Ea 


Nimeni nu întrebă de ce se răzgândise Nesta când ea și Cassian 
intrară în biroul casei de lângă râu, mai târziu în după-amiaza ur- 
mătoare, şi îi găsiră pe Rhys, Feyre, Azriel și Amren așteptând în 
fața unei hărți mari a ținuturilor spiriduşilor. Un bol cu pietre şi 
oase era lângă aceasta. 

Ei o fixară toți cu privirea, o evaluară şi o judecară. Dar privirea 
ei se îndreptă spre Feyre, care stătea în partea cealaltă a camerei, cu 
mâna sprijinită pe pântecul uşor umflat. 

Nesta refuză să afişeze vreo emoție când dădu puțin din cap spre 
sora ei în semn de salut. Se uri când ochii lui Feyre se îmblânziră - 
uri emoția simțită când şi Feyre dădu din cap, schițând un zâmbet. 

Nu suporta uşurarea şi fericirea din ochii lui Feyre, cauzate doar 
de recunoaşterea politicoasă a surorii ei. Incapabilă să îndure asta, 
Nesta se uită spre locul unde stătea Rhysand lângă Feyre. O privire 
în ochii lui şi Nesta permise minţii sale să se deschidă - doar puţin. 

„Nu am să-i spun nimic lui Feyre“, jură ea. 


346 SARAH J. MAAS 


Nu o făcuse din bunătate, ci ca să şteargă expresia precaută din 
ochii lui Rhys, înainte să se accentueze. Fără îndoială că el ori au- 
zise, ori presupuse că îi spusese Cassian despre aripile bebeluşului. 

„Mulţumesc!“, fu absolut tot ce zise Rhys pe un ton precaut. 

Nesta nu întrebă despre vizita lui la Miryam şi Drakon - dacă 
aflase ceva măcar. Ea ajunse la masă, Cassian rămânând aproape. Dar 
uită de el când se întoarse spre Amren, care o privea cu dezgust. 

Cuvintele din urmă cu câteva luni, pe care Nesta încercase din 
greu să le uite, roiră din puţul întunecat al memoriei ei, fiecare 
dintre ele usturând-o. 

„Ai ajuns să duci o viaţă jalnică.“ 

Nesta îşi cobori privirea de la Amren, concentrându-se la hartă. 

-Să terminăm repede cu asta. 

-Când ai încercat, în urmă cu două zile, ai simţit ceva? întrebă 
Azriel de lângă Amren. 

- Nimic. Degetele Nestei plutiră deasupra bolului cu obiecte. Mi 
s-a rotit mintea în cerc. 

-La ce te-ai gândit? întrebă Amren. 

La cât de mult se ura. Latatăl ei. La cât de mult se temea de Cazan. 

-La Tezaur, spuse Nesta. Și la ce s-a întâmplat ultima dată când 
am făcut divinaţie. 

-Nu o să permitem să se întâmple ceva cu Elain, zise Feyre. 
Rhys a protejat-o în dimineaţa asta şi stăm cu ochii pe ea tot timpul. 

- Ochii pot fi orbiţi, spuse Nesta. 

- Nu cei pe care îi comand eu, rosti Azriel puţin ameninţător. 

Nesta îi întâlni privirea, ştiind că era singurul în afară de Feyre 
care îi putea înţelege cu adevărat ezitarea. Se dusese cu Feyre în mij- 
locul taberei Hybernului ca să o salveze pe Elain - cunoştea riscul. 

-Nu o să repetăm aceeaşi greşeală. 

Ea îl crezu. 

- Bine! 

Nesta luă pietrele şi oasele reci ca gheaţa pe degetele ei. 

Strângându-le puternic, închise ochii şi întinse braţul deasupra 
hărții de pe masă. Nimeni nu vorbea, deşi greutatea privirilor lor 
o împovăra. 

Căldura lui Cassian se infiltră lângă ea, aripile lui foşnind 
aproape în spatele ei. 

Ea lăsă căldura și foşnetul să o întărească. 

El venise să o salveze din coșmar şi-i rămăsese alături cât dor- 
mise. O păzise şi luptase pentru ea. Acum nu permitea ca ea să 
pățească nimic. 

Nimic. 

Nimic. 

Nimic. 

Ceea ce fusese o spirală nesfârşită de gânduri dispăru. Un gol se 
deschise în mintea ei. 

Nimic. 

Nimic. 

Nimic. 

Nesta intră în acel întuneric, ca și când s-ar fi scufundat lent 
într-o baltă. 

Cassian își atinse braţul de al ei, iar ea lăsă şi acest gest să o întă- 
rească. Un colac de salvare aruncat. Îl apucă de mână cu cea liberă 
şi îşi împleti degetele cu ale lui. Permise atingerii să o stabilizeze 
când își lăsă mintea să se furişeze sub suprafața întunecată. 

lar apoi, nimic. 

Căzu lent. Plutind, ca o mică piatră ce se scufunda spre fundul 
bălții. 

„Masca, şopti ea, aruncându-şi mintea în eternitate. Unde este 
masca din Tezaurul Groazei?“ 

Pluti în continuare în noaptea lichidă. 

„La început şi la sfârșit exista doar Întunericul.“ Prima dată 
auzise şi înţelesese acel adevăr în timpul luptei cu Cazanul. Și îl 
înțelese din nou acum, când pluti în acelaşi loc ciudat, şi plin, şi 
gol, mereu rece. 

„Unde este Masca?“, întrebă ea vidul. 

Undeva în depărtare, ca o lumânare la o fereastră, simţi mâna lui 
Cassian strângând-o pe a ei. Asta era calea de întoarcere. Nimic nu 
o putea prinde, ţine, dacă avea acel drum spre casă. 

„Unde e Masca?“ 

Ah 


Preţ de câteva minute lungi, doar ticăitul ceasului cu pendul din 
colț umplu biroul. 

Nesta rămase lângă Cassian, relaxându-şi acum degetele în 
mâna lui, cu cealaltă mână întinsă deasupra hărţii, oasele şi pietrele 
fiind înăuntru. 

Cassian făcu un schimb de priviri cu Feyre. El abia reuşise să se 
uite la ea când intrase, să vadă pântecul uşor rotunjit. Dar se forță 
să zâmbească, părând relaxat şi arogant. 

Atunci trecu pe lângă el un vânt fantomatic, rece. I se ridică 
părul de pe ceafă. 

Amren scoase un mic şuierat. 

- Unde rătăceşte ea? 

Nesta rămase cu mâna deasupra hărții. Dar degetele din mâna 
lui deveniseră reci ca gheaţa. 

Cassian îi strânse mâna, dorindu-și să o încălzească. 

În partea cealaltă a mesei, respiraţia lui Azriel scoase aburi. Rhys 
se apropie de Feyre, poziţionându-se ca să intercepteze orice ame- 
nințare neașteptată. 

- Asta nu s-a întâmplat în timpul războiului cu Hybernul, şopti 
Azriel. 

Înainte ca vreunul dintre ei să poată răspunde, Nesta mişcă 
pleoapele - ca şi când ar fi văzut ceva. Ridică din sprâncene, doar 
puţin. Strânse degetele pe pietre şi oase. Aerul deveni și mai rece. 

- Dacă vezi Masca, fato, înseamnă că acum ar fi un moment bun 
să renunțţi! îi ordonă Amren, pe un ton precaut. 

Nesta rămase cu mâna strânsă. Dar ochii ei încă se mişcau rapid 
în spatele pleoapelor, căutând. 

- Nesta! ordonă Feyre. Deschide pumnul! Feyre intrase în min- 
tea Nestei ultima dată - o scosese din starea în care intrase, mul- 
țumită puterii daemati pe care o moştenise de la Rhys. Feyre înjură 
încet. Nu şi-a coborât niciodată scuturile. Scuturile ei sunt... 

-O fortăreață din fier masiv, şopti Rhys, privind-o pe Nesta. 

- Nu pot intra, şopti Feyre. Tu poţi? 

- Mintea ei este păzită de ceva ce nu poate fi străpuns de nicio 
magie a spiriduşilor, spuse Amren. Esenţa Cazanului. 

Dar Nesta nu dădea semne că i-ar fi fost frică, nu emana niciun 
miros. 

- Acordă-i timp, şopti Cassian. 

Pe toți zeii, era frig. Pleoapele Nestei se mişcară din nou. 

- Nu-mi place situația, spuse Feyre. Oriunde ar fi, pare periculos. 

Temperatura continuă să scadă. Nesta strânse mâna - puternic. 

Un avertisment. 

- Scoate-o afară, Rhys! îi ordonă Cassian. Scoate-o acum! 

-Nu pot, spuse el încet, puterea lui fiind o mantie de stele şi în- 
tuneric în jurul său. Eu... uşile minţii ei erau deschise alaltăseară. 
Acum sunt închise. 

-Nu vrea să fie văzută. Sau să fim noi văzuţi, rosti Feyre, cu 
chipul crispat. S-a izolat, dar s-a şi încuiat înăuntru. 

Cassian simți un uriaş gol în stomac. 

- Nesta, îi spuse el la ureche. Nesta, deschide pumnul şi 
întoarce-te! 

Respirația ei se intensifică. Frigul se înteți. 

- Nesta! strigă el... 

Iar frigul încetă. Nu dispăru, ci mai degrabă... se opri. Nesta des- 
chise ochii. 

Focul argintiu ardea în ei. În privirea sa nu era nimic Fae. 

Rhys o împinse pe Feyre în spatele lui, dar ea reveni lângă el. Însă 
Nesta continuă să strângă mâna lui Cassian. O strânse şi el, lăsân- 
du-şi pietrele Siphon să trimită puţină putere în pielea ei. 

Ea întoarse capul atât de lent, că parcă ar fi fost mişcarea unei 
marionete, şi îi întâlni privirea. 

Moartea îl privi. 

Dar Moartea mersese lângă el în fiecare zi. Aşadar, Cassian își 
trecu degetul mare peste palma ei şi spuse: 

- Bună, Nes! 

Nesta clipi, iar el îşi lăsă pietrele Siphon să o muşte din nou cu 
puterea lui. Focul pâlpâi. 

Cassian dădu din cap spre hartă. 

- Aruncă pietrele şi oasele! 

Nu îi permise să îi simtă frica. Aici era ființa despre care şoptise 
Cioplitorul de Oase, solemn și temut. 

Ochii ei se aprinseră. Nimeni nu îndrăzni să respire. 

-Dă drumul pietrelor şi oaselor, iar apoi ne putem juca, spuse 
Cassian, lăsând-o să îi simtă căldura şi nevoia, forțându-se să îşi 
amintească acel sărut cu care îl tachinase la cină şi promisiunea de 
a-l lăsa să i-o tragă oriunde voia în Casă; felul în care îl afectase şi 
cât de mult o dorise. Lăsă totul să i se vadă în privire, lăsă mirosul 
excitării lui să o învăluie. 

Toată lumea se încordă când el se aplecă şi o sărută. 

Buzele Nestei erau două bucăţi de gheaţă. 

Dar lăsă răceala să îi irite buzele şi își atinse gura de a ei. Îi muşcă 
buza inferioară până ce o simţi cedând puţin. Își băgă limba în acea 
deschizătură şi văzu că gura ei, de obicei caldă și moale, era acope- 
rită de brumă. 

Nesta nu îl sărută, dar nici nu îl respinse. Aşadar, Cassian îşi tri- 
mise căldura în ea, lipindu-şi gurile, sprijinindu-și mâna liberă de 
şoldul ei în timp ce pietrele lui Siphon îi muşcară din nou mâna. 

Gura i se deschise mai mult, iar el îşi trecu limba peste fiecare 
centimetru - peste dinţii înghețaţi, peste cerul gurii, încălzind-o, 
îmblânzind-o şi eliberând-o. 

Limba ei se ridică să o întâmpine pe a lui cu o singură mișcare 
care sparse gheața din gură. 

El o sărută pe gură, trăgând-o la piept, şi o gustă aşa cum dorise 
să o facă în urmă cu două seri, profund şi complet şi revendicativ. 
Limba ei o atinse din nou pe a lui, apoi corpul i se încălzi, iar Cassian 
se retrase suficient cât să-i şoptească pe buze: 

- Dă-le drumul, Nesta. 

Îşi lipi din nou gura de a ei, provocând-o să dezlănțuie acel foc 
rece asupra lui. 

Ceva bocăni şi zăngăni lângă ei. 

Iar când cealaltă mână a Nestei îl apucă de umăr, degetele elibe- 
rând acum pietrele și oasele, când ea îşi arcui gâtul, oferindu-i-l, el 
aproape că tremură de ușurare. 

Nesta întrerupse prima sărutul, ca şi când şi-ar fi revenit în trup 
şi şi-ar fi amintit cine o săruta, unde erau şi cine privea. 

Cassian deschise ochii ca să o găsească atât de aproape, încât 
respirau acelaşi aer. O respiraţie normală, fără aburi. Ochii ei îşi 
recăpătaseră nuanța gri-albastră pe care o cunoştea atât de bine. 
Surprinderea, uluirea şi un strop de frică îi luminară chipul. Ca şi 
când nu l-ar mai fi văzut niciodată. 

- Interesant! observă Amren, iar el văzu femela studiind harta. 

Feyre rămase totuşi cu gura căscată, Rhys ținând-o strâns de 
mână. Precauţia se văzu pe chipul lui Rhys. Şi pe a lui Azriel. 

„Ce naiba ai făcut ca să o scoţi de acolo?“ întrebă Rhys. 

Cassian nu prea ştia. 

„Singurul lucru care mi-a trecut prin cap.“ 

„Ai încălzit toată camera.“ 

„Nu am vrut să o fac.“ 

Nesta se retrase - nu brutal, ci cu destulă intenţie, astfel încât 
Cassian să se uite spre locul unde ea şi Amren se concentrau la hartă. 

- Mlaştina din Oorid? Feyre se încruntă la locul din Mijloc. 
Masca este într-o mlaștină? 

- Oorid era cândva un loc sacru, spuse Amren. Războinicii erau 
îngropaţi în apele ei negre ca noaptea. Dar s-a transformat într-un 
loc întunecat - nu te uita aşa la mine, Rhysand, ştii ce vreau să 
spun - cu mult timp în urmă. S-a umplut cu atâta răutate, încât 
nimeni nu se aventurează acolo şi doar cei mai răi spiriduşi sunt 
atraşi spre ea. Se spune că apa de acolo curge spre Poalele Muntelui, 
iar ființele care sălășluiesc în mlaștină folosesc de mult canalele 
subterane ca să călătorească prin Mijloc, chiar în munţii regatelor 
înconjurătoare. 

Feyre se încruntă. 

- Totuşi, nu poate fi totul mai precis? Avem o hartă detaliată a 
Mijlocului? îl întrebă ea pe Rhys. 

Rhys scutură din cap. 

- Este interzis să cartografiezi Mijlocul, în afară de câteva repere 
vagi. El arătă spre muntele sacru din centru, unde fusese ţinut pri- 
zonier aproape cincizeci de ani. Muntele, pădurea, mlaştina... Toate 

pot fi văzute de pe uscat şi din aer. Dar secretele lui, acelea descope- 
rite mergând pe jos -, sunt interzise. 

Feyre rămase încruntată. 

- De cine? 

- Un consiliu antic de Mari Lorzi. Mijlocul este un spaţiu unde 
încă locuieşte, prosperă și se alimentează magia sălbatică. O res- 
pectăm ca pe o entitate şi nu vrem să îi provocăm mânia dezvălu- 
indu-i misterele. 

Feyre se întoarse spre Nesta, care se uita în gol spre locul unde 
căzuseră pietrele și oasele într-o grămăjoară ordonată deasupra 
mlaştinii. 

-Mijlocul e locul unde trăia Ţesătoarea din Pădure, spuse Feyre 
cu vocea încordată. Dacă mergi în mlaștină, trebuie să fii înarmat. 

-O să fim amândoi înarmaţi, spuse Cassian. Până în dinţi. 

Când Nesta nu răspunse, se uitară cu toţii la ea. Niciunul dintre 
ei nu îndrăzni să întrebe despre acea putere, despre fiinţa care se 
uitase la el. Cea pe care o alungase cu sărutul. El încă putea simţi 
gheața de pe limbă şi putea mirosi parfumul asemănător cu al ei, şi 
totuşi complet diferit. 

-O să mergem mâine, spuse Nesta. 

Feyre tresări: 

- Ai nevoie de timp ca să pregăteşti... 

- Mergem mâine, repetă Nesta. 

Cassian înţelese tot ce nu voia să spună ea. Voia să meargă a 
doua zi ca să nu aibă șansa să se răzgândească. Şi ca să afle mai 
multe despre pericolul pe care urma să îl înfrunte. 

El o atinse cu degetele pe spate, savurându-i căldura după toată 
acea răceală. 

- Plecăm după micul dejun. 


CAPITOLUL 32 


-Ar trebui să merg cu tine, îi spuse Rhys lui Cassian când se adu- 
nară pe holul casei de lângă râu în dimineaţa următoare. 

- Eu ar trebui să merg cu tine, replică Feyre, rezemându-se de 
balustrada scării, încruntându-se la partenerul ei şi la Cassian. 

Nesta îi privi în liniște, greutatea armelor pe care le purta fiind 
ca niște mâini fantomatice care-i apăsau pe spate, coapse şi şolduri. 

-Încă este la fel de probabil să te răneşti singură, de vreme ce eşti 
o adversară, spusese Cassian când îşi lăsase armele pe masă în di- 
mineaţa asta, dar este mai bine decât să intri în Oorid neînarmată. 

Ea alesese un pumnal, iar el zâmbise. 

- Vârful intră în inamic. 

Nesta se uitase urât la el, dar îi permisese să o ajute la curelele și 
la cataramele diverselor teci, concentrându-se la mâinile lui puter- 
nice care îi atingeau pielea și nu la ce trebuia să facă. 

-Ar trebui să mergem amândoi cu voi, rectifică Rhys. Dar, cel 
puţin, Azriel o să fie acolo. 

- Mulţumesc pentru încredere! spuse Cassian ironic, şi o sărută 
pe Feyre pe obraz. Probabil Rhys îi coborâse scutul - pentru o clipă. 

- Voi doi nici măcar nu sunteţi părinţi, şi dădăceala ta a ajuns la 
un nivel insuportabil. 

- „Dădăceala?“ 

Feyre se înecă râzând. 

- Este un cuvânt, spuse Cassian atât de nonşalant, încât Nesta se 
întrebă dacă el înțelegea pericolul pe care urmau să îl înfrunte. 

Nesta îşi îndreptă privirea spre Azriel, care ridică subtil din 
umeri confirmând. Da, erau pe cale să se aventureze într-o mlaștină 
veche şi mortală. Nu, Cassian nu părea la fel de tulburat ca ei doi. 

Nesta se încruntă, iar Az îi schiță un zâmbet. Ei puteau fi aliaţi, 
părea să spună acel zâmbet. Împotriva nebuniei lui Cassian. Ea se 
trezi răspunzându-i lui Azriel cu un zâmbet discret. 

Rhys oftă cu ochii spre tavan. 

- Mergem? 

Nesta îşi ridică privirea spre scările din spatele lui Feyre. Elain 
alesese iarăşi să rămână în camera ei când Nesta era prezentă, ceea 
ce era în regulă. Era perfect în regulă. Elain putea alege ce să facă. 
Şi alesese să o ignore pe Nesta. Chiar dacă o accepta pe deplin pe 
Feyre şi lumea ei. Nestei i se strânse inima, dar refuză să se gân- 
dească la asta sau să o recunoască. Elain era ca un câine, loial ori- 
cărui stăpân care o hrănea şi îi oferea confort. 

Nesta îşi mută atenţia de la scări, reproşându-şi că se uitase 
măcar în direcţia lor. 

- Nu-mi place asta, spuse Feyre fără să gândească, apropiindu-se 
de ea. Nu te-ai antrenat suficient. 

Cassian zâmbi. 

- Are doi războinici illyrieni care o păzesc. Ce ar putea merge 
prost? 

-Nu răspunde, îi spuse sec Rhys partenerei ei. El întâlni pri- 
virea Nestei. Stelele apărură şi dispărură în ochii lui. Dacă nu vrei 
să mergi... 

- Aveţi nevoie de mine, spuse Nesta, ridicând bărbia. Mlaştina 
este destul de mare şi nu aţi putea găsi Masca fără... darurile mele. 

Nu ştia cum avea să găsească ea Masca în Oorid, dar puteau cel 
puţin să înceapă astăzi explorarea zonei. Sau aşa spusese Cassian în 
acea dimineaţă. 

Feyre păru înclinată să obiecteze, dar Azriel întinse mâinile cu 
cicatrice spre Cassian şi Nesta. Feyre înaintă din nou. 

- Mijlocul este ceva complet diferit, Nesta. Să nu-ţi cobori nicio 
clipă garda! 

Nesta dădu din cap, fără să se deranjeze să spună că funcționa 
după acel principiu de mult timp. 

Azriel nu le dădu şansa să mai spună ceva înainte ca umbrele 
șoptitoare să îi învăluie. Nesta nu se putu abţine să nu se ţină de 
Azriel, gândind în sinea ei că, dacă îi dădea drumul, s-ar fi rosto- 
golit prin spaţiul dintre lumi și s-ar fi pierdut pentru totdeauna. 

Dar lumina gri şi apoasă o întâmpină. Şi aerul - aerul era greu, 
plin de apă lent curgătoare, mucegai şi pământ argilos. Nu sufla ni- 
ciun vânt în jurul lor. 

Cassian fluieră. 

- Uită-te la văgăuna asta! 

Lăsând mâna lui Azriel, Nesta se uită. 

Oorid se întindea în fața lor. Nu mai văzuse niciodată un loc atât 
de mort. Un loc care făcea partea încă umană din ea să dea înapoi, 
șoptindu-i că era greșit să se afle aici. 

Azriel se crispă. Îmblânzitorul umbrelor din Regatul Nopţii se 
crispă când simți aerul apăsător al Ooridului, mirosul şi liniştea. 

Toţi trei studiară pustiul. 

Nici măcar apa Cazanului nu fusese atât de neagră cum era apa 
de aici, ca și când ar fi fost făcută din cerneală. În apa puțin adâncă de 
la doar câţiva metri distanță, unde întâlnea iarba, niciun fir de iarbă 
nu se vedea. 

Copaci uscați, gri de cât erau de bătrâni și bătuţi de vreme, ieșeau 
ca sulițele rupte a o mie de soldați, unii acoperiţi cu perdele de 
muşchi. Nicio frunză nu era pe crengile lor. Majoritatea ramurilor fu- 
seseră rupte, lăsând sulițe zimţate întinzându-se din trunchiuri. 

- Nicio insectă, observă Azrie. Nicio pasăre. 

Nesta se forță să asculte. Îi răspunse doar liniştea, lipsită chiar și 
de şuieratul vântului. 

-Cine şi-ar îngropa morţii aici? 

-Nu îi îngropau în pământ, spuse Cassian, vocea lui fiind ciudat 
de înăbușită, ca şi când aerul greu ar fi absorbit orice ecou. Apele 
astea erau mormintele. 

- Aş prefera să fiu arsă şi aruncată în vânt decât să fiu lăsată aici, 
zise Nesta. 

- Am reținut, spuse Cassian. 

- Este un loc malefic, şopti Azriel. 

Frica străluci în ochii căprui ai îmblânzitorului umbrelor. 

Nestei i se ridică părul pe braţe. 

-Ce fel de creatură locuieşte aici? 

- Acum mă întrebi asta? spuse Cassian ridicând din sprâncene. 

El şi Azriel purtau armuri mai groase, invocate prin atingerea 
pietrelor Siphon de pe dosul mâinilor lor. 

- M-am temut să întreb, recunoscu Nesta. Nu voiam să îmi 
pierd curajul. 

Cassian deschise gura, dar Azriel spuse: 

- Fiinţe care vânează în apă şi devorează carne. 

- Nimeni nu a văzut un kelpie de mult timp, răspunse Cassian. 

- Asta nu înseamnă că au dispărut. 

-Ce e un kelpie? întrebă Nesta, inima bătându-i cu putere la în- 
cordarea de pe chipurile lor. 

-O creatură antică - unul dintre primii monştri adevăraţi ai spi- 
riduşilor, spuse Cassian. Oamenii le spuneau altfel: cai de apă, nixie. 
Erau ființe metamorfice care locuiau în lacuri și râuri și ademeneau 
oameni neştiutori în braţele lor. Iar după ce îi atrăgeau, îi mâncau. 
Doar intestinele ajungeau pe mal. 

Nesta se uită spre suprafaţa neagră a mlaştinii. 

-Şi locuiesc aici? 

- Au dispărut cu sute de ani înainte de a te naște, spuse Cassian 
ferm. Sunt un mit şoptit în jurul focului şi un avertisment pentru 
copii, ca să nu se joace în apropierea apei. Dar nimeni nu ştie unde 
au dispărut. Majoritatea au fost vântaţi, dar supraviețuitorii... El re- 
cunoscu dând din cap spre Azriel: este posibil să fi fugit spre Mijloc. 
Singurul loc care îi putea proteja. Nesta se strâmbă. Cassian îi zâmbi 
din nou fără să se amuze. Doar să nu fugi după un cal frumos sau 
un tânăr cu chip drăguţ, și ai să fii în regulă. 

-Şi nu intra în apă, adăugă Azriel serios. 

- Dar dacă Masca este în apă? Ea gesticulă spre mlaștina mare. 

Ei hotărâseră că aveau să o traverseze în zbor şi să o lase să simtă 
ce era aici. 

-Atunci eu şi AZ o să tragem la sorţi, ca nişte războinici duri ce 
suntem, şi o să intre cel care pierde. 

Azriel îşi dădu ochii peste cap, dar chicoti. Lui Cassian i se văzu 
în sfârşit zâmbetul în privire când îşi deschise braţele. 

- Frumuseţea Ooridului aşteaptă, domniţă! 


Ah 


Cassian fusese în câteva locuri îngrozitoare în cele cinci secole 
de existență. 

Mlaştina din Oorid era de departe cel mai rău. Însăși esența sa 
vorbea despre moarte şi descompunere. 

Aerul greu înăbuşea până şi sunetul aripilor lor, ca şi când Ooridul 
nu ar fi suportat niciun sunet care să îi deranjeze somnul antic. 

Nesta se ţinu de el cât zbură, cu Az alături, iar Cassian se uită la 
pădurea moartă ce se întindea dedesubt, la apa neagră care o inun- 
dase ca o oglindă de obsidian. Era atât de nemișcată, încât vedea 
perfect reflexia lor. 

Cu vântul care-i flutura părul împletit, Nesta spuse: 

- Nu ştiu ce caut. 

-Fii atentă și vezi dacă străluceşte ceva. 

Cassian începu să facă un cerc larg spre vest. Aerul părea să îi 
apese aripile, ca şi când le-ar fi aruncat spre pământ. 

Dar ar fi fost ultima opţiune să intre în apa neagră. 

Insule de iarbă împestrițau întinderea, unele atât de pline de 
mărăcini, încât el nu reuși să găsească un loc sigur de aterizare. Tu- 
fele de spini erau o parodie a ceea ce ar fi fost — ca şi când în Oorid 
ar fi crescut vreodată trandafiri. Nu răsărea nicio floare. 

-Este insuportabil. 

Nesta tremură. 

- Rămânem doar cât poţi suporta, spuse Cassian, iar dacă nu 
găsim nimic, revenim mâine şi continuăm. 

El avea două săbii, patru cuțite, un arc illyrian şi o tolbă cu săgeți, 
plus toate cele şapte pietre Siphon. Totuși, nu reușea să alunge sen- 
zaţia că zbura în pielea goală. 

-Ce mai locuieşte aici, în afară de kelpie? 

- Unii spun că vrăjitoarele, şopti el. Nu umane, adăugă când ea 
ridică o sprânceană. Cele care cândva au fost altceva, apoi setea lor 
pentru magie şi putere le-a transformat în creaturi rele, alungate 
aici de diverşi Mari Lorzi. 

- Nu par prea rele. 

- Beau sânge tânăr ca să umple răceala lăsată în ele de magie. 

Nesta tresări. Cassian continuă în timp ce ea scrută mlaştina: 

- Există cântăreţele luminii: fiinţe eterice şi minunate care în- 
cearcă să te ademenească arătând ca prietenii pe care i-ai pierdut. 
Doar când eşti în braţele lor le vezi adevăratul chip şi nu sunt 
deloc frumoase. Grozăvia este ultimul lucru pe care îl vezi înainte 
să te înece în mlaștină. Dar ele ucid ca să se distreze, nu ca să se 
hrănească. 

- Şi toate creaturile astea îngrozitoare sunt pur şi simplu lăsate 
aici, nesupravegheate? 

- Mijlocul nu se află sub jurisdicţia niciunui Mare Lord. Demult 
a fost un loc în care erau aduşi toți cei nedoriți. 

-Nu o închisoare? 

-Crimele lor sunt naturale. Un kelpie este conceput să ademe- 
nească şi să ucidă, exact cum un lup este conceput să îşi vâneze 
prada. Mijlocul îi ţine separați de noi, fără să îi pedepsim pentru ce 
sunt făcuți să fie. 

- Dar nimeni nu vine ca să scape lumea de ei? 

- Mijlocul este plin de magie primitivă. Are propriile reguli şi 
legi. Dacă vânezi kelpie şi cântărețe ale luminii fără să fi fost pro- 
vocat, te-ai putea trezi prins aici. 

Ea tremură. 

-Cum să fi ajuns Masca în mlaştină? 

- Nu ştiu. El dădu din cap spre pământ. Simţi ceva? 

- Nu! Nimic. 

Cassian aruncă o privire peste umăr spre Az înainte să intre 
într-un nor de ceață care plutea deasupra părții nordice a mlaştinii. 
Era atât de densă, încât Cassian se ridică mai mult, nedorindu-şi să 
fie împuns de copacii înalți. Ceaţa era destul de rece încât să îşi treacă 
degetele înghețate peste aripile şi fața lui. 

Nesta tresări, apoi şopti: 

- Cassian! 

El ieşi din ceaţă, înclinându-se spre stânga. 

- Ai simţit ceva? 

-Nu ştiu ce am simţit. Ea înghiţi în sec. Este ceva acolo. 

Masculul se uită din nou peste umăr ca să îi facă semn lui Azriel. 

Dar Az nu era acolo. 


CAPITOLUL. 33 


- Azriel! 

Strigătul lui Cassian nici măcar nu avu ecou. 

Ținându-se de gâtul lui, Nesta scrută ceața. Cassian rămase de- 
parte de ea, bătând din aripi pe loc în timp ce îşi căuta fratele. 

- Ține-te bine, şopti el înainte să înceapă să se deplaseze rapid, 
folosind inerția ca să intre în ceață. 

Dedesubt strălucea o lumină albastră. Pietrele Siphon ale lui Azriel. 

-La naiba! spuse Cassian și zbură mai jos. 

Copacii se ridicară ascuțiți ca nişte săbii, iar el îi ocoli, cu aripile 
la doi centimetri de ţepii tăioşi. Inima Nestei bătu cu putere, dar nu 
voia să închidă ochii la moartea dimprejur, când Cassian cobori sub 
perdeaua de ceaţă şi văzură ce înfrunta Azriel. 

Cassian coti atât de repede, încât Nesta abia avu timp să își 
adune puterile, apoi el zbură în direcția opusă, prin ceaţă. 

-Unde pleci? întrebă ea. Sunt douăzeci de soldaţi acolo! 

-Soldații Regatului Toamnei, o lămuri Cassian, bătând atât de 
puternic din aripi, încât vântul îi suflă în ochi. Nu ştiu ce naiba 
caută aici, sau dacă Eris ne-a trădat, dar unul dintre ei a tras o să- 
geată de frasin în aripa lui Azriel! 

-Atunci de ce ne îndepărtăm? 

-Pentru că nu aterizez cu tine în mijlocul lor. 

- Lasă-mă jos! strigă ea. Coboară-mă oriunde și întoarce-te la 
el! Masculul nu o făcu, studiind mlaştina de dedesubt pentru locul 
potrivit. Ea lovi cu o mână pieptul lui musculos. Cassian! 

- Ştiu cât mă costă fiecare secundă, Nesta, spuse el încet. 

- Atunci coboară-mă într-un nenorocit de copac! zise, şi arătă 
spre unul pe care abia îl evitară. 

El reperă o zonă pe care o consideră destul de sigură: o bucată de 
teren uscat, cu iarbă, unde rămăşiţele unui copac se înălțau din ceață. 
O lăsă în copac, aşa cum sugerase ea, cocoțând-o pe cea mai înaltă 
şi solidă creangă. Aceasta scârţâi şi se legănă sub greutatea lor. 

- Rămâi aici! îi ordonă, şi aşteptă până ce ea apucă creanga şi se 
tinu ca un copil care se cățărase prea sus. Revin curând! Nu cobori! 
Indiferent ce ai putea vedea sau auzi. 

- Pleacă! 

Ea ştia că era complet inutilă într-o luptă. N-ar fi făcut decât să-l 
distragă. 

- Fii atentă! o avertiză, ca și când nu el ar fi fost cel care urma să 
înfrunte pericolul, apoi dispăru. 

Nesta se ținea de creanga copacului atât de strâns, încât îi tre- 
mura tot corpul, liniştea mlaştinei învăluind-o ca o pătură de plumb. 

Ooridul devoră bătăile rapide ale aripilor lui Cassian în câteva 
secunde, deci ea nici măcar nu îl auzi când dispăru în ceaţă. 


ah 


Cassian se îndreptă spre locul în care simțurile îi spuneau că 
Az încă lupta. Cu siguranță vederea nu îl ajuta - ceața părea mai 
densă acum. 

Cei din Regatul Toamnei erau aici. Erau aceştia soldații dispăruţi 
ai lui Eris, sau el îl păcălise? Aflase cumva Beron de planurile lor? 

El zbură cât de repede putu, rugându-se ca Az să îi fi ținut la 
distanţă, în ciuda săgeţii de frasin din aripă. Limitareaputerii lui Az 
de către săgeata de frasin era singurul motiv pentru care soldaţii nu 
erau încă morţi - motivul pentru care pietrele Siphon ale lui Azriel 
pâlpâiseră şi nu erau un zid de foc în jurul soldaţilor care erau mult 
mai puţin pregătiţi. 

Cassian se calmă, trezindu-și fiecare dintre pietrele Siphon. Îşi 
trimise puterea în ele, iar acestea o reflectară, confirmând că erau 
pregătite, că el era gata să înceapă măcelul. 

Pietrele albastre Siphon ale lui Azriel străluciră în față, o pată de 
culoarea cobaltului în ceaţă, iar Cassian se înălță mai mult în aer, 
până ce acel albastru fu o pâlpâire sub el. 

Încetă să mai bată din aripi astfel încât războinicii să nu audă 
niciun zgomot. 

Apoi îşi întinse tăcut aripile şi plonjă. Ceaţa îl răci, aerul greu îl 
lovi în față, dar el scoase în linişte o sabie şi un cuţit de la coapsă. 

Sângele țâşni când masculii țipară, puterea ricoşând din roșul 
pietrelor Siphon ale lui Cassian. Az se luptă cu şase soldați deodată, 
aripa stângă fiind moale şi însângerată, pietrele lui Siphon strălu- 
cind. Săgeata de frasin făcuse puterea lui Az aproape inutilă. Dar 
pietrele Siphon străluciseră ca un semnal pentru Cassian. 

Vederea aripii rănite a lui Az îi agită mintea. 

Cassian ucise şi tot ucise, şi nu se opri. 


Prea mult timp. 


Cassian şi Azriel lipseau de prea mult timp. 

Membrele Nestei începeau să înțepenească din cauza efortului 
de a se ţine ca un pui de urs de copac. Știa că avea câteva minute 
până când trupul ar fi protestat şi ar fi cedat. 

Nu era niciun sunet, niciun licăr de lumină. Doar mlaştina liniş- 
tită, ceața şi copacul mort. 

Fiecare respiraţie îi reflecta gândurile. Fiecare respiraţie era ab- 
sorbită de apăsarea Ooridului. 

Îl văzuse pe Cassian înfruntând soldaţii Hybernului. Douăzeci 
de inși din Regatul Toamnei ar fi trebuit să nu însemne nimic. Dar de 
ce erau aici? 

Picioarele îi tremurau atât de rău, încât aproape alunecă de pe 
creangă. Ştia că arăta jalnic, întinsă pe creangă, exact cum o lăsase 

Cassian, cu picioarele strânse în jurul ei, cu gleznele încrucișate și 
degetele înfipte în lemnul uscat şi argintiu. 

Cu grijă, ea se ridică, brațele fiindu-i amorțite de la strânsoarea 
îndelungată. Picioarele tremurară şi ele de uşurare când le relaxă, 
lăsându-le să atârne în aer. Ea scrută direcţia în care plecase 
Cassian. Nimic. 

El mai intrase în luptă - îl văzuse grav rănit. Prima dată în 
Hybern, când încercase să se târască spre ea când intrase în Cazan. 
A doua oară împotriva armatei Hybernului, când fusese spintecat, 
iar Azriel îi ținuse intestinele cu mâinile goale. A treia oară, împo- 
triva regelui Hybernului, când Nesta îi ceruse, îi ordonase să o folo- 
sească drept momeală, o diversiune ca să îl atragă pe rege departe 
de Feyre şi Cazan. 

După atâtea întâlniri cu moartea, era doar o chestiune de timp 
până ar fi păţit-o. 

Gura i se uscă. Azriel fusese lovit cu o săgeată de frasin. Dacă 
soldaţii îl răniseră la fel pe Cassian? Dacă aveau nevoie amândoi 
de ajutor? 

Ea nu putea face nimic împotriva a douăzeci de soldaţi - nici 
măcar împotriva unui soldat, dacă era sinceră - dar nu putea su- 
porta să stea în copac ca o lașă. Fără să ştie dacă el trăia. Iar ea avea 
magie. Nu ştia cum să o folosească, dar... avea cel puţin asta. Poate 
că i-ar fi fost de folos. 

Îşi spuse că era îngrijorată și pentru Azriel. Îşi spuse că îi păsa de 
soarta îmblânzitorului umbrelor la fel de mult ca de a lui Cassian. 
Dar nu își putea imagina chipul mort al lui Cassian. 

Nesta nu își dădu ocazia să se răzgândească în timp ce se întinse 
pe creangă, cuprinzând-o în braţe când își cobori piciorul pe nevă- 
zute, căutând ramura de dedesubt... 

Acolo. Piciorul găsi ceva, dar nu își lăsă toată greutatea pe el. 
Încă agățându-se de creangă, înfigându-și atât de tare unghiile în 
lemnul mort, încât îi intrară aşchii sub ele, cobori pe cea de dede- 
subt. Gâfâind, îngenunche din nou şi cobori iar piciorul, găsind o 
altă creangă. Dar era prea departe. Mormăind, ridică din nou pi- 
ciorul și puse cu grijă mâinile lângă genunchi, concentrându-se la 

echilibru, exact cum o învățase Cassian, analizând fiecare mişcare a 
corpului, a picioarelor şi respirația. 

Cu dureri în vârfurile degetelor de la aşchiile pătrunse în carnea 
sensibilă de sub unghii, îşi cobori picioarele până ce atinse creanga 
de dedesubt. Creanga de sub ea era mai aproape, dar mai subțire - 
mai instabilă. Trebuia să se întindă ca să nu cadă. 

Creangă după creangă, Nesta coborî până când cizmele i se 
afundară în pământul acoperit cu muşchi, iar copacul se înălță ca 
un uriaş deasupra ei. 

Mlaştina se întindea peste tot, kilometri de apă neagră, copaci 
morți şi iarbă. 

Trebui să meargă prin apă ca să ajungă la ei. Nesta se concentră 
la respiraţie - sau încercă să o facă. Fiecare inspirație rămase super- 
ficială, bruscă. 

Cassian putea fi rănit sau pe moarte. Să stea degeaba nu era o 
opțiune. 

Scrută malul de la un metru şi jumătate înainte pentru orice 
urmă de apă puţin adâncă prin care să meargă spre cea mai apro- 
piată insulă cu muşchi, acoperită cu spini ascuțiți, dar apa era atât 
de neagră, că era imposibil să stabilească dacă era puţin adâncă sau 
un puț fără fund. 

Nesta se concentră din nou la respiraţie. Ştia să înoate. Mama ei 
se asigurase de asta, mulțumită unei verişoare care se înecase în 
copilărie. „Ucisă de spiriduşi, spusese mama ei. Am văzut-o târâtă 
în râu.“ 

Fusese un kelpie? Sau fricile mamei ei se transformaseră în ceva 
monstruos? 

Nesta se forță să se apropie de marginea apei negre. 

„Fugi, şopti o voce. Fugi şi nu privi în urmă.“ 

Vocea era feminină, blândă. Înțeleaptă şi calmă. 

„Fugi!“ 

Ea nu reuşi. Dacă ar fi fost să fugă, ar fi făcut-o spre el, nu în direc- 
ţia opusă. 

Nesta se apropie de marginea apei, unde iarba dispărea în 
întuneric. 

Chipul i se reflectă din apa nemişcată. Palid şi cu ochii mari 
de groază. 


„Fugi!“ 

Era vocea asta tot ce rămăsese din instinctele ei umane, sau ceva 
mai mult? Îşi privi reflexia ca şi când aceasta i-ar fi spus ce să facă. 

Ceva foşni în spinii insulei, iar ea ridică fruntea, inima bătându-i 
cu putere când se uită după acel chip cunoscut de mascul şi după 
aripi. Dar nu era nici urmă de Cassian. Și orice ar fi fost în mără- 
cini... Trebuia să se îndrepte spre altă insulă. 

Nesta îşi studie din nou reflexia. 

Şi văzu o pereche de ochi negri uitându-se la ea. 


CAPITOLUL. 34 


Nesta se îndepărtă atât de repede, încât căzu în fund, pământul 
acoperit cu muşchi amortizând impactul. Un chip ieşi din apa nea- 
gră, acolo unde îşi văzuse reflexia. 

Era mai alb decât osul şi era umanoid. Un chip de bărbat. Puțin 
câte puţin, centimetru cu centimetru, capul se ridică deasupra apei 
negre, părul negru plutind în apă în jurul creaturii, atât de mătăsos, 
încât ar fi putut fi la fel de bine suprafața apei. 

Ochii lui negri erau imenși - fără ca partea albă să se vadă - şi 
pomeţii atât de ascuțiți că ar fi putut tăia aerul. Nasul era îngust 
şi lung, ca o sabie, iar apa picura din vârful acestuia peste o gură... 
o gură... 

Era prea mare acea gură. Cu buze senzuale, dar prea groase. 

Apoi ieşiră din apă braţele lui. 

Cu mişcări rigide şi smucite, ele zvâcniră pe muşchi, albe şi 
subțiri, terminându-se cu degete la fel de lungi ca antebraţul ei. De- 
getele intrară în iarbă, dezvăluind patru articulaţii şi unghii ascuţite 
ca nişte pumnale. Ele trosniră şi pocniră când el le întinse şi le în- 
fipse în iarbă, voind să apuce. | 

Nesta rămase cu respiraţia tăiată, groaza vuind în mintea ei când 
se târi înapoi. 

El ieși din apă, dezvăluind un torace osos, părul negru târân- 
du-se în urma lui ca o plasă. 

Ea se clătină din nou înapoi când bărbatul îşi înălță lent capul. 

Acea gură prea mare se deschise. Două rânduri de dinţi cariaţi, 
zimţaţi ca cioburile de sticlă, îi umplură gura când zâmbi. 

Vezica ei se relaxă, poala devenind umedă şi caldă. 

El mirosi şi văzu asta, iar gura i se deschise mai mult, degetele 
zvâcnind când se ridică tot mai mult din apă. Șoldurile lui înguste 
şi goale... 

Se împinse în braţe în timp ce scoase un picior lung și alb din în- 
tuneric. Încă unul. Apoi îngenunche în patru labe, zâmbind la ea. 

Nesta nu se putea mișca. Nu putea decât să se holbeze la acel 
chip alb, la ochii negri ca întunecimea mlaştinei, la degetele prea 
lungi care zvâcneau şi la gura aceea, la dinţii de țipar... 

Apoi el vorbi, şi nu într-o limbă pe care o recunoscu ea. Vocea 
lui era răguşită şi profundă, plină de o foame teribilă şi un amuza- 
ment crud. 

Vocea blândă feminină din mintea ei o rugă: „Fugi, fugi, fugi!“ 

Îşi înclină capul, părul negru şi ud stropind la fiecare mișcare, 
plin de ceea ce păreau a fi alge din mlaștină. Ca și când ar fi auzit şi 
el vocea femeii. Vorbi din nou, pe un ton mai insistent, şi parcă ar fi 
râcâit două pietre. 

Kelpie. Era un kelpie şi avea să o ucidă. 

„Fugi! strigă vocea. Fugi!“ 

Picioarele Nestei deveniseră distante, amorţite. Nu îşi putea 
aminti cum să le folosească. 

Capul creaturii kelpie zvâcni, degetele mişcându-se în iarbă. Zâm- 
betul i se lărgi din nou. Atât de mult, încât ea văzu o limbă lungă 
şi neagră zvârcolindu-se în gura lui, de parcă i-ar fi putut gusta 
deja carnea. 

Nesta nu își aminti cum să ţipe când el se întinse spre ea. 

Nu putu face nimic în timp ce degetele lungi se înfăşurară în 
jurul picioarelor ei, ghearele intrându-i în piele, şi o smuci spre el. 

Durerea o scoase pe Nesta din uluire şi se opuse apucând iarba 
cu degetele. Aceasta se rupse în smocuri, ca şi când nu ar fi avut 
deloc rădăcini. Ca şi când mlaştina nu ar fi făcut nimic să o ajute. 

Kelpie o târî când şerpui înapoi în apa rece. 

Şi o trase la fundul apei. 

Hh 


Cei doi soldați erau în genunchi. 

Armura lor uşoară din piele avea emblema lui Eris cu doi dulăi 
înghesuiți pe piept. Asta nu confirma nimic. Poate că fuseseră trimişi 
aici de Eris, de Beron sau de amândoi. Până când Azriel sau Rhys ar 
fi putut scoate nişte răspunsuri de la ei, Cassian nu avea de gând să 
piardă timpul cu teorii. Nu că soldaţii i-ar fi oferit vreo explicaţie. 

Chipurile lor erau inexpresive. Nu afișau nici urmă de frică, şi 
nici în mirosul lor nu se simţea nimic. 

Azriel gâfâi, aripa sângerând în locul din care scosese săgeata de 
frasin. Cassian, plin de sânge care nu era al lui, îi evaluă pe cei doi 
soldaţi supraviețuitori ai căror tovarăşi erau căzuţi în jurul lor. 
Mulţi în bucăţi. 

- Leagă-i! îi spuse Cassian lui Azriel, care se vindecase deja sufi- 
cient cât să invoce puterea pietrelor Siphon. Lumina albastră țâşni 
din fratele său, cuprinzând încheieturile mâinilor celor doi masculi, 
gleznele, gurile, apoi îi legă împreună. 

Cassian se ocupase de suficienţi asasini și prizonieri încât să ştie 
că a ţine doi astfel de indivizi în viaţă i-ar fi permis să confirme 
informaţia, să îl folosească pe unul împotriva celuilalt. 

Soldaţii luptaseră violent cu sabia şi focul şi, totuşi, nu vorbiseră 
cu adversarii sau între ei. Aceştia doi păreau la fel de neatenți şi de 
inexpresivi ca tovarășii lor. 

- Ceva este în neregulă cu ei, șopti Azriel când cei doi soldaţi se 
uitară la ei cu răutate în ochi. 

Cu răutate, dar nu recunoscând sau conştientizând că acum 
erau la mila Regatului Nopţii şi că în curând aveau să afle cum obţi- 
nea acel regat răspunsurile de la inamicii săi. 

Cassian adulmecă. 

- Miros de parcă nu au mai făcut o baie de câteva săptămâni. 

Adulmecă şi Az, strâmbându-se. 

-Crezi că sunt soldaţii dispăruţi ai lui Eris? El a spuscă se purtau 
ciudat înainte să dispară. Cu siguranţă aş considera comportamen- 
tul ăsta ciudat. 

-Nu ştiu. Cassian își şterse sângele de pe față cu dosul mâinii. 
Cred că o să aflăm destul de curând. Își studie fratele din cap până 
în picioare. Eşti bine? 

- Da! Dar vocea lui Az era destul de încordată ca să indice că aripa 
îl durea ca naiba. Trebuie să plecăm de aici. Ar putea fi mai mulți. 

Cassian înţepeni. El o lăsase pe Nesta în copac. Un copac înalt, 
dar... 

Zbură spre cer, fără să aştepte să vadă dacă Az îl putea urma îna- 
inte să bată din aripi spre acea întindere de pământ. Era mai bună 
decât o insulă, hotărâse el. Pe o insulă ar fi fost captivă. Dar bucata în- 
verzită pe care o lăsase părea să fi fost cândva o pajişte, iar copacul era 
atât de înalt, încât doar un uriaș ar fi ajuns la ea. Sau altceva înaripat. 

Aerul se despărţi, iar Azriel apăru în spatele lui, instabil şi clăti- 
nându-se, dar zburând. Întunericul se ridică în urma lor, confir- 
marea că Az le impuse umbrelor să le ascundă prizonierii. 

Cassian o urmări pe Nesta după miros, înapoi spre acel copac, 
ceața disipându-se doar când apărură crengile din vârf. Dar Nesta 
nu era în el. 

El zbură pe loc în timp ce scrută copacul, pământul. 

- Nesta! 

Nu era în iarbă, şi nici lângă copac. Masculul coborî pe pământ, 
urmărindu-i mirosul prin toată zona, dar nu continua mai departe, 
ci spre apă, unde dispărea. 

Azriel ateriză, învârtindu-se pe loc. 

-Nuo văd. 

Apa era nemişcată ca sticla neagră. Nicio unduire. Insula de la 
cinci metri distanță peste apă - să se fi dus într-acolo? 

Cassian nu putea respira corect, nu putea gândi corect... 

- NESTA! 

Ooridul îi devoră strigătul înainte să poată răsuna peste apa 
neagră. 


CAPITOLUL 35 


Nu era nicio lumină, nimic în afară de apa îngheţată şi mâinile 
cu gheare care o trăgeau prin ea. 

Mai fusese aici. Era exact ca în Cazan, aruncată în întunericul 
îngheţat... 

Aşa avea să moară şi nu putea face nimic în privinţa asta; nu 
era nimeni care să o salveze. Inspirase o ultimă dată şi nu o făcuse 
bine. Era atât de concentrată la groaza ei, încât uitase că avea arme 
şi magie... 

Arme. Oarbă în întuneric, Nesta apucă pumnalul de la şold. Se 
împotrivise Cazanului. Avea să procedeze la fel şi acum. 

Oasele o dureau acolo unde kelpie o apuca, felul în care o strân- 
gea arătându-i unde să lovească. Opunându-se cursului apei care 
curgea cu viteză, Nesta lovi în jos cu pumnalul, rugându-se să nu îşi 
taie piciorul. 

Osul răsună în cuţit. Prinsoarea de pe picior se relaxă, iar ea în- 
fipse vârful pumnalului mai mult când braţul se îndepărtă. 

Se agită în întunericul din jurul ei. Era peste tot, în sus şi în jos, 
înceţoşat şi deformat, iar ea se îneca... 

Mâini subţiri o izbiră în piept, una înfăşurându-i-se în jurul gå- 
tului când spatele ei atinse ceva moale şi argilos. Fundul apei. 

Nu, nu avea să moară aşa, neajutorată, cum fusese în acea zi îm- 
potriva Cazanului... 

Buzele şi dinţii se izbiră de gura ei, iar ea ţipă când kelpie o sărută. 
Limba lui neagră îi intră în gură, având gust de carne stricată. 

Pentru o clipă, nu fu sub apă, ci pe o grămadă de lemne în mâini 
umane, buzele dure ale lui Tomas strivindu-le pe ale ei, pipăind-o 
cu mâinile... 

Nesta se chinui să îşi retragă capul, să își elibereze gura, dar 
aerul îi umplu plămânii. Ca şi când kelpie ar fi respirat în ea. Ca 
şi când ar fi vrut să mai trăiască puţin, să îi prelungească suferința. 

Kelpie se retrase, iar Nesta avu destulă prezenţă de spirit să își 
închidă gura atacată care o durea, să prindă înăuntru aerul care i se 
dăduse. Să nu întrebe măcar cum era posibil aşa ceva. 

Mâinile creaturii kelpie o traseră, luându-i toate armele cu o 
precizie infailibilă, ca şi când nu ar fi avut nevoie să vadă în întu- 
neric, ca şi când acei ochi negri ar fi putut zări orice licăr de lumină, 
ca o ființă din adâncul mării. Tot corpul îi înțepeni, fiecare atingere 
brutală fiind furioasă şi încântată de frica ei. 

După ce o dezarmă, plămânii începură să o usture din nou, iar 
ea simți acel corp zvelt masculin împingând-o din nou spre fund în 
timp ce își lipi gura de a ei. 

Se sufocă, dar deschise gura, lăsându-l să o umple cu aerul dă- 
tător de viață care nu avea nicio legătură cu bunătatea. Limba lui se 
zvârcoli ca un vierme pe a ei, iar mâinile lui subțiri şi prea mari îi 
coborâră pe sâni şi talie, iar când se sufocă din nou, luptându-se să 
nu suspine, râsul lui îi umflă buzele. 

El se retrase, rănindu-i gura cu dinţii, iar ea tremură când acesta 
zăbovi, mângâindu-i părul. Micul lui premiu - asta spunea atin- 
gerea. Avea să o facă să sufere şi să implore înainte de sfârşit. Nesta 
scăpase de monștrii din ţinutul uman doar ca să găsească acelaşi 
lucru dincolo de zid. Scăpase de Tomas doar ca să ajungă aici, la fel 
de furioasă ca atunci. 

Acea voce feminină rugătoare dispăruse. Ca şi când oricine sau 
orice ar fi fost ar fi ştiut că acum nu mai exista speranță. 

Nesta bâjbâi lăuntric după putere în timp ce creatura kelpie în- 
cepu să înoate din nou, cu o mână în jurul taliei ei, trăgând-o 
după sine. 

Picioarele ei se loviră de obiecte metalice şi oase, cumva păstrate 
în mlaștină. 

Unele oase păreau încă să aibă carne. 

„Te rog! imploră puterea din sinea ei, adormită şi veche şi teri- 
bilă. Te rog!“ 

Nesta o căută în prăpastia din ea. 

O putea vedea luminând în față, aurie şi strălucitoare. Întinse 
degetele spre ea. 

Creatura kelpie înotă mai repede prin întuneric, trecând printre 
obiectele din apă ca şi când ar fi fost rădăcinile unui copac. 

Chestia aurie se apropie, iar puterea ei era un disc rotund ce se 
apropia tot mai mult. Când Nesta fu târâtă, acel disc auriu se grăbi 
spre degetele ei răsfirate. Creatura kelpie nu păru să o vadă; nu se 
feri când acesta țâşni spre mâna ei întinsă. 

Nu puterea ei strălucea în față. 

Discul auriu se lipi de degetele ei, iar Nesta îşi dădu seama ce ţinea 
strâns în mână. Cine se aseamănă se adună. Puterea atrage putere. 

Creatura kelpie o trase mai departe, fără să conştientizeze. Nesta 
se sufocă din nou. Picioarele i se zgâriară în obiecte ascuţite, fă- 
cându-i câteva răni. 

Puterea era în mâna ei. Moartea o apuca de cealaltă. 

Cu o claritate pe care doar disperarea și groaza o puteau aduce, 
îşi dădu seama ce trebuia să facă, ce trebuia să rişte. Apucă strâns 
obiectul. 

Creatura kelpie încetini, ca şi când ar fi simţit schimbarea din ea. 
Dar nu destul de repede. 

Nu reuşi să o împiedice să îşi pună Masca pe faţă. 


CAPITOLUL 36 


Plămânii nu o mai usturau. Corpul nu o mai durea. 

Ea nu mai avea nevoie de aer. Nu mai simțea durerea. 

Putea vedea puțin prin găurile Măştii. Creatura kelpie era o 
chestie zveltă şi albă - o creatură făcută din ură şi foame. 

El o eliberă, ca și când ar fi fost şocat şi s-ar fi temut. Ca şi când 
ar fi ezitat când văzu ce purta ea acum. 

Era tot ce avea nevoie Nesta. 

În jurul ei, putea simţi morţii. 

Le simţi trupurile putrezite de mult, unele doar oase, iar altele 
conservate, pe jumătate mâncate pe sub armura lor veche. Armele 
acestora erau în apropiere, aruncate şi ignorate de creaturile din 
mlaștină, care fuseseră mai interesate să se hrănească cu carne pu- 
tredă, chiar şi foarte putredă. 

Mii şi mii de trupuri. 

Dar ea nu avea să cheme mii. Nu încă. 

Sângele ei era un cântec rece, Masca un ecou şerpuitor al aces- 
tuia, şoptind despre tot ce putea face ea. 

„Acasă, păru aceasta să ofteze. Acasă.“ 

Nesta nu o refuză. Doar o acceptă, lăsându-i magia - mai rece 
decât a ei şi la fel de veche - să îi curgă prin vene. 

Creatura kelpie se stăpâni și îşi arătă cele două rânduri de dinţi 
înainte să sară. 

O mână scheletică se înfăşură în jurul gleznei lui. 


374 SARAH J. MAAS 


Creatura se roti, uitându-se în jos tocmai când o altă mână osoasă 
acoperită cu o mănuşă crăpată de vreme îi apucă glezna cealaltă. 

O mână cu carne care cădea de pe degete îi apucă părul negru. 

Creatura se răsuci din nou spre ea, cu ochii mari. 

Plutind prin apă, cu puterea Măştii ca un cântec înghețat prin 
ea, Nesta invocă morţii. Pentru ca ei să facă tot ce nu putea ea. 

Deşi se împotrivise lui Tomas şi Cazanului, regelui Hybernului 
şi tuturor lucrurilor care i se făcuseră. Supraviețuise, dar fusese ne- 
ajutorată şi temătoare. 

Nu azi. 

Azi, ea avea să-i facă felul. 

Creatura kelpie se zvârcoli, eliberându-se de o mână scheletică, 
în timp ce alte zece se întinseră din capătul unor braţe lungi şi 
osoase. Trupurile se ridicară odată cu ele. El încercă să înoate ca să 
scape de ele, dar un schelet înalt şi îmbrăcat parțial cu o armură ru- 
ginită apăru în spatele lui. Îl cuprinse de braţ. Un chip care era doar 
os se uită peste umărul ființei kelpie, maxilarul deschizându-se ca 
să dezvăluie dinţi ascuţiţi - nu de Mare Spiriduş, aşadar - care stră- 
luciră înainte să se înfigă în carnea sa albă. 

Țipă, dar fără să scoată sunete. La fel ca morţii care ieşiră de la 
fundul apei tulburi, unii în formaţie de marș, și veniră spre el. 

Nesta lăsă puterea să o străbată, permițând Măştii să facă tot ce 
voia, ridicând morţii care fuseseră cândva înhumați aici şi suferi- 
seră sacrilegiul de a servi la nesfârşit drept masă pentru kelpie şi 
specia lui. 

Kelpie se împinse în morţi, acum cu ochi rugători. Dar Nesta se 
uită la el fără urmă de milă, simțind încă gustul lui murdar în gură. 

Ştia că el îi putea vedea dinţii strălucind. Ştia că îi putea vedea 
zâmbetul rece când invită morții să îl sfâșie. 


3 
- NESTA! 


Băgat până la brâu în apa neagră, atât de întunecată încât nu îşi 
putea vedea şoldurile, Cassian îi strigă numele în timp ce Az zbura 
deasupra, scrutând încontinuu... 

El îi simţise mirosul la marginea apei - mirosul ei şi urina, la 
naiba! Văzuse ceva, fusese atacată de ceva atât de îngrozitor, încât se 
scăpase pe ea, iar acum era dispărută sub apa asta... 

- NESTA! 

Cassian nu ştia unde să înceapă în întunecimea asta. Dacă ar 
mai fi făcut zgomot, alte creaturi ar fi venit să caute, dar el trebuia să 
o găsească, altfel ar fi murit, s-ar fi... 

- NESTA! 

Azriel ateriză în apă lângă el. 

- Nu văd nimic, spuse acesta gâfâind, mişcându-şi ochii la fel de 
frenetic precum Cassian. Avem nevoie de Rhys... 

-Nu răspunde. 

Ca şi când mlaştina le-ar fi înghiţit mesajele la fel cum făcea cu 
sunetele. 

Cassian intră în apă până la piept, căutând orbeşte orice indiciu, 
un trup... 

Gândul că ea păţise ceva îl făcu să zbiere şi nici măcar Ooridul 
nu reuși să înăbușe sunetul. 

Se aruncă înainte, şi doar mâna lui Azriel de pe gulerul armurii 
lui îl opri. 

- Uite! strigă AZ. 

Cassian privi spre locul unde Azriel îi arăta apa mai adâncă. 
Suprafaţa se unduia. Lumina aurie strălucea dedesubt. Cassian îna- 
intă spre aceasta, dar Az îl ținu din nou, pietrele lui Siphon strălu- 
cind albastru. 

Apoi sulițe ieşiră la suprafață. 

Ca o pădure ce se ridica din apă, sulițele apărură unele după ce- 
lelalte. Apoi coifurile, din care curgea apă, unele ruginite, altele stră- 
lucind ca şi când ar fi fost recent făurite. Şi, sub acele coifuri, cranii. 

- Mama să ne salveze, şopti Azriel, şi groaza, nu uluirea fu cea 
care îl făcu să şoptească în timp ce morții se ridicară din adâncul 
Ooridului. 

Un rând; o legiune. Doar o adunătură de oase verticale, cu ma- 
xilarele atârnânde şi ochi orbi. Unele pe jumătate conservate, carnea 

putredă fâlfâind pe coastele expuse. Judecând după armura ele- 
gantă, erau războinici, regi, prinți şi lorzi. 

Se ridicară din apă, stând în apele puțin adânci din apropierea 
insulei cu mărăcini. lar când acea lumină aurie ieşi la suprafață în 
faţa lor, morţii îngenuncheară. 

Orice cuvânt părăsi mintea lui Cassian când şi Nesta ieşi din 
apă, ca şi când ar fi fost ridicată pe un stâlp de dedesubt. Pe față avea 
o mască aurie, primitivă, dar încrustată cu spirale şi desene atât de 
vechi, încât aproape îşi pierduseră orice semnificaţie. 

Apa îi curgea de pe haine, părul îi fusese despletit, iar în mână 
ținea strâns... 

Capul unei creaturi kelpie se legăna, fiind ținut de Nesta de părul 
negru. Chipul distrus era îngheţat într-un țipăt. Exact cum atârnase 
capul regelui Hybernului în mâna ei. 

Doar focul argintiu ardea în spatele ochilor Măştii. 

-Pe toți zeii! şopti Azriel. 

Morţii stăteau nemişcaţi, o legiune pregătită să atace. Voia ei era 
a lor; ordinul ei era singurul motiv al existenţei lor. Ei nu mai aveau 
suflet - doar ea, doar Nesta curgea prin ei. 

- Nesta! şopti Cassian. 

Nesta eliberă capul creaturii kelpie. Apa neagră de la picioarele 
ei îl înghiți complet. 

Puterea rece se undui spre ei, iar când îi atinse, Cassian o lăsă să 
treacă pe lângă el, învăluindu-l, cedându-i. Pentru că, dacă s-ar fi 
împotrivit, ar fi însemnat să provoace furia Măştii. Să o înfrunte ar 
fi însemnat să înfrunte însăși Moatea. 

Moartea întruchipată de ea. 

Azriel tremură, alternând acea putere primitivă. 

Dar ei erau amândoi illyrieni, fie că lui Az îi plăcea sau nu. Și 
astfel ei făcură ceea ce poporul lor făcuse întotdeauna în faţa chi- 
pului frumos al Morţii. Făcură o plecăciune. 

Intraţi în apă până la piept, nu puteau să facă o plecăciune 
adâncă, dar își plecară frunțile până ce fețele mai că atinseră apa. 
Cassian își ridică privirea cât rămase pe loc şi se uită la auriul refle- 
xiei Măştii dansând pe apă. Apoi, auriul se transformă. 

Îşi ridică la timp fruntea ca să o vadă pe Nesta scoțându-și Masca. 

Morţii căzură. Căzură sub apa neagră, stropind şi unduind su- 
prafaţa şi dispărură complet. Nu rămase nicio suliță. 

Nesta cobori ca şi când s-ar fi scufundat și ea. Cassian se avântă 
în direcţia ei, apa rece usturându-i chipul. O apucă exact în clipa în 
care se scufunda. 

Era aproape moale când el o trase înapoi spre Az, care avea sabia 
scoasă împotriva oricărei ființe care ar fi putut ieşi din apă. Când 
ajunseră la țărm, la iarbă şi la copac, Cassian îi studie chipul palid, 
zgâriat în jurul gurii şi al maxilarului... 

Nesta clipi, şi ochii îi erau din nou albaştri-gri, apoi strânse Masca 
la piept ca un copil care ţinea o păpuşă şi tremura încontinuu. 

Singurul lucru pe care îl putu face Cassian fu să o îmbrăţişeze 
strâns, până ce nu mai tremură, iar leşinul îi oferi binecuvânta- 
rea uitării. 


CAPITOLUL 37 


În Regatul Coșmarurilor era un loc unde nici măcar Keir și bata- 
lionul lui de Aducători ai întunericului nu îndrăzneau să meargă. 

De îndată ce inamicii Regatului Nopţii intrau în acel loc, nu mai 
ieşeau. În orice caz, nu în viață. 

Nici mare parte din ce rămânea din corpurile lor nu pleca. 
Acestea ieşeau printr-o trapă din mijlocul camerei rotunde şi că- 
deau în puţul cu bestii de dedesubt, la solzii şi ghearele şi foamea lor 
nemiloasă. Bestiile nu se hrăneau des; puteau primi un trup la fie- 
care zece ani şi să îl facă să dureze, intrând într-o stare de hibernare 
între mese. 

Dârele de sânge ale celor doi masculi din Regatul Toamnei, care 
curseră prin grilajul podelei din piatră neagră, le treziră. 

Mârâiturile şi şuierăturile lor, pocnetul cozilor şi hârșâitul ghea- 
relor ar fi trebuit să îi stimuleze să vorbească pe masculii înlănțuiţi 
de scaune. 

Azriel se rezemă de zidul de lângă singura uşă, cu sânge de la 
Povestitorul-Adevărului pe mână. Cassian, la un pas lângă el şi 
Feyre, în cealaltă parte a lui Az, îi priviră pe Rhys şi Amren abor- 
dându-i pe cei doi masculi. 

- Vă simţiți mai pregătiţi să daţi explicaţii? spuse Rhys, băgân- 
du-și mâinile în buzunare. 

Doar pentru că ştia că Nesta dormea în siguranţă într-un dor- 
mitor din palatul lui Rhys, de deasupra acestui munte, protejată de 

puterea Marelui Lord, îşi permise Cassian să rămână în camera 
asta. Masca, acoperită cu o bucată de catifea neagră, stătea pe o 
masă în altă cameră a palatului, la fel de protejată și vrăjită. Azriel îi 
teleportase din mlaştină la câteva clipe după ce Nesta leşinase, şi îi 
adusese la reşedinţa lui Rhys de deasupra Oraşului Cioplit. Când 
Rhys dispăruse, o clipă mai târziu, Cassian îşi dăduse seama că ple- 
case spre mlaștină ca să aducă aici soldaţii Regatului Toamnei. 

Nesta fusese inconştientă de atunci. 

Cei doi masculi semănau, aşa cum indivizii regatelor tindeau să 
aibă aceleaşi trăsături: cei din Regatul Toamnei aveau părul în di- 
verse nuanţe de roșcat, ochi căprui sau aurii - câteodată verzi şi în 
mare parte pielea albă. Masculii din stânga aveau părul roşcat, dar 
care bătea într-o nuanţă de castaniu; părul celui din dreapta stră- 
lucea precum cuprul. Amândoi erau inexpresivi. 

- Sigur sunt sub influența vreunei vrăji, observă Amren, dând 
târcoale masculilor. Par capabili doar să rănească fără motiv. 

- De ce mi-aţi atacat membrii regatului în Mlaştina din Oorid? 
întrebă Rhys cu acelaşi calm pe care îl aflaseră atât de mulți înainte 
să fie sfâșiaţi în bucăți. 

Rhys confirmase că era foarte probabil ca soldaţii care atacaseră 
să fie cei dispăruţi ai Regatului Toamnei, dar cum ajunseseră în 
Mlaştina din Oorid? Ei, bine, asta intenționau să descopere. Rhys 
încercase să intre în mintea lor, dar nu găsise decât ceaţă. 

Masculii doar se uitau spre Cassian şi Azriel şi se enervau. 

-Sunt ca nişte câini turbaţi, şi-au pierdut minţile, observă Feyre 
de lângă zid. 

-Aşa au şi luptat, spuse Cassian. Fără inteligență - doar cu 
dorința de a ucide. 

Rhys întinse o mână spre cel cu părul castaniu, masculul ce sân- 
gera din locuri despre care Azriel ştia că aveau să-l doară, însă fără 
să-i aducă moartea. Az ştia unde să taie un mascul fără ca acesta 
să-şi întâlnească sfârşitul din cauza hemoragiei. Ştia cum să facă să 
dureze câteva zile. 

- Dacă sunt sub influența vrăjii lui Briallyn sau Koschei, întrebă 
Feyre, atunci este corect să îi rănim aşa? 

Întrebarea răsună în cameră, acoperind mârâiturile bestiilor 
flămânde. 

- Nu! Nu este, răspunse Rhys după o clipă. 

-Ceața din jurul minţii lor şi faptul că au suportat tortura lui 
Azriel fără să arate că înţeleg ceva în afară de durere măcar ne con- 
firmă bănuielile, îi zise Amren lui Feyre. 

-Dacă aşa vrei să justifici asta, spuse Feyre cu puţină răceală, 
atunci bine. 

Cu toţii, inclusiv Feyre, fuseseră torturați la un moment dat. 

Feyre se întoarse spre Rhys. 

- Trebuie să îi cerem lui Helion să vină în vizită. Nu pentru - ştii 
tu, spuse ea, uitându-se la cei doi soldaţi, care la fel de bine ar fi 
putut să fie conştienţi de tot ce se întâmpla, chiar dacă erau prinşi 
în mintea lor - ci să rupem vraja care îi controlează. 

- Da, spuse Rhys, în ochii lui strălucind ceva asemănător vino- 
văţiei şi ruşinii. 

EI şi partenera lui purtară o conversaţie tăcută, iar Cassian își 
dădu seama că Rhys întreba despre tortură - scuzându-se că o obli- 
gase pe Feyre să vadă chiar şi zece minute din ce făcuse Azriel. 

Dar Cassian ştia că Feyre fusese conştientă de ce urma să vadă 
înainte să intre. Şi era perfect conştientă că aceste zece minute fuse- 
seră doar începutul unei simfonii de suferință pe care Azriel o putea 
dirija cu o eficiență brutală. 

Chipul lui Feyre se îmblânzi pentru o clipă şi îi schiță lui Rhys 
un zâmbet care îi înveseli privirea. 

-Ei rămân aici, sub pază, spuse Rhys. Am să-l contactez imediat 
pe Helion. 

-Şi Eris? întrebă Cassian. Când îi spunem că i-am găsit soldaţii? 
Sau ce le-am făcut celor mai mulţi dintre ei? 

- A fost în legitimă apărare, spuse Feyre încrucișându-și brațele. 
În ceea ce mă priveşte, cine îi controlează pe soldați este vinovat de 
moartea lor, nu tu. 

- O să-i spunem lui Eris să verifice totul, adăugă Amren. Există 
încă posibilitatea să fie cumva în spatele acestui lucru. 

Feyre dădu aprobator din cap, dar strânse din buze. 

- Masculii ăştia doi au familii care cu siguranţă îşi fac griji pen- 
tru ei. Ar trebui să fim cât mai rapizi. 

Cassian evită să se gândească la toţi masculii pe care îi ucisese — 
care aveau şi ei familii îngrijorate. Fiecare moarte era o povară, 
trimițând o unduire în lume, în timp. Era prea uşor să uite asta. El 
se uită la Az, dar fratele lui avea chipul rece ca piatra. Dacă Az re- 
greta ce făcuse, nu dădea niciun semn. Cassian îşi strânse aripile. 

- Ne grăbim cât putem. 

Ei îi lăsară pe masculi în cameră, sângele prelingându-se încă 


spre bestiile agitate. 


Urcară, ieşind din temniţele Orașului Cioplit, din locul acesta jal- 
nic, până ce ajunseră printre stâlpii palatului frumos de deasupra, din 
piatra lunii. Rhys se îndreptă spre camera în care era Masca. Deschise 
uşa şi înțepeni. 

Nesta stătea la masă, holbându-se la Masca acoperită cu pânză. 

-Cum ai intrat aici? întrebă Rhys, noaptea rotindu-se la vârfu- 
rile degetelor lui. 

Cassian ştia că fratele său făcuse impenetrabilă zona în care se 
afla uşa. Sau aşa ar fi trebuit să fie. 

- Uşa era deschisă, spuse amorţită Nesta, şi le studie chipurile ca 
şi când ar fi căutat pe cineva. Cassian intră în cameră, iar privirea ei 
se opri la el. 

Masculul schiță un zâmbet macabru. 

- Masca ţi-a deschis uşa? întrebă Amren. 

-M-am trezit atrasă aici, spuse Nesta, chiar dacă îl măsura din 
priviri pe Cassian. 

Căuta să vadă dacă era rănit, își dădu el seama. Voia să vadă 
dacă el era rănit. De parcă el ar fi fost cel cu gura rănită, gâtul în- 
semnat de gheare, și cu gambele și tibiile rănite. Rănile ei încetaseră 
să sângereze, cicatrizându-se deja, dar - la naiba, Cassian nu su- 
porta să vadă nicio rană pe corpul ei. 

- Îți vorbeşte? întrebă Feyre, înclinându-și capul. 

Cassian le povestise totul — cât reușise să afle. Nesta fusese atacată 
de un kelpie, târâtă sub apă şi găsise cumva Masca. Chemase la ea 
morții din Oorid ca să ucidă creatura kelpie. Şi ieşise triumfătoare. 

-Doar un nebun disperat ar purta Masca aia, spuse Amren, 
ținându-se departe de masă. Dacă voia să stea departe de Nesta sau 
să evite Masca, Cassian nu ştia. Eşti norocoasă că ai reuşit să ţi-o 
scoţi de pe față. Majoritatea celor care au purtat-o nu au mai putut 
să o scoată. Ca să o scoată, a fost necesar să fie decapitaţi. Este prețul 
puterii: poți aduna o armată de morți ca să cucereşti lumea, dar nu 
te mai poţi elibera de Mască. 

- l-am impus să îmi dea drumul şi a făcut-o, spuse Nesta, stu- 
diind-o pe Amren cu un dispreţ calm. 

-Cine se aseamănă se adună, zise Rhys. Alţii nu s-au putut eli- 
bera pentru că Masca nu le-a recunoscut puterea. Masca i-a condus, 
nu invers. Doar unul Creat din aceeaşi sursă întunecată poate purta 
Masca fără să fie condus de ea. 

-Deci regina Briallyn ar putea să o folosească, spuse Azriel. 
Poate că de aceea erau soldaţii Regatului Toamnei în Oorid: ea 
nu poate risca încă să calce acolo, dar a găsit o unitate care să 
meargă în locul ei. 

Cuvintele se unduiră prin cameră. 

Nesta se uită din nou la Mască. 

- Ar trebui distrusă. 

- Asta nu se poate, spuse Amren. Poate dacă ar fi fost distrus cu 
adevărat Cazanul, Masca ar fi fost îndeajuns de slăbită ca Marii Lorzi 
şi Feyre să îşi unească puterea şi să o facă. 

-Dacă ar fi fost distrus Cazanul, spuse Feyre înfiorându-se, 
atunci viața nu ar mai fi existat. 

-Deci Masca rămâne, spuse ironic Amren. Putem doar să ne 
ocupăm de ea, nu să o distrugem. 

- Atunci, ar trebui să o aruncăm în mare, zise Nesta. 

-Nu îţi plac morţii vii, fato? întrebă Amren. 

Nesta îşi îndreptă privirea spre Amren într-un mod care îl făcu 
pe Cassian să se pregătească de ce era mai rău. 

- Nimic bun nu poate ieşi din puterea ei. 

-Dacă o aruncăm în mare, spuse Azriel, unele creaturi rele ar 
putea să o găsească. Este mai sigur să o păstrăm încuiată la noi. 

-Chiar dacă poate să deschidă uși şi să desfacă vrăji? întrebă 
Rhys. 

-Cine se aseamănă se adună, spuse Feyre încet. Poate reușește 
Nesta să o protejeze şi să încuie camera. Să o închidă. 

-Nu ştiu cum să fac vrăjile alea, rosti Nesta. Am eşuat la cele 
mai simple cât m-am antrenat cu Amren, îți aminteşti? 

Feyre îşi înclină capul într-o parte. 

- Asta crezi, Nesta? Că ai eşuat? 

Nesta se îndreptă, iar inima lui Cassian se strânse la zidul ce se 
înălță în ochii ei, cărămidă cu cărămidă. La adevărul pe care îl spu- 
sese Nesta cu acel cuvânt. 

- Nu contează, zise ea, vechiul ei sine înălțându-şi capul când 
îşi ridică bărbia. Învăţaţi-mă cum să fac vrăjile şi am să încerc, se 
adresă lui Amren şi Rhys. 

- Când vine Helion, spuse cu blândeţe Rhys, ca şi când şi el ar fi 
înţeles ce dezvăluise Nesta, am să-l rog pe el să-ţi arate. Ştie vrăji 
pentru protecţie pe care nici eu nu le ştiu. 

Liniştea deveni destul de apăsătoare şi Cassian se forță să 
zâmbească. 

- Având în vedere că Nesta a ignorat avansurile sufocante ale lui 
Helion în timpul războiului, s-ar putea să nu fie înclinat să o ajute. 

-O s-o facă, spuse Rhys, stelele strălucind în ochii lui. Măcar ca 
să mai aibă o şansă cu ea. 

Nesta îşi dădu ochii peste cap, iar gestul fu atât de normal, încât 
zâmbetul lui Cassian deveni mai sincer, acum simțindu-se ușurat. 

„Îţi arăţi emoţiile în fața tuturor, frate“, spuse Rhys fără să se în- 
toarcă spre Cassian. 

Cassian pur şi simplu ridică din umeri. Nu îi mai păsa. 

-Ar trebui să o aducem pe Madja să îţi îngrijească rănile, îi zise 
Feyre Nestei. 

- Deja se vindecă, spuse Nesta, iar Cassian se întrebă dacă ştia 
cât de groaznic arăta. 

Într-adevăr, Amren spuse: 

- Arăți de parcă o pisică a încercat să îți mănânce fața. Ea adul- 
mecă. Şi miroşi a mlaștină. 

-Asta pățeşti dacă eşti târâtă prin mlaștină, îi spuse Cassian lui 
Amren, făcând-o pe Nesta să pară surprinsă. Cum te-a ademenit 
kelpie? o întrebă el. 

Gâtul zgâriat al Nestei se înălță. 

-Mi-am făcut... griji când tu... voi doi nu v-aţi întors. Liniştea 
din cameră era palpabilă. Am plecat să vă caut. 

Cassian nu îndrăzni să spună că fusese plecat doar treizeci de 
minute. Treizeci de minute, iar ea se panicase atât de mult? 

-Nu te-am fi părăsit, zise el prudent. 

- Nu m-am temut că m-aţi părăsi. M-am temut că sunteţi amân- 
doi morţi. 

Faptul că tot evidenția cuvântul „amândoi“ îi făcu inima să se 
strângă. Masculul ştia ce evita ea cu prudenţă să spună. Se îngrijo- 
rase suficient încât să se aventureze în pericolele Ooridului pen- 
tru el. 

Nesta îşi mută privirea de la Cassian. 

-Eram pe cale să intru în apă când a apărut kelpie. S-a târât pe 
mal, mi-a vorbit, apoi m-a tras în apă. 

- Ţi-a vorbit? întrebă Rhys. 

- Într-o limbă pe care nu o cunosc. 

Rhys strâmbă din buze. 

- Poţi să-mi arăţi? 

Nesta se încruntă, ca și când nu ar fi vrut să retrăiască amin- 
tirea, dar dădu aprobator din cap. Ambii se uitară în gol, iar apoi 
Rhys se retrase. 

-Creatura aia... El o studie pe Nesta, şocat că ea supravieţuise. 
Rhys se întoarse spre Amren. Ascultă! 

Ochii lor deveniră sticloși şi niciunul dintre ei nu vorbi când 
Rhys îi arătă lui Amren. 

Până şi Amren se albi la față văzând ce îi arătase Rhys, apoi ea 
scutură din cap, părul ei negru legănându-se. 

-E un dialect al limbii noastre, care nu mai este vorbit de cinci- 
sprezece mii de ani. 

-Nu am înţeles decât câteva cuvinte, spuse Rhys. 

Feyre ridică o sprânceană. 

- Vorbeşti limba vechilor Fae? 

Rhys ridică din umeri. 

- Am fost educat bine. El flutură grațios din mână. Exact pentru 
situațiile astea. 

-Ce a spus kelpie? întrebă Azriel. 

Amren îi aruncă o privire alarmată Nestei, apoi răspunse: 

-A zis aşa: „Iu ești sacrificiul meu, carne dulce? Cât de albă şi 
tânără eşti! Spune-mi, au revenit la sacrificiile în ape?“ Iar când ea 
nu i-a răspuns, kelpie a spus: „Niciun zeu nu te poate salva. Am să te 
iau, frumuseţe mică, și ai să-mi fii mireasă înainte să îmi devii cină“. 

Nesta duse mâna spre semnele de pe față, apoi o retrase. 

Groaza îl străbătu pe Cassian - apoi furia. 

-Oamenii obișnuiau să ofere sacrificii creaturilor kelpie? în- 
trebă Feyre, strâmbând din nas de groază şi dezgust. 

- Da, răspunse Amren încruntându-se. Anticii Fae şi oamenii 
credeau că ființele kelpie sunt zei ai râurilor şi lacurilor, deşi m-am 
întrebat întotdeauna dacă sacrificiile au început ca o cale de a-i îm- 
piedica pe kelpie să îi vâneze. Să îi țină hrăniţi şi fericiţi, să contro- 
leze morţile, iar ei să nu mai iasă din apă ca să le înşface odraslele. 
Ea îşi dezgoli dinţii. Dacă ăsta vorbeşte încă dialectul antic... Trebuie 
să se fi retras în Oorid cu mult timp în urmă. 

- Sau să fi fost crescut de părinţi care vorbeau dialectul, replică 
Azriel. 

- Nu, spuse Amren. Kelpie nu se înmulțesc. Ei violează şi tortu- 
rează, dar nu se reproduc. Legenda spune că au fost făcuţi de mâna 
unui zeu crud şi lăsaţi prin apele acestui ţinut. Creatura kelpie pe 
care ai ucis-o, fato, era probabil una dintre ultimele rămase. 

Nesta se uită din nou la Mască. 

- Ea a venit la tine, zise Rhys. Masca. 

Probabil că văzuse scena în mintea ei. 

- Încercam să îmi adun puterea, șopti Nesta, iar ei înțepeniră 
cu toţii - ea nu mai vorbise atât de clar despre puterea ei. Masca 
mi-a răspuns. 

- Cine se aseamănă se adună, repetă Feyre. Puterea ta şi Masca 
sunt atât de asemănătoare, încât a invoca pe una înseamnă să o in- 
voci şi pe cealaltă. 

-Atunci recunoşti că ţi-au rămas puterile, spuse categoric Amren. 

Nesta îi întâlni privirea. 

- Deja ştiai asta. 

Cassian interveni înainte ca lucrurile să degenereze. 

- Bine! Lăsaţi-o pe Doamna Moarte să se odihnească. 

-Nu e amuzant! spuse Nesta furioasă. 

Cassian îi făcu semn din ochi, deşi ceilalți se încordară. 

-Cred că sună bine. 

Nesta mormăi, dar era o reacție umană, iar el ar fi acceptat-o 
oricând în locul focului argintiu. În loc să fie cea care ieşise din apă, 
la conducerea legiunii de morţi. 

Se întrebă dacă Nesta ar fi fost de acord cu asta. 


$ 


Nesta rămase în palatul din piatra lunii de deasupra Oraşului 
Cioplit. Feyre sugerase că ar fi fost un loc mai bun decât holurile 
slab luminate şi roşii ale Casei Vântului. Cel puțin pentru seara asta. 

Nesta fusese prea obosită ca să se opună, să explice că acea Casă 
era prietena ei şi că ar fi îngrijit-o ca o doică. 

Abia observă dormitorul luxos de deasupra marginii muntelui, 
piscurile acoperite de zăpadă ce străluceau în lumina soarelui de jur 
împrejur, patul plin cu perne şi cearşafuri albe şi strălucitoare şi... 
Ei, bine, observase cada îngropată pe terasa de afară, apa curgând 
peste margine în prăpastie şi în cascada nesfârşită de dedesubt. 

Fuioare de ceaţă şerpuiau pe suprafaţa acesteia, îmbietoare şi 
parfumată cu lavandă, iar ea avu inspiraţia să se dezbrace de haine 
şi să intre înainte să murdărească din nou cearşafurile. Acestea fu- 
seseră deja schimbate de când dormise mai devreme - ştia, pentru 
că lăsase o urmă mare şi noroioasă pe pat când se trezise, iar acum 
erau curate. 

Nesta intră în cadă, strâmbându-se când apa îi făcu rănile să us- 
ture. Dincolo de piscuri, soarele alb-auriu se coloră în galben, cobo- 
rând spre îmbrăţişarea pământului. Nori mari şi pufoşi pluteau în 
aer, străbătuţi de o lumină de culoarea piersicii, minunaţi în con- 
trast cu cerul purpuriu. Își ridică degetele spre păr, iar când îşi trecu 
mâna prin claia încâlcită şi încă murdară, privi cerul transfor- 
mându-se în cel mai frumos apus pe care îl văzuse vreodată. Bucăți 
de alge şi noroi din mlaștină se desprinseră din părul ei, luate de 
apă peste marginea bazinului. 

Oftând, Nesta se scufundă, fața usturând-o, şi își frecă scalpul. 
leşi, cu părul încă murdar şi nisipos, şi scrută zidul de lângă bazin - 
acolo. Sticluţe cu ceea ce trebuiau să fie preparate pentru spălatul 
corpului și al părului. 

Turnă o picătură în mâini, inspirând cu nesaț parfumul de 
mentă şi rozmarin, şi îşi frecă părul. Lăsă mireasma îmbătătoare să 
o elibereze de cât mai multă încordare şi îşi înspumă cosițele dese. 
O altă scufundare în apă o făcu să se ridice din spumă. Când ieşi, se 
întinse după un săpun ce mirosea a migdale dulci. 

Nesta se spălă peste tot de două ori. Şi doar când termină se uită 
din nou la privelişte. Apusul era la apogeu, cerul fiind luminat în 
roz, albastru, auriu şi purpuriu, şi îi impuse să o împlinească, să 
alunge orice urmă a întunericului din Oorid. 

Niciodată nu mai simţise ceva asemănător puterii Măştii. Cel 
puţin, creatura kelpie păruse reală - groaza, furia şi disperarea fu- 
seseră toate sentimente obişnuite, umane. Imediat ce îşi pusese 
Masca, acele sentimente dispăruseră. Ea devenise mai mult, deve- 
nise ceva care nu avea nevoie de aer ca să respire, ceva care nu 
înţelegea ura sau dragostea, sau frica, sau tristețea. 

Asta o speriase mai mult decât orice altceva. Lipsa completă de 
sentimente și cât de bine se simţise să nu le aibă. 

Nu mărturisise nimănui asta. Contemplase Masca atunci când o 
găsiseră în camera acesteia, meditând la acel vid şi întrebându-se 
dacă purtase cineva vreodată Masca fără să invoce morţii, ci doar ca 
să îşi oprească gândurile. 

Da, ea fusese conştientă. Ucisese creatura kelpie pentru că îşi 
dorise ca ea să moară. Dar toată apăsarea gândurilor răsunătoare, 
ura şi vinovăția care o tăiau ca nişte cuțite dispăruseră. 

Şi fusese foarte ademenitor, foarte eliberator și minunat să ştie 
că Masca trebuia distrusă. Măcar ca să se salveze de aceasta. 

Dar nu putea fi distrusă. Iar ea era singura persoană care ar fi 
putut să o controleze. 

Nu conta că, dintr-un motiv oarecare, ar fi fost singura per- 
soană cu acces la ea. Toţi ceilalți ar fi fost feriţi de tentaţia şi puterea 
acesteia — cu excepția ei. Singura care avea cea mai mare nevoie să 
se ferească de ea. 

O bătaie se auzi în ușa ei, iar Nesta se scufundă în bazinul întu- 
necat, lăsând părul lung să îi acopere sânii înainte să spună: 

- Da? 

Cassian intră cu o tavă de mâncare în mână, şi se opri când nu o 
văzu în pat. Privirea i se îndreptă spre bazinul îngropat, iar ea ar fi 
putut jura că aproape scăpă tava pe covorul alb. 

- Eu... Tu! 

Faptul că nu îşi găsea cuvintele fu suficient să o scoată din gân- 
duri, să zâmbească. 

- Eu? 

El scutură din cap ca un câine ud. 

- Ţi-am adus nişte mâncare. Am presupus că vrei cina. 

- Nu există o sală de mese? 

- Există, dar m-am gândit că s-ar putea să ai nevoie să te destinzi. 

Ea îl studie, surprinsă că o cunoştea destul de bine încât să pre- 
supună că gândul de a vorbi din nou cu toată lumea şi de a se îm- 
brăca în haine potrivite era epuizant - chinuitor. O cunoştea destul 
de bine încât să înțeleagă că prefera să mănânce în camera ei şi să 
se refacă. 

Cassian își drese glasul. 

- Am s-o las acolo, zise, şi făcu semn din bărbie spre biroul de 
lângă marginea îndepărtată a bazinului, unde apa cădea de pe munte. 

Nesta se întoarse când el se îndreptă puţin cam rigid spre birou 
şi lăsă jos tava. 

- Bun! El își drese din nou vocea. Bucură-te de baie! Şi de 
mâncare! 

Gândul la Mască se transformă într-un vuiet îndepărtat. 

- Vrei să intri? 

El inspiră, dar ceva asemănător suferinţei îi străbătu chipul. 

- Eşti rănită. 

Nesta se ridică în picioare, apa curgând de pe ea, părul lipin- 
du-i-se de sâni şi nereuşind să îi ascundă sfârcurile întărite. 

- Îți par rănită? 

Cassian dădu din cap spre tăieturile cicatrizate de pe tot corpul 
şi faţa ei. 

- Da? 

Ea pufni. 

- Acum arată mai rău decât se simt. 

Cassian nu răspunse, pieptul lui ridicându-se și coborând într-un 
ritm sacadat. Cu fiecare ridicare sacadată, ea începu să simtă o zvâc- 
nire între picioare, ca şi când trupul ei ar fi răspuns trupului său. 

„Da, părea să spună corpul ei. Asta - el. Viaţă ca să îndepărteze 
Masca; viață ca să îndepărteze groaza Ooridului.“ Nevoia de a-l 
atinge, de a-i simţi căldura și forţa, zvâcni în ea. 

Dacă nu intra în bazin, atunci trebuia să se ducă la el. 

Nesta merse spre treptele bazinului îngropat, iar Cassian înțepeni. 

- Azi am crezut că ai murit, şopti el. 

Nesta ajunse la scări. 

-Şi eu. Ea urcă, expunându-și abdomenul. Şi eu am crezut că 
eşti mort. 

- Probabil că ai fost fericită. 

Nesta zâmbi, urmărind cum privirea îi cobora la fiecare parte 
dezvăluită de ea. Un alt pas pe scară îi dezvălui sexul. 

-Nu m-a făcut fericită. 

Ajunse la podeaua camerei. 

Cu ceea ce Nesta ştia că erau cinci sute de ani de voință, Cassian 
îşi ridică privirea la chipul ei când merse spre el, apa şiroindu-i 
pe trup. 

- Vrei s-o facem? şopti el. 

- Da! Ea se opri la un pas distanță, părul ud acoperindu-i tora- 
cele, şi îi fixă chipul cu privirea. Ochii lui ardeau ca nişte stele cas- 
tanii. Nesta îi aruncă un zâmbet pur Fae. Doar sex. 

Cuvintele părură să aprindă ceva, deoarece Cassian clipi. 

- Corect. Doar sex, rosti el cuvintele, însă nu cu aceeaşi uşurinţă. 

Şi încă nu se întinse spre Nesta. 

Aşadar, ea spuse: 

- Nu poate fi nimic mai mult decât sex, Cassian. 

El îşi încordă maxilarul şi păru să ducă o luptă interioară înainte 
să spună trist: 

- Atunci o să accept orice îmi oferi. Se aplecă, tot fără să o atingă 
şi îi spuse la ureche: şi am să ţi-o trag cum îţi doreşti. 

Ea își strânse degetele de la picioare pe piatră, părul picurându-i. 

-Şi dacă vreau să ţi-o trag eu? 

Cassian zâmbi la urechea ei. 

- Atunci, am să te rog să mă călăreşti până am să uit de mine. 

Ea se înmuie şi, după cum îşi strânse el aripile, îşi dădu seama că 
simţea umezeala care se forma între coapsele ei. 

Cassian îi trase încet părul ud de pe sâni. Nesta respiră sacadat 
când el îi încercui cu degetul un sfârc şi apoi o făcu din nou. 

Ea rămase fără cuvinte. Nu își amintea niciunul, nu își amintea 
nimic în afară de acel deget rotindu-se în jurul sfârcului, tot corpul 
zvâcnindu-i de dorinţă. 

Cassian o muşcă brusc de sfârc, făcând-o să scâncească. 

Disperată de mai mult, de tot corpul lui, Nesta spuse: 

- Fă ce vrei! 

Masculul îi încercui din nou sfârcul, ca un prădător care se juca 
cu cina. 

- „Fă ce vrei!“ nu pare prea captivant. Îi prinse sfârcul între de- 
getul mare şi cel arătător, gestul revendicator fiind suficient să o facă 
să îşi ridice privirea la faţa lui. El era întruchiparea aroganţei mascu- 
line, un războinic pregătit să cucerească, iar ea aproape avu orgasm 
văzându-l. Ochii lui se întunecară. Felul în care te uiţi câteodată la 
mine mă face să mă gândesc la lucruri murdare, Nesta! 

- Fă-le! Fă-le pe toate! 

EL îi strânse sfârcul până aproape de durere, iar ea se arcui în atin- 
gerea lui, rugându-l în tăcere să-i ofere mai mult, să se dezlănţuie. 

-Nu avem timp într-o singură noapte pentru toate lucrurile pe 
care vreau să ţi le fac şi să le fac cu tine. Pentru fiecare loc în care 
vreau să te ating şi să te pătrund. 

Ea îşi atinse coapsele una de cealaltă, disperată să simtă orice 
frecare. 

- Atunci, străduieşte-te! 

Cassian râse, dar ridică cealaltă mână spre sânul neatins, încer- 
cuindu-l cu degetele. Ea îi privi degetele măslinii jucându-se pe 
pielea ei albă, îl privi atingând-o ca şi când ar fi vrut să cartografieze 
fiecare centimetru al corpului ei şi ar fi avut tot timpul din lume să 
o facă. Uitându-se mai jos de talia lui, văzu că avea erecţie. 

- Vrei să mi-o sugi din nou? îi şopti el la ureche. Vrei să mă simţi 
iarăşi în gură? 

Nesta scoase un scâncet aprobator. 

- Mi-ai mai simţit gustul câteva zile mai târziu? 

Ea nu putea să-i răspundă, nu putea să dezvăluie adevărul. 

El o strânse de sfârcuri, provocând durere cât să se umezească 
de tot. 

-Tu l-ai simţit pe al meu? 

- Da! Ți-am simțit gustul câteva zile. Cuvintele i se rostogoliră de 
pe limbă şi, odată cu ele, claritatea şi pofta îi sporiră concentra- 
rea. O scoaseră din acea uluire dornică de afecțiune. Cu mâna între 
picioare, m-am gândit la penisul tău în gura mea în fiecare noapte 
de atunci. 

El mormăi, iar ea îşi trecu o mână peste sexul erect, strângân- 
du-l. Nesta îşi ridică fruntea ca să îi întâlnească privirea, dezgo- 
lindu-şi dinții. 

- M-am gândit şi la capul tău între picioarele mele, spuse ea, 
inima bătându-i cu putere, şi la cum m-ai pătruns cu limba. 

Îl strânse din nou. 

Cassian mormăi și-i mângâie cu degetele mari sfârcurile prea 
sensibile. 

Nesta puse cealaltă mână pe pieptul lui, împingându-l înapoi 
spre pat, iar el se lăsă condus de bunăvoie, lăsând-o să aleagă locul. 

- Ți-am promis că mi-o poţi trage oriunde vrei în Casă, spuse 
ea, cu o voce profundă ca un tors pe care abia îl recunoscu. Partea 
din spate a coapselor lui atinse patul, iar Cassian o opri, coborând o 
mână spre talia ei ca să o echilibreze. Dar asta nu este Casa. Res- 
piraţia lui hârşâi în jurul lor când Nesta zâmbi la chipul lui încordat. 
Deci cred că asta înseamnă că ne-o tragem unde vreau eu. 

Cassian zâmbi, iar mâna de pe talia ei cobori ca să îi cuprindă 
fundul gol, strângându-i o fesă. 

— Câtă vreme am să apuc să ţi-o trag în Casă. 

Ea zâmbi la fel de fioros ca el. 

-Bun! 

Cassian își cobori mâna mai mult, între picioarele ei, pipăind-o 
din spate. Atinse cu degetele umezeala adunată acolo și înjură, re- 
trăgându-și mâna şi ţinând-o între ei. Umezeala străluci pe cele două 
degete ale lui, iar ochii îi licăriră cu o intenţie de prădător când le 
duse la gură şi le linse, unul câte unul. 

Corpul ei suferea, adunându-se în jurul vidului, disperat după 
ceva care să îl umple. Ca el să îl umple. Ea îşi trecu degetele peste 
penisul lui, captiv încă în pantaloni. Iar când şi le trecu a doua oară, 
masculul o sărută. 

Uşor, ca să o tachineze. 

Nesta îi muşcă buza inferioară şi apoi el o trase la piept, apu- 
când-o cu ambele mâini de fund când o lipi de penisul lui. Gurile 
lor deschise se întâlniră, iar ea își simţi gustul pe limba lui, apu- 
cându-l de părul mătăsos, trecându-și degetele peste scalpul său. 

Cassian se răsuci, întorcând-o, apoi se trezi întinsă pe saltea 
când el rămase în fața ei. 

Nu o mai sărută când îi puse picioarele pe pat, îndoindu-le de la 
genunchi. Când o trase spre marginea saltelei, astfel încât sexul ei să 
fie expus. 

Îngenunche, ridicându-și aripile, şi o dezmierdă cu limba. 

Nesta gemu în acelaşi timp cu el, iar Cassian o lăsă să se zvârco- 
lească, de parcă ar fi ştiut că ar chinui-o mai mult să se unduiască, 

dar fără ceva care să o umple, până când masculul şi-ar fi dorit asta. 
O mai linse o dată, zăbovind în partea de sus, sugându-i clitorisul 
cu buzele şi muşcându-l cu dinţii înainte să o facă din nou. 

Şi din nou. 

O devora, topindu-i corpul ca pe o bucată de ciocolată pe limbă. 

Nesta nu suportă şi îşi cuprinse sânul, disperată după mai multe 
atingeri şi senzaţii. El îşi ridică privirea dintre picioarele ei şi văzu 
cum îşi atingea sânul cu mâna. Văzu și zâmbi, dinţii strălucindu-i 
alb în contrast cu roşeața ei umedă. 

-Îți place să mă vezi îngenuncheat în fața ta? întrebă el, cuvin- 
tele vuind prin mijlocul ei. O pătrunse cu limba. Mi se pare că da. 

Nesta se arcui, împingându-se mai mult în limba lui, dar Cassian 
doar râse şi îi negă ceea ce voia. O linse din nou lent, de jos şi până 
sus, iar când ajunse la partea sensibilă, își strecură două degete în ea. 

Două, nu unul, pentru că părea să ştie că ea deja îl aştepta, că îl 
voia dezlănţuit şi dur. Nesta se aplecă peste marginea patului, iar el 
o pătrunse din nou cu degetele, respirând sacadat când o întrebă: 

- Cum vrei s-o facem? 

El îşi împinse iarăşi degetele în ea, făcând-o să-i răspundă. 

- Dur, suspină ea. 

- Slavă Mamei! zise Cassian, iar Nesta auzi zăngănitul metalic şi 
foşnetul hainelor de piele, şi apoi masculul o mângâie din nou cu 
limba, dincolo de acel loc sensibil, spre stomac, spre sâni, până ce 
ajunse deasupra ei. 

Cassian o mută mai sus pe pat. Nestei nu îi păsa că își desfăcea 
picioarele pentru el; îi păsa doar că era acum dezbrăcat, iar toţi acei 
muşchi bine definiți şi pielea aurie străluceau deasupra ei. 

El cobori ca să îi cuprindă coapsele şi avea pupilele atât de mari, 
încât ea îi putea vedea partea albă din jurul lor. Deschise gura, dar 
Nesta nu voia să audă cuvinte, nu voia să ştie ce voia să spună. Îi cu- 
prinse fața cu mâinile şi îl sărută cu pasiune, atingându-i dinţii cu 
limba cât își frământară buzele. 

Vârful umflat al penisului său o înghionti, alunecând în ume- 
zeala de acolo, iar el întinse o mână ca să se orienteze. 

Când Cassian se împinse pentru prima dată, focul izbucni în ea. 
Nesta gâfâi în gura lui, muşcându-i buza inferioară când o pătrunse. 
Doar doi centimetri. 

El se opri. Era destul de mare încât întinderea să provoace o du- 
rere plăcută - atât de mare, încât ea se întrebă dacă avea să încapă 
cu totul. Cassian tremură, rămânând la intrare, ca şi când s-ar fi în- 
trebat acum același lucru. 

Ezitarea şi grija lui topiră o bucată de gheaţă din ea. Şi o făcură 
să se elibereze de orice reţinere. 

Nesta îl apucă de fund, muşchii îndoindu-se sub vârfurile dege- 
telor ei, şi îl împinse în ea. 

Doar încă doi centimetri. Doar doi centimetri, deoarece Cassian 
îşi sprijini braţele de pat, opunând rezistenţă. 

- Am să te rănesc. 

- Nu-mi pasă, spuse, şi îşi trecu limba peste maxilarul lui. 

- Mie îmi pasă, mormăi masculul, încordându-și corpul când ea 
încercă să îl tragă. Nesta! 

Ea îşi înfipse din nou degetele, sângele şi oasele ei strigând după 
el, dar Cassian refuză să se miște. 

- Nesta! Uită-te la mine! 

Luptând cu vuietul din corpul ei, se supuse. Căldura izbucni în 
ochii lui şi ceva mai mult de atât. 

- Uită-te la mine! şopti Cassian. 

Zeii să o cruțe, dar o făcu. Nu îşi putea muta privirea de la el. Se 
trezi căzând în ochii lui întunecaţi, în chipul lui frumos. 

Mişcându-şi şoldurile, mai avansă doi centimetri şi apoi se re- 
trase aproape până la margine. 

Respirația lor se sincroniză, iar Nesta rămase nemişcată sub el, 
cuprinsă de un sentiment de calm şi împlinire când şoldurile lui 
se mişcară din nou, iar Cassian o pătrunse iarăşi, puţin mai mult de 
data asta. 

Cassian se uită în ochii ei la fiecare mică împingere şi retragere. 
O întinse, umplând-o centimetru cu centimetru, iar Nesta îşi dădu 
seama că avusese dreptate să nu se grăbească pentru această primă 
împreunare. 

Retrăgându-se şi înaintând, Cassian o umplu. Nu spuneau nimic, 
doar respirau cu ochii mari, în timp ce se uitau unul la celălalt. 

Cassian se retrase din nou, mişcarea fiind destul de amplă de 
data asta, încât ea să îşi dea seama că intrase aproape complet. Se 
opri, abia penetrând-o, şi îi studie chipul. Un zeu războinic, cuce- 
ritor. Îi spusese Doamna Moarte, iar el era sabia ei. 

Cassian se aplecă să o sărute. lar când îi băgă limba în gură, o 
pătrunse pe deplin, cu o ultimă împingere. 

Nesta gemu când îl simţi cu totul, iar impactul o făcu să se dilate, 
însă ea nu putea respira destul de repede. Cassian se retrase şi se 
împinse iarăşi, mişcându-le şi mai mult corpurile pe pat. 

El gemu de data asta, iar sunetul o distruse. Nesta îi cuprinse 
spatele cu picioarele, atentă la aripi, şi îşi ridică şoldurile ca să le în- 
tâmpine pe ale lui. Masculul intră mai adânc, iar ea îşi înfipse un- 
ghiile în umerii lui. 

Pe toţi zeii! - nimic nu fusese atât de bun, atât de deplin, atât de 
plăcut. Nu simţise niciodată așa ceva. 

Cassian stabili ritmul, liniştit şi profund şi, pentru o clipă, sin- 
gurul lucru pe care îl putu face Nesta era să se sincronizeze cu el. 
Preţ de o secundă, se uită între corpurile lor spre locul în care pe- 
nisul o pătrundea, atât de gros, de lung şi de lucios din cauza ume- 
zelii ei, încât Nesta se strânse în jurul lui, orgasmul fiind aproape. 

El simţi muşchii strângându-l mai puternic şi mormăi: 

-La naiba, Nesta! 

Îi plăcu să-l vadă atât de copleșit, așa că o făcu din nou, strân- 
gându-lexactîn clipa în care opătrunsetotal. El se arcui, înfigându-şi 
degetele în pat. 

-La naiba! repetă Cassian. 

Totuşi, nu era suficient. Nici pe departe. Nesta voia ca el să strige, 
voia să fie atât de pierdut, încât să nu-şi amintească propriul nume. 

Nesta îl opri cu o mână pe piept. Doar o mână, iar el se opri la 
ordinul ei. Dacă ea voia să se oprească acolo, ar fi făcut-o. 

Gestul lui o îmblânzi suficient cât să nu reuşească să îşi ascundă 
tremurul din voce când spuse: 

- Te vreau mai adânc. 

Cassian gâfâi, privind cu frenezie când Nesta se strecură din 
brațele lui. Când se întoarse pe burtă şi își ridică fundul spre el, 
oferindu-i-se. 

Încet, scoase un sunet de dorință. Ea îşi arcui mai mult șoldurile, 
invitându-l să o ia, să se înfrupte. 

Reţinerea lui se risipi. Se năpusti asupra ei imediat, ridicându-i 
şoldurile mai mult când o pătrunse dintr-o singură mișcare. Nesta 
ţipă atunci, scoțând un sunet de plăcere pe care-l ştia răsunând din 
munți, simţindu-l cum atinse cea mai profundă parte a ei. 

Cassian se izbi în Nesta, mişcându-şi mâna de pe şoldul femelei 
spre părul ei, trăgându-i capul înapoi şi expunându-i gâtul. Ea cedă 
şi i se oferi, iar lipsa de control era îmbătătoare şi atât de plăcută, încât 
abia putea suporta. El se împinse mai tare, atât de profund în acest 
unghi, încât Nesta ar fi putut țipa din nou, ar fi putut suspina. 

Cealaltă mână a lui alunecă între picioarele ei, bărbăţia sa iz- 
bindu-se în ea, ținându-i părul într-o mână ca pe un frâu, şi plăcerea 
în cealaltă. Nesta era la mila lui, iar el ştia asta -mormăia de dorinţă, 
împingându-se atât de mult, încât testiculele i se loviră de ea. 

Atingerea mătătoasă o făcu să explodeze. 

Orgasmul o cuprinse, muşchii interiori prinzându-l strâns. 

Strigătul lui Cassian răsună prin cameră şi masculul deveni fre- 
netic de-a binelea când își dădu drumul în ea cu atâta forță, încât 
sperma se scurse pe coapsele ei. 

Apoi îşi lăsă greutatea pe spatele ei şi doar un braț pe care îl în- 
tinse ca să îi sprijine îi împiedică să se prăbuşească. 

Tremurând, Nesta nu reuşi decât să respire. 

Cassian rămase în ea, iar senzaţia era atât de frumoasă şi de 
potrivită, încât şi-l dori întotdeauna atât de adânc, sămânţa lui 
curgându-i pe picioare pentru totdeauna. 

-Pe toţi zeii! şopti el pe spatele ei, pe tatuajul făcut acolo. A fost... 

- Ştiu, gâfâi ea. Ştiu. 

Doar atât putea mărturisi. Atât putea recunoaşte. 

Prea bine. Se simţise prea bine și nimeni şi nimic nu s-ar fi putut 
compara vreodată cu asta. 

-Te-am murdărit, zise el cu vocea tremurândă. 

Ea îşi afundă faţa în pătură. 

-Îmi place. 

Cassian înțepeni, dar se retrase cu o mişcare lungă, eliberând şi 
sperma, şi încă un val se prelinse pe coapsele ei, picurând pe pătură 
când ieşi complet. Ea nu se mişcă. Nu se putea mişca. Nu voia să 
se miște. 

Îl simţi îngenunchind în spatele ei, uitându-se la fundul pe care 
încă îl ţinea ridicat, la priveliştea prezentată. 

- Nu ar trebui să mă bucur atât de mult că văd așa ceva, mor- 
măi el. 

Sânii ei se întăriră, dar întrebă sfioasă: 

-Ce anume? 

- Pe tine acoperită cu sperma mea. Sexul tău frumos. 

Ea roşi şi se lăsă pe saltea. 

- Nimeni nu l-a numit vreodată frumos. 

- Este. Este cel mai frumos pe care l-am văzut. 

Nesta zâmbi în pătură. 

- Mincinosule! 

- Acum nu te mai pot minţi, Nesta. 

Vocea lui era atât de răgușşită, încât femela se uită peste umăr. 
Cassian era tot în genunchi, iar chipul lui... Era devastat, ca şi când 
ea l-ar fi distrus şi l-ar fi lăsat aşa. 

-Ce este? întrebă Nesta, dar el cobori din pat şi se întinse spre 
hainele căzute. 

Nesta se răsuci, picioarele şi sexul ei fiind ude de esenţa lor, dar 
Cassian își puse pantalonii, luându-și cămașa, jacheta şi armele pe 
care nu îşi dăduse seama că le purta. Când îşi ridică fruntea, îi 
zâmbi şiret. 

- E doar sex, nu? 

Era cumva o capcană. Ea nu îşi putea da seama în ce fel, dar cu- 
vintele erau periculoase. Totuşi, Nesta vorbise serios. Sau, cel puţin, 
aşa îşi dorise, aşa că-i răspunse: 

- Corect! 

Lumina din ochii lui pâlpâi şi Cassian zâmbi din nou, îndrep- 
tându-se spre uşă. 

- Mulţumesc pentru partidă, Nes! 

Fl îi făcu semn din ochi şi plecă. 

Se uită la ușă, nedumerită de plecarea lui, atât de rapidă, încât 
sperma încă se mai scurgea din ea. 

Era o pedeapsă? Nu se simţise bine? Avea dovada că îi plăcuse 
între picioarele ei, dar masculii își puteau găsi plăcerea şi fără să o 
considere ceva bun. 

Încerca el să-i demonstreze ce făcuse ea tuturor masculilor? Că 
se culcase cu ei şi îi alungase? 

Nesta spusese că era doar sex, dar se gândise că ar fi putut să se 
aleagă măcar cu nişte... îmbrăţișări. Cu câteva minute în care se bu- 
cure de senzaţia corpului său lipit de al ei înainte ca mândria să o 
determine să-i poruncească să plece. 

Nesta îngenunche în pat și se holbă la ușă, liniștea fiind singurul 
ei răspuns. 


CAPITOLUL 38 


- Te-ai culcat cu el, nu-i așa? 

Întrebarea şoptită a lui Emerie o făcu pe Nesta să-şi întoarcă pri- 
virea spre ea, muşchii abdomenului tremurându-i când execută 
până la jumătate exerciţiul menit să-i întărească. Emerie, o imagine 
în oglindă în stânga ei, zâmbi atotcunoscător, remarcând șocul de 
pe chipul Nestei. Gwyn, din partea cealaltă a lui Emerie, pur şi sim- 
plu căscă ochii. 

Nesta îşi impuse să afişeze o expresie neutră şi se relaxă spre pă- 
mânt, având grijă ca muşchii abdominali să-i fie încordaţi înainte 
să-şi lipească din nou spatele de piatră. 

- De ce spui asta? 

- Pentru că tu şi Cassian v-aţi privit pătimaș în dimineaţa asta. 

Nesta se încruntă la Emerie. 

- Nu-i adevărat! 

Îi era dificil să nu se uite în partea cealaltă a ringului, acolo unde 
Cassian le arăta acum ultimelor preotese venite - două de data asta, 
Ilana şi Lorelei - cum să-şi ţină picioarele şi echilibrul. De fapt, 
Nesta îl surprinsese aruncându-i de două ori o privire de când înce- 
puse lecţia, în urmă cu două ore, dar ea avusese grijă să nu se uite 
prea mult în ochii lui. 

- Ba da, şopti Gwyn destul de încet, încât cuvintele să nu ajungă 
până la urechile Fae ale lui Cassian. 

Nesta îşi dădu ochii peste cap. 

-Ei, bine, dacă nu vrei să vorbeşti despre asta, zise Emerie la fel 
de încet, atunci măcar spune-ne ce s-a întâmplat ieri - de ce nu s-a 
ţinut nicio lecţie şi unde ai fost după-amiază? 

- Mi s-a cerut să păstrez secretul, răspunse Nesta. 

Rănile i se vindecaseră şi dispăruseră deja, uşurându-i situaţia. 

- Are legătură cu Tezaurul, spuse Gwyn, ochii ei verzi-albaştri 
observând prea multe. 

Nesta nu scoase o vorbă, iar tăcerea ei fu un răspuns. Emerie ştia 
lucrurile de bază - cât îi spusese Gwyn - şi se încruntă, dar i se 
adresă tot în şoaptă: 

- Deci tu chiar nu te-ai culcat cu el? 

Nesta mai făcu un exerciţiu pentru muşchii abdominali, ridicân- 
du-şi trunchiul spre genunchi. 

-Nu am spus asta. 

- Hmmm! se auzi Emerie. 

Nesta roşi. Emerie şi Gwyn se uitară una la cealaltă şi Gwyn fu 
aceea care o întrebă: 

- A fost bine? 

Nesta mai făcu un exercițiu, iar Cassian strigă din partea cealaltă 
a ringului: 

- Emerie! Gwyn! Dacă aţi fi făcut exerciţiile la fel de bine pe cât 
de mult vorbiti, aţi fi terminat până acum. 

Emerie şi Gwyn zâmbiră diabolic. 

- Scuze! strigară ele, şi se apucară de exerciţii. 

Nesta rămase nemișcată când Cassian îi întâlni privirea. Încor- 
darea ocupă spaţiul dintre ei doi, sunetele preoteselor ce se antre- 
nau estompându-se, cerul fiind o ceaţă albastră deasupra, iar vântul 
o mângâiere distantă pe obrajii ei... 

-Şi tu, Archeron! ordonă el, arătându-i locul unde Emerie şi 
Gwyn se antrenau acum, aparent străduindu-se să nu râdă. Mai fă 
cincisprezece! 

Nesta se încruntă la toți şi începu din nou exercițiile abdomi- 
nale. Acesta era motivul pentru care evitase să îl privească în ochi. 

Cassian îşi mută atenţia în altă parte, dar, cu fiecare ridicare, 
Nesta se trezi înăbuşindu-şi impulsul de a se uita la el. Ea pierdu so- 
coteala de trei ori. Ticălosul! 

- Ştii, Nesta, dacă ai probleme de concentrare... spuse Gwyn 
între exerciţii. 

- O, te rog! mormăi Nesta. 

Gwyn râse încet. 

- Vorbesc serios! Aseară am aflat o nouă tehnică valkyrie. Se 
numește liniştirea minţii. 

-Cum este? reuși Nesta să întrebe, trupul durând-o din cauza 
efortului de a face exerciţiile. 

- O foloseau ca să îşi potolească mintea şi emoţiile. Unele o fă- 
ceau de trei sau patru ori pe zi. Dar, de fapt, trebuie să te aşezi şi să-ți 
laşi mintea să se liniştească. Te-ar putea ajuta... să te concentrezi. 

Emerie râse pe înfundate, dar Nesta se opri, ignorând aluzia 
lui Gwyn. 

-Este posibil aşa ceva? Să îți educi mintea? 

Şi Gwyn se opri din antrenament. Zâmbetul ei provocator dis- 
păru, devenind contemplativă. 

- Ei, bine, da! Trebuie să exersezi constant, dar în cartea asta este 
un capitol întreg cu explicaţii şi l-am rezumat pentru Merrill. Im- 
plică respiraţia profundă şi conştientizarea propriului trup, apoi te 
învață cum să te relaxezi. Războinicele foloseau metoda ca să ră- 
mână calme în faţa fricilor, să se liniştească după o bătălie grea şi să 
lupte cu demonii lor interiori. 

- Războinicii illyrieni nu fac aşa ceva, mormăi Emerie. Mintea 
lor este plină de furie şi lupte. De la ultimul război, situația doar s-a 
înrăutățit. Mai ales că acum își refac armata. 

-Valkyrie considerau că emoţiile puternice le distrag în fața 
unui inamic, spuse Gwyn. Își antrenau mintea ca să fie o armă la fel 
de ascuţită ca o sabie. Ca să se poată controla, ca să ştie cum să se 
calmeze în toiul luptei, devenind inamice de neclintit. 

Inima Nestei bătu cu putere la fiecare cuvânt. Să îşi liniştească 
mintea... 

-Poți să rogi un scrib să facă nişte copii ale capitolului? 

Gwyn zâmbi. 

- Deja am făcut-o. 

- Voi trei vreţi să bârfiți sau să vă antrenați? strigă Cassian. 

Nesta îi aruncă o privire nimicitoare. 

-Să nu-i spuneți despre asta! le avertiză sora lui Feyre. Este se- 
cretul nostru. 

Nu ar fi fost surprins Cassian când ea ar fi devenit cea 
imperturbabilă? 

Emerie şi Gwyn încuviințară dând din cap când Cassian se 
apropie. Fiecare muşchi, fiecare părticică de sânge şi os din corpul 
Nestei intră în stare de alertă. Se întorsese în Casă în dimineața 
asta, teleportată de Rhys, care era prea neutru. Pe Cassian nu-l vă- 
zuse nicăieri. 

Durase treizeci de minute să ia micul dejun şi să îmbrace hainele 
de schimb din piele, de vreme ce acelea pe care le purtase în mlaştină 
erau încă ude. Cele noi erau mai mari - nu largi, ci doar un pic mai 
lejere. Nu observase cât de strâmte erau straiele ei obişnuite înainte 
să îmbrace unele mult mai comode. Nu observase cât i se dezvolta- 
seră muşchii coapselor şi ai braţelor în ultima lună, înainte să-şi dea 
seama că vechile haine îi limitaseră mişcările. 

Cassian se opri în faţa lor, cu mâinile în şolduri. 

- Vi se pare azi ceva mai interesant decât antrenamentul vostru? 

Ştia. Ticălosul ştia că discutaseră despre el. Scânteia din ochii lui 
şi zâmbetul abia schițat îi spuneau asta. 

Buzele lui Emerie tremurară de efortul făcut ca să nu zâmbească. 

- Nu! 

Gwyn era atentă când la Nesta, când la Cassian. 

- Da? i se adresă Cassian preotesei. 

Gwyn scutură din cap prea repede ca să fie nevinovată, şi își reluă 
exerciţiile abdominale, transpiraţia strălucind pe chipul ei pistruiat. 
Emerie i se alătură, amândouă lucrând atât de sârguincios, încât 
erau de tot râsul. Nesta își ridică privirea la Cassian. 

- Ce? 

Amuzamentul diabolic dansa în ochii lui. 

- Ţi-ai terminat seria? 

- Da. 

- Şi flotările? 


— Şi! 

Masculul mai făcu un pas, iar Nesta nu se putu abţine să nu se 
gândească la cum se apropiase cu o seară în urmă, cum o apucase 
cu mâinile de şolduri, cum se împinsese în ea din spate. Probabil, 
ceva se văzu pe chipul ei, pentru că el spuse în şoaptă: 

-E clar că ai avut spor, Nes. 

Sora lui Feyre înghiţi şi îşi dădu seama că ambele femele de 
lângă ea sorbeau fiecare cuvânt. Dar ea îşi ridică bărbia. 

-Când o să facem ceva util? Când începem antrenamentul cu 
arcul sau sabia? 

-Crezi că eşti pregătită să mânuieșşti o sabie? 

Emerie şuieră ușurel, dar continuă să se antreneze. 

Nesta refuză să zâmbească, să roşească, şi spuse fără să îşi mute 
privirea din ochii lui Cassian: 

-Doar tu poţi să-mi zici. 

Nările lui se umflară. 

- Ridică-te! 


Ah 


De când ieşise din acel dormitor, Cassian îşi spusese de douăzeci 
de ori că partida de sex fusese o greşeală. Dar văzând că Nesta îl 
provoca, şi simțind insinuarea ca pe o flacără sfârâitoare, nu îşi 
amintea de ce gândise astfel. 

Avea o legătură cu faptul că ea își dorea doar sex, cu faptul că 
partida asta fusese cea mai bună din viaţa lui şi efectul pe care îl 
avusese asupra lui. 

Nesta clipi. 

- Ce? 

El dădu din cap spre mijlocul ringului. 

- M-ai auzit. Dacă tu crezi că eşti pregătită să foloseşti o sabie, 
atunci dovedeşte-o! 

În mod clar, prietenele ei erau conştiente de ce făcuseră ei doi cu 
o seară înainte. Emerie nici măcar nu putea să-şi mascheze râsul, 
iar Gwyn îi tot privea pe furiş. 

- Terminați-vă exercițiile acum sau mai faceți o serie! le strigă el 
celor două femele. 

Ele încetară să se mai holbeze. 

Nesta încă îl țintuia cu privirea, transpirația şi extenuarea um- 
plându-i de culoare chipul frumos. O picătură de sudoare îi alunecă 
pe tâmplă, iar el fu nevoit să îşi încleşteze pumnul ca să nu se aplece 
şi să o lingă. 

-O să mă înveţi să lupt cu sabia? întrebă ea. 

El se îndreptă spre rastelul din partea cealaltă a ringului, iar 
Nesta îl urmă. 

- O să începem cu săbiile de antrenament din lemn. Nici mort 
nu aş lăsa o sabie de oțel în mâinile novicilor. 

Ea chicoti, iar Cassian înţepeni. 

- Dacă eşti prea copilăroasă ca să vorbeşti despre săbii fără să 
chicoteşti, atunci nu eşti pregătită să lupţi cu sabia, îi spuse mas- 
culul peste umăr. 

Nesta se încruntă, dar Cassian spuse: 

-Sunt arme mortale. El ridică tonul ca toate femelele să îl poată 
auzi, deşi îi vorbea doar ei. Trebuie să fie tratate cu mult respect. Eu 
nici măcar nu am atins o sabie adevărată în primii şapte ani. 

- Şapte ani? întrebă Gwyn în spatele lor. 

El întinse mâna spre rastel şi scoase o sabie lungă, o copie 
aproape identică a celei illyriene de pe spatele său. 

- Crezi că o sabie adevărată ar fi potrivită pentru copii? 

- Nu! spuse Gwyn. Ziceam doar... O să să ne antrenăm cu săbii 
de lemn timp de şapte ani? 

- Dacă voi trei mai chicotiţi, atunci da. 

-Nu îl lăsaţi să vă intimideze, le spuse Nesta lui Gwyn şi lui 
Emerie. 

Cassian pufni, 

- Cuvinte periculoase pentru o femeie care urmează să mă în- 
frunte în luptă! 

Ea îşi dădu ochii peste cap, dar ezită când el îi întinse sabia de 
antrenament cu mânerul înainte. 

-Este grea, observă Nesta când o luă în mâini. 

- Sabia adevărată cântărește mai mult. 

Nesta se uită peste umăr, unde mânerul sabiei lui ieşea deasupra. 

- Serios? 

- Da! El dădu din cap spre mâinile ei. Ține-o de mâner cu amân- 
două mâinile. Nu o ţine prea aproape de lamă. 

Emerie începu să tuşească, iar Nestei îi zvâcni gura un pic, dar o 
tinu - se forță să o facă. Până şi Cassian fu nevoit să îşi înece râsul 
înainte să îşi dreagă bine glasul. 

Însă Nesta făcu așa cum îi spusese el. 

- Ține-ţi picioarele aşa cum ţi-am arătat, îi zise masculul, per- 
fect conştient de toți ochii care îi priveau. 

După seriozitatea care apăru pe chipul Nestei, Cassian îşi dădu 
seama că şi ea era conştientă de importanța momentului. Pentru că 
acest moment, în care preotesele urmăreau totul, era cumva crucial. 


Esenţial. 
Hp 


Nesta întâlni privirea lui Cassian şi toate gândurile despre sex 
şi cât de bine se simţise dispărură din mintea ei când ridică sabia 
în față. 

Era ca o cheie care intra în sfârşit în broască. 

Era o sabie de lemn şi, totuşi, nu era. Era o parte din antrena- 
ment şi, totuşi, nu era. 

Cassian o învăţă opt lovituri și blocaje diferite. Îi explică faptul 
că fiecare era o mişcare individuală şi că, la fel ca în cazul lovitu- 
rilor de pumn, puteau fi combinate. Cel mai greu era să își amin- 
tească să împingă cu mânerul sabiei şi să își folosească tot corpul, 
nu doar braţele. 

-Blocajul unu! ordonă el, iar ea ridică sabia perpendicular față 
de trup, înaintea unui inamic invizibil. 

- Lovitura trei! 

Nesta roti sabia, amintindu-și să împingă mânerul idiot, şi lovi 
în jos într-un unghi. 

- Împunsătura unu! 

Altă rotație şi ea fandă înainte, lovind cu sabia în platoşa unui 
dușman imaginar. 

Toată lumea se oprise ca să privească. 

- Blocajul trei! ordonă Cassian. 

Nesta ţinu sabia cu o singură mână, ridicând-o pe stânga la piept, 
unde îi spusese el să o ţină. Asta ar fi fost mâna cu scutul, îi zisese 
masculul, şi a învăţa să o ţină lipită de trup era cheia supravieţuirii ei. 

- Lovitura doi! 

Ea trasă cu sabia o linie dreaptă în sus, tăind acel inamic de la 
vintre la stern. 

- Blocajul doi! 

Nesta se roti pe un picior, scoțând sabia din pieptul dușmanului 
ca să intercepteze o altă lovitură invizibilă. 

Mişcările ei nu aveau eleganța sau puterea lui. Erau nenaturale şi 
dura o secundă să îşi amintească fiecare pas, dar îşi spunea că avea 
nevoie de mai mult de treizeci de minute de instrucție. Cassian îi 
amintise asta destul de des. 

- Bun! El îşi încrucişă braţele. Blocajul unu, lovitura trei, împun- 
sătura doi! 

Ea se supuse şi execută mişcările mai repede şi cu mai multă ho- 
tărâre. Respirația i se sincroniza cu trupul la fiecare mişcare. 

- Bine, Nesta! Din nou! 

Nesta putea să vadă câmpul de bătălie noroios şi să audă ţipetele 
prietenilor şi ale inamicilor ei. Fiecare mişcare era o luptă pentru 
supravieţuire, pentru victorie. 

-Încă o dată! 

Cu ochii minţii, îl vedea pe regele Hybernului; vedea Cazanul și 
Corbii - vedea creatura kelpie, pe Tomas şi pe toți oamenii care rân- 
jiseră dispreţuitor în fața sărăciei şi a disperării familiei Archeron, 
prietenii care plecaseră cu zâmbete pe chipuri. 

În braţ simţea o durere distantă, secundară acelui cântec tot mai 
puternic din sângele ei. 

Era bine. Era foarte bine. 

Cassian îi ordonă să execute diferite combinaţii, iar ea se supuse, 
lăsându-le să o conducă. 

Toţi inamicii pe care îi ura şi toate momentele în care fusese ne- 
putincioasă în faţa lor clocotiră la suprafață. Şi, cu fiecare mişcare a 
sabiei, cu fiecare respiraţie, se contură un gând care răsună la fiecare 
inspiraţie, la fiecare lovitură şi blocaj. 

„Niciodată!“ 

Niciodată nu avea să mai fie slabă, la mila cuiva. 

Niciodată nu avea să mai dea greș. 

Niciodată, niciodată, niciodată. 

Vocea lui Cassian nu se mai auzi, iar lumea se opri şi doar el şi 
zâmbetul lui fioros, ca şi când ar fi ştiut ce cântec vuia în sângele 
ei, ca şi când doar masculul înţelegea că sabia era un instrument de 
control al focului din ea, mai existară. 

Celelalte femele erau mute, ezitarea și şocul lor licărind în aer. 

Lent, Nesta își mută privirea de la Cassian şi se uită la Emerie şi 
Gwyn, care deja traversau ringul. Cassian pregătise săbiile de lemn 
înainte ca ele să ajungă. 

Nicio urmă de frică nu strălucea în ochii lor, de parcă și cele 
două ar fi văzut ce văzuse Cassian. De parcă şi ele ar fi auzit cuvin- 
tele din mintea Nestei. 

„Niciodată!“ 


CAPITOLUL 39 


Focul din ea nu se stinse. 

Nesta abia reuși să lucreze după-amiază în bibliotecă din cauza 
acelui foc, a acelei energii active. Când ceasul bătu ora şase, își luă 
„rămas-bun“ de la Clotho şi se îndreptă spre scara exterioară, cobo- 
rând tot mai mult, pas cu pas. 

Nu se opri. Nu se putea opri. 

Era ca şi când ar fi fost eliberată dintr-o colivie în care nu își dă- 
duse seama că fusese închisă. 

Cu fiecare treaptă coborâtă, ea auzea cuvântul. „Niciodată!“ 

Doar norocul chior o scăpase de kelpie. Dar fusese îngrozită - la 
fel de mult ca atunci când fusese aruncată în adâncurile Cazanului, 
ca atunci când fusese cu Tomas. Cel puţin, cu Tomas, ea luptase. Cu 
kelpie, nu făcuse mare lucru înainte ca Masca să o cruțe. 

Devenise foarte temătoare. Prea docilă şi prea fricoasă. Era inac- 
ceptabil. Inacceptabil că îşi permisese să ezite, să tremure şi să se 
ghemuiască. 

Continuă să coboare, ocolind și păşind treaptă cu treaptă. 

Niciodată, niciodată. 

Nesta ajunse treapta cu numărul şase mii şi începu să urce. 


ab 


A doua zi aduse cu sine prima ploaie de toamnă, iar Cassian 
aproape se aştepta ca preotesele să nu vină la antrenament, dar ele 

erau deja în frig şi umezeală când el intră în ring. Niciuna nu se de- 
ranja să folosească magia ca să nu se ude, de parcă şi-ar fi dorit să-şi 
testeze tăria de caracter şi să depună un efort suplimentar. 

În mijlocul grupului era Nesta, cu privirea deja concentrată. 

Incapabil să îşi controleze dorinţa când văzu ferocitatea de pe 
chipul ei, nerăbdarea de a învăţa mai mult, de a se forța, Cassian îşi 
simţi sângele cald în vene. 

Seara trecută nu o căutase, decizând să doarmă la casa de lângă 
râu, în loc să riște să fie tentat. Partida de sex fusese grozavă, iar el 
ştia că, dacă nu ridica un fel de barieră, avea să-l mistuiască. Ea avea 
să-l mistuiască. 

Nesta, Emerie şi Gwyn stăteau împreună, azi participând şi alte 
trei preotese. 

- Doamnelor, le spuse în loc de salut, studiind cele unsprezece 
femele ude care aşteptau precum soldaţii să li se dea ordine pe un 
câmp de luptă. 

Roslin îşi scosese gluga, dezvăluindu-şi părul roşcat, pielea albă 
şi trăsăturile delicate. Ochii ei erau de culoarea caramelului, iar 
dacă faptul că îşi dezvăluia în sfârşit chipul o speria, ea nu lăsa să se 
vadă. Cassian studie restul rândului şi — ei, bine, asta era o noutate. 
Gwyn purta haine illyriene de piele - pe cele vechi ale Nestei, după 
mirosul lor. 

Cassian se uită bine la ele: toate erau nerăbdătoare şi atente. 

-Cred că ne mai trebuie un instructor. 


Hp 


În dimineața următoare, deși femelele se arătară reticente în 
preajma nou-venitului, Azriel rămase atât de distant şi de tăcut, 
încât se relaxară repede în preajma lui. Az deja fusese de acord să 
participe la lecţii înainte să plece să o supravegheze pe Briallyn. 

Cassian continuă să le antreneze pe Nesta, Emerie şi Gwyn. 
Ploaia nu înceta şi toți erau uzi leoarcă, dar efortul alunga frigul. 

-Deci asta chiar poate dobori un mascul dintr-o singură miş- 
care? îl întrebă Gwyn pe Cassian când el rămase în fața Nestei. 

Luaseră o pauză de la antrenamentul cu sabia, ca să își relaxeze 
mâinile, dar, în loc să stea degeaba şi corpurile să le înțepenească de 
inactivitate, masculul le arătase câteva tehnici de a scăpa dintr-o 
situaţie în care inamicul te-a imobilizat. 

Gwyn fusese distrasă astăzi. Stătuse mereu cu un ochi în partea 
cealaltă a ringului. Cassian putea doar presupune că se uita la fra- 
tele ei care, la sosire, îi schițase un zâmbet lui tinerei în loc de salut. 
Gwyn nu îi răspunsese la fel. Cassian oftă în sinea lui. Ar fi trebuit 
să o întrebe dinainte dacă s-ar fi simţit în largul ei cu Azriel aici. 
Poate că ar fi trebuit să discute cu toate preotesele despre includerea 
unui alt mascul, dar în special cu Gwyn - pe care Azriel o găsise în 
ziua aceea în Sangravah. 

Ea nu deschisese subiectul în timpul lecţiei, aruncând doar din 
când în când o privire spre Az, care rămânea foarte concentrat la 
atacurile lui. Cassian nu reuşea să interpreteze expresia de pe 
chipul ei. 

Se concentră la femelele din fața lui. 

-Mişcarea asta doboară pe oricine dacă loveşti în locul po- 
trivit. Cassian luă mâna Nestei şi o puse pe gâtul lui. În mâna lui, 
degetele ei erau prea mici şi îngheţate. Poate că îşi trecuse degetul 
mare peste dosul mâinii ei înainte să îi poziţioneze degetele. Vreţi să 
găsiți punctul ăsta de presiune. Dacă-l loviți cu destulă putere, o 
să-l faceţi pe inamic să cadă ca o piatră. 

Nesta își încordă degetele, iar el o apucă de mână. Însă ea zâmbi 
ca şi când ar fi ştiut că îl prinsese. Cassian îi strânse degetele reci. 

- Ştiu că te-ai gândit la asta. 

- N-aş face niciodată aşa ceva, spuse ea încet, privirea dansându-i. 

Cassian îi făcu semn din ochi, iar Nesta îşiluă mâna de pe gâtul lui. 

- În regulă! spuse el. Să ne întoarcem la săbii. Cine vrea să îmi 
arate din nou cele opt puncte? 


E3 


În ciuda faptului că îşi schimbaseră hainele, Nesta și Gwyn erau 
încă înghețate la o oră după ce se terminase lecţia. Culcuşită într-un 

ungher comod dintr-o parte rar vizitată a bibliotecii, Nesta sorbi 
ceaiul de mentă, lăsând căldura acestuia să îi cuprindă corpul cât 
citi capitolul pe care îl copiase Gwyn. Îi dăduse un exemplar lui 
Emerie înainte ca prietena lor să plece, obținând promisiunea illy- 
rienei de a se antrena în seara asta şi de a-şi compara notițele a 
doua zi. 

- Deci este chiar atât de uşor? întrebă Nesta, lăsând hârtiile pe 
perna uzată a canapelei. 

Gwyn, care stătea în capătul opus al canapelei, îşi întinse picioa- 
rele spre foc, veșmintele foşnindu.-i. 

-Cu siguranţă pare uşor, dar, după tot ce am citit, nu este. 

- Aici spune că trebuie doar să stai undeva comod şi în linişte, să 
închizi ochii, să respiri mult şi îţi eliberezi mintea. 

-Îți spun: celor din clanul Valkyrie le-a luat câteva luni să învețe 
lucrurile de bază şi, ca să le stăpânească, au fost nevoite să exerseze 
de mai multe ori pe zi. Dar să încercăm! La finalul capitolului scrie 
că dacă este prima dată, s-ar putea să ni se facă somn - sau chiar să 
adormim în timpul exerciţiului - dar abia mai târziu o să învăţăm 
cum să ne împotrivim somnului. 

-Mi-ar prinde bine un somn după antrenamentul de azi, mormăi 
Nesta, iar Gwyn chicoti aprobator. Nesta lăsă ceaiul pe masa joasă 
din fața canapelei. Bine! Să încercăm! 

- Am memorat paşii, deci am să te îndrum eu, se oferi Gwyn. 

Nesta pufni. 

- Bineînţeles că ai făcut-o! 

În joacă, Gwyn o lovi în umăr. 

- Ştii, e treaba mea să învăţ lucrurile astea. 

-Oricum ai fi memorat informațiile. 

- Corect. Gwyn râse, îşi termină ceaiul şi apoi se îndreptă. Stai 
într-o poziţie comodă - atentă, dar relaxată. 

-Nici măcar nu ştiu ce înseamnă asta. 

Gwyn îi arătă, mişcându-se până când coloana atinse perna spă- 
tarului, lipindu-şi picioarele de podea şi sprijinindu-şi mâinile uşor 
pe genunchi. Nesta o imită. Gwyn o studie şi apoi dădu din cap. 

- Acum, inspiră adânc pe nas de trei ori, cât numeri până la șase, 
şi expiră pe gură numărând tot până la şase. După ce inspiri a treia 
oară, închide ochii şi continuă să respiri. 

Nesta se supuse. Ca să inspire şi să expire atât de mult timp, fu ne- 
voită să se concentreze mai mult şi să facă un efort mai mare decât se 
așteptase. Propria respiraţie i se părea prea zgomotoasă şi nesincroni- 
zată cu a lui Gwyn. Respirase de două sau de trei ori? Sau de patru ori? 

- Mi se pare că te gândeşti prea mult la asta, îi şopti Gwyn. În- 
chide ochii şi continuă să respiri. Respiră de cinci ori. 

Nesta o ascultă gândindu-se că, fără să o distragă ceva vizual, 
i-ar fi fost mai uşor să-şi urmărească respiraţia. 

Nu era. Cumva, mintea ei voia doar să rătăcească. Îşi spuse să se 
concentreze la numărătoare şi la sincronizarea fiecărei respirații și 
totuşi se trezi gândindu-se la pernele de pe canapea, la ceaiul care se 
răcea, la părul ei încă ud... 

De câte ori respirase? 

-Cred că îmi pierd minţile, mormăi Nesta. 

Gwyn îi spuse să tacă. 

- Acum respiră constant şi concentrează-te la sunetele din jurul 
tău. Recunoaşte-le şi apoi ignoră-le. 

Nesta făcu întocmai. În stânga ei, auzea zgomotul paşilor şi fâ- 
şâitul veșmintelor. Cine mergea printre cărți? Ce carte... 

Trebuia să se concentreze. Să ignore sunetele. Cineva mergea în 
apropiere. Reţinu mișcarea şi, expirând, alungă gândul. În dreapta 
ei, Gwyn respira constant. 

Probabil că Gwyn se pricepea la asta. De fapt, Gwyn se pricepea 
la orice. Totuşi, nu o supăra. Dintr-un motiv oarecare, Nesta voia să 
vorbească despre prietena ei oricui ar fi ascultat-o. 

Prietena ei. Asta era Gwyn. Fusese... 

Trebuia să se concentreze. Să se relaxeze. Nesta observă cum 
respira Gwyn, alungă astfel gândul şi trecu la următorul sunet. Apoi 
la următorul. 

- Acum studiază-ţi corpul, spuse Gwyn încet. Începând de la 
cap şi coborând lent spre degetele de la picioare, analizează ce simţi. 
Dacă te doare ceva... 

- Mă dor toate după lecţia cu sabie, spuse Nesta. 

Gwyn se abținu să nu râdă. 

- Vorbesc serios. Observă dacă te doare ceva sau nu... Hârtiile 
foşniră. O, şi instrucțiunile spun şi că ar trebui să analizezi ce simţi 
tu atunci când termini. Nu să te gândești prea mult la asta, ci doar 
să recunoșşti senzația. 

Nestei nu prea îi plăcea cum suna ultima parte, dar se supuse. O 
durea totul, de la gâtul înțepenit şi până la piciorul stâng umflat. Până 
atunci, nu îşi dăduse seama din câte părticele era alcătuit corpul ei, 
toate durând-o constant, şi nici de cât de mult zgomot îi produceau 
în minte. Dar le recunoscu pe toate. Le ignoră. 

Totuși, să-şi analizeze emoţiile... Cum se simțea? Acum, obosită 
şi totodată... mulțumită să fie aici cu Gwyn. Râzând. Făcând asta. 
Dacă se gândea şi mai bine... 

- Acum o să exersăm respiraţia controlată. Inspiri pe nas şi ex- 
piri pe gură. De zece ori, apoi o iei de la început. Dacă apare vreun 
gând, îl recunoșşti şi-l ignori. Spune-i aşa: „Sunt stânca de care se 
sparge valu“. Gândurile tale sunt valul. Lasă-le să se spargă peste tine. 

Părea destul de uşor. 

Nu era. În primele clipe, Nesta numără zece respiraţii, fără să o 
deranjeze vreun rând. Dar când începu următoarea serie... 

Ce ar fi crezut Elain dacă ar fi văzut-o pe Nesta aici cu o prie- 
tenă? Gândul apăru de nicăieri. Ca şi când i-ar fi crăpat mintea, 
gândul acesta se grăbise spre ea. Ar fi fost mulțumită Elain sau ar fi 
simţit nevoia să o avertizeze pe Gwyn în privința adevăratei naturi 
a Nestei? 

Era la a cincea respiraţie. Nu, la a şasea. Stai - poate fuseseră 
doar trei. 

- la-o de la capăt dacă pierzi şirul, spuse Gwyn ca şi când ar fi 
auzit că Nesta nu mai respira constant. 

Nesta o ascultă, concentrându-se la respiraţie și nu la Elain. 

„Recunosc acest gând despre sora mea şi îl ignor.“ 

Era la a şaptea respiraţie când sora ei apăru din nou. 

„Şi, totuşi, cumva, ce ţi-a făcut trauma mea este singurul lucru la 
care te gândeşti.“ 

Avusese Elain dreptate? Feyre recunoscuse că avea şi ea o parte 
de vină, dar... Feyre nu o cunoştea pe Elain la fel ca Nesta. Sau nu 
fusese așa înainte. Înainte ca Elain să o aleagă pe Feyre. 

Înainte ca Amren să o aleagă pe Feyre. 

Înainte... 

„Recunosc gândurile acestea și le ignor.“ 

Nesta inspiră a opta oară. 

„Mă concentrez la respirație. Aceste gânduri există, iar eu le las 
să treacă pe lângă mine.“ 

Nesta respiră din nou şi îşi forță mintea să se gândească doar 
la asta. 

-Când termini următoarea serie de zece, spuse Gwyn, de 
aproape şi de departe totodată, nu-ți mai număra suflările, ci lasă-ți 
mintea să acționeze cum vrea. O să facem asta câteva clipe şi apoi 
ne vom opri. Ţelul este ca, exersând, să ajungi la perioade tot mai 
lungi de timp. 

Nesta făcu întocmai, numărând fiecare dintre cele zece respiraţii 
rămase şi simțind acea clipă de pauză ca un val care se apropia. 
Termină a zecea respiraţie. 

„Fă ce vrei, minte. Pluteşte în locurile întunecate şi îngrozitoare!“ 

Totuşi, nu se întâmplă nimic. Mintea ei zăbovi. Nu rătăci. Pur şi 
simplu... rămase pe loc. Mulțumită. Odihnindu-se. Ca o pisică ghe- 
muită la picioarele ei. 

Nemişcată. 

Doar câteva clipe trecură înainte ca Gwyn să şoptească: 

- Revino în corpul tău. Observă sunetele din jurul nostru. Fii 
atentă la senzaţia din degetele de la mâini şi picioare. 

Ciudat - era atât de ciudat să îşi găsească brusc trupul... calm. 
Distant. Ca și când ar fi reușit cumva să se detașeze. Să îl lase să se 
odihnească. lar mintea ei... 

- Deschide ochii, şopti Gwyn. 

Nesta îi deschise. Şi, pentru prima dată în viaţa ei, se simţi pe de- 
plin liniştită în propria-i piele. 


CAPITOLUL 40 


Două zile plouă neîncetat, temperatura scăzând odată cu preci- 
pitaţiile. Frunzele erau împrăştiate prin Velaris, iar Sidra era acum 
un şarpe argintiu, ascuns uneori de ceața plutitoare. Femelele îşi 
făcură apariția în fiecare zi. 

Însă numai Nesta rămase lângă el când masculul bătu la ușa mi- 
cului atelier de fierărie de la marginea vestică a Velarisului. 

Atelierul din piatră gri şi cu acoperiş de paie nu se schimbase 
în cele cinci secole de când era client fidel - de aici îşi cumpăra toate 
armele care nu erau de origine illyriană. Ar fi dus-o la un fierar illy- 
rian, dar cei mai mulţi dintre aceştia erau masculi înapoiaţi şi 
superstițioşi, care nu voiau ca femelele să se apropie de atelierele lor. 
Marele Spiriduş, rumen în obraji, care le deschise ușa, era priceput 
şi amabil, însă şi morocănos. 

- Generale! spuse masculul, ştergându-şi mâinile murdare de 
funingine de şorțul pătat din piele. 

Deschise uşa mai larg, căldura îmbietoare ieşind afară ca să îi în- 
tâmpine în ploaia rece. Ochii negri ai fierarului o scrutară pe Nesta, 
observându-i părul ud, hainele de piele şi trăsăturile calme în ciuda 
vremii îngrozitoare. 

Ea îşi însuşise şi afişase aceeaşi expresie în timpul antrenamen- 
tului de dimineaţă... şi când Cassian o invitase să îl însoțească aici în 
timpul prânzului. El le invitase pe toate femelele, dar Emerie trebuia 
să se întoarcă în Windhaven, iar preotesele nu fuseseră dispuse să 

părăsească muntele. Aşadar, numai Nesta venise cu el în micul sat ce 
se învecina la est cu oraşul şi spre mare, în vest, cu nesfârșitele câmpii. 

-Cu ce pot să te ajut? 

Cu o mână, Cassian o înghionti în spate pe Nesta şi-i zâmbi 
masculului. 

- Vreau ca lady Nesta să afle cum se făureşte o sabie. Înainte să 
pună mâna pe una adevărată. 

Fierarul o studie din nou. 

- Mă tem că nu am nevoie de un ucenic. 

- Doar o demonstraţie rapidă, spuse Cassian încă zâmbind când 
îi aruncă o privire Nestei, care se uita peste umărul lat al fierarului 
în atelierul din spatele lui. Vreau să afle de câtă muncă și pricepere 
este nevoie, adăugă el când fierarul se încruntă. Să îi arăt că o sabie 
nu este doar o unealtă de ucis, ci şi o operă de artă. 

Linguşelile aveau întotdeauna putere de convingere. Rhys îl 
învățase asta. 

Nesta îşi mută privirea la chipul fierarului şi, pentru o clipă, cei 
doi se uitară unul la celălalt. 

-Aş aprecia foarte mult orice poți să-mi arăţi în timpul tău liber, 
zise Nesta. 

Cassian încercă să nu se arate surprins de cuvintele ei politi- 
coase, de atitudinea respectuoasă. 

Replica ei păru să îl convingă, de vreme ce fierarul le făcu semn 
să intre. 

Nesta ascultă cât masculul brunet explică diversele etape ale fă- 
uririi unei săbii, de la calitatea minereului şi până la testare. Cassian 
rămase în preajma ei, punând şi el întrebări, de vreme ce ea nu prea 
vorbea. Într-una dintre rarele ocazii în care se făcu auzită, ceru per- 
misiunea să se îndepărteze de focul din camera forjei într-o parte 
mai întunecată și răcoroasă a atelierului. Dar când fierarul termină 
descrierea procesului de proiectare pentru săbiile mai ornamentate, 
Nesta întrebă: 

- Pot să încerc şi eu? La ezitarea fierarului, Nesta înaintă, ui- 
tându-se la ușa din spatele lor prin care răzbăteau sunetele forjei. Să 

bat lama cu ciocanul, adică. Dacă ai vreuna în plus. Ea se uită la 
Cassian. Ai să fii despăgubit, bineînţeles. 

Cassian dădu aprobator din cap. 

- Plătim săbiile, dacă sunt distruse. 

Fierarul o studie din nou pe Nesta, ca şi când ar fi evaluat mine- 
reul din ea, apoi dădu din cap. 

- Am câteva pe care ţi-ai putea încerca îndemânarea. 

El îi conduse înapoi spre căldură, foc şi lumină, iar Cassian ar fi 
putut jura că Nesta inspira şi expira într-un ritm perfect controlat. 
Ea totuşi se uită doar la fierar când masculul îi aduse o sabie făurită 
pe jumătate şi o lăsă pe nicovală. Frumoasă, dar obişnuită. După 
spusele lui, era o sabie banală. După o demonstraţie rapidă şi per- 
fectă, îi înmână ciocanul. 

-Stai cu picioarele aşa, spuse fierarul, iar Nesta îi urmă instruc- 
țiunile până ce ridică ciocanul deasupra unui umăr şi lovi. 

Se auzi un zăngănit, iar sabia zornăi. O lovitură stângace şi 
aproape ratată. Nesta scrâşni din dinți. 

-Nu este atât fel de uşor pe cât pare. 

Fierarul îi arătă sabia. 

-Încearcă din nou. Durează un pic să te obişnuieşti cu asta. 

Cassian nu îl mai auzise niciodată pe mascul vorbind atât de... 
blând. În mod normal, conversațiile lor erau rapide şi la obiect, fără 
formalităţi sau sfaturi personale. 

Nesta lovi din nou sabia, mai bine de data asta, dar tot jalnic. 
Cărbunii pocniră în forja din spatele lor, iar Nesta tresări. Înainte să 
poată întreba Cassian de ce, ea scrâşni din nou din dinți şi lovi sabia 
a treia oară. A patra oară. A cincea oară. 

Înainte ca fierarul să aducă un pumnal, ea se obişnuise cu mișca- 
rea. Chiar schița un zâmbet. 

- Pentru pumnale trebuie să foloseşti o tehnică diferită, îi ex- 
plică fierarul, făcând din nou o demonstraţie. 

Foarte multă muncă, pricepere şi dedicație - totul pentru o sabie 
obișnuită. Cassian scutură din cap. Când apreciase ultima dată mă- 
iestria şi munca învestite în armele lui? 

Transpirația acoperi fruntea Nestei când lovi pumnalul, acum 
mai sigură pe trupul şi loviturile ei. Mândria îi cuprinse pieptul. Iat-o, 
acea femelă care fusese creată în timpul războiului cu Hybernul. Dar 
diferită - mai concentrată. Mai puternică. 

Cassian asculta doar cu o ureche când fierarul aduse o sabie mare. 

Dar deveni atent când Nesta se aplecă asupra acesteia cu o 
mişcare lină, ciocanul lovind cu precizie. 

Lovitură după lovitură, iar Cassian ar fi putut jura că lumea se 
opri când ea se dezlănțui cu aceeaşi intensitate ca la antrenament. 

Fierarul îi zâmbi. Era prima dată când Cassian îl văzuse fă- 
când asta. 

Nesta îşi îndoi braţul deasupra ei, ţinând ciocanul în mână. Era 
un dans, fiecare mișcare coordonându-se cu ecoul tot mai intens al 
ciocanului pe lamă. Lovea sabia pe o muzică pe care nu o auzea 
decât ea. 

Cassian o lăsă să continue, ploaia şi vântul care făceau să foş- 
nească acoperişul de paie fiind un ritm distant deasupra lor, şi în- 
cepu să se întrebe ce avea să iasă din căldură şi umbre. 


ah 


Să învețe să lupte cu sabia, nu era o sarcină uşoară - trebuiau să 
exerseze, să-și antreneze mușchii și să aibă răbdare, dar Nesta, 
Emerie şi Gwyn se implicau întru totul. 

Nu, îşi dădu seama Cassian când le privi lăsând săbiile în ploaia 
rece care continuă şi a doua zi. Erau mai mult decât dispuse să înveţe: 
se antrenau cu o concentrare nou descoperită. Niciuna mai mult 
decât Nesta, care acum îşi puse sabia în rastel şi luă o bucată de pânză, 
începând să își înfășoare mâinile, rotindu-și gâtul în acest timp. 

Ei nu vorbiseră după lecţia fierarului din după-amiaza prece- 
dentă, deşi ea îi mulțumise în şoaptă la revenirea în Casa Vântului. 
Observase din nou la ea acea expresie specială, privind în gol - ca şi 
când s-ar fi concentrat la o ţintă invizibilă. Așadar, el nu o căutase 
în acea seară, chiar dacă tot corpul său și-o dorise. Însă voia să îi 

ofere timp şi să o lase să facă primul pas când era pregătită. Dacă 
l-ar mai fi dorit. 

Cassian îşi alungă astfel gândul, permițând ploii reci să îi domo- 
lească dorinţa și frica. 

În linişte, Nesta se apropie de butucul de box, un trunchi de copac 
înfăşurat cu pături groase, ca şi când ar fi înfruntat un adversar. 

Ea aruncă o privire peste umăr, la Cassian, când se opri în fața 
acestuia cu ochi întrebători. 

El dădu aprobator din cap. 

- Dacă vrei să profiţi de ultimele cincisprezece minute ca să te 
antrenezi, fă-o! 

Era singurul lucru de care avea nevoie, iar el fu prea încântat ca 
să mai spună ceva când Nesta luă poziţia de luptă şi începu să dea 


cu pumnii. 


Primul impact al pumnilor pe lemnul căptuşit fu dureros. Dar 
ea lovi acolo unde trebuia să o facă, iar degetul mare rămase unde 
fusese învățată că trebuie să îl menţină, iar când își retrase braţul, 
durerea se transformă într-o melodie. Mai lovi o dată cu pumnul, 
provocând încă un zgomot surd satisfăcător. 

Bun - îi plăcea. Să se elibereze, să dea curs energiei în acest fel. 

Respirația îi era tăioasă ca o sabie, dar ea dădu un croșeu de 
stânga, urmat de două directe cu pumnul drept. 

Nu simţea nici ploaia, nici frigul. 

Fiecare pumn îi scotea din corp frica, furia, ura şi le transmitea 
lemnului. 

Timp de trei zile, avusese sângele fierbinte. Timp de trei zile, vi- 
sase săbii, scări şi lupte. Nu reuşise să se abțină. Căzuse în pat atât de 
obosită, încât nu putuse nici măcar să citească înainte să adoarmă. 
De petrecut noaptea cu Cassian nici nu se punea problema. Nici 
măcar nu-i aruncase o privire pasională peste masă. 

Prezenţa lui Azriel era de ajutor. Acum le antrena pe ultimele 
venite, liniştit şi blând şi totuşi fără să şovăie, iar ea ar fi putut jura 

că măcar două dintre preotese - Roslin şi Ilana - oftau de fiecare 
dată când trecea pe lângă ele. 

O mică şi îngrozitoare parte din ea se bucura că nu oftau din 
cauza lui Cassian. Ea alungă şi acel gând jalnic şi egoist. 

La fel cum toată fiinţa sa era jalnică, egoistă şi dispreţuitoare. 

Unu-doi, doi-unu-unu; ea lovi încontinuu cu pumnii, trans- 
mițând lemnului toată fiinţa ei. 


Hp 


- La naiba! se auzi o voce masculină de lângă Cassian, iar el se în- 
toarse ca să îl vadă pe Lucien în bolta dinspre zona de antrenament. 

Restul preoteselor şi Azriel plecaseră în urmă cu zece minute. 
Nesta nici măcar nu observase. 

- Feyre a spus că ea se antrenează, dar nu mi-am dat seama că... 
ei, bine, se antrenează. 

Cassian dădu din cap în loc de salut, uitându-se la Nesta, care 
lovea neîncetat lemnul cu pumnii, aşa cum o făcuse în ultimele do- 
uăzeci şi cinci de minute. Intrase într-o stare pe care Cassian o 
cunoştea prea bine — una în care gândul şi trupul se uneau și lumea 
dispărea. Se elibera de ceva. 

- Credeai că își pileşte unghiile? 

Ochiul mecanic al lui Lucien ţăcăni. Chipul i se încordă când 
Nesta dădu un croșeu în bucata de lemn. Aceasta se scutură la 
impact. 

-Mă întreb dacă există unele lucruri care nu ar trebui stârnite, 
şopti el. 

Cassian îi aruncă o privire încruntată. 

- Vezi-ţi de treaba ta, focosule! 

Lucien o urmări pe Nesta atacând, pielea lui aurie pălind un pic. 

-De ce ai venit? întrebă Cassian, neputând să se abțină din a-i 
vorbi tăios. Unde este Elain? 

-Nu vin întotdeauna în oraș ca să îmi văd partenera. Ultimele 
cuvinte erau pline de nelinişte. Şi am urcat aici pentru că Feyre mi-a 
spus că ar trebui să o fac. Trebuie să pierd câteva ore înainte să mă 

văd cu ea şi Rhys. S-a gândit că probabil mi-ar plăcea să o văd pe 
Nesta la lucru. 

- Nu este o atracţie de carnaval, rosti Cassian printre dinţi. 

- Nu o fac pentru amuzament. Părul roşcat al lui Lucien străluci 
în lumina slabă a zilei ploioase. Cred că Feyre şi-a dorit să-i eva- 
lueze progresul cineva care nu a văzut-o de o vreme. 

- Şi? spuse furios Cassian. 

Lucien îi aruncă o privire disprețuitoare. 

- Ştii, nu sunt duşmanul tău. Poţi să nu te mai prefaci că eşti o 
brută agresivă. 

Cassian afișă un zâmbet care nu i se citi în ochi. 

-Cine spune că mă prefac? 

Lucien oftă prelung. 

- Foarte bine, atunci. 

Nesta dădu o nouă serie de pumni, iar Cassian ştiu că urma lovi- 
tura finală. Cele două directe de stânga şi croşeul de dreapta loviră 
lemnul atât de puternic, încât acesta se desfăcu în aşchii. 

Apoi ea se opri, cu pumnul lipit de lemn. 

În aerul rece, aburii ieşiră învolburaţi din gura femelei ce res- 
pira sacadat. 

Lent, se îndreptă şi îşi cobori pumnul, aburul unduindu-se prin- 
tre dinţi când se întoarse. El zări un licăr de foc argintiu în ochii ei. 
Apoi, acesta dispăru. Lucien înțepeni. 

Nesta se îndreptă spre cei doi masculi. Se uită în ochii lui Lucien 
când se apropie de el şi nu spuse nimic înainte să intre în Casă. Ca 
şi când nu ar fi avut nimic de spus. 

- Mama să vă cruţe pe toţi! spuse Lucien abia după ce paşii ei nu 
se mai auziră. 

Cassian deja mergea spre bucata de lemn în mijlocul căreia lovi- 
turile creaseră o adâncitură, străpungând căptuşeala şi lemnul. Stră- 
lucea. Cassian ridică două degete tremurânde spre aceasta. 

Spre locul ars, încă scânteind ca un tăciune. 

Tot stâlpul de lemn mocnea din interior. Îl atinse cu palma. 
Lemnul rece ca gheaţa se dizolvă într-o grămadă de cenușă. 

Cassian se holbă uluit şi tăcut la lemnul ce fumega șuierând în 
ploaie. 

Lucien veni lângă el şi repetă cu seriozitate în glas: 

- Mama să vă cruţe pe toți! 


CAPITOLUL. 41 


Helion, Mare Lord al Regatului Zilei, sosi în Oraşul Cioplit în 
după-amiaza următoare pe un cal înaripat. 

Îşi dorise să intre în orașul întunecat într-o trăsură aurită trasă 
de patru cai albi ca zăpada şi cu coama de foc auriu, îi spusese Rhys 
lui Cassian, dar Rhys interzisese trăsura şi caii, şi îl anunţase pe 
Helion că putea să se teleporteze sau să nu vină deloc. 

De aici şi pegasul - ideea de compromis a lui Helion. 

Cassian auzise zvonuri despre pegaşii rari ai lui Helion. Mitul 
spunea că armăsarul lui prețios se înălțase atât de mult în zbor, 
încât soarele îl pârjolise, dar uitându-se acum la animal... Ei, bine, 
dacă n-ar fi avut şi el aripi, poate Cassian ar fi fost invidios. 

Caii înaripaţi erau rari - atât de rari, încât se spunea că toate cele 
şapte perechi de cai înaripaţi de prăsilă ai lui Helion erau singurii 
rămaşi. Legenda spunea că, odată, fuseseră mai mulţi înainte de is- 
toria scrisă şi că mulți dispăruseră pur şi simplu, ca şi când însuşi 
cerul i-ar fi devorat. Populaţia lor scăzuse şi mai mult în ultimele 
mii de ani, din motive pe care nu le putea explica nimeni. 

Amarantha, care măcelărise treizeci dintre pegaşii lui Helion, pe 
lângă faptul că-i incendiase tot atâtea biblioteci, nu uşurase situația. 
Cele şapte perechi rămase de pegaşi supraviețuiseră pentru că fuse- 
seră eliberate înainte ca acoliții Amaranthei să poată ajunge la graj- 
durile lor din cel mai înalt turn al palatului lui Helion. 


424 SARAH J. MAAS 


Cea mai îndrăgită pereche a lui Helion - armăsarul negru, 
Meallan şi tovarăşa lui - nu mai făcuseră pui de trei sute de ani, iar 
ultimul mânz nu apucase să fie înțărcat înainte să moară din cauza 
unei boli pe care niciun tămăduitor nu reuşise să o vindece. 

Potrivit legendei, pegaşii veniseră de pe insula unde se afla 
Temniţa, păscând cândva pe pajişti care făcuseră de mult loc muş- 
chiului şi ceţii. Poate că acesta era unul dintre motivele împuţinării 
lor: patria dispărută şi lipsa hranei. 

Cassian își permise să-l admire pe Meallan aterizând pe pietrele 
negre ale curţii din faţa porţilor înalte de intrare în munte, coama 
armăsarului fluturând în vântul aripilor ca de abanos. În ţinutul 
spiriduşilor, puţine mai erau lucrurile care îl mai puteau face pe 
Cassian să se mire, dar armăsarul splendid, mândru, semeţ şi doar 
pe jumătate îmblânzit îl lăsa fără suflare. 

- Incredibil, şopti Rhys, aceeaşi admiraţie strălucind pe chipul lui. 

Feyre radie de încântare, iar după acea expresie, Cassian își dădu 
seama că ea avea să picteze acest animal şi, probabil, şi pe uimitorul 
său stăpân. Și Azriel clipi impresionat când armăsarul lovi pământul 
fornăind, iar Helion mângâie grumazul gros şi musculos al pegasu- 
lui înainte să descalece. 

- Bine ai venit! spuse Rhys înaintând. 

- Nu e parada pe care mi-am dorit-o, spuse Helion dând mâna 
cu Rhys, dar Meallan ştie să-şi facă o intrare impresionantă. 

El fluieră şi pegasul se întoarse grațios în ciuda dimensiunilor 
lui, bătu din aripile puternice şi se avântă din nou în văzduh ca să 
îşi aştepte stăpânul în altă parte. 

Helion îi zâmbi lui Feyre, care urmărise cu ochi mari cum armă- 
sarul intra în nori. 

-Dacă vrei, te iau la o plimbare, îi spuse el. 

Feyre zâmbi. 

-În mod normal, ți-aş accepta propunerea, dar mă tem că nu 
pot risca. 

Helion ridică din sprâncene. Pentru o clipă, Rhys și Feyre se sfă- 
tuiră în tăcere, apoi Rhys dădu aprobator din cap. 

Vocea lui Rhys umplu mintea lui Cassian după o secundă. 


Regatul flăcărilor argintii 425 


„Îi spunem.“ 

Cassian nu afişă nicio emoție. 

„De ce să riscăm?“ 

„Pentru că avem nevoie de bibliotecile lui“, zise Rhys cu seriozi- 
tate, fără să adauge „ca să găsim o cale de a o salva pe Feyre“. Marele 
lui Lord continuă: „Și pentru că tu şi Azriel aveaţi dreptate: este 
doar o chestiune de timp până când sarcina lui Feyre o să înceapă 
să se vadă. Ea mi-a acceptat scutul, dar m-ar ucide dacă i-aş sugera 
să o farmec pentru a-i ascunde pântecul“. Rhys se strâmbă. „Aşadar, 
asta este.“ 

Cassian dădu din cap. 

„Te susţin, frate!“ 

Rhys îi aruncă o privire recunoscătoare, apoi, probabil, ridică 
scutul din jurul partenerei lui pentru că mirosul lui Feyre - acel 
miros minunat - umplu aerul. Hellion făcu ochii mari, uitându-se 
direct la talia ei, unde ea îşi ţinea acum mâna pe mica umflătură. 
El râse. 

- Deci de aceea voiai să afli cum funcționează scuturile impene- 
trabile, Rhysand. Helion se aplecă să o sărute pe Feyre pe obraz. 
Felicitări amândurora! 

Feyre radie, dar zâmbetul lui Rhys fu mai puţin sincer. Dacă 
Helion observă, nu spuse nimic. Marele Lord al Zilei îi studie pe 
Cassian şi Azriel, apoi se încruntă. 

- Unde este frumoasa mea Mor? 

-E plecată, zise Az cu hotărâre. 

- Păcat! Este mult mai plăcută privirii decât oricare dintre voi. 

Cassian îşi dădu ochii peste cap. 

Helion zâmbi, luând o scamă invizibilă de pe mantia lui albă şi 
lungă, întorcându-se apoi spre Rhys. Pielea bronzată strălucea pe 
muşchii puternici ai coapselor şi picioarelor, sandalele aurii care se 
legau cu șnururi fiind inutile pe terenul acoperit de zăpadă din jurul 
lor. Marele Lord nu avea nicio armă - singurele lucruri din metal 
erau banderola din jurul bicepsului musculos, în formă de şarpe, şi 
coroana aurie cu ţepi care-i împodobea părul brunet şi lung până la 
umeri. Era imposibil să îl confunzi pe Helion cu altcineva în afară 

de un Mare Lord şi, totuşi, lui Cassian îi plăcuse dintotdeauna aerul 
lui nonșalant şi obraznic. 

- Ei, bine? îi spuse tărăgănat masculul lui Rhys. Voiai să îți caut 
o vrajă? Sau a fost o scuză ca să mă aduci în palatul plăcerilor tale 
perverse de sub muntele ăsta? 

Rhys oftă. 

- Te rog, nu mă face să regret că te-am adus aici, Helion! 

Ochii aurii ai lui Helion se luminară. 

- Unde ar fi distracţia, dacă nu aș face-o? 

Feyre îl luă de braţ. 

- Mi-ai lipsit, prietene! 

Helion o mângâie pe mână. 

- Aș nega dacă ai spune cuiva, dar și tu mi-ai lipsit, Distrugătoare 


a blestemului. 


- Palatul ăsta îmi place mult mai mult decât cel de dedesubt, 
spuse Helion o oră mai târziu, studiind stâlpii din piatra lunii şi 
draperiile translucide ce fluturau în vântul slab care nu se potrivea 
deloc cu lanţul muntos acoperit de zăpadă din jurul lor. Dincolo de 
scuturile palatului, Cassian ştia că acea adiere se transforma într-un 
vânt rece şi şuierător ce putea smulge carnea de pe oase. 

Helion se așeză oftând pe un fotoliu din faţa priveliştii nesfârşite. 

- Bine! Vrei părerea mea, acum, că am ieşit din Oraşul Cioplit? 

Feyre luă loc pe fotoliul de lângă el, dar Cassian, Rhys şi Az ră- 
maseră în picioare, îmblânzitorul umbrelor rezemându-se de un 
stâlp aproape ascuns vederii. 

- Soldaţii sunt fermecaţi? întrebă Feyre. 

Helion vorbise cu cei doi soldaţi ai Regatului Toamnei, înlănţuiți 
în camera aceea, ţinuţi în viaţă și hrăniți de magia lui Rhys, şi le 
atinsese un pic mâinile. Chipul i se încordase făcând asta, apoi şop- 
tise că văzuse destule. 

Nimic din Oraşul Cioplit nu păruse să îl tulbure până în acel 
moment. Nici stâlpii înalți şi negri şi sculpturile lor, nici oamenii 

primejdioşi care îl populau şi nici bezna locului. Dacă asta îi amin- 
tea lui Helion de timpul petrecut la Poalele Muntelui, el nu dădu de 
înţeles. Aparent, Amarantha îşi crease regatul de acolo după acesta - 
o replică jalnică, după spusele lui Rhys. 

- „Fermecaţi“ nu este cuvântul potrivit, zise Helion încruntân- 
du-se. Într-adevăr, trupurile și mişcările nu le aparțin, dar nu sunt 
vrăjiţi. Eu simt vrăjile - ca pe nişte aţe. Cei care pot să facă farmece 
simt legăturile în jurul individului. Nu am simțit aşa ceva. 

- Aşadar, ce îi controlează? întrebă Rhys. 

- Nu ştiu, recunoscu Helion cu o seriozitate neobișnuită. A fost 
mai mult o negură, nu un fir. O ceaţă, exact cum ai descris-o, 
Rhysand. Nu puteam să o apuc, nu era palpabilă ca să o spulber, dar 
era acolo. 

- Ţi se pare că e mai mult... o influenţă, şi nu o vrajă? întrebă Rhys. 

„Rahat!“ 

Helion se scărpină în barbă. 

- Nu pot să-mi explic cum, dar parcă ceața asta din jurul minții 
lor îi convinge. El se gândi la expresiile lor. Ce este? 

Feyre strânse din buze. 

- Coroana - o parte din Tezaurul Groazei. 

Şi apoi totul ieşi la iveală: despre regina Briallyn şi căutarea 
Tezaurului, implicarea lui Koschei, Masca pe care o recuperase 
Nesta. Doar secretele lui Eris în privinţa trădării lui Beron rămaseră 
nerostite. Când Feyre termină, Helion scutură încet din cap. 

-Credeam că măcar o vreme nu o să fim nevoiţi să evităm astfel 
de dezastre. 

- Aşadar, numai Harpa nu e de găsit, spuse Azriel rămânând re- 
zemat de stâlp şi învăluit de umbre. Dacă Briallyn are Coroana, este 
posibil să o aibă de ceva timp - şi este motivul pentru care celelalte 
regine au fugit în teritoriile lor. Poate au crezut că o s-o folosească 
împotriva lor şi şi-au luat tălpăşița. Poate chiar a găsit-o aici în 
timpul războiului, când toți eram distraşi de lupta cu Hybernul, şi a 
folosit-o ca să îşi retragă armata şi să tragă de timp. Poate că e mo- 
tivul pentru care i-a atras atenţia lui Koschei — asta este ceea ce vrea 
el de la ea. 

-Pare credibil, spuse Feyre, dar de ce să o folosească pe soldații 
lui Eris ca să ne atace poporul în Oorid? Din ce pricină? 

- Poate a făcut-o ca să ne anunțe că ştie că noi îi cunoaştem pla- 
nurile, sugeră Rhys. 

-Dar de unde a ştiut că o să fim în mlaștină? întrebă Cassian. 
Soldaţii aceia nu aveau puterea de a se teleporta - ar fi fost nevoiţi 
să călătorească pe jos câteva săptămâni ca să ajungă acolo. 

- Erau dispăruţi de mai bine de o lună, remarcă Feyre. 

-Nu uitaţi că și Briallyn este Creată, spuse Helion. Poate că nu-i 
în stare să vadă unde este Cazanul, dar poate să-și dea seama unde 
este Tezaurul Groazei, la fel de bine ca Nesta Archeron. Ar fi putut 
afla că Masca este în Oorid, dar nu a îndrăznit să se aventureze în 
întunericul de acolo. Este posibil să-i fi pus pe soldaţi să vă ia Masca 
de îndată ce o găsiţi. 

-Sau să ne păcălească să îi ucidem, făcându-ne astfel un inamic 
din Regatul Toamnei, spuse Cassian. 

-Dar Briallyn sigur e proastă, spuse Feyre, dacă ea crede că 
soldaţii ăia ar avea putere să învingă pe oricare dintre noi. 

Helion dădu din cap spre Feyre. 

- Ai spus că Masca este acum aici? Pot să o văd? 

- De fapt, avem nevoie de ajutorul tău, spuse Feyre. Rhys a pro- 
tejat şi încuiat camera în care se află Masca, dar aceasta a deschis 
încuietorile ca să o lase pe sora mea să intre, foarte probabil pentru 
că ea este Creată. lar dacă Nesta poate să intre, este posibil ca şi 
Briallyn să poată să pătrundă acolo. Feyre îşi băgă mâinile tatuate în 
buzunare. Îi poți arăta Nestei cum să o protejeze? Poate cu mai 
multă... vigoare? 

- Vigoare? întrebă Rhys ridicând o sprânceană. 

- Vigoare, spuse Feyre, încruntându-se la el. Nu putem fi toţi la 
fel de expresivi ca tine. 

Rhys îi făcu semn din ochi. 

-E bine că ţi-a fost de folos, dragă Feyre. 

Cassian alese să ignore aluzia răutăcioasă şi licărul excitării lor. 
Totuși, Helion chicoti. 

Azriel îşi drese glasul. 

- Nesta aşteaptă. 

-Este aici? 

Helion aproape străluci auriu. 

- Da, îi răspunse Feyre simplu, ridicându-se de pe fotoliu. 

Cassian nu rată privirea arzătoare pe care Marea Doamnă i-o 
aruncă lui Rhys când trecu pe lângă el, îndreptându-se către came- 
rele din capătul nordic al palatului. Şi nici râsul lui Rhys, plin de 
promisiuni senzuale. 

El nu reuşi să-şi domolească durerea din piept pe care i-o pro- 
vocau intimitatea lor obișnuită, afecțiunea evidentă și iubirea. De- 
parte de a fi doar sex. 

Helion veni din urmă, făcând comentarii despre frumusețea pa- 
latului. Cassian îl ignoră, prea ocupat de gândul că Nesta nici măcar 
nu se deranjase să obiecteze când el plecase din patul ei. Şi că, de 
atunci, nu-l mai abordase. 

Masculul se abţinuse, mai ales de când ea părea să se epuizeze în 
timpul antrenamentului, căutând răspunsuri pentru ce-i neliniştea 
mintea şi sufletul. Dar el nu reuşise să nu îşi amintească partida de 
amor şi imaginea ei, spatele încă ridicat când stătea pe pat, sexul ei 
frumos umflat și strălucind, ud de sămânţa lui. 

- Tu la ce te gândeşti? rosti Helion tărăgănat, când se apropiară 
de o uşă închisă din lemn. 

Cassian se îndreptă. Nu îşi dăduse seama că gândurile lui îl fă- 
cuseră să emane un asemenea miros. Zâmbi. 

-La mama ta. 

Helion chicoti. 

- Întotdeauna uit cât de mult îmi placi. 

- Mă bucur să îţi reamintesc! 

Cassian îi făcu semn din ochi. 

Feyre ajunse la uşă, bătu, iar apoi apăru ea - Nesta. 

Se aşeză la masa unde era Masca, cu o carte deschisă în faţă. 
După viteza cu care închise cartea, Cassian îşi dădu seama că citea 
unul dintre romanele pe care le schimba cu Emerie şi Gwyn. 

Cassian se trezi încordându-se când Helion intră în cameră, iar 
Nesta se ridică în picioare. Astăzi purtase o rochie de un albastru 

închis - prima dată într-o lună în care o văzuse îmbrăcată astfel. Nu 
mai atârna pe ea. Câştigase destul în greutate încât corsajul să se 
muleze din nou, iar sânii mari să iasă grațios peste decolteu. 

Helion îşi plecă fruntea, întruchiparea graţiei manierate. 

- Lady Nesta! 

Nesta făcu o reverență, dar îşi îndreptă privirea la Feyre. 

- Lady? 

Feyre ridică din umeri. 

- Este politicos. 

Nesta se uită în ochii lui Cassian. 

- Acum înţeleg de ce titlul ţi se pare deranjant. 

El zâmbi, iar Helion clipi — ca şi când ar fi fost şocat că ea uitase 
că se afla înaintea unui Mare Lord. 

Însă Nesta trecuse pe lângă Helion şi, prima dată când se întâl- 
niseră, nu fu deloc impresionată. 

- Niciodată nu devine mai uşor, îi spuse Cassian. 

Nesta se întoarse din nou spre Helion, studiind coroana cu ţepi 
şi mantia lungă și albă. 

-Calul înaripat care a zburat mai devreme era al tău? 

Zâmbetul lui Helion era de o frumuseţe cultivată. 

-Este cel mai frumos armăsar al meu. 

-Este minunat! 

-Şi tu eşti minunată! 

Nesta își înclină capul când Cassian se trezi cu respirația aproape 
tăiată, aşteptând răspunsul ei. Feyre şi Rhys păreau să încerce să nu 
râdă, iar Azriel era întruchiparea plictiselii reci. 

Nesta îl studie pe Helion destul de mult timp, aşa că el se fâstâci. 
Un Mare Lord se fâstâci sub privirea ei. 

- Mulţumesc pentru compliment! Fu absolut tot ce spuse ea 
în cele din urmă. 

Răgazul în care îl studiase pe Helion fusese pauza unui curtean 
care analiza cum să lovească mai bine. 

Helion se încruntă un pic. 

Rhys îşi drese glasul, amuzamentul licărind în ochii lui. 

- Ei, bine, iat-o! zise şi arătă spre movila de catifea neagră de pe 
masă. Nesta? 

Ea dădu materialul la o parte. Aurul vechi şi bătut licări, iar 
Helion sâsâi când o putere rece şi ciudată umplu încăperea, şuierând 
ca o briză rece. 

Helion se întoarse spre Nesta, toată senzualitatea dispărând. 

- Tu chiar ai purtat asta şi ai supravieţuit? Nu era o întrebare care 
aştepta un răspuns. Acoper-o din nou, te rog! Nu o pot suporta. 

Rhys îşi strânse aripile. 

- Atât de grav te afectează? 

-Nu îşi trece ghearele reci pe simţurile tale? întrebă Helion. 

- Nu la fel de mult, spuse Feyre. Îi simţim puterea, dar nu ne de- 
ranjează prea mult pe niciunul dintre noi. 

Helion tremură, iar Nesta aruncă materialul peste Mască de parcă 
acesta i-ar fi ascuns prezența. 

- Poate un strămoș de-al meu a folosit-o cândva, iar costul aces- 
tui gest este înscris în sângele meu. Helion expiră tremurând. Bine, 
Nesta, care nu eşti Lady. Dă-mi voie să îţi arăt nişte trucuri de pro- 
tecție şi mai ingenioase pe care Rhysand nu le ştie. 


Hh 


La sfârşit, Helion creă protecțiile şi le legă de sângele Nestei 
printr-o înțepătură cu Povestitorul-Adevărului, iar Cassian se trezi 
încordat văzând picătura de sânge. Simţindu-i mirosul. 

Făcu un efort să îi spună propriului trup că nu era nicio amenin- 
tare, că acţiunea era voită, că ea era în regulă. Dar asta nu îl îm- 
piedică să scrâșnească din dinţi suficient de zgomotos încât Feyre 
să-i şoptească fără să fie auzită de Nesta şi Helion: 

-Ce e cu tine? 

- Nimic, răspunse Cassian mormăind. Nu mai fi atât de băgă- 
cioasă, Distrugătoare a blestemului. 

Feyre îi aruncă o privire piezişă. 

-Te porţi ca un animal în cușcă, zise strâmbând din buze. Eşti 
gelos? 

- Pe Helion? îi răspunse Cassian pe un ton neutru. 

-Nu mai văd pe nimeni altcineva în camera asta care să-mi țină 
acum sora de mână şi să-i zâmbească. 

Ticălosul chiar asta făcea, deşi Nesta rămânea serioasă. 

- De ce aş fi gelos? 

Feyre pufni în râs. 

Cassian nu reuşi să-și reprime zâmbetul, făcându-l pe Azriel să 
se uite nedumerit. Cassian scutură din cap chiar în clipa în care 
Nesta își retrase mâna din cea a lui Helion şi întrebă: 

- Deci asta a fost tot? 

- De îndată ce plecăm din camera asta, nimeni altcineva nu o să 
poată să intre. Nici măcar tu, dacă nu îmi deblochezi protecţiile. 

Nesta oftă uşor. 

- Bun! 

-Am să-ţi arăt vraja de deblocare, spuse Helion, dar ea se înde- 
părtă de el. 

- Nu! spuse brusc Nesta. Nu, nu vreau să o ştiu. 

Se lăsă tăcerea. 

- Dacă Briallyn caută Masca, dacă ea mă prinde, nu vreau să ştiu 
cum să o eliberez, zise Nesta fără să se adreseze cuiva anume. 

Era înţelept, chiar dacă îl dezgusta să se gândească la asta, dar ar 
fi putut jura că era o minciună. Ar fi putut jura că Nesta nu voia să 
aibă acces la informaţie - singură. 

Ca şi când Masca ar fi putut s-o ademenească. 

-Este în regulă, zise Rhys. Helion poate să-mi demonstreze mie, 
iar dacă o să avem nevoie de informaţie, am să-ţi arăt. Rhys întinse 
o mână spre Helion, indicându-i cum prefera să i se arate vraja. 
Degetele li se împletiră, privirile lor devenind goale, apoi Rhys 
clipi. Mulţumesc! 

-Trebuie să îl anunțăm pe Eris de reapariţia soldaţilor lui, spuse 
Azriel. Şi de ceea ce le-am făcut. 

Cassian îşi studie familia şi prietenii. 

- Cât de multe îi zicem lui Eris? Îi spunem că avem Masca? 

Întrebarea pluti în aer. 

- Încă nu, spuse Rhys şi dădu din cap spre Cassian. Fă-i mâine o 
vizită lui Eris. Rhys gesticulă spre Nesta. Tu ai să-l însoţeşti. 

Nesta înțepeni, iar Cassian încercă să nu se holbeze. 

- De ce? întrebă ea. 

- Pentru că îţi place să te joci, zise Rhys. Fără îndoială, observase 
cât de uşor făcuse față mai devreme încercărilor lui Helion de a 
flirta. Rhys ştia cum să folosească o unealtă disponibilă. Dar este 
alegerea ta, adăugă el. 

Cassian își drese glasul. 

- Mie-mi convine. 

Spre surprinderea lui, Nesta nu obiectă. 

- Vreau să aflu cu certitudine dacă Briallyn are Coroana, spuse 
Azriel. Am să mă duc mâine în teritoriul oamenilor. 

- Nu! rostiră Feyre şi Rhys în acelaşi timp. 

Azriel miji ochii. 

- Nu ceream permisiunea. 

Rhys rânji. 

- Nu contează. 

Az deschise gura ca să obiecteze, dar Feyre spuse: 

-Nu te duci, Azriel! Dacă Briallyn are Coroana şi te prinde, 
chiar dacă bănuieşte doar că eşti în apropiere, cine ştie ce ar putea 
să-ţi facă? 

- Ai puţină încredere în mine, Feyre, spuse Az. Pot să mă ascund 
destul de bine. 

-Nu ne asumăm niciun risc! zise Feyre poruncitor. Retrage-ţi 
spionii! 

-Pe naiba! 

Cassian își adună puterile, dar Feyre nu cedă. 

-Informațiile de la spionii tăi - de la orice spioni - nu pot fi de în- 
credere dacă e în joc Coroana. Amren a spus că are nevoie de apro- 
piere ca să intre în mintea cuiva. Păstrăm distanţa față de Briallyn. 

Azriel se enervă şi se întoarse spre Rhys. 

-Şi tu eşti de acord cu ea? 

-Este Marea ta Lady, spuse cu răceală Rhys. Ce spune ea este lege. 

Az se uită la el şi la Feyre. Stabili că ei erau de nedespărțit, un zid 
impenetrabil împotriva căruia furia lui nu avea decât să se spargă 
de nenumărate ori. 

În liniştea tensionată, Helion dădu din cap spre holul strălucitor 
de afară. 

- Aş vrea să plec din prezența odioasă a Măştii şi poate să mă 
bucur de palatul tău, Rhysand. A trecut mult timp de când n-am 
mai fost într-un palat atât de liniştit. Dacă îmi permiți, am să rămân 
aici o oră sau două. 

- Te deranjează ceva acasă? întrebă Rhys, mergând lângă Marele 
Lord. 

Cassian surprinse privirea Nestei când părăsi camera, iar ea îşi 
luă cartea înainte să îi urmeze afară. Feyre ieşi cu Azriel, şoptind cu 
o mână tatuată pe umărul lui. 

-Ce citeşti azi? o întrebă Cassian pe Nesta. 

-O scurtă istorie a marilor asedii, de Osian. 

El mai că se împiedică. 

-Nu e un roman? 

- După ce mi-ai lăsat Dansul luptei, mi-am dat seama că am multe 
de învățat. Aseară i-am cerut Casei să îmi dea ceva ce ai putea citi tu. 

- De ce? 

Nesta îşi puse cartea la subraţ. 

-Ce rost are să învăţ tehnici de luptă, dacă nu le cunosc adevă- 
ratul scop şi utilitatea? M-ai instrui cu o armă şi aş fi doar atât: arma 
altcuiva. Vreau să ştiu cum să o folosesc - adică singură. Şi altele. 

Cassian rămase tăcut cât urcară scările, urmându-i pe Helion şi 
Rhys, care discutau în fața grupului. 

- Ai de gând să conduci o armată, Nes? 

-Nu o armată, zise, şi-i aruncă o privire piezişă. Poate o mică 
unitate de femele. 

Era foarte serioasă. 

- A preoteselor? 

-Nu ştiu dacă mi s-ar alătura, dar... Sunt sigură că mai sunt şi al- 
tele care ar putea să o facă. Acum sunt nemuritoare sau pe aproape. 
Am suficient timp ca să fac planuri pentru viitorul îndepărtat. 

Lui i se strânse inima. Să facă planuri de viitor. Era un semn al 


naibii de bun. 


După cină, Cassian ciocăni la ușa dormitorului Nestei din Casă. 
Ea nu i se alăturase lui şi lui Azriel, deşi probabil fusese mai bine aşa. 

Marele Lord şi Marea Lady din Regatul Nopţii îl înfruntaseră 
pe îmblânzitorul umbrelor în după-amiaza aceasta şi ieşiseră 
triumfători. 

Poate „triumfători“ nu era cuvântul potrivit, dar cearta se termi- 
nase cu încuviințarea şovăitoare a lui Azriel de a nu o spiona pe 
Briallyn pentru moment, rămânând pe gânduri în timpul cinei. 

Vocea Nestei răsună prin uşă. 

- Intră! 

O găsi în pat, cu o carte sprijinită pe genunchi. Părea să fi revenit 
la romane. 

- Fără cărţi de război? o întrebă, şi ridică cele trei cărți pe care le 
adusese cu el - motivul prezenţei aici. Scuza lui. 

-Doar în timpul zilei. Ea se ridică, strângând pătura în jurul ta- 
liei. Ce sunt alea? 

-Mai multe cărți de care am crezut că ai putea fi interesată, îi 
răspunse, şi le lăsă pe birou. 

Nesta dădu uşor din cap, cosița-i lungă atingându-i-se de piept. 
Purta o cămaşă de noapte cu mâneci lungi şi, chiar dacă nu era foc 
în şemineu, în încăpere era cald. Ca şi când Casa ar fi observat că 
nu îi plăcea focul şi o încălzea altfel. 

Cassian se forță să se miște de lângă birou ca să se îndrepte din 
nou spre uşă. 

- Ție nu ţi-a plăcut? zise Nesta înainte ca el să ajungă la boltă. 

Masculul se întoarse încet. 

- Ce? 

O roşeaţă îi coloră obrajii când îşi ridică bărbia. 

-Partida de sex. 

El înghiţi în sec. 

- De ce mă întrebi asta? 

Nesta înghiţi în sec. Era... La naiba, chiar era atât de nesigură 
de el? 

- Ai plecat repede. Şi nu m-ai mai căutat. 

„Am plecat repede pentru că trebuia să păstrez intacte nişte 
părți din mine.“ 

- Ai fost concentrată la antrenament. 

În ochii ei licări ceva asemănător ofensei. 

- Bine! Atunci, noapte bună! 

-Nu asta am vrut să spun. La naiba, Nesta! Cassian veni lângă 
pat, iar ea se îndreptă din nou, uitându-se la el de jos. Cum aș fi 
putut să fiu atât de egoist să te mai rog să facem sex, când erai atât 
de concentrată la antrenament? 

- Nu este o rugăminte dacă ambele părți îşi doresc asta, spuse ea. 
Iar eu pur şi simplu mi-am făcut griji că... nu ţi-a plăcut la fel de 
mult ca și mie. 

-Crezi că nu te-am căutat pentru că nu m-am simţit bine? Când 
Nesta nu spuse nimic, el îşi sprijini mâinile pe lângă ea și se aplecă 
să îi şoptească la ureche, inspirându-i mirosul. Mi-a plăcut prea 
mult. M-am gândit la asta zile la rând. 

Nesta tremură, iar el zâmbi cu buzele pe pavilionul moale al ure- 
chii ei. Lui îi plăcea să vadă exteriorul acela îngheţat spărgându-se, 
să vadă cum o înduioșa. 

- Te-ai atins noaptea, gândindu-te la asta la fel ca mine? 

Bărbia Nestei cobori puţin când dădu din cap, iar el văzu cu 
coada ochiului un licăr al dinţilor ei când îşi muşcă buza de jos. 

- Te-au făcut degeţelele alea să te simți la fel de bine ca ale mele? 

Ei i se poticni respiraţia, dar nu răspunse. El ştia că nu voia să îi 
dea satisfacție. Îi mușcă ușor lobul urechii, făcând-o să suspine. 

- Ei, bine? 

- Nu ştiu, şopti ea. Ar trebui să repet experienţa. 

- Hmm! Cassian își cobori gura, sărutând-o sub ureche. Penisul 
i se întări, deja împingându-i-se în pantaloni. Să facem o comparaţie? 

Ea scânci, iar el urcă în pat, peste picioarele ei. Sângele îi străbă- 
tea cu vigoare tot corpul, în acelaşi ritm cu pulsaţia din pantaloni, 
iar el se îndepărtă de gâtul ei ca să îi vadă ochii plini de dorinţă. 

Lumea se linişti, iar ea îl fixă cu privirea cât îi trase încet pătura 
spre talie. Cămașa de noapte îi era încreţită pe coapse, iar el își 
trecu o mână peste una dintre ele, mângâindu-i cu degetul mare 
mușchii netezi. 

-De ce nu-mi arăţi cum te atingi, Nesta? Apoi am să-ţi aduc 
aminte cum te ating eu. El îşi dezgoli dinții într-un zâmbet şiret. Îmi 
poți spune cum e mai bine. 

Ea inspiră, sânii rotunzi zărindu-se prin cămaşa de noapte. Lui 
Cassian îi lăsa gura apă, corpul tremurându-i din cauza efortului de 
a nu-i săruta. 

Nesta păru să îi înțeleagă toate mișcările și dorinţa. Ochii ei lică- 
riră ca focul. 

-Cât eu... mă pipăi, nu ai voie să mă atingi. Ea zâmbi feroce. Şi-ţi 
este interzis să te pipăi. 

Pielea lui se încălzi, întinzându-se prea mult peste oase. 

- Bine! 

Cassian aşteptă ca Nesta să se culcușească între perne, dar ea 
apucă tivul cămăşii de noapte ca să şi-o scoată peste cap, făcând-o 
ghem înainte să o arunce pe podea. 

Toate gândurile i se împrăştiară când ea se rezemă acolo, dez- 
brăcată, sânii frumoşi cu sfârcuri tari aşteptându-l, carnea ei mă- 
tăsoasă aproape strălucind. Şi între picioarele ei... Nesta îşi ridică 
puţin genunchii, depărtându-i. Dezvăluindu-se. 

Cassian scoase un sunet de parcă ar fi fost îndurerat. Sexul ei roz 
licări, mirosul îmbătător şi seducător al acestuia chemându-l. Tre- 
buia să îl guste, să o simtă pe limba și penisul lui... 

- Fără atingeri, spuse Nesta mieros, când el își coborî mâna spre 
pantaloni, disperat să se atingă acum, că o văzuse expusă, goală sub 
luminile fae. 

Cassian respiră sacadat, apoi rămase fără suflare când Nesta îşi 
plimbă două degete delicate pe corp, oprindu-se asupra acelui punct 
sensibil pe care-l încercui lent. 

Nesta începu să respire greoi, dar îl privi cum o urmărea când mai 
făcu un cerc, apoi cobori mai jos. Lent şi chinuitor, mâna-i alunecă 

spre vagin înainte să-și îndoaie încheietura şi să-şi strecoare dege- 
tele înăuntru. 

Cassian mormăi, mişcându-şi uşor şoldurile acolo unde stătea 
îngenuncheat, iar ea îi aruncă o privire dojenitoare. El încremeni, 
incapabil să se mai gândească la altceva în afară de cele două degete 
ale ei când ea se pătrunse din nou şi gemu. Le scoase strălucind de 
umezeală, iar Cassian gâfâi când Nesta repetă gestul şi a treia oară, 
mai adânc și mai lent. 

-Asta fac eu când mă gândesc la tine în fiecare seară, şopti ea, 
mişcându-şi degetele într-un du-te-vino încet şi constant. 

Dacă l-ar fi atins măcar, el ar fi avut orgasm. Dar Cassian mormăi: 

- Fă-o mai repede. 

Ea tremură de parcă vorbele lui ar fi fost o atingere fizică și se su- 
puse. Amândoi gemură de data asta, iar masculul se trezi spunând: 

-Te rog! 

Nu ştia ce însemna asta - doar că trebuia să o atingă. 

Nesta îi zâmbi cu un amuzament felin. 

-Încă nu. 

Ea își duse din nou mâna între picioare. 

-Îmi imaginez că mi-o tragi de nenumărate ori. Dur, aşa cum 
am mai făcut-o. 

El nu putea respira, nu putea decât să se holbeze la mâna ei, la 
chipul istovit de plăcere. 

-Mi te imaginez mai puţin răbdător decât prima dată, pene- 
trându-mă profund, zise, şi dădu viață cuvintelor înfigându-şi rapid 
degetele. 

-Nu vreau să te rănesc, spuse el, rugându-se Mamei şi Cazanului 
să nu o ia razna. 

-Nu ai să mă rănești, zise, şi-şi mângâie punctul sensibil cu mâna 
cealaltă. Vreau să te dezlănțui. 

Dorinţa îl făcu pe Cassian să scoată un sunet surd. 

Ea râse răutăcios. 

- Vrei să vezi cum am orgasm? Sau să mă guşti? 

-Să te gust. 

Ar fi implorat şi, stând pe cărbuni aprinşi, să o atingă o dată cu 
limba. 

Ea îşi depărtă şi mai mult picioarele. 

- Atunci gustă-mă, Cassian! 

Auzind-o spunându-i pe nume, masculul se cutremură. O apucă 
de coapse şi i le depărtă larg, apoi îi atinse vulva cu gura, lingând-o 
de jos până sus dintr-o singură mișcare lungă şi senzuală. 

Nesta gemu, mai tare decât prima dată, iar el nu făcu decât să-i 
apuce din nou picioarele, punându-le pe umerii lui când îşi afundă 
faţa în ea. 

Cassian nu mai fu blând, şi nici nu o mai tachină. Se înfruptă cu 
limba, buzele şi dinţii, fiecare strop din dulceaţa ei făcându-i vuietul 
din sânge să-i inunde ființa ca un val. Nesta se împinse în el, gâdi- 
lându-i atât de mult aripile cu degetele de la picioare, încât mas- 
culul fu nevoit să se oprească o clipă ca să nu ejaculeze din cauza 
atingerii. Urma să o înveţe mai târziu cum să îi mângâie aripile. 
Pentru că voia ca ea să îi atingă aripile, să afle unde să îl mângâie în 
timp ce o penetra, ca să ejaculeze atât de puternic încât să vadă 
stele; să afle unde să îl mângâie chiar dacă nu o penetra, ca să ejacu- 
leze în mâna sau în gura ei. 

O pătrunse cu limba, valurile orgasmului adunându-i-se deja 
pe sub piele, în coloană. Prea devreme - nu voia să ejaculeze prea 
devreme. 

Se forță să respire. Să se retragă. Faptul că o vedea pe perne, 
goală şi expusă în faţa lui, mai că-l făcea să ejaculeze. 

Dar el îşi scoase cămaşa şi pantalonii. 

Abia după rămase gol şi, în genunchi între picioarele ei, cu pe- 
nisul în erecţie, o întrebă: 

-Ce alegi, Nesta? Degetele, limba sau penisul? o întrebă, şi-şi 
strânse bărbăţia în pumn, masturbându-se cu o mişcare lentă, 
aproape dureroasă. 

Nesta îl urmări cu ochi mari, ca şi când și-ar fi amintit cum îl 
simţise în ea. 

-Ce ai zice de o comparaţie? reuşi să-i răspundă, fără urmă de 
aroganță în privire. 

El se masturbă din nou, savurând poticneala suflării ei. 

- Cum doreşti! Fac ce vrei. 

Ştia că vorbea ca un nesăbuit, că îi oferea prea mult. 

Dar ea se uita doar la penisul lui. 

- Pe ăla-l vreau! Acum! 

Cassian mormăi o rugăciune de mulțumire Mamei și se aplecă 
peste ea, sprijinindu-se pe braţe. 

- Bagă-l în tine! 

Când Nesta îl apucă, el se arcui, scrâşnind din dinţi. Ea zâmbi 
când îl văzu, şi-şi mişcă mâna cu aceeași vigoare de care dăduse do- 
vadă masculul, doar ca să îl chinuie. Apoi îl îndrumă spre in- 
trarea umedă. 

Nu aşteptă de data asta. Nu începu tandru, pentru că îi spusese 
că îşi dorea contrariul. 

Cassian se înfipse în ea. 

Nesta gemu şi ţipă în acelaşi timp, iar el se trezi scoțând un sunet 
asemănător când căldura ei mătăsoasă îl învălui. Era perfect de 
strâmtă. Ca şi când ar fi fost făcuţi unul pentru celălalt. 

Cassian se retrase lent şi o pătrunse din nou adânc. Ea îşi înfipse 
unghiile în umerii lui, ignorând durerea şi simțind plăcerea când 
îl zgârie. 

El se mai retrase o dată, coborându-şi capul ca să îşi vadă pe- 
nisul ieşind din ea, strălucind de umezeală - şi o mai penetră o 
dată. Fiecare centimetru din vaginul ei fierbinte și strâmt erau un 
paradis şi un chin, iar Cassian avea nevoie de mai mult, trebuia să o 
pătrundă mai adânc, să se furişeze atât de mult în ea, încât să nu se 
mai poată desprinde unul de celălalt. 

Nesta îi zgârie pielea cu unghiile, mirosul sângelui său umplând 
aerul. El se aplecă să o sărute şi ea deschise imediat gura, iar Cassian 
o lăsă să îi guste limba, mișcând-o pe a lui în același ritm cu şoldurile. 

Nesta îi cuprinse limba cu buzele, sugând-o aşa cum îi supsese şi 
penisul, iar rațiunea dispăru în neant. Trăgând-o spre el, Cassian în- 
genunche, picioarele ei cuprinzându-i talia când se împinse tot mai 
adânc în ea. Nesta îşi dădu capul pe spate, dezvăluindu-și gâtul, iar 
masculul i-l muşcă la mijloc, suficient de tare încât să-i lase un semn. 

Nesta se mişcă pe penisul lui, iar el se împinse tot mai adânc în 
ea, trecându-şi dinții pe gâtul ei. 

Femela îşi luă mâinile de pe umerii lui, ca să îşi cuprindă sânul, 
iar el aproape ejaculă când o văzu ridicându-l spre el, poruncindu-i 
în tăcere. 

Cassian îi linse sfârcul, iar ea se frecă de el, muşchii delicaţi din 
interior strângându-se puternic. „La naiba!“, şopti masculul. Nesta 
râse încetişor şi o făcu din nou. 

Apoi nu urmară decât dezlănţuirea limbii şi a dinţilor pe sânul 
ei, loviturile aproape sălbatice ale penisului în strâmtoarea caldă, 
ritmul şoldurilor Nestei când îi întâmpină fiecare mişcare, ca şi 
când ar fi încercat să îl bage mai adânc. El îi lăsă în pace sânul ca să 
o muște de gât și de umăr, unind trupurile lor şi contopindu-le 
într-o singură fiinţă în timp ce o pătrunse mai mult, mai puternic. 

Apoi degetele ei îi găsiră aripile. Atingerea nu fu dură, ci blândă - 
o mângâiere atât de blândă, timidă şi minunată, încât el strigă. 

Orgasmul dădu năvală, iar Cassian se împinse în ea cu o mişcare 
atât de puternică, încât Nesta strigă, atingând climaxul odată cu el. 
Femela îl cuprinse, pulsând şi storcându-l, iar masculul se înălță, 
frenetic, redus la nevoia de a fi în ea, de a ejacula cât mai mult. 

Nesta îl călări până ce el nu mai ejaculă, până ce plăcerea ei o 
făcu să cadă pe pieptul lui, cu un braţ încă întins spre aripă. 

Rămaseră lipiţi, iar el încercă să se adune, să îşi aducă aminte 
cum naiba îl chema și unde erau. 

Însă nu exista decât ea. Doar această femelă din braţele lui. 

Şi singurul nume pe care şi-l putea aminti era al ei. 


Nesta nu se putea mişca. 

Cuprinzându-l pe Cassian acolo unde îngenunchea în mijlocul 
patului, ţinând-o încă de fund ca să o ţintuiască şi pătrunzând-o în 
profunzime, ea nu voia să se mişte. 

Niciodată nu se mai simţise aşa cu nimeni, când o privire de-a 
amantului mai că o făcea să aibă orgasm; când o privire o făcea să-şi 
scoată hainele şi să se satisfacă în fața lui. 

Nu era în stare să se jeneze. Nu când se simțise atât de bine. 

El tremura, aripile zvâcnindu-i când nu mai ejaculă. 

Ea îşi spuse că nu trebuia să se bucure atât de mult că-l vedea 
sfârşit, că simţea sperma prelingându-se în afară. Şi faptul că se 
bucura o făcu să se îndepărteze în sfârşit, gemând uşor când îl 
descălecă. 

Ea îngenunche în faţa lui, aproape atingându-i genunchii. 

- Am nevoie de mai mult. 

Cassian ridică fruntea, ochii licărindu-i. 

- Ştiu. 

Văzându-i privirea şi chipul frumos, Nesta rămase fără suflare. 

-Cum să am nevoie de tine atât de curând? 

Nu era întrebarea unei curtene timide - îi dăduse glas doar din 
disperare. Deoarece chiar mai avea nevoie. Simţea nevoia ca el să o 
pătrundă din nou, să îi simtă greutatea, gura şi dinţii. Nu își putea 
explica setea tot mai mare, de nepotolit. 

Ochii lui licăriră. 

- Am avut nevoie de tine din clipa în care te-am întâlnit prima 
dată. lar acum, că te pot avea, nu vreau să mă opresc. 

- Da, şopti ea, recunoscând măcar acest adevăr. Da! 

Se ţintuiră cu privirea un minut lung, o eternitate. Apoi, spre 
şocul şi încântarea ei, penisul lui Cassian se întări iarăși. 

- Vezi ce îmi faci? întrebă el. Vezi ce se întâmplă de fiecare dată 
când mă uit la tine toată ziua? 

Ea zâmbi. 

-Îmi aduc vag aminte că, în urmă cu doar câteva săptămâni, te 
lăudai că eu am să fiu cea care o să urce în patul tău. Se pare că tu 
ai făcut-o. 

El zâmbi. 

— Aşa pare. 

Inima îi bătu cu putere cât Cassian o privi în ochi. 

-Stai în patru labe, îi porunci cu o voce atât de slabă, încât abia 
îl înţelese. 

Dar sângele i se încălzi şi, între picioare, începu să simtă o du- 
rere care nu avea nicio legătură cu cât de dur tocmai o penetrase. 

Aşadar, Nesta îi dădu ascultare, expunându-se, încă umedă şi 
strălucind de la orgasmele lor. 

El mârâi satisfăcut. 

- Frumos! 

Ea scânci puţin, pentru că dincolo de laudă, fierbea pofta 
trupească. 

- Apucă tăblia patului cu mâinile, îi zise Cassian. 

Ea rămase din nou fără suflare, dar se supuse, deja zvâcnind 
de dorinţă. 

Cassian se ridică în spatele ei, apucând-o de şolduri şi lăsându-se 
în genunchi, depărtându-i mai mult picioarele. Îşi trecu vârfurile 
degetelor cu bătături pe spatele ei, peste tatuajul de acolo, peste cer- 
neala care îi lega. 

- Ține-te bine, îi şopti la ureche. 


CAPITOLUL 42 


Cassian fu chemat la casa de lângă râu chiar după apus. 

Nu dormise în camera Nestei. După a doua oară, când întregul 
trup i se transformase într-un jeleu satisfăcut, se ridicase de lângă 
ea şi revenise în camera lui. Ea nu spusese nimic. Totuşi, înțelesese 
mesajul: era doar sex, însă nu mai era nevoie să aştepte prea mult 
timp data viitoare. 

Gândindu-se la ce făcuseră, la ce îi făcuse el, Cassian nu reuşise 
să doarmă. A doua oară o făcuseră şi mai dur decât prima dată, iar 
ea acceptase tot ce îi oferise, îi întâmpinase ritmul epuizant şi se 
ținuse de tăblia patului până se prăbuşise de plăcere. Pe toţi zeii, 
partidele de sex cu Nesta erau... 

Nu îşi dădu voie să se gândească la comparații când se așeză la 
biroul lui Rhys lângă Amren şi Azriel, în fața Marelui Lord. Acele 
gânduri nu îl ajutaseră cu nimic în seara precedentă. Şi nici în dimi- 
neața asta, când se trezise cu o erecţie şi plin de dorinţă şi îşi dăduse 
seama că încă-i mai simţea mirosul pe trupul său. 

Ştia că prietenii lui îl adulmecau. Rhys şi Az nu comentaseră, 
dar Amren miji ochii. Totuşi, nu spuse nimic, iar el se întrebă dacă 
Rhys îi dăduse un ordin tăcut. Cassian îşi ignoră curiozitatea pri- 
vind motivul pentru care Rhys ar fi simţit nevoia să facă asta. 

- Bine, Rhysand, zise Amren, punându-și un picior sub coapsă. 
Spune-mi de ce sunt aici înainte de micul dejun, în timp ce Varian 
încă doarme dus în pat. 


Regatul flăcărilor argintii 445 


Rhys dădu la o parte prelata care îi acoperise biroul. 

-Suntem aici pentru că la răsărit am primit vizita unui fierar de 
lângă marginea vestică a oraşului. 

Cassian înțepeni când văzu ce era acolo: o sabie, un pumnal și o 
sabie mai mare şi mai lungă, toate în teci din piele neagră. 

- Care fierar a venit? 

Rhys se rezemă de spătarul scaunului, încrucişându-şi braţele. 

-Cel pe care tu şi Nesta l-aţi vizitat în urmă cu câteva zile. 

Cassian se încruntă. 

- De ce ţi-a adus armele astea? Sunt un cadou? 

Azriel se aplecă înainte, întinzând o mână cu cicatrice spre cea 
mai apropiată sabie. 

- Nu aş face asta, îl avertiză Rhys, iar Az se opri. 

Rhys îi spuse lui Cassian: 

- Fierarul le-a adus aici, panicat. A spus că săbiile sunt 
blestemate. 

Lui Cassian i se răci sângele în vene. 

-În ce fel sunt blestemate? întrebă Amren. 

- A zis doar că sunt blestemate, răspunse Rhys, gesticulând spre 
arme. Şi că nu vrea să aibă de-a face cu ele şi că acum sunt problema 
noastră. 

Amren își îndreptă privirea spre Cassian. 

-Ce s-a întâmplat la fierărie? 

- Nimic, spuse el. A lăsat-o să lovească puţin metalul cu cioca- 
nul, ca să înțeleagă munca grea depusă la fabricarea armelor. Dar 
nu s-a aruncat niciun blestem. 

Rhys îşi îndreptă spatele. 

- Nesta a bătut armele cu ciocanul? 

- Pe toate trei, spuse Cassian. Prima dată sabia, apoi pumnalul, 
apoi sabia mai mare. 

Rhys şi Amren se priviră reciproc. 

- Ce? întrebă Cassian. 

- Este posibil? i se adresă Rhys lui Amren. 

Amren se uită la săbii. 

-A trecut... foarte mult timp, dar... da. 

- Să-mi explice cineva, vă rog, spuse Azriel, uitându-se de la dis- 
tanță la cele trei săbii. 

Cassian se forță să rămână nemişcat când Rhys îşi trecu o mână 
prin părul negru. 

- Cândva, Marii Spiriduşi erau mai apropiaţi de spiritul naturii, 
mai înclinați să citească în stele şi să făurească bijuterii, opere de 
artă și arme. Darurile lor erau mai neșlefuite, mai legate de natură, 
şi puteau să transmită acea putere obiectelor. 

Cassian îşi dădu seama imediat ce voia să spună. 

- Nesta le-a transmis săbiilor puterea ei? 

- Nimeni nu a reușit să făurească o sabie magică de mai mult de 
zece mii de ani, spuse Amren. Ultima Creată, marea sabie Gwydion, 
a dispărut cam în acelaşi timp cu Tezaurul. 

-Sabia asta nu este Gwydion, zise Cassian, știind prea bine mi- 
turile legate de sabie. 

Aparţinuse unui adevărat Mare Rege Spiriduş din Prythian, aşa 
cum fusese în Hybern. El unise ţinuturile şi îşi adusese poporul la- 
olaltă - şi, pentru o vreme, cu acea sabie, domnise pacea. Însă pro- 
pria regină şi cel mai aprig general îl trădaseră la un moment dat și 
îi luaseră sabia, ţinuturile căzând din nou în întuneric, fără ca un alt 
Mare Rege să mai apară vreodată - doar Mari Lorzi care conduse- 
seră teritoriile cândva supuse regelui. 

- Gwydion nu mai este, spuse Amren oarecum tristă, sau a dis- 
părut, din fericire, de mii de ani. Ea dădu din cap spre sabia mare. 
Asta e ceva nou. 

- Nesta a creat o nouă sabie magică, zise Azriel. 

- Da, rosti Amren. Doar Marile Puteri puteau să facă asta - 
Gwydion şi-a primit puterile când Marea Preoteasă Oleanna a scu- 
fundat-o în Cazan în timp ce era făurită. 

Sângele lui Cassian se răci, valurile străbătându-i pielea. 

- O atingere a magiei Nesta cât metalul era încă înroșit... 

- Şi sabia a primit-o. 

- Nesta nu ştia ce face, spuse Cassian. Își descărca nervii. 

-Ceea ce ar putea fi mai rău, zise Amren. Cine ştie ce emoții a 
transmis săbiilor cu puterea ei? E posibil să le fi transformat în 

instrumentele acelor sentimente - sau să le fi folosit drept catali- 
zator ca să-şi elibereze puterea. Nu avem de unde şti. 

- Aşadar, folosim armele și aflăm, spuse Cassian. 

- Nu! se auzi replica tăioasă a lui Amren. Nu aş îndrăzni să scot 
din teacă săbiile astea. Mai ales pe cea mare. Simt cum puterea se 
adună acolo. A lucrat mai mult la ea? 

- Da! 

-Atunci trebuie tratată ca un obiect din Tezaurul Groazei. Un 
nou Tezaur. 

- Doar nu vorbeşti serios! 

Amren nu se mai încruntă. 

- Cazanula făurit Tezaurul Groazei. Nesta are puterile Cazanului. 
Aşadar, orice lucru făurit de ea şi impregnat cu puterea ei devine un 
nou Tezaur. În clipa asta, nu aş mânca nici măcar o bucată de pâine 
dacă a prăjit-o Nesta. 

Toţi se holbară la cele trei săbii de pe birou. 

- Oamenii vor ucide pentru puterea asta, spuse Azriel. Fie o vor 
ucide pe ea, ca să o oprească, fie pe noi, ca să o prindă pe Nesta. 

- Nesta a creat un nou Tezaur, spuse Cassian, stăpânindu-și furia 
la adevărul cuvintelor lui Azriel. Ar putea crea orice. El dădu din cap 
spre Rhys. Ne-ar putea umple arsenalul cu arme care ne-ar câştiga 
orice război. Briallyn, Koschei şi Beron nu ar avea nicio şansă. 

- Motiv pentru care Nesta nu trebuie să afle asta, spuse Amren. 

- Ce? întrebă Cassian. 

În ochii gri ai lui Amren nu licări nicio urmă de ezitare. 

- Nu trebuie să afle. 

-Pare un risc, spuse Rhys. Dacă fără să ştie mai creează și altele? 

-Dacă la o toană de-a ei, îi provocă Amren, Nesta creează ce 
vrea doar ca să ne facă în ciudă? 

-Nu ar face niciodată asta! spuse Cassian nervos, și arătă cu de- 
getul spre ea. La naiba, şi tu ştii asta! 

- Nesta nu ar crea un Tezaur al Groazei, zise Amren, netulburată 
de vorbele lui furioase, ci un Tezaur al Coşmarurilor. 

- Nu pot să o mint, spuse Cassian uitându-se la Rhys. Nu pot. 

-Nu trebuie să minți, îi răspunse Amren. Doar să nu-i dai de 
bunăvoie informațiile. 

-Eşti de acord cu asta? i se adresă el lui Rhys. Pentru că eu chiar 
nu sunt. 

-Ordinul lui Amren rămâne valabil, spuse Rhys şi, pentru o 
clipă, Cassian îl urî. 

Uri neîncrederea şi precauția ce străbătură chipul lui Rhys. 

- Să fii cu băgare de seamă când i-o tragi, adăugă Amren, rân- 
jind superior. Cine ştie în ce te-ar putea transforma când o cople- 
şesc emoțiile? 

- Ajunge! spuse Azriel, iar Cassian se uită recunoscător la fratele 
lui. Îl susțin pe Cassian în privinţa asta, continuă Az. Nu este corect 
ca Nesta să nu afle. 

Rhys se gândi bine şi apoi se uită insistent la Cassian. Cassian în- 
lemni văzând acea privire, dar îşi ținu spatele drept şi rămase serios. 

-Când Feyre o să se întoarcă din studioul ei, am să o întreb, 
spuse Rhys în sfârşit. Ea o să aibă votul decisiv. 

Era un compromis, şi până şi Amren putea să accepte soluția 
asta. Cassian dădu aprobator din cap, neliniștit însă dispus să lase 
decizia în mâinile lui Feyre. 

Amren se culcuşi din nou în scaun. 

- Sabia aia o să fie cunoscută în istorie. Ochii i se întunecară 
atunci când se uită la sabia uriașă, cuvintele ei răsunând. Rămâne 
de văzut dacă pentru bine sau rău. 

Cassian alungă fiorul care-i şerpui pe coloana vertebrală, ca şi 
când însăşi soarta i-ar fi auzit cuvintele şi tremură. El zâmbi. 

-Îți place să fii teatrală, nu-i așa? 

Amren se încruntă şi se ridică în picioare. 

-Mă întorc în pat. Ea arătă spre Rhysand. Pune armele alea un- 
deva unde să nu le găsească nimeni. Şi Mama să te osândească dacă 
îndrăzneşti să scoţi vreuna din teacă! 

Rhys flutură o mână, plictisit şi obosit. 

- Bineînţeles. 

- Vorbesc serios, băiete! spuse Amren. Să nu scoţi din teci săbiile 
alea! Ea îi studie pe toţi trei înainte să plece. Niciunul să n-o facă! 


Regatul flăcărilor argintii 449 


Pentru o clipă, se auzi doar ticăitul ceasului cu pendulă. 

Rhys se uită spre acesta şi apoi vorbi privind în gol: 

-Nu ştiu cum să o ajut pe Feyre cu copilul - cu travaliul. 

Inima lui Cassian se strânse. 

-Drakon şi Miryam? 

Rhys scutură din cap. 

-Pe cât de flexibile şi rotunjite sunt aripile Seraphimilor, pe atât 
de osoase sunt cele ale illyrienilor. Asta o să o distrugă pe Feyre. 
Copiii lui Miryam au reușit să-i traverseze cervixul, pentru că ari- 
pile lor se îndoaie uşor - şi aproape toţi cei din poporul ei, care s-au 
corcit cu ai lui Drakon, au avut o reuşită asemănătoare. Rhys înghiţi 
în sec. Următoarele lui cuvinte îi frânseră inima lui Cassian. Nu 
mi-am dat seama câtă speranţă aveam până nu am văzut mila şi 
frica pe chipurile lor. Până când Drakon a fost nevoit să mă îmbră- 
țişeze ca să nu mă pierd cu firea. 

Cassian făcu nişte paşi spre fratele lui şi îl apucă pe Rhys de 
umăr, rezemându-se de marginea biroului. 

-O să mai căutăm soluţii. Ce zici de Thesan? 

Rhys descheie nasturii de sus ai jachetei, dezvăluindu-şi un pic 
pieptul tatuat. 

-În Regatul Dimineţii, nu am găsit nimic util. Peregrynii sea- 
mănă cu Seraphimii - sunt înrudiţi, chiar dacă pe departe. Vinde- 
cătorii lor ştiu cum să întoarcă un copil cu aripi, cum să îl scoată din 
mamă, dar, repet: aripile lor sunt flexibile. 

Azriel apăru în partea cealaltă a lui Rhys, punând şi el o mână pe 
umărul lui. 

Ceasul continuă să ticăie, o reamintire brutală al tuturor secun- 
delor care treceau grăbite spre osândă. Cu fiecare ticăit al ceasului, 
Cassian îşi dădu seama că aveau nevoie de un miracol. 

- Şi Feyre încă nu ştie? întrebă Azriel. 

- Nu! Ştie că travaliul o să fie dificil, dar încă nu i-am spus că ar 
putea la fel de bine să o ucidă. 

Rhys vorbi în mințile lor, ca şi când nu ar fi putut să spună cu 
voce tare: „Nu i-am spus că acele coşmaruri care mă trezesc din 
somn nu sunt din trecut, ci din viitor“. 

Cassian îl strânse ușurel de umăr pe Rhys. 

- De ce nu îi spui? 

Rhys înghiţi în sec. 

- Pentru că nu sunt în stare să îi transmit frica aia. Să îi iau sin- 
gura bucurie din privire de fiecare dată când își pune mâna pe 
burtă. Vocea îi tremura. Groaza asta mă mănâncă de viu. Îmi ocup 
timpul, dar... nu am cu cine să mă târguiesc pentru viața ei, nu e 
nicio sumă cu care să o cumpăr, nu pot să fac nimic să o salvez. 

- Helion? întrebă Azriel cu ochii îndureraţi. 

-I-am spus ieri înainte să plece. L-am tras deoparte când Feyre 
s-a teleportat acasă şi l-am implorat în genunchi să descopere ceva 
în mia lui de biblioteci ca să o salveze. Mi-a zis că o să-i pună la 
lucru pe toți bibliotecarii şi cercetătorii de care se poate lipsi. Un- 
deva în istorie, cineva trebuie să fi studiat problema. Să fi găsit o 
cale să moşească odrasla înaripată a unei mame al cărei corp nu este 
înzestrat pentru aşa ceva. 

- Atunci, nu o să ne pierdem speranţa, spuse Cassian. 

Rhys tremură şi-şi plecă fruntea, părul brunet şi mătăsos ascun- 
zându-i ochii. 

Cassian își ridică privirea la Azriel, pe al cărui chip se citea totul: 
speranța nu avea să o țină pe Feyre în viaţă. 

Cassian înghiţi cu greu şi se uită la cele trei arme de pe birou. 

Mânerele erau obişnuite — aşa cum te-ai fi putut aştepta de la un 
fierar dintr-un cătun. Mânerul sabiei mari avea o gardă simplă, iar 
măciulia era o bucată rotunjită de metal. 

Gwydion, ultima sabie magică, fusese neagră ca noaptea şi la fel 
de frumoasă. 

Câte jocuri jucase Cassian în copilărie împreună cu Rhys şi 
Azriel, prefăcându-se că un băț lung era Gwydion? Câte aventuri îşi 
imaginaseră, folosind pe rând sabia legendară când doborau wyrmi 
şi salvau domniţe? 

Nu conta că domniţa lui Rhys ucisese şi ea un wyrm şi îl salvase 
în schimb pe el. 

Dar dacă Amren avea dreptate... Cassian se putea gândi la un alt 
loc din lume în care se găseau trei săbii magice. 

Acestea puteau fi la fel de bine singurele existente. 

Cassian bătu uşor cu degetele în birou, din ce în ce mai curios. 

- Hai să ne uităm! 

- Amren a spus să nu o facem, îl avertiză Azriel. 

-Amren nu este aici, spuse Cassian. Şi nu trebuie să le atingem. 
El îl bătu pe Rhys pe umăr. Foloseşte-te de magia aia excentrică a ta 
ca să le scoţi din teacă. 

Rhys îşi înălță fruntea. 

- Este o idee proastă. 

Cassian îi făcu semn din ochi. 

- Asta ar trebui să scrie pe blazonul Regatului Nopţii. 

Câteva stele se aprinseră în ochii lui Rhys. Azriel mormăi o 
rugăciune. 

Însă Rhys respiră de două ori şi își proiectă puterea spre sabia 
cea mare, lăsând-o să o ridice cu mâini presărate cu stele. 

- Este grea, observă Rhys, încruntându-se concentrat. Într-un 
fel, nu ar trebui să fie. Parcă s-ar împotrivi magiei mele. 

Lăsă sabia să plutească deasupra biroului, perpendicular cu 
acesta, ca şi când ar fi stat într-un rastel. 

Cassian se pregăti când Rhys îşi înclină capul, magia lui cerce- 
tând mânerul şi teaca. Rhys spuse gânditor: 

- Fierarul nu a spus ce i s-a părut blestemat şi probabil că a atins-o 
de câteva ori - ca să simtă puterea şi, cel puţin, să o aducă aici. Deci 
nu poate fi o sabie a morţii, care să ucidă orice mână neglijentă. 

Azriel mormăi. 

- Eu tot aş fi precaut. 

Zâmbindu-i şiret lui Az, Rhys îşi folosi puterea ca să scoată 
teaca neagră. 

Aceasta nu ieși uşor, ca și când sabia nu ar fi vrut să fie dezvă- 
luită - sau nu de către Rhysand. 

Dar, centimetru cu centimetru, teaca alunecă de pe lamă. Şi, 
centimetru cu centimetru, oţelul nou străluci - străluci cu ade- 
vărat, ca şi când lumina lunii ar fi fost prinsă în metal. 

Nici măcar Az nu îşi controlă expresia, ci se holbă uluit când 
teaca în sfârşit căzu. 

Cu gura căscată, Cassian se dădu înapoi clătinându-se. 

Scântei iridescente dansau pe lamă. Magie pură şi pârâitoare. 
Lumina dansa şi țâșnea ca şi când ar fi fost lovită de un ciocan 
invizibil. 

Lui Cassian i se ridică părul de pe ceafă. 

Rhys inspiră, adunându-şi magia, apoi pluti şi scoase din teacă 
cealaltă sabie şi pumnalul. 

Acestea nu scânteiau de putere, dar Cassian o simţea. Pumna- 
lul emana răceală, lama lui strălucind atât de puternic, încât 
părea un țurțure la soare. A doua sabie părea fierbinte - furioasă 
şi îndărătnică. 

Dar sabia uriaşă dintre celelalte două... Scânteile dispăreau ca şi 
când ar fi fost absorbite în lama însăși. 

Niciunul dintre ei nu îndrăzni să o atingă. Ceva profund şi pri- 
mitiv din Cassian îl avertiză să nu o facă, pentru că sabia nu l-ar fi 
împuns ori tăiat ca una obişnuită. 

Un râs uşor de femelă se undui dinspre uşă, iar Cassian nu fu 
nevoit să se întoarcă pentru a-şi dea seama că Amren era acolo. 

-Ştiam că voi, idioţilor, nu o să puteţi să vă abţineţi! 

- Nu am văzut niciodată aşa ceva, şopti Rhys. 

Magia lui făcu cele trei săbii să se rotească, permițându-le să ob- 
serve fiecare detaliu. Az stătea cu gura căscată de uimire. 

- Amarantha a distrus una, spuse Amren. 

Cassian tresări. 

- N-am auzit niciodată asta. 

-Se spune că a aruncat una în mare, se corectă Amren. Sabia 
aceea a vrut să stea în mâna Amaranthei și nici în mâinile vreunuia 
dintre comandanții ei, şi decât să ajungă la regele Hybernului, a 
aruncat-o. 

- Despre ce sabie e vorba? întrebă Azriel. 

- Narben. Amren strâmbă din buzele roşii. Cel puţin asta se 
spunea. Rhys, atunci erai la Poalele Muntelui. Cred că ea a păstrat 
secretul. Eu am aflat ce s-a întâmplat de la o nimfă de apă grăbită. 

-Narben era şi mai veche decât Gwydion, zise Rhys. Unde 
naiba era? 

-Nu ştiu, dar ea a găsit-o, iar când nu i s-a supus, a distrus-o. Așa 
cum a făcut cu toate lucrurile bune. Cam atât voia să spună Amren 
despre acea perioadă îngrozitoare. Probabil că a fost în favoarea 
noastră. Dacă Regele Hybernului ar fi avut-o, mă tem că am fi pier- 
dut războiul. 

Narben nu fusese înzestrată doar cu lumina sfântă și salvatoare 
a lui Gwydion, ci şi cu unele puteri mult mai întunecate. 

-Nu pot să cred că vrăjitoarea aia a aruncat-o în mare! spuse 
Cassian. 

- Repet, era un zvon auzit de la cineva care l-a auzit de la altci- 
neva. Cine ştie dacă ea a găsit cu adevărat sabia Narben? Chiar dacă 
nu i s-ar fi supus, ar fi fost proastă să o arunce. 

- Amarantha putea fi proastă, spuse Rhys. 

Cassian uri sunetul numelui ei pe limba fratelui său. După furia 
de pe chipul lui Azriel, la fel simţea şi îmblânzitorul umbrelor. 

-Dar tu, Rhys, nu eşti. Amren dădu din cap spre armele care 
încă se roteau. Cu aceste trei săbii, te-ai putea proclama Mare Rege. 

Cuvintele plutiră prin cameră. Cassian clipi lent. 

Rhys spuse categoric: 

- Nu vreau să fiu Mare Rege. Vreau doar să fiu aici, cu partenera 
şi poporul meu. 

-Toate cele şapte regate unite sub un singur conducător ne-ar 
mări şansele de supravieţuire în orice conflict viitor, răspunse Amren. 
Politica și certurile n-ar mai fi necesare pentru a ne trimite armata. 
Nemulţumiţii ca Beron nu ar putea să ne amenințe planurile aliin- 
du-se cu inamicii noştri. 

- Mai întâi, ar trebui să purtăm un război intern. Aş fi considerat 
trădător de către prietenii mei din celelalte regate - aş fi forţat să îi 
fac să mi se supună. 

Azriel înaintă, umbrele rotindu-i-se în dreptul umerilor. 

- Kallias, Tarquin şi Helion ar putea fi dispuşi să se supună. 
Thesan o să se supună dacă şi ceilalţi o fac. 

Cassian dădu din cap. Rhys, ca Mare Rege: nu se putea gândi la 
alt mascul în care să aibă mai multă încredere. Nu exista niciun alt 

mascul care să fie un conducător mai drept decât Rhys. Iar cu Feyre 
ca Mare Regină... Prythianul ar fi fost binecuvântat să aibă asemenea 
lideri. Aşadar, Cassian spuse: 

- Tamlin probabil că ar lupta şi ar pierde. Beron ar fi singurul 
care ți-ar sta în cale. 

Rhys îşi dezgoli dinţii. 

- Beron deja îmi stă în cale şi se pricepe de minune să o facă! Nu 
mă interesează să îi justific comportamentul. El îi aruncă lui Cassian 
o privire tăioasă. Nu trebuie să plecăm în curând, ca să vă tele- 
portăm pe tine şi pe Nesta în Regatul Primăverii pentru a vă întâlni 
cu Eris? 

- Nu schimba subiectul, spuse tărăgănat Cassian. 

Puterea lui Rhys vui prin cameră. 

-Nu vreau să fiu Mare Rege. Nu trebuie să discutăm despre asta. 

- Puterea ta este frumoasă şi îngrozitoare, Rhysand, spuse Amren 
oftând. Ai trei săbii magice în fața ta, fiecare cu puterea de a face pe 
cineva rege şi, totuşi, ai prefera să împarți puterea. Să îți păstrezi 
graniţele. De ce? 

- De ce vrei să devin cotropitor? întrebă Rhys. 

- De ce te fereşti de puterea care este dreptul tău din naştere? îi 
răspunse Amren. 

-Nu am făcut nimic ca să merit acea putere, spuse Rhys. M-am 
născut cu ea. Este o unealtă ca să îmi apăr poporul, nu ca să îi atac 
pe ceilalți. El îi studie. De unde ai ideile astea? 

-Suntem cu toţii slăbiţi - toate cele şapte regate, zise Azriel 
încet. Chiar mai certaţi unii cu ceilalți şi cu restul lumii, de la război. 
Dacă Montesere şi Vallahan ne invadează, dacă Rask li se alătură, 
nu o să rezistăm. Pentru că Beron este împotriva noastră şi s-a aliat 
cu Briallyn. lar Tamlin nu îşi poate stăpâni vinovăția şi tristeţea şi 
devine din nou ce era. 

Cassian continuă ideea, strângându-şi aripile. 

-Dar un ținut unit sub un rege şi o regină, înarmat cu o ase- 
menea putere şi astfel de obiecte... Inamicii noştri ar ezita. 

- Dacă tu crezi vreo clipă că Feyre ar fi pe departe interesată să 
ajungă Mare Regină, delirezi! zise Rhys furios. 

- Feyre ar considera că e un rău necesar, rosti Amren. Ar face 
orice este necesar pentru ca odrasla ta să nu se nască în război. 

-Şi eu nu? întrebă Rhys, ridicându-se în picioare. Nu am să fiu 
Mare Rege. Nu am să mă gândesc la asta; nu azi și nici într-un alt secol. 

Amren se uită la sabia mare ce se rotea încă lent deasupra lor. 

- Atunci explică-mi de ce, după mii de ani, au revenit obiecte care 
cândva îi încoronau şi ajutau pe vechii Spiriduşi? Ultima dată când 
un Mare Rege a domnit în Prythian, a făcut-o cu o sabie magică în 
mână. Uită-te la sabia uriaşă din faţa ta, Rhysand, şi spune-mi că nu 
este un semn de la Cazan! 

Lui Cassian i se poticni respirația. 

- A fost o întâmplare, Amren. Nesta nu le-a făcut intenționat. 

Amren scutură din cap, părul legănându-i-se. 

- Nimic nu este la întâmplare. Puterea Cazanului curge prin 
Nesta şi e posibil să o folosească pe post de marionetă fără ştirea ei. 
A vrut ca acele arme să fie Create şi, astfel, au fost Create. A vrut ca 
Rhysand să le aibă şi, astfel, fierarul ţi le-a adus. Ție, Rhysand, nu 
Nestei. Și nu uita că Nesta şi Elain, cu ce putere are şi ea, sunt aici. 
Feyre este aici. Toate cele trei surori binecuvântate de soartă şi dă- 
ruite cu puteri pe măsura ta. Doar Feyre, de una singură, îți du- 
blează puterea. Nesta te face de neoprit. Mai ales dacă ar fi să intre 
în luptă purtând Masca. Niciun inamic nu ar rezista în faţa ei. l-ar 
ucide pe soldaţii lui Beron, apoi i-ar ridica din morţi şi i-ar îndrepta 
împotriva lui. 

Sângele lui Cassian se răci. Da, Nesta ar fi fost de neoprit. Dar cu 
ce preț pentru sufletul ei? 

Rhys îi aruncă o privire rece lui Amren. 

-Nu am de gând să mai cochetez cu ideea asta ridicolă nicio clipă. 

Cassian știa că urma să li se spună să plece. El dădu din cap spre 
Az, care îl urmă spre uşă. Totuşi, se opriră chiar în fața pragului. Se 
uitară înapoi la fratele lor, la Marele lor Lord, acum singur la biroul 
lui. Povara atâtor alegeri îi apăsa umerii laţi, plecându-i aripile! 

- Foarte bine atunci, Rhysand! Şi Amren se întoarse cu spatele la 
biroul pe care stăteau acum săbiile, magia lui Rhys retrăgându-se. 
Dar să ştii că bunăvoința Cazanului ţi se acordă doar o vreme, îna- 
inte să fie oferită altuia. 


CAPITOLUL 43 


Inhalând mirosul dulce şi îmbătător al liliacului mov înflorit din 
spatele lor, Nesta se uită pieziş la Cassian. Ar fi putut jura că el se 
scărpina subtil ori de câte ori se întorcea ea să admire frumusețea şi 
liniştea pădurii Regatului Primăverii. 

Rhys îi teleportase aici, tăcut şi cu chipul împietrit, apoi dis- 
păruse. Totuşi, asta nu păruse să-l tulbure pe Cassian, așadar Nesta 
nu pusese întrebări. Mai ales când se aşteptau ca Eris să apară în 
orice clipă. 

Nesta se prefăcu că se uită la o tufă de trandafiri, apoi întoarse din 
nou capul spre Cassian și văzu că îşi scărpina într-adevăr braţele. 

-Ce e cu tine? 

- Urăsc locul ăsta, mormăi el, roşind. Am alergii. 

Nesta îşi reprimă râsul. 

- Nu trebuie să-mi ascunzi asta. În ținutul oamenilor, mă iritam 
atât de mult, încât trebuia să fac două băi pe zi ca să scap de tot 
polenul. 

Asta se întâmplase înainte să ajungă să locuiască în căsuţă. După 
asta, Nesta fusese norocoasă să se spele o dată pe săptămână, din 
cauza bătăii de cap cu încălzitul şi căratul apei spre singura cadă 
din colțul dormitorului lor. Uneori, ea şi Elain se spălaseră chiar în 
aceeaşi apă, trăgând la sorţi cine să fie a doua. 

Nestei i se strânse gâtul şi studie florile de cireş ce se legănau 
deasupra. Lui Elain i-ar fi plăcut locul acesta cu foarte multe flori, 

toate deschise, atât de multă verdeață - verdele deschis şi vibrant al 
ierbii proaspete - şi atât de multe păsări cântătoare şi lumina soa- 
relui caldă şi untoasă. Nesta se simţea ca un nor de furtună în mij- 
locul lor. Dar Elain... Regatul Primăverii fusese creat pentru cineva 
ca ea. 

Păcat că sora ei refuza să se vadă cu ea. Nesta i-ar fi spus lui Elain 
să viziteze locul acesta. 

Şi păcat că lordul care domnea în aceste ținuturi era un ticălos. 

- Eris întârzie, îi spuse Nesta lui Cassian. Aşteptau deja de zece 
minute. Crezi că vine? 

- Foarte probabil bea ceai, bucurându-se de faptul că suntem 
aici, aşteptându-l. Cassian se gândi. Ei, bine, ştie că vin doar eu. Dar 
o să-l bucure ideea că mă face să aştept. 

-E un nenorocit! 

În puţinele dăţi în care îl întâlnise pe fiul Marelui Lord al Toamnei, 
Nesta îl detestase pe masculul gătit și cu chip rece. Exact genul de 
persoană care ar fi abandonat-o în pădure pe Morrigan cea rănită. 

- Vorbeşti despre mine sau despre bruta de lângă tine? se auzi o 
voce profundă şi mieroasă din umbrele unui sânger înflorit. 

Şi, iată-l, ca şi când gândurile ei l-ar fi invocat. Eris era îmbrăcat 
la fel de impecabil ca Rhysand, fără nicio şuviţă rebelă în părul lung 
şi roșcat. Dar chiar dacă trăsăturile ascuţite ale lui Eris erau fru- 
moase, în ochii lui nu strălucea nicio lumină. Nicio bucurie. 

Acei ochi se opriră asupra Nestei, coborând de la părul ei îm- 
pletit spre hainele de piele şi bocanci. 

- Bună, Nesta Archeron! 

Nesta întâlni privirea masculului. Ea nu spuse nimic, lăsând sfi- 
darea rece să îi rămână întipărită pe chip. 

Eris zâmbi, dar expresia dispăru când se întoarse spre Cassian. 

- Am auzit că vrei să îmi spui ceva în legătură cu soldații mei. 

Cassian îşi încrucișă braţele. 

- Veşti bune şi rele, Eris. Alege tu. 

- Rele! Întotdeauna mai întâi cele rele. 

Zâmbetul lui Eris era plin de venin. 

- Majoritatea soldaţilor tăi sunt morți. 

Eris clipi pur şi simplu. 

- Şi care este vestea cea bună? 

- Doi dintre ei au supraviețuit. 

Nesta studie fiecare schimbare de pe chipul lui Eris: furia care-i li- 
cărea în ochi, nemulțumirea de pe buzele țuguiate, supărarea din 
muşchiul ce zvâcnea pe maxilar. Ca şi când nenumărate întrebări i-ar 
fi trecut repede prin minte. Vocea lui Eris rămase totuşi monotonă. 

-Şi cine a făcut asta? 

Cassian se strâmbă. 

- Practic, eu şi Azriel. Regina Briallyn şi Koschei ţi-au vrăjit sol- 
daţii ca să fie ucigași fără minte. Ei ne-au atacat în Mlaştina din 
Oorid, iar noi nu am avut de ales decât să îi ucidem. 

- Şi, totuşi, doi au supravieţuit. Cât de convenabil! Presupun că 
au fost supuși interogatoriului special al lui Azriel? 

Vocea lui Eris era plină de dispreţ. 

- Am reuşit să prindem doar doi, spuse Cassian categoric. Sub 
influenţa lui Briallyn, erau practic turbaţi. 

-Hai să nu ne minţim! Te-ai deranjat să prinzi doar doi, până 
când ţi-a trecut setea de sânge. 

Nesta văzu roșu auzind cuvintele, iar Cassian inspiră. 

- Am făcut ce am putut. Erau douăzeci. 

Eris pufni. 

-Cu siguranţă erau mai mulţi, iar tu ai fi putut cruța cu uşurinţă 
mai mult de doi. Dar nu ştiu de ce m-aş aştepta ca unul ca tine să 
procedeze altfel. 

- Vrei să-mi cer scuze? spuse Cassian furios. 

Inima Nestei începu să bată cu putere când simți furia ce îi întu- 
neca lui vocea și suferința care îi lumina ochii. El regreta ce se în- 
tâmplase - nu îi plăcuse să ucidă acei soldați. 

-Ai încercat măcar să îi cruţi pe ceilalți sau ai trecut direct la 
masacru? întrebă furios Eris. 

Cassian ezită. Nesta ar fi putut jura că văzuse cuvintele atingân- 
du-şi scopul. Nu, Cassian nu ezitase. Nesta ştia că nu o făcuse. El nu 
ar fi şovăit niciodată ca să salveze pe cineva iubit de un inamic. 
Indiferent de preţ. 

Nesta făcu un pas spre Fris. 

-Soldații tăi au tras o săgeată de frasin în una din aripile lui 
Azriel. 

Eris îşi dezgoli dinții. 

-Te-ai alăturat şi tu masacrului? 

- Nu, spuse ea sincer. Dar mă întreb: Briallyn i-a înarmat pe 
soldaţi cu săgeți de frasin sau erau din arsenalul tău personal? 

Eris clipi, gestul fiind singura confirmare necesară. 

- Asemenea arme sunt interzise, nu-i așa? îl întrebă ea pe Cassian, 
ale cărui trăsături rămaseră încordate. Furia Nestei se înteţi. Femela 
îşi îndreptă atenţia spre Eris. Dacă el se putea juca astfel cu Cassian, 
atunci ea intenționa să-i întoarcă favoarea. Pentru cine păstrai săge- 
tile? spuse gânditoare. Pentru inamicii de peste graniță? Schiţă un 
zâmbet. Sau pentru un inamic de acasă? 

Eris se uită în ochii ei. 

-Nu ştiu despre ce vorbeşti. 

Zâmbetul Nestei nu şovăi. 

-O săgeată din frasin în inimă ar ucide un Mare Lord? 

Eris se albi la față. 

- Îmi irosiţi timpul. 

Nesta ridică din umeri. 

- Şi tu îl iroseşti pe al nostru. Din câte ştim, ţi-ai vrăjit soldaţii ca 
să ne ucidă. Ai spus că dulăii tăi au simţit la locul dispariţiei miro- 
suri care să ne ducă cu gândul la Briallyn, apoi ai minţit în privința 
alianţei lui Beron. Poate chiar l-ai convins pe tatăl lui Morrigan 
să-şi amâne vizita în Velaris ca parte a unui mare complot, pentru a 
ne câştiga încrederea. Toate fiind o parte din jocul tău. 

Privirea lui Cassian era o atingere fizică pe chipul ei, dar ea se 
concentră la Eris, care stătea cu spatele înțepenit. 

- Dacă vrei să te joci de-a instigatorul la război, fă-o, Eris! Zâm- 
betul ei se lărgi. Îmi place un adversar interesant. 

- Nu sunt duşmanul tău! spuse Eris furios, iar Nesta înţelese că 
reuşi ce îşi propusese. 

Când Cassian o atinse ușor cu degetele pe spate, își dădu și el 
seama. 

- Regret că nu am putut să-ţi salvez mai mulți soldaţi, Eris, zise 
Cassian. Sincer. Cei doi rămaşi urmează să-ți fie returnaţi azi, deşi 
ei rămân supuși Coroanei. Dar nici eu nu sunt inamicul tău. Briallyn 
şi Koschei sunt inamicii noștri. Dacă familiile soldaților au nevoie 
de ceva, am să le ajut cu bucurie cum am să pot. 

Ceva asemănător mândriei crescu în ea la cuvintele sincere ale 
lui Cassian. El ar fi oferit tot ce avea acelor familii, dacă ar fi îndrep- 
tat un rău. 

Eris se uită la cei doi. Observă mâna lui Cassian pe spatele ei. 

Eris îi spuse rânjind Nestei: 

- Eşti o drăguță. Aş fi bucuros să joc orice cu tine, Nesta Archeron! 

Degetele lui Cassian se strânseră pe spatele ei. Şi Eris păru să 
simtă asta. Știa Cassian ce lucruri lăsa vulnerabile atacului unuia 
ca Eris? El era prea cinstit, prea curajos ca să observe sau să îi pese. 
Ea nu putea decât să-l admire. 

- Când te saturi de animal, îi spuse Eris, făcând semn din băr- 
bie spre Cassian, caută-mă! Am să-ţi arăt cum se joacă un viitor 
Mare Lord. 

Cassian mormăi, deschizând gura, dar se opri. 

Şi Eris se opri. 

După o clipă, Nesta simţi prezenţa care se furişa spre ei cu paşi 
liniștiți. 

Cassian o împinse în spatele lui când o bestie cu blană aurie şi 
coarne încovoiate sări din spatele tufelor, aterizând în poiana din 
pădure. 

Ea nu uitase de acea bestie. Cum dărâmase ușa casei lor şi o în- 
grozise. Cum singurul lucru la care se gândise era să o protejeze pe 
Elain, în timp ce Feyre luase cuțitul ca să o înfrunte. Să îl înfrunte. 

Pe Tamlin. 

Ochii verzi îi evaluară, observându-l pe Eris. Apoi pe Cassian. 
Şi, în cele din urmă, pe ea. 

Tamlin scoase un mârâit grav, iar pietrele Siphon ale lui Cassian 
pâlpâiră. 

- Noi tocmai plecam, spuse Cassian cu calm, ducând mâna spre 
Nesta. 

Ar fi ridicat-o în aer. Dar ar fi fost destul de rapid încât să evite 
ghearele lui Tamlin? Sau puterea? 

Privirea lui Tamlin rămase ațintită asupra ei. Furioasă şi 
disprețuitoare. 

Acesta era masculul - bestia - pe care sora sa îl iubise. Pentru 
care renunţase la tot, inclusiv la viața ei de muritoare ca să le salveze. 
Era fiara care îi pervertise dragostea, aproape distrugând-o pe Feyre. 
Până la Rhys. Până când Cassian şi ceilalți dăduseră o mână de ajutor 
ca să o aducă înapoi. O ajutaseră să înveţe să se iubească din nou. 

Nestei nu îi păsa că el venise să ajute în ultima bătălie cu 
Hybernul. Tamlin o rănise pe Feyre. Asta era de neiertat. 

Înainte, asta nu o îngrijorase. Da, o supărase, dar... Nesta se trezi 
strângându-șşi pumnii. Se trezi dezgolindu-și dinții când mârâi. 

Masculul acesta îi răpise sora mai mică pentru că ea, sora mai 
mare, nu reușise să îl înfrunte. Tamlin chiar se uitase la ea și o între- 
base dacă vrea să meargă în locul lui Feyre. Iar ea spusese că nu, 
pentru că era o laşă detestabilă şi oribilă. 

Acum nu voia să mai fie lașă. 

Nesta lăsă un tăciune de putere să strălucească în ochii ei. Îl lăsă 
pe Tamlin să vadă asta când spuse: 

-Nu ai să te atingi de noi! 

- Am tot dreptul să-i ucid pe intruşii care-mi traversează terito- 
riul. Cuvintele erau guturale, aproape imposibil de înţeles. Ca și 
când Tamlin nu ar fi vorbit demult. 

- Mai sunt ţinuturile tale? întrebă Nesta calmă, ieşind din spa- 
tele lui Cassian. Din câte ştiu, nu te deranjezi să le mai conduci. 

Eris rămase complet nemișcat. Fusese surprins întâlnindu-se cu 
ei, îşi dădu ea seama. Dacă Tamlin spunea cuiva... 

- Ți-aş sugera să-ţi ţii botul închis în privinţa asta, zise Nesta. 

Tamlin se enervă, părul de pe spate ridicându-se. 

- Eşti la fel de dezgustătoare cum spunea sora ta. 

Nesta râse. 

-Nu aş vrea să te dezamăgesc. 

Ea se uită în ochii lui de culoarea smaraldului, știind că flăcări 
argintii licăreau în ai ei. 

-Am intrat în Cazan din cauza ta, spuse Nesta încet, şi ar fi 
putut jura că tunetul vui la distanță. Cassian şi Eris dispărură. Nu 
rămăseseră decât bestia de Tamlin și răul făcut familiei ei. Elain a 
intrat în Cazan din cauza ta, continuă Nesta. Vârfurile degetelor i se 
încălziră și îşi dădu seama că dacă şi-ar fi coborât privirea, ar fi 
văzut tăciuni argintii arzând acolo. Nu-mi pasă, cât îţi ceri scuze, că 
încerci să te căieşti sau să pretinzi că nu ştiai că regele Hybernului 
ar face aşa ceva sau că l-ai implorat să nu o facă. Ai complotat cu el. 
Pentru că ai considerat-o pe Feyre proprietatea ta. 

Nesta arătă spre Tamlin. Pământul se cutremură. 

Cassian înjură în spatele ei. 

Tamlin se feri de degetul ei întins, înfigându-şi ghearele în 
pământ. 

- Lasă degetul, vrăjitoareo! 

Nesta zâmbi. 

- Mă bucur că îţi aminteşti ce s-a întâmplat cu ultima persoană 
spre care l-am îndreptat. Ea îşi cobori braţul. Acum plecăm. 

Nesta făcu un pas înapoi spre locul în care Cassian deja aştepta, 
cu braţele deschise. El o cuprinse de talie. Ea îi aruncă o privire lui 
Eris, care dădu aprobator din cap şi apoi dispăru. 

- Dacă spui cuiva că ne-ai văzut, Mare Lord, am să-ţi smulg şi ţie 
capul! îi zise lui Tamlin înainte ca ea şi Cassian să se înalțe spre cer. 


ah 


Nesta se uită în puțul întunecat din subsolul bibliotecii. 

Nu reușise să doarmă, abia fiind în stare să nu se gândească toată 
ziua la întâlnirea cu Tamlin. Cassian zburase spre casa de lângă râu 
şi nu revenise. Poate că Rhys plecase ca să se asigure de tăcerea lui 
Tamlin în privinţa complotului lor cu Eris. Poate că Rhys le-ar fi 
făcut o favoare distrugându-i mintea lui Tamlin. 

Nesta îşi sprijini braţele de balustrada Nivelului Cinci, plecân- 
du-şi capul. La ora asta târzie, nu era nimeni acolo, iar ea nu ştia 
unde erau dormitoarele, deci nu o putea căuta pe Gwyn. Nu că ar fi 

vrut să îşi trezească prietena. Oricum, se îndoia că Gwyn ar fi vrut 
să îi asculte problemele. 

Un pahar cu lapte cald apăru pe balustradă lângă ea. 

Nesta se uită în biblioteca slab luminată. 

- Mulţumesc! îi spuse Casei. 

Regatul Primăverii i se păruse gol. Gol, în ciuda naturii vii. Dar 
această Casă era vie. O primea călduros, îşi dorea ca ea să se dez- 
volte şi să prospere. Era un loc unde se putea odihni sau explora, 
unde putea fi oricine şi orice voia. 

Asta însemna să aibă un cămin? Nu aflase niciodată. Dar acest 
loc... Da, „cămin“ putea fi un nume potrivit. Poate că asta simţise şi 
Feyre când plecase din Regatul Primăverii şi venise în aceste ţinu- 
turi. Poate că Feyre se îndrăgostise de regatul acesta la fel de mult ca 
şi de liderul său. 

Ceva se agită în întunericul de dedesubt. Nesta își schimbă 
poziţia, uitând de lapte. 

Acolo. În mijlocul puțului întunecat, ca un fuior de fum... ceva 
se mişcă. 

Păru să se mărească şi să se contracte, zvâcnind rapid... 

-Mă gândeam că te găsesc aici. Ei, bine, ori aici, ori pe scările 
spre oraş. 

Vocea lui Cassian se auzi în spatele ei, iar Nesta se întoarse. 

El deveni atent, dar Nesta aruncă o privire peste umăr spre întu- 
neric. Nimic. 

Dispăruse. Sau îşi imaginase. 

-Nu este nimic, spuse ea când se uită peste balustradă. Doar 
umbre. 

Cassian expiră, rezemându-se de balustradă. 

- Nu poţi să dormi? 

-Mă tot gândesc la Tamlin. 

- Te-ai descurcat bine cu el. Şi te-ai descurcat bine şi cu Eris. Nu 
cred că o să uite întâlnirea prea curând. 

- Este un şarpe. 

-Mă bucur că avem aceeași părere. 

Nesta râse. 

- Nu mi-a plăcut cum ţi-a vorbit. 

- Aşa vorbesc mulți cu mine. 

- Asta nu îl îndreptăţeşte. 

Ea îi vorbise la fel. Îi spusese lucruri și mai urâte decât Eris. 
Gâtul i se strânse, dar continuă: 

- Nu pot să cred că Feyre l-a iubit vreodată pe Tamlin. 

- Tamlin nu a meritat-o niciodată. 

Cassian o atinse cu o mână pe spate. 

- Nu! Nesta se uită din nou în întunericul de dedesubt. Nu a 
meritat-o. 


CAPITOLUL 44 


- Vrea cineva să-mi aducă aminte de ce mi s-a părut o idee bună? 
spuse Gwyn gâfâind lângă Nesta, transpiraţia curgându-i pe față 
când făcură exercițiile de bază cu sabia. 

-Să-mi amintească şi mie, mormăi Emerie. 

Nesta, prea obosită ca să vorbească, doar mormăi odată cu ea. 

Cassian chicoti, iar sunetul îi răscoli corpul. Cu o seară în urmă 
o luase de mână în bibliotecă şi o condusese în camera ei, cu ochii 
încă blânzi. Dar sentimentul de intimitate dispăruse văzând o copie 
a capitolelor lui Gwyn despre Valkyrie pe biroul Nestei. Când luase 
paginile și le răsfoise, ea îi spusese că le citea. 

Sărutul cu pasiune fusese singurul răspuns înainte să o întindă 
în pat, aşezând-o peste faţa lui ca să se poată înfrupta din ea pe în- 
delete. Nesta suportase doar un minut înainte să simtă nevoia să îl 
atingă și se întorsese, lăsându-l să o devoreze în continuare în timp 
ce se întinsese peste el, luându-i penisul în gură. 

Nu mai făcuse niciodată așa ceva - să satisfacă un mascul în 
vreme ce el se înfrupta din ea - iar Cassian ejaculase pe limba ei 
chiar înainte ca Nesta să aibă orgasm. Aşteptaseră doar puţin timp, 
gâfâind în linişte pe patul ei, înainte ca ea să-l încalece, mângâ- 
indu-l cu mâna, apoi cu gura, iar când Cassian fusese pregătit, se 
înfipsese în el, făcând fiecare centimetru gros şi minunat să dispară. 
Cu masculul întins care o umplea pe deplin, Nesta avusese repede 

orgasmul. El o urmase, apucând-o de şolduri, şi se împinsese în ea, 
atingând locul perfect şi făcând-o din nou să explodeze de plăcere. 

În dimineața asta o cam duruseră toate, iar el îi făcuse semn din 
ochi peste masă la micul dejun, ca şi când ar fi ştiut cât de sensibile 
erau anumite zone când stătea jos. 

Când Cassian le vorbi acum, nu afişă nici urmă de satisfacţie sau 
îngâmfare: 

- M-am gândit că azi ar fi o zi bună să integrez steaua cu opt 
colţuri, dar dacă deja vă plângeţi, putem aştepta până săptămâna 
viitoare. 

- Nu ne plângem, spuse Gwyn, inspirând. Doar că ne-ai epuizat. 

Cea mai nouă dintre preotese, care lucra cu Az, se clătina deja 
de extenuare. 

Cassian surprinse privirea Nestei. 

-Ce mai unitate Valkyrie ai! 

Gwyn se întoarse spre Nesta. 

- l-ai spus? 

- Nu! rostiră în acelaşi timp Nesta şi Cassian. Crezi că nu am ob- 
servat tehnicile de respiraţie care vă fac să priviţi calm şi hotărât 
Chiar dacă eu şi Az vă enervăm? adăugă Cassian. Sunt foarte sigur că 
nu v-am învăţat asta. Recunosc de la un kilometru liniștirea minții. 

Ele pur şi simplu se holbară la el. Apoi Gwyn întrebă: 

- Cunoşti tehnica? 

- Bineînţeles. Am luptat alături de Valkyrie în război. 

Liniştea se pogori în valuri. Nesta uitase cât de bătrâni erau 
aceşti Fae, cât de multe văzuse şi trăise Cassian. Îşi drese glasul. 

- Le-ai cunoscut personal pe cele din clanul Valkyrie? 

Gwyn îşi arătă entuziasmul scoțând un sunet ascuţit. Azriel, 
care era în partea cealaltă a ringului împreună cu restul preoteselor, 
se întoarse puțin auzind sunetul, cu sprâncenele ridicate. 

Cassian zâmbi. 

- Am luptat alături de Valkyrie în cinci bătălii. Dar totul s-a ter- 
minat cu Bătălia din Trecătoarea Meinir. Zâmbetul lui dispăru. Când 
majoritatea au murit ca să o salveze. Valkyrie ştiau de la început că 
este o misiune sinucigaşă. 

Azriel reveni la atacurile lui, dar Nesta avea senzația că îmblân- 
zitorul umbrelor era atent la fiecare cuvânt și gest al fratelui său. 

Până şi Gwyn încetă să mai zâmbească. 

- Atunci, de ce au luptat? Toată lumea ştia că o să fie un măcel. 
Dar nu am reuşit să aflu nimic despre motivaţia politică. 

-Nu ştiu. Eram soldat în legiunea illyriană; nu eram la curent cu 
discuţiile liderilor. Se uită la Nesta, care îl privea cu gura căscată. 
Dar am avut... prietene care au murit în ziua aia. 

Felul în care ezită să rostească „prietene“ o făcu pe Nesta să se 
întrebe dacă vreuna fusese mai mult decât atât. Şi, chiar dacă muri- 
seră cu onoare, ceva urât se răsuci în pieptul ei. 

- Războinicele Valkyrie au luptat când nici măcar cei mai cu- 
rajoşi masculi nu ar fi făcut-o. Illyrienii au încercat să uite asta. Am 
luptat împotriva masculilor care îmi erau superiori, dorindu-mi să 
le ajut pe Valkyrie. Ei m-au snopit în bătaie, m-au legat de o căruță 
de provizii şi m-au lăsat acolo. Când mi-am revenit, lupta se termi- 
nase, iar cele din clanul Valkyrie erau moarte. 

Acesta era masculul cu care se culcase ea, care plecase din nou 
seara trecută fără să o sărute de rămas-bun. 

- De ce nu mi-ai zis când ai văzut paginile despre ele pe bi- 
roul meu? 

-Nu m-ai întrebat. El îşi scoase din teacă sabia illyriană. Destul 
cu istoria! Cassian desenă patru linii pe pământ, toate intersectân- 
du-se ca să formeze o stea cu opt colțuri. Asta e harta pentru lovitu- 
rile de sabie. Aceste opt mişcări. Aţi învăţat şase dintre ele. Astăzi o 
să le învăţaţi pe celelalte două şi o să începem combinaţiile. 

- De ce nu folosim tehnicile Valkyrie, dacă le-ai admirat atât de 
mult? întrebă Gwyn. 

- Pentru că nu le ştiu. 

Nesta zâmbi. 

- Dacă vrem să fim ca ele, spuse ea, poate că ar trebui să com- 
binăm tehnicile illyriene cu cele ale războinicelor Valkyrie. 

Vorbise în glumă, dar cuvintele vuiră prin spațiu, ca și când ar fi 
rostit un mare adevăr, ceva care stârnea destinul. Azriel se întoarse 
către ei, mijind ochii, ca şi când umbrele i-ar fi şoptit ceva. 

Nesta simți un fior pe şira spinării. 

Cassian se uită la chipurile lor de parcă ar fi văzut ceva nou. 

- Azi învăţăm tehnicile illyriene, zise apăsat, într-un sfârşit. El 
dădu din cap spre Gwyn. Mâine ai să-mi aduci ce informaţii ai des- 
pre stilul Valkyrie. 

-Sunt foarte multe, spuse Gwyn. Merrill scrie o carte despre 
asta. Ți-aş putea aduce o copie a manuscrisului, de vreme ce in- 
clude cu siguranță o mare parte din informaţii. 

Cassian păru să îşi stăpânească emoția care îl cuprinsese, deoa- 
rece îşi scărpină maxilarul. Drept răspuns, pulsul Nestei se mări. 

-Ceva nou, spuse el mai mult în sinea lui. Ceva vechi care se 
transformă în ceva nou. 

Cassian zâmbi din nou, iar Nesta se trezi zâmbind la rândul ei. 

Mai ales când ochii masculului se luminară. 

- Bine, doamnelor! Prima lecţie despre Valkyrie: nu se plâng că 


transpiră! 


- Valkyrie? întrebă Feyre din partea cealaltă a mesei din casa de 
lângă râu, cu furculița în aer. Serios? 

- Da, spuse Cassian, sorbind din vinul adus la cină. 

Coborâse la moșie ca să discute despre modul în care să proce- 
deze cu armele Create de Nesta - să afle ce avea să decidă Feyre. Ea 
nu ezitase înainte să spună că Nesta trebuia informată. Dar când se 
oferise să îi spună, intervenise Cassian. Urma să-i zică el Nestei, la 
momentul potrivit. 

Singura care nu votase era Mor, care rămăsese în Vallahan ca să 
îi convingă pe lideri să semneze un nou tratat, absenţa ei fiind 
marcată de un loc de onoare la masă. 

-Nu am mai auzit de ele în ţinuturile oamenilor, spuse Elain, 
care fusese la fel de captivată ca Feyre să îl audă pe Cassian poves- 
tind despre asta: mai întâi despre Nesta şi interesul celorlalți față de 
ele, apoi despre scurta istorie a femelelor luptătoare. Cred că au fost 
nişte fiinţe înfricoşătoare. 

- Unele aparent la fel de minunate ca tine, Elain, zise Rhys de 
lângă Feyre. Dar, imediat ce intrau în arena de luptă, deveneau la fel 
de setoase de sânge ca Amren. 

Amren ridică paharul în semn de salut. 

- Mi-au plăcut femelele alea! N-au lăsat niciodată un mascul să 
le conducă - deşi aş fi preferat să nu existe regele lor nesăbuit. Este 
la fel de vinovat de moartea lor ca şi illyrienii care au plecat în 
timpul luptei. 

- Nu pot să te contrazic, spuse Cassian. 

Îi luase foarte mult timp să treacă peste amintirea acelei lupte. 
Nu se întorsese în trecătoarea din Munţii Gollian, dar se zvonea că 
rocile rămăseseră aride, ca şi când pământul încă le-ar fi jelit pe fe- 
melele care se jertfiseră fără ezitare, ce râseseră în fața morţii şi 
îmbrăţişaseră pe deplin viaţa. Prima lui iubită din afara graniţelor 
Regatului Nopţii fusese o Valkyrie - o femelă curajoasă pe nume 
Tanwyn, cu un zâmbet ca o furtună. Ea intrase în lupta aceea, în 
fruntea oștilor Valkyrie, şi nu mai ieşise din trecătoare. 

- Nesta s-ar fi înţeles bine cu ele, adăugă Cassian după o clipă. 

- Întotdeauna mi s-a părut că s-a născut de partea greşită a zi- 
dului, recunoscu Elain. Transforma sălile de bal în câmpuri de luptă 
şi plănuia ca orice general. Ca voi doi, spuse ea, dând din cap spre 
Cassian, iar apoi, mai timid, spre Azriel. 

Azriel îi schiță un zâmbet care o făcu pe Elain să îşi mute repede 
privirea. Cassian îşi ascunse nedumerirea. Lucien nu era aici ca să 
mârâie la orice mascul care se uita la ea prea mult timp. 

Feyre băgă în sfârşit mâncarea în gură. 

- Nesta este un lup care a stat închis în cușcă toată viața. 

- Ştiu, spuse Cassian. A fost un lup care nu a învăţat niciodată 
să fie un lup, „mulțumită“ cuştii căreia oamenii îi ziceau proprie- 
tate şi societate. Şi, ca orice animal maltratat, ea muşca pe oricine 
se apropia. 

Era bine că lui îi plăcea să fie muşcat. Era bine că savura vână- 
tăile şi zgârieturile pe care i le lăsa pe trup în fiecare seară şi că or- 
gasmul pe care-l avea Nesta când o penetra îl făcea să-şi dorească să 
ejaculeze. 

Elain se aplecă înainte. 

-Doar crezi că ştii - nu ai văzut-o pe ringul de dans. Atunci îşi 
eliberează Nesta lupul. Când se aude muzica. 

- Serios? 

Nesta îi spusese cândva, când el o scosese dintr-o tavernă ca vai 
de lume, că se dusese acolo pentru muzică. Masculul o ignorase, 
crezând că era o scuză. 

- Da, spuse Elain. A învățat să danseze de la o vârstă foarte fra- 
gedă. Îi plac dansul şi muzica. Nu așa cum îmi place mie un vals sau 
o gavotă, ci felul în care artiştii o transformă în artă. Nesta putea 
să-i facă pe toţi cei din sala de bal să se oprească atunci când dansa 
cu cineva. 

Cassian lăsă paharul cu vin pe masă. 

- Mi-a zis despre lecţiile de dans în urmă cu câteva săptămâni. 

El presupusese că lecţiile erau motivul pentru care Nesta învățase 
repede să-şi mişte picioarele şi să-şi menţină echilibrul, în ciuda 
dificultății iniţiale. Probabil că memoria musculară îi rămăsese in- 
tactă. Dar dacă învățase să danseze la fel de neîndurător cum învă- 
tase să lupte... 

-Nu ţi-ar fi dat prea multe detalii, spuse Elain. Nesta avea doar 
paisprezece ani la ultimul bal la care am fost înainte să... ei, bine, 
înainte să ajungem săraci... Elain scutură din cap. La bal era o altă 
moștenitoare tânără, care mă ura. Era cu câţiva ani mai în vârstă, 
iar eu nu am făcut nimic să îi provoc ura, dar cred că... 

- Era invidioasă pe frumuseţea ta, zise Amren cu un zâmbet 
amuzat pe buze. 

Elain roşi. 

- Probabil. 

Cu siguranţă acesta era motivul, deşi pe atunci Elain avea doar 
treisprezece ani. 

- Ei, bine, Nesta a văzut cum mă trata - tachinându-mă şi umi- 
lindu-mă ca de obicei - şi nu s-a grăbit. A aşteptat până la acel bal, 
când un duce frumos de pe continent a venit să-şi găsească o mi- 
reasă. Faptul că familia lui a rămas fără bani a fost singurul motiv 
pentru care a catadicsit să vină - să pună mâna pe o mireasă bogată 

ca să umple din nou cuferele moşiei lor. Nesta ştia că moștenitoarea 
îl viza, pentru că s-a lăudat cu asta în fața tuturor în toaletă, la fie- 
care bal, cu câteva săptămâni înainte. Nesta a cheltuit o mică avere 
pe rochia şi bijuteriile din seara aceea. Tatăl nostru se temea întot- 
deauna de refuzul ei, iar în acea seară... Ei, bine, chiar semăna cu 
fiica unui Prinţ al Negustorilor. Rochia era din mătase de culoarea 
ametistului, cu fir de aur, iar la gât şi urechi purta diamante şi perle... 

Elain oftă. Câtă bogăție! Cassian nu își dăduse seama niciodată 
de imensitatea averii pe care o avuseseră şi pe care o pierduseră. 

-Toți cei din sală au încremenit când a intrat Nesta, spuse Elain. 
Şi-a făcut o intrare triumfală, pe deplin calmă şi distantă, chiar şi la 
paisprezece ani. Abia s-a uitat la duce. Pentru că şi ea a aflat despre 
el. Ştia că se plictisea de oricine îl căuta. Şi ştia că valoarea ţinutei 
sale depăşea orice purta moștenitoarea. 

Amren zâmbea acum. 

- Nesta a încercat să îl seducă pe duce de ciudă? La paisprezece ani? 

Elain nu zâmbi. 

-L-a ademenit să o invite la dans cu câteva priviri aruncate din 
partea cealaltă a sălii de bal. Era acelaşi vals pe care şi-l dorea şi 
moștenitoarea, lăudându-se că atât i-ar fi trebuit ca să îşi asigure 
măritişul. Nesta i-a luat acel dans. Şi apoi i l-a luat şi pe duce. În 
seara aceea, Nesta a dansat ca și când ar fi fost una dintre voi. 

-Dacă l-ai văzut pe Cassian dansând, mormăi Rhys, asta nu 
spune multe. 

Cassian se enervă pe Marele Lord când Feyre şi Az chicotiră. 

Elain continuă, vorbind încet şi aproape respectuos: 

- Ducele era vanitos, iar Nesta s-a folosit de asta. Toată sala s-a 
oprit. Dansul lor era atât de uimitor şi ea, atât de frumoasă! Iar când 
s-a terminat... Atunci mi-am dat seama că este o artistă. Așa cum e 
Feyre. Dar ce face Feyre cu vopseaua făcea Nesta cu muzica şi 
dansul. Mama noastră şi-a dat seama de când eram mici, şi a trans- 
format-o într-o armă. Toate pentru ca Nesta să se poată căsători 
cândva cu un prinţ. 

Cassian înțepeni. Un prinţ... asta îşi dorea Nesta? Stomacul i se 
strânse. 

-Ce s-a întâmplat cu ducele? întrebă Azriel. 

Elain se strâmbă. 

- A cerut-o de soție în dimineața următoare. 

Rhys se înecă cu vinul. 

- Avea paisprezece ani. 

- Ți-am spus: Nesta este o dansatoare foarte bună. Dar asta a zis 
şi tatăl meu - că este prea tânără. A fost o ieşire grațioasă, de vreme 
ce tatăl meu, în ciuda greşelilor lui, o cunoștea bine pe Nesta. Ştia că 
l-a tachinat pe duce ca să o ceară de nevastă doar ca să o pedep- 
sească pe moștenitoare pentru cruzimea ei față de mine. Nesta nu 
era interesată de el - ea ştia că era mult prea tânără. Chiar dacă du- 
cele părea mai interesat doar să... o păstreze pentru când avea să fie 
suficient de matură. Elain tremură dezgustată. Dar cred că o parte 
din Nesta era încredinţată că o să se mărite cândva cu un prinţ. Aşa 
că ducele a plecat acasă fără mireasă, iar moștenitoarea... Ei, bine, 
ea a fost unul dintre oamenii care s-au bucurat de ghinionul nostru. 

- Am uitat, şopti Feyre. Despre asta şi dansul ei. 

- După aceea, Nesta nu a mai deschis niciodată subiectul, spuse 
Elain. Eu doar am observat. 

Cassian își dădu seama că Nesta greşea considerând-o pe Elain 
un câine loial şi iubitor. Elain vedea toate lucrurile pe care le făcuse 
Nesta şi înțelegea de ce. 

-Deci mama voastră a transformat bucuriile creative ale Nestei 
într-un arsenal de ascensiune socială? întrebă Amren fățiș. 

- Mama noastră nu era ceea ce ai putea numi o persoană plă- 
cută, interveni Feyre. Nesta a făcut câteva alegeri, dar mama a în- 
ceput totul. 

Elain dădu din cap, împreunându-şi mâinile în poală. 

- Aşa că sunt foarte încântată să aud de treaba asta cu Valkyrie. 
Mă bucur că pe Nesta o interesează din nou ceva. Și că şi-ar putea 
canaliza toată... energia în asta. 

Cassian îşi dădu seama că se referea la furia ei, la loialitatea 
aprigă și neclintită pentru cei pe care îi iubea, la instinctele de lup şi 
abilitatea de a ucide. 

Trecură la subiecte mai vesele, dar Cassian se gândi la cele auzite 
toată seara. Lupta era doar o parte din asta. Antrenamentul avea să 
o ajute, să îi canalizeze furia, dar trebuia să fie ceva în plus. Trebuia 
să fie bucurie. 

Trebuia să fie muzică. 


CAPITOLUL 45 


-Cred că Valkyrie erau şi mai sadice decât illyrienii, mormăi 
Gwyn, iar Nesta văzu că preotesei îi tremurară picioarele când ră- 
mase în poziţia ilustrată într-unul dintre multele ei volume de cer- 
cetare. Indiferent cât aş practica liniştirea minții, nu aş reuşi să fac 
exerciţiile astea. Care era fraza pe care o foloseau? „Sunt stânca de 
care se sparge valul.“ Totuşi, o stâncă nu a fost niciodată nevoită să 
facă fandări. 

-Este cumplit, confirmă Emerie, scrâşnind din dinţi. 

Cassian învârti plictisit în mână un pumnal lung. 

-V-am avertizat că erau niște războinice dure. 

Nesta gâfâia printre dinţi într-un ritm constant. 

- S-ar putea să mi se rupă picioarele. 

- Voi trei încă mai aveți... treizeci de secunde. 

Cassian se uită spre ceasul pe care Azriel îl adusese din Casă şi 
îl lăsase pe masa de spălat. Îmblânzitorul umbrelor era plecat azi, 
dar preotesele pe care le antrena de obicei primiseră un plan de 
lecţie strict. 

Nesta se clătina pe picioarele care o usturau, dar îşi luă puterea 
prin degetele de la picioare, concentrându-se mereu la respiraţie, 
aşa cum învățase, apelând la liniştirea minţii. Căută acel loc calm 
unde ar fi putut să nu se gândească la durere, şi corpul care tremura. 
Şi era atât de aproape... Ce bine ar fi fost dacă s-ar fi putut concentra 
şi respira mai profund... 

- Gata! spuse Cassian, iar cele trei se prăbuşiră la pământ. El râse 
din nou. Jalnic! 

- Încearcă tu, spuse gâfâind Gwyn, întinsă pe jos. Nici măcar tu 
nu cred că ai supravieţui exerciţiului. 

- Mulțumită fragmentelor pe care mi le-ai trimis aseară, la ră- 
sărit am venit aici şi am făcut exerciţiul, spuse el. Nesta ridică o 
sprânceană. Cassian nu apăruse la cină şi nu o căutase, dar, după câ- 
teva seri de nesomn, ea fusese destul de obosită încât să nu se su- 
pere. M-am gândit că, dacă am să vă torturez pe voi trei, ar trebui 
cel puţin să fiu şi eu în stare să rezist. Masculul le făcu semn din 
ochi. Exact pentru clipa în care mi-aţi fi zis că ar trebui să sufăr ală- 
turi de voi. 

-Nu e de mirare că arăţi așa, mormăi Emerie, întorcându-se ca 
să se întindă pe spate şi să privească liniştită cerul senin de toamnă. 

Zilele renunțaseră să mai fie calde, deşi adevăratul frig încă nu 
se instalase. Soarele oferea o oarecare căldură în briza rece, una un- 
toasă, care-ţi încălzea oasele şi pe care Nesta o savură când se în- 
tinse şi ea pe spate. 

-O să consider că mi-ai făcut un compliment. 

Zâmbetul lui făcu să se strângă ceva în stomacul Nestei. 

El îi surprinse privirea şi acel zâmbet deveni ceva mai conştient. 

- Dacă ar fi să dai un nume unei săbii, cum i-ai spune? fu absolut 
tot ce zise, în schimb, masculul. 

- Maiestate Argintie, răspunse Gwyn, deşi nu fusese întrebată. 

Emerie pufni. 

- Serios? 

- Tu cum i-ai spune? întrebă Gwyn. 

Emerie se gândi. 

- Ucigaşa Duşmanilor sau ceva de genul ăsta. Aş alege un nume 
care intimidează. 

- Nu e mai bun! 

Nesta zâmbi la tachinările lor. Gwyn se uită la ea cu ochi verzi şi 
strălucitori. 

-Care este mai nepotrivit: Ucigaşa Duşmanilor sau Maiestate 
Argintie? 

- Maiestate Argintie, spuse Nesta, iar Emerie scoase un sunet 
triumfător. 

Gwyn flutură o mână, huiduind. 

- Tu cum i-ai zice? o întrebă din nou Cassian pe Nesta. 

- De ce vrei să ştii? 

- Fă-mi pe plac! 

Ea ridică o sprânceană, dar apoi spuse cu toată sinceritatea: 

- Ucigaşa! 

Fruntea lui se descreţi. 

Nesta ridică din umeri. 

-Nu ştiu. Este necesar să botezi o sabie? 

-Spune-mi odată: dacă ar trebui să botezi o sabie, ce nume i-ai da? 

-Îi oferi una cadou la Solstițiul de Iarnă? întrebă Emerie. 

- Nu! 

Nesta își ascunse zâmbetul. Îi plăcea când toate trei se uneau îm- 
potriva lui, ca nişte leoaice în jurul unei trup foarte musculos şi 
atrăgător. 

- Atunci de ce tot întrebi? rosti Gwyn. 

Cassian se încruntă. 

- De curiozitate. 

Dar maxilarul lui se încordă. Nu era asta. Era altceva. De ce să 
vrea ca ea să boteze o sabie? 

- Înapoi la treabă! spuse el, bătând din palme. Pentru toată obrăz- 
nicia asta, o să rămâneţi în poziţia anterioară de două ori mai mult! 

Emerie şi Gwyn mormăiră, dar Nesta îl studie pe Cassian încă o 
clipă înainte să le urmeze. 

Ea încă se gândea la asta când terminară după două ore, udă de 
transpiraţie şi clătinându-se pe picioare. Emerie şi Gwyn reluară 
conversaţia de mai devreme şi se îndreptară spre bazinul cu apă. 

Nesta le privi pe amândouă plecând şi apoi se întoarse spre 
Cassian. 

- De ce m-ai tot bătut la cap cu numele pe care l-aş da unei săbii? 

El se uita tot la Gwyn şi Emerie. 

- Voiam doar să ştiu ce nume ai alege. 

- Ăsta nu e un răspuns. De ce vrei să ştii? 

Masculul îşi încrucişă brațele şi apoi şi le relaxă pe lângă corp. 

-Îți aminteşti când am fost la fierar? 

- Da! El îmi dă o sabie pentru Solstiţiul de Iarnă? 

-Îți dă trei. Cele pe care le-ai atins. 

Ea ridică o sprânceană. 

El bătu pământul cu piciorul. 

-Când ai lovit cu ciocanul lamele alea, le-ai impregnat - cele 
două săbii şi pumnalul - cu puterea ta. Cu puterea Cazanului. Acum 
sunt săbii magice. Şi nu mă refer la magie plăcută şi frumoasă. Mă 
refer la magia măreaţă și veche care nu s-a mai văzut de foarte mult 
timp. Nu mai există arme magice. Niciuna. Ori s-au pierdut, ori au 
fost distruse, ori aruncate în mare. Dar tu tocmai ai Creat trei. Ai 
creat un nou Tezaur al Groazei. Ai putea crea şi mai multe obiecte, 
dacă ai vrea. 

Ea ridică mai mult sprâncenele, cu fiecare cuvânt absurd. 

- Am Creat trei arme magice? 

- Noi încă nu ştim ce fel de magie au, dar, da. 

Ea îşi înclină capul. Emerie şi Gwyn se opriseră din a mai dis- 
cuta la bazinul de apă, ca şi când ar fi putut vedea sau simţi schim- 
barea din Nesta. Şi nu faptul că ea Crease armele acestea o afecta ca 
o lovitură. 

-Cine sunt aceşti „noi“? 

- Ce? 

- Ai spus: „Noi încă nu ştim ce fel de magie au“. Cine sunt 
aceşti „noi“? 

- Rhys, Feyre şi ceilalți. 

-Şi de când ştiţi voi asta? 

El tresări când își dădu seama de greşeală. 

- Eu... Nesta... 

- De când? 

Vocea ei deveni tăioasă ca sticla. Preotesele îi urmăreau, iar ei nu 
îi păsa. 

Aparent, lui îi păsa. 

-Nu putem vorbi aici despre asta. 

-Tu încerci să mă convingi să-ți spun un nume în mijlocul 
antrenamentului! 

Ea gesticulă spre ring. 

Sângele îi bubuia în urechi, iar pe chipul lui Cassian se citi 
durerea. 

-Nu m-am exprimat cum ar fi trebuit. Am tot discutat dacă 
să-ţi spunem sau nu, dar am votat şi rezultatul a fost în favoarea ta. 
Pentru că avem încredere în tine. Eu doar... nu am avut încă ocazia 
să deschid subiectul. 

- Exista măcar posibilitatea să nu îmi spui? Aţi stat împreună şi 
m-aţi judecat, iar apoi aţi votat? 

Ceva în pieptul ei se rupse aflând că fusese judecat fiecare lucru 
oribil care o privea. 

- Asta... La naiba! Cassian se întinse spre ea, dar Nesta se retrase. 
Toată lumea se uita acum. Nesta, asta nu e... 

- Cine a votat împotriva mea? 

-Rhys şi Amren. 

Răspunsul o lovi ca un pumn. La Rhys se aşteptase. Dar Amren, 
care o înţelesese întotdeauna mai mult decât ceilalți; Amren, care nu 
se temuse de ea; Amren, cu care se certase atât de rău... O mică parte 
din ea sperase că Amren nu avea să o urască pentru totdeauna. 

Mintea i se linişti. Corpul i se calmă. 

Cassian făcu ochii mari. 

- Nesta.... 

- Sunt bine, spuse ea cu răceală. Nu-mi pasă! 

Ea îl lăsă să vadă cum îşi întărea zidurile de oțel din minte. Apelă 
la tot ce ştia despre liniştirea minţii, pe care o practicase cu Gwyn 
ca să devină calmă, concentrată, hotărâtă, inspirând pe nas şi expi- 
rând pe gură. 

Se dădu în spectacol rotindu-şi umerii şi apropiindu-se de 
Emerie şi Gwyn, ale căror chipuri se încruntară de o îngrijorare pe 
care Nesta ştia că nu o merita şi despre care ştia că într-o zi avea să 
dispară, când şi ele şi-ar fi dat seama cât de nemernică era. Când 
Amren le-ar fi zis ce ratată era sau ar fi auzit de la altcineva și ar fi 

încetat să-i mai fie prietene. Se întrebă dacă i-ar fi zis măcar în față 
sau dacă ar fi dispărut pur şi simplu. 

- Nesta! spuse Cassian din nou. 

Dar ea părăsi ringul fără să se mai uite în urmă. 

Emerie se întoarse imediat, coborând scările după ea. 

-Ce s-a întâmplat? 

- Nimic, spuse Nesta, nerecunoscându-şi vocea. Treburi regale. 

-Eşti bine? întrebă Gwyn, la un pas în urma lui Emerie. 

Nu. Ea nu reușea să-și oprească vuietul din cap, ruptura din piept. 

- Da, minţi Nesta şi nu se uită înapoi când ajunse pe palier şi 
dispăru pe hol. 

Odată ajunsă în camera ei, dădu drumul la apă în baie. Ştia că 
avea să vină Cassian. Aşadar, rămase lângă cadă, apa curgând 
din robinet, când el bătu la uşă. Aşteptă până ce-l simţi pe mascul 
plecând, renunțând la ea, aşa cum făcuseră toți ceilalţi, apoi în- 
chise robinetul. 

-A plecat? întrebă ea Casa. 

Uşa se deschise în semn de răspuns. 

- Mulţumesc! zise, şi păşi pe holul gol. 

Poate Casa îl ascundea, pentru că Nesta nu văzu nici urmă de 
Cassian şi nici nu îi simţi mirosul când se grăbi pe rândul scurt 
de scări de lângă camera ei. Pe hol. Chiar prin bolta dinspre 
scara lungă. 

Doar atunci îşi eliberă furia. Doar atunci renunţă la răceală şi 
cedă furiei din inima ei. 

Amren o considerase foarte nedemnă de încredere, îngrozi- 
toare, ştiind că ar fi fost periculos să aibă un dar care ar fi putut 
schimba lumea. Amren vorbise cu ceilalți despre asta, iar ei supuse- 
seră la vot. 

Ea cobori tot mai mult. 

Treaptă cu treaptă. 

De jur împrejur. 

Nu numără treptele. Nu îşi simţea picioarele mişcându-se, ci doar 
vuietul sângelui şi al minţii şi ruptura din capul pieptului, pe care 
nicio tehnică de liniştire a minții nu o putea calma sau înăbuși. 

Pământul se apropia. 

Nu putea să gândească din cauza furiei şi a suferinţei, ci doar să 
se miște. 

Scara se încălzi, fiind mai departe de vântul rece de deasupra. 

Amren renunțase complet la ea. Dezbaterea privind trimiterea 
ei aici fusese diferită — Nesta ştia că o făcuseră din dorința de a o 
ajuta. Acum putea să recunoască asta. 

Această dezbatere avusese loc din ură și frică de ea. 

Acoperişul cu ţiglă deveni clar. Picioarele îi tremurau. Ea nu le 
simțea. 

Nu simţi nimic în afară de furie, când scările se terminară brusc 
şi se trezi în faţa unei uși. 

Aceasta se deschise înainte ca degetele ei să poată atinge mâ- 
nerul. Lumina soarelui inundă casa scării, dezvăluind caldarâmul 
de dincolo de aceasta. 

Cu furia unduindu-se ca o furtună în jurul ei, Nesta intră în 
sfârşit în Velaris. 


CAPITOLUL 46 


Nu observă oraşul din jurul ei, oamenii care ori îi zăreau chipul 
şi păstrau distanţa, ori pur şi simplu îşi vedeau de treabă. Nu ob- 
servă nuanțele strălucitoare de portocaliu, roşu şi galben ale copa- 
cilor tomnatici, şi nici albastrul scânteietor al râului Sidra, când 
traversă unul dintre nenumăratele poduri ce se întindeau peste apa 
şerpuitoare, îndreptându-se spre țărmul vestic. 

Nesta cedă în faţa furiei. Mai târziu, nu avea să-şi mai aducă 
aminte de scările care duceau la etaj. Și nici de drumul până aici, îna- 
inte să lovească uşa de lemn cu palma. Aceasta se rupse sub mâna ei, 
încuietoarea spărgându-se ca sticla. 

Amren și Varian erau în pat, femela minionă fiind goală în timp 
ce îl călărea pe Prinţul din Adriata. Amândoi se opriră, Amren în- 
torcându-se spre uşă, Varian ridicându-se, un scut de apă apărând 
în jurul lor când Nesta intră în cameră şi mormăi: 

- Tu! Tu ai crezut că nici măcar nu ar trebui să mi se spună ce 
poate face puterea mea. 

Amren se mişcă la fel de repede ca orice Mare Spiriduş, sărind 
de pe Varian, care apucă un cearşaf ca să se acopere cât ea îmbrăcă 
un halat de mătase. Zidul strălucitor de apă făcea să pară că erau la 
fundul oceanului. Amren îi aruncă o privire lui Varian. 

- Sparge-l! 

El se supuse, coborând din pat şi trăgându-și pantalonii peste 
picioarele musculoase. 

-leşi afară! îi strigă Nesta. 

Dar prinţul Regatului Verii o privi pe Amren, cu chipul încordat 
de îngrijorare. Ar fi rămas şi ar fi murit apărând-o. Nesta pufni, 
amărăciunea învelindu-i limba. Cândva, Amren fusese acea per- 
soană pentru ea - cea care ştia că ar fi apărat-o într-o luptă, că ar fi 
vorbit în locul ei. Amren dădu din cap spre el, iar Varian îi aruncă 
Nestei o privire încruntată, în semn de avertisment, înainte să iasă 
grăbit din cameră. 

Probabil ca să le spună celorlalți, dar Nestei nu îi păsa. 

Amren spuse: 

- Presupun că ticălosul ăla cu gura spartă ţi-a zis mai mult 
decât trebuia. 

- Ai votat împotriva mea, rosti ea, vocea ei rece ascunzând rup- 
tura din piept. 

-Nu ai făcut nimic ca să dovedești că eşti în stare să te descurci 
cu o putere atât de mare, spuse Amren la fel de rece. Pe barcă, mi-ai 
spus asta când ai refuzat orice încercare de a o stăpâni. M-am oferit 
să te învăţ mai mult, iar tu ai refuzat. 

- Am refuzat pentru că ai ales-o pe sora mea. 

Aşa cum făcuse şi Elain. Amren fusese prietena şi aliata ei şi, 
totuşi, la sfârşit, faptul acesta nu contase deloc. O alesese pe Feyre. 

-Nu am ales pe nimeni, fată răsfăţată! izbucni Amren. Ţi-am 
spus că Feyre a cerut să lucrăm din nou împreună, iar tu îi răstăl- 
măceşti cumva dorinţa, spunând că îi ţin partea? 

Nesta nu zise nimic. 

-Multe luni le-am spus să te lase. Am refuzat să vorbesc despre 
tine cu ei. Apoi, în clipa în care mi-am dat seama că purtarea mea 
nu te ajută, că poate sora ta are dreptate, eu te-am trădat? 

Nesta tremură. 

- Ştii ce simt pentru Feyre. 

- Da, biata Nesta, cu o soră mai mare care o iubeşte atât de mult, 
încât este dispusă să facă orice ca să o ajute. 

Nesta blocă amintirea lui Tamlin în trupul de bestie; nu se mai 
gândi la cum își dorise să îl sfâșie. Până la urmă, nu era mai bună 
decât el. 

- Feyre nu mă iubeşte. 

Ea nu merita dragostea lui Feyre, cum nici Tamlin nu o merita. 

Amren râse. 

- Faptul că tu crezi, asta nu dovedeşte doar că eşti nedemnă de 
puterea ta? Niciun orb de bunăvoie nu poate fi de încredere. Ai fi un 
coşmar ambulant cu armele alea. 

-Situația e alta acum. 

Cuvintele răsunară a gol. Era alta? Era ea altfel de cum fusese 
vara asta, când se certase cu Amren pe barcă, iar dezamăgirea totală 
a lui Amren, provocată de eşecul ei de a fi ceva - orice — apăruse în 
sfârşit la suprafață? 

Amren zâmbi, ca şi când şi ea ar fi ştiut asta. 

- N-ai decât să te antrenezi cât de mult vrei, să te culci cu Cassian 
cât de des vrei, dar asta nu o să repare ce este distrus în tine, dacă nu 
începi să meditezi. 

- Nu-mi ţine lecţii! Tu... 

Ea arătă spre Amren, şi ar fi putut jura că femela se dădu la o 
parte din calea ei. La fel cum făcuse Tamlin. De parcă şi Amren 
şi-ar fi amintit că ultima dată când Nesta arătase cu degetul spre un 
inamic, acesta sfârşise cu capul tăiat în mâinile ei. Un râs lipsit de 
bucurie izbunci din ea. 

-Crezi că te-aş însemna cu o promisiune a morţii? 

- Aproape că ai făcut asta cu Tamlin alaltăieri. 

Aşadar, Cassian le povestise totul și despre asta. 

-Dar am să-ţi repet ce am spus pe barca aia: cred că ai puteri pe 
care nu le înţelegi, respecţi sau controlezi. 

-Cum îndrăzneșşti să presupui că ştii ce este mai bine pentru mine? 

Când Amren nu răspunse, Nesta zise furioasă: 

- Erai prietena mea. 

Amren își dezgoli dinţii. 

- Da? Nu cred că ştii ce înseamnă cuvântul ăsta. 

Pieptul o durea, ca şi când acel pumn invizibil ar fi lovit-o din 
nou. Paşii se auziră dincolo de uşa distrusă, iar ea se pregăti să-l 
vadă pe Cassian dând buzna... 

Dar era Feyre. 

Hainele de zi cu zi erau stropite de vopsea şi o pată albă îi împo- 
dobea obrazul cu pistrui. Probabil că Varian alergase aproape dez- 
brăcat pe străzi ca să ajungă la atelierul ei. 

- Încetează! spuse Feyre gâfâind. 

Când se apropie, nu dădu de înţeles dacă observa sau îi păsa de 
aşchiile şi resturile de pe podea. 

- Nesta, nu ar fi trebuit să afli așa, insistă Feyre. 

-Cassian ţi-a zis? 

Se dusese la Feyre în loc să vină aici? 

- Nu, dar măcar de atât îmi dau și eu seama. El nu a vrut să îţi 
ascundă nimic. 

- Nu cu Cassian am probleme. Nesta o fixă cu privirea pe Amren. 
Am avut încredere că mă susţii. 

- Am încetat să te susțin atunci când ai decis să te foloseşti de lo- 
ialitatea mea ca de un scut împotriva tuturor. 

Nesta mârâi, dar Feyre păşi între ele cu mâinile ridicate. 

- Conversaţia asta se termină acum. Nesta, întoarce-te la Casă! 
Amren, tu... Ea ezită, ca şi când s-ar fi gândit dacă era înţelept să îi 
dea ordine lui Amren. Tu rămâi aici, încheie Feyre cu prudenţă. 

Nesta râse încet. 

-Tu eşti Marea ei Doamnă. Nu trebuie să o mulțumeşti. Nu când 
acum are mai puţină putere decât oricare dintre voi. 

Ochii lui Feyre se aprinseră. 

- Amren este prietena mea şi face parte din regatul ăsta de secole. 
Îi ofer respect. 

-Ea îţi oferă respect? întrebă furioasă Nesta. Partenerul tău îţi 
oferă respect? 

Feyre înțepeni. 

- Nu mai spune niciun cuvânt, Nesta Archeron! o avertiză Amren. 

-Ce vrei să spui? întrebă Feyre. 

Însă Nestei nu îi păsa. Nu putea gândi în vuietul din mintea sa. 

- Ţi-a spus vreunul dintre ei ţie, respectata lor Mare Doamnă, că 
bebelușul din pântecul tău o să te ucidă? 

-Taci din gură! strigă Amren. 

Darordinulei fu o confirmare suficientă. Albindu-se la față, Feyre 
şopti din nou: 

-Ce vrei să spui? 

- Aripile, zise furioasă Nesta. Aripile băiatului illyrian o să se 
blocheze în corpul tău Fae în timpul travaliului şi o să vă ucidă pe 
amândoi. 

Liniştea se undui prin cameră, prin lume. 

- Madja tocmai mi-a spus că travaliul o să fie riscant, zise Feyre 
în şoaptă. Dar Cioplitorul de Oase... Fiul pe care mi l-a arătat nu 
avea aripi. Vocea i se sparse. Mi-a arătat doar ce voiam să văd? 

-Nu ştiu, răpunse Nesta. Dar ştiu că partenerul tău le-a ordonat 
tuturor să nu îți spună adevărul. Se întoarse spre Amren. Aţi votat 
şi pentru asta? Aţi vorbit despre ea, aţi judecat-o şi ați considerat-o 
nedemnă să afle adevărul? Care a fost votul tău, Amren? Să o laşi pe 
Feyre să moară fără să ştie? Înainte ca Amren să-i poată răspunde, 
Nesta se întoarse din nou spre sora ei. Nu te-ai întrebat de ce 
prețiosul şi perfectul Rhysand a fost un ticălos irascibil în ultimele 
săptămâni? Pentru că știe că ai să mori. Ştie şi, totuşi, nu ţi-a spus. 

Feyre începu să tremure. 

- Dacă mor... Privirea îi alunecă la unul dintre brațele ei tatuate. 
Îşi ridică fruntea, cu ochii strălucitori de lacrimi când o întrebă pe 
Amren: Voi... ştiaţi cu toţii despre asta? 

Amren aruncă o privire încruntată spre Nesta, dar spuse: 

-Nu am vrut să te alarmăm. Frica poate fi la fel de mortală ca 
orice amenințare fizică. 

-Rhys ştia? Lacrimile curseră pe obrajii lui Feyre, întinzând 
pata de vopsea de pe piele. Despre faptul că vieţile noastre sunt 
în pericol? 

Îşi cobori privirea la ea însăşi, la mâna tatuată care cuprindea 
pântecul. 

Iar Nesta își dădu seama atunci că mama ei nu o iubise niciodată 
aşa cum îşi iubea deja Feyre copilul care se dezvolta în ea. 

Văzând lacrimile ce începuseră să curgă, frica de pe chipul pătat 
de vopsea al lui Feyre, ceva se frânse în Nesta - ceva frânse furia şi 
vuietul. 

Mersese prea departe. Ea... O, pe toţi zeii! 

- Fato, cred că este mai bine dacă vorbeşti cu Rhysand despre 
asta, zise Amren. 

Nesta nu putea suporta durerea, frica şi dragostea de pe chipul 
lui Feyre, în timp ce își mângâia pântecul. 

Amren se încruntă la Nesta: 

-Sper că acum eşti mulțumită! 

Nesta nu răspunse. Nu ştia ce să spună sau ce să facă. Pur şi sim- 
plu se întoarse și fugi din apartament. 


ah 


Cassian plecase la casa de lângă râu. Asta fusese cea de-a treia 
greşeală a zilei. 

Prima o comisese când o întrebase stângaci ce nume ar fi dat 
unei săbii, făcând-o suspicioasă pe Nesta. Nu reuşise să o mintă, 
deci îi spusese totul. 

A doua greşeală fusese că o lăsase pe Nesta să se ascundă în ca- 
mera ei şi nu dăduse buzna ca să discute cu ea - că o lăsase să facă 
baie, crezând că asta avea să o calmeze. El făcuse la fel, iar când 
ieşise, îi urmărise mirosul spre etajul cu scările exterioare, unde uşa 
era deschisă. 

Nu ştia dacă se calmase sau se enervase, deci coborâse şi el scă- 
rile. Toate cele zece mii, adulmecându-i mirosul proaspăt și furios. 

Ea ajunsese până jos. Ușa fusese lăsată deschisă. 

Masculul se ridicase în zbor, ştiind că i-ar fi fost greu să îi urmă- 
rească mirosul în orașul aglomerat și sperând să o repereze din aer. 
Presupunea că Amren lucra la casa de lângă râu, deci acolo urma să 
se ducă. 

Doar că Amren nu era acolo. Și nici Nesta. 

El ajunsese în biroul lui Rhys când primi vestea. Nu de la un me- 
sager, ci de la Feyre - transmisă telepatic partenerului ei. 

Rhys era la biroul lui, cu chipul încordat, cât vorbi în linişte cu 
ea. Cassian văzu expresia, își dădu seama cu cine discuta el şi tăcu. 

Nu era nici aici, ceea ce însemna că probabil era la apartamentul 
lui Amren, iar dacă Feyre îl punea la curent... 

Cassian se întoarse spre ușă, ştiind că putea ajunge acolo într-un 
zbor de două minute, rugându-se să fie destul de rapid... 

- Cassian. 

Vocea lui Rhys era un lucru de coşmar, ca întunericul dintre stele. 

Cassian înţepeni auzind glasul pe care îl auzea atât de rar, şi ni- 
ciodată în direcția lui. 

-Ce s-a întâmplat? 

Chipul lui Rhys era complet calm. Dar moartea - neagră, moar- 
tea furioasă - se zărea în ochii lui în care nu mai rămăsese nicio stea 
şi niciun licăr violet. 

- Nesta a considerat că trebuie să îi spună lui Feyre despre pe- 
ricolul în care se află ea şi bebelușul, spuse Rhys cu glasul acela ca 
din iad. 

Inima lui Cassian începu să bată cu putere, chiar dacă se frânse. 

Rhys se uită în ochii lui, iar Cassian nu putu decât să îl înfrunte 
când fratele lui, Marele lui Lord zise: 

- Scoate-o pe Nesta din oraşul ăsta! Acum! Puterea lui Rhys vui 
prin cameră ca o furtună. Înainte să o ucid. 


CAPITOLUL 47 


Cassian o găsi pe Nesta alergând pe o stradă lăturalnică, tocmai ca 
şi când ar fi bănuit că Rhysand urma să înceapă o vânătoare pe care 
doar sângele ei vărsat o putea opri. Dar el ştia că Nesta fugea doar 
de ceea ce făcuse; că fugea de ea. Fugea spre una dintre tavernele 
care îi plăceau atât de mult. 

Cassian nu îi dădu Nestei şansa să îl vadă când cobori pe alee, o 
înşfăcă de talie şi de sub genunchi și se ridică spre cer. 

Ea nu i se opuse, nu spuse un cuvânt, ci pur şi simplu rămase în 
braţele lui, cu fața rece pe pieptul masculului. 

Cassian zbură spre Casa Vântului, ca să îl găsească pe Azriel 
acolo, stând pe loc, cu un pachet greu în mână. Dacă fusese un 
avertisment separat din prtea lui Rhys, sau dacă şopteau umbrele 
lui Az, el nu ştia. 

Cassian luă pachetul, îl cântări într-o mână și mormăi la greu- 
tatea acestuia cât continuă să o ţină pe Nesta. Az nu spuse nimic în 
momentul în care Cassian trecu mai departe, spre cerul de toamnă. 

Şi nu îndrăzni să se uite înapoi la oraşul de sub el. 


ah 


Nu era niciun sunet în mintea şi trupul ei. Ştia că o ținea în brațe 
Cassian, că zburau de ore în şir, şi nu îi păsa. 
Făcuse ceva de neiertat. 

Merita ca Rhysand să o transforme în sânge și nimic altceva. Îşi 
dorea să nu fi venit Cassian ca să o salveze. 

Ei zburară în munţi până ce soarele apuse în urma lor. Când ate- 
rizară, înprejurimile erau învăluite în întuneric. Cassian se strâmbă 
când cobori, ca şi când l-ar fi durut tot corpul, şi aruncă la picioa- 
rele lui pachetul dat de Azriel. 

- În seara asta rămânem aici, spuse el încet şi cu răceală. 

Ea nu voia să vorbească. Era hotărâtă să nu mai scoată un cuvânt 
tot restul vieții. 

-Am să fac un foc, continuă Cassian, fără urmă de blândeţe 
pe chip. 

Nesta nu putea suporta asta. Aşa că se întoarse, studiind mica 
zonă în care aterizase — o bucată întinsă de pământ uscat de sub o 
stâncă neagră. 

În linişte, se îndreptă spre cea mai îndepărtată parte a stâncii. În 
linişte, se aşeză pe pământul tare şi prăfuit, folosindu-şi un braţ 
drept pernă, şi se ghemui spre zidul de piatră. 

Închise ochii şi își impuse să ignore pocnetele lemnului mistuit 
de foc; îşi impuse să se contopească cu pământul, cu muntele şi să 


dispară pentru totdeauna. 
„Cassian!“ 


Vocea lui Feyre umplu mintea lui Cassian, distrăgându-l de la 
privitul stelelor apărute peste priveliştea întinsă. El o adusese în 
zbor pe Nesta în Munţii Adormiţi, lanțul muntos ce separa Illyria 
de Velaris. Aveau piscuri mai mici, încă ferite de iarnă, cu destule 
râuri şi vânat. 

„Cassian!“ 

„Am uitat că poți vorbi telepatic.“ 

Se auzi râsul ei. 

„Nu pot să mă hotărăsc dacă ar trebui să fiu sau nu insultată. 
Poate că ar trebui să folosesc mai des darurile daemati. Eşti bine?“ 
îl întrebă ea după o mică pauză. 

„Eu ar trebui să te întreb asta.“ 

„Rhysand a exagerat. A exagerat foarte mult.“ 

Cassian scutură din cap, deşi Feyre nu putea să-l vadă. 

„Îmi pare rău că a trebuit să afli.“ 

„Mie nu. Sunt supărată pe voi toți. Înţeleg de ce nu mi-aţi spus, 
dar sunt supărată.“ 

„Ei, bine, noi suntem supăraţi pe Nesta.“ 

„Ea a avut curajul să îmi spună adevărul.“ 

„Ţi-a spus adevărul ca să te rănească.“ 

„Probabil. Dar a fost singura care a spus ceva.“ 

Cassian oftă pe nas. 

„Ea... El se gândi mai bine. Cred că a văzut paralela dintre situa- 
țiile voastre şi, în felul ei, a decis să vă răzbune pe amândouă.“ 

„Asta cred şi eu. Rhys nu este de acord.“ 

„Aș fi vrut să afli altfel.“ 

„Ei, bine, nu am făcut-o. Dar vom înfrunta împreună situaţia. 
Cu toţii.“ 

„Cum poți fi atât de calmă în privinţa asta?“ 

„Frica şi panica sunt alternativa. Nu am să-mi las fiul să simtă 
aşa ceva. Am să lupt pentru el, pentru noi, până nu am să mai pot 
să o fac.“ 

Cassian simţi un nod în gât. 

„O să luptăm şi noi pentru tine.“ 

„Ştiu. Feyre se opri din nou. Rhys nu avea niciun drept să te alunge 
din oraş sau să o amenințe pe Nesta. Şi-a dat seama de asta şi s-a 
scuzat. Vreau să vă întoarceţi acasă. Amândoi. Unde aţi plecat?“ 

„În sălbăticie. Cassian se uită peste umăr, spre locul unde Nesta 
dormea de câteva ore, ghemuită lângă zidul de piatră. Cred că ră- 
mânem aici câteva zile. O să mergem în excursie.“ 

„Nesta nu a fost niciodată în excursie. Îți garantez că nu o să-i 
placă.“ 

„Atunci spune-i lui Rhys că asta e pedeapsa ei.“ 

Pentru că Rhys, în ciuda scuzelor pentru ameninţări, avea să 
mai fie furios. 


492 SARAH J. MAAS 


„Spune-i că eu şi Nesta mergem în excursie, iar ei nu o să Îi 
placă, dar o să vină acasă când hotărăşte că este pregătită.“ 

Feyre tăcu un minut lung. 

„Zice că ştie că ar trebui să spună că nu este necesar, dar să îţi 
transmit că, în secret, este încântat.“ 

„Bun! Şi eu mă bucur în secret să aflu asta.“ 

Feyre râse, iar sunetul era dovada faptului că, în ciuda suferinței 
şi a fricii aduse de noua veste, se adapta într-adevăr la situaţie şi că 
nu intenţiona să renunţe la luptă şi să plângă. El nu ştia de ce se 
aşteptase la mai puțin de la ea. 

„Te rog, ai grijă de ea, Cassian! Şi de tine!“, zise Feyre. 

Cassian se uită la femela care dormea aproape ascunsă în 
umbra stâncii. 

„Așa am să fac.“ 


CAPITOLUL. 48 


- Ridică-te! 

Nesta se încordă, deschizând un ochi în lumina orbitoare a răsă- 
ritului. Cassian stătea deasupra ei, ţinând într-o mână o farfurie cu 
ce păreau a fi ciuperci şi pâine prăjită. Tot corpul o durea de la rigi- 
ditatea pământului şi răcoarea nopții. Abia dacă reuşise să doarmă 
puţin, în mare parte a timpului stând întinsă acolo, uitându-se la 
rocă, impunându-şi să ignore sunetele focului şi dorindu-și să dis- 
pară în neant. 

Ea se ridică în şezut, iar el îi dădu farfuria. 

- Mănâncă! Ne așteaptă o zi lungă. 

Nesta îi privi chipul cu ochi grei şi plini de durere. 

Nu văzu nici urmă de blândețţe. Nicio schimbare sau lumină. 
Doar un războinic rece ca piatra. 

-O să mergem pe jos de la răsărit până la apus şi o să ne oprim 
doar de două ori pe parcursul zilei, spuse Cassian. Deci mănâncă. 

Nu conta dacă mânca, dormea sau se plimba. Nimic din toate 
astea. 

Dar Nesta se forță să mănânce ce pregătise el, fără să scoată un cu- 
vânt cât Cassian stinse focul pe care îl făcuse, concentrându-se la 
orice în afară de pârâitul buştenilor. Masculul împachetă repede câ- 
teva ustensile de gătit, împreună cu restul mâncării, în sacul de pânză. 

El îl ridică, mușchii antebraţului încordându-se din cauza greu- 
tății, şi merse spre ea înainte să i-l lase între picioare. 

-Nu pot să car în spate un sac atât de mare, din cauza aripilor. 
Aşadar, ai să-l cari tu. 

Oare Azriel ştiuse asta? După licărul rece și amuzat din ochii lui 
Cassian, ea credea că da. 

Nesta își termină mâncarea şi, neavând cu ce să îşi spele farfuria, 
o băgă în sac. 

- Poţi spăla vasele când ajungem la râul Gerthys, la prânz, zise 
el. Facem șase ore de aici. 

Ei nu îi păsa. Să o bage în pământ, să o facă să meargă și să se 
poarte ca o servitoare. Nu avea să rezolve nimic. 

Nu avea să o întremeze pe ea. 

Nesta se ridică în picioare, încheieturile pocnindu-i și simţin- 
du-și trupul rigid. Nu se obosi să îşi reîmpletească părul. 

-Îți poţi face nevoile după colț. El dădu din cap spre ușoara 
curbă din faţa piscului. Nu este nimeni aici. 

Ea făcu așa cum zisese Cassian. Când se întoarse, masculul doar 
dădu din cap spre sac. 

- Ridică-l! 

Nesta mormăi când îl apucă. Sigur avea cel puţin un sfert din 
greutatea ei. Spatele mai că i se îndoi în clipa în care-l ridică pe 
umeri, dar reuşi să o facă, mişcându-l ca să îl ajusteze. Se jucă puţin 
cu cataramele şi curelele până şi-l fixă pe spate, greutatea fiind echi- 
librată pe piept şi pe şolduri. 

Aparent, Cassian hotări că ea se descurca bine cu asta. 


-Să mergem! 


Nesta îl lăsă să meargă în față, iar după zece minute începu să 
respire sacadat şi picioarele începură să o doară când Cassian urcă 
panta dealului, traversând versantul muntelui. Nu vorbi cu ea, iar 
Nesta nu vorbi cu el. 

Ziua era senină, aşa cum și-ar fi dorit orice călător, munții din 
jurul lor fiind de un verde deschis și râurile albastre atât de limpezi, 

încât chiar şi de la mare înălțime puteai vedea pietrele albe din 
albia lor. 

Nesta se încredinţă durerii corpului, gâfâitului — tăios ca sticla — 
şi vuietului gândurilor. 

Soarele se înălță, făcând-o să transpire pe frunte şi pe gât. Părul i 
se îmbibă de transpiraţie. Merse mai departe, urmându-l pe Cassian 
mai sus pe pisc. El ajunse la un afloriment, se uită peste umăr şi se 
asigură că ea era în urmă, apoi dispăru - probabil coborând. 

Ea ajunse la afloriment şi privi cât de jos era. 

Cassian îi menţionase că urmau să se oprească lângă un râu. Ei, 
bine, la mare distanță dedesubt şi înainte era un râu lat, aproape as- 
cuns între copaci. Nu părea că era nevoie de câteva ore să ajungă 
acolo şi totuşi... Cassian traversa muntele în loc să coboare direct. 
Nimeni nu ar fi putut să coboare direct fără să se prăbușească. 

Curând, alți muşchi începură să protesteze la coborâre. Era mai 
rău decât la urcare, îşi dădu ea seama - acum i se părea că sacul era 
hotărât să o încline înainte şi să o arunce în valea râului. 

Cassian nu se deranjă să păşească cu grijă prin iarbă şi pe lângă 
pietrele mici, aşa cum făcea ea. Măcar el se baza pe aripi. La înălți- 
mea asta, norii pluteau ca nişte supraveghetori plictisiţi, niciunul 
destul de milos să ofere puţină umbră. 

Nestei îi tremurau picioarele, dar continuă să meargă. Apucă 
astfel curelele sacului de unde i se sprijineau pe piept şi îşi folosi 
braţele ca să îl contrabalanseze. Îl urmă pe Cassian, coborând mun- 
tele pas cu pas, oră după oră. 

Merse punând un picior în faţa celuilalt şi fără să spună nimic. 


eh 


Se opriră la râu pentru prânz. Dacă brânza tare şi pâinea puteau 
fi considerate prânz. 

Pe Nesta o interesa doar că îi umpleau stomacul dureros. Îi păsa 
doar că râul din fața lor era limpede şi curat, iar ea era deshidratată. 
Se prăbuși pe malul verde, îngenunchind ca să își afunde faţa în 

apă. Icnind din cauza apei reci ca gheața, se ridică și o duse la gură 
în palmele făcute căuş de nenumărate ori, înghițind încontinuu. 

Se retrase de lângă râu ca să se întindă pe o parte, încă respi- 
rând sacadat. 

- Ai treizeci de minute, spuse Cassian din locul în care stătea în 
iarba înaltă ce se legăna, bând din gamelă. Foloseşte-le cum vrei. 

Ea nu spuse nimic. Până şi datul din cap i se părea prea mult. 

El desfăcu sacul și-i aruncă o gamelă. 

- Umple-o! Dacă leşini, ai putea să cazi de pe munte şi să-ţi rupi 
toate oasele din corp. 

Ea nu se uită la el. Nu îi permise să vadă cuvântul din ochii ei: 
„Bun!“ 

Totuşi, Cassian înţepeni. Următoarele lui cuvinte fură mai 
blânde - iar Nesta le dispreţui şi pe acestea. 


- Odihneşte-te un pic! 


Cassian ştia că Nesta se ura deseori. 

Dar nu ştiuse niciodată că se ura suficient încât să vrea să... nu 
mai existe. 

Îi văzuse expresia când o avertizase că s-ar fi putut prăbuși. Şi 
ştia că întoarcerea în Velaris nu ar fi salvat-o de acea expresie. Nici 
el nu o putea salva de acea expresie. 

Doar Nesta se putea salva de acel sentiment. 

El îi permise să se odihnească treizeci de minute, aşa cum pro- 
misese, şi poate încă era puţin supărat pe ea, pentru că nu zise decât 
„Să mergem!“ înainte să pornească din nou. 

Ea îl urmă în liniştea apăsătoare, la fel de tăcută ca un cal de 
povară. 

El cunoştea destul de bine munţii aceştia, zburând deasupra lor 
timp de secole: aici locuiau ciobanii, de obicei spiriduşi de rând, 
care preferau izolarea oferită de pădurea verde şi pietrele negre-ma- 
ronii, şi nu zonele mai populate. 

Piscurile nu erau la fel de abrupte ca acelea din Illyria, dar aveau 
o prezenţă pe care nu şi-o putea explica. Mor îi spusese cândva, cu 
mult timp în urmă, că aceste ţinuturi fuseseră folosite pentru vin- 
decare. Că, pentru a-şi reveni, cei răniți fizic şi spiritual se aventu- 
raseră spre aceste dealuri şi către lacul până la care mai aveau de 
mers două zile şi jumătate. 

Poate de aceea venise. Vreun instinct îi amintise de vindecare, 
simțise inima acestui ținut adormit şi hotărâse să o aducă pe 
Nesta aici. 

Kilometru după kilometru, tăcerea ei îl urmă ca o umbră, iar 
Cassian se întrebă dacă avea să fie suficient. 


CAPITOLUL 49 


Erau la jumătatea muntelui care, de la distanţă, păruse a fi doar 
un deal când Cassian spuse din faţă: 

- Rămânem aici peste noapte. 

El se oprise într-un loc a cărui privelişte dădea către versant, cel 
mai apropiat pisc fiind la o distanţă atât de mică, încât ea l-ar fi 
putut lovi cu o piatră, separat doar de alt râu ce şerpuia mult dede- 
subt. Pământul era galben, prăfuit şi în mare parte plat. 

Nesta nu spuse o vorbă când urcă cu greu spre pământul plat, pi- 
cioarele cedându-i în sfârşit, şi se întinse în praf. 

Acesta îi murdări obrazul, dar ei nu îi păsa, pentru că gâfâia, 
corpul tremurându-i. Nu intenţiona să se miște până la răsărit. Nici 
măcar ca să îşi facă nevoile. Ar fi preferat să se scape pe ea decât să 
mai miște un muşchi. 

- Dă-ți jos sacul înainte să leşini, ca măcar să îmi pot găti cina, i 
se adresă Cassian din cealaltă parte a micului povârniş. 

Cuvintele lui erau reci şi distante. Abia dacă-i spusese vreo vorbă 
toată ziua. 

O merita - merita şi lucruri mai rele. 

Gândul o făcuse să îşi desprindă curelele de pe şolduri şi piept. 
Sacul căzu cu un zgomot surd pe pământ, iar ea se răsuci ca să îl îm- 
pingă spre el cu un picior tremurând. Dar se forță să se retragă, 
până se rezemă de un mic bolovan. 

El luă sacul doar cu un mormăit, ca şi când Nesta nu ar fi tran- 
spirat şi tremurat sub greutatea acestuia toată ziua. Apoi plecă în tufa 
din apropiere, iarba fiind înaltă până la genunchi şi frunzele foşnind. 

Vântul şuieră, suflând printre piscuri. Umbrele se furişau lent 
peste pantele abrupte, soarele aurind vârfurile, răcoarea făcându-se 
simțită cu fiecare centimetru cedat întunericului. 

Râul vuia pe panta muntelui, o curgere constantă pe care o au- 
zise toată ziua cât se plimbaseră, multele pâraie abia fiind vizibile 
de acolo. Chiar şi aici, în lumina tot mai slabă, culorile râului se 
schimbau din cenuşiu, în turcoaz şi verde, în timp ce şerpuia prin- 
tre piscuri, de-a lungul văii. 

Totul era foarte liniştit, însă cumva atent, ca şi când ar fi fost 
înconjurată de ceva vechi şi aproape adormit. Ca şi când fiecare 
pisc ar fi avut propriile toane şi preferințe, precum norii ce zăbo- 
veau sau îi evitau, ori copacii de pe versanţi sau lipsa lor. Formele 
lor erau atât de ciudate şi de lungi, încât părea că nişte monştri se 
aşezaseră lângă râuri şi trăseseră o pătură șifonată peste ei, ador- 
mind pentru totdeauna. 

Gândul la somn probabil că o ademenise, pentru că lumea se 
întunecă de îndată, în afară de stele şi luna aproape plină, atât de 
strălucitoare, încât nu fusese nevoie să facă un foc, deşi i-ar fi prins 
bine căldura. Cassian stătea întins la câţiva pași distanţă, cu spatele 
la ea, lumina lunii poleindu-i aripile. 

El îi lăsase o farfurie de mâncare - pâine şi brânză tare şi un fel 
de carne uscată. Totuşi, nu se atinse de bucate, ignorând chiorăitul 
stomacului. 

Nesta doar își mișcă gâtul rigid, înfăşurându-se cu o pătură şi 
întinzându-se pe pământ. Își puse din nou un braţ sub cap şi închise 


ochii în frig. 


În următoarele două zile, se uită la ceafa lui Cassian. 

În următoarele două zile, ea nu vorbi. 

Toate pietrele şi pietricelele parcă ar fi căutat să o împiedice, să îi 
răsucească glezna sau să îi intre în cizme. 

A doua zi, aproape de amiază, norii pluteau chiar deasupra pis- 
curilor purtați de un vânt rapid, când începu să o doară capul. 
Lumina soarelui devenea prea strălucitoare; transpirația o ustura. 

În ciuda faptului că se plimbaseră câteva zile, merseseră doar pe 
câteva piscuri. Munții peste care zburase Cassian erau nesfârșiți la 
pas. Ea nu întrebă cum alegea el calea corectă. Nu întrebă nici încotro 
se îndreptau, ci îl urmă pur şi simplu, cu privirea fixată în spatele lui. 

Imaginea se înceţoșă când capul şi tot corpul i se clătinară puțin. 

Nesta încercă să înghită şi văzu că avea gâtul atât de uscat, încât 
i se lipise limba de cerul gurii. O dezlipi. Apă - când băuse ultima 
dată apă? Gamela ei era deasupra sacului, dar ca să se oprească şi să 
o scoată... Nu avea chef să deschidă curelele ca să ia sacul, atră- 
gându-i cumva atenţia că avea nevoie de o pauză. 

Seara trecută fusese la fel cu şi cea dinainte: ajunseseră în tabără, 
se prăbuşise şi abia reuşise să îşi scoată sacul înainte să adoarmă. Se 
trezise mai târziu și găsise o farfurie cu mâncare rece lângă ea, aco- 
perită cu o pânză subțire. Mâncase cât dormise el, apoi închisese 
din nou ochii. 

Doar extenuarea putea aduce uitarea după care tânjea Nesta. De 
fiecare dată când se opreau în timpul zilei, era atât de obosită, încât 
cădea în genunchi şi arunca sacul. Şi, cât făceau pauză, era atât de 
obosită, că nu se putea gândi la cât de mult se distrusese, la cât de 
distrusă fusese întotdeauna în sinea ei. Niciun antrenament, nici 
informaţiile despre Valkyrie şi tehnica lor de liniştire a minţii nu îi 
erau de folos. Nimic nu o ajuta. 

Aşa că apa putea să mai aştepte pentru că, dacă s-ar fi oprit, ar fi 
însemnat să le permită gândurilor să dea năvală, chiar dacă o urmă- 
reau ca nişte umbre de plumb, mai grele decât sacul. 

Glezna i se răsuci pe o piatră instabilă, iar ea scrâşni din dinţi de 
durere, dar continuă. Cassian nu se împiedicase nici măcar o dată. 
Ştia, pentru că îl urmărise toată ziua. Dar el se împiedică acum. 
Nesta se avântă înainte, dar... 

Nu. Ea era cea care cădea. 


eh 

Cassian era la jumătatea albiei secate a râului, când pietrele scâr- 
țâiră şi pocniră în spatele lui. 

Se întoarse ca să o vadă pe Nesta cu fața în jos. Nemişcată. 

El înjură, grăbindu-se pe poteca de piatră şi se lăsă în genunchi 
în fața ei. Pietrele ascuţite îi intrară în picioare prin pantaloni, dar 
nu îi păsa. O întoarse, inima lui bătând cu putere. 

Ea leşinase. Uşurarea lui fu un lucru primitiv, liniştitor, dar... 

Nu mai întorsese capul de câteva ore ca să o vadă. O peliculă 
albă îi acopera buzele; pielea îi era roşie şi transpirată. El întinse 
mâna spre gamela de la centură, desfăcând capacul și îi trase capul 
în poală. 

- Bea! îi ordonă Cassian, deschizându-i gura şi auzindu-şi pul- 
sul în urechi. 

Nesta se agită, dar nu se împotrivi când îi turnă puţină apă pe 
gât, suficientă cât să o facă să deschidă ochii. Erau sticloşi. 

-Când ai băut apă ultima dată? întrebă Cassian. 

Privirea ei se limpezi. Era prima dată când se uita cu adevărat la 
el în ultimele trei zile. Dar ea pur şi simplu luă gamela și bău cu 
nesaţ, golind-o. 

Când termină, gemu, împingându-se din poala lui, dar încli- 
nându-se doar pe o parte. 

-Ar fi trebuit să bei apă toată ziua! izbucni el. 

Nesta se uită la pietrele din jurul lor. 

Masculul nu putea suporta acea expresie - goliciunea şi indi- 
ferenţa, ca şi când ei nu i-ar mai fi păsat dacă trăia sau murea în 
sălbăticie. 

Stomacul i se strânse. Instinctul îi strigă să o îmbrăţişeze, să o 
liniştească, dar altă voce, o voce veche şi înțeleaptă, îi şoptea să con- 
tinue. Încă un munte, spunea acea voce. Doar încă un munte. 

El avea încredere în acea voce. 

- Rămânem aici peste noapte. 

Nesta nu încercă să se ridice, iar Cassian căută un teren mai plat. 
Acolo - la şase metri distanță de albia râului şi spre stânga. Era 
destul de neted. 

- Haide! o rugă el. Mai fă câţiva pași şi ai să poţi să dormi. 

Nesta nu se mişcă. Parcă nu putea să se miște. 

El îşi spuse că era din cauză că leşinase și nu era sigură pe pi- 
cioare, dar se întoarse la ea. Se aplecă şi o luă în brațe, cu tot cu sac. 

Ea nu spuse nimic. Absolut nimic. 

Dar el ştia că urma acea furtună. Ştia că Nesta avea să vorbească 
din nou, iar atunci ar fi fost bine să fie pregătit să-i facă față. 


E3 


Nesta găsi o altă farfurie ce o aştepta când se trezi în întuneric. 
Luna plină își arătase chipul atât de strălucitor, încât munții, râurile 
şi valea erau suficient de luminate ca până şi frunzele copacilor de 
la mare distanţă să fie vizibile. Ea nu mai văzuse o asemenea prive- 
lişte. Părea un ţinut secret şi adormit pe care timpul îl uitase. 

Ea era nimic în fața priveliştii, a acestor munți. Era la fel de ne- 
semnificativă ca oricare dintre pietrele ce încă-i zdrăngăneau în 
cizmă. Era o uşurare binecuvântată să fie nimeni și nimic. 

Nu îşi amintea când adormise, dar se crăpă de ziuă, iar ei por- 
niră din nou. Se îndreptau spre nord, îi spuse el şi, într-un moment 
rar de politeţe, îi arătă că partea cu muşchi a copacilor era mereu 
îndreptată într-acolo, ajutându-l să nu se rătăcească. 

La prânz, îi zise că în seara aceea trebuiau să ajungă la un lac şi 
că urmau să rămână acolo o zi sau două. 

Ea abia îl auzi. Puse un pas înaintea celuilalt, kilometru după 
kilometru, urcând şi coborând. Munţii o supravegheau şi râul îi 
cânta, ca și când ar fi ghidat-o spre acel lac. 

Indiferent cât s-ar fi băgat în pământ, nu ar fi devenit bună. Ştia 
asta. Se întrebă dacă şi Cassian ştia. Se întrebă dacă el credea că era 
inutil să o aducă aici. 

Sau poate că era ca într-una dintre vechile poveşti pe care le au- 
zise când era mică: el era vânătorul unei regine rele şi o conducea în 
sălbăticie înainte să îi scoată inima. 

Ea își dorea să o facă. Își dorea să fie cineva care să-i scoată chestia 
nenorocită din piept. Îşi dorea să fie cineva care să înăbușe vocea care 

şoptea toate lucrurile oribile pe care le făcuse, fiecare gând îngrozitor 
pe care îl avusese, fiecare persoană pe care o dezamăgise. 

Nesta se născuse rea. Se născuse cu gheare şi colţi, şi nu reuşise 
niciodată să nu le folosească, nu reuşise să calmeze partea din ea 
care striga la trădare, care putea uri şi iubi mai violent decât ar fi 
înţeles vreodată cineva. Elain fusese singura care probabil înțelesese 
asta, dar acum sora ei o ura. 

Nu ştia cum să îndrepte lucrurile. Cum să nu mai fie așa. 

Nu-și amintea vreun moment în care să nu fi fost furioasă. Poate 
înainte să fi murit mama ei, dar, chiar şi atunci, mama fusese aspră 
şi îl dispreţuise pe tatăl lor, iar disprețul mamei devenise al ei. 

Nu îşi putea calma acea furie necruțătoare. Nu se putea abţine să 
nu izbucnească înainte să poată fi rănită. 

Nu era mai bună decât un câine turbat. Fusese un câine turbat 
cu Amren şi Feyre. O bestie, exact ca Tamlin. Nici măcar nu îi 
păsa că reuşise în sfârşit să coboare scările Casei - conta asta, când 
era mânată de furie? 

Conta ea sau merita să fie luată în seamă? 

Asta era întrebarea ce prăbuşea totul în sinea ei. 

Nesta urcă dealul pe care urcase mai înainte Cassian şi văzu lacul 
uriaş de culoarea turcoazului ce se întindea în faţa lor. Era puţin as- 
cuns între două piscuri, ca şi când o pereche de mâini verzi s-ar fi 
făcut căuş ca să ţină apa în ele. Pietre gri îi conturau malurile. 

Nesta nu văzu lacul, pietrele sau lumina soarelui și verdeața. 

Vederea i se înceţoşă, iar ochii o usturau de parcă i-ar fi fost 
tăiați - despicaţi ca să permită trecerea lacrimilor. 

Ea ajunse la pietre înainte să cadă în genunchi, atât de tare, încât 
piatra îi intră în oase. Merita să fie luată în seamă? 

Ştia răspunsul. Îl ştiuse dintotdeauna. 

Cassian se întoarse spre ea, dar Nesta nu îl văzu nici pe el, şi nici 
nu îi auzi cuvintele. 

Îşi cuprinse fața cu mâinile și plânse. 


CAPITOLUL 50 


Odată ce sunetele sacadate năvăliră din ea, Nesta îşi dădu seama 
că nu se putea opri. 

Îngenunche pe malul lacului de munte şi se dezlănțui total. 

Permise tuturor gândurilor oribile să o atingă, să o străbată. 
Văzu chipul palid şi distrus al lui Feyre, când îi dezvăluise adevărul, 
când se lăsase condusă de furie şi suferință. 

Nu putea scăpa niciodată de vinovăţie. Nu avea niciun sens să 
încerce. Plânse în întunericul propriilor mâini. 

Apoi pietrele ţăcăniră şi o prezenţă fermă şi caldă apăru lângă 
ea. El nu o atinse, dar vocea lui fu aproape când spuse: 

- Sunt aici. 

Ea plânse mai tare auzindu-l. Nu se putea opri. Era de parcă s-ar 
fi spart un dig şi ar fi meritat ca apa să o străbată. 

- Nesta! 

Fl îi atinse umărul cu mâna. 

Nesta nu putea suporta acea atingere. Blândețea. 

- Te rog! spuse ea. 

Erau primele cuvinte pe care le rostea în cinci zile. 

El se opri. 

-Ce mă rogi? 

Fa se feri de Cassian. 

-Nu mă atinge! Nu... Nu fi bun cu mine. 

Cuvintele erau un suspin. 

- De ce? 

Motivele se adunară, luptând să iasă afară, să se exprime, iar ea 
le lăsă să decidă. Le lăsă să o străbată când şopti: 

-L-am lăsat să moară. 

EI tăcu. 

Prin mâinile de pe faţă, ea continuă să şoptească. 

- A venit să mă salveze şi a luptat pentru mine, iar eu l-am lăsat 
să moară cu ura din inima mea. Ura pentru el. A murit pentru că nu 
am oprit-o. Vocea i se sparse, iar ea plânse mai tare. Și am fost în- 
grozitoare cu el, până la sfârşit. Am fost îngrozitoare cu el toată 
viaţa - şi totuși el m-a iubit cumva. Nu o meritam, dar a făcut-o. lar 
eu l-am lăsat să moară. 

Se aplecă peste genunchi, vorbind în palme: 

- Nu pot să anulez asta. Nu pot remedia situaţia. Nu pot să-l aduc 
la viaţă şi nu pot să retrag ce i-am spus lui Feyre, nu pot remedia ni- 
ciunul dintre lucrurile oribile pe care le-am făcut. Nu mă pot repara. 

Ea suspină atât de tare, încât crezu că trupul avea să-i cedeze 
din cauza asta. Voia ca trupul să i se destrame ca un ou crăpat; îşi 
dorea ca rămăşiţele sufletului ei să plutească pe vântul muntelui. 

-Nu pot să suport, şopti ea. 

- Nu este vina ta, zise Cassian încet. 

Ea scutură din cap, cu fața încă în mâini, ca şi când ar fi ferit-o 
de el, dar masculul spuse: 

- Moartea tatălui tău nu este vina ta. Am fost acolo, Nesta. Și eu 
am căutat o cale de scăpare. Şi nu s-a putut face nimic. 

- Mi-aş fi putut folosi puterea, aş fi putut încerca... 

- Nesta... 

Numele ei se auzi ca un oftat — ca şi când el ar fi fost îndurerat. 
Apoi, braţele lui o cuprinseră, trăgând-o în poala lui. Ea nu se opuse 
când masculul o strânse la piept. În forța şi căldura lui. 

- Aş fi putut găsi o cale. Ar fi trebuit să găsesc o cale. 

Mâna lui începu să îi mângâie părul. 

Nesta tremura din toate încheieturile. 

- Moartea tatălui meu este... este motivul pentru care nu su- 
port focul. 

Mâna i se opri, după care își reluă mişcarea. 

-De ce? 

- Buştenii... Ea tremură. Pârâie. Parcă s-ar rupe nişte oase. 

- Ca gâtul tatălui tău. 

- Da, şopti ea. Asta aud. Nu ştiu cum nu i-aş putea auzi gâtul ru- 
pându-se când sunt în apropierea focului. Este... o tortură. 

El continuă să o mângâie pe cap. 

Cuvintele i se rostogoliră de pe limbă în valuri. 

- Ar fi trebuit să găsesc o cale să ne salvăm înainte de asta. Să le 
salvez pe Elain şi pe Feyre când eram săraci. Dar eram foarte fu- 
rioasă şi voiam ca el să încerce să lupte pentru noi, dar nu a făcut-o, 
iar eu ne-aș fi lăsat să murim de foame ca să demonstrez cât de ne- 
norocit era. Asta m-a consumat atât de mult, încât... am lăsat-o pe 
Feyre să intre în pădure şi mi-am spus că nu îmi pasă, că este 
aproape sălbatică şi nu contează și totuși... Ea scoase un suspin. În- 
chid ochii şi o văd în ziua în care a plecat la vânătoare pentru prima 
dată. O văd pe Elain intrând în Cazan. O văd luată de el în timpul 
războiului. Îl văd pe tatăl meu mort. Iar acum am să văd chipul lui 
Feyre când i-am spus că bebelușul o va ucide. 

Tremură încontinuu, lacrimile arzându-i obrajii. 

Cassian continuă să îi mângâie părul şi spatele cât o ţinu în braţe 
lângă lac. 

- Urăsc situaţia, spuse ea. Fiecare parte din mine care... face lu- 
crurile astea. Și totuşi nu mă pot opri. Nu pot să cobor bariera, 
pentru că dacă fac asta... Nu suport să mă gândesc la asta. Nu su- 
port să aud sau să văd totul la nesfârşit. Nu aud decât cum i se rupe 
gâtul. Ultimele cuvinte pe care mi le-a spus. Că mă iubeşte. Nu am 
meritat dragostea aia, zise în şoaptă. Nu merit nimic. 

Cassian o apucă mai strâns, mâinile ei căzându-i pe lângă trup 
când îşi lipi faţa de jacheta lui şi plânse pe pieptul său. 

- Pot să-ţi povestesc mai multe despre mama mea şi cum moar- 
tea ei aproape că m-a distrus, rosti el după o clipă. Pot să-ţi poves- 
tesc în detaliu ce am făcut după aceea şi ce m-a costat şi despre cei 
zece ani necesari ca să accept asta. Îți pot spune câte zile şi nopţi am 
suferit în cei patruzeci și nouă de ani în care Amarantha l-a ținut 

prizonier pe Rhys, distrus de vinovăția că nu eram acolo ca să îl 
ajut, că nu îl puteam salva. Îţi pot spune cum încă mă uit la el şi ştiu 
că nu sunt vrednic de el, că l-am dezamăgit când avea nevoie de 
mine - faptul ăla mă trezește din somn câteodată. Îți pot spune că 
am ucis atât de mulți oameni, încât le-am pierdut şirul, dar îmi 
amintesc o mare parte dintre chipurile lor. Îți pot spune cum îi aud 
pe Eris şi Devlon şi pe ceilalți vorbind şi, în sinea mea, încă mai 
cred că sunt un bastard inutil. Că nu contează câte pietre Siphon am 
sau câte lupte am câştigat, de vreme ce i-am dezamăgit pe doi dintre 
cei mai dragi oameni când a contat cel mai mult. 

Ea nu găsi cuvintele prin care să îi spună că se înşela. Că era bun 
şi curajos şi... 

-Dar nu am să-ţi povestesc nimic din toate astea, zise el, săru- 
tând-o pe creştet. 

Vântul păru să se oprească, lumina soarelui scânteind pe supra- 
fața lacului. 

- Am să-ţi spun că ai să reuşeşti. Că ai să înfrunţi totul şi că ai să 
treci mai departe. Că lacrimile astea sunt bune, Nesta. Lacrimile 
astea înseamnă că îți pasă. Am să-ţi spun că nu este prea târziu pen- 
tru nimic. Și nu îţi pot zice când, sau cum, dar situaţia o să se îm- 
bunătăţească. Ce simți tu, vinovăția, suferința şi dezgustul - ai să le 
depășeşti pe toate. Însă numai dacă ești dispusă să lupți. Doar dacă 
eşti dispusă să le înfrunțţi, să le accepți şi să treci peste ele, ca să ieşi 
în partea cealaltă. Şi poate că ai să mai simţi o urmă de durere, dar 
există o altă parte. Una mai bună. 

Ea se retrase atunci de la pieptul lui şi îi văzu ochii înlăcrimaţi. 

-Nu ştiu cum să ajung acolo. Nu cred că sunt capabilă de așa ceva. 

Ochii lui licăriră de durere pentru Nesta. 

- Eşti. Am văzut asta - am văzut ce poţi face când eşti dispusă să 
lupţi pentru oamenii pe care îi iubeşti. De ce nu foloseşti acelaşi 
curaj şi devotament pentru tine? Nu spune că nu meriţi. El o apucă 
de bărbie. Toată lumea merită fericire şi drumul până acolo nu este 
uşor. Este lung şi greu şi adesea parcurs fără să ştii. Dar mergi mai 
departe. Cassian dădu din cap spre munţi şi lac. Pentru că ştii că des- 
tinația merită. 

Nesta se uită la el, la masculul care mersese cu ea cinci zile 
aproape tăcut, aşteptând acest moment, îşi dădu ea seama. 

-Toate lucrurile pe care le-am făcut... zise Nesta deodată. 

- Lasă-le în trecut. Cere-ți scuze față de cei pentru care crezi că 
este necesar să o faci, dar lasă lucrurile alea în urmă. 

-Iertarea nu este atât de ușoară. 

- lertarea este ceva ce ne oferim şi nouă. Și pot vorbi cu tine 
până ce se sfărâmă munții ăştia în jurul nostru, dar dacă nu vrei să 
fii iertată, dacă nu vrei să încetezi să te simți așa... nu o să se în- 
tâmple. Îi cuprinse obrazul, bătăturile zgâriindu-i pielea încinsă. 
Nu trebuie să devii un ideal imposibil. Nu trebuie să devii drăguță 
şi să zâmbeşti prosteşte. Poţi să arunci tuturor privirea cu care îţi 
ucizi duşmanii - care, apropo, este preferata mea. Poţi păstra isteţi- 
mea, care îmi place foarte mult, curajul şi îndrăzneala. Nu vreau să 
pierzi lucrurile astea, să te închizi. 

- Dar tot nu ştiu cum să mă repar. 

-Nu ai ce să repari la tine, spuse el aprig. Te ajuţi! Vindecând păr- 
tile din tine care dor prea mult — şi probabil îi fac şi pe alţii să sufere. 

Nesta ştia că el nu ar fi spus-o niciodată, dar văzu în privirea lui 
că îl rănise. De multe ori. Ştia că o făcuse, dar să vadă asta din nou 
pe chipul lui... Ridică o mână spre obrazul lui Cassian şi o lăsă acolo, 
prea epuizată ca să îi pese de delicatețea gestului. 

Masculul îi atinse palma cu nasul, închizând ochii. 

- Am să-ţi fiu alături la fiecare pas, îi şopti. Doar să nu mă ex- 
cluzi. Dacă vrei să mergi în tăcere o săptămână, nu am nimic împo- 
trivă atâta vreme cât, la sfârşit, ai să-mi vorbeşti. 

Ea îşi trecu degetul mare peste obrazul lui, minunându-se de 
el — de cuvintele şi frumuseţea lui. O parte esenţială din Nesta îşi 
găsi locul. O parte care îi şoptea: „Încearcă!“ 

Cassian deschise ochii, şi erau atât de minunaţi, încât aproape o 
lăsară fără suflare. Nesta se aplecă înainte până ce frunţile lor se 
atinseră. Și, în ciuda tuturor lucrurilor care se adunau în inima ei, a 
tot ce îi străbătea corpul, hotărât şi veritabil, ea şopti doar atât: 

- Mulţumesc! 

Furtuna se dezlănțuise, şi nu era ceea ce se așteptase Cassian. El 
se așteptase la o furie capabilă să distrugă munţii. Nu la lacrimi su- 
ficiente cât să umple lacul. 

Fiecare suspin îi frânsese inima. 

Toate tremurăturile trupului ei, cât vorbise, îl sfâşiaseră. Până ce 
nu mai reuşise să se abțină să o strângă în braţe, consolând-o. 

Ea nu auzise lemnul pârâind în foc, ci oase rupte. El ar fi trebuit 
să își dea seama. 

La câte focuri tresărise Nesta, auzind nu lemnul, ci gâtul rupt al 
tatălui ei? La petrecerea Solstiţiului de Iarnă de anul trecut, fusese pa- 
lidă şi retrasă - mai mult decât de obicei. Iar ei avuseseră un foc mare 
şi pârâitor în cameră. Îl ținuseră aprins şi zgomotos toată noaptea. 

Fiecare pocnet îi amintise de tatăl ei. Fiecare fusese brutal. In- 
suportabil. Iar când ieşise brusc afară din casa de la oraş la sfârşitul 
petrecerii... o făcuse ca să scape de ei sau de sunet? Probabil de am- 
bele, dar... Cassian își dorea ca ea să fi spus ceva. Îşi dorea ca măcar 
el să fi ştiut. 

Şi, la naiba, câte focuri făcuse el în ultimele câteva zile? În prima 
noapte, ea se ghemuise cât mai departe de flăcări. Dormise cu un 
braț pe cap. Acoperindu-și urechile, la naiba! Şi la fierar, când ce- 
ruse să se mute într-o cameră mai liniștită şi mai răcoroasă - una 
fără pârâitul forjei... Fusese nevoie de mai mult curaj decât înțelesese 
el ca ea să revină în atelier la flăcări, ciocan şi săbiile acelea. 

Nesta suferea, iar el nu ştiuse cât de mult îi consuma fiecare as- 
pect al vieţii ei. O văzuse furioasă şi urându-se, dar nu îşi dăduse 
seama cât de conştientă fusese de asta. Cât o măcinase. El nu putea 
suporta să ştie că ea suferea atât de mult, de atâta vreme. 

Cassian o îmbrăţişă pe malul lacului până ce soarele apuse, până 
ce răsări luna, iar ei rămaseră acolo, ascultându-şi respiraţia ca şi 
când lumea ar fi fost inundată de lacrimile ei, ca şi când ar fi aşteptat 
amândoi să vadă ce ieşea imediat ce se retrăgeau apele. 

Lacul strălucea ca o oglindă de argint în lumina lunii, atât de in- 
tens, încât ar fi putut fi amurgul. 

Stomacul lui chiorăi de foame, dar când luna urcă mai mult pe 
cer, o sărută pe cap. 

- Ridică-te! 

Ea se mişcă în braţele lui, dar se supuse. El mormăi, cu picioarele 
înţepenite de la atâta stat, şi se ridică odată cu Nesta, care se cuprin- 
sese în braţe ca şi când s-ar fi retras în spatele zidului de oțel din 
mintea şi inima ei. 

Cassian scoase sabia illyriană de pe spate. 

Aceasta licări în lumina lunii atunci când i-o întinse cu mâne- 
rul înainte. 

- la-o! 

Clipind, cu ochii încă umflaţi de lacrimi, ea o luă. Sabia se plecă 
în mâinile ei când o cuprinse, ca şi când nu s-ar fi aşteptat la greu- 
tatea acesteia după ce se antrenase atât de mult cu săbii de lemn. 

Cassian se retrase, zicându-i apoi: 

- Arată-mi steaua cu opt colțuri. 

Ea studie sabia şi înghiţi în sec. Trăsăturile ei erau sincere, temă- 
toare, dar atât de încrezătoare, încât el aproape căzu în genunchi. 
Cassian dădu din cap spre sabie. 

- Arată-mi, Nesta! 

Orice ar fi căutat să vadă la chipul lui, găsi. Îşi depărtă picioa- 
rele, sprijinindu-le pe pietre. Cassian își ţinu respiraţia când ea luă 
prima poziţie. 

Nesta ridică sabia şi execută o lovitură boltită perfectă, mutân- 
du-și greutatea în picioare chiar când întoarse sabia, împingând cu 
mânerul şi ridicând braţul spre o lovitură invizibilă. Altă mişcare şi 
sabia cobori, o lovitură brutală, care ar fi tăiat adversarul în două. 

Fiecare lovitură era perfectă. Ca şi când acea stea cu opt colțuri 
ar fi fost însemnată în inima ei. 

Sabia era o prelungire a braţului, făcând parte din ea la fel de 
mult ca părul sau respiraţia ei. Fiecare mişcare era ţintită şi precisă. 
În lumina lunii, în faţa lacului argintiu, ea era cel mai frumos lucru 
pe care el îl văzuse vreodată. 

Nesta termină a opta mişcare şi readuse sabia în mijloc. 

Lumina din ochii ei strălucea mai mult decât luna de deasupra, 
atât de intens şi de clar, încât el nu putu decât să şoptească: 

-Din nou! 

Schiţând un zâmbet pe care Cassian nu îl mai văzuse niciodată 
şi stând pe malul scăldat în lumina lunii, Nesta începu o nouă serie 
de mișcări. 


PARTEA A TREIA 


VALKYRIE 


CAPITOLUL SI 


- Deci vrei să-mi spui, mormăi Emerie din colțul gurii, când ajun- 
seră în ringul de antrenament două zile mai târziu, că te-ai certat cu 
familia, ai dispărut o săptămână cu Cassian şi te-ai întors capabilă 
să foloseşti o sabie adevărată, dar ar trebui să te cred când spui că 
nu s-a întâmplat nimic? 

Gwyn râse pe înfundate, atentă să lege o panglică albă de mătase 
de o bucată de lemn ce ieşea din marginea ringului. Nici panglica şi 
nici bârna nu fuseseră acolo în urmă cu o săptămână, iar Nesta nu 
ştia cum fixaseră lemnul pe piatră, dar iată! 

Aerul rece al dimineţii ciufuli părul Nestei. 

-Exact asta îţi spun. 

-Spune-mi măcar că ai făcut sex o săptămână, mormăi Emerie. 

Nesta se înecă râzând, când Cassian înțepeni în partea cealaltă a 
ringului... dar nu se întoarse. 

-Poate că am făcut. 

După noaptea de lângă lac, ea şi Cassian zăboviseră acolo două 
zile, fie antrenându-se cu sabia, fie făcând sex ca animalele pe mal, 
în apă, aplecaţi peste un bolovan, când ea îi gemuse numele atât de 
tare, încât răsunaseră piscurile din jurul lor. Masculul o posedase 
de nenumărate ori, iar Nesta îl zgâriase de fiecare dată, ca şi când ar 
fi putut intra în el ca să îşi unească sufletele. 

Se întorseseră în seara precedentă, iar ea fusese prea obosită ca 
să se aventureze spre camera lui. Presupunea că fusese chemat la 
casa de lângă râu, pentru că nu fusese la cină şi nici nu o căutase. 

Totuşi, nu era pregătită să o vadă pe Feyre. Toate lucrurile pe 
care i le mărturisise lui Cassian, acel pas... Urma să înfrunte totul 
în curând. 

- Gata! spuse Gwyn, panglica albă fluturând în vânt, acolo unde 
atârna de bârnă. 

În spatele lor, câteva preotese care lucrau cu Azriel se întorseseră 
ca să vadă ce era cu panglica. Îmblânzitorul umbrelor își încrucișă 
braţele, înclinându-și capul, dar rămase în jumătatea lui de ring. 

Totuşi, Cassian se apropie de opera lui Gwyn şi pipăi mătasea 
albă cu degetele. Nesta nu reuşi să nu roşească. 

EI făcuse asta lângă lac: după ce o pătrunsese cu degetele, se ui- 
tase în ochii ei cât și le frecase, încercând umezeala ei pe pielea lui 
la fel cum atingea panglica. După cum se întunecară ochii lui că- 
prui, Nesta îşi dădu seama că își amintea același lucru. 

Dar Cassian își drese glasul. 

- Explică-mi! îi ordonă el lui Gwyn. 

Gwyn își îndreptă umerii. 

-E proba Valkyrie, în urma căreia se constată dacă ţi-ai terminat 
instrucția şi eşti pregătit de luptă: trebuie să tai panglica în două. 

Emerie pufni. 

- Ce? 

Dar Cassian scoase un zgomot contemplativ, gesticulând spre 
cealaltă jumătate a ringului. 

-Az mi-a spus că aţi început şi antrenamentul cu săbiile din 
metal, cât timp am fost plecaţi. El dădu din cap spre Gwyn şi Emerie, 
prima dată uitându-se la Azriel, care urmărea totul în linişte. Deci, 
arată-mi ce ai învăţat! Tăiaţi panglica în două! 

-Dacă tăiem panglica în două, o întrebă precaută Emerie pe 
Gwyn, înseamnă că ne-am încheiat instrucţia? 

Gwyn se uită din nou la Azriel, care se apropie. 

- Nu sunt prea sigură, spuse ea. 

Cassian eliberă panglica. 

- Instrucţia unui războinic nu se termină niciodată, dar dacă poți 
tăia panglica asta în două - cu o singură lovitură — aş spune că poți face 

față majorităţii inamicilor. Chiar dacă te antrenezi doar de puţină 
vreme. Pentru că rămaseră tăcute, Cassian le privi. Cine este prima? 

Cele trei se priviră din nou. Nesta se încruntă. Oricare ar fi fost 
prima, ar fi trecut prin umilința eşecului. Gwyn scutură din cap. 
Era imposibil. 

Emerie deschise gura. 

- De ce eu? întrebă ea. 

- Ce? întrebă Cassian, iar Nesta îşi dădu seama că ei nu vorbiseră. 

-Eşti cea mai mare ca vârstă, spuse Gwyn, înghiontind-o pe 
Emerie spre panglică. 

Emerie mormăi, dar se apropie de panglica atârnată şi luă cu 
reticență sabia pe care i-o întinse Cassian. Azriel şopti peste umăr 
preoteselor pe care le antrena în timp ce priveau. Ele începură ime- 
diat să se miște din nou. Dar Azriel rămas atent la panglică. 

- Să pariem? o întrebă Gwyn pe Nesta. 

- Tacă-ţi gura! spuse Emerie nervoasă, deşi i se citi în privire 
amuzamentul. 

Nesta zâmbi. 

- Haide, Emerie! 

Înjurând în barbă şi strângându-și bine aripile, Emerie ridică 
sabia cu o formă aproape perfectă şi lovi panglica. 

Mătasea albă flutură şi se îndoi în jurul sabiei. Şi nu o tăie în două. 

- Hai să recunoaştem cu toţii că ştiam ce o să se întâmple, spuse 
Emerie, dezgolindu-şi dinţii când lovi din nou cu sabia. 

Panglica se îndepărtă legănându-se. 

Cassian o bătu uşurel pe umăr. 

-Se pare că ne vedem mâine la antrenament! 

- Ticălosule! mormăi Nesta. 

Cassian râse, luă sabia de la Emerie şi, în aceeaşi clipă, se roti lo- 
vind în jos. 

Jumătatea inferioară a panglicii flutură spre pământ. O tăietură 
perfectă. 

El zâmbi. 

- Cel puţin, eu pot să tai panglica. 

Nesta nu uită lovitura când terminară antrenamentul din acea zi 
şi când îl târî pe Cassian pe scări direct în dormitorul lui, nevoia 
adunându-se în venele ei. 

Cassian părea să simtă acelaşi lucru, întrucât abia vorbise în ul- 
timele minute, ochii strălucindu-i intens. Ajunseră doar până la 
biroul de lângă perete când ea îl apucă - chiar când masculul o îm- 
pinse pe suprafaţa de lemn şi îi scoase pantalonii. 

Aplecată peste birou, cu jumătatea inferioară a trupului complet 
expusă, Nesta îşi frecă sfârcurile întărite de suprafața de lemn, savu- 
rând apăsarea brutală. Jacheta, cămaşa şi cizmele rămaseră pe ea. 
De fapt, pantalonii erau coborâţi doar până la glezne, limitându-i 
mai mult mişcările. Lăsând-o complet la dispoziţia lui. 

Iar când el o pătrunse, în sfârşit, adânc, amândoi gemură. Cassian 
stătea în spatele ei, cu o mână sprijinită de birou, apucându-i cu 
cealaltă şoldul când se retrase aproape complet, apoi se împinse din 
nou lent. Nesta se zvârcoli. 

- Aș putea să ţi-o trag zile în şir, rosti pe gâtul ei transpirat. Ea 
gemu pe grămada de hârtii. M-ai udat leoarcă, mormăi el, iar mâna 
de pe şoldul ei alunecă pentru a-i mângâia coapsele. 

- Cassian, şopti Nesta la acea primă mișcare provocatoare. 

Masculul se izbea în ea într-un ritm constant. Mişcarea umedă a 
penisului său părea obscenă în camera liniştită. Testiculele lui o 
atingeau, gâdilând-o cu fiecare împingere puternică. 

-Mai tare! Voia să şi-l imprime în oase. Mai tare! 

-La naiba! izbucni Cassian deodată, şi se retrase de unde se 
sprijinise. Ţine-te de birou! îi porunci el, şi Nesta se întinse ca să 
apuce marginile chiar în clipa în care îi atinse şoldurile cu mâinile. 

Coapsele lui se împinseră în ale ei, depărtând-o mai mult - la ma- 
ximum - şi nu o avertiză înainte să o apuce strâns şi să se dezlănţuie. 

Cu mişcări intense şi chinuitoare, o penetră atât de adânc, încât 
îi atinse peretele din spate al vaginului, iar ea îşi dădu ochii peste cap 
de plăcere. Masculul deveni brutal, nemilos. Nesta mai că suspină de 
plăcere la mărimea penisului său, atât de impresionant, încât n-avea 

să se obişnuiască niciodată cu el. Fiecare împingere neînduplecată 
o făcu să alunece pe birou, lemnul şi hârtiile mângâindu-i sânii, şi 
aproape că lăcrimă şi din cauza asta. 

Cassian își înfipse degetele în şoldurile ei atât de puternic, încât 
Nesta îşi dădu seama că urma să se aleagă cu nişte vânătăi, lucru 
care i-ar fi fost pe plac. El îşi schimbă poziţia și o pătrunse şi mai 
adânc, frecându-se de acel loc, iar sunetele scoase de Nesta nu fură 
de om sau Fae, ci mult mai primitive. 

-La naiba, da! mârâi când o văzu abandonându-se. Asta e, Nesta! 
zise, şi accentuă fiecare cuvânt cu o împingere feroce. Te simţi bine? 

Ea confirmă scâncind, apoi reuși să spună: 

-Îmi place când o faci dur. Ori de câte ori mă doare corpul când 
mă mişc... Fu nevoită să își caute cuvintele. Controlul. Mă gândesc 
la tine. La penisul tău. 

- Bun! Vreau ca penisul meu să fie singurul lucru la care te gândești. 

Ritmul partidei şovăi când o linse pe gât. Ea îi simţi zâmbetul 
care-i dantela cuvintele când îi şopti: 

-Pentru că mă gândesc doar la vulva ta mică și drăguță. 

La aceste cuvinte, la vorbele lui obscene, Nesta îşi îndoi degetele 
de la picioare. Dar nu voia să-l lase să câştige de data asta, nu când 
a-l face pe celălalt să aibă orgasm se transformase cumva într-o 
competiţie, deci şopti: 

Îmi place atât de mult să fiu acoperită de sperma ta, care curge 
din mine la nesfârşit după aceea. Îmi place cum mi se scurge pe 
coapse, ştiind că m-ai însemnat. 

- La naiba! spuse el, mişcându-se acum frenetic, atât de necon- 
trolat, încât doar faptul că ea se ţinu de birou o făcu să rămână cu 
picioarele pe pământ. La naiba! 

Cassian îşi dădu drumulţipând, iar la prima pulsaţie a penisului 
care ejaculă în ea, avu şi Nesta orgasm, ţipând atât de tare, încât el îi 
acoperi gura cu o mână. Ea îi mușcă degetele, iar masculul continuă 
să se miște, ejaculând încontinuu, până ce sperma se scurse din nou 
pe coapsele ei, până ce îşi strecură un deget în şuvoi şi îl ridică spre 
clitorisul ei. 

- Nu ştii ce ai început, îi şopti la ureche, murdărind-o cu sperma 
lui, masând-o în carnea ei sensibilă cu mişcări lente. 
Nesta nu răspunse când îi simţi iarăși degetele în ea şi avu din 


nou orgasm. 


Nesta nu se aventură în oraş, ca să o vadă pe Feyre. Sau pe Amren. 

Dar continuă să coboare scările. Nu reuşise să mai ajungă până 
jos. O parte din ea ştia că dacă ar fi vrut să o facă, ar fi putut - la fel 
cum ar fi putut deschide gura ca să îi ceară lui Cassian să o ducă la 
casa de lângă râu. Dar nu o făcu. 

Aşadar, încercă să tot coboare scările încă o săptămână, ajun- 
gând întotdeauna cam pe la jumătate înainte să se întoarcă, picioa- 
rele înmuindu-i-se, odată ajunsă iarăşi în hol. 

Era normal, având în vedere că şi braţele îi erau moi. Da, mânuia 
sabia ajutându-se de tot trupul, dar mai mult de braţe. Iar asta nu 
era de folos, pentru că acum începuseră antrenamentul cu scutul. 

Nimeni nu reuşise să taie în două panglica lui Gwyn. 

Toate încercau, la începutul şi sfârşitul fiecărei lecţii, şi eşuau. 
Nesta începuse să dispreţuiască panglica oriunde o vedea - legând 
părul roşcat al lui Rosalind, împăturită în sertarul cu acesorii de la 
măsuţa ei de toaletă, chiar şi folosită ca semn de carte în ultimul 
roman pe care i-l împrumutase Emerie. Toate râdeau de ea. O luau 
peste picior. 

Aşadar, Nesta alerga pe scări, se antrena şi eşua. Se culca aproape 
în fiecare seară cu Cassian şi câteodată şi în timpul zilei, deşi nici- 
unul nu dormea în camera celuilalt. Niciodată. Şi-o trăgeau, se de- 
vastau unul pe celălalt, apoi se despărțeau. 

Nu conta că în unele seri îşi dorea ca masculul să rămână, să se 
rostogolească de pe el și să se culcuşească în căldura lui şi să adoarmă 
auzindu-l cum respira. Dar Cassian pleca întotdeauna înainte să îşi 
adune curajul să îi spună. 

Nesta răsfoia un volum de istorie militară din bibliotecă - în 
care se găsea un singur paragraf despre strategiile de ambuscadă ale 
clanului Valkyrie - când apăru Gwyn. 

- Spune-mi că le-ai găsit secretul pentru tăierea panglicii. 

- Tu şi panglica aia, mormăi Nesta, închizând cartea. 

Dintre toate, Gwyn devenise cea mai dornică să reuşească. 

Gwyn îşi încrucişă braţele, roba galbenă foșnind. Ea se crispă şi 
își masă umărul. 

-Ştiai că scuturile cântăresc atât de mult? Eu, cu siguranţă, nu. 
Nu e de mirare că Valkyrie au învăţat să le folosească drept arme la 
fel de mortale ca săbiile. Oftă. Cred că erau grozave în luptă: spăr- 
geau ţestele inamicilor cu lovituri de scut, aruncându-le ca să do- 
boare un adversar înainte să le înjunghie... Își masă din nou umărul. 
Trebuie să fi avut mușchii braţelor tari ca oţelul. 

Nesta pufni. 

- Într-adevăr! Îşi înclină capul. Acum, că eşti aici, vreau să îţi cer 
o favoare. 

Gwyn ridică o sprânceană. 

- Are legătură cu Tezaurul? 

- Nu! Nesta ştia că trebuia să facă divinaţie - curând - pentru 
Harpă. Pierduse o săptămână în munţi, iar dacă regina Briallyn avea 
deja Coroana... Timpul nu era de partea lor. Cu ceva timp în urmă, ai 
menționat că seara se ţin slujbe - cu muzică, nu? întrebă ea. 

Gwyn zâmbi. 

- O, da! Vrei să vii şi tu? Te asigur că nu totul e religios. Adică 
este, dar e frumos. Şi peştera în care ținem slujba este frumoasă. A 
fost făcută de râul subteran ce curge pe sub munte, deci pereţii sunt 
netezi ca sticla. Iar acustica este perfectă - forma şi dimensiunea 
locului amplifică şi clarifică fiecare voce. 

-Pare de vis, recunoscu Nesta. 

- Da! Gwyn zâmbi din nou, ochii strălucindu-i de mândrie. 
Câteva dintre cântecele pe care ai să le auzi sunt atât de vechi, încât 
preced scrisul. Unele sunt atât de vechi, încât nici măcar nu le-am 
avut în Sangravah. Clotho le-a găsit în cărţi stivuite, sub Nivelul 
Şapte. Hana - ea o să fie cea care cântă la lăută - şi-a dat seama cum 
să citească partitura. 

-O să vin. Nesta se mişcă pe loc. Cred că am nevoie de aşa ceva. 
La expresia întrebătoare a lui Gwyn, Nesta continuă: Eu... Se gândi 
cum să o spună mai frumos. Eu... 

Gwyn îşi băgă mâinile în buzunarele robei, cu chipul sincer — 
aşteptând. 

Nesta spuse în sfârşit, permițându-și să dea glas cuvintelor: 

- După război, am avut o stare neplăcută. Presupun că încă am, 
dar după mai mult de un an de la război... Nu o putea privi în ochi 
pe Gwyn. Am făcut multe lucruri pe care le regret. Am rănit oameni 
şi regret asta. Şi mi-am făcut mie rău. Am băut zi și noapte şi mi-am... 
Nu voia să îi spună expresia lui Gwyn - mi-am tras-o - aşadar 
spuse: M-am culcat cu străinii. Ca să mă pedepsesc, să mă înăbuş. 
Ridică un umăr. Este o poveste lungă şi nu merită să o auzi, dar în 
tot timpul ăsta am ales să frecventez tavernele și bodegile datorită 
muzicii. Întotdeauna mi-a plăcut muzica. Se pregăti să fie condam- 
nată. Dar chipul lui Gwyn pur şi simplu se umplu de tristeţe. Pro- 
babil ai presupus că şederea mea în Casă, antrenamentul şi munca 
la bibliotecă reprezintă încercarea surorii mele de a mă ajuta. Sora 
faţă de care încă nu îşi ceruse scuze, pe care încă nu avea curajul să 
o înfrunte. lar eu... cred că probabil mă bucură că Feyre a făcut asta 
pentru mine. Beţia şi masculii nu îmi lipsesc. Dar muzica... îmi 
lipseşte. Nesta flutură o mână, ca şi când ar fi putut alunga vulnera- 
bilitatea pe care o afişase. Şi, de vreme ce nu sunt prea bine-venită 
în orașul ăsta, speram să fi vorbit serios când ai spus că aş putea veni 
la una dintre slujbele voastre, continuă ea. Doar ca să mai pot auzi 
din nou muzica. 

Ochii lui Gwyn străluciră ca lumina soarelui pe o mare caldă. 
Inima Nestei bătu cu putere cât aşteptă răspunsul. Dar Gwyn spuse: 

- Ştii, povestea ta merită spusă. 

Nesta vru să obiecteze, dar Gwyn insistă: 

- Merită. Dar, da - dacă vrei să auzi muzică, atunci vino la slujbe. 
O să fim bucuroase că vii. Eu am să mă bucur că vii. 

Până ar fi aflat Gwyn cât de îngrozitoare fusese ea. 

- Nu, spuse Gwyn, părând să fi citit pe chipul ei la ce se gândea. 
O luă de mână pe Nesta. Pe tine... te înţeleg. Nesta auzi inima lui 
Gwyn bătând cu putere. Înţeleg, repetă Gwyn, cum este să... deza- 
măgeşti oamenii la care ţii cel mai mult. Să trăieşti cu teama că 

oamenii vor afla. M-am temut că tu și Emerie o să-mi aflaţi trecutul. 
Ştiu că imediat ce o să-l aflaţi, nu o să mă mai priviţi la fel. 

Gwyn o strânse uşor de mână pe Nesta. 

Avea să-şi spună mai târziu povestea. Nesta lăsă să i se citească 
pe chip că, atunci când Gwyn ar fi fost pregătită, nimic din ce ar fi 
putut dezvălui nu avea să o facă să se îndepărteze. 

- Vino în seara asta la slujbă! spuse Gwyn. Ascultă muzica. Îi 
strânse din nou mâna. Întotdeauna ai să fii bine-venită, Nesta. 

Nesta nu își dădu seama cât de mult avusese nevoie să audă asta. 
Îi strânse şi ea mâna lui Gwyn. 


CAPITOLUL 52 


Băncile de lemn care umpleau peştera mare din piatră roşie erau 
pline de siluete cu glugi albe, pietrele lor albastre strălucind în lumina 
torțelor, cât aşteptară începerea slujbei de la apus. Nesta se aşeză pe o 
bancă din spate, atrăgând câteva priviri curioase din partea feme- 
lelor cu glugi care trecură pe acolo, dar niciuna nu-i vorbi. 

În capătul îndepărtat al încăperii se afla o estradă, deși nu găz- 
duia niciun altar. Un stâlp natural din piatră se ridica de la pământ, 
partea de sus aplatizându-se în ceva asemănător unui podium. 
Nimic altceva. Niciun chip sau idoli, nicio mobilă aurită. 

O siluetă cu păr argintiu merse pe culoar, un vânt rece venind 
din urma ei, iar celelalte îi făcură loc. Nesta înțepeni când ochii lui 
Merrill, de culoarea amurgului, se îndreptară spre ea şi mijiră recu- 
noscând-o - cu ură. Dar femela merse mai departe, ocupându-și 
locul de pe estradă, unde apăruse Clotho. Gwyn încă nu venise. 

Ultimele preotese ocupară locurile libere şi se lăsă liniştea când 
un grup de şapte femele urcă pe estradă lângă Merrill şi Clotho. 
Unele aveau glugi, iar altele, capul descoperit. Şi una dintre preote- 
sele cu capul descoperit... 

Era Gwyn. Ochii îi străluciră poznaş de încântare când o văzu 
pe Nesta, ca şi când ar fi spus: „Surpriză!“ 

Nesta nu se putu abține să nu-i răspundă cu un zâmbet. 

Un clopot bătu de şapte ori de undeva din apropiere, răsunând 
în piatră, prin picioarele Nestei. Fiecare dangăt era o chemare, un 

apel la concentrare. Toată lumea se ridică în picioare la al şaptelea 
dangăt. Nesta se uită la marea de robe albe şi pietre albastre în timp 
ce toată camera păru să inspire. 

Când al şaptelea dangăt încetă, muzica începu. 

Nu din instrumente, ci de peste tot. Ca şi când ar fi avut o singură 
voce, preotesele începură să cânte, ca un val de sunet strălucitor. 

Nesta rămase pur şi simplu cu gura căscată la muzica minunată, 
la vocile din fața peşterii, care o conduceau, înălțându-se deasupra 
celorlalte. Gwyn cânta cu bărbia ridicată, părând să emane o strălu- 
cire slabă. 

Muzica era pură, veche, şi ritmul varia de la lent la îndrăzneţ, o 
clipă fiind ca un fuior de ceaţă, iar în următoarea, ca o rază poleită 
de lumină. Muzica încetă, iar Merrill vorbi despre Mamă şi Cazan, 
şi ținutul soarelui, şi al apei. Vorbi despre binecuvântări, visuri şi 
speranţe. Despre milostenie, dragoste şi progres. 

Nesta o auzea doar pe jumătate, aşteptând ca sunetul perfect şi 
frumos să-i încânte iarăși urechile. Gwyn părea să scânteieze de 
mândrie şi mulțumire. 

Merrill termină rugăciunea, iar grupul începu un alt cântec. 

Era ca o împletitură - una din şapte voci, combinându-se şi se- 
parându-se, fiecare formând un tipar împreună. La jumătatea lui, în 
mâna cântăreţei din stânga apăru o tobă. O harpă începu să sune 
în mâna celei din partea dreaptă. O lăută se auzi din mijloc. 

Nu mai auzise niciodată o asemenea muzică. Era ca o vrajă, ca 
un vis ce prindea formă. Toată sala cânta, fiecare voce răsunând 
în piatră. 

Dar vocea lui Gwyn se înălța deasupra tuturor, clară şi puter- 
nică, şi totuşi aspră la unele note. Era mezzosoprană. Cuvântul pluti 
din adâncurile memoriei Nestei, rostit de profesoara de muzică cu 
ochi apoşi, care se grăbise să spună că Nesta era incapabilă să cânte, 
dar că avea o ureche neobișnuit de fină. 

Cântecul se termină şi alte rugăciuni şi cuvinte se auziră dinspre 
Merrill, Clotho tăcând lângă ea. Apoi începu un alt cântec - mai 
vesel, cu un ritm mai rapid decât celălalt. Parcă melodiile ar fi des- 
cris o evoluţie. Acesta era săltăreţ, cuvintele rostogolindu-se unele 


526 SARAH J. MAAS 


peste celelalte ca apa care dansa pe versantul unui munte, iar Nesta 
bătu din picior în ritmul muzicii. Nesta ar fi putut jura că, pe sub 
tivul robei, Gwyn făcea acelaşi lucru. Cuvintele şi melodiile parcă se 
învârtiră în cerc, până ce pereţii fredonară muzica, până ce piatra 
păru să răsune. 

Ele terminară şi începură o altă melodie, care debută cu bătăi de 
tobe şi o singură voce. Apoi se alătură harpa, însoțită de o a doua 
voce, şi după aceea lăuta, împreună cu a treia. Cele trei cântară îm- 
preună, dând naştere unei simfonii de voci şi melodii. Ajunseră la 
al doilea vers şi se alăturară alte patru, împreună cu toată sala. 

Vocea lui Gwyn se înălță ca o pasăre prin peşteră, când începu al 
treilea cântec cu un solo, iar Nesta închise ochii, ascultând muzica, 
ignorând un simţ ca să savureze sunetele scoase de prietena ei. Ceva 
din cântecul lui Gwyn o chema, într-un fel în care al celorlalte nu o 
făcuse. Parcă Gwyn o chema doar pe ea, vocea ei fiind plină de lu- 
mină, bucurie şi hotărâre. Nesta nu mai auzise o voce ca a lui 
Gwyn - varia de la controlată la dezlănţuită, ca și când în Gwyn s-ar 
fi luptat să elibereze atât de multe sunete, încât nu putea să le îngră- 
dească; ca şi când sunetul ar fi simțit nevoia să iasă în lume. 

Celelalte se alăturară lui Gwyn la al doilea vers, iar armoniile 
harpei se înălțară deasupra cântecului lor ca nişte bolți de note 
fără cuvinte. 

Cu ochii închişi, conta doar muzica - melodia, vocile și harpa. 
Aceasta o învălui ca şi când ar fi fost scufundată într-un bazin de 
sunete, fără fund. Vocea lui Gwyn se ridică din nou, ţinând o notă 
atât de înaltă, încât fu ca o rază de lumină pură, pătrunzătoare şi 
ademenitoare. Alte două voci se alăturară, pulsând în jurul acelei 
note înalte repetate, harpa încă răsunând, vocile şoptind şi conti- 
nuând, ademenind-o tot mai mult pe Nesta într-un loc vechi unde nu 
exista lumea exterioară, nici timp, nimic în afară de muzica din oa- 
sele ei, pietrele de la picioarele ei, de lângă ea şi de deasupra capului. 

Muzica prinse formă în spatele pleoapelor Nestei când preote- 
sele cântară versuri într-o limbă atât de veche, încât nu o mai fo- 
losea nimeni. Ea văzu ce descria cântecul: pământul cu muşchi şi 
soarele auriu, râurile limpezi şi umbrele unei păduri vechi. Harpa 

răsună, iar munții se iviră înainte ca şi când cu atingerea acelor 
coarde un văl ar fi fost înlăturat, iar ea zbura spre un munte uriaş 
învăluit de ceață, pământul fiind arid în afară de muşchi, pietre şi o 
mare agitată gri din jurul acestuia. Muntele avea două piscuri, iar 
pietrele care ieşeau din versanţii lui erau cioplite cu simboluri ciu- 
date şi vechi, la fel de vechi precum cântecul. 

Corpul Nestei se topi, oasele şi pietrele peşterii devenind o 
amintire îndepărtată când intră în munte, văzu porţile înalte şi 
sculptate şi trecu dincolo de ele într-o beznă atât de deplină, încât 
era primordială; era un întuneric plin de fiinţe vii şi îngrozitoare. 

O potecă ducea spre întuneric, iar ea o urmă, pe lângă uşi fără 
mânere, închise pentru totdeauna. Simţi ororile pândind din spa- 
tele acelor uși, una mai mare decât celelalte - o ființă de ceaţă şi ură - 
dar cântecul o conduse dincolo de ele, invizibilă şi neobservată. 

Acest loc era mortal. Un loc al suferinței, al furiei şi al morții. 
Sufletul ei se temea să se aventureze în cavernele de aici. Şi chiar 
dacă trecuse pe lângă uşa care o ţinea departe de singura ființă mai 
îngrozitoare decât toate celelalte... ştia că aceasta o supraveghea. 
Refuză să privească înapoi, să o recunoască. 

Aşadar, Nesta cobori tot mai mult, harpa şi vocile pulsând şi în- 
drumând-o, până ce se opri în fața unei pietre. O atinse cu mâna ca 
să afle că era doar o iluzie şi trecu prin ea, pe alt culoar lung de sub 
munte, apoi se trezi într-o peşteră extrem de asemănătoare celei în 
care cântau preotesele, ca şi când ar fi fost legate în cântec şi visare. 

Dar, în loc să fie cioplită în piatră roşie, era cioplită în piatră 
neagră. Simbolurile fuseseră încrustate în podeaua netedă, în zi- 
durile încovoiate ce se ridicau spre un tavan atât de înalt, încât dis- 
părea în obscuritate. Vrăji şi protecţii pulsau prin cameră, dar, acolo, 
în mijlocul peşterii, lăsată pe podea de parcă cineva pur şi simplu 
s-ar fi îndepărtat şi ar fi uitat de ea... 

Acolo, în mijlocul camerei, era o harpă mică aurie. 

Frigul o străbătu pe Nesta, limpezindu-i gândurile suficient cât 
să-şi dea seama unde stătea. Muzica preoteselor o ademenise într-o 
transă, iar oasele ei şi piatra muntelui ce o înconjura fuseseră unel- 
tele de divinaţie, iar ea plutise spre acest loc... 

Harpa strălucea în întuneric de parcă ar fi avut propriul soare în 
coardele de metal. 

„Foloseşte-mă!“, păru să-i şoptească. „Lasă-mă să cânt din nou! 
Cântă cu mine!“ 

Ea întinse mâna spre coarde. 

„Da!“ 

Harpa suspină, vibrând uşor când Nesta apropie mâna. 

„O să deschidem uşi şi căi; o să ne mişcăm prin spațiu şi eoni 
împreună. Muzica noastră o să ne elibereze de regulile și graniţele 
pământeşti.“ 

„Da!“ Avea să cânte la Harpă şi doar muzica putea să mai existe 
până când stelele s-ar fi stins. 

„Cântă! De multă vreme îmi doresc să cânt!“, spuse aceasta, iar 
ea ar fi putut jura că aude un zâmbet în spatele sunetului. 

„Ce ar putea descuia cântecul meu aici?“ 

Un râs rece şi lipsit de amuzament alunecă pe oasele Nestei. 
„Cântă, cântă!“, repetă Harpa. 

Cântecul se opri, iar viziunea dispăru. 

Genunchii îi cedară Nestei când văzu încăperea, şi se prăbuşi pe 
scaun, făcând-o pe Gwyn s-o privească alarmată din mulțime. 
Inima îi bătea cu putere și gura îi era uscată ca nisipul, dar se forță 
să se ridice din nou în picioare şi să asculte până la sfârşitul sluj- 
bei, cât punea lucrurile cap la cap, dându-și seama că descoperise 
fără să vrea cum să facă divinaţie. 


- Eşti sigur de asta? 

Cassian sprijini un şold de biroul lui Rhys. 

- Nesta a spus că Harpa este sub Temniţă. 

-Ea nu a fost niciodată în Temniţă, zise Rhys încruntându-se. 

Cassian crezuse sincer că era posibil ca Nesta să fi fost beată 
când dăduse buzna în salon, în urmă cu o oră, cu respirația tăiată, 
și îi relatase povestea incredibilă. El abia reuşise să înțeleagă ce 
spunea, în afară de faptul că ea credea că Harpa era în Temniţă. 

Mai rău, trezise Harpa în Temniţă. Ce ravagii ar fi putut provoca 
dacă nu o controla nimeni? Gândul îl înfiora pe Cassian. 

Aşadar, zburase până aici şi îl găsise pe Rhys în biroul lui citind 
din nou cărţi ale vechilor vindecătoare, încercând să găsească o cale 
de a-şi salva partenera. 

Rhys se rezemă de spătar. Se gândi. 

Az se teleportase într-un loc de întâlnire de pe coasta estică 
pentru a primi un raport de la Mor privind situaţia din Vallahan, iar 
Feyre era plecată la cină cu Amren, deci în seara asta erau doar ei 
doi. Cassian sugerase ca Nesta să îi spună personal lui Rhys, dar ea 
refuzase. Fusese zdruncinată - avusese nevoie de ceva timp ca să îşi 
revină. Avea să treacă mai târziu pe la ea, să vadă cum se simţea, 
şi ca să se asigure că nu se retrăsese prea mult în mintea ei. 

Rhys îşi bătu uşor bicepsul cu degetele. Se uită la birou un mo- 
ment lung. 

-Când am auzit de trădarea lui Beron, l-am rugat pe Helion să 
îmi arate cum să fac un scut pentru Temniţă, ca acela pe care l-am 
ridicat în jurul lui Feyre. 

- Ai presupus că o să se întâmple asta? 

- Nu! Un mușchi se încordă pe maxilarul lui Rhys. Eu şi Feyre 
eram îngrijoraţi că Beron o să încerce să elibereze deținuții ca să îi 
folosească într-un război - așa cum l-am folosit noi pe Cioplitorul 
de Oase. Dă-mi timp în seara asta şi mâine am să cobor scutul pen- 
tru tine. 

- Durează atât de mult să cobori un scut? 

Rhys îşi trecu o mână prin păr. Îngrijorarea se citea în ridurile 
profunde de pe fruntea lui. 

-Este o combinaţie de magie și vrăji, deci da. Şi, recunosc, zilele 
astea sunt destul de distras şi s-ar putea să am nevoie de mai mult 
timp ca să mă asigur că procedez aşa cum trebuie. 

Lui Cassian i se strânse stomacul văzând expresia sumbră de pe 
chipul lui Rhys, însă nu rosti decât un cuvânt: 

- Bine! 

O sabie apăru pe birou, invocată din locul în care o ţinea Rhys. 
Sabia uriaşă pe care o Crease Nesta. 

-Ia-o cu tine, spuse încet Marele Lord. Vreau să văd ce se în- 
tâmplă dacă o foloseşte Nesta. 

-O vizită în Temniţă nu este potrivită pentru unul dintre expe- 
rimentele tale, îi răspunse Cassian. 

Stelele din ochii lui Rhys se stinseră. 

- Atunci, să sperăm că nu o să fie nevoie să o scoată din teacă. 


CAPITOLUL 53 


- Rhysand chiar mi-a dat sabia asta de bunăvoie? îl întrebă Nesta 
pe Cassian în dimineaţa următoare, când urcară pe versantul înalt 
al muntelui cu muşchi şi pietre, cunoscut drept Temniţa. 

Era exact aşa cum îl văzuse în transă - și chiar mai urât în rea- 
litate. Ținutul părea abandonat, ca şi când ceva măreț ar fi existat 
cândva aici, apoi ar fi dispărut. Ca şi când ţinutul încă i-ar fi aş- 
teptat revenirea. 

- Rhys a spus că dacă intrăm în Temniţă, trebuie să fim bine 
înarmaţi, zise Cassian, părul lui negru fluturând în vântul umed 
şi rece al mării gri de dincolo de câmpia din dreapta lor. lar ăsta 
e cel mai bun loc în care crede că trebuie să încercăm sabia pe care 
ai Creat-o. 

-Deci dacă merge rău, cel puţin sabia o să mă ucidă pe mine şi 
pe nimeni altcineva? 

Nesta nu reuşi să îşi domolească tonul tăios. Rhys îi teleportase 
aici şi-i lăsase la poalele muntelui, de vreme ce nicio magie nu îi 
putea străpunge protecţiile puternice. Nesta nu reuşise să se uite în 
ochii lui. 

- Nu ai să fii ucisă, Nici de sabia asta, nici de altceva de aici. 

Maxilarul i se încordă când studie porţile înalte de deasupra. Îi 
închisese pe mulţi dintre actualii deţinuţi, iar Nesta auzise de câteva 
ori poveştile înfiorătoare ale lui Feyre despre vizita în Temniţă. 

Puţine lucruri o înspăimântau pe sora ei - faptul că Feyre o consi- 
dera îngrozitoare nu alina senzaţia de gol din stomacul Nestei. 

-Îți aminteşti regulile? întrebă Cassian când se apropiară de por- 
tile din os în care toate felurile de creaturi erau complicat sculptate. 

- Da! 

Îşi impuse să îl țină tot timpul de mână pe Cassian, să nu discute 
despre Amren, să nu zică nimic în legătură cu Tezaurul, regatul sau 
sarcina lui Feyre, să nu vorbească despre creaturile pe care le în- 
chidea el aici, să nu facă nimic în afară de a merge şi a fi foarte 
atentă. Şi să ia Harpa înainte ca aceasta să dezlănţuie haosul. 

Porţile din os se deschiseră scârțâind. Cassian se încordă, dar 
continuă să urce. 

-Se pare că suntem aşteptaţi. 


Ah 


Intrară, coborând în întuneric, în iadul însuși. 

Nesta îl apucă pe Cassian de mână. El era colacul ei de salvare în 
acest loc întunecat. Una dintre pietrele Siphon ale lui Cassian lu- 
mină, înroşind pereții negri şi uşile pe lângă care trecură uneori. 

Cassian se deplasa cu mobilitatea unui războinic instruit, dar ea 
observă că se tot uita la culoarul pe care mergeau și care cobora în 
pământ. Intrarea către sala ascunsă pe care o văzuse în mintea ei fu- 
sese la mare distanță dedesubt - între o uşă de fier cu o singură rună 
şi o mică firidă în piatră. 

Mici zgomote se auziră prin stâncă. Ea ar fi putut jura că nişte 
unghii zgâriau în spatele unei uşi. Când se uită la Cassian, chipul lui 
se albi. El îi observă privirea şi îşi atinse pectoralul stâng - chiar 
deasupra cicatricei late de acolo, care-i indica ființa întemniţată în 
spatele acelei uşi. Care îşi trecu ghearele peste suprafaţa ușii. 

Sângele i se răci. Era o Annis Albastră. 

Piele de culoarea cobaltului şi gheare de fier, îi spusese el. Annis 
îşi savura prada. 

Nesta înghiţi în sec, strângându-l de mână pe Cassian, iar cei doi 
coborâră și mai mult. 

Nu ştia dacă trecuseră minute sau ore. În obscuritate, în aerul 
apăsător şi şuierător, timpul încetase să conteze. 

Greaţa o cuprindea în valuri. Amren fusese mii de ani aici, arun- 
cată de nesăbuiţii care se temuseră de ea în adevărata ei formă şi, 
pentru că, fiind din foc şi lumină, distrusese armata Hybernului. 

Nesta nu se putea imagina petrecându-și o zi în acest loc. Un an. 

Nu ştia cum de nu înnebunise Amren. Cum găsise puterea să 
supraviețuiască. 

Se purtase urât cu Amren. Gândul ticălos îşi făcu loc în mintea 
ei. O folosise, exact cum spusese Amren, ca pe un scut împotriva 
tuturor. lar Amren, care supravieţuise mii de ani în acest loc îngro- 
zitor, alături de cei mai răi monştri din ţinut... Amren o considera 
pe ea respingătoare. 

Suferinţa o arse ca acidul. 

Ceva bătu prin piatra din stânga lor, iar Nesta tresări. Cassian o 
strânse de mână. 

- Ignoră zgomotul, îi şopti el. 

Coborâră tot mai mult, într-un loc mai groaznic decât iadul. 
Apoi ea zări firida întipărită în memorie, în spatele pleoapelor. Şi — 
da, alături era o uşă de fier cu o singură rună pe suprafață. 

- Aici! Nesta făcu semn din bărbie spre piatra goală. Prin piatră. 

Când Cassian nu răspunse, se întoarse spre el. 

Masculul era concentrat la ușa de fier. Pielea lui măslinie se 
albise. 

- Lanthys, zise încetişor numele fiinţei din spatele acesteia. Eşti 
sigură... Cassian înghiţi. Eşti sigură că ăsta e locul? 

- Da! 

Nesta nu le dădu timp să se răzgândească, în timp ce întinse 
mâna liberă şi se apropie de piatră. 

Degetele îi trecură prin rocă de parcă nu ar fi existat. 

Cassian o smuci înapoi, dar ea înaintă, iar mâna ei, apoi înche- 
ietura şi braţul dispărură. Amândoi dispărură într-o clipă. 

- Nu ştiam că mai este şi altceva în Temniţă, şopti Cassian când 
străbăteau în continuare un alt culoar. Nu era flancat de nicio ușă, 
ci doar de piatră netedă. Credeam că sunt doar celule. 

- Ți-am spus, răspunse ea. Am văzut o cameră aici. 

Lumina pietrei Siphon de pe mâna lui Cassian dezvălui o boltă 
şi o deschidere - şi iat-o. Simbolurile în relief şi cioplite în podea, 
care aruncau umbre în lumina stacojie, umpleau toată încăperea 
rotundă. Iar în mijloc se afla Harpa aurie, acoperită de incrustaţii 
complicate, având coarde din argint. 

Aceasta nu cânta și nici nu vorbea. La fel de bine ar fi putut să fie 
un instrument obişnuit. 

Exact din acest motiv îl opri Nesta pe Cassian sub boltă, neîn- 
drăznind să păşească pe podeaua sculptată. 

- Trebuie să fim prudenţi. Nesta se uită în camera mare şi goală. 
Sunt protecţii şi vrăji aici. 

Cassian îşi scărpină maxilarul cu mâna liberă. 

- Magia mea nu înţelege vrăjile. Pot să spulber scuturi magice şi 
protecţii, dar dacă este o capcană, ca aceea pe care au înfruntat-o 
Feyre şi Amren în Regatul Verii, nu pot să o simt. 

Nesta bătu repede din picior. 

- Protecţiile lui Rhysand pentru Mască nu m-au putut ţine 
afară. Masca a vrut să vin, aşa că mi-a permis să trec. Poate că Harpa 
o să facă la fel. Cine se aseamănă se adună, aşa cum vă place tu- 
turor să spuneţi. 

-Nu te las să intri singură în camera aia. Nu şi dacă acea chestia 
vrea să cânți. 

- Nu cred că avem de ales. 

El o strânse de mână, bătăturile sale frecându-se de ale ei. 

- Tu înaintezi, eu te urmez. 

- Dar dacă prezenţa mea ar trece neobservată, iar a ta ar declanşa 
capcana? Nu putem să riscăm. 

Cassian înghiţi în sec. 

- Nu pot să te expun la risc. 

Cuvintele se izbiră în inima ei. 

- Eu... Poţi! Trebuie să o faci. Mă antrenezi ca să fiu războinică, 
zise, înainte ca el să apuce să obiecteze. Şi totuşi mă fereşti de peri- 
cole? Care-i diferența dintre mine şi un animal ținut în cușcă? 

Probabil că vorbele ei îi atinseră un punct sensibil. 

- Bine. Cassian scoase sabia mare pe care o purtase pentru ea şi 
i-o fixă în jurul taliei, greutatea acesteia fiind considerabilă. Nesta 
îşi găsi echilibrul. Încercăm cum spui tu. Iar la primul semn că este 
ceva în neregulă, plecăm. 

- Bine, spuse, şi-şi înghiţi uscăciunea din gură. 

Observând că ezita, ochii lui Cassian străluciră. 

-Nu este prea târziu să te răzgândeşti. 

Nesta se enervă. 

-Doar noi doi punem mâna pe Harpă; nu permit nimănui alt- 
cuiva să o facă. 

Spunând asta, păşi spre linia de demarcaţie dintre hol şi cameră 
şi, adunându-şi puterile, întinse un picior. 

Era ca și când ar fi mers prin noroi. 

Dar protecţiile îi permiseră să intre. Nesta mai făcu un pas, cu un 
braţ întins în spate, ca să îl țină de mână pe Cassian. Presiunea vră- 
jilor îi apăsa gambele, şoldurile şi corpul, strângându-i plămânii. 

- Nu am mai văzut asemenea protecţii, şopti ea, stând nemişcată, 
când aşteptă un semn al vreunei capcane declanșate. Par vechi. 
Incredibil de vechi. 

- Probabil că există dinainte ca locul ăsta să fie folosit ca temniţă. 

-Ce a fost înainte? 

-Nu ştie nimeni. Este aici dintotdeauna. Dar camera asta... El 
studie camera de dincolo de ea. Nu știam că există astfel de locuri în 
zonă. Poate... Se încruntă. O parte din mine se întreabă dacă Temniţa 
a fost construită sau umplută cu deţinuţi ca să ascundă prezența 
Harpei. Sunt multe puteri teribile aici, iar vrăjile de protecţie 
aruncate asupra muntelui... Mă întreb dacă a ascuns cineva Harpa 
ştiind că nu o să fie observată niciodată cu atâta magie îngrozitoare 
în jurul ei. 

Nestei i se uscase gura din nou. 

-Dar cine a adus-o aici? 

- Presupunerea ta este la fel de bună ca a mea. Cineva care a 
existat înainte ca Marii Lorzi să preia conducerea. Rhys mi-a spus 
cândva că e posibil ca insula asta să fi fost al şaptelea regat. 

-Nu recunoşti semnele astea de pe pământ? 

- Deloc. 

Ea expiră prelung. 

- Nu cred că s-a declanşat vreo capcană. 

El dădu din cap. 

- Grăbeşte-te! 

Se uitară unul în ochii celuilalt, iar ea întoarse spatele îngrijo- 
rării din privirea lui când îşi retrase mâna din a lui Cassian şi intră 


în încăpere. 


La fiecare pas pe podeaua din piatră spre Harpa strălucitoare, 
Nesta simţea protecţiile apăsându-i pielea. 

- Pare proaspăt lustruită, observă, şi i se adresă lui Cassian, care 
o urmărea de sub boltă. Cum este posibil așa ceva? 

- Există în afara timpului, ca şi Cazanul. 

Nesta studie sculpturile din podea, ce păreau să urce în spirală 
spre un singur punct. 

- Cred că astea sunt stele, şopti ea. Constelații. 

Şi, ca un soare auriu, Harpa era în centrul sistemului. 

- Este Regatul Nopţii, spuse sec Cassian. 

Dar totul părea cumva... diferit de magia Regatului Nopţii. Nesta 
se opri în fața Harpei, protecţiile apăsându-i-se în piele când studie 
rama și coardele argintii. Harpa stătea peste o stea mare cu opt col- 
ţuri. Punctele cardinale se întindeau mai mult decât celelalte patru, 
Harpa fiind aşezată chiar în mijlocul stelei. 

I se ridică părul de pe ceafă. Ar fi putut jura că sângele din vene 
îi curse invers. 

Avea senzaţia că mai fusese aici. 

Nu din cauza Cazanului, a Mamei sau a Harpei, ci a unui lucru 
mai vast, a unuia ce se întindea spre stelele sculptate peste tot în 
jurul lor. 

Nişte mâini reci şi uşoare îi ghidară încheieturile când luă Harpa. 

Atinse cu degetele metalul rece. Harpa bâzâi pe pielea ei, ca şi 
când ar mai fi redat nota finală, de ultima dată când fusese folosită... 

Spiridușii țipară, lovind piatra care nu fusese acolo cu o clipă mai 
devreme, rugându-se pentru copiii lor, implorând să fie eliberaţi, eli- 
berați, eliberați... 

Nestei i se păru că aluneca, rostogolindu-se prin aer, stele şi timp... 

Era o capcană, iar poporul nostru era prea orb ca să o vadă... 

Eonii, stelele şi întunericul plonjară în jurul ei... 

Spiridușii se agăţară de piatră, rupându-şi unghiile de stânca unde 
cândva fusese o ușă. Dar drumul de întoarcere era acum închis pen- 
tru totdeauna, iar ei implorară când încercară să își treacă odraslele 
prin zidul solid, ca măcar copiii lor să poată fi cruțați... 

Lumina licări, orbitoare. Când se împrăștie, ea se trezi într-un 
palat din piatră albă. 

În sala uriașă, cinci tronuri erau pe un podium. Al șaselea tron, 
din mijloc, era ocupat de o bătrână cu urechi ascuţite. Pe cap purta o 
coroană de aur cu ţepi ce străluceau ca ura din ochii ei negri. 

Bătrâna Fae înțepeni, veșmintele din catifea albastră mişcându-se. 
Ochii săi, lim pezi în ciuda feței ridate, se concentrară. Direct la Nesta. 

- Ai Harpa, spuse regina cu o voce ca un foșnet de hârtie. 

Iar Nesta își dădu seama înaintea cui stătea încremenită, ce co- 
roană îi împodobea părul rar și alb. Cu degetele noduroase, Briallyn 
apucă bine cotierele tronului și miji ochii. Regina zâmbi, dezvăluind 
o gură cu dinți aproape distruși de carii. 

Nesta se retrase un pas - sau încercă să o facă. Nu se putea mişca. 

Zâmbetul oribil al lui Briallyn se lărgi și mai mult când i se adresă 
familiar: 

- Spionii mei mi-au spus cine sunt prietenele tale. Corcitura și illy- 
riana mutilată. Ce fete drăguțe! 

Sângele Nestei se agită și își dădu seama că ochii îi luminau cu pu- 
tere când spuse furioasă: 

- Dacă te apropii de ele, îți sfâşii gâtul! Am să te caut și am să-ţi 
scot măruntaiele! 

Briallyn țâțăi. 

- Legăturile astea sunt prostești. La fel de prostești ca faptul că încă 
ţii Harpa care îmi dă răspunsuri la toate întrebările. Știu unde ești, 
Nesta Archeron... 

Întunericul izbucni. 

Întunericul nemișcat și solid se izbi în Nesta la fel de dur ca 
un zid. 

Ţipetele încă răsunară. 

Nu... Nu, acela era un mascul care îi striga numele. 

Iar ea nu se izbise în întuneric. Se izbise de piatră, iar acum zăcea 
pe podea, cu Harpa în mâini. 

- NESTA! 

Lumina roşie licări, trecând ca un val însângerat peste pietre, 
peste fața ei, spre tavan. Dar pietrele Siphon ale lui Cassian nu pu- 
teau străpunge protecţiile. El nu putea ajunge la ea. 

Nesta strânse Harpa la piept, ultima dintre reverberaţiile aces- 
teia răsunând prin ea. Trebuia să îi dea drumul. Cumva, atingând 
Harpa în timp ce Briallyn purta Coroana, deschisese o cale între 
mințile şi ochii lor. O vedea pe Briallyn, iar Briallyn putea să o vadă 
pe ea şi să simtă unde era. Trebuia să îi dea drumul... 

Nu reuşi decât să miște vârfurile degetelor când o greutate invi- 
zibilă şi apăsătoare se lăsă peste ea ca şi când ar fi aplatizat-o în pra- 
ful de pe pământ. 

„Dă-mi drumul! îi spuse Nesta scrâşnind din dinţi, atingând 
cu degetele cea mai apropiată coardă. Eliberează-mă, ființă 
nenorocită!“ 

„Nu-mi place tonul tău“, îi răspunse o voce frumoasă şi aro- 
gantă, plină de o muzică atât de frumoasă, încât i se frânse inima 
auzind-o. 

Spunând asta, Harpa se apăsă mai puternic în ea, iar Nesta ţipă 
în tăcere. 

Râcâi din nou coarda cu unghia. 

„Dă-mi drumul!“ 

„Aşadar, să deschid o uşă pentru tine? Să eliberez ceea ce este 
prins?“ 

„Da! Naiba să te ia, da!“ 

„A trecut mult timp, soro, de când n-am mai cântat. O să am ne- 
voie de timp să îmi amintesc combinaţiile corecte...“ 

„Nu te juca!“ 

Nesta îngheţă la cuvântul pe care aceasta îl folosise. „Soro“. Ca şi 
când ea și fiinţa aceasta ar fi fost una şi aceeaşi. 

„Coardele mici sunt pentru jocuri - mişcări uşoare şi săltăreţe - 
dar cu cele mai lungi, ultimele... Am putea crea minuni şi orori ex- 
traordinare. Ce magie măreaţă și monstruoasă am făurit cu ultimul 
meu menestrel. Să-ţi arăt?“ 

„Nu! Înlătură odată protecţiile astea!“ 

„Cum vrei. Ciupeşte prima coardă, atunci!“ 

Nesta nu ezită când apucă prima coadă cu vârful degetului şi 
apoi o eliberă. Un râs muzical îi umplu mintea, dar greutatea se ri- 
dică. Dispăru. 

Nesta inspiră, ridicându-se, şi se trezi liberă să se miște în voie. 
Harpa stătea nemişcată în mâinile ei, adormită. Aerul părea mai 
uşor. Mai liber. Ca şi când deschiderea altei uşi ar fi închis-o pe cea 
în spatele căreia se afla Briallyn. 

- NESTA! vui vocea lui Cassian din partea cealaltă a camerei. 

-Sunt bine! strigă ea, alungând frisoanele rămase. Dar cred că 
ultima dată a folosit-o cineva foarte viclean. Se uită în întunericul 
de deasupra. Cred că a folosit-o ca să... ca să-i prindă pe inamici şi 
pe copiii lor în piatră. 

Asta se întâmplase cu ea acum? O împinsese Harpa în piatră, li- 
pindu-i sufletul de aceasta? Nesta se cutremură. 

- Eşti rănită? întrebă Cassian. Ce s-a întâmplat? 

Ea gemu, ridicându-se încet. 

- Nu! Eu... am atins-o şi am văzut că avea o amintire. Una rea. 
Una pe care Nesta nu avea să o uite niciodată. Iar noi trebuie să 
plecăm. Mi-a arătat-o pe Briallyn purtând Coroana. M-a văzut aici. 

Cuvintele se rostogoliră de pe limba Nestei când se întoarse cu 
greu prin peştera plină de protecţii, simțind locul din mijloc, steaua 
din centru, ca pe o prezenţă fizică în spatele ei. Acele mâini mari şi 
uşoare păreau să o tragă în încercarea de a o face să se întoarcă, dar 
ea le ignoră, explicându-i lui Cassian ce auzise de la Harpă şi ce vă- 
zuse în viziunea cu Briallyn. 

Cassian respira tot sacadat. Nu-şi relaxă niciun mușchi până ce 
ea nu ieși din nou în tunel. Până nu o ţinu iarăși de mână. Nici 

măcar nu se deranjă să se uite la Harpă sau să comenteze despre 
Briallyn, ci doar o studie ca să vadă dacă era rănită. 

O privea la fel de intim ca întotdeauna. Nici măcar când o pă- 
trundea, adâncindu-se tot mai mult în ea, nu o privea la fel de atent. 

Îşi lipi Harpa de coaste și nu reuşi să oprească mâna care se ri- 
dică spre obrazul lui. 

-Sunt bine. 

El o sărută în mijlocul palmei. 

-Nu ştiu de ce m-am îndoit de tine. Se retrase din atingerea ei. 
Să plecăm naibii de aici! 

Promisiunea întunecată îi dantela cuvintele, iar ea își dădu seama 
ce aveau să facă de îndată ce scăpau de Harpă, lăsând-o să fie pro- 
blema lui Rhysand. 

Obrajii i se încălziră şi ceva asemănător plăcerii o străbătu la 
gândul că urma să o aleagă şi că îşi dorea atât de mult să-i liniș- 
tească trupul. 

Îşi împleti degetele cu ale lui, strângându-i-le cât mai mult po- 
sibil. Cassian îi imită gestul şi o trase pe culoar, departe de locul su- 
ferinţei şi al amintirii uitate demult. Sabia i se legăna pe coapsă, iar 
ea vorbi, rupând liniştea: 

- Am botezat-o Ataraxia. 

Cassian o privi peste umăr. 

- Aşa ai numit sabia? Ce înseamnă? 

- Este un cuvânt din Vechea Limbă. L-am găsit într-o carte, alal- 
tăieri, în bibliotecă. Mi-a plăcut cum sună. 

- Ataraxia, spuse el, ca şi când ar fi încercat arma. Îmi place. 

- Mă bucur că ești de acord. 

- Este un nume mai potrivit decât Ucigaşa sau Maiestatea Argintie, 
răspunse masculul. Zâmbetul lui era mai strălucitor decât piatra 
aprinsă de pe mâna lui stângă. Ei i se mări pulsul. Ataraxia, repetă 
el cuvântul, iar Nesta ar fi putut jura că sabia care-i atârna la centură 
vibra drept răspuns, ca şi când şi acesteia i-ar fi plăcut la fel de mult 
sunetul vocii lui. 

Cei doi se apropiară de capătul tunelului, dar Nesta îl opri tră- 
gându-l de mână. 

- Ce? întrebă el, scrutând peştera. 

Dar ea se ridică pe vârfurile degetelor şi îl sărută ușor. Cassian 
clipi amuzant de şocat când Nesta se retrase. 

- Pentru ce a fost asta? 

Nesta ridică din umeri, obrajii încălzindu-i-se. 

-Gwyn şi Emerie sunt prietenele mele, spuse ea încet. Alungă 
groaza că Briallyn le avea în vizor. Dar... Înghiţi în sec. Cred că şi tu 
ai putea fi, Cassian. 

Liniştea lui Cassian era palpabilă, iar Nesta se înjură pentru că 
dezvăluise acea dorință căreia tocmai îi dăduse glas, conştienti- 
zând-o. Îşi dori să își poată retrage cuvintele, prostia... 

-Întotdeauna am fost prietenul tău, Nesta, spuse el răgușit. 
Întotdeauna. 

Ea nu suporta să vadă ce era în ochii lui. 

- Ştiu. 

Cassian o sărută pe tâmplă şi ieşiră în sfârşit din tunel, intrând 
pe poteca principală a Temniţei şi în obscuritatea acesteia. 

Nesta şopti, îndrăznind în sfârşit să spună: 

-Iar eu am fost întotdeauna... 

Cassian o împinse în spatele lui atât de repede, încât restul cu- 
vintelor îi rămaseră în gât. 

- Fugi! Pulsul lui - groaza pură - umplu aerul. Nesta, fugi! 

Ea se întoarse spre ceea ce înfrunta el, sabia-i illyriană strălu- 
cind în roşu în lumina pietrelor Siphon. De parcă o sabie ar fi 
putut rezolva ceva. 

Uşa spre celula lui Lanthys era deschisă. 


CAPITOLUL. 54 


Cassian văzu uşa deschisă a celulei lui Lanthys şi îşi dădu seama 
de două lucruri. 

Primul, şi cel mai evident, era că urma să moară. 

Al doilea era că ar fi făcut orice ca să o împiedice pe Nesta să 
aibă aceeaşi soartă. 

Al doilea îi limpezi mintea, îl calmă şi îi transformă frica într-o 
altă armă. Fu pregătit înainte ca vocea să șerpuiască din bezna 
ce-i înconjura. 

- Mă întrebam când o să ne reîntâlnim, Lord al Bastarzilor. 

Cassian nu uitase niciodată timbrul și răceala vocii lui şi cum îi 
făcea sângele să îngheţe. 

-În toate secolele de când stai aici tot nu mi-ai inventat un nume 
mai creativ? îi răspunse Cassian. 

Râsul lui Lanthys se încolăci în jurul lor ca un şarpe. Cassian o 
luă pe Nesta de mână, deși ordinul lui de a fugi încă plutea între ei. 
Era prea târziu să fugă. Cel puţin pentru el. Nu mai rămânea decât 
să tragă de timp ca ea să scape. 

- Te-ai crezut prea isteţ cu oglinda de frasin, spuse Lanthys fu- 
rios, vocea răsunând de peste tot. 

Lumina pietrei Siphon de pe mâna stângă a lui Cassian dezvă- 
luia doar întunericul cețos roșiatic. 

- Ai crezut că poți să mă învingi. Râse din nou. Sunt nemuritor, 
băiete! Un nemuritor adevărat, aşa cum nu ai să poți spera vreodată 

să fii. Două secole aici nu înseamnă nimic. Ştiam că trebuie doar să 
am răbdare înainte să găsesc o cale de scăpare. 

-Tu ai găsit o cale? se adresă tărăgănat Cassian ceţii, care era 
Lanthys. Mi se pare că cineva te-a ajutat să ieşi. 

El țâţâi. 

Cassian trebuia doar să aştepte să fie atacat. Apoi, Nesta putea 
fugi. Ea era rigidă lângă el, complet nemișcată. Masculul o înghionti 
cu piciorul, încercând să o scoată din transă. Trebuia să o pregă- 
tească să fugă, nu să rămână în lumină ca o căprioară. 

- Uşa s-a deschis la dorința mea, spuse mieros Lanthys. 

- Mincinosule! Cineva ţi-a deschis-o. 

Ceaţa lui Lanthys deveni mai densă, vuind de furie. 

Nesta înghiți zgomotos, iar Cassian îşi dădu seama. Când ea or- 
donase Harpei să o elibereze... Harpa îl eliberase şi pe Lanthys. 
„Înlătură odată protecţiile astea!“ îi poruncise Nesta. Așadar, o fă- 
cuse: înlăturase protecţiile ei şi pe cele din apropiere - de la celula 
lui Lanthys. Spusese că voia să se joace. Şi, iată: se juca de fapt cu 
vieţile lor. 

Dar dacă Harpa îşi extinsese influenţa şi dincolo de uşa lui 
Lanthys? Dacă toate uşile celulelor de aici erau deschise... 

La naiba! 

Dar Cassian îi spuse monstrului de care se temea cel mai mult: 

- Deci plănuieşti să te învârţi în jurul meu ca un nor de ploaie? 
Cum rămâne cu silueta frumoasă pe care am văzut-o în oglindă? 

-Asta preferă însoțitoarea ta? şopti Lanthys de prea aproape - 
de mult prea aproape. 

Nesta se feri crispându-se. Lanthys inspiră. 

-Ce ești tu? 

-O vrăjitoare, zise Nesta în şoaptă. Din inima întunecată a 
Ooridului. 

-Iată un nume pe care nu l-am mai auzit de mult. 

Vocea lui Lanthys părea să se audă la doar câțiva paşi de Nesta. 
Cassian scrâşni din dinţi. Avea nevoie ca monstrul să vină de cea- 
laltă parte a ei — astfel încât poteca ascendentă să fie liberă. Trebuia 
să îl atragă pe Lanthys spre el. 

- Dar tu nu miroșşi a tristețea şi disperarea Ooridului. 

În spatele lor era o inspiraţie care bloca într-un fel calea de ieșire. 

- Parfumul tău... El oftă. Păcat că ai stricat un asemenea miros 
cu duhoarea lui Cassian! Abia te pot deosebi în esenţa lui. 

Doar asta, îşi dădu seama Cassian, îl împiedica pe Lanthys să 
își dea seama ce era ea. Fiind interesat, aşa cum fusese Cioplitorul 
de Oase. Dar dezvăluia încă un adevăr periculos: unde să atace 
mai întâi. 

- Ce ascunzi în spatele tău? întrebă Lanthys, iar Nesta se în- 
toarse, ca și când l-ar fi urmărit, ținând Harpa ascunsă la spate. 

Totuşi, Lanthys chicoti. 

- A! Acum văd. De mult mă întrebam cine va veni să o ia. Ştii, îi 
auzeam muzica. Ultima ei notă era ca un ecou în piatră. Am fost 
surprins să o găsesc aici, ascunsă sub Temniţă, după tot acest timp. 

Ceaţa se roti, iar Lanthys spuse tărăgănat: 

-Creează o muzică atât de rafinată! Câtă admiraţie produce! 
Totul i se supune Harpei: sezoanele, regatele, ordinea timpului și a 
lumilor. Acestea nu au nicio însemnătate în faţa ei. lar ultima sa 
coardă... El râse. Chiar şi Moartea se pleacă în fața acelei coarde. 

Nesta înghiți din nou. Cassian îi strânse mâna mai puternic şi 
zise nonșalant: 

- Voi, adevărații nemuritori, sunteţi la fel: fanfaroni aroganţi, că- 
rora vă place să vă auziţi vorbind. 

-Iar voi, spiriduşii, sunteţi egoişti. Lanthys fredonă, dând din 
nou târcoale, iar Cassian își pregăti sabia. Bazându-mă doar pe acel 
miros, aş spune că voi doi sunteți... 

Cassian eliberă mâna Nestei şi fandă înainte, înfigând sabia în 
ceaţă înainte ca Lanthys să mai poată scoate vreun cuvânt. 

Lanthys ţipă de furie când pietrele Siphon ale lui Cassian lumi- 
nară, iar masculul strigă: „FUGI!“ înainte să lovească din nou. Lanthys 
se retrase, iar Cassian folosi momentul ca să scoată piatra Siphon de 
pe mâna stângă înainte să o arunce spre ea, făcând-o să lumineze. 

- Pleacă! îi ordonă el când îi aruncă piatra. 

Lumina roşie îi împroşcă faţa crispată de frică, în timp ce prinse 
piatra Siphon, dar Cassian deja se întorcea spre Lanthys. 

Scârţâitul paşilor care se îndepărtau îi spuse că Nesta îl ascultase. 
Bun. 

Lanthys se retrase în întuneric, ca o cobră ce se pregătea să atace. 
Cassian doar se rugă ca Nesta să iasă pe porţi înainte ca el să 


moară. 


Nesta fugi de vocea în care era ură, cruzime şi foame. De vocea 
care o lăsa fără bucurie, căldură, fără orice sentiment în afară de 
frica primară. 

Coapsele Nestei se împotriviră povârnișului, dar ea fugi în sus 
spre porţi, ascultând ordinul lui Cassian, vuietul războinicului şi al 
monstrului răsunând din pietre. Lumina roşie licări în urma ei. 
Uşile celulelor din Temniţă huruiră. Bestiile ţipau din spatele lor, ca 
şi când şi-ar fi dat seama că unul dintre cei de acolo ieşise și dorin- 
du-şi să iasă și ele. 

Ea apucă Harpa cu o mână, piatra Siphon a lui Cassian lumi- 
nând în cealaltă. Trebuia să ajungă la porţi, să coboare muntele, apoi 
să îl cheme pe Rhysand şi să se roage ca el să aibă un fel de vrajă 
care să-i permită să îşi simtă numele în vânt. După aceea, ar fi tre- 
buit să se grăbească înapoi pe munte, să coboare poteca şi... 

Cassian ar fi putut să moară înainte ca ea să ajungă la porţile 
aflate la o înălțime atât de mare. Era posibil să fie acum pe moarte. 

Un cui rece îi străpunse inima. 

Fugise de el. Îl părăsise. 

Harpa i se încălzi în mână, fremătând. Aurul strălucea ca şi când 
ar fi fost topit. 

„O să deschidem uși și căi; o să ne mișcăm prin spaţiu şi eoni 
împreună, glăsuise în timpul divinaţiei ei neintenţionate. Muzica 
noastră o să ne elibereze de regulile şi granițele pământești.“ 

Uşi deschise... Cu ajutorul ei, deschisese ușa de celula lui Lanthys. 
Deschidea uşa cu puterea Harpei care o apăsa. Dar să se miște prin 
spaţiu... 

„Coardele mici sunt pentru jocuri - mişcări uşoare şi săltărețe - 
dar cu cele mai lungi, ultimele... Am putea crea minuni şi orori 
extraordinare.“ 

Nesta numără coardele. Douăzeci şi şase. O atinsese pe prima, 
cea mai mică, pentru a se elibera de puterea Harpei, dar ce făceau 
celelalte? 

Douăzeci şi şase, douăzeci şi şase, douăzeci şi şase... 

Vocea lui Gwyn pluti de departe, amintindu-i de cercetările an- 
terioare ale lui Merrill despre dimensiuni, de posibilitatea celor două- 
zeci și șase de dimensiuni. 

„O să deschidem uși şi căi; o să ne mişcăm prin spaţiu şi eoni 
împreună... Coardele mici sunt pentru jocuri - mișcări uşoare şi 
săltăreţe.“ 

Putea Harpa... Nestei i se tăie respiraţia. Putea Harpa să o ducă 
dintr-un loc în altul? Nu doar să deschidă o ușă, ci să creeze una 
prin care să treacă? 

„Muzica noastră o să ne elibereze de regulile şi graniţele 
pământeşti...“ 

Trebuia să încerce asta. Pentru Cassian. 

Se mişcă ceva în obscuritatea de deasupra, pașii grăbiţi îndrep- 
tându-se spre ea. Cineva intrase în Temniţă prin porţi. Nesta în- 
clină piatra Siphon a lui Cassian spre sunet, pregătindu-se pentru 
orice monstru ar fi putut cobori în grabă... 

Masculi Fae în armuri uzate şi murdare alergau spre ea. Cel 
puţin zece soldaţi ai Regatului Toamnei. 

Ştia cine îi trimisese, teleportându-i cu puterea lui Koschei. Cine 
îi controla, chiar şi de dincolo de mare. 

„Ştiu unde eşti, Nesta Archeron!“ 

Şi de vreme ce Rhys coborâse scuturile din jurul Temniţei... ei 
intraseră direct. 

Nesta nu gândi. Folosi focul argintiu din ea. ÎI lăsă să-i împodo- 
bească mâinile. 

- Du-mă la Cassian, şopti ea, şi ciupi prima coardă argintie a 
Harpei. 

Lumea şi soldaţii care veneau dispărură, iar Nesta avu senzaţia că 
fusese aruncată, chiar dacă stătea nemișcată şi se ruga neîncetat... 

Metalul licări, lumina roşie pâlpâi şi iată-l pe Cassian sângerând 
pe pământ, pietrele Siphon luminând şi luptând cu ceața din faţa lui. 

Nu avea unde să dea o lovitură mortală. Ceaţa se împrăştia la 
fiecare lovitură a sabiei lui Cassian, iar Lanthys ţipa la fiecare, dar 
nu putea fi ucis. Putea doar să fie controlat, spusese Cassian. 

Iar Harpa putea deschide uși - dar nu să ucidă oameni. Ea 
alergă spre Cassian, cu degetul pregătit pe coarda Harpei ca să îi 
scoată de acolo. 

Dar Cassian făcu ochii mari și strigă: 

- PLEACĂ! 

Ceaţa îi cuprinse gâtul şi îl aruncă. 

Țipătul ei străbătu tunelul când el se lovi de zidul de piatră, ari- 
pile hârşâindu-i, şi căzu pe podea. Nu se mișcă. 

Un râs ca un cuţit care râcâia piatra umplu tunelul, apoi fu arun- 
cată și Nesta, izbindu-se în zid atât de puternic, încât îi clănțăniră 
dinții şi ameţi, rămânând fără aer când își răsfiră degetele pe Harpă 
înainte să atingă podeaua. 

Dar ea ateriză lângă Cassian şi se grăbi să îl întoarcă, rugându-se 
să nu-și fi rupt gâtul, să nu îl fi condamnat venind aici... 

Pieptul lui Cassian se ridica şi cobora, iar chestia puternică şi 
primară din corpul ei oftă de ușurare. Pentru scurt timp, deoarece 
Lanthys râse din nou. 

- Ai să-ți doreşti ca lovitura să-l fi ucis înainte să termin cu 
amândoi! spuse creatura. Ai să-ţi doreşti să fi continuat să fugi. 

Dar Nesta refuză să mai audă un cuvânt când îngenunche dea- 
supra lui Cassian, devenind singurul lucru dintre el şi Lanthys. 

Mai trăise asta. 

Se aflase în exact aceeaşi poziţie, cu capul lui în poală, fiind 
batjocoriţi de Moarte. 

Apoi se ghemuise peste el şi așteptase să moară. Încetase să 
mai lupte. 

De data asta nu avea să dea greş. Ceaţa înaintă, iar Nesta ar fi 
putut jura că simte o mână întinzându-se spre ea. 

Senzaţia fu suficientă cât să o pună în mişcare. 

Scoțând sabia în acelaşi moment când se ridică în picioare, 
Nesta execută o combinație perfectă. 

Lanthys ţipă, iar strigătul nu semăna câtuşi de puțin cu ce mai 
auzise - acesta era un sunet asurzitor din cauza șocului și a furiei. 

Nesta ridică sabia Ataraxia, lăsându-și greutatea între picioare şi 
asigurându-se că avea o postură stabilă. De neclintit. Sabia începu 
să strălucească. 

Ceaţa se contorsionă, micşorându-se şi zvârcolindu-se ca şi când 
s-ar fi luptat cu un inamic invizibil, iar apoi deveni solidă, strălu- 
cind colorat. 

Un mascul gol cu părul blond apăru în faţa ei. Era de înălțime 
medie, având o piele aurie şi muşchi sculptați, chipul cu trăsături 
ascuţite fierbând de furie. Nu era o creatură respingătoare şi îngro- 
zitoare, ci una frumoasă. 

Ochii lui negri mijiră la sabie când spuse: „Asta nu e Narben“. 
Numele nu însemna nimic pentru ea. 

Nesta fandă, împingând sabia Ataraxia în a opta poziţie. Lanthys 
sări înapoi. 

Cassian gemu, revenindu-și când ea rămase pe loc. 

-Ce zeiță a morţii eşti tu? întrebă Lanthys, uitându-se la sabie şi 
la Nesta. 

Focul argintiu sfârâia în ochii ei. 

Nesta lovi din nou cu Ataraxia, iar Lanthys se feri pitindu-se. 
Temându-se de sabie. 

Cel ce nu putea fi ucis se temea de sabia ei. Nu de ea, ci de Ataraxia. 
Arma Creată de Nesta. 

- Intră în celula ta! Nesta înaintă un pas, cu Ataraxia îndreptată 
în fața ei. 

Lanthys se retrase încet spre celula lui. 

-Ce este sabia aia? Părul blond i se legănă spre talie când se re- 
trase din nou. 

- Numele ei este Ataraxia! spuse furioasă Nesta. Şi o să fie ul- 
timul lucru pe care îl vezi! 

Lanthys izbucni în râs, sunetul semănând cu cârâitul unei ciori — 
hidos în comparaţie cu silueta lui frumoasă. 

- Ai botezat Ataraxia o sabie a morţii? strigă el, iar muntele se 
cutremură. 

-O să te taie, fie că îţi place sau nu numele ei. 

-O, nu prea cred, spuse furios Lanthys. Am fost la Vânătoarea 
Sălbatică înainte ca tu să fi existat măcar, vrăjitoare din Oorid! Am 
invocat câinii de vânătoare şi lumea s-a ploconit la lătratul lor. 
Am galopat în fruntea Vânătorii, iar creaturile Fae şi fiarele s-au 
plecat înaintea noastră. 

Nesta o întoarse pe Ataraxia în mână, executând o mişcare pe 
care o făcea cu săbiile illyriene când mai lua pauze de la antrena- 
ment. Îl văzuse pe Cassian făcând-o deseori şi aflase că nu consuma 
energie în plus. 

Nu-şi dăduse seama că era o tehnică de intimidare foarte efi- 
cientă. Lanthys dădu înapoi. 

Ea se rugă ca soldaţii Regatului Toamnei care aveau să vină pe 
alee dintr-o clipă în alta să ezite şi ei în faţa sabiei. Ştia că nu ar fi 
făcut-o. Nu atât timp cât Briallyn şi Coroana îi controlau. 

-Care zeiță a morţii eşti tu? întrebă din nou Lanthys. Cine ești 
sub carnea aia? 

- Eu sunt nimeni! izbucni ea. 

- Al cui este focul argintiu din privirea ta? 

-Ştii al cui este, trase Nesta de timp. 

Dar, cumva, răspunsul ei îl afectă. Pielea lui Lanthys se albi. 

-Este imposibil! El se uită la Harpa de lângă Cassian, care se 
agita, şi căscă iarăși ochii. Am auzit despre tine aici. Eşti cea despre 
care şopteau marea, vântul şi pământul. Se înfioră. Nesta. El rânji, 
dezgolindu-și dinţii puţin prea lungi. L-ai luat din Cazan. 

Lanthys se opri. Şi întinse o mână lată și graţioasă. 

-Nici măcar nu ştii ce ai putea să faci. Vino! Am să-ţi arăt eu. El 
zâmbi din nou cu acei dinţi prea lungi, transformându-și chipul din 
frumos în groaznic cu o mișcare a buzelor. Vino cu mine, Regină a 
Reginelor, și o să recuperăm ce s-a pierdut cândva! Cuvintele lui 
erau un cântec de leagăn, o promisiune îndulcită. O să reclădim 

ceea ce am fost înainte ca legiunile aurii ale Spiriduşilor să îşi arunce 
lanţurile şi să ne detroneze. O să reînviem Vânătoarea Sălbatică şi-o 
să călărim năvalnic prin noapte! O să construim palate din gheață 
şi foc, palate de întuneric, lumină de stele. Magia o să plutească din 
nou nestingherită. 

Nesta vedea tabloul înfățişat de Lanthys țesându-se în aerul din 
jurul lor. Se vedea pe un tron negru, cu o coroană asortată în părul 
despletit. Bestii imense de onix - cu solzi, ca acelea pe care le văzuse 
cioplite pe stâlpii Oraşului Cioplit - stăteau la baza podiumului. 
Ataraxia se rezema de tronul ei, iar în partea cealaltă... stătea Lanthys, 
ținând-o de mână. Regatul lor era nesfârşit, iar palatul construit din 
magie pură trăia şi prospera în jurul lor. Harpa stătea în spatele lor 
pe un altar, lângă Mască, dar Coroana de aur nu era acolo, ci pe 
capul lui Lanthys. 

Iar acesta fu firul rupt care o scoase din reverie - licărul pur al 
lăcomiei lui. El văzuse Harpa, ştiuse că ea căuta Tezaurul şi dezvă- 
luise cum intenţiona să o folosească. Voia să revendice Coroana. 
Obiectul nu ar fi avut nicio influență asupra ei, dar domnia lor ar fi 
fost rezultatul unei constrângeri. Al unei înrobiri. 

Un al patrulea obiect stătea pe altar, învăluit în umbră. Dar ea nu 
reuşi să vadă decât un licăr al osului ros de timp... 

Viziunea se schimbă, iar ei se zvârcoleau pe un pat mare şi negru, 
pielea aurie de pe spatele lui Lanthys strălucind când se mişca în ea. 
Nu mai cunoscuse o astfel de plăcere cu nimeni. Doar el putea să 
i-o tragă aşa, pătrunzând-o atât de adânc; corpul ei era cald, suplu 
şi umed pentru Lanthys şi, curând, sămânţa lui avea să-i încolțească 
în pântec, iar copilul pe care urma să-l nască avea să conducă uni- 
versuri întregi... 

Încă un fir rupt care o conducea afară. Dincolo de iluzie. 

Corpul ei nu îi aparținea lui, ca să o atingă, să o umple cu viață. 
Iar ea simțise plăceri mai mari decât îi arătase el. 

Nesta clipi și imaginea dispăru. 

Lanthys mormăi, stând acum doar în afara razei ei de acțiune. 
Raza de acţiune a sabiei Ataraxia. 

-Mă pot ocupa de problema aia, spuse el furios spre Cassian. 
Iar tu ai să uiţi destul de curând legăturile alea. 

Ea ridică mai sus sabia Ataraxia. 

- Întoarce-te în celula ta și închide ușa! 

- Am să evadez din nou, chicoti Lanthys. ar când am să reuşesc, 
am să te găsesc, Nesta Archeron, iar tu vei fi regina mea. 

- Nu! Nu cred că am să fiu. 

Nesta îşi lăsă puterea să se unduiasă prin sabie. Ataraxia şuieră, 
luminând ca luna. 

Lanthys se albi. 

-Ce faci? 

-Termin treaba. 

Privirea lui era atât de fixată asupra sabiei strălucitoare, încât nu 
se uită într-o parte la Cassian. Nu văzu pumnalul scos. Cel pe care 
Cassian îl aruncă fără greş. 

Acesta se înfipse până la mâner în pieptul lui Lanthys. 

Lanthys ţipă, arcuindu-se, iar Nesta sări. Ea execută o combinaţie 
doi-trei, tăindu-l de-a curmezișul, lăsând puterea respirației, pi- 
cioarelor şi mijlocului ei să treacă prin sabie. 

Ataraxia șuieră ca vântul când tăie aerul. 

Capul și cadavrul lui Lanthys căzură în direcţii diferite, lovin- 
du-se de pietre. 

Sângele ciudat şi negru ţâşni, iar când Cassian veni acolo, icni 
când o luă de mână. 

- Harpa, spuse el gâfâind, chipul lui fiind întruchiparea durerii. 
Sângele îi curgea pe tâmple. Ia-o şi hai să plecăm! Trebuie să plecăm 
de aici! 

-Poți măcar să stai în picioare? 

El se clătina pe picioare. Nu putea face trei paşi. 

- Da! mormăi Cassian. 

Ca să o scoată de aici, ştia că trebuia să încerce. La fel cum ştia 
că Lanthys era mort. Fusese sabia sau puterea ei? De vreme ce Crease 
sabia, ea presupunea că, practic, era puterea ei, dar... Cel ce nu putea 
fi ucis fusese ucis. Cumva. O mică parte din Nesta se bucura de asta, 
chiar dacă restul corpului îi tremura. 

Acum, hârşâitul şi bocănitul paşilor se grăbiră spre ei. 

- Soldaţii Regatului Toamnei, şopti ea, arătând spre poteca întu- 
necată ascendentă. Sunt mai mulți. Briallyn i-a trimis ca să ia Harpa. 

- Mai mulți... 

Ţipetele începură să se audă prin munte. Ţipete îngrozite şi ru- 
gătoare, pumni bătând. Nu în piatră sau în ușile care îi țineau, ci în 
zidurile din partea opusă a celulelor lor. Ca şi când ar fi implorat 
Temniţa să îi cruţe de ea şi de sabia aceea. 

Lanthys căzuse. Iar deţinuţii Temniţei simţiseră asta. 

Până şi paşii soldaților Regatului Toamnei părură să încetinească 
auzind sunetul. 

Nesta zâmbi misterios şi luă Harpa. 

- Nu fugim de aici. Şi îi lăsăm pe soldaţii Regatului Toamnei 
neatinși. Măcar ca să-i dovedească lui că Eris se înşela. Dar rănile 
lui Cassian... Da, trebuiau să plece. Repede. Ține-te de mine! îi or- 
donă ea. Apoi zise în şoaptă: Peluza din fața casei lui Feyre de lângă 
râul Sidra din Velaris. 

Cassian strigă ca să o avertizeze, dar ea ciupi trei coarde de data 
asta. Ciupind doar una, ajunsese aici, deci ea presupunea că două 
aveau să-i ducă probabil puţin mai departe de atât, iar Velarisul... 
Ei, bine, părea să aibă nevoie de trei coarde. Nu voia să ştie unde 
i-ar fi putut duce toate cele douăzeci şi şase de coarde dacă le-ar fi 
ciupit. Sau dacă ar fi cântat vreo melodie. 

Lumea dispăru; simți din nou că alunecă în timp ce stătea ne- 
mişcată, apoi... 

Soare, iarbă şi o briză rece de toamnă. O casă mare şi frumoasă 
în spatele lor, râul în fața lor şi nici urmă de Temniţă sau Lanthys. 
Nesta îi dădu drumul lui Cassian când Rhysand ieşi brusc pe uşile 
din sticlă ale casei. El se holbă la prietenul lui, iar când Nesta îl privi 
pe Cassian în lumina zilei... Sângele îi curgea din păr, pe obraz. 
Avea buza spartă; braţul îi atârna într-un unghi ciudat... 

Doar asta văzu Nesta înainte ca el să se prăbuşească în iarbă. 

-Este o tăietură mică. Nu te mai agita! 

- Ai capul spart şi braţul rupt. Stai în casă câteva zile! 

- Doar nu vorbeşti serios. 

- O, ba da! 

Poate că Nesta ar fi zâmbit la disputa dintre Cassian şi Rhysand 
dacă nu ar fi fost de acord cu Marele Lord. Feyre stătea lângă parte- 
nerul ei, îngrijorarea schimonosindu-i trăsăturile. 

Ataraxia încă era grea în mâna Nestei. Harpa era în cealaltă. 

Sora ei își mută privirea la ea. Nesta înghiţi în sec, uitându-se 
în ochii lui Feyre, şi se rugă să poată citi cuvintele tăcute de pe chi- 
pul ei. 

„Îmi pare rău pentru ce ţi-am spus în apartamentul lui Amren. 
Sincer îmi pare rău!“ 

Privirea lui Feyre se îmblânzi. Apoi, spre uimirea Nestei, Feyre îi 
răspunse în mintea ei: „Nu-ţi face griji pentru asta“. 

Nesta își adună puterile, alungându-și surprinderea. Uitase că 
sora ei era... Care era cuvântul? Daemati. Capabilă să discute tele- 
patic, la fel ca Rhys. „Am fost furioasă şi îmi pare rău!“, spuse Nesta, 
inima bătându-i cu putere. 

După o pauză considerabilă, Feyre dădu glas cuvintelor ce se- 
mănau cu primele raze ale răsăritului: „Te iert“. 

Nesta încercă să nu se pleoştească. Avu de gând să întrebe despre 
copil, dar Rhys se întoarse spre ea şi-i spuse: 

- Nesta, lasă Harpa pe birou. 

Nesta îl ascultă, atentă să nu atingă niciuna dintre cele douăzeci 
şi şase de coarde. 

- Ţi-a permis să te teleportezi în şi din Temniță, zise Feyre ui- 
tându-se la Harpă. Presupun că din cauză că e Creată şi există în 
afara regulilor magiei obişnuite? Ea se uită la Rhys, care ridică din 
umeri. Feyre îşi ţuguie buzele. Dacă vreunul dintre inamicii noștri 
ar fi pus mâna pe ea, ar fi folosit-o imediat împotriva noastră. Fără 
protecţii în jurul acestei case, a Casei Vântului, a depozitelor se- 
crete şi a ascunzătorilor noastre, nu suntem în siguranţă. Ca să nu 
mai spun că Harpa pare să aibă o voinţă proprie - o dorinţă de a 
crea probleme. Nu putem să o lăsăm din nou în Temniţă, acum că 
a fost trezită. 

Rhys se scărpină în barbă. 

-Deci o încuiem cu Masca, protejată şi vrăjită, ca să nu mai 
poată acţiona din nou. 

- Eu le-aș ţine separat, îl sfătui Feyre. Îți amintești ce se întâmpla 
când jumătăţile Cărţii erau apropiate? Şi de ce să ajutăm un inamic 
să le ia pe amândouă? 

- Ai dreptate, răspunse Cassian, tresărind, ca şi când cuvintele 
i-ar fi dat dureri de cap. 

Madja îi vindecase fractura de la linia părului, chiar deasupra 
tâmplei, dar avea să-l doară câteva zile. Braţul rupt era vindecat, dar 
tot suficient de sensibil încât să necesite îngrijire. Imaginea tuturor 
bandajelor fu suficientă să o facă pe Nesta să își dorească să îl poată 
ucide din nou pe Lanthys. 

Rhys bătu cu degetele în birou, studiind Harpa, apoi o întrebă 
pe Nesta: 

-În afară de faptul că ai văzut-o pe Briallyn, ai spus că ai văzut şi 
altceva când ai atins prima dată Harpa? 

Nesta îi explicase pe scurt, la sosire. 

-Cred că cine a folosit-o ultima dată a făcut ceva îngrozitor cu 
ea. Cumva, probabil a prins în ziduri nişte oameni care locuiau 
cândva pe insula Temniţei. Este posibil aşa ceva? 

Îndoiala străluci în ochii lui Rhys. 


Regatul flăcărilor argintii 555 


-Ce este Vânătoarea Sălbatică? întrebă Nesta. 

Îi povestise și despre întâlnirea cu Lanthys, și de prezența 
soldaţilor Regatului Toamnei. Cassian îl convinsese pe Rhys să nu îi 
atace, cel puţin nu înainte să se poată ocupa de Briallyn. Când Rhys 
ridicase din nou scutul din jurul Temniţei, ei erau deja dispăruți. 

Rhys expiră, rezemându-se de spătar. 

- Sincer, credeam că este un mit. Faptul că Lanthys şi-a amintit 
de aşa ceva... Ei, bine, întotdeauna e loc de minciuni, presupun, dar, 
dacă spunea adevărul, înseamnă că are mai mult de cincisprezece 
mii de ani. 

- Atunci, ce este? întrebă Feyre. 

Rhys ridică o mână, şi o carte cu legende din raftul din spatele 
lui pluti spre degetele sale. El o lăsă pe birou. O deschise la o pagină, 
dezvăluind imaginea unui grup de fiinţe înalte, cu o înfăţişare ciu- 
dată şi coroane pe cap. 

- Fiinţele Fae nu au fost primii stăpâni ai acestei lumi. Conform 
celor mai vechi legende ale noastre, majoritatea acum uitate, am 
fost creaţi de făpturi care erau aproape zei - şi monştri. Daglan. Ei 
au domnit câteva milenii și ne-au înrobit pe noi, dar şi pe oameni. 
Erau meschini şi cruzi, şi beau magia ținutului ca pe un vin. 

Rhys își mută privirea la Ataraxia, apoi la Cassian. 

- Anumite mituri spun că unul dintre eroii Fae care s-au ridicat 
ca să îi detroneze a fost Fionn, care a primit măreaţa sabie Gwydion 
de la Marea Preoteasă Oleanna, care o scufundase în Cazan. Fionn 
şi Gwydion i-au detronat pe Daglan. A urmat un mileniu de pace, 
iar ţinuturile s-au împărţit aproximativ în teritorii ce au fost pre- 
cursoarele regatelor - dar la sfârşitul celor o mie de ani, se duşmă- 
neau, războiul fiind pe cale să înceapă. Chipul lui se încordă. Fionn 
le-a unit şi s-a proclamat Mare Rege. Primul și singurul Mare Rege 
pe care l-a avut vreodată ținutul ăsta. 

Nesta ar fi putut jura că ultimele cuvinte fură rostite aruncând o 
privire tăioasă spre Cassian. Dar masculul, pur și simplu, îi făcu 
semn din ochi lui Rhys. 

-Ce s-a întâmplat cu Marele Rege? întrebă Feyre. 

Rhys îşi trecu o mână peste o pagină a cărții. 

- Fionn a fost trădat de regina lui, conducătoarea teritoriului 
ei, şi de cel mai bun prieten, generalul lui. Ei l-au ucis, luând o parte 
dintre cele mai puternice şi prețioase arme ale neamului său, apoi, 
din haosul care a urmat, s-au ridicat şapte Mari Lorzi; de atunci, re- 
gatele sunt aşa cum le ştiţi. 

- Amren îşi aminteşte asta? întrebă Feyre. 

Rhys scutură din cap. 

- Acum doar vag. Din câte am înţeles, a sosit în anii de dinainte 
ca Fionn şi Gwydion să se ridice şi a intrat în Temniţă în Epoca 
Legendelor - vremea în care ţinutul ăsta era plin de eroi dornici să 
îi vâneze pe membrii rasei foştilor stăpâni. Ei s-au temut de Amren, 
crezând-o unul dintre duşmanii lor, şi au aruncat-o în Temniţă. 
Când ea a ieşit, a ratat căderea lui Fionn şi pierderea sabiei Gwydion 
şi i-a găsit domnind pe Marii Lorzi. 

Nesta se gândi la tot ce spusese Lanthys. 

-Şi ce este Narben? 

- Lanthys te-a întrebat despre asta? 

- A spus că sabia mea nu este Narben. Părea surprins. 

Rhys îi studie sabia. 

- Narben este o sabie a morții. Este pierdută, probabil distrusă, 
dar poveştile spun că putea ucide chiar și monştri ca Lanthys. 

-Se pare că şi sabia Nestei poate, zise Feyre, studiind şi ea arma. 

- L-ai ucis tăindu-i capul, rosti gânditor Rhys. 

- O lovitură cu sabia a părut să îl lege de forma lui fizică, îl co- 
rectă Nesta. Pumnalul lui Cassian l-a nimerit doar după ce Lanthys 
a fost forțat să renunţe la ceață. 

- Interesant, şopti Rhys. 

-Încă nu ne-ai explicat ce este Vânătoarea Sălbatică, zise Cassian. 

Rhys răsfoi câteva pagini din carte, până la o ilustrație a unui 
grup de călăreţi pe cai şi tot felul de bestii. 

- Populaţiei Daglan îi plăcea să-i terorizeze pe Fae şi pe oamenii 
controlaţi de ei. Vânătoarea Sălbatică era un fel de a ne controla. 
Adunau o armată cu cei mai cumpliţi şi mai nemiloşi războinici şi le 
dădeau mână liberă să ucidă după bunul plac. Daglanii aveau ani- 
male puternice şi monstruoase - le ziceau câini de vânătoare, deşi 

nu semănau cu câinii pe care îi ştim - pe carele foloseau ca să alerge 
prada înainte să o tortureze şi să o ucidă. Este o poveste îngrozitoare 
şi e posibil ca o mare parte din ea să conţină doar. 

-Câinii de vânătoare seamănă cu bestiile din Oraşul Cioplit, 
spuse Nesta încet. 

Toţi se uitară la ea. 

- Lanthys mi-a arătat o viziune, recunoscu Nesta. Despre... cum 
am putea fi noi doi. Împreună. Domneam într-un palat, ca rege şi 
regină cu Tezaurul, şi la picioarele noastre stăteau câinii ăștia. Se- 
mănau cu bestiile cu solzi sculptate pe stâlpii din Orașul Cioplit. 

Nici măcar Rhys nu avu ce replică să-i dea. 

Cassian îşi încordă maxilarul. 

- Aşadar, a încercat să te seducă, deși voia să te ucidă? 

Nestei i se strânse stomacul, dar se abținu să menţioneze cât de 
explicită fusese viziunea. 

-Era un al patrulea obiect în viziune, dar în umbră - a existat 
vreodată o a patra parte a Tezaurului? Nu am zărit decât o bucată de 
os vechi. 

Rhys îşi trecu o mână prin părul negru. 

-Din cât a confirmat istoria, Tezaurul e compus doar din trei 
obiecte. 

-Dar dacă este protejat de o vrajă ca aceea care ascunde toate 
gândurile despre Tezaur, ca să împiedice lumea să afle vreodată des- 
pre al patrulea obiect? întrebă Feyre. 

Ochii lui Rhys se întunecară. 

- Atunci, Mama să ne cruţe, pentru că până şi Amren îşi amin- 
teşte doar vag despre asta. 

Cuvintele plutiră în aer. 

- Deci, acum mă duc după Coroană? întrebă Nesta. 

-Nu! răspunse Cassian, ochii lui înceţoşaţi de durere 
limpezindu-se. 

Feyre confirmă dând din cap. 

- Briallyn ştie că avem celelalte două obiecte. Ea i-a trimis pe 
soldaţi ca să ia Harpa. 

Cassian mormăi. 

-Credeam că Fris este un ticălos, dar când i-am povestit despre 
cei douăzeci de soldați din Oorid, a spus că din unitate au dispărut 
mai mulți soldați. Se scărpină în barbă. Ar fi trebuit să îl ascult. Ar 
fi trebuit să cercetez chestiunea. Briallyn are încă doisprezece care 
aşteaptă să atace. 

Disprețul de sine îi umplu chipul, iar Nesta îşi reprimă impulsul 
de a se întinde spre mâna lui. 

- Eris vorbeşte atât de multe prostii, încât oricine ar rata un 
astfel de comentariu neaşteptat, Cass, fu replica lui Feyre. Cel puţin 
acum îi putem spune lui Eris unde sunt restul soldaţilor lui. 

Nesta şi-ar fi putut îmbrăţişa sora pentru uşurarea care-l făcu pe 
Cassian să-şi plece umerii auzindu-i cuvintele. Cu toată aroganţalui, 
părerile prietenilor şi familiei contau mult. Niciunul dintre ei nu l-ar 
fi mustrat vreodată pentru eşec, dar el s-ar fi pedepsit pentru asta. 

Nesta îşi atinse ușor degetele de ale lui Cassian în semn de în- 
țelegere tacită. El îi cuprinse mâna, întâlnindu-i privirea ca şi când 
ar fi spus: „Vezi, la urma urmei, suntem la fel.“ 

Feyre continuă: 

-Dacă Briallyn îşi doreşte destul de mult Masca şi Harpa încât 
să acționeze atât de repede azi, o să tot vină la noi. Iar noi o s-o 
aşteptăm. 

O lumină aprigă îi pătrunse în privire. 

Rhys se încruntă. 

- Totuşi, chiar dacă are doar Coroana, Briallyn poate să facă des- 
tule rele. Din câte ştim, Beron este sub controlul ei, la fel de fer- 
mecat de ea ca soldaţii lui Eris. Trebuie să o ucidem şi să recuperăm 
Coroana. Înainte să izbucnească războiul cu adevărat. 

- Este prea riscant, replică Feyre. Am urmărit Cazanul în Hybern 
şi s-a terminat prost. 

- Atunci, învăţăm din greșeli, spuse Rhys. 

- O să ne întindă o capcană, zise Feyre. Nu o să-i cădem în plasă. 

Liniştea se lăsă înainte ca Rhysand să spună: 

- Atunci, trebuie să ne reasigurăm alianțele din vremea de răz- 
boi - şi repede. Şi să evaluăm pagubele celor pe care le avem deja și 
care ar putea fi tensionate. 

Cassian ridică o sprânceană, îngrijorarea strălucind în ochii lui. 

-Se pare că ai o idee. 

-Eris vine la serbarea Solstiţiului de Iarnă în Oraşul Cioplit, 
spuse Rhys. 

Nesta îşi dădu seama că evenimentul se apropia cu repeziciune. 

-L-a tulburat faptul că Tamlin v-a surprins când v-aţi întâlnit cu 
el, şi se întreabă dacă nu cumva o să dăm înapoi în faţa alianţei, 
acum că există o mică şansă ca Tamlin să o dezvăluie. Sau să decidă 
să îl trădeze primul. Trebuie să îi amintim lui Eris de vechiul nostru 
angajament şi că el este... important pentru noi. Că îl susţinem. 

Cassian mârâi dezgustat, la fel ca Feyre. 

- Deci cumpără-i un cadou, spuse Feyre, fluturând o mână, şi 
zi-i că îi transmitem toată dragostea noastră. 

-O să vrea mai mult de atât, rosti Rhys strâmbând din gură, iar 
privirea i se opri la Nesta. 

Cassian se îndreptă înainte ca Rhys să poată măcar vorbi. 

- Nu ai să te foloseşti de ea. 

Feyre se uită la ei şi, după o secundă, ca şi când partenerul ei i-ar 
fi vorbit în minte, întrebă: 

- Serios, Rhys? 

Rhys se rezemă, iar Nesta se încruntă, singura dintre ei care, 
aparent, nu era conştientă ce însemna asta. Rhys îi spuse: 

- Nu trebuie să faci nimic din ce nu vrei. Dar Elain a menţionat 
că te pricepi să dansezi. Că e un talent care ţi-a câştigat cândva mâna 
unui duce, după un singur vals. 

Ea uitase seara aceea, mulțimea de bijuterii şi mătăsuri şi chipul 
frumos al ducelui. Nu simțise decât un triumf frenetic. 

- Peste cadavrul meu! izbucni Cassian. 

- Vrei să dansez cu Eris? întrebă Nesta, şi inima începu să îi bată 
cu putere, nu chiar de frică. 

- Vreau să îl seduci, spuse Rhys. Nu între aşternuturi, ci să îl faci 
să-și dea seama ce ar putea obţine de îndată ce înţelege că nu avem 
niciun plan ca să rupem alianţa asta. Să cântărească beneficiile mai 
mult decât riscurile. 

Nesta îşi încrucișă brațele, ignorând privirea încruntată a lui 
Cassian, care-i ceru în tăcere să ignore complet ideea. 

-Chiar crezi că dansul cu Eris i-ar întări loialitatea? 

-Cred că Eris este aliatul nostru şi, oricum, o să se aştepte să 
danseze cu o doamnă din regat, la bal. Pe Feyre nu o las la cinci pași 
de el, Mor l-ar putea ucide, iar Amren este mai probabil să îl sperie 
decât să îl convingă, deci tu şi Elain sunteţi singurele mele opţiuni. 

-Elain nu se apropie de Eris, spuse Feyre. lar tu nu mă lași să mă 
apropii de el? 

Rhys îi zâmbi fermecător. 

-Ştii ce vreau să spun. 

Feyre îşi dădu ochii peste cap. 

- Devii nesuferit. Ea se întoarse spre Nesta. Eris nu este... Nu 
este bun. Nu e ca Beron, dar... 

- Ştiu ce i-a făcut lui Morrigan, spuse Nesta. 

Sau, mai degrabă, ce nu făcuse: nu o ajutase când familia ei o 
brutalizase şi o aruncase peste granița Regatului Toamnei drept pe- 
deapsă pentru că le stricase alianţa prin căsătorie. Eris o găsise, apoi 
plecase pur şi simplu. 

- Am vorbit cu el zilele trecute. Ştiu în ce m-aş băga. 

- Mor, continuă Rhys, poate să te înveţe dansurile. A fost nevoită 
să le înveţe pe toate şi, de vreme ce conduce Regatul Coşmarurilor, 
este cea mai potrivită să te instruiască. 

- Nesta nu a fost de acord cu nimic! izbucni Cassian. Chiar şi un 
dans cu ticălosul ăla este prea mult... 

- Am s-o fac, interveni Nesta, fie și numai ca să îi facă în ciudă 
pentru că era atât de... posesiv. Se uită spre sabia pe care încă o ţinea 
în mână. Tocmai am ucis o ființă nemuritoare. Eris nu reprezintă 
nimic. lar dacă asta o să-l facă să îşi amintească de ce vrea să fie alia- 
tul nostru, să creadă că m-ar putea obține dacă îşi respectă promi- 
siunile, atunci e bine. 

-Este deja aliatul nostru, răspunse Cassian. Oare un dans chiar 
o să ne asigure că o să cooperăm în continuare? 

-Trebuie să îi arătăm lui Eris că îl respectăm şi că avem încre- 
dere în el, cedă Feyre oftând învinsă. Chiar dacă nu o facem. Şi să îl 

lăsăm să danseze cu un membru al familiei noastre este dovada 
acestui lucru - cel puţin pentru cineva din Regatul Toamnei. Dacă 
ajunge să mănânce din palma Nestei, e fantastic! Dacă îl face doar 
să îşi aducă aminte că suntem de partea lui, bun! Dar legăturile tre- 
buie menținute. 

-Nu-mi place ideea, mormăi Cassian. 

- Nu trebuie să îţi placă, spuse Feyre, ridicându-şi fruntea plină 
de autoritatea Marii Doamne. Trebuie doar să priveşti de pe mar- 
gine şi să nu pară că vrei să îi smulgi capul. 

-Spune-i lui Morrigan că o să ne întâlnim pentru lecţiile de dans 
oricând este disponibilă, interveni Nesta. 

Feyre şi Cassian, care încă se încruntau unul la celălalt, se în- 
toarseră tăcuţi spre ea. 

Nesta se apropie de birou, lăsând-o acolo pe Ataraxia. 

- Poftim! îi spuse ea lui Rhys. O poţi lua înapoi. 

Rhys nu zise nimic, dar Feyre ridică din sprâncene. 

- De ce nu o păstrezi? 

Privirea curioasă a lui Cassian o arse ca un fier încins, dar Nesta 
spuse doar atât: 

- Nu mă interesează să mai ucid. 


eh 


Nesta inspiră pe nas timp de şase secunde, îşi ținu respirația câ- 
teva secunde şi apoi expiră pe gură alte şase secunde. În liniștea 
dormitorului ei din seara aceea, aşezată pe scaun, se concentra la 
respirație, nimic mai mult. 

Recunoştea orice gând care-i venea şi îl lăsa să treacă. Chiar 
dacă unele tot reveneau. 

Nu îi păsa unde ascundeau Harpa. Dacă aveau nevoie de sân- 
gele ei ca să o protejeze, la fel cum făcuseră pentru Mască, o anunțau. 
Dar gândul la ce urma... 

„Respiră! Numără!“ 

Nesta inspiră din nou, fixându-şi atenţia la coastele care se extin- 
deau, la senzaţia respirației în corp. Chiar şi după câteva săptămâni, 

unele exerciții de liniştire a minții erau mai grele decât altele. Dar 
continua să le facă: zece minute dimineața și zece seara. 

Nesta expiră, numără şi continuă. 

Asta era tot ce trebuia să facă: să continue. Câte o zi, câte o respiraţie. 

Renunţă şi la acel gând. Respiră încontinuu, apoi încetă să mai 
numere. Își lăsă mintea să rătăcească. 

Dar mintea ei nu ţâșni în toate direcţiile, ci rămase calmă. 
Odihnindu-se. 

Mulțumită de starea ei. 


a 


Războiul lăsase căsuţa neatinsă. Însă iernile grele de când o vă- 
zuse Nesta ultima dată nu fuseseră atât de îngăduitoare. 

Azriel îi teleportase pe ea şi Cassian aici după antrenament, dar 
nu zăbovise. Aparent, Gwyn voia să mai repete exerciţiile de mânuire 
a pumnalului, deci îi lăsase promițând să se întoarcă într-o oră. 

Nesta nu ştia dacă o oră avea să fie prea mult sau prea puţin. Nu 
ştia cu adevărat de ce îi ceruse lui Cassian să o însoţească aici, dar îi 
intrase în cap că trebuia să vină în vizită. Să vadă acest loc. 

Soarele amiezii de toamnă scotea și mai bine în evidenţă starea 
proastă a locuinţei: acoperişul din paie, care mucegăise sau era gă- 
urit, buruienile crescute, care se colorau deja în maroniu înainte de 
iarnă, înalte până la micile ferestre din zidurile de piatră. Nesta 
simţi un nod în gât, dar se forță să meargă spre intrare. 

Cassian rămase tăcut în spatele ei, paşii lui fiind atât de tăcuți, 
încât ar fi putut fi un vânt rece prin iarba prea înaltă. Capul şi braţul 
i se vindecaseră complet până în dimineața aceasta, la două zile 
după ce Nesta fusese de acord să îl farmece pe Eris. Cassian chiar se 
antrenase lângă ea mai devreme, deşi într-un ritm mai lent decât de 
obicei. Faptul că executase exerciţiile fără să se strâmbe făcuse o 
parte din ea să ofteze de uşurare şi să îndrăznească să îi ceară să o în- 
soțească azi. Nu l-ar fi invitat să vină dacă ar fi fost încă rănit. 

Nu că ar fi fost aici vreun inamic ameninţător. Niciun om nu se 
aventura pe drumul presărat cu frunze de dincolo de căsuţă; doar 

câteva păsări ciripeau fără tragere de inimă o melodie din copacii 
aproape desfrunziţi. 

Liniştit, monoton şi gol. Aşa părea ţinutul acesta, chiar dacă ve- 
nise toamna. Era de parcă nici măcar soarele nu se deranja să stră- 
lucească aşa cum se cuvenea. 

Inima Nestei bătu cu putere când puse o mână pe uşa rece din 
lemn pe care încă se vedeau semne de gheare. 

- Să înţeleg că e opera lui Tamlin? întrebă Cassian din spatele ei. 

Nesta ridică din umeri, nefiind în stare să îşi găsească astfel cu- 
vintele. Ea şi Elain fixaseră din nou uşa după ce o spărsese Tamlin. 
Tatăl lor, cu piciorul rupt iremediabil şi incapabil să ridice greutăţi, 
le privise, oferindu-le sfaturi inutile. 

Strânse degetele în pumn când deschise ușa cu umărul. Balama- 
lele ruginite se împotriviră cu scârțâit şi un miros prăfuit şi aproape 
putred îi invadă nările. 

Obrajii i se încălziră la gândul că masculul era aici şi vedea asta... 

-Sunt doar o brută, îți amintești? El veni lângă ea. Am locuit în 
condiţii mult mai rele. Cel puţin ai avut pereţi şi un acoperiş. 

Nesta nu-şi dăduse seama cât de mult avea nevoie să audă cuvin- 
tele acela, iar umerii i se relaxară când intră în casă. În obscuritatea 
răcoroasă, întreruptă doar de razele soarelui, se încruntă la tavan. 

-Casa asta avea cândva un acoperiş. 

Stricăciunile lăsaseră să intre tot felul de ființe şi intemperii — 
primele se făcuseră comode, judecând după cuiburi şi diverşii găi- 
nați împrăștiați. 

Nestei i se uscă gura. Era un loc oribil, îngrozitor şi întunecat. 

Nu reuşi să se oprească din tremurat. 

Cassian puse o mână pe umărul ei. 

- Condu-mă! 

Nu putea. Nu îşi putea găsi cuvintele. 

El arătă spre o masă lungă de lucru. Un picior se prăbuşise, fă- 
când piesa de mobilier să se încline. 

- Ai mâncat aici? 

Nesta dădu aprobator din cap. Mâncaseră acolo, uneori în tăcere, 
alteori încercând cu Elain să umple liniştea cu discuţiile lor banale, 

alteori certându-se cu Feyre. Aşa cum se întâmplase la ultimele 
mese pe care le luaseră împreună în casa asta. 

Nesta îşi mută privirea spre vopseaua coşcovită de pe pereți. Spre 
micile desene complicate. Cassian îi urmări privirea. 

- Feyre le-a pictat? 

Nesta înghiţi şi reuși să spună: 

- Picta ori de câte ori avea ocazia. Orice ban în plus pe care 
reuşea să îl economisească îl dădea pe vopsele. 

- Ai văzut vreodată ce a făcut la cabina din munți? 

- Nu! 

Ea nu fusese niciodată acolo. 

- Feyre a pictat toată cabana. Pur şi simplu. Cândva, mi-a spus 
că există o măsuţă de toaletă aici... 

Nesta se îndreptă spre dormitor. 

- Asta? 

Cassian o urmă și, pe toți zeii, ce înghesuită, întunecată şi urât 
mirositoare era încăperea. Patul era încă acoperit cu cearşafurile 
pătate. Cele trei dormiseră aici mai mulți ani. 

Cassian îşi trecu o mână peste măsuța de toaletă pictată, 
minunându-se. 

-Chiar a pictat stele înainte să ştie că Rhys este partenerul ei. 
Înainte să fi ştiut că el există. Contură cu degetele lujerii împletiţi ai 
florilor de pe al doilea sertar. Este sertarul lui Elain. Degetele îi alu- 
necară mai jos, răsucindu-se peste o flacără. Şi al tău. 

Nesta reuși să mormăie confirmând, inima strângându-i-se 
aproape dureros. În colț erau nişte încălțări pe jumătate putrezite. 
Încălțările ei. Una era dezlipită în bot. Purtase acele încălțări în pu- 
blic. Încă își amintea noroiul şi pietrele ce intrau înăuntru. 

Inima îi bătu cu putere şi ieşi din cameră, înapoi în cea principală. 

Fără să vrea, se uită spre şemineul întunecat. Spre marginea 
acestuia. 

Figurinele din lemn ale tatălui ei erau acolo, acoperite cu mult 
praf şi pânze de păianjen. Unele fuseseră răsturnate, probabil de 
ființele care locuiau acum aici. 

Vuietul familiar îi umplu urechile, iar paşii i se auziră prea zgo- 
motos pe duşumeaua prăfuită când se apropie de şemineu. 

O sculptură a unui urs în două picioare - nu mai mare decât 
pumnul ei - stătea în centru. Nestei îi tremurară degetele când îl luă 
şi îl şterse de praf. 

- Avea ceva talent, spuse Cassian încet. 

- Nu suficient, spuse Nesta, punând la loc ursul pe marginea de 
piatră. 

Avea să vomite. 

Nu. Putea stăpâni situaţia. Putea să se înfrâneze şi să înfrunte ce 
era în faţa ei. 

Inspiră pe nas. Expiră pe gură. Îşi numără respiraţiile. 

Cassian rămase lângă ea în tot acest timp, fără să vorbească, fără 
să o atingă. Rămase pur şi simplu locului, în caz că avea nevoie de 
el. Era prietenul ei — pe care-l rugase să o însoțească nu pentru că se 
culca cu el, ci pentru că voia să fie aici. Avea nevoie de hotărârea, 
bunătatea şi înţelegerea lui. 

Luă altă figurină de pe margine: un trandafir cioplit într-un 
lemn închis la culoare. Îl ţinu în palmă, greutatea acestuia surprin- 
zând-o, şi îşi trecu degetele peste o petală. 

- L-a cioplit pentru Elain. De vreme ce era iarnă, iar ei îi lip- 
seau florile. 

- Pentru tine a făcut vreodată ceva? 

- Ştia că nu este nevoie. Ea inspiră tremurând, îşi ţinu respiraţia 
şi expiră. Își calmă mintea. Cred că ar fi făcut-o, dacă l-aș fi încurajat 
cât de puţin, dar... nu am făcut-o niciodată. Eram prea furioasă. 

- Ţi-a fost dată viața peste cap. Erai îndreptăţită să fii furioasă. 

- Nu asta mi-ai spus când m-ai cunoscut. Se întoarse spre el ca 
să îl vadă cu o sprânceană ridicată. Mi-ai spus că am fost o ticăloasă 
că mi-am lăsat sora mai mică să plece în pădure la vânătoare şi că 
am stat cu mâinile în sân. 

-Nu ţi-am zis aşa ceva. 

- Mesajul era acelaşi. Ea îşi îndreptă umerii, întorcându-se către 
patul mic şi distrus din umbra de dincolo de şemineu. Și aveai drep- 
tate. El nu-i răspunse când Nesta se îndreptă spre pat. Tata a dormit 

aici ani întregi, lăsându-ne să ocupăm dormitorul. Patul de acolo... 
M-am născut în patul ăla. Mama a murit în patul ăla. Ea îşi trecu o 
mână peste lemnul crăpat al ramei patului. Așchiile se agățară de 
vârfurile degetelor ei. Dar urăsc patul ăsta şi mai mult. Tata îl târa 
în fața focului în fiecare seară şi se ghemuia acolo, sub pătură. Întot- 
deauna mi s-a părut atât de... slab. Ca un animal fricos. Mă enerva. 

- Acum te enervează? 

Era o întrebare nonşalantă, dar precaută. 

- Asta... Ea îşi drese vocea. Faptul că dormea aici, iar noi în pat, 
mi se părea o pedeapsă potrivită. Niciodată nu mi-a trecut prin 
minte că voia să stăm noi în pat, să ne fie cald şi cât mai comod. Că 
am reuşit să luăm doar câteva obiecte din fosta casă, iar el a ales 
patul ca unul dintre ele. Pentru confortul nostru. Ca să nu fim ne- 
voite să dormim în pătuţuri sau pe podea. Ea îşi masă pieptul. Nu 
l-am lăsat să doarmă în pat nici măcar când cei cărora le datora bani 
i-au rupt piciorul. M-am pierdut atât de mult în mâhnire, furie şi... 
tristeţe, încât am vrut să simtă o parte din ce simţeam eu. 

se strânse stomacul. 

El o strânse de umăr, dar nu spuse nimic. 

-Sigur a ştiut, spuse ea răgușită. A ştiut cu siguranță cât de în- 
grozitoare eram și totuşi... nu a ţipat niciodată. Şi asta m-a enervat. 
Apoi a botezat o navă după mine. A condus-o în luptă. Eu doar... nu 
înţeleg de ce. 

- Erai fiica lui. 

-Şi asta e o explicaţie? 

Nesta îi studie chipul, tristețea fiind întipărită acolo. Tristeţe 
pentru ea. Pentru durerea din pieptul ei şi usturimea din ochi. 

- Dragostea e complicată. 

Nu se mai uită în ochii lui când auzi asta. Era laşă pentru că îi 
evita privirea. Dar îşi ridică bărbia. 

- Niciodată nu m-am gândit cum a fost pentru el. Cum s-a simțit 
când, din bărbatul care şi-a făcut singur averea, ajungând să fie cu- 
noscut drept Prinţul Negustorilor, a rămas unul sărac lipit pămân- 
tului. Nu cred că pierderea mamei mele l-a distrus la fel de mult ca 


Regatul flăcărilor argintii 567 


pierderea flotei. A fost atât de sigur că afacerea o să-i aducă şi mai 
multă bogăţie - o sumă imensă. Oamenii i-au spus că este nebun, 
dar a refuzat să asculte. Când s-a dovedit că aveau dreptate... Cred 
că umilința l-a distrus la fel de mult ca pierderea banilor. 

Se uită la bătăturile ce deja prindeau contur pe degetele şi pal- 
mele ei. 

- Cei cărora le datora bani păreau veseli când au venit aici - ca şi 
când l-ar fi disprețuit de multă vreme; au fost mai mult decât bucu- 
roşi să se răzbune rupându-i piciorul. Mi-am petrecut tot timpul 
mai îngrozită de ceea ce ar fi putut să ne facă mie şi lui Elain. Feyre... 
A încercat să îi oprească. A rămas cu el când noi ne-am ascuns în 
dormitor. Nesta se forță să se uite din nou în ochii lui Cassian. Nu 
am dezamăgit-o pe Feyre doar lăsând-o să meargă în pădure. Au 
mai fost şi alte ocazii. 

-I-ai spus vreodată asta? 

Nesta pufni. 

- Nu! Nu ştiu cum. 

El o studie, iar ea rezistă impulsului de a se zvârcoli la atenţia lui. 

- Ai să afli cum. Când o să fii pregătită. 

-Ce înţelept eşti! 

Cassian schiță o plecăciune. 

În ciuda casei și a trecutului ce o înconjura, Nesta zâmbi și puse 
în buzunar trandafirul sculptat. 

- Am văzut destule. 

El ridică o sprânceană. 

— Serios? 

Ea apucă trandafirul de lemn din buzunar. 

- Cred că trebuia doar să revăd locul. O ultimă dată. Ca să ştiu 
că am scăpat. Că aici nu a mai rămas nimic în afară de praf şi amin- 
tiri triste. 

El o cuprinse cu brațul de talie când se îndreptară spre uşă, 
studiind din nou toate micile picturi pe care le înghesuise Feyre 
în căsuţă. 

- Az o să lipsească o vreme. Hai să zburăm! 

- Cum rămâne cu oamenii? Vor fugi îngroziți. 

Cassian îi zâmbi şiret, deschizând pentru ea ușa pe jumătate 
ruptă şi lăsând-o să iasă la lumina soarelui şi aerul curat. 

-O să le condimenteze un pic viaţa. 


CAPITOLUL 56 


Trecu o lună, iar iarna se furişă peste Velaris ca bruma pe un geam. 

Antrenamentul de dimineaţă începu să se desfăşoare în frig, res- 
piraţia lor înceţoşând aerul îngheţat când mânuiau săbiile şi cuțitele, 
metalul fiind atât de rece, încât le usturau palmele. Până şi scuturile 
se acopereau câteodată cu gheaţă. Războinicele Valkyrie învățau să 
lupte pe orice fel de vreme, le spunea Gwyn. În special în frig. Deci 
când ningea ocazional, Nesta și celelalte se antrenau. 

Nesta fusese nevoită să treacă la o altă mărime a hainelor de 
piele, iar când se uita în oglindă în fiecare dimineaţă, ca să-şi împle- 
tească părul, vedea că faţa care se reflecta îşi pierduse aspectul 
sfrijit, umbrele de sub ochi dispărând. În ciuda faptului că făcea sex 
cu masculul pe toate suprafețele din Casă, câteodată până dimineaţa, 
extenuarea şi cearcănele dispăruseră. 

Îşi spunea că nu conta că el nu rămânea niciodată în patul ei 
după aceea, ca să o ţină în braţe. Se întreba când avea să se sature de 
asta - de ea. Cu siguranţă că avea să se plictisească şi să treacă mai 
departe. Chiar dacă se înfrupta din ea în fiecare noapte, ca şi când 
ar fi murit de foame. Îi cuprindea coapsele în mâinile puternice şi o 
lingea și o sorbea până se zvârcolea. Uneori i se aşeza pe faţă, apu- 
când cu mâinile tăblia patului, și se mișca pe limba lui până avea or- 
gasm. Câteodată îl lingea ea şi înghiţea fiecare picătură care-i curgea 
în gură. Alteori, Cassian își dădea drumul pe pieptul, abdomenul și 
spatele ei, iar Nesta avea orgasm la primii stropi simţiţi pe piele. 

Nu se putea imagina săturându-se de el. Nenumăratele partide 
de sex nu făceau decât să-i sporească dorința. 

Repeta dansurile cu Morrigan în biroul Casei, de două ori pe 
săptămână, amândouă abia schimbând câteva cuvinte cât Nesta 
învăța un vals după altul, unele specifice Oraşului Cioplit, altele 
Regatului Toamnei, altele ființelor Fae în general. 

Rhys le dăduse globul Veritas, astfel încât Morrigan să îi poată 
împărtăşi Nestei amintirile dansurilor şi ale muzicii care le 
acompania. 

Nesta văzuse paşii, balurile şi petrecerile care erau câteodată pline 
de lumină, iar alteori întunecate și triste. Morrigan nu-i oferise nicio 
explicație, rezumându-se la comentarii despre tehnicile de dans. 

Totuşi, muzica... Era splendidă. Atât de plină de viață şi de miş- 
care încât ea se trezea întotdeauna dorindu-și să mai fi avut o oră 
sau două de lecţii doar ca să o audă de nenumărate ori. 

Nimeni nu apărea ca să le supravegheze, nici măcar Cassian. Nu 
era clar dacă Morrigan le raporta celorlalți progresul ei. 

Acum, când mai erau trei zile până la Solstiţiul de Iarnă, Morrigan 
îşi termina lecţia când zăpada pluti pe lângă zidul de ferestre. 

-Ce o să porţi la bal? o întrebă din senin pe Nesta. 

Nesta, rezemându-se de masa de lucru ca să îşi tragă sufletul şi 
să asculte acordurile vioarei prin mirajul strălucitor al globului 
Veritas, ridică din umeri. 

- Una dintre rochiile mele. 

-O, nu! Transpiraţia se adună pe fruntea lui Morrigan, iar părul 
ei blond împletit se încreți puţin de la umezeală. Eris... Ea îşi căută 
cuvintele. Pentru el contează aparențele. Trebuie să porţi hainele 
potrivite. 

Nesta se gândi la ce purta de obicei Morrigan şi se încruntă. 

- Nu pot să port ceva atât de decoltat. 

Morrigan şi Feyre alegeau îmbrăcămintea sumară când era 
vorba de ţinuta din Oraşul Cioplit. Nesta nu avea nicio problemă cu 
nuditatea în fața partenerilor din dormitor, dar în public... Partea 
umană nu dispăruse complet din ea. 

-O să caut. Morrigan se îndepărtă de pervazul ferestrei. Să vedem 
ce avem. 

- Mulţumesc, Morrigan! 

Fu prima conversaţie normală pe care o purtaseră. Prima dată 
când Nesta îi adresase măcar acele cuvinte lui Morrigan. Îi spusese 
chiar şi numele. 

Morrigan clipi, dându-și şi ea seama de asta. 

- Ştii, spune-mi pur şi simplu Mor. Amren este singura din re- 
gatul ăsta care îmi spune Morrigan și asta din cauză că este o bă- 
trână capricioasă. 

Nesta zâmbi. 

- Foarte bine, atunci. Ea adăugă, încercând să îl rostească: Mor. 

Ceasul bătu ora unu, iar Nesta dădu să iasă pe uşă, lăsând globul 
şi muzica sa acolo unde era pe birou. 

- Trebuie să mă duc la bibliotecă. 

Era deja în întârziere, dar muzica fusese atât de fermecătoare, 
încât nu-şi dorise să se oprească. 

- De fapt, şi eu, spuse Morrigan, şi ieşiră pe hol. Munca pe care 
o fac pentru Rhys şi Feyre în Vallahan necesită ceva cercetare, iar 
Clotho a făcut-o pentru mine. 

-A! 

Liniştea se lăsă când coborâră scările, apoi intrară pe alt hol. 

Uşile înalte ale bibliotecii se iviră înainte ca Nesta să întrebe: 

-Te deranjează că am să dansez cu Eris? 

Mor se gândi. 

- Nu! Pentru că ştiu că ai să-l faci să se târască înainte de final. 

Nu era un compliment. Nu cu adevărat. 

O găsiră pe Clotho la biroul obișnuit. Ea se ridică, întâmpi- 
nând-o pe Mor cu o îmbrăţişare care o lăsă fără cuvinte pe Nesta. 

- Vechea mea prietenă! spuse Mor, chipul ei luminându-se 
cordial. 

Chipul pe care îl arăta tuturor din regat, mai puţin Nestei. Şi 
celor din Orașul Cioplit. 

Ruşinea o făcu pe Nesta să simtă un nod în stomac, dar nu spuse 
nimic în timp ce tocul şi hârtia fermecată care-i aparțineau lui Clotho 
scriseră: „Arăţi bine, Mor!“ 

- Eh! Mor ridică un umăr. Nesta m-a epuizat cu lecţiile de dans, 
dar mă descurc. 

„Am găsit cărțile pe care le-ai cerut.“ 

Clotho puse o mână strâmbă pe un teanc de cărţi de pe biroul ei. 

Nesta consideră gestul drept semn că trebuia să plece și dădu 
din cap spre femele când ele începură să discute despre materialul 
de cercetare. Gwyn aştepta la nivelul inferior, urmărindu-le, Emerie 
fiind printre rafturile din spatele ei. 

-Ce cauţi aici? o întrebă Nesta pe Emerie. 

Nu plecase din ringul de antrenament când Nesta se grăbise la 
lecţia de dans. Dar asta fusese în urmă cu câteva ore. 

- Voiam să văd unde lucraţi voi două, spuse Emerie, uitându-se la 
Clotho şi Mor de la nivelul superior. Ea oftă, dând din cap spre Mor. 
Mereu uit cât de frumoasă este! Nu prea mai vine prin Windhaven. 

Nesta ar fi putut jura că obrajii măslinii ai lui Emerie se 
îmbujorară. 

Într-adevăr, în obscuritatea bibliotecii, Mor strălucea ca o rază de 
soare. Chiar şi întunericul de la baza bibliotecii păru să se risipească. 

-Îi arătam lui Emerie minunile biroului lui Merril, cât ea e ple- 
cată la o întâlnire, spuse Gwyn. Trebuie să lucrez, dar m-am gân- 
dit că poţi să o aduci pe aici cât aşezi cărţile în rafturi. Gwyn îi 
aruncă o privire piezişă. Şi să dansezi. 

Nesta îşi dădu ochii peste cap. Probabil că fusese surprinsă repe- 
tând valsurile printre rafturi o dată sau de două ori. Sau de zece ori. 

Nesta dădu din cap spre Emerie, distrăgând privirea femelei de 
la gesturile mâinii lui Mor. 

- Haide! 

- De fapt, înainte să plecaţi, voiam să vă dau ceva, zise Gwyn. De 
vreme ce probabil este ultima dată când ne vedem până se termină 
Solstiţiul de Iarnă. 

Nesta şi Emerie se priviră confuze şi cea din urmă întrebă: 

- Ne-ai luat cadouri? 

- Ne vedem la căruciorul tău! fu absolut tot ce zise Gwyn şi, cu 
asta, dispăru în întuneric. 

Emerie şi Nesta se îndreptară spre Nivelul Cinci, unde Nesta își 
lăsase căruciorul. Acesta fusese reumplut cu volume ce trebuiau 
puse în rafturi. Ea îi explică ce făcea, dar Emerie nu părea să fie 
atentă. Se albise la față. 

-Ce este? întrebă Nesta. 

Emerie se încruntă. 

- Eu... Probabil că nu am băut suficientă apă la antrenament. 

Ele încercaseră două noi tehnici Valkyrie pe care le găsise 
Gwyn cu o seară în urmă, şi amândouă fuseseră deosebit de bru- 
tale, obligându-le să folosească scuturile drept trambuline care să 
arunce în aer o Valkyrie, şi să facă exerciţiile abdominale cu greu- 
tatea acelor scuturi. 

Niciuna nu reuşise să taie panglica, deşi Emerie ciupise mar- 
ginea în urmă cu două zile. 

-Ce s-a întâmplat? insistă Nesta. 

Tristeţea se ivi în ochii lui Emerie. 

- Este... Jur că-l aud pe tata strigând acolo jos. Mâinile îi tremu- 
rară când ridică una ca să-şi aranjeze după ureche o șuviță de păr. Îl 
aud ţipând la mine, aud mobila rupându-se... 

Sângele Nestei se răci. Întoarse capul spre panta descendentă 
din dreapta lor. Niciun întuneric nu pândea acolo, dar ele erau des- 
tul de jos... i 

- Locul ăsta este vechi şi ciudat, spuse chiar în timp ce înţelese ce 
recunoscuse Emerie. 

Ea nu vorbise niciodată de tatăl ei, menţionând numai că îi tă- 
iase aripile. Dar Nesta înţelesese destule: masculul fusese o bestie, 
ca tatăl lui Tomas Mandray. 

-Să urcăm un nivel, unde întunericul nu şopteşte atât de tare. 
Sunt sigură că Gwyn o să ne găsească destul de ușor. O luă de braţ 
pe Emerie, lipindu-se de ea şi lăsând o parte din căldura trupului să 
se strecoare spre prietena ei. 

Emerie dădu aprobator din cap, deşi era la fel de palidă. 

Nesta se întrebă dacă Emerie îl auzea pe tatăl ei strigând la fie- 
care pas. 

Gwyn chiar le găsi, preoteasa gâfâind, roşie la față, când le dădu 
două pachete pătrate, fiecare cam de mărimea unei cărți mari 
şi subțiri. 

-Câte un pachet pentru fiecare! 

Nesta desfăcu hârtia maro și se uită la teancul de hârtii pline de 
scris. În partea de sus a primei pagini scria doar „Capitolul două- 
zeci şi unu“. Citi primele câteva rânduri de sub titlu, apoi mai că 
scăpă hârtiile. 

- Asta - asta e despre noi! 

Gwyn radia. 

- Am convins-o pe Merrill să ne adauge în penultimul capitol. 
Chiar m-a lăsat să îl scriu - cu adăugările ei, bineînțeles. Dar este 
despre renașterea poporului Valkyrie. Despre ceea ce facem noi. 

Nesta rămăsese fără cuvinte. Lui Emerie îi tremurară din nou 
mâinile când răsfoi paginile. 

-Aşa multe ai de spus despre noi? zise Emerie înecându-se cu 
un râset. 

Gwyn îşi frecă mâinile. 

-Şi mai urmează! 

Nesta citi un rând la întâmplare de la pagina cinci. „Fie că soa- 
rele le ardea frunţile sau ploaia rece le îngheţa oasele, Nesta, Emerie 
şi Gwyneth veneau la antrenament în fiecare dimineaţă, gata să...“ 

Ceafa o durea; ochii o usturau. 

- Suntem într-o carte! 

Gwyn o apucă de mână, strângând-o puternic. Nesta își ridică 
privirea ca să o găsească, ținând și mâna liberă a lui Emerie. Gwyn 
zâmbi din nou, cu ochi strălucitori. 

- Poveştile noastre merită spuse. 


Hp 


Nesta era încă uimită de generozitatea cadoului lui Gwyn din 
seara aceea, când găsi un bilet de la Cassian, spunându-i că trebuia 

să rămână peste noapte într-unul dintre avanposturile illyriene, ca să 
se ocupe de nişte certuri mărunte între bandele de război. El zisese 
că la doar câteva luni distanță de Ritualul Sângelui, tensiunile erau 
întotdeauna mari, dar anul acesta părea deosebit de neplăcut. Noi 
certuri apăreau la câteva zile, vechile duşmănii ieşind iarăşi la su- 
prafață... Nesta, în ciuda mesajului din bilet, zâmbise în sinea ei, 
imaginându-și chipul serios al lui Cassian când aplica legea. 

Dar amuzamentul ei dispăru curând şi, chiar dacă încercă de 
două ori să îşi liniştească mintea după cină, nu reuși să o facă. Se 
gândea în continuare la darul lui Gwyn, la chipul îngrozit al lui 
Emerie când simţise ceea ce era în întuneric. 

Stând la birou şi uitându-se în gol, Nesta îşi cuprinse fruntea 
cu palma. 

O cană de ciocolată caldă apăru lângă ea, împreună cu o mână 
de fursecuri. Nesta chicoti. 

- Mulţumesc! 

Sorbi din băutură, aproape oftând la gustul de cacao. 

- Aş vrea să încerc un foc, spuse încet. Unul mic. 

Casa aprinse de îndată o mică flacără în şemineu. Un buştean 
pârâi, iar Nesta se îndreptă, stomacul răsucindu-i-se. 

Era un foc. Nu gâtul tatălui ei. Privirea i se mută spre tranda- 
firul sculptat din lemn pe care îl pusese pe pervazul şemineului, 
aproape ascuns în umbre lângă o figurină a unei femele suple, cu 
braţele ridicate şi ţinând între ele o lună plină. Era un fel de zeiță 
primordială - poate chiar însăși Mama. Nesta își îngăduise să se 
gândească de ce simţise nevoia de a lăsa trandafirul acolo. De ce nu 
îl aruncase pur şi simplu într-un sertar. 

Încă un buştean pârâi și Nesta tresări, însă rămase pe scaun, ui- 
tându-se la trandafirul cioplit. 

Avea să-şi petreacă restul vieţii ca Emerie, uitându-se mereu 
peste umăr după umbra trecutului ce o bântuia? Semăna cu Emerie 
din după-amiaza asta, îngrozită și îndurerată? 

Îşi datora mai mult de atât. Şi Emerie merita mai mult. O șansă 
ca să trăiască o viaţă fără frică și groază. 

Aşadar, Nesta putea încerca. Chiar acum. Avea să înfrunte focul. 

Un alt buştean pârâi. Nesta scrâşni din dinți. „Respiră. Inspiră 
timp de şase secunde, reține, expiră şase secunde.“ 

Procedă întocmai. 

„Este un foc. Îţi aminteşte de tatăl tău, de ceva îngrozitor. Dar nu 
este el şi, chiar dacă te simţi stânjenită, poți depăşi situaţia.“ 

Nesta se concentră la respiraţie. Se forță să îşi relaxeze muşchii 
prea încordaţi, începând cu faţa și continuând până la degetele de 
la picioare. 

În tot acest timp, îşi spuse de nenumărate ori: „Este un foc. Te 
stânjeneşte. De asta reacționezi aşa. Poţi depăşi situaţia respirând. 
Înfruntă-ți teama!“ 

Corpul ei nu se relaxă, dar reuși să rămână pe loc. Suportă focul 
până când lemnele se transformară în tăciuni, iar aceştia se stinseră 
de tot. 

Nu ştia de ce se trezi aproape plângând când tăciunii se stinseră. 
Nu ştia de ce mândria ce îi umplea pieptul o făcu să vrea să râdă, să 
chiuie și să danseze prin cameră. Nu făcuse decât să stea lângă foc, 
dar... stătuse. Rămăsese. 

Nu eşuase. Îl înfruntase şi supraviețuise. 

Poate că nu salvase lumea sau nu condusese armate, dar făcuse 
acest mic pas iniţial. 

Nesta se şterse la ochi, iar când se uită prin camera ei liniştită, tre- 
sări văzând un rând de crengi verzi spre uşa ce era acum deschisă. 

Ridicând o sprânceană, părăsi scaunul. 

-Ce e cu astea? întrebă ea Casa, urmând poteca pe care o crease. 

Pe hol, pe scări, tocmai până la bibliotecă. 

- Unde mergem? întrebă Nesta în aerul cald. 

Din fericire, chiar şi preotesele care făceau nopţi albe plecaseră 
la culcare, nerămânând niciuna ca să o vadă grăbindu-se după o 
potecă de crengi. Acestea se răsuceau prin etajele bibliotecii tot mai 
jos, până ce ajunseră la al şaptelea nivel. 

Nesta se opri brusc în clipa în care poteca se termină la mar- 
ginea unui zid întunecat. 

O lumină pâlpâi în spatele acestuia. Mai multe se aprinseră, ca şi 
când i-ar fi spus: „Vino! Nu te teme!“ 

Aşadar, Nesta inspiră când păşi în obscuritate. 

Mici lumânărele şerpuiau într-un întuneric familiar. Ea şi Feyre se 
aventuraseră cândva pe aici - înfruntaseră ororile de aici. Din acea zi 
nu rămăsese nicio dovadă, doar obscuritatea luminată de foc, lumâ- 
nările care o conduceau spre cele mai de jos niveluri ale bibliotecii. 

Spre puț. 

Nesta le urmă, coborând în spirală spre fundul puţului, unde 
ardea o mică lumânare, luminând slab rafturile de cărți învăluite 
permanent în umbre. 

Cu inima bătându-i cu putere, Nesta ridică lampa într-o mână şi 
se uită în întuneric, neatins de lumina bibliotecii de la mare distanță 
deasupra. Inima lumii, a existenţei. A sinelui. 

Inima Casei. 

- Ăsta... Strânse mâna pe lampă. Întunericul ăsta e inima ta. 

Ca şi când ar fi răspuns, Casa lăsă o ramură verde la picioarele ei. 

-Un cadou pentru Solstiţiul de Iarnă. Pentru mine. 

Ar fi putut jura că o mână caldă îi atinse gâtul în semn de răspuns. 

- Dar întunericul tău... Mirarea îi îmblânzi vocea. Încercai să-mi 
arăţi. Să le arați celorlalți. Cine eşti în sinea ta. Ce te bântuie. Încercai 
să le arăţi tot întunericul, bucăţile rupte pentru că eu, preotesele şi 
Emerie... suntem la fel ca tine. 

Gâtul i se strânse din cauza darului oferit de casă. Din cauza 
acestei informații. 

Ea ridică lampa mai sus şi stinse flacăra. 

Lăsă întunericul să pătrundă. Îl acceptă. 

-Nu mă tem, îi şopti ea. Eşti prietena şi casa mea. Mulţumesc 
pentru că îmi împărtăşeşti asta. 

Nesta ar fi putut jura iarăşi că o atingere fantomă îi mângâie 
gâtul, obrazul şi fruntea. 

- Solstiţiu Fericit! rosti ea în întunericul frumos şi pătruns pe 
alocuri de lumină. 


CAPITOLUL 57 


De obicei, Cassian abia aştepta Solstițiul de Iarnă dintr-o mul- 
time de motive, începând cu obişnuitele trei zile de băut cu familia 
lui şi sfârşind cu distracţia gălăgioasă a bătăii cu bulgări de zăpadă ' 
cu fraţii lui. Urmată de o mulțime de alte beţii, de obicei până ce toți 
trei leşinau în diverse poziţii stupide. Într-un an, se trezise purtând o 
perucă blondă şi nimic altceva în afară de o ghirlandă verde în jurul 
taliei, drept şorţ. Acesta îi provocase mâncărimi îngrozitoare - deşi 
nu se compara cu mahmureala. 

În esenţă, îi plăcea Solstițiul de Iarnă deoarece era o perioadă în 
care-şi petrecea neîntrerupt timpul cu oamenii pe care îi prețuia cel 
mai mult. 

Anul acesta, la fel ca şi anul trecut, simțea doar neliniște. 

Regatul Coşmarurilor era decorat ca de obicei, împodobit pen- 
tru sărbătoarea ce dura zile în şir în preajma celei mai lungi nopţi 
din an. În fiecare noapte se ţinea un alt bal, iar la primul dintre ele, 
Nesta urma să danseze cu Eris. 

În seara asta. În câteva clipe. 

Avusese o lună ca să se pregătească pentru moment. O lună de 
când era în patul Nestei — sau cel puţin de a face sex. Ea nu îi ceruse 
niciodată să rămână după ce termina. 

El rămase la baza podiumului negru, uitându-se la mulțimea 
scânteietoare cu un chip care promitea moartea. Az stătea în partea 
cealaltă a podiumului, afişând o expresie asemănătoare. 

Toţi cei de aici puteau să se ducă naibii. 

Începând cu Keir, din fruntea mulțimii adunate. Și terminând 
cu Eris, care îi stătea mândru alături, purtând culoarea neagră a 
Regatului Nopţii. 

Mor stătea lângă tronurile lui Feyre şi Rhysand, reprezentându-i 
până la sosirea lor. 

Toată sala tronului era împodobită cu lumânări negre, coroane 
verzi, ghirlande şi lauri. Cele două mese de banchet ce flancau fie- 
care parte a spaţiului imens erau pline de feluri de mâncare, dar in- 
terzise tuturor până ce nu le dădeau permisiunea Feyre şi Rhys. 

El îşi domolise o parte din comportamentul de Triumfător al 
Nopţii față de oamenii din Oraşul Cioplit în ultima vreme, dar nu 
mult. Cassian nu invidia jongleriile lui Rhys. Nu îl puteau izola pe 
Keir, dacă mai aveau nevoie de Aducătorii Întunericului. De aceea 
aveau un ton mai amabil. Dar nu îl puteau lăsa să uite de bătaia pe 
care avea să o primească dacă depăşea limita. Prin urmare, tonul 
doar puțin mai amabil. 

Nu aflaseră nimic despre Coroană şi nici despre Briallyn. Ea nu 
venise după Tezaur. Cassian nu era destul de prost să creadă că totul 
se terminase. Niciunul nu era. 

Uşile înalte ale sălii tronului se deschiseră în sfârşit. 

Puterea întunecată vui prin munte, avertizându-i de apropierea 
lor, iar muntele şuieră din cauza asta. Toată lumea se întoarse când 
apărură Marele Lord şi Marea Doamnă, încoronați şi înveşmântaţi 
în negru. 

Rhys arăta ca de obicei, dar Feyre... 

Sala suspină. 

Seara asta mai servea unui scop: să spună lumii despre sarcina 
lui Feyre. 

Ea purta o rochie cu aplicaţii negre strălucitoare, asemănătoare 
celei pe care o purtase prima dată aici, dar care nu-i ascundea câtuşi 
de puţin pântecul împlinit. 

Dimpotrivă, îi etala sarcina, strălucind în lumina lumânărilor. 

Rhys era înfăţişarea mândriei masculine. Cassian ştia că el ar fi 
sfâşiat într-un milion de bucăţi pe oricine s-ar fi uitat măcar urât la 

Feyre. Într-adevăr, răceala violentă emana din Rhys când ei se în- 
dreptară spre podium, mirosul de femelă însărcinată al lui Feyre 
umplând aerul. El lăsă pe toți cei de aici să îl simtă, încă o confir- 
mare că îi purta odrasla. 

Şi Feyre ar fi putut fi o zeiță din trecut, încoronată şi strălu- 
citoare, cu pântecul plin de viaţă. Chipul ei calm era frumos, iar 
buzele pline şi roşii se despărțţiră într-un zâmbet spre Rhys, când 
se îndreptară spre tronurile lor. Keir părea furios şi şocat, dar Eris 
era prudent. 

Mişcarea din partea din spate a sălii îi atrase privirea lui Cassian 
de la inamicii lui, apoi... 

Ambele surori purtau negru. Ambele mergeau în spatele lui 
Rhys şi Feyre, indicând tăcute că făceau parte din familia regală. Că 
aveau şi ele puteri mari. Acesta fusese planul lor, din dorinţa ca Eris 
să vadă cu ochii lui cât de preţuită era Nesta. Cassian se întrebă 
dacă Elain şi Nesta vorbiseră cât aşteptaseră să intre. Trecuseră deja 
câteva luni de când nu-și mai vorbeau. 

Elain, îmbrăcată în negru, era ridicolă. Da, era frumoasă, dar 
culoarea rochiei ei modeste, cu mâneci lungi, îi lua culoarea din 
obraji. O domina, în loc să fie invers. Iar el ştia că o tulbura cru- 
zimea Orașului Cioplit. Dar nu ezitase să vină. Când Feyre îi propu- 
sese să rămână acasă, Elain îşi îndreptase umerii și afirmase că făcea 
parte din acest regat şi că ar fi făcut orice era necesar. Așadar, Elain își 
despletise părul blond-şaten şi îl prinsese la spate cu doi piepteni 
din perlă. În cei doi ani de când o cunoştea, el nu o considerase 
niciodată simplă, dar faptul că purta negru, indiferent cât pretindea 
că făcea parte din regatul acesta... O seca de viaţă. 

Nesta, în negrul Regatului Nopţii, ameninţa să îl pună în 
genunchi. 

Ea îşi împletise părul peste cap în stilul obişnuit, dar deasupra 
purta o diademă din pietre strălucitoare negre, ai cărei ţepi subțiri 
se ridicau ca o coroană. Fiecare țep avea în vârf un mic safir, ca şi 
când ţepii ar fi fost atât de ascuţiţi, încât ar fi străpuns cerul ca să 
curgă sânge de culoarea cobaltului. 

Iar rochia... 

Firul de argint decora corsajul mulat de catifea, bretelele fiind 
atât de înguste, încât parcă nici nu ar fi atins pielea ei albă ca lumina 
lunii. Decolteul cobora aproape până la buric, unde firul de argint se 
aduna ca să țină un mic safir ce se asorta cu cele ale coroanei. Fusta 
lungă atingea podeaua întunecată, foşnind în liniştea apăsătoare. 

Nesta rămase cu bărbia ridicată, scoțându-și în evidență gâtul 
frumos şi lung. Buzele vopsite în roşu se mişcară într-un zâmbet 
felin, când studie cu ochii fardaţi sala care îi urmărea fiecare mișcare. 

Nesta părea să emane atenţie. Să o deţină. Să o controleze. 

Feyre şi Rhys se aşezară pe tronuri, iar Nesta şi Elain veniră ca să 
stea la baza podiumului, între el şi Azriel. Cassian nu îndrăzni să îi 
spună ceva Nestei sau măcar să se uite la ea, la corpul expus - cel pe 
care îl gustase deja de atâtea ori, încât era un miracol că pe gâtul ei 
nu rămăsese urma buzelor lui. 

El nu îndrăzni să se uite nici la Eris. O privire le-ar fi dat de gol 
tot jocul. Chiar şi mirosul ei - mirosul lui, ştia mândru Cassian - 
fusese fermecat atent ca să ascundă orice urmă a sa. 

-Să fiți binecuvântaţi de Solstiţiul de Iarnă! se adresă Feyre tu- 
turor celor adunați. 

Keyr înaintă repede, făcând o plecăciune adâncă. 

- Dă-mi voie să te felicit! 

Cassian ştia că ticălosul nu vorbea serios. 

Eris veni lângă el, oaspetele lor de onoare. 

- Permite-mi şi mie să te felicit, din partea tatălui meu şi a între- 
gului Regat al Toamnei! El îi aruncă lui Feyre un zâmbet drăguţ şi 
exersat. Vestea o să-l încânte! 

Rhys schiță un zâmbet, stelele stingându-se în ochii lui. 

-Sunt sigur de asta! 

Nu se prefăceau în seara aceasta: Rhys era cu adevărat Marele 
Lord al Regatului Coşmarurilor, câtă vreme Feyre era aici cu be- 
beluşul lor. El ar fi ucis pe oricine i-ar fi ameninţat. Şi i-ar fi 
făcut plăcere. 

- Muzica! zise Rhys, însă nimănui în particular. 

O orchestră ascunsă într-un mezanin începu să cânte. 

Feyre ridică tonul şi spuse: 

- Mergeţi să mâncaţi! 

Mulțimea se undui când oamenii se îndreptară spre mese. 

Doar Eris şi Keir rămaseră în fața lor. Niciunul nu îi aruncă măcar 
o privire lui Mor, deşi ea le zâmbi, rochia roşie fiind ca o flacără în 
obscuritatea sălii. 

Cassian, în armura lui neagră, semăna mai mult cu bestiile 
sculptate în stâlpii înalți de sub acest munte. Îşi pieptănase părul şi 
îl lăsase liber, singurul lucru pe care-l făcuse ca să se spilcuiască. Îşi 
petrecuse majoritatea timpului gândindu-se cum i-ar fi plăcut să îl 
jupoaie pe Eris în fâşii minuscule, cum Rhys şi Feyre depăşiseră li- 
mita cerându-i asta Nestei. EI îi iubea pe amândoi, dar ar fi putut 
găsi o altă cale să asigure alianța lui Eris. Nu că ar fi născocit Cassian 
o alternativă mai bună. 

Cel puţin, Briallyn şi Koschei nu mai acţionaseră. Deşi el nu 
avea nicio îndoială că aveau să facă următoarea mișcare. 

- Dansaţi! ordonă Feyre mulţimii, vocea ei fiind ca tunetul la 
miezul nopții. 

Cei prezenţi îşi aleseră perechea şi începură imediat să danseze. 
Keir merse cu ei de data asta. 

-Înainte să te alături distracţiei, Eris, spuse tărăgănat Rhys, o 
cutie lungă şi neagră apărând în mâinile lui, aş vrea să îţi dau un 
cadou de Solstiţiu. 

Cassian nu afişă nicio emoție. Rhys îi luase ticălosului un cadou? 

Rhys levită cutia spre Eris pe un vânt întunecat şi-i permise să 
dăinuie suficient, înfăşurându-se în spatele lui, aşa încât Cassian 
să ştie că îl ascundea vederii. Mai exact, ca să nu îl vadă Keir. 

Eris ridică din sprâncene, ridicând capacul sculptat. El înţepeni, 
spunând încet: 

-Ce este? 

- Un cadou, spuse Rhys, iar Cassian zări un mâner cunoscut 
în cutie. 

Era pumnalul pe care îl Crease Nesta. Cassian se abţinu să se în- 
toarcă spre Rhys şi Feyre şi să-i întrebe ce era în capul lor. 

Eris inspiră. 

-Îi simţi puterea, zise Feyre. 

- Este un foc în el, spuse Eris fără să atingă pumnalul, ca și când 
magia lui l-ar fi avertizat. El închise capacul, albindu-se la față. De 
ce mi-l dai? 

-Eşti aliatul nostru, spuse Feyre, sprijinindu-şi o mână pe pân- 
tec. Înfrunţi inamici care există în afara regulilor obişnuite ale ma- 
giei. Mi se pare corect să îți dăm o armă care lucrează, la rândul ei, 
în afara acelor reguli. 

- Atunci, este cu adevărat Creat. 

Cassian se pregăti ca adevărul periculos şi blestemat despre 
Nesta să fie dezvăluit, dar Rhys spuse: 

- Din colecţia mea personală. O moştenire de familie. 

- Ai avut un obiect Creat şi l-ai ţinut ascuns în toţi aceşti ani? În 
timpul războiului? 

- Nu lua de bună generozitatea noastră, îl avertiză încet Feyre 
pe Eris. 

Eris înțepeni, dar dădu din cap şi întinse din nou cutia spre Rhys. 

- Atunci, îl las în grija ta cât dansez. Mulţumesc! adăugă cu ceea 
ce Cassian ar fi putut jura că era sinceritate. 

Feyre dădu aprobator din cap când Rhys luă cutia şi o lăsă 
lângă tron. 

- Foloseşte-l aşa cum trebuie! Ea îi schiță un zâmbet lui Eris. În 
mod normal, te-aş invita la dans, dar starea mea m-a indispus su- 
ficient cât să-mi fac griji de ce aş păţi la stomac dacă m-aş învârti 
prea mult. 

Într-adevăr, Feyre fugise de la cină în urmă cu trei seri, ca să gă- 
sească urgent cea mai apropiată toaletă. Acum se uită teatral la cele 
două surori ale ei. Elain se prefăcu interesată. Nesta părea pur şi 
simplu plictisită, ca şi când nu abia ar fi dat cuiva de curând pum- 
nalul pe care îl Crease ea. 

Poate pentru că privirea ei se mută spre mulțimea strălucitoare 
care dansa. Ca şi când nu s-ar fi putut abţine când ritmul se intensi- 
fică. Nu părea să fie atentă. Poate muzica însemna mai mult pentru 
ea decât pumnalul - mai mult decât magia şi puterea. 

Feyre observă direcţia privirii Nestei. 

-Sora mea mai mare o să-mi ia locul. 

Nesta abia se uită la Eris, care îşi mută privirea evaluatoare de 
la Elain ca să se uite la cea mai mare dintre surorile Archeron cu 
un amestec de precauție şi atenție care îl făcu pe Cassian să 
scrâşnească din dinţi. Sau care ar fi scrâșnit, dacă nu s-ar fi stă- 
pânit la timp ca să nu afişeze nicio emoție când Nesta se îndreptă 
spre Eris. 

Eris îi întinse un braţ, iar Nesta îl apucă neutră, cu bărbia ridi- 
cată, păşind uşor. Ei se opriră la marginea ringului de dans, despăr- 
țindu-se ca să stea unul în fața celuilalt. 

Alţii priviră de pe margine când dansul se termină şi începură 
primele acorduri ale următorului, o harpă răsunând puternic şi fru- 
mos. Eris îi întinse o mână, schițând un zâmbet. 

Ca şi când acele note de harpă s-ar fi înfășurat în jurul braţului 
Nestei, ea îl ridică și îl luă de mână exact când se auzi ultima 
notă rapidă. 

Tobele şi cornii izbucniră, contrabasurile dând startul unei me- 
lodii rapide. Era o chemare la dans într-o numărătoare inversă către 
mişcare. Cassian își aminti să respire când Eris atinse cu mâna lată 
talia Nestei, trăgând-o mai aproape. Ea îşi ridică bărbia, uitându-se 
la chipul lui când bătu o tobă mare. 

Iar când viorile îşi începură cântecul, o chemare oscilantă, Nesta 
se mişcă de parcă respiraţia i-ar fi fost sincronizată cu muzica. Eris 
o urmă şi era clar că el cunoştea nuanțele dansului şi notele exacte, 
dar Nesta... 

Ea îşi strânse fusta cu o mână, iar când Eris o îndrumă spre 
mişcările de început ale valsului, corpul ei se relaxă şi se încordă în 
atât de multe locuri, încât Cassian nu ştia unde să se uite: sunetul îi 
modela trupul. 

Până şi Eris făcu ochii mari la priceperea şi graţia fiecărei mişcări 
a corpului ei, acordat exact cu fiecare notă şi variație a muzicii, din 
vârful degetelor până la întinderea gâtului când ea se întoarse, 
arcuindu-și spatele pe nota prelungită. Cassian îndrăzni să arunce 
o privire la Feyre şi Rhys şi văzu că până şi chipurile lor de obicei 
serioase se relaxaseră puțin. 

Înainte ca Nesta şi Eris să termine prima rotaţie pe ringul de 
dans, Cassian avu senzaţia tot mai intensă că Elain mai degrabă 
subestimase abilităţile surorii ei. 


Hp 


Muzica o străbătea pe Nesta. 

Existase vreodată pe lume un sunet atât de perfect şi aproape 
dezlănțuit? Amintirile lui Mor despre Veritas păleau în comparaţie 
cu interpretarea directă, cu dansul. Muzica plutea în jurul Nestei, 
umplându-i sângele, iar dacă ar fi putut s-o facă, s-ar fi contopit cu 
melodia, devenind sunetul tobelor, notele viorilor, sunetele talge- 
relor pe contranote, cornii şi fluierele cu notele lor înalte. 

Nu avea suficient loc în ea pentru sunet, pentru tot ce o făcea să 
simtă - nu era suficient loc în mintea, inima şi corpul ei; iar tot ce 
putea să facă ea ca să-l onoreze şi venereze era să danseze. 

Eris, spre meritul lui, ținu pasul. 

Ea se uită în ochii lui la fiecare pas, îl lăsă să îi simtă corpul suplu 
şi cât de flexibilă era când se arcui pe un grup de note. El o strânse, 
degetele intrându-i în șanțul spatelui, iar Nesta lăsă un mic zâmbet 
să înflorească pe buzele vopsite în roşu. 

Nu mai folosise o asemenea culoare pe buze. Părea păcatul în- 
truchipat. Dar Mor o făcuse, împreună cu fardul de pleoape. Iar 
când Nesta se uitase în sfârşit în oglindă, nu se recunoscuse. 

Văzuse o Regină a Nopţii. La fel de nemiloasă, de rece şi de fru- 
moasă ca zeiţa în care dorise să o transforme Lanthys. Consoarta 
Morţii. 

Moartea însăşi. 

Eris îi eliberă talia ca să o rotească, și nu fu niciun efort să-i co- 
ordoneze mișcarea cu notele, ea uitându-se din nou în ochii lui 
exact ca la începutul cântecului. Focul mocni în ochii lui, iar el o 
roti iarăşi — nu era o mişcare impusă de dans, dar Nesta o execută, 
întorcându-şi capul ca să îi întâlnească încă o dată privirea, fusta ei 
învârtindu-se. 

Eris zâmbi aprobator când ea trecu testul. 

Nesta îi zâmbi, permițându-le ochilor să strălucească. „Fă-l să se 
v 


târască , spusese Mor. Asta intenționa. 
Dar, mai întâi, voia să danseze. 


Hp 


Cassian ştia să valseze. Îi privise pe alții dansând și dansa de se- 
cole. Ştia că ultima jumătate de minut era o frenezie rapidă de note 
şi sunete înalte. Ştia că majoritatea dansatorilor aveau să valseze în 
acest timp, dar cei mai curajoşi, cei pricepuţi aveau să execute cele 
douăsprezece rotiri, femelele întorcându-se orbeşte cu un braţ dea- 
supra capului, învârtite de nenumărate ori de partenerii lor. Să se 
rotească însemna să rişte în cel mai bun caz să se facă de râs şi, în 
cel mai rău caz, să cadă. 

Nesta acceptă. 

Iar Eris o urmă, ochii lui strălucind cu o încântare feroce. 

Muzica ajunse la final, tobele bătând şi viorile fremătând, iar toți 
din sală îşi îndreptară privirile spre Nesta. 

La Nesta, această femelă cândva om, care cucerise moartea și 
care acum strălucea ca şi când ar fi devorat şi luna. 

Între ritmuri, Eris ridică braţul Nestei deasupra capului şi o roti 
cu atâta forță, încât călcâiele i se desprinseră de pe pământ. Abia 
terminase rotația când el o învârti din nou, Nesta întorcându-şi 
capul cu o precizie care-l lăsă pe Cassian fără suflare. 

Iar picioarele ei... 

Tot rotindu-se şi mişcându-se pe ringul de dans acum gol, ca o 
furtună nocturnă, Nesta dansă atât de repede, încât mai că nu i se 
vedeau încălțările. El ştia că Eris îi rotea brațul, dar picioarele o ţineau 
şi o deplasau. Ea conducea dansul. La a şaptea rotire, se învârti 
atât de repede, încât se înălță pe vârfuri. 

La a noua, Eris îi eliberă degetele. Iar Nesta, cu braţul încă dea- 
supra capului, se roti de trei ori mai mult. Toate safirele din diadema 
ei străluceau de parcă ar fi fost luminate cu un foc interior. Cineva 
suspină în apropiere. Ar fi putut fi Feyre. 

Iar când Nesta se roti singură - pe vârfurile degetelor unui pi- 
cior perfect - zâmbi. Nu era zâmbetul şiret al unui curtean, nu unul 
timid, unul de bucurie pură, adus de muzică şi dans, iar ea îi cedă 
cu toată inima. 

Era ca şi când ai fi văzut pe cineva născându-se, prinzând viață. 

Când Nesta termină ultima rotaţie, acea sfidare absurdă a legilor 
mişcării şi spaţiului, Eris o luă din nou de mână şi o mai învârti de 
trei ori, părul lui roşcat strălucind ca focul, de parcă ar fi rezonat cu 
bucuria necontenită și întunecată ce emana din ea. 

Mama Nestei îşi dorise un prinț pentru fiica ei. Cassian credea 
acum că își subestimase fata. Doar un rege sau un împărat ar fi fost 
potrivit pentru cineva cu o asemenea pricepere. 

Ea îl seducea pe Eris. Şoaptele Oraşului Cioplit confirmau că nu 
era singurul care observa asta. 

Ochii lui Eris licăriră cu o dorință desfrânată când sorbi zâm- 
betul Nestei, strălucirea ei. Ştia ce putea deveni Nesta cu puțină 
ambiţie. Cu îndrumarea potrivită. 

Dacă ar fi aflat că Tezaurul Groazei îi răspundea, că ea Crease 
acest nou pumnal pe care-l primise în dar... 

Era o greşeală să o aducă aici. Să o fluture în fața lui Eris, a lumii. 

leşind din coconul ei de tristeţe și furie, această nouă Nesta ar fi 
putut la fel de bine să îngenuncheze toate regatele. 

Ritmul muzicii se tot înteţi, iar când se auziră ultimele note, Eris 
o eliberă din nou. Nesta se învârti singură încă o dată, executând 
trei rotații perfecte şi mai exacte când Eris se lăsă pe un genunchi în 
fața ei şi ridică o mână. 

Ultima notă răsună şi se prelungi, iar Nesta se opri cu o uşurinţă 
nenaturală, luând mâna lui Eris în aceeaşi clipă în care îşi arcui spa- 
tele şi ridică încet celălalt braţ, pura întruchipare a triumfului. 


Ah 


Dansul următor începu, iar Nesta nu ezită când Eris o conduse. 
Era unul mai uşor decât primul, a cărui muzică fusese o melodie în 
sângele ei. 

Poate că partenerul ei era un monstru, dar ştia să danseze. Ştiuse 
că trupul ei tânjise să facă acele rotiri în plus de una singură, şi o lă- 
sase liberă nu o dată, ci de două ori, şi nici măcar atunci nu fusese 
suficient. Dacă nu ar fi purtat rochia aceasta grea, ar fi rugat or- 
chestra să interpreteze iarăşi melodia, ca să se tot rotească de una 
singură, ştiind instinctiv şi după ureche când să execute o întoar- 
cere dublă sau triplă. 

Muzica o îmbăta. Dar al doilea dans nu impunea rotiri frenetice 
sau emoţii excesive. Ca şi când dirijorul orchestrei ascuns în sală ar 
fi vrut să îi dea un răgaz. Sau măcar să-i permită să discute cu par- 
tenerul ei. 

Ochii căprui ai lui Eris îi studiară pe ai ei. 

-Cred că Rhysand te-a ţinut ascunsă. 

Corect. Ea trebuia să îl flateze, să îl ţină de partea lor. 

- Abia te-am văzut acum două săptămâni. 

Eris chicoti. 

- Şi pe cât de fascinant a fost să te văd cum l-ai alungat pe Tamlin 
cu coada între picioare, nu ţi-am văzut latura asta. Perioada de 
după război te-a schimbat. 

Ea nu zâmbi, dar se uită direct în ochii lui când spuse: 

-Sper că în bine. 

- Cu siguranţă eşti mai interesantă. Se pare că până la urmă 
ai venit în seara asta ca să joci un joc. Eris o roti, iar când ea reveni, 
îi şopti la ureche: să nu crezi minciunile pe care ţi le spun ei des- 
pre mine. 

Nesta se retrase doar cât să îi întâlnească privirea. 

- Poftim? 

Eris dădu din cap spre locul din care Mor îi urmărea de lângă 
Feyre şi Rhys, inexpresivă şi distantă. 

- Ea ştie adevărul, dar nu l-a dezvăluit niciodată. 

- De ce? 

- Pentru că se teme de asta. 

-Nu îţi faci nicio favoare cu purtarea ta. 

- Nu? Nu mă aliez cu regatul ăsta sub amenințarea constantă de 
a fi descoperit şi ucis de tatăl meu? Nu ofer ajutor ori de câte ori 

vrea Rhysand? O învârti din nou. Ei cred o versiune a evenimen- 
telor, care este mai uşor de acceptat. Întotdeauna mi s-a părut că 
Rhysand este mai înțelept de atât, dar tinde să fie orb în ceea ce îi 
priveşte pe cei la care ţine. 

Buzele Nestei zvâcniră într-o parte. 

- Şi tu? Pe cine iubeşti? 

El zâmbi mai larg. 

- Mă întrebi dacă sunt disponibil? 

-Spun doar că zilele astea este greu să găseşti un partener bun 
de dans. 

Eris râse, sunetul fiind ca mătasea pe pielea ei. Ea tremură. 

- Într-adevăr. Mai ales unul care poate şi să danseze, şi să smulgă 
capul regelui Hybernului de pe umeri. 

Ea îi permise să vadă puţin din acea persoană - să zărească furia 
sălbatică şi focul argintiu pe care le afişase în faţa lui Tamlin. Apoi 
clipi, acestea dispărând. Chipul lui Eris se încordă, şi nu de frică. 

EI o roti din nou, valsul apropiindu-se deja de final. 

-Se spune că sora ta, Elain, este frumoasă, dar o întreci în seara 
asta, îi şopti la ureche şi își trecu o mână peste spatele ei gol, iar ea 
se arcui puţin la atingerea lui. 

Nesta se forță să roşească ușor. 

Valsul se termină, iar ei continuară perfect următorul dans, 
puţin mai solicitant de data aceasta. Ea şi-l amintea de la lecţiile cu 
Mor - era minunat şi ca de vis, până când ultimul minut devenea 
atât de măreț, încât o lăsa cu respiraţia tăiată. Anticiparea zăngăni 
prin Nesta, luminându-i ochii. 

-Îți risipeşti viaţa în Regatul Nopţii, şopti Eris când ea se roti, 
fusta învăluindu-i pe amândoi. E o risipă totală. 

-Nu cred că este un compliment. 

El chicoti din nou. Nesta zări o mişcare cu coada ochiului, dar 
nu îşi mută privirea de la Eris, nu îşi opri paşii până ce... 

- Dă-te la o parte! 

Vocea rece a lui Cassian trosni prin vraja muzicii, oprind-o. El 
stătea în fața lor, în marea de oameni care se roteau şi chiar dacă 

mai toți erau îmbrăcați în negru, armura şi săbiile lui îl făceau să 
pară... diferit. Ca o adevărată manifestare a nopții. 

Eris se uită de-a lungul nasului său drept la Cassian. 

-Nu primesc ordine de la brute! 

Nesta îşi reprimă cinismul şi îi spuse calmă lui Cassian: 

-Să înţeleg că vrei să dansezi cu mine? 

- Da! 

Ochii lui căprui ardeau de furie. Oare chiar crezuse ce văzuse pe 
ringul de dans? 

Eris îşi dezgoli dinţii în faţa lui Cassian. 

-Du-te şi rămâi la picioarele stăpânului tău, câine! 

Ca să nu îi sfâşie gâtul lui Eris, ea fu nevoită să se concentreze, să 
apeleze la tot ce învățase practicând liniştirea minţii. Dar Nesta își 
reprimă furia, aşa cum învățase să îşi înăbuşe şi puterea. 

- Nimănui nu îi place un partener egoist, Eris. 

Nici măcar nu se uită la Cassian. Nu avea încredere în ce ar fi 
făcut dacă ar fi văzut durerea din ochii lui la insulta lui Eris. Feyre 
şi Rhysand îi dăduseră lui Eris una dintre armele ei doar ca să-şi asi- 
gure în continuare alianţa lui. Nu avea de gând să pună planul în 
pericol, aşadar adăugă încet: este timpul să mă împarţi. 

Eris îi aruncă un zâmbet prefăcut. 

-Ne jucăm mai târziu, Nesta Archeron! 

El îl ignoră pe Cassian când se îndreptă din nou spre podium. 

Singură cu Cassian, în mijlocul ringului de dans aglomerat, 
Nesta întrebă: 

- Acum eşti mulțumit? 

Chipul lui era ca de piatră. 

- Nu! 

Uitându-se peste umăr, văzu feţele încordate ale lui Rhys şi 
Feyre, care fără îndoială strigau telepatic unul la celălalt. Dar dacă 
ea şi Cassian zăboveau aşa prea mult timp, vraja ţesută în jurul lui 
Eris putea să se rupă şi... 

Cassian îi întinse mâna. Înghiţi o dată. 

Era neliniștit. Acest mascul care înfruntase armate inamice, care 
se luptase până aproape de moarte de mai multe ori decât putea 

număra ea, care se confruntase cu atât de multe pericole încât era o 
minune că mai trăia... era neliniștit. 

Asta o domoli în mare măsură, iar Nesta îl luă de mână, bătătu- 
rile lor frecându-se unele de celelalte. 

Cu o mână atât de mare, mai că-i cuprinse talia pe jumătate. Ea 
îşi adună fusta şi se uită în ochii lui. 

Nesta se retrase un pas, conducându-l pe el şi pe ceilalți la dans, 
iar Cassian o urmă. 

Nu era grațios ca Eris. Nu se mişca instinctiv în orice ritm, ca ea. 
Dar ţinea pasul, dorindu-și să o urmeze spre muzică, în sunet şi 
mişcare; nu voia să-şi desprindă privirea de la Nesta. 

Măriră ritmul, iar Cassian şi-l găsi pe al lui. 

O roti, iar ea se învârti, braţele lui așteptând să o prindă. 

Îi strânse uşor talia, singurul lui avertisment când se lăsă pe deplin 
în voia melodiei. Cassian îi zâmbi, iar lumea se încețoşă, dispărând. 

Muzica nu mai era cel mai frumos lucru. Era el. 

Nesta nu reuşi să-și împiedice zâmbetul ce înflori în sfârșit în ea, 
apărându-i pe chip, strălucitor ca răsăritul. 


Hp 


Cassian i-o cedă pe Nesta doar lui Azriel, care o luă la vals la fel 
de uşor ca şi când ar fi respirat. 

Mergând spre masa cu vin ca să-şi toarne un pahar, Cassian în- 
tâlni privirile câtorva curteni care se holbau la Nesta şi le dădu de 
înțeles ce s-ar fi întâmplat dacă s-ar fi apropiat măcar de ea. Aceştia 
se îndepărtară repede, iar el se rezemă de un stâlp, mulțumit să o 
privească pe Nesta dansând cu fratele lui. 

Mor veni lângă mascul după o clipă, zâmbind: 

- Se pare că lecţiile noastre au dat roade. 

Cassian o sărută pe obraz. 

-Îți rămân dator! 

Ele exersaseră în secret în ultimele săptămâni. Mor se arătase 
deosebit de entuziasmată când el îi ceruse ajutorul. 

Dar acum ochii îi erau trişti şi era palidă la față. 

-Cum te descurci? întrebă el pe un ton neutru, perfec 
de oamenii din jurul lor, de ceea ce fusese şi ce era acun 
tru ei. 

Mor ridică un umăr, apoi îl cobori. 

- Bine. Ea dădu din cap spre Nesta. Mi-a plăcut să o în ac- 
ţiune, zise, şi îl lovi în coaste cu cotul. Deşi presupun că . nu ţi-a 
făcut plăcere. Trebuia să te bagi, nu-i aşa? 

El îşi încrucişă braţele. 

-Să se ocupe Rhys de asta. 

- Aparent, asta face, spuse Mor, iar Cassian îi urmări privirea spre 
podium, unde Eris stătea între tronuri, de vorbă cu Rhys şi Feyre. 

Fără ca Rhys să clipească măcar în direcţia lor, Cassian își dădu 
seama că îi permisese să audă conversaţia - el era în mintea lui Rhys, 
văzând şi auzind conversaţia prin ochii Marelui Lord. După calmul 
brusc al lui Mor, observă că o lăsase şi pe ea să audă conversaţia. 

- Bine, îi spunea Eris lui Rhys, băgându-și mâinile în buzunare. 
Mi-ai arătat ce pot avea, Rhysand. Sunt destul de intrigat încât să 
întreb ce vrei în schimb. 

„Ce?“ dădu Feyre buzna în mintea lui Rhys. 

Încordându-se din toate încheieturile, Cassian vru să întrebe 
acelaşi lucru, dar Rhys nu se mişcă din locul în care stătea tolănit 
pe tron. 

-Ce vrei să spui cu asta? 

Pofta trupească se văzu în ochii lui Eris. Poftă trupească lacomă 
și calculată. Cassian îşi înăbuși mormăitul. 

-Spun că-ţi dau orice vrei, în schimbul ei. Ca mireasă pentru 
mine. El făcu semn din bărbie spre cutia cu pumnalul de la picioa- 
rele lui Rhys. Aş prefera să o am pe ea, decât arma. 

„A dansat de trei ori cu ea!“ spuse Feyre. Rhys părea să se stră- 
duiască din răsputeri să nu zâmbească. 

Cassian putea doar să se holbeze la gâtul lui Eris, gândindu-se 
dacă să îl sugrume sau să i-l taie. Să îl lase să sângereze pe podea. 

- Asta nu e decizia mea, îi zise calm Rhys lui Eris. Şi, oricum, mi 
se pare un gest nesăbuit să îmi oferi orice îmi doresc în schimbul ei. 

El îşi încordă maxilarul. 

- Am motivele mele. 

După umbra din ochii lui, Cassian își dădu seama că în spatele 
ofertei pripite era ceva mai mult. Ceva ce nici măcar spionii lui Az 
nu aflaseră în Regatul Toamnei. N-ar fi fost nevoie decât ca Rhys să 
intre în mintea lui şi să afle, dar... era împotriva tuturor principiilor 
lor, cel puţin printre aliaţii lor. Rhys le cerea încrederea; trebuia să 
le-o şi ofere. Cassian nu îşi putea condamna fratele pentru asta. 

- Bineînţeles că mariajul cu Nesta ar fi un bonus, pentru că i-aş 
plăti cu aceeaşi monedă lui Cassian deoarece mi-a stricat logodna 
cu Morrigan, adăugă Eris. 

Ticălosul! Cassian își strânse pumnii, dar Mor puse mâna pe 
braţul lui. Ușor şi liniştitor. 

„Nu putem să îl aruncăm pur și simplu bestiilor de sub celule şi 
să terminăm cu el?, îi spuse furioasă Feyre lui Rhys. 

Buzele lui Rhys zvâcniră din nou. „Ce însetată de sânge eşti“, îl 
auzi Cassian pe Marele său Lord spunându-i partenerei lui. Dar 
Rhys zise: 

- Orice îmi doresc, fie că vreau armate din Regatul Toamnei 
sau primul tău născut, ai să-mi dai în schimbul căsătoriei cu Nesta 
Archeron? 

Cassian mormăi încet. Fratele lui permitea să se ajungă prea 
departe. 

Eris se încruntă. 

-Nu chiar şi primul născut, dar, da, Rhysand. Dacă vrei armate 
împotriva lui Briallyn şi a tatălui meu, ai să le ai. El zâmbi. Nu aş 
putea să o las pe sora soției mele să intre în luptă fără ajutor, nu-i aşa? 

„Poţi să returnezi toate cadourile de Solstițiu dacă mă laşi în 
schimb să îl sfâşii“, spuse Feyre. Cassian îşi acoperi gura cu mâna ca 
să nu le strige că era de acord. 

Dar Rhys, ticălosul, râse tăcut. Chipul lui rămase rece ca piatra 
când spuse: 

- Am să mă gândesc la asta şi am să discut cu Nesta. Păstrează 
totuși pumnalul. S-ar putea să-ţi fie de folos. 

Cassian se uită spre Azriel şi Nesta, care încă valsau frumos, 
ceea ce nu-l enerva câtuşi de puţin. 

Dar Eris... Fie că le era sau nu aliat, avea să se asigure că ticălosul 
urma să primească exact ce merita. 


CAPITOLUL 58 


Nesta mai fusese aici. De fapt, în urmă cu un an. 

Într-o altă casă, într-o altă parte de oraș, dar rămăsese afară cât 
ceilalți sărbătoriseră Solstiţiul de Iarnă înăuntru, şi păruse o fan- 
tomă care se uita pe o fereastră. 

Gheaţa acoperea râul Sidra din spatele casei, peluza înclinată spre 
acesta fiind plină de zăpadă. Dar ghirlandele verzi şi coroanele ce 
decorau casa de la râu erau întruchiparea atmosferei de sărbătoare. 

-Nu te mai încrunta, spuse Cassian. Este o petrecere, nu o 
înmormântare. 

Ea se uită urât, dar el deschise uşa de la intrare spre muzică 
şi râsete. 

Nu se mai culcase cu masculul după bal, sau de atunci. Cassian 
păruse înclinat să o facă atunci când reveniseră în Casa Vântului, 
dar Nesta îi spusese doar că era obosită şi că plecase în camera ei. 

Pentru că odată cu amuţirea muzicii şi sfârşitul dansurilor, își 
dăduse seama cât de nesăbuită fusese zâmbindu-i, cât de mult co- 
borâseră zidurile minţii ei. Eris mai dansase cu ea de două ori după 
Azriel şi o privise atât de absorbit, încât îşi dăduse seama că îl fer- 
mecase. Licitase pentru ea, aflase cu mândrie. 

Nesta îi lăsase pe Rhysand şi pe Feyre să decidă cum să folo- 
sească acea ofertă. 

În schimb, se concentrase la antrenament. Se dedicase acestuia. 
Lecţiile se opriseră în perioada sărbătorii, dar ea oricum intrase în 

ring în dimineața următoare, lovind puternic cu pumnii bucata de 
lemn, ca să îşi liniştească mintea agitată. 

Acum, îl urmă pe Cassian în casa de lângă râu, unde el se în- 
dreptă imediat spre camera familiei, scoțându-și din mers mantia 
plină de zăpadă şi lăsând-o pe o bancă din holul mare. Nesta se în- 
cruntă la zăpada ce picura pe materialul de brocart şi o luă, nerăb- 
dătoare, să facă orice ca să evite să intre în camera aceea. Îşi desfăcu 
mantia, scrutând holul după un dulap sau cuier şi află că era unul 
ascuns sub bolta scării. Atârnă acolo ambele haine şi expiră prelung 
când închise uşa. 

- Ai venit, spuse Elain în spatele ei, iar Nesta tresări, neauzindu-şi 
sora apropiindu-se. 

O studie pe Elain din cap până în picioare, întrebându-se dacă 
învățase să se furişeze de la Azriel sau de la cele două semi-fantome 
pe care le considera prietene. Nu mai purta rochia neagră nepotri- 
vită de la bal, alegând între timp una din catifea de culoarea ame- 
tistului, părul său fiind pe jumătate ridicat şi coborându-i în bucle 
spre talie. Strălucea de sănătate. Doar că... 

Precauţia se citea în ochii ei căprui. De obicei, acea expresie 
apărea pe chipul ei în prezenţa lui Lucien. Masculul era cu siguranță 
în camera familiei, de vreme ce Nesta ştia că Feyre şi Rhys îl invita- 
seră, dar să vadă acea privire îndreptată spre ea... 

Ele nu vorbiseră despre cearta lor în cele câteva minute pe care 
le petrecuseră împreună înainte de începerea balului, apoi ea o evi- 
tase complet pe Elain până la finalul evenimentului. Nu ştia ce să 
spună. Cum să îndrepte situaţia. 

Nesta îşi drese glasul. 

-Cassian a spus că ar putea fi... bine dacă aş veni. 

Elain clipi. 

-Te-a plătit Feyre, ca anul trecut? 

- Nu! 

Rușinea o cuprinse. 

Elain oftă, uitându-se peste umărul Nestei spre uşa deschisă din 
faţa intrării. Spre petrecerea dinăuntru, doar pentru cercul lor intim. 

-Te rog să nu o superi pe Feyre. În primul rând, este ziua ei de 
naştere. lar în starea ei... 

- O, du-te naibii! izbucni Nesta. 

Elain clipi. Clipi şi Nesta, cuprinzând-o groaza. 

Apoi, Elain izbucni în râs. 

Un hohot de râs o făcu să se aplece de la mijloc, încercând să res- 
pire. Nesta doar se uită, nehotărâtă dacă să întrebe sau să aştepte să 
se arunce în Sidra cel înghețat. 

- Eu... Îmi pare rău... 

Elain ridică o mână, ştergându-și ochii cu cealaltă. 

- Nu mi-ai spus niciodată aşa ceva! Ea râse din nou. Cred că este 
un semn bun, nu-i aşa? 

Nesta scutură încet din cap, neînţelegând. Elain pur şi simplu o 
luă de braţ pe Nesta şi o conduse spre camera familiei, unde Azriel 
stătea în prag, monitorizându-le, ca și când ar fi auzit râsul strident 
al lui Elain şi s-ar fi întrebat ce îl cauzase. 

- Verificam desertul, explică Elain când se apropiară de pragul 
uşii și de Azriel. Nesta se uită în ochii îmblânzitorului umbrelor, iar 
el dădu din cap. Apoi îşi mută privirea la Elain şi, chiar dacă era 
complet neutră, văzu o încordare în ea. Între ele. Lui Elain i se po- 
ticni puţin respiraţia şi dădu uşor din cap spre el, în loc de salut, 
înainte să meargă mai departe, conducând-o pe Nesta în cameră. 

Mor era întinsă pe o canapea de catifea verde din faţa şemi- 
neului; Amren stătea în poala lui Varian, pe o canapea identică 
din faţa ei, iar Feyre era lângă ei, cu o mână pe pântec. Rhys stătea 
tolănit într-un fotoliu, iar Cassian ocupa un al doilea fotoliu, de 
care Lucien se rezema, contrazicându-i în legătură cu ce părea a fi 
un eveniment sportiv. 

Nesta încercase să le convingă pe Emerie şi pe Gwyn să o în- 
soțească, dar amândouă refuzaseră. Emerie spusese că era obligată 
să îşi viziteze familia oribilă, iar Gwyn doar că nu era pregătită să 
părăsească biblioteca mai departe de ringul de antrenament. Deci 
iat-o pe Nesta, singură cu același grup cu care avusese de-a face cu un 
an în urmă. 

Când ei o văzuseră stând tristă ca un copil în spatele sufrageriei 
casei din oraş, apoi dând buzna afară. 

Feyre îi zâmbi, strălucind de sănătate şi viață. Dar privirea Nestei 
rămase la Amren. 

Femela nici măcar nu se uită la ea. 

Varian o făcu, și îi aruncă o privire precaută care spunea destule: 
nu, Amren nu avea să-i vorbească. 

Inima i se strânse. Dar Cassian îi făcu semn să vină și se ridică 
de pe scaun, oferindu-i-l, chiar dacă mai erau zece în cameră. 

- Aşază-te! spuse el. Vrei nişte ceai de mentă? 

Ştia că toți o priveau, ura că făceau asta şi înțelegea şi de ce. Dar 
dădu din cap spre Cassian şi luă loc, spunându-i lui Feyre: 

-La mulţi ani! 

Feyre zâmbi din nou. 

- Mulţumesc! 

Şi asta fu absolut tot. Nesta ignoră senzaţia de ușurare ce umplu 
încăperea, şi se întoarse, trezindu-se că se uita la Lucien, care o sa- 
lută dând precaut din cap. Elain se aşezase între Feyre şi Varian, cât 
mai departe de Lucien. Azriel rămăsese în pragul ușii. 

-Cum e Regatul Primăverii? întrebă Nesta. 

Focul pârâi vesel în dreapta ei, iar femela lăsă sunetul să treacă 
pe lângă ea. Recunoscu pârâitul și felul în care o afecta și îl ignoră. 
Chiar dacă se concentra la masculul căruia i se adresa. 

Lucien își încordă maxilarul. 

- Aşa cum te-ai aștepta. 

Încordarea se undui prin cameră, confirmând că Tamlin aflase 
de sarcina lui Feyre. După chipul macabru al lui Lucien, ea îşi dădu 
seama că el nu reacţionase bine. 

-Şi Jurian, şi Vassa? întrebă Nesta. 

-Se ceartă, după cum le place, spuse el puțin tăios. 

Ea se întrebă ce era asta; nu înțelegea, oricât ar fi încercat. 

- Cum merge antrenamentul? Întrebă Lucien, sorbindu-și ceaiul. 

Ea îi zâmbi sincer. 

- Bine. Învățăm cum să spintecăm un mascul. 

Lucien se înecă, aproape scuipând băutura în capul ei. Cassian 
apăru cu o ceaşcă de ceai fierbinte în mâini şi i-l dădu înainte să îi 
spună mândru lui Lucien: 

- După cum te-ai aştepta, Nes excelează la asta. 

Mor îşi ridică paharul simulând un toast. 

- Partea mea preferată de antrenament! 

Nesta se încruntă. 

- Totuși, încă n-am tăiat panglica. 

Mor se încruntă. 

- Deci chiar învăţaţi tehnicile Valkyrie. 

Nesta dădu din cap. Ele fuseseră atât de ocupate cu lecţiile de 
dans, încât nu vorbiseră despre antrenament în detaliu. 

Mor zâmbi. 

-Te superi dacă vin şi eu imediat ce se termină treaba asta cu 
Vallahan? Nu am apucat să mă antrenez cu Valkyrie înainte de 
primul război, iar după aceea au dispărut. 

-Cred că preotesele ar vrea să te vadă, spuse Nesta, şi se uită la 
Cassian ca să se asigure că nu îl deranja. 

Fl flutură o mână. 

Zâmbetul lui Mor deveni diabolic. 

- Bun! Vreau să mă asigur şi că își poartă Cassian cadoul la 
antrenament. 

-Zeii să mă cruţe, mormăi Cassian, iar Nestei i se strânse 
stomacul. 

Ea nu le adusese nimic - nu îi adusese lui nimic. Îi spusese când 
el o adusese în zbor aici, iar lui nu îi păsase, dar... ei îi păsa. 

Nesta cuprinse cana de ceai şi ignoră conversaţia. Dar reuşi să își 
ascundă groaza, cel puţin pentru moment. Reuşi să participe. 

Azriel zăbovi lângă uşă, destul de liniştit încât Nesta să se apropie 
de el atunci când Feyre şi Mor începură să discute despre o parte 
din tablourile ei. 

- De ce nu te aşezi? 

Ea se rezemă de pragul ușii, lângă îmblâzitorul umbrelor. 

- Umbrelor mele nu le plac prea mult flăcările. 

Era minciună drăguță. Îl văzuse de multe ori pe Azriel lângă foc. 
Dar ea se uită la cine stătea în apropierea acestuia şi află răspunsul. 

-De ce ai venit dacă nu voiai? 

- Pentru că Rhys vrea să fiu aici. L-aş fi rănit dacă nu m-aş fi 
prezentat. 

- Ei, bine, cred că sărbătorile sunt prosteşti. 

-Eu nu. 

Ea ridică o sprânceană. 

- Sărbătorile atrag oamenii, îi explică el. Şi le aduc bucurie. Sunt 
o perioadă în care toți iau o pauză, meditează şi se adună, iar astea 
nu sunt niciodată lucruri rele. Umbrele îi întunecară ochii plini de 
atâta suferință, încât ea nu se putu abţine să nu îi atingă umărul, lă- 
sându-l să vadă că înţelegea de ce stătea în pragul ușii, de ce nu se 
apropia de foc. 

Era secretul lui, nu al ei. 

Chipul lui Azriel rămase neutru. 

Aşa că Nesta dădu puțin din cap spre el şi se întoarse în vacarm, 
aşezându-se pe braţul celei mai apropiate canapele. 


3 


Trecu o oră înainte ca Mor să înceapă să vorbească despre des- 
chiderea cadourilor. Rhys pocni din degete şi apărură o grămadă. 

Cassian se pregăti pentru cadoul cel mai probabil nepotrivit pe 
care i-l luase Mor şi se uită la Nesta. Ținea în buzunar cadoul pentru 
ea, păstrându-l ca să i-l dea personal mai târziu. Făcuse la fel şi anul 
trecut, şi drăcia ajunsese pe fundul râului Sidra. Probabil purtată de 
ape în mare. 

Petrecuse câteva luni căutând o carte, atât de mică, încât ar fi în- 
căput în mâinile unei păpuşi, dar atât de valoroasă, încât îl costase 
o sumă mare de bani. Un manuscris în miniatură, luminat, făcut de 
mâinile pricepute ale celor mai mici Fae de rang inferior - una 
dintre primele cărţi tipărite vreodată. Nu era pentru citit, dar cre- 
zuse că o persoană care adora cărțile la fel de mult ca Nesta s-ar fi 
bucurat enorm de această piesă istorică. Chiar dacă detesta toate 

lucrurile Fae. Regretase că o aruncase în râu în clipa în care dispă- 
ruse sub gheaţă, dar... fusese nesăbuit în seara aceea. 

Anul acesta, el se ruga să fie diferit. Părea diferit. 

Nesta se simţise mai bine în seara asta decât anul trecut. Era o cu 
totul altă persoană. Nu râdea sincer, ca Mor şi Feyre, şi nici nu zâm- 
bea drăguţ ca Elain, dar vorbea, se implica şi câteodată zâmbea. 
Vedea şi auzea totul. Chiar și focul, pe care părea să îl ignore. Mân- 
dria şi uşurarea îi umplură pieptul remarcând asta. Sentimentele 
sporiseră când observase că ei îi păsase suficient de distanţa pe care 
o păstra Az încât să se ducă să-l abordeze. 

Doar Amren o ignora, iar Nesta o ignora pe Amren. Încordarea 
dintre ele era ca un fulger. Dar niciuna nu spunea nimic, și păreau 
mulțumite să pretindă, una despre cealaltă, că nu există. 

Nimeni nu oferi daruri pentru bebeluş, de vreme ce era împo- 
triva tradiţiei Fae de a face aşa ceva înainte să se nască, temându-se 
să nu atragă ghinionul dacă se bucurau prea devreme. Însă darurile 
pentru aniversarea lui Feyre erau multe - poate prea multe. 

Darurile pentru Cassian erau, ca de obicei, diverse: un ma- 
nuscris vechi despre război de la Rhys, un sac de la Azriel - „Chiar 
nu m-am gândit că i-ar plăcea altceva mai mult“, spusese Az când 
Cassian izbucnise în râs - şi un pulover foarte urât de la Mor, care 
îi dădea mâncărimi de piele. Amren îi oferise un set de mirodenii — 
„ca să nu fii nevoit să suferi când eşti în Illyria“ — iar Elain îi dăduse 
o cană concepută special cu un capac şi cu care putea călători, vră- 
jită, ca să nu se spargă şi să țină ceaiul cald câteva ore. 

Feyre îi dăduse un tablou pe care el îl deschisese în particular și 
fusese nevoit să îşi înăbuşe lacrimile înainte să îl ascundă în spa- 
tele scaunului. Era un portret cu el, Azriel şi Rhys, stând pe Ramiel 
după Ritualul Sângelui. Însângeraţi, răniţi şi murdari, cu chipurile 
pline de triumf macabru, ţinându-se de mâini în timp ce atingeau 
monolitul din vârf. Probabil că se uitase în mintea lui Rhys pentru 
imaginea asta. 

Cassian o sărutase pe obraz, ea având scutul coborât atunci, şi-i 
mulțumise încet - ca şi când ar fi fost suficient. Avea să prețuiască 
tabloul tot restul vieții. 

El şi Lucien nu își dăruiseră cadouri, deşi masculul adusese unul 
pentru Feyre şi partenerul ei, care abia îi mulțumise după ce vă- 
zuse cerceii cu perle. Lui Cassian i se strânsese inima la durerea 
profundă de pe chipul lui Lucien, când încercase să își ascundă de- 
zamăgirea și aleanul. Elain se retrăsese doar mai mult, fără să afişeze 
nicio urmă din curajul proaspăt obţinut. 

Cassian simţea că Nesta îl privea, dar când se uită, chipul ei era 
ilizibil. Nimeni nu îi adusese niciun cadou în afară de Feyre şi Elain, 
care îi dăduseră împreună bani pe un an pentru cărți la librăria ei 
preferată din oraș. Avea cam trei sute de cărţi, pe care le credeau 
suficiente pentru cât ar fi putut citi ea într-un an. Cinci sute de cărți 
ar fi fost mai bine, ştia el. 

Apoi o abordă Azriel. Nesta clipise la darul îmblânzitorului um- 
brelor lăsat în poală. 

-Nu ţi-am luat nimic, îi şopti ea lui Az, roşind. 

- Ştiu, spuse el zâmbind. Nu mă deranjează. 

Cassian încercă să se concentreze la cadoul din mâinile lui - la 
setul din care făceau parte peria şi pieptenele argintiu gravat cu nu- 
mele ei, pe care îl luase pentru Mor - dar privirea i se opri la dege- 
tele Nestei când deschise cutia mică. Ea se uită la ce era înăuntru, 
apoi confuză la Azriel. 

-Ce este asta? 

Azriel luă mica baghetă argintie îndoită și o desfăcu. Într-un 
capăt avea o clemă, iar în celălalt, o mică sferă de sticlă. 

- Poţi să o ataşezi la orice carte citeşti şi mica sferă de lumină fae 
o să strălucească. Asta ca să nu fii nevoită să mijeşti ochii când 
citeşti noaptea. 

Nesta atinse sfera de sticlă, la fel de mare ca unghia ei, iar lumina 
fae pâlpâi înăuntru, poleindu-i blând poala. O atinse din nou, iar 
aceasta se stinse. Apoi sări în picioare şi îl îmbrăţişă pe Azriel. 

Toţi cei din încăpere amuţiră preţ de o clipă. 

Dar Azriel chicoti şi o strânse ușor. Cassian zâmbi văzându.-i. 

- Mulţumesc! spuse Nesta, retrăgându-se repede ca să se minu- 
neze de obiect. Este nemaipomenit! 

Azriel roși şi se retrase, umbrele rotindu-se. 

Nesta se uită la Cassian, iar acea lumină se zări din nou în ochii 
ei. Suficient încât să-l facă să-i ofere darul chiar atunci. 

Dar având în vedere cum decursese încercarea de anul trecut, că 
de la bal nu mai fusese în patul lui... se abţinu. 

În caz că i-ar fi zdrobit iarăşi inima. 


eh 


Pe la ora unu dimineața, pe Nesta o dureau ochii de oboseală. 
Ceilalți încă beau, dar pentru că nu i se oferise vin - şi nici măcar 
nu-şi dorise — nu li se alăturase ca să cânte şi să danseze. Deşi mân- 
case trei felii din tortul aniversar al lui Feyre, ridicol de mare şi roz. 

Cassian spusese că aveau să rămână aici peste noapte, de vreme 
ce ar fi fost prea beat ca să o ducă înapoi în zbor spre Casa Vântului, 
iar Mor şi Azriel prea beţi ca să îi teleporteze, ca să nu mai spună că 
tot ar fi trebuit să zboare ultima parte a drumului. Era foarte pro- 
babil ca Rhys şi Feyre să rămână împreună până când toți ar fi fost 
pregătiţi să plece. 

Uşa spre care o îndreptase Feyre era deja deschisă, luminile fae 
strălucind în dormitorul opulent împodobit în nuanţe de alb, crem 
şi cafeniu. Lumânările pâlpâiau în borcane de sticlă pe marginea de 
marmură a şemineului. Draperiile erau deja trase pentru seara asta, 
rânduri groase din catifea albastră - singura pată de culoare din ca- 
meră, împreună cu câteva fleacuri albastre. Era liniştitor şi mirosea 
a iasomie, şi era exact camera pe care ar fi gândit-o pentru sine dacă 
i s-ar fi oferit şansa. 

Îşi dădu seama că i se oferise șansa. Feyre întrebase, iar ea refu- 
zase. Aparent, Feyre o amenajase, ştiind cumva ce i-ar fi plăcut. 

Nesta se aşeză la măsuța de toaletă, privindu-şi în linişte chipul 
în oglindă. 

Uşa ei se deschise cu un scârțâit, apoi apăru Cassian, rezemân- 
du-se de toc şi uitându-se la ea în oglindă. 

-Nu ai vrut să-mi spui noapte bună? 

Inima ei începu să bată cu putere. 

- Eram obosită. 

- Au trecut câteva seri de când tot eşti obosită. El îşi încrucișă 
braţele. Ce se întâmplă? 

- Nimic. Ea se răsuci pe taburetul tapițat al măsuţei de toaletă. 
De ce nu eşti la parter? 

-Nu m-ai întrebat de cadoul tău. 

- Am presupus că nu primesc unul de la tine. 

El se dezlipi de toc şi închise uşa în urma lui. Absorbea tot aerul 
din cameră doar stând acolo. 

- De ce? 

Ea ridică din umeri. 

- Pur şi simplu. 

Masculul scoase o cutie mică din jachetă şi o lăsă pe patul din- 
tre ei. 

- Surpriză! 

Cassian înghiți când ea se apropie, singurul semn că asta în- 
semna ceva pentru el. 

Nestei îi transpirară palmele când luă cutia, studiind-o. Totuşi, 
încă nu o deschise. 

- Îmi pare rău pentru cum m-am purtat Solstițiul trecut. Pentru 
cât de îngrozitoare am fost. 

Fl îi luase şi atunci un cadou. Iar ei nu îi păsase; fusese atât de ti- 
căloasă, încât îşi dorise să îl rănească pentru că îi păsa. 

- Ştiu, spuse Cassian apăsat. Te-am iertat de mult. Deschide-l! o 
îndemnă masculul, deşi Nesta tot nu se putea uita la el. 

Mâinile îi tremurară puţin când o făcu, găsind o sferă de argint 
culcuşită în cutia neagră de catifea. Era de mărimea unui ou de 
găină, rotundă, cu excepţia zonei ce fusese aplatizată ca să poată fi 
pusă pe o suprafaţă fără să se rostogolească. 

-Ce este? 

- Atinge partea de sus. Doar puţin. 

Aruncând o privire nedumerită spre el, o făcu. 

Muzica răsună în cameră. 

Nesta sări înapoi, cu o mână pe piept, când el râse. 

Dar muzica se auzea din sfeta de argint. Şi nu orice muzică, ci 
valsurile de la balul din urmă cu două seri, pură şi lipsită de dis- 
cuţiile mulțimii, ca şi când ar fi stat într-un teatru ca să le audă. 

-Nu e globul Veritas, reuşi ea să spună când valsul se auzi din 
sferă, atât de clar şi de perfect, încât sângele îi glăsui din nou. 

- Nu, este Symphonia, un obiect rar din regatul lui Helion. Poate 
să prindă muzica şi să o să o redea. A fost inventat ca să-i ajute pe 
compozitori să scrie partiturile, dar, dintr-un motiv oarecare, nu a 
fost folosit. 

-Cum ai scos zgomotul mulțimii când ai prins melodiile alaltă- 
seară? se minună ea. 

Cassian roși. 

- M-am întors a doua zi. Le-am cerut muzicienilor din Oraşul 
Cioplit să le cânte din nou, plus câteva dintre preferatele lor. Dădu 
din cap spre sferă. Apoi am fost prin câteva dintre tavernele tale 
preferate, i-am găsit pe muzicanți și i-am rugat să cânte... 

Când îşi plecă fruntea şi începu să plângă, el amuți. Ea nu în- 
cercă să-și înăbușe lacrimile când muzica se auzi în cameră. 

Făcuse toate astea pentru ea. Găsise o cale ca ea să aibă muzică 
întotdeauna. 

- Nesta, şopti el. 

Închise ochii când conştientizarea gestului său se înălță ca un val 
înlăuntrul ei. Odată ce l-ar fi recunoscut, ar fi măturat totul în calea 
lui, ar fi consumat-o întru totul. Gândul fu suficient ca ea să se în- 
drepte şi să îşi şteargă lacrimile. 

-Nu pot să accept cadoul. 

- A fost făcut pentru tine. El schiță un zâmbet. 

Nu suportă acelzâmbet, amabilitatea şi bucuria lui când îl corectă: 

- Nu am să-l accept. Ea puse globul înapoi în cutie şi i-o înmână. 
Returnează-l! 

El miji ochii. 

-Este un cadou, nu un inel de logodnă nenorocit! 

Ea înţepeni. 

- Nu, am să-l caut pe Eris pentru asta. 

El rămase nemișcat. 

- Repetă ce-ai zis! 

Ea afișă o expresie rece, singurul scut pe care îl avea împotriva lui. 

- Rhys spune că Eris mă vrea drept mireasă. O să facă orice 
vrem, în schimbul mâinii mele. 

Pietrele Siphon de pe mâinile lui Cassian pâlpâiră. 

- Doar nu te gândeşti să accepți. 

Ea nu spuse nimic, lăsându-l să creadă ce era mai rău. 

El mârâi. 

- Înţeleg. Mă apropii un pic mai mult, iar tu mă alungi. Revii 
unde ești în siguranță. Este mai bine să te măriţi cu o viperă ca Eris, 
decât să fii cu mine. 

- Nu sunt cu tine, izbucni ea! Mă culc cu tine. 

- Singurul lucru potrivit pentru o brută născută din flori, nu? 

- Nu am spus asta. 

-Nu e nevoie. Ai mai spus-o de o mie de ori. 

- Atunci de ce te-ai mai deranjat să intervii la bal? 

- Pentru că eram gelos! strigă el, întinzându-şi aripile. Arătai ca o 
regină şi era dureros de evident că ar trebui să fii cu un prinţ ca Eris, 
şi nu cu un nimeni de rang inferior, ca mine! Pentru că nu suportam 
nici cât negru sub unghie să văd asta! Dar haide, Nesta! Mărită-te 
cu el şi îţi urez noroc! 

- Eris este bruta, replică ea. Este o brută şi un nenorocit. Şi m-aş 
mărita cu Eris, pentru că sunt exact ca el! 

Cuvintele răsunară prin cameră. 

Chipul lui îndurerat o distruse. 

-Îl merit pe Eris. 

Vocea ei se sparse. 

-Eşti bun, Cassian, zise Nesta răgușită. Şi eşti curajos, minunat 
şi bun. Aş putea să ucid pe oricine te-a făcut vreodată să te simţi 
mai puţin de atât - mai puţin decât eşti. Și ştiu că fac parte din 
grupul ăla și urăsc asta. Ochii o usturară, dar ea depăşi momentul. 
Eşti tot ce nu am fost niciodată şi nu am să fiu nicicând bună pentru 
tine. Prietenii tăi o ştiu, iar eu am purtat cu mine mereu povara fap- 
tului că nu te merit. 

Furia dispăru de pe chipul lui. 

Nesta nu-şi înăbuși lacrimile ce urmară și nici cuvintele ce i se 
rostogoliră de pe limbă. 

-Nu te-am meritat înainte de război şi nici după şi, cu siguranţă, 
nu te merit nici acum. Încet, scoase un râs spart. De ce crezi că te-am 
alungat? De ce crezi că nu ţi-am vorbit? Își atinse cu o mână pieptul 
dureros. După ce a murit tata, după ce am eşuat în atâtea feluri — să 
mi te refuz... Suspină. A fost pedeapsa mea. Nu înţelegi? Abia îl vedea 
printre lacrimi. Din clipa în care te-am cunoscut, te-am dorit în mod 
irațional. Din clipa în care te-am văzut în casa mea, ai fost singurul 
la care m-am gândit. Iar asta m-a îngrozit. Nimeni nu a avut nicio- 
dată o asemenea influență asupra mea. Și încă sunt îngrozită că, 
dacă îmi permit să te am... o să mi se ia şi asta. Cineva o să-mi ia 
bucuria, iar dacă mori... Îşi cuprinse fața cu mânile. Nu contează, 
şopti ea. Nu te merit şi nu am să te merit niciodată. 

Liniştea umplu camera. Era atât de linişte, încât se întrebă dacă 
el plecase, şi îşi cobori mâinile ca să vadă dacă mai era acolo. 

Cassian stătea în fața ei, lacrimile curgându-i pe chipul frumos 
şi perfect. 

Ea nu dădu înapoi, lăsându-l să o vadă astfel: cât mai vulnerabilă 
posibil. Oricum o văzuse în toate ipostazele. 

El deschise gura şi încercă să vorbească, dar fu nevoit să înghită 
şi să încerce din nou. 

Nesta văzu totuşi toate cuvintele în ochii lui. Aceleaşi de care era 
sigură că se zăreau în privirea ei. 

Aşadar, Cassian nu mai încercă să vorbească şi se apropie de 
ea. Îşi strecură o mână în părul ei, apucând-o de talie cu cealaltă 
şi o trase lângă el. Nu spuse nimic în timp ce-şi plecă fruntea, gura 
atingând lacrimile ce curgeau pe unul dintre obrajii ei. Apoi de 
pe celălalt. 

Ea închise ochii, permițându-şi să se bucure de senzaţia buzelor 
lui pe pielea ei fierbinte, de respiraţia ce îi mângâia obrazul. Fiecare 
sărut blând repeta cuvintele pe care le văzuse în ochii lui. 

Cassian se retrase şi rămase astfel destul de mult timp încât ea să 
deschidă din nou ochii ca să îi vadă chipul la câţiva centimetri de 
al ei. 

-Nu ai să te măriți cu Eris, spuse el răguşit. 

- Nu! şopti ea. 

Ochii lui străluciră. 

-Nu o să fie nimeni altcineva. Pentru niciunul dintre noi. 

- Da, şopti Nesta. 

- Niciodată, promise el. 

Nesta puse o mână pe pieptul lui musculos, lăsând bătăile puter- 
nice ale inimii lui să-i răsune în palmă. Le lăsă să-i coboare pe braţ, 
în pieptul şi inima ei. 

- Niciodată, jură ea. 

Era tot ce avea el nevoie. Tot ce avea ea nevoie. 

Cassian o sărută, iar lumea încetă să existe. 

Sărutul era chinuitor şi înflăcărat, apăsat și frenetic, o revendi- 
care şi o cedare. Ea nu ştia cum să-l descrie. Îşi aruncă braţele în jurul 
lui, lipindu-se cât mai mult, întâlnindu-i limba la fiecare mişcare. 

El mormăi și o înghionti înapoi spre pat, gura lui devorând, gus- 
tând şi spunând tot ce ea nu putea exprima încă, dar cândva, poate 
curând, ar fi putut. Pentru el, Nesta ar fi luptat ca să găsească în ea cu- 
rajul să o spună. 

Coapsele ei atinseră salteaua, iar el întrerupse sărutul ca să o 
dezbrace. 

Nesta se aştepta să i le smulgă şi să le rupă, dar Cassian îi 
scoase cu blândeţe rochia, degetele tremurându-i când descheie 
fiecare nasture de pe spatele rochiei. Degetele ei tremurară când 
îi scoase cămaşa. 

Apoi rămaseră goi şi se uitară din nou unul la celălalt cu acele 
cuvinte nerostite în ochi, iar Nesta îi permise să o întindă pe pat, să 
o încalece. 

Ceea ce urmă nu fu dur sau sălbatic. 

Ea nu îi voia capul între picioare. Nu-i voia nici măcar degetele. 
Când îşi strecură unul în vulva ei, îl lăsă să simtă că era pregătită, 
apoi îi luă mâna, împletindu-şi degetele cu ale lui, când cu cealaltă 
îi apucă penisul şi îl îndreptă spre ea. 

Cassian o tachină, atingând-o uşor între picioare, apoi se opri. 
Privirile lor se întâlniră. 

După aceea, masculul o sărută pătimaş când o pătrunse. 

Nesta suspină. Nu la plenitudinea de a-l avea în ea, ci la senzaţia 
din piept. La chestia care bătu atât de tare când se uită din nou la ea, 
când ieşi aproape de tot şi o penetră iarăşi. 

La cea de-a doua împingere, chestia din pieptul ei - inima... La 
a doua împingere, aceasta îi cedă complet. 

La a treia, o sărută din nou. 

La a patra, Nesta își împreună mâinile în jurul capului şi gâtului 
său şi îl ţinu acolo cât îl sărută încontinuu. 

La a cincea, zidurile fortăreței interioare din fier vechi căzură. 
Cassian se retrase, ca şi când ar fi simțit asta, iar ochii lui se lumi- 
nară când îi întâlniră pe ai ei. 

Dar el continuă să se miște, făcând dragoste pe îndelete, fără 
grabă. Aşadar, Nesta lăsă tot ce era dincolo de zidurile de fier să se 
deşire spre el. Lumina aurie pură şiroi către Cassian, fir cu fir, iar 
masculul o întâmpină cu a lui. Acolo unde se împleteau acele fire, 
viaţa scânteia ca lumina stelelor - ea nu mai văzuse şi nici nu mai 
simţise ceva atât de frumos. 

Plângea şi nu ştia de ce - doar că nu voia să se termine; voia să 
simtă mereu această legătură dintre ei, să-l simtă pătrunzând-o atât 
de adânc, încât să şi-l dorească imprimat sub piele. Lacrimile lui 
curseră pe faţa ei, iar ea ridică mâna ca să i le şteargă. El își sprijini 
capul de mâna ei, frecându-se uşor de palma Nestei. 

- Spune-o, îi şopti Cassian pe piele. 

Ea ştia la ce se referea. Cumva, ştia. 

Nesta aşteptă până ce el se împinse din nou, intrând mai adânc ca 
niciodată şi şopti: 

- Eşti al meu. 

El gemu, împingându-se puternic. 

-Iar eu sunt a ta, şopti Nesta. 

Acele fire aurii dintre sufletele lor străluciră cu aceste cuvinte, 
ca şi când ar fi fost o harpă la care cânta o mână cerească. 

Pentru că era muzica dintre sufletele lor. Întotdeauna fusese așa. 
Iar vocea lui era muzica ei preferată. 

- Nesta! Ea auzi rugămintea din numele ei. 

Cassian mai avea puțin și atingea orgasmul şi voia ca Nesta să îl 
însoțească. Voia să se rostogolească împreună în extaz. Dintr-un 
oarecare motiv, conta ca de această dată să aibă orgasm amândoi în 
acelaşi timp. 

Cassian își coborî capul spre sânul ei, prinzându-i sfârcul cu 
dinții când îl bătu uşor cu limba. 

Gestul fu suficient ca Nesta să ajungă la orgasm. Gemu, iar el re- 
petă mişcarea, coordonându-şi limba cu penetrarea adâncă. De 
nenumărate ori. 

Firele aurii străluciră şi cântară, iar Nesta nu mai suportă mu- 
zica dintre sufletele lor, senzaţia de a-l simţi deasupra ei şi în ea. 

Orgasmul dădu năvală, distrugând ultima bucăţică din acel zid 
intern, răzând munţii și pădurile, ştergând lumea cu lumină și plă- 
cere, stelele căzând din cer într-o ploaie nesfârşită. 

Cassian strigă când ejaculă, iar sunetul fu chemarea unei vână- 
tori, o simfonie, un singur corn când răsăritul se ivi în lume. 

Era doar acest moment, acest lucru pe care îl împărtăşeau amândoi, 
şi dură o eternitate. Timpul nu mai conta. Timpul întotdeauna se 
oprise în preajma lui, a lor. 

El ejaculă la nesfârşit înlăuntrul ei, mai mult ca niciodată, ca şi 
când până acum s-ar fi reținut, ca şi când şi-ar fi distrus propriul 
zid interior. 

Pentru totdeauna. Pentru totdeauna. Pentru totdeauna. 

Cuvintele răsunară în fiecare respiraţie a lor, în fiecare bătaie a 
inimii, atât de sincronizate, încât păreau să bată la unison. 

Apoi se lăsă liniştea, splendidă şi senină, iar Cassian nu se re- 
trase, plecându-şi privirea cu mirare şi bucurie. 

Nesta se întinse ca să îl sărute. 

Un sărut conduse la altul, iar foamea se ridică precum un val în 
ea, între ei. Apoi Cassian o pătrunse iarăși, mai repede şi mai dur, şi 
timpul încetă din nou să existe. 

Câteva ore, zile, săptămâni, luni şi milenii mai târziu, când erau 
amândoi în sfârşit epuizați, când sufletele lor se separaseră complet, 
Cassian se retrase şi se prăbuși pe pat. 

întuneric: „Rămâi cu mine“. 
Îl străbătu un fior, dar masculul doar zâmbi când o strânse 
lângă el. 


Iar Nesta dormi în căldura, siguranța şi, în sfârşit, la adăpostul 
braţelor lui. 


CAPITOLUL 89 


Nesta deschise ochii. 

Ştia că era afectuoasă şi mulțumită, deşi îi luă o clipă să îşi amin- 
tească motivul. Să îşi dea seama că era încă în braţele lui Cassian. Se 
bucură de asta. Savură fiecare respiraţie ce îi atinse tâmpla, simți 
apăsarea degetelor lui pe spate. Un calm surprinzător de asemă- 
nător cu ce simţea când își făcea zilnic exerciţiile de liniştire a minţii 
o cuprinse. 

Cassian se trezi curând după aceea, dându-i un sărut adormit şi 
satisfăcut. Acesta se transformă în ceva mai tandru şi, câteva mi- 
nute lungi, ei rămaseră întinşi acolo, uitându-se unul la celălalt, 
Cassian mângâind-o încet pe spate. Mângâierea se transformă cu- 
rând într-o atingere mai pătimaşă, iar când se crăpă de ziuă, se în- 
colăciră din nou, făcând dragoste fără grabă. 

Când se întinse din nou, transpirată și gâfâind lângă el, trecân- 
du-şi un deget peste șanțul abdomenului său musculos, Nesta şopti: 

- Bună dimineaţa! 

Casstian îi netezi părul cu mâna. 

- Bună dimineaţa! 

El se uită spre pervazul şemineului - spre micul ceas de lemn din 
mijlocul acestuia, apoi se îndreptă. 

- Rahat! 

Nesta se încruntă. 

-Trebuia să fii undeva? 

El îşi trăgea deja pantalonii, căutând pe podea restul hainelor. 
Nesta arătă tăcută spre cealaltă parte a patului, unde cămașa lui era 
deasupra rochiei ei. 

- Bătaia cu bulgări! Am să întârzii! 

Nesta fu nevoită să-i analizeze fiecare cuvânt, dar nu reuşi decât 
să întrebe: 

- Ce? 

- Tradiţia anuală, cu Rhys şi Az! Urcăm la cabana din munți — 
aminteşte-mi să te duc acolo cândva - şi... Ei, bine, este o poveste 
lungă, dar am făcut-o cam în fiecare an de câteva secole, iar eu nu 
am câştigat de ani buni. Dacă nu câştig nici anul ăsta, o să mi se 
amintească mereu asta, îi zise cât își luă cămaşa, jacheta de piele 
şi cizmele. 

Nesta râse pur şi simplu. 

- Voi trei - cei mai temuţi războinici din tot ţinutul - vă bateţi 
cu bulgări în fiecare an? 

Cassian ajunse la ușă, aruncându-i un zâmbet şiret. 

- Am pomenit că după aceea facem o baie de aburi în sauna li- 
pită de cabană? 

După zâmbetul lui şiret, îşi dădu seama că el voia să spună „goi 
pușcă“. Nesta se ridică, părul alunecându-i peste sâni. Privirea lui 
coborî, un muşchi al gâtului încordându-i-se. Pentru o clipă, Nesta 
speră să sară din nou pe ea. Într-adevăr, nările lui se umflară, miro- 
sind nevoia ce clocotea înlăuntrul ei doar văzând că o măsura din 
priviri şi că trupul i se încorda. 

Dar Cassian înghiţi, zâmbetul şi şiretenia dispărând când îşi 
drese glasul. 

- După bătaie, trebuie să facem o inspecție completă a legiunilor 
din Illyria, câteva zile. Mă întorc după aceea. 

Fără să îi dea măcar un sărut de rămas-bun, el dispăru. 


eh 


Trecură trei zile fără veşti de la Cassian. La antrenamente fusese 
înlocuit de Azriel cel cu fața inexpresivă, care era mai distant decât 

de obicei şi nici măcar nu îi zâmbea. Dar el nu obiecta când ea îşi 
aducea Symphonia în ring în fiecare dimineaţă, pentru mai multă 
motivaţie în timpul exerciţiilor. Preotesele se minunaseră de cadou, 
câteva dintre ele dansând pe muzică, dar Nesta se gândise doar la 
cât timp şi efort investise Cassian pentru asta. Cum ştiuse el ce ar fi 
însemnat pentru ea un asemenea cadou. 

Tot corpul o furnica de dorinţă, făcând-o să strângă din dinţi. 
Trei zile fără el ar fi putut fi la fel de bine trei luni. Devenise atât de 
disperată după el, încât mâna îi aluneca acum între picioare în baie, 
în pat, chiar şi în timpul prânzului din camera ei. Dar orgasmul o 
golea, ca şi când corpul ei ar fi ştiut că avea nevoie ca el să o umple. 
Îl întreba pe Azriel în fiecare zi când avea să se întoarcă, iar acesta îi 
răspundea: „Curând, înainte să îşi continue lecţia. 

Poate înnebunise. Poate ăsta fusese acel zid de fier din jurul 
minţii ei — lucrul care îi ținuse mintea întreagă. Cu siguranţă nu era 
normal să se gândească atât de mult la cineva, să aibă atâta nevoie 
de el. 

Acea îngrijorare o urmărea când îşi terminau lecţiile, gâfâind şi 
transpirând în ciuda dimineţii reci, mulțumită curselor de viteză 
Valkyrie pe care le practicau: zece secunde de alergare, treizeci de 
secunde de mers rapid, alte zece secunde de alergare... Preţ de cinci- 
sprezece minute. Imediat ce terminau, îşi adăugau scuturile. Apoi 
săbiile. Toate erau menite să le sporească rezistenţa şi concentrarea 
pentru controlul respirației între atacurile rapide şi retrageri. Toate 
erau o nebunie ce nu prea putea calma agitația Nestei când le în- 
trebă pe Emerie şi pe Gwyn: 

- Vreţi să rămâneţi în Casă cu mine în seara asta? Ea făcu semn 
spre boltă. Să citim sau aşa ceva? 

Gwyn clipi, gândindu-se. În afară de a veni la aceste lecţii sau ca 
să folosească ringul de antrenament pentru a tăia acea panglică, nu 
ieşise din bibliotecă, dar îi zise: 

- Am să o întreb pe Clotho. 

Emerie zâmbi la Nesta, ca și când ar fi fost conştientă de ce avea 
nevoie de companie. 

- Sigur. 

În acea seară, Nesta şi Emerie citiră în liniște în biblioteca pri- 
vată, aşteptând-o pe Gwyn. Emerie se întinsese pe fotoliu, legă- 
nându-şi picioarele peste o cotieră și stând cu spatele rezemat de 
cealaltă. Fără să îşi ridice privirea de la cartea din poală, spuse: 

-Cassian trebuie să fie un adevărat armăsar în pat, dacă eşti atât 
de încordată cât timp este plecat. 

Nesta îşi drese glasul, alungând amintirea gurii lui, a corpului 
puternic, a felului în care părul lui mătăsos şi negru îi încadra chipul 
când o încăleca, legănându-se în timp ce o penetra. 

-El este... 

Ea scoase un mic zgomot gutural. 

- Am înţeles, spuse Emerie, chicotind. Ştie Mersul. 

- Mersul? 

Emerie rânji. 

- Ştii tu, când un mascul ştie cum să își folosească bine penisul 
şi merge cu o fală prin care, de fapt, declară asta tuturor. 

Nesta își dădu ochii peste cap. 

-Era de sperat să ştie cum să o folosească bine, după ce a trăit 
cinci sute de ani. Ea pufni. Deşi am cunoscut destui care mi-au do- 
vedit contrariul. 

Emerie ridică o sprânceană ca ea să continue, dar o bătaie se auzi 
în uşa bibliotecii. Gwyn băgă capul înăuntru și studie camera îna- 
inte să intre. Ținea o mică desagă, probabil cu ce avea nevoie peste 
noapte. Nesta rugase deja Casa să pregătească un dormitor pentru 
toate trei, iar ea intrase în biblioteca privată ca să o găsească trans- 
formată: lângă fereastra zidului îndepărtat, o masă de lucru şi scau- 
nele fuseseră schimbate cu trei paturi, fiecare plin de pături şi perne. 

Gwyn zâmbi, deşi inima îi bătea repede în gât. 

-Scuze că am întârziat! Merrill m-a pus să citesc un fragment cu 
ea de zece ori. Gwyn oftă. Spune-mi, te rog, că toată ciocolata este 
pentru noi! 

Casa umpluse masa dintre fotolii cu grămezi de ciocolată: trufe, 
bomboane şi tablete. Pe lângă fursecuri şi prăjiturele. Şi o farfurie 
cu brânzeturi şi fructe. Şi carafe cu apă, şi diverse sucuri. 

Gwyn studie masa. 

-Te-ai deranjat cu toate astea? 

-O, nu, spuse Emerie, ochii ei strălucind. Nesta nu ne-a spus 
secretul. 

Nesta pufni, dar Emerie zise: 

- Casa o să-ţi dea orice vrei, doar să o zici cu voce tare. La sprân- 
cenele ridicate ale lui Gwyn, Emerie spuse: Aş vrea o felie de prăji- 
tură cu fistic, te rog! 

O farfurie cu o prăjitură apăru în faţa ei, împreună cu un bol cu 
frişcă şi zmeură pe deasupra. 

Gwyn clipi. 

- Locuieşti într-o casă magică! 

- Îi place să citească, recunoscu Nesta, atingând un teanc de ro- 
mane. Aşa ne-am împrietenit. 

Gwyn şopti în cameră: 

-Care este cartea ta preferată? 

Una căzu pe masă lângă prăjitura lui Emerie, iar Gwyn ţipă sur- 
prinsă. Apoi îşi frecă mâinile. 

- O, ce încântător! 

- Zâmbetul ăla aduce probleme, spuse Emerie. 


Gwyn zâmbi mai larg. 


Două ore mai târziu, Nesta se trezi complet dezbrăcată într-o 
cadă din mijlocul bibliotecii private, toată plină cu bule. Fără apă, 
doar bule. În căzi identice, de fiecare parte a ei, chicoteau Emerie 
şi Gwyn. 

-E ridicol, spuse Nesta, deşi zâmbea. 

Fiecare dintre cererile lor devenise tot mai absurdă, iar Nestei i 
s-ar fi părut că ele exploatau Casa, dacă nu ar fi fost atât de... încân- 
tată să le facă pe plac. Să adauge detalii creative. 

Cum ar fi că în fiecare bulă zbura o mică pasăre. 

Artificii tăcute încă explodau în colțul îndepărtat al camerei, iar 
un pegas în miniatură - cererea Nestei, doar la îndemnul prietenelor 
ei - se hrănea pe un petec de iarbă de lângă raft, mulțumit să le ignore. 

Un tort mai înalt decât Cassian era în mijlocul camerei, luminat cu o 
mie de lumânări. Şase broaşte dansau în cerc în jurul unei ciuperci 
cu pete roșii și albe, valsurile fiind oferite de Symphonia Nestei. 

Emerie purta o coroană cu diamante şi şase coliere de perle, iar 
Gwyn o pălărie înclinată, cu boruri largi şi potrivită pentru orice 
doamnă elegantă. O umbrelă de soare se rezema de celălalt umăr, 
iar ea o roti lent în timp ce studie ferestrele, lumea de dincolo de ele 
şi spuse în şoaptă: 

-Câteodată mă întreb dacă o să am vreodată curajul să ies din 
nou afară. Mă tem în fiecare zi că nu o să-l am. 

Zâmbetul Nestei dispăru. 

-Şi eu simt la fel, zise, după ce se gândi o clipă. 

Pentru că existenţa asta, traiul în Casă, antrenamentul, munca 
în bibliotecă... Nu era viață adevărată. Nu pe deplin. Când avea să 
i se permită să revină în oraş, atunci urma să înfrunte din nou 
viaţa și să vadă dacă era demnă de asta. Gândul o făcu să simtă un 
nod în stomac. 

Alungând tristețea, Gwyn sări din cadă, bulele împrăştiindu-se, 
şi îşi căută desaga. 

- Acum, să nu îndrăzniţi să râdeți de mine, dar am adus ceva de 
lucru. Nu mi-am dat seama că o să avem o casă magică, ca să ne țină 
ocupate. Ea scoase o grămadă de aţe de diverse culori. Eu şi sora 
mea obișnuiam să împletim brățări și să le punem talismane pline 
cu dorinţe. Ridică un sac, răsturnând câteva monede de argint în 
palmă. Nu erau mai mari decât unghia de la degetul mic, și la fel de 
subțiri ca o azimă. Vocea i se domoli. Noi credeam că dorința se 
adeverea de îndată ce brățara cădea. 

Emerie întrebă cu blândeţe: 

-Cum o chema? 

- Catrin. Vocea lui Gwyn era plină de suferinţă şi alean. Eram 
gemene. Avea părul negru ca onixul şi pielea albă ca luna. Și era la 
fel de schimbătoare ca marea. Râse încet. În ciuda defectelor ei — şi 
ale mele - ne iubeam mult. Nu ne aveam decât una pe cealaltă când 
eram mici. Era singura pe care mă puteam baza cu adevărat. Mi-e 
dor de ea în fiecare zi. 

Nesta nu reuși să nu se gândească la Feyre. 

- Aş vrea să mai pot avea o clipă cu ea, zise Gwyn. Doar una, ca 
să îi spun că o iubesc şi să îmi iau adio. Ea îşi şterse ochii, ridicându-şși 
capul. Se uită direct la Nesta. Ştii, este ceea ce contează cu adevărat 
până la urmă. Nu certurile noastre mărunte sau neînțelegerile. Am 
uitat de toate astea în clipa în care ea... Gwyn scutură din cap. Este 
tot ce contează. 

Nesta dădu lent din cap. Aşadar, poate nu erau doar ea şi Feyre. 
Poate că toate surorile aveau greutăţi, certuri, abisuri între ele. Nu 
era perfectă, dar... nici Feyre nu era. Amândouă făcuseră greşeli. Şi 
pe amândouă le aşteptau vieți îndelungate. Ce se întâmplase în tre- 
cut nu trebuia să le dicteze viitorul. 

Aşadar, Nesta dădu din nou aprobator din cap, lăsând-o pe Gwyn 
să vadă că înțelegea. 

- Este tot ce contează, confirmă Nesta. 

Gwyn zâmbi, apoi își îndreptă spatele, dregându-şi vocea. 

- Am reuşit să găsesc aţă și talismane înainte de Solstiţiu, cre- 
zând că am să le fac pentru voi drept cadou, dar a durat mai mult 
timp să sosească decât am crezut. Deci m-am gândit că am putea 
face în seara asta brățările. Ea puse cu atenţie materialele pe cea mai 
apropiată masă. 

Nesta şi Emerie se ridicară ca să studieze varietatea de aţe: erau 
de toate culorile şi nuanțele, adunate cu grijă. 

- Arată-mi cum să fac, spuse Emerie încet. 

Nesta se întrebă dacă vorbele lui Gwyn rezonaseră şi cu ea - ce 
durere şi speranţă ar fi putut să țină Emerie în sinea ei. 

Dar Gwyn zâmbi şi-şi începu demonstraţia alegând trei culori 
pe care le considera potrivite spiritului lui Emerie, spuse ea. Verde, 
mov şi auriu. Nesta se abținu să chicotească şi alese culorile pentru 
Gwyn: albastru, alb şi turcoaz. Emerie, la rândul ei, alese culorile 
Nestei: albastru deschis, roşu şi argintiu. Nesta şi Emerie încercară 
să repete conştiincioase paşii „uşori“ ai lui Gwyn: dublând firul, 
înnodându-l, tăind buclele, apoi ţintuind partea de sus a brăţării 
sub o carte grea în timp ce separau fiecare fir după culoare. Apoi 

începură să facă bucle, trăgând firele înainte şi înapoi. Nodurile lui 
Emerie erau perfecte. Ale Nestei... 

- Brăţara ta o să fie hidoasă, Gwyn. 

Nesta se încruntă la aspectul strâmb şi dezordonat pe care îl 
aveau primele zece rânduri ale ei. 

- Continuă, spuse Gwyn, fiind cu mult înaintea ei la propria bră- 
țară şi începând să adauge tipare frumoase printre rânduri. No- 
durile arată mai bine dacă exersezi. Spune-mi doar când ajungi la 
jumătate, apoi adăugăm talismanul. 

Ele lucrară în camera plină de muzică, discutând, Emerie şi 
Gwyn râzând ocazional la teribila lipsă de îndemânare a Nestei. 

- Acum, spuse Gwyn când ajunseră la jumătate, ne punem 
dorinţe. Ea întinse mâna spre una dintre monedele minuscule. Am 
să o ţin în mână, am să mă gândesc la ceva pentru Emerie și... 

- Stai! zise Nesta, prinzând-o de mână pe Gwyn înainte să poată 
atinge talismanul. Dă-mi voie! 

Prietenele ei o priviră curioase, iar Nesta înghiți. 

- Dă-mi voie să pun o dorinţă pentru toate, le explică ea, luând 
cele trei talismane. 

Un mic dar pentru prietenele care deveniseră ca nişte surori. 

O familie aleasă. Ca aceea pe care şi-o făcuse Feyre. 

Nesta strânse talismanele în palmă, închizând ochii şi spuse: 

- Aş vrea să avem curajul să ieşim în lume când suntem pregă- 
tite, dar să putem găsi întotdeauna calea de întoarcere la noi. Indi- 
ferent de situaţie. 

Gwyn şi Emerie ovaţionară auzind-o. lar când Nesta deschise 
ochii şi palma, ar fi putut jura că monedele străluceau uşor. 


CAPITOLUL 60 


Cassian fusese plecat cinci zile. Cinci zile, nu mai puţin, ca să in- 
specteze toate legiunile illyriene şi să-şi aducă aminte cum să se com- 
porte ca un mascul normal şi cu mintea întreagă, nu ca un căţel 
îndrăgostit. Dar cumva, înainte să revină, se petrecuse o schimbare. 

Nu doar schimbarea majoră de la Solstiţiul de Iarnă dintre el şi 
Nesta. Ci o schimbare între Nesta, Emerie şi Gwyn. 

El ieşi în dimineaţa rece ca să le găsească pe cele trei deja antre- 
nându-se în ring. Stăteau în jurul bârnei, panglica plutind cu graţie 
în vântul aspru. Gwyn ţinea o sabie în mână, iar Emerie şi Nesta 
stăteau la câţiva paşi distanţă. Toate trei purtau brățări împletite co- 
lorate cu talismane argintii ce se legănau. 

Cassian zăbovi în pragul uşii când Nesta îi şopti lui Gwyn: 

- Poţi s-o faci! 

Azriel veni lângă el, tăcut ca umbrele care îi încoronau aripile. 

Gwyn se uită la panglică ca la un inamic de pe câmpul de luptă. 
Aceasta se undui în vânt, îndepărtându-se, mişcările fiind la fel de 
imprevizibile ca ale oricărui duşman. 

- Fă-o pentru pegasul în miniatură, spuse Emerie. Cassian nu 
ştia ce însemna asta, dar Gwyn zâmbi. 

Nesta râse. 

Sunetul ar fi putut fi la fel de bine un fulger în capul său, pentru 
cât de mult îl zgudui acel râs. Liber şi uşor, şi atât de deosebit față de 
oricare altul, încât până şi Azriel clipi. Era un râs adevărat. 

- Pegasul în miniatură, spuse Nesta, a fost o iluzie. lar acum este 
din nou pe păşunea lui imaginară. 

-Cel mai mult a plăcut-o pe Gwyn, o tachină Emerie. În ciuda 
eforturilor tale de a-l convinge. 

Liniştea se lăsă din nou când Gwyn se mişcă pe loc, înclinând 
sabia. Vântul clătină din nou panglica, ca şi când ar fi necăjit-o. 

Cassian se uită la Az, dar atenţia lui era fixată la tânăra preo- 
teasă, admiraţia şi încurajarea tăcută strălucind pe chipul lui. 

-Sunt stânca de care se sparge valul, şopti Gwyn. 

Nesta îşi îndreptă spatele auzind cuvintele, ca şi când ar fi fost 
o rugăciune şi o invocare. Gwyn ridică sabia. Nimic nu mă poate 
distruge! 

Cassian își încordă gâtul și, chiar din partea cealaltă a ringului, 
văzu ochii Nestei strălucind de mândrie şi suferinţă. 

- Nimic nu ne poate distruge, zise Emerie. 

Lumea păru să se oprească la aceste cuvinte, ca şi când până 
atunci ar fi urmat o singură cale, iar acum o parte din ea s-ar fi 
desprins și s-ar fi îndreptat într-o altă direcţie. Într-o sută sau o 
mie de ani, acest moment tot avea să fie întipărit în memoria lui. 
Avea să le spună copiilor şi nepoților săi: „Chiar în clipa aceea s-a 
schimbat totul“. 

Azriel rămase complet nemişcat, ca şi când şi el ar fi simțit schim- 
barea. De parcă şi el ar fi fost conştient că forțe mult mai mari pri- 
veau în ringul de antrenament când Gwyn se mişca. 

Lină ca Sidra, rapidă ca vântul munților illyrieni, cu întreg trupul 
într-o armonie melodioasă, Gwyn fandă spre panglică, se roti şi ri- 
dică braţul, executând o lovitură perfectă cu dosul mâinii, care tăie 
însăşi dimineața de iarnă. 

Jumătate de panglică flutură pe piatra roşie. 

O tăietură perfectă şi precisă. Nicio şuviță zdrenţuită nu se 
undui în vânt când panglica tăiată, atârnată de bârnă, fâlfâi. 

Nesta se aplecă, luă jumătatea căzută de panglică şi îi legă so- 
lemn fruntea lui Gwyn. Era o versiune improvizată a ceea ce purtau 
preotesele pe cap împreună cu pietrele lor. Dar Cassian nu o mai 
văzuse pe Gwyn cu Piatra de Invocare. 

Gwyn ridică mâna tremurândă spre frunte, atingând panglica 
cu care o încoronase Nesta. 
- Valkyrie, zise Nesta cu o voce groasă. 


Ah 


Devenise un ritual ca fiecare să taie panglica, să fie încoronată cu 
jumătatea tăiată şi unsă Valkyrie. 

Gwyn fu prima. Emerie a doua. Până la sfârşitul antrenamen- 
tului din acea dimineață, Nesta deveni a treia. 

Asta uşura doar puțin faptul că-l vedea pe Cassian. Chiar dacă 
nevoia pe care o simțea nu făcuse decât să se intensifice, furnicân- 
du-i pielea şi dorindu-și să se manifeste. Să ajungă la el. 

De fiecare dată când îi întâlnea privirea sau se apropia la câțiva 
metri de el, dorinţa îi spunea să îşi scoată hainele şi să i se ofere. Se 
concentră la panglica albă din jurul frunţii, la ce realizaseră toate trei. 

Lecţia se terminase, iar Nesta poate că l-ar fi târât pe Cassian 
spre dormitorul ei dacă nu ar fi plecat în zbor. El nu se întoarse până 
în dimineaţa următoare. 

O evita. 

Dar a doua zi dimineaţă înţelese de ce - sau, cel puţin, că avu- 
sese un motiv ca să dispară. 

Ringul de antrenament fusese transformat din nou. 

O cursă cu obstacole era întinsă peste tot, încolăcită ca un şarpe. 
Nesta sosise printre ultimele şi se alătură grupului de femele care 
zăboveau lângă ușă, șoptind despre asta în timp ce Cassian și Azriel 
se întoarseră spre ele. Cassian spuse: 

- Valkyrie erau războinice geniale şi neînfricate. Dar adevărata 
lor putere venea din faptul că erau foarte bine instruite. El făcu 
semn spre cursa cu obstacole. Singure, niciuna dintre voi nu o să 
poată să treacă prin acea cursă. Împreună, puteţi găsi o cale. 

Emerie pufni. 

Cassian îi zâmbi. 

-Pare simplu, nu-i aşa? 

Emerie avu prezenţa de spirit să pară neliniştită. 

Azriel bătu din palme şi toate femelele îşi îndreptară privirea 
către el. 

- O să lucraţi în grupuri de trei. 

Gwyn îl întrebă pe Az, ochii ei turcoaz strălucind: 

-Ce obținem dacă terminăm cursa? 

Umbrele lui Az dansară în jurul său. 

-De vreme ce nu este nicio şansă ca vreuna dintre voi să ter- 
mine cursa, nu ne-am deranjat să luăm un premiu. 

Se auziră proteste. Gwyn îşi ridică bărbia, acceptând provocarea. 

- Abia aşteptăm să îți demonstrăm că te înşeli. 


eb 


Aparent, avea să dureze o vreme să demonstreze că Azriel şi 
Cassian se înşelau. 

Gwyn, Emerie şi Nesta ajunseră cel mai departe în trei ore: abia 
la jumătate. 

Roslin, Deidre şi Ananke ajunseră la obstacolul din spatele lor 
înainte să expire timpul, iar părul auriu al lui Ananke era murdar de 
sânge de la lovitura pe care o încasase în cap de la un obiect din 
lemn cu multe braţe ce se rotea. 

- Monştri sadici, spuse printre dinți Gwyn, când cele trei prietene 
şchiopătară spre bazinul cu apă, înfrângerea apăsându-le umerii. 

- Încercăm din nou mâine, spuse Emerie, care se alesese cu o vå- 
nătaie, mulțumită bușteanului rotativ ce o doborâse în fund înainte 
ca Nesta să o poată prinde. O să încercăm până ce le ştergem ex- 
presia aia arogantă de pe feţele perfecte! 

Într-adevăr, Azriel şi Cassian tocmai se rezemaseră de zid, cu 
braţele încrucişate şi zâmbindu-le tot timpul. 

Gwyn îi aruncă lui Azriel o privire încruntată când trecu pe 
lângă el. 

- Ne vedem mâine, îmblânzitor al umbrelor! îi spuse peste umăr. 

Az se uită după ea, ridicând amuzat din sprâncene. Când el se 
întoarse, Nesta zâmbi. 

-Nu ştii ce ai stârnit, spuse ea. 

Az îşi înclină capul, ochii căprui mijind când Gwyn ajunse la 
boltă. 

-Îți aminteşti ce a făcut Gwyn cu panglica? Nesta îi făcu un 
semn din ochi şi îl bătu pe umăr pe îmblânzitorul umbrelor. Tu eşti 


noua panglică, Az! 


Cursa cu obstacole rămânea imposibilă. 

Ticăloșii o schimbau în fiecare noapte. În fiecare dimineaţă, era 
o provocare diferită şi mai dificilă. Dar una care avea un tipar ge- 
neral: începea de obicei cu o mulţime de exerciţii pentru picioare, 
fie o alergare sau mersul piticului pe o scară pe pământ sau echili- 
bristică pe o bârnă suspendată. Apoi urma testul mental - ghicitori 
la care să se gândească împreună, apoi să se bazeze una pe cealaltă 
ca să meargă mai departe. Iar când erau complet epuizate, urmau 
exercițiile de forță. 

Toate trei ajunseră la al treilea nivel doar o dată în următoarele 
două săptămâni. 

Roslin, Ananke şi Deirdre erau aproape în urma lor, îndem- 
nând-o pe Gwyn să îşi stimuleze mai mult grupul. Ea voia să fie 
prima. Voia ca ea, Nesta şi Emerie să fie cele care ştergeau rânjetele 
de pe chipurile lui Azriel şi Cassian. În special de pe al lui Azriel. 

Ignorând asta, după prima zi, avură doar o oră ca să termine 
cursa. Celelalte două ore şi le petrecură în grup, lucrând la instrucţia 
militară: mărşăluind în formaţie (era mai dificil şi mai stupid decât 
părea), luptând una lângă cealaltă (era mai periculos decât părea) şi 
învățând cum să se miște, să gândească şi să respire la unison. 

Dar continuară. Mărşăluiră în formațiunile Valkyrie. Luptară la 
unison cu Cassian şi Azriel drept adversari. Învăţară să își țină scu- 
turile fixate la atacurile pietrelor Siphon illyriene, împotriva silue- 
telor înalte masculine. Toată instrucţia de rezistență Valkyrie dădu 
roade: toate genuflexiunile sau fandările infernale le permiteau acum 
să-şi fixeze scuturile fără efort. Să reziste unui atac inamic. 

Lucrau la unison, în rânduri precise, în timp ce făceau exercițiile 
abdominale în acelaşi ritm. Făceau flotări împreună. Dacă una se 
prăbuşea, trebuiau să o ia toate de la capăt. 

Dar perseverau. Transpirând, gâfâind şi sângerând, se căleau 
împreună. 

Şi, câteodată, când se terminau slujbele de seară, toate trei se 
adunau în bibliotecă şi citeau despre strategiile militare. Despre 
doctrina Valkyrie. Despre tehnicile anticilor. 

Mai multe preotese tăiară panglica. Roslin. Deirdre. Ananke. 
Ilana. Lorelei. 

Acceptau toate provocările lui Azriel şi Cassian şi le depășeau. 

Şi, în fiecare seară, Nesta alerga pe scările Casei. Tot mai de- 
parte. Nu reuşise să ajungă din nou jos de când se certase cu Amren, 
dar încerca în continuare. 

Amintirile şi cuvintele nu o mai făceau să coboare în grabă. 
Acum ea era mânată de un scop pur și intransigent. 

Nesta, Gwyn şi Emerie terminaseră cursa cu obstacole la exact 
două luni după ce fusese adusă. Bineînțeles, în ziua în care toate 
preotesele fuseseră chemate de Clotho pentru o ceremonie specială, 
deci nu le văzuseră decât Cassian şi Azriel. Aparent, numai Gwyn 
fusese scutită de ceremonie. 

Iar când Gwyn ajunse la linia de sosire, însângerată și gâfâind 
atât de tare, încât ochii ei turcoaz străluciră ca marea luminată de 
soare, pur şi simplu întinse mâna rănită spre Azriel. 

- Ei, bine? 

- Deja ai premiul, spuse categoric Azriel. Tocmai te-ai calificat 
pentru Ritualul Sângelui. Felicitări! 

Gwyn rămase cu gura căscată. Nesta şi Emerie se opriră. Dar 
Gwyn îi spuse: 

- De asta le-ai invitat? 

Nesta nu ştia despre ce vorbea preoteasa, dar îi urmă privirea în 
sus, spre buza puţului, de unde lordul Devon, cu chipul inexpresiv, 
şi un alt mascul se uitau încruntaţi. 

Fără îndoială acesta era motivul pentru care celelalte preotese 
fuseseră ocupate azi. 

Cassian îi şopti Nestei: 

- Aveam sentimentul că azi ar putea fi ziua. 

Devlon păru gata să izbucnească, roşu de furie, dar se uită la 
Cassian şi dădu ferm din cap. 

- Le-aţi spus preoteselor să nu vină? îi întrebă Nesta pe Cassian 
şi Azriel. 

-I-am spus lui Clotho că am putea avea niște observatori azi, 
răspunse Azriel, cu privirea rece şi mortală când se uită la Devlon. 
Masculul îşi mută privirea de la îmblânzitorul umbrelor înainte să 
mormăie la ucenicul lui şi să zboare în est spre Illyria. Azriel con- 
tinuă, privindu-i cum dispăreau: Clotho le-a explicat asta celorlalte, 
iar ele au ales să găsească alte căi de a-şi umple ziua. 

Nesta i se adresă lui Gwyn: 

- Dar se pare că nu ştiai ce facem noi. 

-Cassian şi Azriel m-au avertizat că nişte masculi ne vor urmări 
astăzi, dar nu mi-a zis de ce. Nu ştiam că participăm la o calificare 
pentru Ritualul Sângelui. 

Ochii ei străluceau puternic în contrast cu praful de pe faţă. 

Totuşi, Emerie se albise la față. Ea îl întrebă pe Cassian: 

- Nu participăm la Ritualul Sângelui, nu-i aşa? 

- Doar dacă vreţi, o asigură Cassian. 

Nesta ştia că, dintre toate femelele de aici, doar ea ar fi înțeles 
adevăratele orori ale Ritualului Sângelui. 

-Dar voiam ca Devlon - şi oricui îi spune el - să înţeleagă că 
sunteţi la fel de talentate ca orice unitate illyriană. Asta a fost sin- 
gura cale ca ei să înţeleagă. Să fiți Valkyrie nu înseamnă nimic pen- 
tru ei, iar voi cu siguranţă nu aveţi nevoie de acceptul lor, dar... Se 
uită din nou la Emerie. Voiam să ştie. Ce aţi realizat. Că, deşi răz- 
boinicele Valkyrie nu au ceva asemănător Ritualului Sângelui, sun- 
teți la fel de instruite ca orice războinic din Illyria. 

- Cursele? întrebă Gwyn. 

-Rute diferite, spuse Azriel, din diverse curse de Calificare de-a 
lungul secolelor. 

Cassian zâmbi larg. 

-În afară de participarea la Ritualul Sângelui, sunteţi acum cât 
se poate de aproape de a fi războinice illyriene. 

Se lăsă liniştea, apoi Nesta spuse, ştergând sângele din colțul 
gurii rănite: 

- Aș prefera să fiu o Valkyrie. 

Femelele încuviinţară în şoaptă. 

Cassian râse. 

- Zeii să ne ajute! 


CAPITOLUL. GI 


Mai rămânea un singur test. 

Nu vreunul pe care i-l dăduse Cassian, decretat de războinicii 
illyrieni sau Valkyrie, ci unul pe care îl stabilise singură. 

Nesta se gândi că azi era o zi potrivită să se forţeze să coboare 
ultimele câteva sute de trepte. 

Cobori tot mai mult. 


Ele tăiaseră panglica Valkyrie şi terminaseră cursa de Calificare 
pentru Ritualul Sângelui. Dar intenționau să se antreneze în conti- 
nuare. Mai avea foarte multe lucruri de învăţat, pe care abia aştepta 
să le afle împreună cu celelalte. Cu prietenele ei. 

Cu Cassian. 

Ei schimbau pe rând dormitoarele, dormind în cel mai apropiat 
după ce făceau dragoste. Sau sex. Era o diferenţă, îşi dăduse ea 
seama. De obicei, făceau dragoste noaptea târziu sau la trezire, când 
el era leneş, atent şi zâmbitor. Făceau sex de obicei la prânz sau ale- 
ator, când era lipită de zid, întinsă pe un birou sau în poala lui, înfi- 
gându-se în el de nenumărate ori. Uneori, începea ca sex şi devenea 
ceva mai tandru şi mai intens, pe care ea îl considera dragoste. 
Câteodată, dragostea dispărea în sex frenetic. Niciodată nu ştia ce 
avea să se întâmple, motiv pentru care ea nu se mai sătura. 

Trecu de o sută de trepte. Două sute. O mie. 

Mintea îi era limpede. Avea un scop, direcţie şi concentrare. Se 
trezea în fiecare dimineaţă bucurându-se că era aici, ca să se aventu- 
reze în lume şi să vadă ce se întâmpla. Avea muzică în fiecare seară 
la slujbă, unde învățase majoritatea cântecelor şi cânta cu preote- 
sele, vocea ei răsunând alături de cea a lui Gwyn. Avea muzică de la 
Symphonia lui Cassian, pe care o folosea ori de câte ori putea. 

Şi avea muzică în inimă. O melodie formată din vocea lui 
Cassian, din râsetele lui Gwyn şi Emerie, din respiraţia ei când co- 
bora scările. 

Două mii. Trei mii. 

Nesta îşi mişca repede picioarele, păşind ferm, chiar dacă o du- 
reau muşchii. Se forța scrâşnind din dinți. 

Ceda usturimii, extenuării şi durerii. Nu le permitea să o mis- 
tuie, dar le permitea să o străbată. Nu le permitea să o cocoşeze sau 
să o împiedice. 

Ea era stânca de care se spărgeau astfel de lucruri. Cu fiecare pas 
şi respiraţie, ceda în faţa liniştirii minţii. Era următoarea fază a an- 
trenării minţii Valkyrie: să treacă de la calmul static la cel activ. Să 
îşi poată linişti mintea, să o concentreze, chiar în toiul haosului. 

Patru mii. Cinci mii. Șase mii. Liniştirea minţii deveni la fel de 
uşoară ca respiraţia. 

Nu avea să se mai lase vreodată stăpânită de ceva. Era propria 
ei stăpână. 

Şapte mii. Opt mii. Nouă mii. 

Iar această persoană care devenea zi de zi... 

Chiar ar fi putut să-i placă. 

Scările dispărură. Apoi văzu doar o uşă în faţa ei. 

Nesta se clătină, corpul său încă părând să creadă că trebuia să 
coboare în continuare, dar apucă mânerul. Deschise uşa spre apus 
şi orașul de dincolo de aceasta. 

Toate becurile luminau mai slab, dar voci vesele umpleau stră- 
zile. Nimeni nu avea să o împiedice să se aventureze în oraş, într-o 
tavernă, şi să se îmbete. Nimeni nu avea să vină să o aducă înapoi. 
Reuşise să coboare scările. Viaţa era în fața ei. 

Doar că se trezi privind în sus. Spre Casa unde o petrecere a 
Stelelor căzătoare urma să aibă loc peste o oră. Spre masculul care 
avea să fie acolo. 

Se întoarse spre oraşul minunat şi vibrant. Nimic nu părea la fel 
de vibrant precum ceea ce o aştepta deasupra. Urcuşul urma să fie 
brutal şi aproape fără sfârşit, dar, în vârf... ar fi aşteptat-o Cassian. 
Aşa cum o aştepta deja de câţiva ani. 

Nesta zâmbi. Şi începu să urce. 


zi 


Cassian, îmbrăcat în veșmintele lui elegante, stătea lângă uşa 
scărilor când ea reveni. 

Era atât de splendid, încât dacă Nesta nu ar fi gâfâit din cauza 
urcuşului, s-ar fi trezit cu respiraţia tăiată. 

În cinci paşi, Nesta traversă holul. Îi cuprinse gâtul cu braţele şi 
îl sărută. 

Ea îl sărută, iar el se destăinui, lăsând cuvintele nerostite să cir- 
cule între ei, ținând-o atât de strâns, încât inimile lor răsunară una 
în cealaltă. 

Când Nesta se retrase, cu respiraţia tăiată din cauza sărutului şi 
a tot ceea ce îi umplea inima, Cassian doar zâmbi. 

- Petrecerea deja a început, spuse el, sărutând-o pe frunte şi în- 
depărtându-se. Dar încă nu a ajuns la apogeu. 

Într-adevăr, muzica şi râsetele se auzeau de la nivelurile 
superioare. 

Cassian întinse o mână, iar Nesta o apucă fără să spună nimic, 
lăsându-l să o conducă pe hol. Când se uită la trepte şi picioarele 
părură să-i cedeze, masculul o luă în braţe. Ea îşi sprijini capul de 
pieptul lui, închizând ochii şi bucurându-se de sunetul bătăilor 
inimii lui. Toată lumea era o melodie, iar această bătaie a inimii era 
melodia principală. 

Aerul liber şi muzica plutiră în jurul ei, paharele zăngănind şi hai- 
nele foşnind, iar ea deschise din nou ochii când Cassian o lăsă jos. 

Stelele pluteau deasupra. Mii de stele. Abia îşi amintea Stelele 
Căzătoare din anul trecut. Fusese prea beată ca să îi pese. 

Dar asta, atât de sus... 

Nestei nu îi păsa că era plină de transpiraţie şi că purta hainele 
de piele în mulțimea împodobită cu bijuterii. Asta nu conta când 
ajunse pe veranda din vârful Casei şi se uită cu gura căscată la ste- 
lele ce traversau bolta cerească. Treceau în viteză, atât de aproape, 
încât unele scânteiau pe pietre, lăsând un praf strălucitor în urmă. 

Avea senzaţia vagă că în apropiere erau Cassian, Mor și Azriel, 
Feyre, Rhys şi Lucien, Elain, Varian şi Helion. Killias şi Viviane, de 
asemenea însărcinată şi strălucind de bucurie și forță. Nesta zâmbi 
în loc de salut şi îi văzu făcându-i cu ochiul, dar îi uită într-o clipă 
din cauza stelelor... 

Nu îşi dăduse seama că o asemenea frumuseţe exista în lume. Că 
s-ar fi putut simți atât de plină de uimire încât să o doară, ca şi când 
trupul ei nu ar fi putut să o includă pe toată. Şi, nu ştiu de ce, dar la- 
crimile începură să-i curgă pe faţă. 

Lumea era frumoasă, iar ea era recunoscătoare să fie prezentă. 
Să fie vie, să fie aici, să vadă asta. Întinse mâna peste balustradă, atin- 
gând o stea în zbor, iar degetele ei străluciră de praf albastru și 
verde. Ea râse, scoțând un sunet de bucurie pură şi plânse mai mult, 
pentru că bucuria era un miracol. 

- Ăsta e un sunet pe care nu am crezut că ai să-l scoţi vreodată, 
fato, spuse Amren lângă ea. 

Femela delicată era regală într-o rochie de un gri deschis, cu dia- 
mante la gât şi la încheieturile mâinilor, părul ei de obicei negru 
fiind argintat de lumina stelelor. 

Nesta îşi şterse lacrimile, întinzând praful de stele pe obraji fără 
să îi pese. Pentru un moment lung, ea înghiţi, încercând să înțeleagă 
toate lucrurile care căutau să iasă din pieptul ei. Amren doar o fixă 
cu privirea, așteptând. 

Nesta căzu într-un genunchi și îşi plecă fruntea. 

-Îmi pare rău! 

Amren scoase surprinsă un sunet, iar Nesta îşi dădu seama că se 
uitau şi alții, dar nu îi păsa. Ea îşi ținu capul plecat şi lăsă cuvintele 
să-i iasă din inimă. 

- Mi-ai oferit bunătate, respect şi timp, iar eu le-am tratat ca pe 
nimic. Mi-ai spus adevărul, iar eu nu am vrut să îl aud. Am fost in- 
vidioasă şi speriată şi prea mândră ca să recunosc asta. Dar pier- 
derea prieteniei tale este una pe care nu o suport. 

Amren nu spuse nimic, iar Nesta îşi înălță fruntea ca să o vadă 
pe femelă zâmbind, afişând o oarecare mirare. Ochii lui Amren se 
conturară argintiu, o urmă a ceea ce fuseseră cândva. 

- M-am uitat prin Casă când am sosit în urmă cu o oră. Am 
văzut ce ai făcut cu locul ăsta. 

Nesta se încruntă. Ea nu schimbase nimic. 

Amren o apucă pe Nesta de subraţ, ridicând-o. 

-Casa cântă. O aud în piatră. lar când i-am vorbit, a răspuns. 
Recunosc, mi-a dat un teanc de romane de dragoste până la urmă, 
dar... ai făcut Casa să prindă viaţă, fato. 

- Nu am făcut nimic. 

- Ai Creat Casa, spuse Amren, zâmbind din nou, buzele roşii şi 
dinţii albi lucind în întunericul strălucitor. Când ai sosit aici, ce ţi-ai 
dorit cel mai mult? 

Nesta se gândi, privind câteva stele căzând. 

- Un prieten. În sinea mea, îmi doream un prieten. 

- Aşadar, ai Creat unul. Puterea ta a însuflețit Casa cu o dorință 
tăcută născută din singurătate şi nevoie disperată. 

-Dar puterea mea creează doar lucruri îngrozitoare. Casa este 
bună, şopti Nesta. 

- Da? 

Nesta se gândi. 

-Întunericul din puţul bibliotecii - este inima Casei. 

Amren dădu aprobator din cap. 

-Şi unde este acum? 

- Nu a mai apărut de câteva săptămâni. Dar este încă acolo. Cred 
că este doar... ținut sub control. Poate faptul că eu sunt conştientă 
de asta şi că nu o judec, ajută Casa să-l controleze. 

Amren o atinse pe Nesta pe piept, în dreptul inimii. 

- Asta e cheia, nu-i aşa? Să ştii că întunericul o să rămână întot- 
deauna, dar cum alegi să îl înfrunţi, să îl stăpâneşti... Asta e partea 
importantă. Să nu îl laşi să te mistuie. Să te concentrezi la bine, la lu- 
crurile care te umplu de mirare. Ea gesticulă spre stelele care cădeau. 
Merită lupta cu întunericul, doar ca să vezi asemenea lucruri. 

Dar privirea Nestei se mută de la stele - găsind un chip cunos- 
cut în mulțime, dansând cu Mor. Râzând, cu capul pe spate. Atât de 
frumos, încât nu îl putea descrie în cuvinte. 

Amren chicoti încet. 

-Şi merită şi pentru asta. 

Nesta se uită din nou la prietena ei. Amren zâmbi, iar faţa ei de- 
veni la fel de frumoasă ca a lui Cassian când stelele plonjară cu boltă. 

- Bine ai revenit în Regatul Nopţii, Nesta Archeron! 


CAPITOLUL 62 


Primăvara se lăsă peste Velaris. Nesta primi soarele în oase şi 
inimă, lăsându-l să o încălzească. 

Ei trecuseră peste iarnă fără nicio mişcare din partea lui Briallyn 
şi a lui Beron, fără dezlănțuirea armatelor. Dar Cassian îi avertiză că 
multe armate nu atacau iarna, iar Briallyn le-ar fi pututaduna în se- 
cret. Azriel nu avea voie să se apropie la câțiva kilometri de ea, din 
cauza amenințării Coroanei, şi rapoartele trebuiau verificate de mai 
multe surse. Pe scurt, nu ştiau nimic şi nu puteau decât să aştepte. 

O stea rară şi roșie, ce traversase cerul într-o zi, nu îmbunătățise 
starea de spirit — era o prevestire rea, le auzise Nesta mormăind pe 
preotese. Cassian raportă că până şi Rhys fusese tulburat de aceasta, 
părând neobişnuit de gânditor după aceea. Dar Nesta bănuia că 
prevestirea rea nu era singurul lucru ce contribuia la seriozitatea lui 
Rhys. Feyre mai avea doar două luni de sarcină, iar ei încă nu ştiau 
cum să o salveze. 

Ea își canaliza îngrijorarea tot mai mare asupra antrenamentului 
cu preotesele. Azriel şi Cassian făceau mai multe simulări de antrena- 
ment, iar ele se mişcau ca o unitate, gândeau și luptau ca o unitate. 

Nesta se întreba uneori dacă aveau să vadă vreodată o luptă. 
Dacă aceste preotese ar fi fost vreodată dispuse să plece de aici ca să 
lupte, să înfrunte violența care ar fi putut invoca demonii devora- 
tori ai trecutului lor. Îşi dorea să treacă de simulări la o luptă reală? 
Cum ar fi afectat-o să îşi vadă prietenele ucigând sau fiind ucise? 


Regatul flăcărilor argintii 635 


Presupunea căera un ultim test. Unul pe care probabil nu urmau 
să-l dea niciodată. 

Poate că Ritualul Sângelui, despre care Cassian îi spusese că era 
la doar câteva zile distanță, începuse exact aşa: ca o cale de a iniţia 
tinerii războinici illyrieni să ucidă într-un mediu controlat, o piatră 
de hotar spre lupta reală şi nemiloasă. 

Dar prima incursiune a Nestei într-o luptă nemiloasă veni în 
forma unei scrisori. O scrisoare neîngăduitoare şi provocatoare care 
îi solicita imediat prezența. Şi pe a lui Cassian. 

Eris îi aştepta pe Nesta şi Cassian când ei sosiră într-o poiană as- 
cunsă în Mijloc. Dar Nesta nu se deranjă să facă mai mult decât să 
arunce o privire la fiul Marelui Lord, având în vedere priveliștea 
ce se înălța deasupra copacilor. Muntele sacru - muntele sub care 
Feyre, Rhys şi toţi ceilalți Mari Lorzi fuseseră prinşi de Amarantha. 
Acesta se ridica precum un val la orizont, sumbru şi arid, şi cumva 
vibrând de prezenţă. 

-Nu l-ai văzut niciodată? întrebă Eris în loc de salut, urmă- 
rindu-i privirea. 

- Nu! Ea îşi mută privirea de la vârful descurajant. De ce este 
sacru pentru tine? 

Eris ridică din umeri, iar Nesta ştia că, acum, Cassian îi monito- 
riza fiecare mișcare. 

- Ştii, sunt trei piscuri. Ăsta, muntele numit Temniţa, şi cel pe care 
brutele illyriene îl numesc Ramiel. Toate aride şi ostile celor din 
jurul lor. 

-Nu am venit pentru o lecţie de istorie, mormăi Cassian. 

Nesta îi aruncă o privire. 

- Eu am întrebat. Vreau să ştiu. 

Cassian pufni şi făcu semn din cap spre Eris, ordonându-i tăcut 
să continue. 

-Nu ştim de ce există, dar nu ţi se pare ciudat că sub două dintre 
cele trei piscuri sunt cioplite palate subterane? 

- N-aş zice că Temniţa este un palat, interveni Cassian. Întreabă-i 
pe deţinuţi. 

Eris îi schiță un zâmbet fals, dar continuă: 

- Deloc surprinzător, illyrienii nu au fost niciodată destul de cu- 
rioşi să vadă ce secrete sunt sub Ramiel. Dacă şi acesta a fost cioplit 
precum celelalte, de mâini antice. 

-Credeam că Amarantha şi-a făcut regatul la Poalele Muntelui, 
spuse Nesta. 

- O, ea l-a decorat şi ne-a pus să pretindem că am face parte din 
Regatul Coşmarurilor, dar tunelurile și holurile erau cioplite cu mult 
timp înainte. De cine, nu ştim. 

- Asta e toată lecţia de istorie pe care o suport, spuse Cassian, fă- 
cându-l pe Eris să se încrunte la el. 

Nesta îi imită gestul. Cassian doar îi făcu amuzat semn din ochi 
înainte să continue: 

- Scrisoarea ta părea să sugereze că tatăl tău făcea o mişcare. 
Zi-ne mai multe despre asta! 

- Tata a fost din nou pe continent săptămâna trecută. S-a întors 
părând normal, fără să afişeze indiferența cu ochi sticloşi a solda- 
ților mei. Nu m-a invitat să îl însoțesc şi nici nu mi-a explicat ce a 
discutat cu Briallyn. Totuşi, pot doar să presupun că se apropie 
efectele negative şi voiam să vă avertizez. Nu puteam să risc să vă 
scriu toate astea. Dar, pentru moment... pentru moment, pare că 
lumea își ţine respiraţia. 

- Pentru ce? întrebă Nesta. 

-Ca tu să găseşti Harpa. 

Nesta clipi. Şi îşi dădu seama prea târziu şi prea lent că ei nu îi 
spuseseră lui Eris că o găsiseră. Iar clipitul ei o dădu de gol. 

-O ai? întrebă Eris. 

- Are vreo importanţă? rosti nonșalant Cassian. 

- Regatul Nopţii are două obiecte de-ale Tezaurului. Aş spune că 
da. Cu asta aveau legătură toate amânările? Ca să câștigați timp 
astfel încât să aflați secretele Tezaurului şi să îi folosiți puterea în 
avantajul vostru? 

-E absurd! izbucni Nesta. Ce avem de câștigat? 

Furia clocoti în ochii lui Eris. 

-Ce avea de câştigat regele Hybernului, punând mâna pe Cazan 
şi invadând ţinuturile noastre? 

-Nu ne interesează să cucerim, Eris, spuse Cassian, încrucişân- 
du-şi braţele. Ştii asta. Şi nu o să folosim Tezaurul. 

Eris izbucni în râs. Nesta își dădu seama că nu îi credea - că era 
atât de obişnuit cu politica coruptă şi comploturile regatului său, 
încât chiar şi când i se spunea adevărul, nu credea. 

- Nu mă simt prea comod, ştiind că regatul vostru are două din- 
tre obiectele Tezaurului. El își mută privirea la Nesta. În special când 
aveți multe alte arme în arsenal. 

Nesta înțepeni, dar Cassian nici măcar nu se mișcă pe loc. 

- Rhys are planurile lui, Eris. Doar nu eşti suficient de nesăbuit 
să crezi că o să ţi le spunem pe toate, dar te asigur că nu implică fo- 
losirea Tezaurului. 

Nesta încercă să nu se holbeze la vocea calmă și amuzată a lui 
Cassian. Vocea unui curtean. Ca şi când el i-ar fi ascultat pe ea și pe 
Rhysand și ar fi imitat acea combinaţie de plictiseală şi cruzime. 
Nesta nu reuşi să oprească fiorul ce îi cobori pe coloană. Voia ca el 
să folosească vocea aia în dormitor. Voia să-i şoptească astfel la 
ureche în timp ce... 

-Aşa spui tu, zise Eris. Presupun că acum vrei Coroana. 

Părul lui strălucea precum tăciunii aprinşi în pâlcurile de 
lumină. 

Cassian rânji. 

-O să-ţi zicem când o să fie nevoie să afli. Şi o să încercăm să nu 
uităm, de data asta. 

Eris luă o scamă de pe jachetă. La centură atârna pumnalul pe 
care i-l dăruiseră Rhys şi Feyre, simplu şi banal, în comparaţie cu 
hainele lui elegante. Pumnalul ei. 

- Ai fi chiar prost să te duci direct după Briallyn. 

- Lasă eroismele brutelor, Eris, spuse Cassian. Nu vrei să rişti să 
îți tai mâinile alea frumoase. 

Eris îşi strânse puţin mâna pe biceps. Nesta îşi reținu zâmbetul. 
Cuvintele lui Cassian îşi atinseră ţinta. 

- Şi ce o să faceţi când o să aveţi toate cele trei obiecte din Tezaur? 
Fruntea lui Eris se descreţi. Nu puteţi să le distrugeţi; şi mă îndoiesc 

de faptul că ar funcționa dacă le-aţi ascunde. Având în vedere peri- 
colul care ne înconjoară, nu văd de ce nu le-aţi folosi. 

Nesta rămase tăcută, mulțumită să îl lase pe Cassian să preia 
inițiativa. 

Cassian râse încet, iar sângele Nestei reacţionă din nou la per- 
fecțiunea acestuia. El voia să se mai joace cu Eris încă puţin. În- 
tr-adevăr, Cassian întrebă calm: 

-Şi ce o să faci ca să ne opreşti? 

-Dacă nu reuşiţi să recuperaţi Coroana, riscaţi ca Briallyn să o 
folosească împotriva voastră, zise Eris simplu. Ar putea să vă facă 
să vă duşmăniţi, să vă oblige să faceţi lucruri de nedescris. Chiar să 
îi dezvăluiți unde sunt celelalte două obiecte. Și nu o să aveţi de ales, 
decât să îi spuneţi totul. El își făcea griji să nu dezvăluie alianța 
lor — de dragul lui. Ameninţi să ne expui. Nu căutați Coroana! 

- Rămâne de văzut, spuse Cassian, întruchiparea calmului im- 
perturbabil. Nesta aproape chicoti când el dădu din cap spre pum- 
nalul de la centura lui Eris. Avem metodele noastre să ne protejăm 
de Coroană. 

Nesta îşi ascunse surprinderea. Cu armele pe care le Crease ea 
împotriva Tezaurului? Nu îi spusese nimeni aşa ceva. 

Eris se încruntă. 

- Ăsta a fost planul de la bun început? Să mă cooptați, făcân- 
du-mă duşmanul tatălui meu, pentru ca apoi să folosiţi Tezaurul 
împotriva noastră? 

- Tu ai devenit duşmanul tatălui tău, spuse Cassian, schițând un 
zâmbet. Când află, mă întreb dacă o să-ţi lase câinii de vânătoare să 
te sfâşie sau o s-o facă personal. 

Eris se albi puţin la faţă. 

-Nu vrei să spui dacă află? 

Cassian nu spuse nimic, ci se arătă în continuare neutru. Nesta 
îşi reprimă îngâmfarea și făcu la fel. 

Eris îi studie. Pentru prima dată de când îl cunoscuse Nesta pe 
mascul, în ochii lui se vedea nesiguranța. 

Apoi el pomeni celălalt subiect al scrisorii, întorcându-se spre 
Nesta înainte să întrebe: 

- Şi oferta mea pentru tine? 

Niciun gram de afecţiune nu se simţea în cuvintele lui. 

Nesta îşi ridică bărbia, rânjind în sfârşit. 

-Presupun că odată ce o să avem Coroana în mâini, Regatul 
Nopţii nu o să aibă nevoie de tine, până la urmă. Şi nici eu. 

Ea ar fi putut jura că masculul Cassian îşi reprimă un râs, dar îl 
fixă cu privirea pe Eris, care înţepeni, fierbând de furie. 

- Nu-mi place să te joci cu mine, Nesta Archeron! Oferta mea 
era sinceră. Dacă rămâi cu Regatul Nopţii, rişti să te ruinezi. 

Cassian interveni ușurel: 

-Încearcă să ne trădezi, Eris, şi ai să rişti tu. 

Eris strâmbă din buze. 

- Faceţi ce vreţi! El se îndreptă, ca şi când şi-ar fi alungat emoţiile, 
chipul său devenind din nou rece şi crud. Vă jucaţi cu vieţile voastre, 
nu cu a mea. Chicoti, dând din cap spre Cassian. Şi ce dacă lumea 
pierde în război altă brută? Călătorie sprâncenată! 

Cassian zâmbi lent. 

- Mulţumesc pentru urările tale de bine, Eris! 

Şi, spunând asta, Cassian o luă pe Nesta în braţe şi se înălță spre 
cer, copacii dispărând într-o ceaţă verde, munții sacri ivindu-se în 
spatele lor. | 

Nesta se uită la chipul lui când zburară spre nord şi îl văzu pe 
Cassian zâmbind. 

-Te-ai descurcat bine, spuse ea, trecându-şi o mână peste gâtul lui. 

- Te-am imitat, recunoscu el. Cred că am privirea ucigătoare de 
duşmani, nu-i aşa? 

Nesta râse, sprijinindu-şi capul de pieptul lui. 


- Ai avut. 
Hp 


Zburară câteva ore, mulțumiți să fie singuri, plutind peste ţinut. 
Zburară încontinuu, Cassian fiind neobosit și hotărât, iar Nesta sa- 
vură să fie în braţele lui, cu el. Şi chiar dacă frigul îi intra în piele, 

când luminile Velarisului apărură la orizontul întunecat, ea regretă 
să le vadă. 

Dar el o aduse în oraş, aterizând pe unul dintre podurile peste 
Sidra. 

- M-am gândit să ne plimbăm puțin, spuse Cassian, împletindu-şi 
degetele cu ale ei. 

După atât de mult timp pe cerul liber, oamenii din jurul lor pă- 
reau să îi înghesuie. Dar Nesta dădu din cap, mergând alături de 
mascul, savurând bătăturile lui pe ale ei, frecarea firului ce îi ținea 
piatra Siphon pe dosul mâinii, căldura pe care o emana el. 

-Ce crezi că o să facă Eris? 

Nu vorbiseră despre asta în timpul zborului. 

-O să se supere şi apoi o să născocească o altă cale de a mă in- 
sulta, spuse Cassian, iar Nesta râse. El îi aruncă o privire piezișă. 
Ţi-a plăcut să mă vezi făcând pe curteanul? 

Nesta zâmbi. 

- 'Te-aş privi aşa mereu, dar a fost... incitant. Mi-a dat nişte idei. 

Ochii lui străluciră și, chiar dacă erau în văzul întregului oraș, îi 
atinse obrazul cu o mână şi o sărută pe gură. 

-Şi mie mi-a dat nişte idei, Nes, zise, şi se lipi ea, iar Nesta în- 
telese pe deplin la ce se referea. 

Ea râse şi se retrase, îndreptându-se către capătul podului. 

-Se uită oamenii. 

- Nu-mi pasă! Cassian veni din nou lângă ea, punând o mână pe 
umărul ei. Nu am ce să ascund cu tine. Vreau să ştie că am făcut sex. 

O sărută pe tâmplă, trăgând-o lângă el când merseră prin ora- 
şul aglomerat. 

O declaraţie atât de simplă şi de minunată, şi totuşi... Ea se trezi 
întrebând: 

- Îmi subminează imaginea de războinică faptul că sunt cu tine? 

- Nu! O subminează pe Feyre când este văzută cu Rhys? 

Stomacul i se strânse. Își simți pulsul în braţe şi stomac. 

- Pentru ei este diferit, se forță ea să spună când ajunseră la ca- 
pătul podului şi cotiră spre aleea din lungul docului de lângă râu. 

Cassian întrebă prudent: 

- De ce? 

Nesta se concentră la râul strălucitor, vibrant cu nuanțele 
apusului. 

- Pentru că ei sunt parteneri. 

La tăcerea lui deplină, Nesta îşi dădu seama ce urma să zică el. 
Se opri din nou, pregătindu-se pentru asta. 

Chipul lui Cassian era complet inexpresiv când spuse: 

-Iar noi nu suntem? 

Nesta nu spuse nimic. 

Fl râse. 

- Pentru că ei sunt parteneri, iar tu nu vrei ca noi să fim. 

-Cuvântul acela nu înseamnă nimic pentru mine, Cassian, spuse 
ea răguşită când încercă să nu fie auzită de oamenii care treceau pe 
acolo. Înseamnă ceva pentru voi toți, dar, pentru o mare parte din 
viața mea, expresia „soţ şi soție“ a fost de ajuns. „Partener“ este doar 
un cuvânt. 

- Asta e o prostie. 

Când abia începu să meargă din nou de-a lungul râului, el o 
întrebă: 

- De ce te temi? 

-Nu mă tem. 

- Ce te-a speriat? Doar să fii văzută aşa în public cu mine? 

Da. O sărutase şi îşi dăduse seama că, în curând, trebuia să re- 
vină în lumea asta aglomerată din jurul lor şi să plece din Casă, 
iar ea nu ştia ce avea să facă atunci. Ce avea să însemne asta pentru 
ei. Dacă ar fi plonjat din nou în acel loc întunecat pe care îl ocu- 
pase înainte. 

Târându-l cu ea. 

- Nesta! Vorbeşte-mi! 

Ea îi întâlni privirea, dar nu deschise gura. 

Ochii lui Cassian străluciră. 

- Spune-o! 

Ea refuză. 

- Spune-o, Nesta! 

-Nu ştiu despre ce vorbeşti. 

- Întreabă-mă de ce am dispărut aproape o săptămână după 
Solstițiu. De ce a trebuit brusc să fac o inspecţie chiar după o 
sărbătoare. 

Nesta tăcu. 

- Am făcut-o pentru că m-am trezit în dimineaţa următoare şi 
tot ce voiam să fac era să ţi-o trag o săptămână întreagă. Şi am ştiut 
ce înseamnă asta, ce s-a întâmplat, chiar dacă tu nu ai ştiut, iar eu 
nu am vrut să te sperii. Nu erai pregătită pentru adevăr - nu încă. 

Ei i se uscă gura. 

- Spune-o! strigă Cassian. 

Oamenii îi ocoliră. Unii se întoarseră de-a dreptul din drum. 

- Nu! 

Chipul lui se umplu de furie, deşi vocea i se calmă. 

- Spune-o! 

Nu putea. Nu înainte să îi fi ordonat să o facă şi, cu siguranţă, nu 
acum. Nu voia să-l lase să câștige așa. 

- Spune ce am presupus din clipa în care ne-am întâlnit, şopti el. 
Ce am ştiut de prima dată când te-am sărutat. Ce a devenit indes- 
tructibil între noi în noaptea Solstiţiului. 

Nu voia să o facă. 

-Sunt partenerul tău, la naiba! strigă Cassian, destul de tare 
încât să audă oamenii din partea cealaltă a râului. Tu eşti partenera 
mea! De ce te mai împotriveşti? 

Ea lăsă adevărul, exprimat în sfârşit, să o cuprindă. 

-De Solstițiu mi-ai promis că o să fim împreună pentru tot- 
deauna, spuse el, şi vocea i se sparse. De ce un singur cuvânt te des- 
curajează atât de mult? 

- Deoarece cu un singur cuvânt, ultima mea fărâmă de umani- 
tate dispare! Ei nu îi păsa cine îi vedea sau auzea. Cu un singur cu- 
vânt stupid, nu mai sunt om în niciun fel. Sunt unul dintre voi! 

El clipi. 

-Credeam că vrei să fii una dintre noi. 

- Nu ştiu ce vreau. Nu am avut de ales. 

- Ei, bine, nici eu nu am avut de ales decât să fiu legat de tine. 

Afirmația lui o lovi. 

„Legat.“ 

El inspiră. 

- Am folosit un cuvânt nepotrivit. 

- Dar este adevărat, nu? 

- Nu! Eram nervos - nu este adevărat. 

- De ce? Prietenii tăi m-au văzut aşa cum sunt. Ceea ce sunt. Le- 
gătura dintre parteneri te-a orbit. De câte ori te-au avertizat să stai 
departe de mine, Cassian? 

Ea râse cu răceală. 

„Legat.“ 

Vorbele o chemară, tăioase ca nişte cuțite, implorând-o să apuce 
una şi să o înfigă în pieptul lui. Să îl rănească la fel de mult cum o 
rănise pe ea acel singur cuvânt. Să îl facă să sângereze. 

Dar, dacă făcea asta, dacă îl rănea... Nu putea să o facă. Nu îşi 
permise să o facă. 

-Nu am spus-o ca... insistă Cassian. 

-Îmi cer favoarea, spuse ea. 

El înțepeni, încruntându-se, apoi căscă ochii. 

- Orice... 

- Vreau să pleci. Du-te la Casa Vântului în noaptea asta. Să nu-mi 
vorbeşti până ce nu vin eu la tine sau până trece o săptămână. 
Oricare se întâmplă prima dată. Nu-mi pasă! 

Până s-ar fi stăpânit suficient încât să nu îl rănească, să nu mai 
simtă vechiul îndemn de a lovi şi de a mutila înainte să fie rănită. 

Cassian se înclină spre ea, dar se crispă, arcuindu-și spatele, ca şi 
când tatuajul înțelegerii lor de pe spate l-ar fi ars. 

- Pleacă! îi porunci ea. 

El înghiţi în sec, căscând ochii. Luptând cu puterea târgului cu 
fiecare suflare. 

Dar se întoarse, bătaia aripilor răsunând când se înălță pe cerul 
de deasupra râului. 

Nesta rămase pe chei când spinarea o furnică şi îşi dădu seama 
că tatuajul ei dispăruse. 

Emerie era la masa ei de bucătărie când Nesta apăru la uşa din 
spate. Mor o teleportase aici fără să pună vreo întrebare, fără ca 
măcar să îi arunce o privire dezaprobatoare. Totuşi, Nestei nu îi mai 
păsa de asta. 

Era doar recunoscătoare că femela apăruse - foarte probabil tri- 
misă de Cassian. Nu îi păsa nici de asta. 

Nesta făcu doi paşi în magazinul lui Emerie înainte să se prăbu- 
şească și să plângă. 

Abia observă ce se întâmplă. Cum Emerie o aşeză pe un scaun, 
cum rosti cuvintele, explicându-i ce vorbise cu Cassian, ce îi fă- 
cuse ea. 

O bătaie se auzi în uşă o oră mai târziu, iar Nesta se opri din 
plâns când văzu cine stătea acolo. 

Gwyn îşi aruncă braţele în jurul Nestei. 

- Am auzit că s-ar putea să ai nevoie de noi. 

Nesta fu atât de uluită să o vadă pe preoteasă, încât o îmbrăţişă 
şi ea. 

Mor, aflată la un pas în spate, dădu îngrijorată din cap, apoi 
dispăru. 

Emerie fu singura care îi spuse lui Gwyn: 

-Nu pot să cred că ai părăsit biblioteca! 

Gwyn o mângâie pe Nesta pe cap. 

- Unele lucruri sunt mai importante decât frica. Ea îşi drese gla- 
sul. Dar te rog să nu-mi aminteşti prea mult. Sunt atât de neliniştită, 
încât chiar cred că aş putea să vomit. 

Chiar și Nesta zâmbi auzind asta. 

Cele două prietene se agitară în jurul ei, stând la masa din bu- 
cătărie şi bând cacao fierbinte - un dar întârziat de Solstiţiu pentru 
Emerie de la Nesta, furat din cămara Casei. Luară cina, apoi de- 
sertul şi discutară despre ultimele romane. Vorbiră despre tot şi des- 
pre nimic până târziu în noapte. 

Doar când pe Nesta o usturară ochii de epuizare şi trupul i se 
moleşi urcară la etaj. Deasupra prăvăliei erau trei dormitoare, toate 
imaculate și simple, iar Nesta se schimbă fără să stea pe gânduri în 
cămaşa de noapte pe care i-o dăduse Emerie. 

Avea să vorbească a doua zi cu el. Momentan, trebuia să 
doarmă, în siguranţă cu prietenele în jurul ei, şi a doua zi, să dis- 
cute cu Cassian. 

Voia să îi explice totul - de ce dăduse înapoi, de ce situaţia o spe- 
riase, acest pas următor în necunoscut. Viaţa de dincolo de el. Voia 
să se scuze pentru că folosise târgul ca să îl alunge, şi nu ar fi înce- 
tat să se scuze până ce masculul nu ar fi zâmbit din nou. 

Poate că viitorul nu trebuia să fie atât de planificat - putea să tră- 
iască pur şi simplu câte o zi pe rând. Cât timp îl avea pe Cassian 
lângă ea şi pe prietenele ei, putea să o facă. Putea să înfrunte situația. 
Ei nu ar fi lăsat-o să cadă din nou în acel puț. Cassian nu ar fi lăsat-o 
niciodată să mai cadă. 

Dar dacă ar fi căzut... ar fi aşteptat-o iarăşi afară. Cu mâna întinsă. 
Nu merita asta, dar îşi dorea să-și dea silința să fie vrednică de el. 

Nesta adormi cu acel gând în minte, simțind cum i se lua o piatră 
de pe inimă. 

A doua zi urma să-i spună totul lui Cassian. A doua zi, viaţa ei 


avea să înceapă. 


Mirosul unui mascul îi umplu camera. Nu era al lui Cassian. Şi 
nici al lui Rhys sau al lui Azriel. 

Era plin de ură, iar Nesta tresări când auzi un râs răguşit. Pe hol, 
Gwyn ţipă - apoi tăcu. 

În întuneric, nu putea vedea nimic și bâjbâi după puterea din ea, 
după cuțitul de lângă pat... 

Ceva rece și umed i se lipi de faţă. 

Îi făcu nările să o usture, ameţind-o. 

Întunericul se strecură, iar ea leșină. 


CAPITOLUL 63 


Târgul Nestei îi ceruse ca el să plece la Casa Vântului peste noapte. 

Şi, ca el să-i vorbească doar dacă îi vorbea ea, sau după o 
săptămână. 

Reguli destul de uşor de evitat. Cassian își propuse să o înveţe să 
îşi exprime dorinţele cu puţin mai multă istețime. 

Cassian aşteptă să treacă noaptea cerută, apoi îl căută pe Rhys la 
răsărit, rugându-şi fratele să îl teleporteze în Raiul Vântului. Mor îl 
informase fără tragere de inimă că ea o adusese acolo pe Nesta cu o 
zi în urmă. Voia să pună capăt conflictului cu Nesta, într-un fel sau 
altul. Niciodată nu îl speriase legătura dintre parteneri sau că Nesta 
era a lui. Ghicise că erau meniţi să fie parteneri înainte să o fi trans- 
format Cazanul. 

Singurul lucru care îl speria era că Nesta ar fi putut să respingă 
legătura. Că l-ar fi urât pentru asta şi s-ar fi opus furioasă. Văzuse 
adevărul în ochii ei la Solstiţiu, când legătura dintre parteneri fu- 
sese ca un fir de aur între sufletele lor, dar ea tot ezitase. Şi, cu o zi 
în urmă, îşi pierduse cumpătul şi... Intenţiona să înceapă a doua 
rundă a certurilor, obligând-o să îi spună acel singur cuvânt, ca el să 
poată spune restul. 

Scuzele, declaraţia pe care mai trebuia să o facă - toate astea. 

El le mirosi pe Nesta și pe Gwyn la ușa din spate a lui Emerie, 
când bătu la uşă. Faptul că Gwyn se aventurase în afara bibliotecii 

ca să o liniştească pe Nesta îl emoţionă dincolo de cuvinte. Deşi se 
ruşină că el fusese cauza. 

Dar, lângă Cassian, Rhys se albi brusc la față. 

- Ele nu sunt aici. 

Cassian nu aşteptă înainte să intre în prăvălie, spărgând încuie- 
toarea uşii lui Emerie. Dacă cineva le rănise sau le răpise... 

Nu era nimeni în camera confortabilă din spate. Dar... brusc 
simţi mirosul unor masculi în camera asta, ca şi când ei s-ar fi tele- 
portat direct înăuntru. 

Illyrienii nu aveau astfel de magie. 

În afară de o singură noapte, când illyrienii aveau o putere antică 
şi sălbatică. 

- Nu! El urcă în fugă scările, treptele pline de mirosurile mascu- 
lilor şi frica femelelor. 

Găsi mai întâi camera Nestei. 

Ea se luptase. Patul fusese împins în partea cealaltă a camerei, 
noptiera răsturnată și sângele - de mascul, după miros - băltea pe 
podea. Dar mirosul acru al unei alifii de dormit zăbovi, suficient cât 
să doboare un cal. 

În mintea lui se făcu liniște. Camerele lui Emerie şi Gwyn erau 
la fel. Prezentau semne de luptă, dar femelele erau absente. 

Frica se iți şi înflori atât de puternic, încât el abia mai reuşi să 
respire. Era un mesaj adresat femelelor, pentru că se credeau răz- 
boinice, dar şi lui, pentru că le învăţa, pentru sfidarea ierarhiilor şi 
a regulilor arhaice illyriene. 

Rhys veni lângă el, palid la față şi la fel de îngrozit. 

- Devlon tocmai a confirmat totul. Ritualul Sângelui a început la 
miezul nopții. 

Iar Gwyn, Emerie şi Nesta fuseseră răpite din paturile lor ca să 
participe la acesta. 


PARTEA A PATRA 


ATABAXIA 


CAPITOLUL 64 


Cineva îi turnase nisip în gură şi o lovise cu un ciocan în cap. 

Aparent, încă o lovea. 

Nesta îşi dezlipi limba de dinţi, înghițind de câteva ori ca să-și 
umezească un pic gura. Capul care o durea... 

Mirosurile o loviră. Masculine, diferite şi atât de multe... 

Sub picioarele goale, simțea pământul tare şi rece, iar acele de 
pin o înțepau prin materialul subţire al cămăşii de noapte. Vântul 
aspru, care îi îngheţa sângele, purta toate mirosurile masculilor 
peste un val de zăpadă, pini şi praf... 

Nesta deschise ochii. Spatele lat al unui mascul îi umplu câmpul 
vizual, în mare parte ascuns de o pereche de aripi. Aripi legate. 

Cu ochii minţii, văzu imaginile de seara trecută: masculii care o 
apucaseră, cum se luptase până când ei îi lipiseră pe faţă ceva care 
o făcuse să leşine, auzindu-le pe Gwyn şi Emerie ţipând... 

Nesta se ridică brusc. 

Priveliştea era mai groaznică decât se așteptase. Mult mai 
groaznică. 

Lent şi în linişte, se roti pe loc. Războinici illyrieni inconştienţi 
zăceau în jurul ei. În spatele şi la capul ei. La picioarele ei goale. 
Mai mulţi o înconjurau, cel puţin două sute, împrăștiați printre 
pinii înalți. 

Ritualul Sângelui. 

Probabil că se trezise înaintea celorlalți deoarece era Creată. 
Diferită. 

Nesta se concentră lăuntric spre locul în care se odihnea acea 
putere îngrozitoare şi veche, și nu găsi nimic. Ca şi când puțul ar fi 
fost secat, iar marea s-ar fi retras. 

Vrăjile Ritualului Sângelui blocau magia. Puterile ei deveni- 
seră inutile. 

Ştia că nu tremura doar din cauza frigului. Timpul pe care-l avea 
la dispoziție s-ar fi scurs imediat. Ceilalți aveau să se trezească în 
curând. 

Şi să o găsească printre ei, doar în cămașa de noapte. Fără arme. 

Trebuia să se miște. Trebuia să le găsească pe Emerie și pe Gwyn 
în mulțimea asta nesfârşită de trupuri. Asta dacă nu cumva fuseseră 
aruncate în altă parte. 

Cassian, Rhysand şi Azriel fuseseră lăsaţi în locuri diferite, îşi 
aminti ea. Îşi petrecuseră câteva zile făcându-și loc ucigând 
printre războinicii setoşi de sânge şi bestiile ce cutreierau 
ținuturile. Dar se găsiseră cumva şi urcaseră pe Ramiel, muntele 
sacru, și câştigaseră Ritualul. 

Ea ar fi fost norocoasă dacă doar ar fi plecat de aici. 

Reuşind să respire, Nesta se ridică în picioare. Departe de scutul 
pe care-l creau trupurile războinicilor, frigul o izbi, lăsând-o aproape 
fără suflare. Tremură și mai intens. 

Îi trebuia ceva mai cald. Avea nevoie de încălțări. Trebuia să îşi 
facă o armă. 

Nesta se uită la soarele apos, ca şi când i-ar fi spus încotro să o 
apuce ca să îşi găsească prietenele. Dar lumina îi răni retina, in- 
tensificându-i durerea de cap. Copaci - trebuia să găsească partea 
cu muşchi a copacilor, aşa îi spusese Cassian. Nordul avea să fie 
într-acolo. 

Cel mai apropiat copac se înălța cam la o distanţă de douăzeci de 
paşi şi zece trupuri. Din ce vedea, nu era acoperit de niciun muşchi. 

Aşadar, trebuia să găsească un punct mai înalt şi să studieze te- 
renul. Să vadă unde se contura Ramiel şi dacă putea să zărească 
vărsătoarea. 

Dar avea nevoie de haine, arme şi mâncare, și trebuia să le gă- 
sească pe Gwyn şi pe Emerie și o..., pe toți zeii... 

Nesta își acoperi gura cu o mână ca să nu mai expire zgomotos. 
Trebuia să se miște. 

Dar cineva deja o făcuse. 

Foşnetul aripilor îl dăduse de gol. Nesta se întoarse. 

La treizeci de metri distanță, separat de ea de marea de trupuri 
adormite, stătea o bestie de mascul. 

Nu îl cunoștea, dar recunoscu licărul din ochiul lui. Intenţia de 
prădător şi amuzamentul crud. Își dădu seama ce însemna privirea 
coborâtă la cămașa ei de noapte, la sfârcurile întărite din cauza fri- 
gului, la picioarele goale. 

Frica îi străbătu corpul ca un acid fierbinte. 

Niciunul dintre ceilalți nu se agită. Măcar atât... Dar masculul 
acesta... 

Fl se uită la stânga - doar o clipă. Nesta îi urmări privirea, iar 
respiraţia i se poticni. Înfipt într-un trunchi de copac, strălucind pu- 
ţin, era un cuțit. 

Imposibil! Era împotriva regulilor să ai arme când participai la 
Ritualul Sângelui. Ştiuse masculul că ea era acolo sau doar îl zărise 
înaintea ei? 

Nu conta. Conta doar că acesta exista. Și că era singura armă din 
preajmă. 

Putea să fugă; să îl lase să se aplece spre cuțit și să fugă în direcția 
opusă, şi să se roage să nu o urmărească. 

Sau ar fi putut să încerce să ajungă la cuțit înaintea lui, apoi... Nu 
ştia ce ar fi făcut pe urmă. Dar se afla pe un câmp cu războinici 
adormiţi, care aveau să se trezească în curând, iar dacă ar fi găsit-o 
neînarmată şi lipsită de apărare... 


Nesta fugi. 

Cassian nu putea respira. 

Trecuseră deja multe minute de când nu reuşise să respire sau să 
vorbească. Ai lui sosiseră și îl înconjuraseră cu toții în dormitorul 

distrus din casa lui Emerie. Fi vorbeau, Azriel cu o oarecare stăruință, 
dar Cassian nu îl auzea; nu auzi nimic în afară de vuietul din mintea 
sa înainte să deschidă gura, fără să se adreseze cuiva anume: 

- Mă duc după ele. 

Se lăsă liniștea, iar masculul se întoarse ca să îi găsească pe toți 
uitându-se la el, palizi şi cu ochii mari. 

Cassian atinse pietrele Siphon de pe dosul mâinilor, iar cele ră- 
mase îi apărură pe umeri, genunchi şi piept. El dădu din cap 
spre Rhys. 

- Teleportează-mă la ea! Az, tu găseşte-le pe Emerie şi pe Gwyn! 

Rhys nu se mişcă un centimetru. 

- Ştii legile, Cass. 

-La naiba cu legile! 

-Ce legi? întrebă Feyre. 

- Spune-i! îi ordonă Rhys, noaptea rotindu-se în jurul aripilor 
lui. Cassian se enervă. Spune-i, Cassian! 

Ticălosul folosise dominanţa inerentă cu el. Cassian zise prin- 
tre dinți: 

-Oricine retrage un războinic din Ritualul Sângelui este căutat 
şi executat. Împreună cu războinicul care este alungat, cu dezo- 
noare, din Ritual. 

Feyre își frecă fața. 

- Deci Nesta, Emerie şi Gwyn trebuie să rămână la Ritual. 

-Nici măcar eu nu pot încălca regulile, spuse Rhys puţin mai 
blând. Indiferent cât de mult aş vrea să o fac, adăugă el, punând 
mâna pe umărul lui Cassian. 

Lui Cassian i se întoarse stomacul. Nesta şi prietenele ei - prie- 
tenele lui — erau la Ritual. Iar el nu putea interveni fără să îi con- 
damne pe toți. Îi tremurau mâinile. 

-Şi ce? Stăm degeaba o săptămână şi aşteptăm? Ideea era 
respingătoare. 

Feyre îl apucă de mâna care tremura, strângându-i-o puternic. 

- Cassian, nu ne-ai ascultat deloc când am ajuns cu toții aici? 

Nu. Abia dacă auzise ceva. 

-Spionii mei au aflat că Briallyn l-a prins pe Eris, zise Azriel în- 
cordat. I-a trimis pe soldaţii lui rămaşi după el, în timp ce era la vână- 
toare cu câinii. Ei l-au luat şi, cumva, au fost teleportaţi cu toţii înapoi 
la palatul lui Briallyn. Presupun că mulțumită puterii lui Koschei. 

-Nu-mi pasă! Cassian se îndreptă spre uşă. Chiar dacă... La 
naiba! Nu el fusese cel care îi spusese lui Rhys să nu se ducă după 
acei soldați? Să îi lase în pace? Fusese un prost. Ignorase un inamic 
înarmat şi uitase. Dar, din partea lui, Eris putea să putrezească. 

- Trebuie să îl eliberăm, zise Az. 

- Noi? întrebă Cassian brusc. 

Rhys se apropie de Azriel, iar Feyre veni lângă el, formând un 
zid înspăimântător. 

- Noi nu putem merge, spuse Feyre, dând din cap spre Rhys. Nu 
avea nevoie de nicio explicaţie: cu bebeluşul care trebuia să se nască 
în mai puțin de două luni, Feyre nu risca nimic. Dar Rhys... 

Cassian îşi provocă Marele Lord: 

- Tu poţi să intri şi să ieşi într-o oră. 

-Nu pot să mă duc. Furtuni nocturne se învolburară în ochii 
lui Rhys. 

- Ba da, poţi! spuse Cassian, furia înălțându-se ca un val ce ar fi 
măturat totul în cale. Tu... 

- Nu pot. 

Agonie pură şi curată şi frica se întipăriră pe chipul lui Rhys. 
Feyre îşi împleti degetele tatuate cu ale lui Rhys. 

-De ce? întrebă Amren deodată. 

Rhys se uită la tatuajul de pe degetele lui Feyre, împletite cu ale 
lui, şi înghiţi în sec. Feyre răspunse în locul lui. 

- Am făcut o înţelegere. După război. Să... părăsim lumea asta 
doar împreună. 

Amren începu să își maseze tâmplele, mormăind o rugăciune 
pentru sănătatea mintală. 

- Aţi făcut o înţelegere să muriţi împreună? întrebă Azriel. 

- Proştilor! rosti furioasă Amren. Proști romantici și idealişti! 
Rhys îşi îndreptă ochii trişti spre ea. 

Cassian nu reuşi să expire. Az rămase nemișcat ca o statuie. 

- Dacă Rhys moare, spuse răguşită Feyre, frica strălucind în ochii 
ei, mor și eu. Îşi atinse cu degetele pântecul rotunjit. Şi bebeluşul 
ar muri. 

-Iar dacă tu mori, Feyre, zise încet Azriel, moare şi Rhys. 

Cuvintele răsunară goale şi reci ca un dangăt al morţii. Dacă 
Feyre nu supraviețuia travaliului... 

Genunchii lui Cassian amenințară să cedeze. Chipul lui Rhys 
era încordat de suferință. 

- Niciodată nu am crezut că o să ajugem la asta, spuse încet Rhys. 

Amren își masă din nou tâmplele. 

- Putem discuta prostia asta mai târziu. Feyre se încruntă la ea, 
iar Amren se încruntă la rândul ei înainte să îi spună lui Cassian: tu 
şi Azriel trebuie să îl recuperaţi pe Eris. 

-De ce nu o faci tu? 

Feyre îşi strânse nasul cu degetele. 

- Deoarece Amren este... 

- Lipsită de puteri! se răsti Amren. Poţi să o spui, fato! 

Feyre tresări. 

-Mor a plecat spre Vallahan în dimineața asta şi este în afara 
razei de acțiune a magiei daemati. Az nu poate intra singur. Avem 
nevoie de tine, Cassian. 

Cassian rămase nemișcat. Ei așteptară pur și simplu. 

Ca Nesta să participe la Ritualul Sângelui, să riște toate ororile şi 
suferința în timp ce el pleca pentru a-l salva pe nenorocitul de Eris... 

- Lăsaţi-l să moară! 

-Oricât de tentant ar fi, spuse Feyre, el prezintă un mare pericol 
pentru noi în mâinile lui Briallyn. Dacă este sub influența Coroanei, 
o să dezvăluie tot ce ştie. Ce ştie, mai exact, despre noi? îl întrebă 
pe Cassian. 

- Prea multe. Cassian îşi drese glasul. Prin sporovăiala lor, prin 
nevoia de a-l impulsiona pe Eris, dezvăluise prea multe. Îl îngrijora 
ce o să facem cu Nesta ca o putere a Regatului Nopţii şi cu toate cele 
trei obiecte ale Tezaurului Groazei la dispoziția noastră. Credea că 
Regatul Nopţii s-ar putea să se întoarcă împotriva lui şi să încerce 
într-un fel să preia puterea. 

- Poate că pumnalul Creat pe care i l-am dat o să-i ofere imuni- 
tate față de Coroană, zise Feyre optimistă. Dacă îl are asupra lui, 
dacă ei nu l-au dezarmat, l-ar putea proteja de alt obiect Creat. 

-Dar nu ştim asta, replică Rhys. Și tot ar fi sub influenţa lui 
Briallyn. Ea ar putea să simtă pumnalul, iar acesta ar putea să-i 
răspundă. 

-Şi sunt destule alte metode de a-l face să vorbească, adăugă Az 
misterios. 

- Trebuie să plecaţi acum, interveni Amren. Ea se întoarse spre 
Feyre şi Rhys. Noi o să ne întoarcem în Velaris şi o să avem o discuţie 
frumoasă şi lungă despre înțelegerea voastră. 

Cassian nu se deranjă să citească expresiile lui Feyre şi Rhys 
când se uită spre mica fereastră şi sălbăticia de dincolo de ea, ca şi 
când ar fi putut să o vadă pe Nesta acolo. 

El îşi invocă armura, solzii complicaţi şi plăcile fixându-i-se cu o 
familiaritate liniştitoare pe corp. 

- Am instruit-o bine pe Nesta. Pe toate le-am instruit bine, spuse 
Cassian înghițind. Dacă cineva poate să supravieţuiască Ritualului 
Sângelui, ele sunt, adăugă în linişte, când Az își atinse pietrele Siphon, 
iar armura lui apăru. 

Dacă s-ar fi putut găsi una pe cealaltă. 


Hp 


Nesta o luă la fugă spre copacul în care era înfipt cuțitul, mas- 
culul pornind după doar o clipă. 

El se împiedică de trupurile împrăștiate, dar Nesta își ţinu ge- 
nunchii ridicaţi, ca la exerciţiile pentru picioare pe care le făcuse cu 
scara de pe pământ şi de parcă acele trupuri ar fi fost treptele de 
sfoară ce trebuiau evitate. Memoria mușchilor intră în funcție; abia 
se uită la membrele încâlcite când se îndreptă spre copac. Dar, 
recăpătându-şi echilibrul, masculul se apropie rapid. 

Probabil că cineva lăsase arma acolo, fie la adăpostul întuneri- 
cului din seara precedentă, fie în urmă cu câteva săptămâni. Ritualul 

Sângelui era destul de sălbatic fără arme reale - doar cu acelea im- 
provizate de participanți - dar cu o armă adevărată de oțel... 

Masculul era mai înalt cu cincisprezece centimetri şi cu cinci- 
zeci de kilograme mai greu decât ea. În luptă directă, ar fi avut toate 
avantajele. Dar dacă ea ar fi reușit să ajungă la cuțit... 

Nesta trecu de trupuri, mişcându-şi repede picioarele când alergă 
ultimii câțiva metri spre trunchiul copacului, cu mâna întinsă. Atinse 
mânerul cuțitului... 

Masculul intră în ea cu toată forța unui războinic illyrian matur. 

Din cauza impactului, rămase fără aer când căzură amândoi, 
peste marginea dealului, în partea cealaltă a copacului. 

Se rostogoliră spre albia râului, aflat la trezeci de metri dedesubt, 
rotindu-se în timp ce se înclinară pe panta dealului. Pietrele şi frun- 
zele se crăpară şi o zgâriară, aripile pocnind deasupra şi dedesubtul 
ei, părul biciuindu-i fața când căută cu mâinile să se apuce de ceva... 

Nesta se izbi atât de puternic în albia râului, încât o duru spa- 
tele, masculul aterizând deasupra ei, făcând aerul rămas să îi iasă 
din plămâni. 

Aripile lui zvâcniră, dar el nu se mişcă. 

Nesta deschise ochii ca să se trezească, uitându-se în ochii lui goi, 
cu mâna pe pumnalul pe care i-l înfipsese în gât, udă de sânge cald. 

Mormăind, Nesta îl rostogoli de pe ea. Lăsă pumnalul în gâtul 
lui, sângele curgând încă din rană. Cuţitul îi intrase până la ceafă. 

Scuipă o gură de sânge pe pietrele uscate. Cămașa de noapte era 
plină de sânge şi praf, pielea usturând-o din cauza zgârieturilor. Dar 
era în viață. lar masculul nu era. 

Nesta îşi permise să inspire lent pe nas, numărând până la şase. 
Îşi ținu respiraţia, apoi expiră lent. Mai făcu exerciţiul de respiraţie 
de două ori. Își evaluă starea de sănătate, de la durerea de cap până 
la picioarele rănite. Respiră din nou. 

După ce mintea i se linişti, Nesta scoase cuțitul din gâtul mas- 
culului și apoi îl dezbrăcă de tot, luându-i inclusiv cizmele. Se îm- 
brăcă cu un calm eficient, scoțându-şi cămaşa de noapte însângerată 
şi aruncând-o pe fața masculului, într-un simulacru de giulgiu 

mortuar, după care-şi atârnă cuțitul la centura pe care o strânse la 

maximum. Hainele îi erau largi, iar cizmele prea mari ar fi putut 

să-i dea bătăi de cap, dar era mai bine decât în cămaşa de noapte. 
Apoi plecă în căutarea prietenelor ei. 


CAPITOLUL 65 


Nesta escaladă partea opusă a văii, dar nu găsi niciun războinic 
pe pământul de dincolo. În spate, într-o viroagă, ceilalți încă dor- 
meau. Nici urmă de Emerie sau de Gwyn printre ei. Nu era niciun 
semn care să indice unde ar fi putut fi. 

Într-o noapte, când stăteau întinși în pat, transpirați şi epuizați, 
Cassian îi spusese că erau trei vărsători pentru Ritual - una în nord, 
una în vest şi una în sud. Prietenele ei trebuiau să fie în celelalte, fie 
împreună, fie câte una în fiecare. La trezire, aveau să fie îngrozite. 

Gwyn... 

Nesta refuză să se gândească la asta când se grăbi, printre pini, 
îndepărtându-se de războinicii adormiţi, înainte să găsească un 
copac înalt. Se cățără, seva acoperindu-i repede degetele, iar când 
trecu de coroană... 

Ramiel ar fi putut la fel de bine să fie dincolo de un ocean. Se 
ivea direct înainte, cu doi munți şi o pădure mare, şi zeii mai ştiau 
ce altceva mai putea fi între ea şi pantele aride. Arăta ca în tabloul 
lui Feyre. Se uită la soare, apoi la trunchiul de dedesubt, căutând 
nişte muşchi. Acolo - chiar sub piciorul stâng. 

Ramiel era la est. Deci ea fusese aruncată în vest, iar celelalte... 

Trebuia să aleagă ori nordul, ori sudul. Sau era mai bine să se în- 
drepte spre munte şi să spere că le găsea pe drum? 

Încercă să îşi aducă aminte vreun sfat pe care i l-ar fi putut da 
Cassian. Cassian... Poate că el venea deja să o salveze. 


Regatul flăcărilor argintii 661 


Dar mica speranță din pieptul ei dispăru. Masculul nu o putea 
salva. Îi spusese personal de legile care interziceau un asemenea 
lucru. Ar fi fost executat, la fel şi ea. Nici măcar Rhysand și Feyre nu 
puteau să modifice legile. 

Cassian nu venea să o salveze. Nimeni nu venea să o salveze pe 
ea, pe Emerie sau pe Gwyn. 

Nesta îşi îndoi degetele, dezmorțindu-le după ce stătuse nemiş- 
cată atâta vreme. Înjură încet, văzând sângele ce se prelinse din câ- 
teva tăieturi mici de pe mâini. 

Ar fi trebuit să se vindece până acum. Dar, aparent, magia care 
limita Ritualul anula orice magie de vindecare din sângele unui 
spiriduş. Inclusiv pe a ei. 

Orice rană putea fi fatală. S-ar fi vindecat într-un ritm uman, de 
muritor. Nesta respiră din nou lent ca să se calmeze. Putea face asta. 
Avea să o facă. 

Trebuia să se salveze şi să-şi salveze şi prietenele. 

Ţipete răsunară la mare distanță în urma ei. Ceilalţi se trezeau. 
Înjurând, Nesta cobori repede din copac, scoarţa şi acele de pin li- 
pindu-se de mâinile pline de sevă. Trebuia să aleagă o direcţie şi să 
alerge odată ajunsă jos. 

Țipetele începură să accentueze strigătele din spatele ei. 

Se uită înapoi, asigurându-se că nu o ajungea nimeni din urmă. 
Iar când făcu asta, zări un licăr de lumină la brăţara împletită de la 
încheietura mâinii. De la micul talisman din mijloc, care scânteia în 
razele soarelui. 

Nu - strălucea. 

Nesta trecu vârful unui deget peste talismanul ce îi bâzâi pe 
piele. O cuprinse groaza - o furnicătură la ceafă, ca şi când o voce 
ar fi şoptit; „Grăbeşte-te!“ 

Nesta se întoarse ca să vadă mai bine în soare, dar lumina din ta- 
lisman dispăru. Se roti spre nord şi talismanul străluci din nou. 

Ridicând din sprâncene, înclină braţul spre Est: nimic. Spre Sud: 
doar o mică strălucire. Nicio senzaţie de stringenţă, de panică. Dar 
spre Nord... Talismanul lumină şi o cuprinse iarăşi groaza. 

Nesta inspiră, amintindu-și seara petrecută în Casă, când făcu- 
seră brăţările. Amintindu-şi dorinţa pusă: „Curajul să ieşim în lume 
când suntem pregătite, dar să putem găsi întotdeauna calea de în- 
toarcere la noi. Indiferent de situaţie“. 

Ea Crease talismanele. Le transformase în faruri. Şi oricare din- 
tre prietenele ei care se afla spre Sud nu era nici pe departe într-un 
pericol la fel de mare ca aceea din Nord. 

În acea direcţie era un povârniş. O mică binecuvântare. Ceilalţi 
războinici ar fi ales foarte probabil cea mai rapidă şi uşoară cale 
spre Ramiel, evitând calea care implica urcușul. 

Dar cum să funcţioneze talismanele aici? Ritualul interzicea 
magia, şi celui care o folosea, şi oricărui obiect. Asta dacă nu cumva 
puterea ce înconjura Ritualul nu înăbuşea obiectele Create. Vrăjile 
Fae trebuiau formulate cu atenţie - poate că acela care făcuse vraja 
asta pentru illyrieni nu se gândise niciodată la posibilitatea ca un 
obiect Creat să ajungă la Ritual. 

Totuşi, puterea ei era adormită. În sinea ei, se forță şi se întinse 
către aceasta, dar o întâmpină doar vidul. 

Gâtul i se strânse. Şi ea era Creată - şi, totuşi, era şi o persoană. 
Magia o recunoștea ca pe o persoană, nu ca pe un obiect. 

Nu își dăduse seama cât de mult avusese nevoie să i se arate di- 
ferența asta. Inspiră mirosul de pin şi promisiunea distantă a ză- 
pezii. Vie. Chiar şi în acest peisaj infernal, era vie. 

Şi avea să se asigure că şi prietenele ei erau. 

Expirând lent şi stăpânindu-și respiraţia, Nesta cobori braţul şi 
începu să se mişte. 

Cizmele prea mari atinseră pământul, degetele de la picioare 
mişcându-se în ele. 

Când se îndreptă, verificându-şi cuțitul de la centură, se în- 


drepta deja spre Nord. 


După zece minute de alergat la deal, strălucirea talismanului 
îndemnând-o încă să înainteze şi picioarele alunecându-i în toate 

direcțiile în cizmele infernale, Nesta își dădu seama că avea nevoie 
de apă. Şi de mâncare. Şi de un adăpost înainte de apusul soarelui. 
Trebuia să decidă dacă să riște să facă focul sau probabil să moară 
de frig, doar ca să nu fie găsită. 

Hainele pe care le şterpelise de la mascul nu erau destul de groase 
ca să o ajute să supraviețuiască nopţii. lar dacă văzduhul gri era 
vreun semn, zăpada sau ploaia ar fi putut să cadă cât de curând. 

Dar pe urmele ei nu era niciun războinic. Măcar atât. Dacă nu 
cumva erau la fel de discreţi precum Cassian și Azriel. 

Gândul o făcu să își controleze ritmul frenetic, să păşească mai 
liniştit, să-şi bage brăţara și talismanul strălucitor în mânecă, pentru 
a-i ascunde licărul în obscuritate, şi să încerce să lase cât mai puţine 
dovezi ale trecerii ei pe acolo, când urcă un deal mai abrupt și studie 
terenul de dincolo de acesta. 

Alţi copaci şi pietre și... 

Nesta se aruncă la pământ când o săgeată şuieră pe lângă ea. O 
nenorocită de săgeată... 

Cuţitul nu fusese o coincidenţă. Cineva lăsase arme la Ritualul 
Sângelui. Nesta studie terenul din spatele ei, ca să găsească săgeata. 
Era acolo - înfiptă în baza unui copac. 

Cobori până ce ajunse la aceasta, o scoase și o puse la centură, 
după care urcă din nou dealul, rămânând aplecată cât se uită din 
nou peste creastă. 

Şi se trezi față în față cu un vârf de săgeată ascuţit ca o lamă. 

- Ridică-te! mormăi războinicul. 


Hp 


Cu fiecare leghe parcursă în zbor în jurul castelului reginei, 
cândva împărţit cu celelalte, Cassian îl înjură pe Eris pentru că fu- 
sese atât de prost încât să fie capturat. Presupunea că aceasta era 
fortăreaţa lui Briallyn. Peticele de zăpadă încă acopereau ţinutul în- 
tins şi deluros, deși primii muguri şi lăstari ai primăverii răsăriră. 
Rămase destul de sus încât să-i fie greu să respire, atât de sus, că 

orice om de pe pământ ar fi văzut doar o pasăre foarte mare. Dar, cu 
vederea lui Fae, vedea clar ce traversa ținutul. 

Totuşi, nu îl văzu pe Eris. Nici părul roşcat, nici vreun licăr de 
foc şi nici urmă de soldaţii lui. Azriel, dând târcoale în direcția opusă, 
îi făcu semn că nici el nu văzuse nimic. 

Era un efort să rămână concentrat. Să-şi continue zborul, dând 
târcoale ca vulturii, când mintea îi pleca spre nord-est. Spre Munţii 
Illyrieni, Ritualul Sângelui şi Nesta. 

Supraviețuise primului val? Războinicii trebuiau să se fi trezit 
până acum. 

Al naibii, Eris! Cum să fi fost destul de nesăbuit încât să-i lase pe 
soldaţi să se apropie atât de mult? 

Cassian scrută din nou terenul de dedesubt, chinuindu-se să îşi 
țină respirația calmă în aerul rarefiat. Avea să-l găsească repede pe 
Eris. Şi să-l bată, dacă-i permitea timpul. 

Iar apoi ce urma? Nu putea face nimic ca să o ajute pe Nesta. 
Dar, cel puţin, putea fi mai aproape de Ritual. Dacă se întâmpla ce 
era mai rău... 

El alungă gândul. Nesta avea să supravieţuiască. Gwyn şi Emerie 
aveau să supraviețuiască. 

Nu accepta nicio altă variantă. 


CAPITOLUL 66 


Războinicul illyrian era mai mic decât cel pe care îl ucisese 
Nesta, dar acesta pusese mâna pe un arc şi o săgeată. 

- Dă-mi armele! ordonă el, măsurând-o din priviri şi observând 
sângele de pe faţă, care îi acoperea bărbia şi gâtul. 

Nesta nu se mișcă. Nici măcar nu-şi plecă bărbia. 

-Dă-mi naibii armele! o avertiză masculul cu o voce mai tăioasă. 

- De unde ai venit? întrebă ea, ca şi când nu ar fi avut o săgeată 
îndreptată spre față. Mai era vreo femelă acolo? îi adresă o altă în- 
trebare, înainte ca el să aibă timp să răspundă. 

Masculul clipi - singura confirmare de care avu nevoie Nesta 
înainte să îi dea săgeata. Foarte lent, întinse mâna spre cuțit. 

- Ai ucis-o şi pe ea? Vocea i se răcise.. 

-Pe cățeaua schiloadă? Am lăsat-o celorlalți. El rânji. Oricum, 
eşti o pradă mai bună! 

Emerie. Ea nu putea fi departe, dacă acest mascul o văzuse deja. 
Nesta scoase cuțitul. 

Masculul ținu săgeata îndreptată spre Nesta. 

- Aruncă-l şi retrage-te zece paşi! 

Emerie era vie. Şi în apropiere. Şi în pericol. 

Iar nenorocitul nu avea să o împiedice pe Nesta să o salveze. 

Nesta își plecă fruntea, coborându-şi umerii, în speranța că mas- 
culul considera gestul drept o manifestare a resemnării. Într-ade- 
văr, el zâmbi. 

Războinicul nu avea nicio şansă. 

Nesta cobori cuțitul şi mişcă încheietura mâinii, îndepărtându-şi 
degetele în timp ce îl aruncă spre mascul. 

Direct în vintre. 

El ţipă, iar ea atacă în clipa în care mâna îi slăbi pe arc. Nesta se 
izbi în mascul şi armă, coarda lovind-o în față destul de tare încât să 
o facă să lăcrimeze, dar se prăbuşiră amândoi, războinicul urlând... 

Nimeni nu avea să stea între ea şi prietenele ei. 

Mintea i se îndreptă spre un loc rece şi calm. Luă arcul şi îl aruncă. 
Când masculul se zvârcoli pe pământ, încercând să-şi scoată cuțitul 
din testicule, ea se năpusti asupra lui, înfigându-l mai mult. Ţipătul 
lui făcu păsările din pini să se împrăştie. 

Nesta scoase cuțitul, lăsându-l să zacă acolo. Apucă cele două 
săgeți, dar nu se deranjă să ia tolba prinsă de spatele lui. Recuperă 
arcul illyrian, îşi luă cuțitul şi alergă în direcţia din care venise el. 

Țipetele lui o urmară câţiva kilometri. 


p 


Zgomotul făcut de un râu se auzi cu mult înainte ca Nesta să 
ajungă la el. La fel şi războinicii din apropierea malului, încercând 
să discute între ei - să se evalueze, presupuse ea - în timp ce umplură 
ceea ce păreau a fi gamele. Ca şi când şi pe acelea le lăsase cineva. 

Nici urmă de Emerie. 

Ea rămase în spatele unui copac, cu vântul în față, şi ascultă. 

Nicio vorbă despre Emerie sau altă femelă. Doar reguli încor- 
date despre alianțele pe care le formau, cum să ajungă la Ramiel, 
cine lăsase armele şi gamelele pentru ei... 

Ea era pe cale să caute un loc prin care să traverseze uşor râul, 
departe de masculi, când auzi: 

- Păcat că a scăpat cățeaua. Ar fi fost distractivă în nopțile reci. 

Tot corpul Nestei rămase nemişcat. Emerie ajunsese la râul 
ăsta. Vie. 

Altul spuse, bând din apa repede: 

- Probabil că a luat-o apa până la jumătatea muntelui. Dacă nu 
s-a înecat, animalele o vor prinde înainte de răsărit. 

Emerie sărise probabil în râu ca să scape de masculii ăştia. 

Nesta îşi trecu degetele peste arcul de pe umăr. Săgeţile de la 
centură atârnau ca nişte greutăţi. Ar trebui să îi ucidă pentru asta. 
Ar putea trage săgețile astea în doi dintre ei şi să îi ucidă pentru că 
i-au rănit prietena... 

Dar dacă Emerie supravieţuise... 

Se dezlipi de copac. Trecu la următorul. Şi la următorul. Urmă 
râul, paşii fiind abia o şoaptă pe apă deasupra pietrelor. 

Printre pini, coborând dealurile. Râul crescu, rocile înălțându-se 
ca niște sulițe negre. O cascadă vui înainte. Dacă Emerie trecuse 
peste ea... 

La muchia râului, se vedea o cascadă cu o cădere de treizeci de 
metri. Nu avea cum să supraviețuiască. 

Nestei i se uscă gâtul. 

Şi i se uscă şi mai mult când privi ce era în partea cealaltă a râu- 
lui, prins pe un copac doborât ce ieşea din malul stâncos, chiar îna- 
intea cascadei. 

Emerie. 

Nesta se grăbi spre marginea apei, dar îşi retrase piciorul din apa 
rece. Emerie părea inconștientă, dar Nesta nu îndrăzni să îi strige 
numele. O privire spre cer dezvălui soarele în punctul de la mijlocul 
amiezii, dar nu oferi nicio căldură, nicio salvare. 

Cât timp stătuse Emerie în apa rece? 

- Gândeşte! şopti Nesta. Gândeşte! Gândeşte! 

Fiecare minut în apă risca să o ucidă pe Emerie. Ea era prea de- 
parte ca să vadă vreo rană, dar nu se agită pe creangă. Doar aripile 
ce zvâcneau arătau un semn de viaţă. 

Nesta își scoase hainele. Îşi dori să fi luat cămașa de noapte, ca să 
lege cuțitul şi cele două săgeți în jurul piciorului, în loc să le lase pe 
mal, dar nu mai avea de ales. Ea luă totuşi arcul illyrian, prinzându-l 
de piept, coarda intrând în pielea ei descoperită. 

Dezbrăcată, ea privi distanţa dintre cascadă, râu, pietre şi Emerie. 

-De la o piatră la alta, îşi spuse ea. Se pregăti pentru frig. 

Şi sări în apă. 

Nesta suspină şi bolborosi şocată de frig, mâinile tremurând 
atât de tare, încât se temu să nu scape pietrele alunecoase şi să fie 
aruncată în cascadă. Dar ea continuă. Îndreptându-se spre Emerie. 
Tot mai aproape, până ce în sfârşit înotă frenetic între ultima 
piatră şi malul râului - şi Emerie aşezată peste copacul pe jumă- 
tate scufundat. 

Tremurând, cu dinţii clănțănind, Nesta o scoase pe Emerie din- 
tre crengi şi o urcă mai mult pe mal, apoi se ghemui deasupra ei. 

Chipul lui Emerie era rănit, brațul sângerând de la o rană la bi- 
ceps. Dar ea respira. 

Nesta îşi stăpâni suspinul de uşurare şi o scutură uşor pe prie- 
tena ei. 

- Emerie, trezeşte-te! 

Femela nici măcar nu gemu de durere. Nesta căută prin părul 
negru al lui Emerie, iar degetele se murdăriră de sânge. 

Trebuia să o ducă în partea cealaltă a râului. Să găsească adăpost. 
Să facă un foc şi să se încălzească. Arcul pe care îl căra nu era sufi- 
cient ca să le protejeze. Nici pe departe. 

- Bine, Emerie! Nestei îi clănțăniră dinţii atât de tare, încât o 
durea fața. Îmi pare rău de asta. 

Apucă de cămaşa de noapte a prietenei ei şi o rupse pe mijloc, 
expunând trupul slab şi musculos intemperiilor. Nesta scoase cămaşa 
de noapte şi o răsuci într-o funie lungă, apoi luă arcul de pe umăr. 

-Nu o să-ţi placă partea asta, spuse Nesta printre dinţii care 
clănțăneau, trăgând-o pe Emerie din nou spre apă. Nici mie, mor- 
măi ea, apa rece îngheţându-i picioarele amorţite. 

Rece precum Cazanul. Rece precum... 

Nesta ignoră cuvântul, impunându-și să îl lase să plutească pre- 
cum un nor. Se concentră. 

Ea reuşi să o bage pe Emerie în apă până la mijloc, ţinând-o cât 
de strâns îi permiseră degetele tremurânde. Apoi îşi ridică prietena 
pe spate şi puse arcul illyrian în jurul lor, lăsând coarda aproape in- 
casabilă să îi intre în piept, astfel încât lemnul să stea pe spatele lui 
Emerie, legându-le. 

-Mai bine decât nimic. Puse braţele moi ale lui Emerie în jurul 
umerilor ei, apoi luă cămașa ei de noapte şi o înfășură în jurul în- 
cheieturilor mâinii, legându-le. Ţine-te bine! avertiză ea, chiar dacă 
Emerie rămase o greutate nemişcată pe spatele ei. 

De la o piatră la alta. Aşa cum făcuse înainte. De la o piatră la 
alta şi apoi înapoi spre mal. 

De la o piatră la alta. Pas cu pas. 

Ea făcuse zece mii de paşi în Casa Vântului. Făcuse mai mult 
de atât în ultimele luni. Putea face asta. 

Nesta intră mai adânc în apă, reprimându-şi ţipătul la cât de 
rece era. 

Emerie se legănă și se izbi de ea, iar coarda arcului illyrian intră 
în pieptul Nestei destul de tare încât să îi taie pielea. Dar rezistă. 

Pas cu pas. 

Până când Nesta reveni pe malul îndepărtat, tremurând, aproa- 
pe suspinând, coarda arcului o rănise. Dar ele erau pe uscat, iar 
hainele şi armele ei erau acolo, iar acum trebuia să găsească adă- 
post şi căldură. 

Nesta o puse pe Emerie pe ace de pin, acoperindu-şi prietena 
cu hainele uscate pe care le lăsase în urmă, şi adună cât lemn putea 
căra. Dezbrăcată, tremurând, abia putea ține beţele în braţe, în timp 
ce le adună aproape de Emerie. Degetele tremurânde se chinuiră să 
răsucească beţele destul de lungi ca să aprindă o scânteie, să poată 
face focul, dar - acolo. Foc. Ea căută prin zonă buşteni doborâţi, ru- 
gându-se să nu fie prea ude de la ceața râului, ca să se aprindă. 

Când focul pârâia constant, Nesta se băgă sub grămada de haine, 
lângă Emerie, şi îşi cuprinse prietena în braţe, lipindu-şi trupurile. 
Amândouă înghețate, dar focul era cald şi, sub hainele mari ale 
masculului, frigul apei începu să se estompeze. 

Dar ele erau complet expuse. Dacă trecea cineva pe acolo, ar fi 
fost moarte. 

Nesta o îmbrăţişă pe Emerie, simţindu-i trupul încălzindu-se lent. 
Văzu cum i se calmă respiraţia. Simţi că nu îi mai clănțăne dinţii. 

Curând va fi noapte. Iar ce va ieşi din întuneric... 

Nesta îşi aminti de poveştile lui Cassian despre monștrii care 
umblau după pradă prin pădurile astea. Ea înghiți, înfăşurând mai 
strâns braţele în jurul lui Emerie. Se uită la braţul ei, talismanul 
încă strălucind puţin, doar arătând acum spre sud. Un singur licăr 
de speranţă, o direcţie. Ce se întâmplase cu Gwyn? Suferea din nou 
cel mai urât coşmar? Era ea... 

Nesta se concentră la respirație. Își calmă mintea. 

Ea va supraviețui nopții. O va ajuta pe Emerie. Apoi o va găsi pe 
Gwyn. 

În preajma unui râu, aflase în drumeţia cu Cassian, cavernele 
erau deseori cioplite de apă. Dar, ca să găsească una, va trebui să o 
părăsească pe Emerie. 

Nesta se uită la soarele ce dispărea, apoi ieşi de sub grămada de 
haine. O acoperi pe Emerie cu frunze şi bețe, mai puse un buştean 
pe foc şi riscă să ia jacheta masculului ca să o îmbrace. 

Nesta purta cizmele, chiar dacă bătăturile de la picioare obiec- 
tară, şi merse precaută în cerc în jurul taberei, ascultând orice zgo- 
mot. Căutând pe oricine. Scrutând fiecare piatră şi bolovan crăpat. 

Nimic. 

Cerul se întunecă. Trebuiau să fie peşteri pe undeva pe aici. 
Unde naiba erau ele? Unde... 

-Intrarea este aici. 

Nesta se întoarse, scoțând pumnalul, ca să găsească un mascul 
illyrian stând la trei metri distanță. Cum se furişase, cum supra- 
vieţuise, având în vedere rana de pe obrazul lui... 

El îi observă rănile, goliciunea de sub haină, picioarele goale şi 
cizmele. Cuţitul. 

Totuşi nu îi întunecară ochii căprui pofta trupească sau ura. 

Masculul arătă prudent spre ceea ce ea crezuse că era un bo- 
lovan acoperit cu frunze. 

- Aia e o peşteră. Destul de mare ca să încapi înăuntru. 

Nesta se îndreptă. Îi arătă furia din ochi. 

-Nu vei supraviețui o oră pe pământ, imediat ce se lasă întune- 
ricul, spuse masculul, chipul lui drăguţ de băieţel fiind inexpresiv. 

Iar dacă nu te-ai urcat deja într-un copac, atunci va trebui să pre- 
supun că ai pe cineva rănit cu tine. 

Ea nu dezvălui nimic. 

El îşi ridică mâinile. Nicio armă, nici sânge pe el în afară de rana 
deschisă de la faţă. 

- Am venit dinspre vest. De unde venise ea. Am văzut cadavrul 
din râpă - tu i-ai făcut asta lui Novius, nu-i aşa? Era dezbrăcat. Tu 
eşti îmbrăcată cu haine masculine. Iar acela trebuie să fie cuțitul 
care i-a împuns gâtul. Ştii cine naiba a lăsat arme aici? 

Nesta rămase tăcută. Noaptea se adânci în jurul lor. 

Masculul ridică din umeri când ea nu răspunse. 

- Am decis să mă îndrept spre nord, sperând să ajung la Ramiel 
pe o cale mai puţin umblată, evitând complet conflictul cu ceilalți, 
dacă pot. Nu am nimic cu tine. Dar acum o să intru în peştera aia, 
iar dacă eşti isteaţă, vei aduce înăuntru pe cel care este cu tine. 

-Ca să îmi iei armele şi să mă ucizi în somn? 

Masculul cu ochi căprui clipi. 

- Ştiu cine eşti. Nu sunt destul de prost să te atac. 

- Este Ritualul Sângelui. Ai fi iertat. 

-Feyre Distrugătoarea-Blestemului nu m-ar ierta dacă i-aş 
ucide sora. 

- Deci faci asta ca să îi intri în graţii? 

- Contează? Jur pe însăşi Emalius să nu te ucid sau pe cel care 
este cu tine. Acceptă sau nu. 

-Să nu ne ucizi sau să ne răneşti în vreun fel. Si nici să pui pe ci- 
neva cunoscut să facă asta. 

El schiță un zâmbet. 

- Te-i adaptat repede regulilor Fae. Dar, da! Jur și asta. 

Nesta înghiţi în sec când evaluă expresia masculului. Se uită spre 
intrarea ascunsă a peşterii din spatele lui. 

- Am nevoie de ajutor ca să o car. 

Ei nu riscară un foc în peşteră, dar masculul, al cărui nume era 
Balthazar, îşi oferi mantia groasă de lână ca să o acopere pe Emerie. 
Nesta o îmbrăcă pe Emerie cu hainele masculului mort, ea păstrând 
doar jacheta de piele şi, chiar dacă era împotriva instinctelor ei, îi 
permise lui Balthazar să stea lângă ea, căldura lui prelingându-se în 
corpul ei înfrigurat. 

-La răsărit, dispari, spuse Nesta în întunericul peşterii muce- 
găite, plină cu frunze când se lăsă noaptea. 

-Dacă supravieţuim nopţii, mă voi bucura să o fac, spuse 
Balthazar. Animalele pădurii ar putea mirosi sângele prietenei tale 
şi să ne dea de urmă în peştera asta. 

Nesta îşi mută privirea la tânărul războinic. 

-De ce nu eşti afară, ucigând pe toată lumea? 

-Deoarece vreau să ajung la munte şi să devin Oristian. Dar, 
dacă aş întâlni pe cineva pe care aş vrea să îl ucid, nu voi ezita. 

Se lăsă liniştea și rămase așa. 

În câteva clipe, pocniră niște crengi. 

Balthazar se încordă, respiraţia lui devenind foarte liniștită. În 
peştera complet întunecată, singurele sunete erau foşnetul haine- 
lor lor şi a frunzelor de sub ei. 

Un urlet spintecă noaptea, iar Nesta tresări, apucând-o mai 
strâns pe Emerie. 

Dar crengile care trosneau și urletul se îndepărtară, iar Balthazar 
se relaxă. 

-Este doar primul, şopti el în întuneric. Vor căuta prada până la ră- 
sărit. Unii urcă în copaci, şopti Balthazar. Războinicii proşti uită asta. 

Nesta rămase tăcută. Ea nu voia să ştie ce era afară. Nu când 
tipetele începură la distanţă. 

-Stau eu primul de pază, spuse războinicul. Odihneşte-te! 

- Bine! Dar ea nu îndrăzni să închidă ochii. 

Nesta rămase trează toată noaptea. Dacă Balthazar ştia că nu dor- 
mise cât stătuse el de pază, nu spuse. Ea folosise timpul ca să facă 
exerciţii de Calmare a Minţii, care o liniştiseră, dar nu complet. 

Pârâitul tufelor sub labele şi ghearele animalelor ce căutau prada 
şi țipetele illyrienilor continuară câteva ore. 

Când Balthazaro înghionti cu genunchiul, iar ea se prefăcu că se 
trezeşte, el doar îi şopti că se culca şi se lipi de ea. Nesta îi absorbi 
căldura în aerul rece al peşterii. Fie că respiraţia lui profundă era 
pentru că dormea cu adevărat sau se prefăcea, aşa cum făcuse şi ea, 
ei nu-i păsa. 

Nesta ţinu ochii deschişi, chiar când deveniră insuportabil de 
dureroșşi şi de grei. Chiar când căldura de la cei doi însoțitori ai ei 
amenință să o adoarmă. 

Ea nu va dormi. Nu va cobori garda nicio clipă. 

Răsăritul pătrunse în cele din urmă printre crengi, iar țipetele şi 
urletele se estompară, apoi dispărură. O examinare rapidă a luminii 
slabe dezvălui că deşi prietena ei rămase inconştientă, rana de la 
capul lui Emerie nu mai sângera. Dar... 

-Azi vei găsi destule haine, spuse Balthazar, părând să îi ghi- 
cească gândurile. El ieşi în lumina zilei şi se uită împrejur, apoi în- 
jură încet. Destule haine. 

Cuvintele o făcură pe Nesta să iasă grăbită din peşteră. 

Trupuri înaripate zăceau peste tot, multe pe jumătate mâncate. 

Un vânt rece zburli părul negru al lui Balthazar, când se îndepărtă. 

- Noroc, Archeron! 


Eris nu era nicăieri pe pământurile din preajma castelului re- 
ginei. Dar Azriel întâlnise un negustor uman trecând pe drumul 
dinspre palat, care nu ezitase, când fusese întrebat dacă sosise re- 
cent un mascul Fae. El spuse de bună-voie că un mascul Fae roşcat 
fusese târât în castel alaltăseară. El auzise în tavernă că masculul 
urma să fie curând dus în altă parte. 

- Vom aştepta aici până ce părăsesc castelul. Apoi îi urmărim 
ascunşi în nori, spuse sumbru Azriel. 

Cassian confirmă mormăind şi îşi trecu o mână prin păr. Abia 
dacă dormise, gândindu-se la Nesta, la Feyre şi la Rhys. 

Cassian şi Azriel nu discutaseră înțelegerea fratelui lor, care îl va 
condamna pe Rhys dacă Feyre nu supraviețuia travaliului. Să o 
piardă pe ea ar fi insuportabil, dar să îl piardă şi pe Rhys... Cassian 
nu se putea gândi la asta fără să i se facă rău. Poate că Amren lucra 
la o cale să anuleze înțelegerea - dacă se putea gândi cineva la o 
cale, ea ar fi. Sau Helion, presupuse el. 

Cassian şi Azriel erau totuşi dincolo de raza de acţiune a puterii 
daemati a lui Rhys şi Feyre. Ei nu aveau niciun fel de ştire. 

Dar el ar şti dacă Nesta ar muri. În inima și sufletul lui, ar simți 
asta. 

Un partener întotdeauna ştia. 

Chiar dacă ea respinsese legătura. 

Nesta supraviețuise nopții, mulțumită norocului chior şi a unui 
illyrian mai interesat de politică decât de crime. 

Extenuarea îi încetini fiecare mişcare când Nesta își făcu loc 
printre trupurile dezmembrate, luând ce haine erau intacte şi ne- 
pătate de sânge sau fluide corporale. Mulţi războinici făcuseră pe ei 
când animalele pădurii îi găsiseră. Era dificil să găsească o perehe 
curată de pantaloni. 

Dar Nesta adună destule, inclusiv o pereche mică de cizme pen- 
tru ea şi una pentru Emerie şi mai luă un pumnal, două gamele cu 
apă şi ceea ce păru a fi cina cuiva, un iepure pe jumătate mâncat. 

Până când se întoarse în peşteră - îmbrăcată, cu setea potolită şi 
cu o jumătate de picior de iepure în mână - Emerie era trează. Slă- 
bită, dar trează. Ea nu spuse nimic când Nesta îi dădu carnea şi apa, 
apoi o ajută să se îmbrace. 

Doar când Nesta ieşi din peşteră, iar Emerie studie măcelul, 
spuse răguşită: 

- Gwyn? 

Nesta, cu brațul în jurul taliei lui Emerie, ridică mâna liberă - 
cea cu brăţara pe încheietură. Ea îndreptă lent brațul în fiecare 
direcţie. 

-Spre sud, spuse ea când talismanul licări. Locul în care se afla 
Gwyn nu se schimbase de ieri. 

Emerie inspiră. Își ridică brățara spre sud. Talismanul licări acum 
aproape frenetic, emanând sentimentul că trebuia să se mişte, să 
acţioneze, să se grăbească. 

Mirarea licări în ochii lui Emerie înainte să se concentreze. 

-Să ne grăbim! 


CAPITOLUL 67 


Emerie confirmă că fusese atacată şi urmărită de masculii pe 
care îi văzuse Nesta la râu. Ea sări în apă ca o ultimă şansă la su- 
pravieţuire, dar se lovi cu capul de o piatră şi nu îşi mai amintea 
nimic până la peşteră. 

Nesta îi spuse pe scurt despre confruntările ei când ele porniră 
spre sud, în mare parte tăcând, ca să asculte orice illyrieni care tre- 
ceau pe acolo. Câţiva războinici singuratici le ignorară când trecură 
cu greu pe lângă ele, acoperiţi cu sânge, cu toţii îndreptându-se spre 
est; câteva grupuri se luptară; și multe alte cadavre zăceau pe pă- 
mântul rece. 

Ele căutară orice licăr de păr roşcat. Dar nu văzură sau auziră 
nimic despre Gwyn. Ele nu vorbiră dacă talismanele lor le-ar putea 
conduce spre un cadavru. 

Ziua trecu, iar ele găsiră altă peşteră când se lăsă întunericul, în- 
grămădindu-se ca să se încălzească. Când o trezi prietena ei, Nesta 
avusese senzaţia că Emerie o lăsase să doarmă mai mult decât ar 
fi trebuit. 

Dimineaţă, ele ieşiră ca să găsească sânge amestecat cu zăpadă 
pe pământ. Urme de animale în jurul gurii peşterii erau destul de 
multe, încât să îi agite stomacul Nestei. 

Curând începu să ningă abundent. Destul încât să acopere 
lumea din faţă şi din spate şi orice inamic de acolo. Ele tremurară la 
fiecare pas spre sud, deşi îmbrăcaseră şi alte jachete de la războinicii 

căzuţi, iar când dimineaţa se îndreptă spre amiază, Nesta îndoi de- 
getele ca să nu îi îngheţe mâinile. 

Dacă supravieţuiau, nu se va mai plânge vreodată de căldura 
verii; nu va mai lua de bună haina, pălăria şi mănușile, şi eșarfa aia 
stupidă pe care o obligase Cassian să o poarte prin oraş în urmă cu 
câteva luni. 

- Miroase a fum, şopti Emerie. Ele vorbiseră ultima dată în urmă 
cu câteva ore, concentrându-se în schimb la alungarea frigului care 
era atât de aprig, încât le dureau dinții. 

Ele se opriră în spatele unor pini, studiind terenul, cerul plin de 
zăpadă. Nesta se uită la talisman. 

-Pe acolo, spuse ea, înclinând capul spre stânga. Şi focul este în 
direcţia aia - vântul poartă fumul în jos de pe creasta aia. 

- Ar putea fi focul lui Gwyn, sugeră optimistă Emerie. 

Nesta dădu din cap, calmându-şi inima care bătea cu putere. Ele 
înaintară lent, fugind de la un copac la altul, ascultând pericolele 
din jurul lor, orice urmă că Gwyn era înainte. Ele se mişcau deja de 
câteva minute când un râset ajunse la ele. Râset de mascul. 

Emerie se albi când îndreptă brăţara spre sursa râsului. Talis- 
manul străluci, licărind chiar în lumina slabă a soarelui de iarnă. 

-Rămâi cu vântul în faţă, spuse hotărâtă Nesta. Urcăm creasta 


pe partea sudică. 


O cămaşă de noapte atârna pe o creangă din apropierea mar- 
ginii taberei. 

Nestei i se ridică stomacul, micul dejun sărac arzând în gâtul ei. 
O inhalare uşoară de la Emerie fu singurul semn al prietenei ei că 
era îngrozită şi tristă când urcară ultima parte de creastă spre răz- 
boinicii campaţi deasupra. Ei se lăudau cu masculii pe care îi ucise- 
seră, şi vorbeau despre drumul rămas spre Ramiel. Nesta se forță să 
audă orice urmă a unei femele printre ei. Dacă atârna cămașa de 
noapte a lui Gwyn de un copac, atunci Gwyn... 

La naiba cu ajunsul la Ramiel. Ea va petrece restul săptămânii 
aici, ucigându-i lent pe toți. 

Vârful crestei era la trei metri deasupra. 

Nesta îşi controlă respiraţia, păstrând-o liniștită şi superficială, 
aşa cum făcuseră Valkyrie. O privire spre Emerie îi spuse că femela 
făcea la fel, chiar dacă furia i se văzu în ochii negri. 

Ele hotărâră, înainte să urce panta, că, de vreme ce aripile lui 
Emerie se arcuiră prea mult deasupra capului, Nesta va evalua ce 
era dincolo de creastă. Emerie avea două cuțite; Nesta avea un 
pumnal, arcul illyrian şi două săgeți. Nesta va trebui să folosească 
observaţia ca să afle ce arme aveau şi masculii. 

Ele făcură un ultim schimb de priviri, exact când masculii izbuc- 
niră în râs, iar Nesta se ridică. Doar suficient de sus încât să vadă 
clar marginea crestei. 

Doi masculi stăteau în jurul focului, mâncând. Unii aveau to- 
poare, alţii săbii, alții cuțite. Nesta consideră masculul din mijloc, 
râzând şi vorbind cel mai tare, drept liderul lor. Chipul lui - ea îl 
mai văzuse. Undeva. 

Nici urmă de Gwyn. Nesta se aplecă din nou, întorcându-se spre 
Emerie. 

Dar Emerie dispăruse. Târâtă în jos până la jumătatea pantei şi 
ţinută de doi masculi care rânjeau. 

Nimeni nu intră sau nu ieşi din castelul înalt din piatră gri. Azriel 
şi Cassian dădură târcoale pe rând, de la mare înălțime, așteptând 
orice urmă a unui grup care pleca, dar porţile nu se deschiseră. Nici 
măcar nu veni sau plecă cineva din oraşul fortificat din jurul aces- 
tuia. Ca şi când porţile fuseseră încuiate, iar oamenii erau ținuți 
înăuntru. Niciun sat nu împestriță dealurile din jurul acestuia. 

Castelul păru să se fi înălțat din pământ aici, stând ca o bestie 
imensă deasupra ținutului. 

- Probabil că Briallyn ştie că suntem aici, spuse Cassian când 
ateriză, terminând ultima observaţie aeriană. Crezi că aşteaptă să 
facem o mişcare? 

-Cred că întrebarea mai bună este dacă Eris se află încă în viață, 
şopti Azriel, umbrele şoptind la urechea lui. Nu îmi dau seama 
de asta. 

- Aşteptarea este inutilă. Ar trebui să pătrundem cu forţa. Să ră- 
mânem nevăzuţi, ca ea nici măcar să nu ştie că suntem acolo, şi să 
încerce să folosească împotriva noastră Coroana. 

- Ți-am spus: locul este păzit cu la fel de multe protecţii precum 
Casa Vântului. Dacă Briallyn îl mută pe Eris, ar fi mai bine să îl 
prindem atunci. 

-Poate că negustorul s-a înşelat. 

- Probabil. Vom continua supravegherea până mâine. Azriel îşi 
încrucişă braţele. Ştiu că vrei să o ajuţi pe Nesta. Probabil că Amren 
poate găsi o portiță în legi... 

Cassian înghiţi cu greu. 

-Nu există nicio portiță. Dacă intervin, suntem amândoi morţi. 
Şi chiar dacă aș fi făcut-o, Nesta m-ar ucide dacă aş interveni să o 
salvez. Nu m-ar ierta niciodată pentru asta. 

El nu avusese altceva de făcut decât să se gândească la asta în 
ultimele câteva zile. Soarta Nestei era în mâinile ei. Era destul de 
puternică încât să îşi găsească propria cale, chiar şi prin ororile 
Ritualului Sângelui. El o instruise, personal. 

Şi chiar dacă legile ar fi permis aşa ceva, nu ar fi privat-o de asta: 
de şansa de a se salva. 


-Nu credem că ai fi atât de proastă încât să cazi în capcana că- 
măşii de noapte, dar presupun că asta e diferenţa între o femelă 
care crede că este războinică şi una adevărată, spuse liderul cu chip 
rece când Nesta şi Emerie fură aruncate la picioarele lui încălțate cu 
cizme. El chicoti, ochii fiind destul de sticloşi încât Nesta se întrebă 
dacă cineva adusese pe furiş o ladă cu vin împreună cu armele. 
Bună, Emerie! 

Nesta recunoscu atunci masculul. Bellius, vărul detestabil al 
lui Emerie. 

Emerie spuse doar furioasă: 

- Unde naiba este? 

Bellius ridică din umeri. 

- Am găsit cămașa de noapte la câțiva kilometri în urmă. Proba- 
bil că alt războinic i-a tras-o şi a ucis-o. Zâmbetul lui nu avea decât 
răutate. Nu ar fi trebuit să vii aici, verișoaro! 

Emerie replică: 

- Am fost adusă împotriva voinţei mele, vărule. Dar acum îmi 
va plăcea să îți dovedesc faptul că tatăl tău se înşală. 

Dinţii lui străluciră în lumina slabă şi albă pătrunsă prin co- 
roana pădurii. 

- Ţi-ai făcut de ruşine tatăl. Ţi-ai făcut de ruşine familia. 

Nesta se uită la armele ei de la picioarele masculului, toate ce- 
date la prinderea lui Emerie. 

- Tu ai fost cel care a sabotat Ritualul cu armele astea? spuse fu- 
rioasă Nesta. 

Bellius chicoti din nou, deşi ochii lui rămaseră înceţoşaţi. Fulgi 
de zăpadă se adunară în părul lui negru. 

-Nu aş numi asta un sabotaj. Nici ea nu a făcut-o. 

Nesta înțepeni. Mai văzuse privirea aia sticloasă - pe feţele sol- 
daților lui Eris. 

Şi cuvântul acela - ea. Îl ademenise cumva Briallyn pe Bellius cu 
Coroana? Păruse cu ochii sticloşi când îl văzuse în magazinul lui 
Emerie, în urmă cu câteva luni. Când revenise recent dintr-o călă- 
torie de cercetare pe continent. Briallyn îl interceptase, probabil, 
atunci. Poate că folosise Coroana ca să-i influenţeze pe illyrieni să 
îşi încalce regulile sacre ale Ritualului, ca să planteze armele aici. 
Dar de ce? 

Bellius îi spuse lui Emerie când femela tremura de furie: 

- Ştii că nu te pot lăsa să pleci vie de aici. Familia noastră nu şi-ar 
reveni niciodată din ruşine. 

- Du-te naibii! spuse furioasă Emerie. La naiba cu familia ta! 

Bellius doar se uită la Nesta, schițând un zâmbet. El scutură ză- 
pada de pe umerii jachetei lui. 

-O să încep cu căţeaua asta Mare Fae, spuse el războinicilor săi. 

Nestei i se agită stomacul, acidul arzând prin ea. Trebuia să gă- 
sească o cale de scăpare, chiar şi copleșită numeric, fără nicio magie... 

Panica şi furia de pe chipul lui Emerie îi spuse că nici prietena ei 
nu găsise vreo soluţie. 

Bellius veni spre ele. 

Apoi sângele ţâşni pe obrazul lui în timp ce intestinele unuia 
dintre prietenii săi se împrăştiară pe zăpada din faţa lui. 


eb 


Creatura care se târî pe creastă fusese creată de coşmaruri. 
Parțial felină, parțial şarpe, toată în blană neagră și gheare ascuțite, 
şi dinți curbați. Aceasta se opri la marginea taberei. Nu îşi cobori 
privirea la cadavrul eviscerat al războinicului al cărui abdomen îl 
spintecase cu o singură lovitură. Sângele pătă zăpada din jurul lui 
într-un cerc larg. 

Războinicii, împreună cu Bellius, se pregătiră. Bellius scoase sabia. 

Creatura sări. Războinicii țipară, armele licărind într-o agitație 
însângerată şi zgomotoasă. 

- Fugi! îi ordonă Nesta lui Emerie, sărind în picioare. Ea îşi luă 
armele, iar Emerie fandă ca să ia o sabie când aceasta zbură din 
mâna unui războinic, în zăpadă. 

O voce de femelă răsună din partea cealaltă a crestei. 

- Aici! 

Nesta aproape suspină auzind vocea, văzând părul roşcat care se 
înălță, mâna care făcu semn când Bellius şi masculii lui luară poziţie 
de atac împotriva creaturii care îi sfâşia. Nesta şi Emerie ajunseră 
la marginea dealului şi alunecară în jos, zăpada împrăştiindu-se. 
Gwyn aşteptă în partea cealaltă, însângerată și îmbrăcată cu hainele 
unui războinic, cu fața murdară şi rănită, dar cu ochii limpezi. 

- Urmaţi-mă! şopti Gwyn, iar ele nu încercară să o contrazică, în 
timp ce aproape căzură pe panta dealului şi alergară printre copaci, 
îndreptându-se spre sud-est. 

Ele alergară până ce ţipetele războinicilor şi urletele bestiei erau 
distante. Până ce se estompară complet. 

Ele se opriră în apropierea unui pârâu ce curgea prin zăpadă, gâ- 
fâind atât de tare, încât Nesta fu nevoită să se rezeme de un copac. 

- Cum? spuse gâfâind Emerie. 

- M-am trezit înaintea celorlalți, spuse Gwyn sacadat, punând o 
mână pe piept. 

- La fel şi eu, spuse Nesta. Am crezut că se întâmplă asta deoarece 
eram Creată, dar poate că este din cauză că noi nu suntem illyrieni. 

Gwyn dădu din cap. 

- Am început să alerg şi am găsit o ascunzătoare cu arme aproape 
imediat. Ea gesticulă spre sângele de pe hainele ei illyriene din piele. 
M-am schimbat de cămaşa de noapte în hainele altcuiva. Adică ale 
unui cadavru. Ea ridică încheietura mâinii. Ştii că obiectul ăsta stră- 
luceşte? Mi-am amintit dorinţa ta pentru noi: că vom putea întot- 
deauna să ne găsim calea spre celelalte. Indiferent de situaţie. M-am 
gândit că mă va conduce la voi. Trebuie să fie cumva imună la inter- 
zicerea magiei în Ritual. 

Ea zâmbi strâmb la Nesta. 

- Am rămas în pădure în primele două nopți, urmărind bestiile, 
şi l-am reperat pe masculul ăla oribil şi tovarășii lui în dimineaţa 
asta. Am văzut că mi-au găsit cămașa de noapte şi au expus-o, şi am 
ştiut că vă căutau pe voi. Am crezut că îl voi ucide înainte să vă 
poată găsi. 

Ai condus bestia direct la ei. 

- Am aflat unde dorm bestiile în timpul zilei, spuse Gwyn. Şi că 
se enervează foarte tare când sunt trezite. Ea arătă spre tăieturile 
de pe faţă şi mâini. Abia am fugit de aia, când am condus-o spre ta- 
bără. Totuşi, sincronizarea a fost doar întâmplătoare. 

Emerie se înfioră. 

- Mama ne-a păzit. 

Nesta ar fi putut jura că talismanele de la brăţările lor scoaseră 
un bâzâit uşor la vorbele astea. 

Dar Gwyn se crispă. 

- El chiar e vărul tău? 

-Sper să mă refer la trecut când voi vorbi despre el după asta, 
spuse calmă Emerie. 

Nesta îi zâmbi feroce. 

- Trebuie să mergem în continuare. Dacă Bellius sau vreunul 
dintre prietenii lui supravieţuieşte, va vrea acum şi mai mult să 
ne ucidă. 

Încă patru zile. Ele trebuiau să mai reziste patru zile. 

Gwyn spuse răgușşită, când ele intrară în sălbăticie, din fericire 
ninsoarea scăzând în intensitate: 

- Aţi venit să mă căutaţi. 

- Bineînţeles, spuse Emerie, împletindu-şi degetele cu ale lui 
Gwyn, apoi cu ale Nestei şi strângând puternic. Asta fac surorile. 


CAPITOLUL. 68 


Nesta prefera peşterile în locul copacilor. Dar, când se lăsă întu- 
nericul şi constată că nu găsise nicio peşteră, se se văzu obligată să 
urce într-un copac aflat în spatele celui lui Emerie şi Gwyn, cea din 
urmă dezvăluind cum reuşise să se odihnească în timp ce era că- 
țărată: o bucată lungă de funie. Trebuie să fi fost unul dintre obiec- 
tele pe care regina Briallyn îi pusese pe illyrieni să le lase, probabil 
pentru legarea prizonierilor sau pentru spânzurarea lor, iar Gwyn o 
folosise ca să se lege de trunchiul unui copac în fiecare noapte. Era 
destul de lungă încât toate trei, stând una lângă cealaltă, pe o creangă 
mare, se puteau lega una de cealaltă și de copac. 

- Cum ai evitat creaturile care se cățărau ca să te mănânce? o în- 
trebă Emerie pe Gwyn, care era prinsă între ea şi Nesta. Ele trăgeau 
illyrienii de pe crengi ca pe mere. 

- Poate din cauză că nu miros a illyrian, spuse Gwyn, încrun- 
tându-se la hainele ei. În ciuda lor. Ea dădu din cap spre Nesta. 
Nici tu. Dacă avem noroc, mirosurile noastre îl vor ascunde pe cel 
al lui Emerie. 

- Probabil, spuse Nesta, vorbind mai încet când noaptea se adânci. 
Ninsoarea încetase, în sfârşit, în urmă cu câteva ore şi chiar şi vântul 
aspru încetase. Un mic miracol. 

Gwyn se uită înainte la Emerie. 

-Câte ştii despre Ritual? 

Emerie îşi băgă mâinile la subsuoară ca să se încălzească. 

- Destule. Tata şi fratele - şi vărul meu oribil - vorbeau la ne- 
sfârşit despre asta. La orice întrunire de familie, toți masculii spu- 
neau şi repetau poveştile lor glorioase de la Ritual. Pe câţi au ucis, 
bestiile de care au scăpat. Totuşi, niciunul nu a ajuns vreodată la 
Ramiel. Emerie dădu din cap spre Nesta. Întotdeauna urau asta 
la Cassian. Şi la Rhysand şi Azriel. Urau că ei trei au ajuns în vârf şi 
au câştigat concursul. 

- Muntele este chiar atât de creu de escaladat? întrebă Gwyn 
în şoaptă. 

Emerie mormăi. 

-E greu de ajuns la el, şi mai greu de escaladat. Este acoperit cu 
pietre zimţate, care te taie ca o răzătoare. 

Nesta se înfioră. 

-Iar cu puterea noastră vindecătoare, încetinită la nivelul uman, 
mulțumită regulilor Ritualului, continuă Emerie, am avea noroc să 
ajungem întregi la Trecătoarea lui Enalius. 

-Ce e aia? întrebă Nesta. 

Ochii lui Emerie străluciră. 

-Cu mult timp în urmă - atât de mult, încât nici nu se mai ştie 
exact când - un mare război s-a dat între Fae şi fiinţele antice care 
îi asupreau. Una dintre luptele importante a fost acolo, în munții 
ăştia. Armata nostră era epuizată şi copleşită numeric şi, dintr-un 
motiv oarecare, inamicul era disperat să ajungă la piatra din vârful 
Muntelui Ramiel. Nu am aflat niciodată de ce; cred că s-a uitat asta. 
Dar un tânăr războinic illyrian pe nume Enalius a ţinut linia fron- 
tului împotriva soldaților inamici zile în şir. Ela găsit o boltă natu- 
rală din piatră prin grămada de bolovani și a folosit-o ca strâmtoare. 
La sfârşit, el a murit, dar a respins inamicul suficient de mult timp 
ca să ajungă aliaţii la noi. Acest Ritual este doar ca să îl onoreze. 
Mare parte din istorie s-a uitat, dar a rămas amintirea curajului său. 

La fel cum va rămâne în istorie numele lui Cassian, gândi Nesta. 
Al ei va rămâne? O mică parte din ea îşi dorea asta. 

-Sunt câteva căi diferite spre vârful lui Ramiel, continuă Emerie. 
Dar cea mai grea şi mai infamă este cea care te duce prin Trecătoarea 
lui Enalius. Prin bolta de piatră. Ei numesc trecătoarea aia Distrugerea. 

- De ce nu sunt surprinsă că aia e cea prin care au mers Cassian 
şi frații lui? mormăi Nesta. 

Emerie şi Gwyn chicotiră, dar când o bestie urlă la distanță, ele 
tăcură imediat. 

Nesta şopti: 

- Ar trebui să facem de strajă. 

Ele se împărțiră, Nesta făcând prima de strajă, Emerie a doua, 
iar Gwyn a treia, iar când deciseră asta, rămaseră tăcute un moment 
lung. Ele mâncaseră puţin dintr-o veveriţă prăjită pe care reuşise 
Gwyn să o fure de la illyrienii neatenţi, dar foamea rămase ca un 
nod în stomacurile lor. 

Nesta se aplecă în căldura lui Gwyn, o lăsă să îi pătrundă în oase. 
Şi se rugă la orice zeu asculta ca chiorăitul din stomacurile lor să nu 
fie auzit de bestiile de dedesubt. 


E3 


A patra zi era însorită, destul de luminată încât să facă zăpada 
orbitoare, chiar şi în umbra pinilor. Gwyn se cățărase în copacul lor 
până în vârf, apoi estimă că Ramiel era la două zile distanță spre 
nord-est. Lăsându-le, dacă reușeau, o zi să escaladeze versantul arid. 

-Nu am văzut dacă era cineva în față, spuse Gwyn, dar este o 
prăpastie mare în apropierea unui mic pod de lemn. Trebuie să îl 
găsim primele - dacă mai e cineva în față, ar distruge podul ca să nu 
mai poată fi folosit. Trebuie să ajungem la el înaintea celorlalți. 

-Cât avem de mers? întrebă Nesta, verificând cuțitul de la cen- 
tură, funia pe care o încolăcise pe un umăr şi arcul illyrian de acolo. 
Emerie avea sabia pe care o luase din tabăra lui Bellius, iar Gwyn 
avea un scut şi un cuțit. 

-Câteva ore, dacă putem alerga, spuse Gwyn. 

- Alergatul riscă să atragă atenţia, avertiză Emerie. 

- Mersul riscă să ne facă să pierdem podul, replică Nesta. 

Cele trei se uitară una la cealaltă. 

- Atunci, alergăm, spuse Gwyn, iar ele dădură din cap. 

Ele stabiliră un ritm uşor, menit să le facă paşii tăcuţi şi uşori 
chiar călcând pe zăpadă, dar alergatul după câteva zile de extenuare, 

cu membrele rigide din cauza frigului și stomacul aproape gol, îi 
dădu o durere de cap Nestei. 

-Nu suntem singure, gâfâi Emerie, iar ele se opriră. La mai 
puţin de cinci sute de metri stăteau şase masculi. 

-Crezi că ştiu despre pod? şopti Gwyn. 

Imediat ce spuse asta, masculii o luară la fugă. Nu spre ele, ci 
spre prăpastie. 

Înjurând, Nesta porni cu Gwyn şi Emerie în urma ei, zăpada 
zburând la picioarele lor. 

- Grăbiţi-vă! strigă ea. 

Printre copacii din față, lumea se lumină - ca şi când pădurea 
s-ar fi terminat. Se terminase, își dădu ea seama. La marginea pră- 
pastiei, acum, la distanţă egală între ele şi masculi. Primii care ajun- 
geau, ăia tăiau podul în urma lor. 

Iar dacă ajungeau toţi la pod în acelaşi timp... 

- Trebuie să îi interceptăm, spuse gâfâind Nesta, cu mult înainte 
să ajungă la pod. Ea schimbă brusc direcţia, iar Emerie şi Gwyn se 
mişcară la unison odată cu ea. Masculii care se îndreptau spre pod 
păreau să îşi fi dat seama că inamicii lor veneau direct spre ei. Ei în- 
cetiniră, ducând mâna la arme. 

Nesta îşi găsi ţinta, un mascul cu mai mult de treizeci de centi- 
metri mai înalt decât ea şi lovi cu pumnalul atunci când se înclină 
spre el. El alergase destul de repede, încât îşi pierdu echilibrul şi 
căzu când se feri de lovitura ei. Exact unde voia ea: direct în faţa lui 
Emerie. Nesta se roti spre masculul următor când prietena ei în- 
fipse sabia în pieptul primului mascul. 

Următorul mascul pe care îl atacă Nesta era pregătit, lovind 
cu o sabie scurtă. Ea se feri, rotindu-se - permițându-i să nime- 
rească scutul lui Gwyn. Chiar când Gwyn se aplecă, lovindu-i ti- 
biile cu pumnalul. 

Ceilalți patru... 

Nesta se înclină şi lovi alt mascul, acesta parând cu pumnalul. 
Fiecare mişcare era în perfectă armonie cu respiraţia; fiecare răsu- 
cire a corpului, a membrelor era parte a unei simfonii. 

Masculul lovi larg spre Nesta, iar ea zări ocazia. Îi lăsă lovitura să 
se desfăşoare înainte să îl lovească în nas cu cotul. Osul se lovi de os 
cu un scârțâit care răsună prin ea. 

El căzu mormăind, iar lama Nestei tăie argintiu şi roşu pe gâtul 
acestuia. Ea nu dori să simtă sângele cald şi alunecos. 

Alt mascul o ataca deja, iar Gwyn strigă numele Nestei — atră- 
gându-i atenţia chiar înainte ca preoteasa să îi arunce scutul. 

Nesta îl prinse, rotindu-se în zăpadă pe un genunchi, când amor- 
tiză greutatea acestuia. Expirând puternic, ea ridică în sus scutul 
când masculul cobori sabia spre capul ei. Nesta încasă lovitura, îm- 
pingând scutul în sus şi dezechilibrând masculul. Lovi cu cuțitul în 
cizma acestuia. 

El ţipă, retrăgându-se, iar Nesta sări în picioare, rotind scutul 
atât de puternic, încât se îndoi când îl lovi în cap. Vibraţia îi intră în 
mână şi antebraţ, dar ţinu în continuare scutul. 

Nesta se roti spre următorul adversar, dar prietenele ei se opri- 
seră. Masculii din jurul lor erau doborâţi. 

Liniştea completă umplu pădurea înzăpezită. Chiar şi păsările 
din pini încetaseră să cânte. 

- Valkyrie, spuse Emerie, ochii ei strălucind. 

Nesta zâmbi cu sângele pe faţă. 


- Da, la naiba! 


- Patru zile nenorocite, spuse furios Cassian din locul în care el 
şi Azriel monitorizară castelul. Stăm degeaba de patru zile. 

Azriel ascuţi Povestitorul-Adevărului. Sabia neagră absorbi lu- 
mina slabă a soarelui ce pătrudea prin coroana pădurii. 

-Se pare că ai uitat cât din spionaj înseamnă să aştepţi mo- 
mentul potrivit. Oamenii nu fac rele când îţi convine ţie. 

Cassian dădu ochii peste cap. 

-Nu am mai spionat pentru că mă plictisea de moarte. Nu ştiu 
cum suporţi asta tot timpul. 

- Mi se potriveşte. Azriel nu se opri din ascuţit, deşi umbrele se 
adunară în jurul picioarelor lui. 

Cassian expiră. 

- Ştiu că sunt nerăbdător. Știu asta. Dar chiar crezi că nu ar tre- 
bui să urcăm în nenorocitul ăla de castel ca să ne uităm înăuntru? 

- Ţi-am spus: castelul lor este prea puternic protejat şi plin de 
capcane magice care l-ar prinde chiar și pe Helion. În afară de asta, 
Briallyn are Coroana. Nu vreau să le explic lui Rhys şi Feyre de ce ai 
murit când erai cu mine. Şi sunt chiar mai puţin interesat să îi ex- 
plic asta Nestei. 

Cassian se uită spre castel. 

-Crezi că este în viață? Întrebarea îl bântui la fiecare respiraţie 
în ultimele câteva zile. 

- Ai fi ştiut dacă ar fi murit, spuse Azriel, oprindu-şi treaba şi ri- 
dicând privirea la Cassian. El atinse pieptul fratelui său cu o mână 
cu cicatrice. Chiar acolo - ai şti, Cass. 

-Sunt destule alte lucruri de nedescris care i s-ar putea întâmpla, 
spuse Cassian, răguşit. Lui Emerie şi Gwyn. 

Umbrele se adunară în jurul lui Azriel, pietrele lui Siphon stră- 
lucind ca un foc de culoarea cobaltului. 

-Tu - noi - le-am instruit bine, Cassian. Ai încredere în asta. 
Este tot ce putem face. 

Lui Cassian i se puse un nod în gât, dar o mişcare îi atrase atenţia 
lui Azriel. Cassian se ridică în picioare. 

-Cineva părăseşte castelul. Amândoi se înălțară spre cer fără să 
spună nimic, intrând în nori în câteva clipe. În aerul rece și rarefiat, 
Cassian zări doar ceea ce permiteau golurile dintre nori. 

Dar era suficient. 

O caravană mică ieşise pe porţile estice ale castelului, mergând 
pe drumul gol care continua printre dealuri. 

-Nu văd o căruță-închisoare, spuse Cassian în vânt. 

Privirea lui Azriel rămase la pământul de dedesubt. 

-Nu au nevoie de una, spuse el încet, cu răutate. 

Cassian trebuia să aştepte până la următorul spaţiu dintre nori 
ca să vadă. 

Nu, ei nu avuseseră nevoie de o căruță-închisoare. Deoarece, 
mergând pe un cal alb în fața grupului, lângă o siluetă mică şi coco- 
şată, era Eris. 

- Ticălos stupid, spuse furios Cassian. L-a ademenit cu Coroana. 

- Nu, spuse încet Az. Uită-te în stânga lui. Încă are pumnalul la 
centură. Dacă era în mrejele ei, i l-ar fi dat deja. 

- Deci având alte obiecte Create te protejează de Coroană. Ceea 
ce însemna... Trădătorul, spuse furios Cassian. Nu ştiu de ce sunt 
surprins. El strânse pumnii. Să îl prindem, să îi târâm fundul acasă 
şi să îl sfâşiem. Pentru asta fusese el îndepărtat de Nesta? Pentru jo- 
curile lui Eris? 

Vocea lui Azriel acoperi şuieratul vântului. 

- Îi urmărim. Dacă îl prinzi acum pe Eris, nu vom afla nimic de 
la el. Cel puţin nu repede. Îi urmărim şi aflăm cât de departe merge 
trădarea lui. Să vedem cu cine se întâlnesc. Trebuie să fie important, 
încât să părăsească siguranţa castelului. 

Nu îi putea contrazice logica, chiar dacă inima lui Cassian ţipă 
la el cu fiecare bătaie a aripilor să zboare înapoi acasă. 


ah 


Nesta, Emerie şi Gwyn nici măcar nu ajunseră la pod când un alt 
grup de masculi se apropiară, înarmaţi cu arcuri și săgeți. 

- Putem reuşi, spuse gâfâind Emerie, alergând în fața grupului, 
spre pod, acum vizibil printre copacii acoperiţi cu zăpadă. Putem 
fugi mai repede decât ei. 

Săgeţile şuierară pe lângă ele. 

Emerie ajunse prima la pod, construcţia șubredă săltând la gre- 
utatea ei când fugi peste el. Săgeţile se înfipseră în copaci, în pă- 
mânt, în stâlpii podului, iar Nesta nu ezită când fugi peste şipci, 
neîndrăznind să se uite în prăpastia de dedesubt, spre o albie secată 
de râu, ci doar la Emerie când ieşi de pe pod... 

Un țipăt de durere vui în spatele lor, iar Nesta se întoarse la 
capătul podului ca să o găsească pe Gwyn, tot în partea cealaltă, 

cu o săgeată în coapsă. Căzută. Prea aproape de masculii care se 
apropiau... 

- Taie-l! strigă Gwyn. 

- Ridică-te! spuse Nesta. Ridică-te! 

Preoteasa încercă. Se ridică în picioare, dar nu va reuși să traver- 
seze podul la timp. 

Aşadar, Nesta luă arcul illyrian de pe umăr. Luă şi colacul de 
funie şi îi dădu fără să se uite lui Emerie. 

- Leagă un capăt de copacul ăla, iar apoi în jurul tău. Nesta nu 
aşteptă să vadă dacă ea o ascultă înainte să înnoade celălalt capăt de 
săgeată. Puse săgeata în arc. 

- Nu am învăţat să tragem cu arcul, şopti Emerie. 

Dar Nesta puse săgeata în coardă. Ținti. Direct spre Gwyn, care 
se uită la funia legată de săgeată, celălalt capăt în jurul copacului și 
al lui Emerie și înțelese. 

-Sora mea m-a învăţat. Nestei îi tremurară braţele când încordă 
arcul. Demult. 

Scrâşnind din dinţi, mormăind, Nesta se forță la fiecare centi- 
metru. Ținti spre Gwyn când prietena ei alergă spre pod, şchiopă- 
tând, cu faţa palidă de durere, lăsând o dâră de sânge în zăpada din 
urma ei. 

Nesta eliberă săgeata când primii masculi ieşiră dintre copaci. 

Aceasta zbură drept. Ateriză în zăpadă la picioarele lui Gwyn. 

Preoteasa apucă săgeata şi înfăşură funia în jurul taliei, de mai 
multe ori, în timp ce alergă spre pod... 

Nesta aruncă arcul. Gwyn ajunsese în capătul îndepărtat al po- 
dului şi strigă: 

- Taie-l, taie-l, taie-l! 

Masculii ieșiră din pădure. Ei alergară spre pod şi Gwyn, care 
şchiopăta, apropiindu-se repede. Nesta doar întinse mâna înainte 
ca Emerie să îi arunce sabia. 

Gwyn, şchiopătând până la mijlocul podului, nu se opri. Masculii 
erau la doar câțiva paşi în urmă, adunându-se pe construcţia șubredă. 

Nesta cobori sabia pe funiile podului. Chiar dacă lemnul căzu 
de sub ea, Gwyn încă păru să alerge, sărind apoi în aer, doar acea 

funie din jurul taliei ei împiedicând-o să nu moară când începu 
să plonjeze... 

Dar Nesta apucase funia, coborând în fața stâlpului podului şi 
înfăşurând picioarele în jurul acestuia, ținându-se strâns, timp în 
care, centimetru cu centimetru din fibra aspră îi rănea mâinile. 
În spatele ei, sprijinită de un pin, Emerie ţinea la fel de strâns. 

Gwyn căzu spre fundul prăpastiei, masculii illyrieni țipând când 
căzură, nelegaţi, împreună cu ea. 

Nesta ţipă, durând-o palmele. Culoarea roşie acoperi funia, dar ea 
strânse mai puternic mâinile rănite şi respiră suportând durerea. 

Până ce Gwyn se opri brusc din cădere. Toată lumea păru să in- 
spire când Nesta aşteptă să se rupă funia. 

Dar Gwyn doar se înclină spre versantul stâncos, gemând de du- 
rere când se lovi. 

Illyrienii care căzuseră aveau din fericire doar arcuri, iar mas- 
culii din partea cealaltă înjurau şi scuipau. 

Dar Nesta şi Emerie nu îi băgară în seamă când o ridicară pe 
Gwyn, mâinile însângerate făcând funia şi mai roşie. Fiecare miş- 
care o făcu pe Nesta să gâfâie de durere, până ce Gwyn urcă peste 
marginea râpei, strâmbându-se când săgeata din coapsa ei atinse 
pământul. Fusese o rană străpunsă, dar sângele îi udă piciorul. Chi- 
pul ei era deja palid. 

- Căţele nenorocite! strigă unul dintre masculi. 

- Oh, taci din gură! strică Emerie din partea cealaltă a prăpas- 
tiei, ajutând-o pe Nesta să o conducă pe Gwyn în pădurea înzăpe- 
zită, respiraţia lor scoțând aburi. Găseşte ceva nou să ne spui! 


zi 


Ele reuşiră să scoată săgeata din piciorul lui Gwyn şi să îl lege fo- 
losind o cămaşă de rezervă pe care o luaseră de la un războinic 
mort, dar preoteasa tot şchiopăta. Chipul ei se albise şi, chiar spriji- 
nită între Nesta şi Emerie, le făcură să meargă încet. 

Totuşi, ele continuară să meargă spre Ramiel, acum vizibil în 
fața lor. 

Nu mai întâlniră pe nimeni. Începu din nou să ningă pe la 
amiază, iar paşii lui Gwyn deveniră clătinaţi. Respirația părea saca- 
dată. Curând, Nesta şi Emerie aproape o cărau între ele. 

Până se înseră, doar să o urce pe Gwyn într-un copac le con- 
sumă toată energia rămasă. Ele se legară de trunchiul acestuia cu 
funia însângerată, iar Nesta şi Emerie scoaseră mici fibre din funie 
din mâinile rănite. Nu mai aveau mâncare, doar apă. 

Ziua următoare era la fel: mers lent, ninsoare, ascultând atent 
prezenţa altor războinici, prea multe pauze, doar apă care să le țină 
de foame şi, când se lăsa întunericul, un nou copac. 

Dar acest copac era ultimul înainte ca o pantă aridă să se înalțe 
deasupra lor ca o bestie neagră. 

Ele ajunseră la poalele lui Ramiel. 


Ez 


Nesta se trezi înaintea răsăritului, văzu că Gwyn respira, că pi- 
ciorul nu se infectase şi se uită la panta neagră şi gri din față. 

La mare înălțime, prea mare, era vârful acesteia cu piatra neagră 
sacră. Trei stele licăriră deasupra muntelui: Arktos şi Oristes, în 
stânga şi dreapta; Carynth fiind deasupra lor. Lumina lor străluci şi 
se estompă ca şi când era o invitație şi o provocare. 

-Cassian mi-a spus că doar doisprezece au ajuns până aici, le 
şopti Nesta prietenelor ei. Deja am câştigat titlul de Oristian doar 
pentru că suntem aici. 

Emerie se agită. 

- Am putea rămâne aici azi, să aşteptăm peste noapte şi să ter- 
minăm la răsărit. La naiba cu titlurile. 

Era un lucru înţelept şi sigur. 

-Poteca aia, spuse Nesta, arătând spre una mică de la baza 
Muntelui Ramiel, ne-ar putea duce spre sid. Nimeni nu ar merge pe 
acolo, deoarece te duce în direcția opusă muntelui. 

- Deci am ajuns până aici doar ca să ne ascundem? spuse Gwyn 
răgușită. 

-Eşti rănită, replică Nesta. Iar ăla din fața noastră e un munte. 

- Aşadar, în loc să încercăm şi să eşuăm, întrebă Gwyn, ai alege 
drumul sigur? 

- Am trăi, spuse prudentă Emerie. Nimic nu mi-ar plăcea mai 
mult decât să le şterg rânjetele de pe fețe masculilor din satul meu, 
dar nu cu prețul ăsta. Nu dacă te pierdem pe tine, Gwyn. Trebuie 
să trăieşti. 

Gwyn studie panta abruptă şi neiertătoare a Muntelui Ramiel. 
Nu era multă zăpadă pe versanți. Ca şi când vântul ar fi spulberat-o. 
Sau furtunile evitaseră complet vârful acestuia. 

-Totuşi să aleg calea mai sigură este viaţă? 

-Tu eşti cea care a fost în bibliotecă timp de doi ani, spuse Emerie. 

Gwyn nu tresări. 

- Am fost. Şi m-am săturat de asta. Ea studie pielea udă de sânge 
de pe coapsă. Nu vreau să aleg calea sigură. Ea arătă spre munte, 
spre poteca îngustă ascendentă. Vreau să merg pe drumul ăla. Vocea 
ei se îngroşă. Vreau să merg pe drumul pe care nu îndrăznește ni- 
meni să meargă şi vreau să merg cu voi două. Indiferent ce ni s-ar 
putea întâmpla. Nu ca illyrienii, nu pentru titlurile lor, ci ca altceva 
nou. Ca să le dovedim tuturor că altceva nou și diferit ar putea tri- 
umfa peste regulile și restricţiile lor. 

Un vânt rece suflă pe versanții Muntelui Ramiel. Şuierând, şoptind. 

-Ei numesc ecaladarea asta Distrugerea dintr-un motiv, replică 
serioasă Emerie. 

Nesta adăugă: 

- Nu am mâncat de câteva zile. Aproape că ni s-a terminat şi apa. 
Ca să escaladezi muntele ăla... 

- Am mai fost odată distrusă, spuse clar Gwyn. Am supraviețuit. 
Şi nu voi mai fi distrusă - nici măcar de muntele ăsta. 

Nesta şi Emerie rămaseră tăcute când Gwyn expiră brusc. 

- Un comandant din Hybern m-a violat în urmă cu doi ani. El 
şi-a pus soldaţii să mă ţină pe o masă. A râs tot timpul. 

Lacrimile străluciră în ochii lui Gwyn. 

- Hybernul a atacat la miezul nopții. Dormeau cu toții când au 
pătruns în templu şi au început măcelul. Eram în cameră cu sora 
mea geamănă, Catrin. Ne-am trezit la primele ţipete pe care le-am 

auzit dinspre ziduri. Ea era... Catrin era întotdeauna cea puternică. 
Cea isteaţă şi fermecătoare. După ce a murit mama noastră, ea a 
avut grijă de mine. M-a păzit. lar în noaptea aia, mi-a ordonat să 
protejez copiii din Sangravah, în timp ce ea a fugit direct spre zidu- 
rile templului. 

Lui Gwyn îi tremura vocea. 

-Când am ajuns în dormitorul copiilor, măcelul era la doar cå- 
teva holuri distanță. Am luat copiii şi am fugit spre unul dintre tu- 
neluri. Ele erau accesibile printr-o trapă din bucătărie, şi am reuşit 
să bag ultimul copil când am auzit soldaţii venind. Eu... ştiam că ne 
vor găsi dacă plecam şi lăsam uşa neacoperită, deci am tras covorul 
deasupra, apoi am mutat masa din bucătărie deasupra. Abia am ter- 
minat de mutat masa când m-au găsit soldaţii. 

Nesta nu putea respira. Gwyn se uită la muntele ce se înălța. 
Chiar şi vântul păru să se liniştească pentru a-i auzi cuvintele. 

- Ţipetele încetaseră, iar ei le aveau pe celelalte preotese. Inclusiv 
pe Catrin. Dar a intrat comandantul lor şi m-a întrebat unde erau 
restul. Ei voiau şi copiii. Fetele. 

Nesta putea auzi bătăile inimii lui Emerie, ritmul frenetic rezo- 
nând cu al ei. 

Gwyn înghiţi. 

-I-am spus că plecaseră pe drumul de munte ca să cheme aju- 
toare. El nu m-a crezut. A luat-o pe Catrin, deoarece miroseam la 
fel, ştii, şi mi-a spus că dacă nu îi dezvăluiam unde erau copiii, o va 
ucide. Iar când nu i-am trădat pe copii... Gura ei tremură. El a deca- 
pitat-o pe Catrin chiar acolo, împreună cu alte două preotese. Apoi 
le-a spus soldaţilor să ne violeze. El m-a luat pe mine. L-am scuipat 
în față. Lacrimile alunecară pe obrajii ei. Apoi, el... m-a violat. 

Nestei i se frânse inima. 

-Nu participasem încă în Marele Ritual şi eram atât de izolați 
aici, încât nu am avut niciodată șansa să mă culc cu un bărbat, iar el 
mi-a luat şi asta. Apoi şi-a chemat trei dintre soldaţii lui şi le-a spus 
să continue până ce dezvăluiam unde plecaseră copiii. 

Greaţa se agită în stomacul Nestei. Nu s-ar fi putut mişca nici 
dacă ar fi vrut. 

- Primul tocmai îşi desfăcuse cureaua când a sosit Azriel. La- 
crimi tăcute şi nesfârşite curseră pe faţa lui Gwyn. 

- Azriel i-a ucis pe toți în câteva clipe. Nu a ezitat. Dar eu abia 
mă puteam mișca, iar când am încercat să mă ridic... El mi-a dat 
mantia lui şi m-a înfăşurat cu ea. Morrigan a sosit câteva minute 
mai târziu, apoi a apărut Rhysand, şi a devenit clar că o parte dintre 
soldaţi fugiseră cu bucata de Cazan, aşadar Azriel s-a dus după ei. 
Mor m-a vindecat cât de bine a putut, apoi m-a adus la bibliotecă. 
Nu suportam... să fiu la templu cu celelalte. Să văd mormântul lui 
Catrin şi să ştiu că am dezamăgit-o, să văd bucătăria aia în fiecare zi 
tot restul vieții. 

-În primele cinci luni de când am fost în bibliotecă, abia am 
vorbit. Nu am cântat. Am fost la preoteasa care ne sfătuia pe toate, 
şi câteodată doar am stat acolo şi am plâns, sau am țipat, sau nu am 
spus nimic. Apoi am început să lucrez cu Merrill, la cererea lui 
Clotho, iar munca m-a ajutat să mă concentrez. M-a motivat să mă 
ridic din pat în fiecare dimineață. Am început să cânt la slujbele de 
seară. Apoi ai venit tu, Nesta. 

Gwyn mută privirea la ea, cu ochii plini de lacrimi şi durere şi — 
speranță. Speranță scumpă şi frumoasă. 

- Şi mi-am dat seama că se întâmplase ceva rău şi cu tine. Totuşi, 
te luptai cu asta. Nelăsând-o să te stăpânească. Știu că sora mea, 
Catrin, s-ar fi înscris prima la antrenament, deci... am făcut-o şi eu. 
Dar nici măcar antrenamentul din lunile astea nu a şters faptul că 
am lăsat-o pe sora mea să moară. M-ai întrebat odată de ce nu port 
gluga sau Piatra de Invocare. Piatra aia e semn de sfințenie. Cum 
poate cineva să o poarte? 

Gwyn se opri în sfârşit, ca şi când ar fi aşteptat ca ele să o 
condamne. 

Dar lacrimile curgeau pe chipul lui Emerie. Ele nu se opriră 
când Emerie o luă pe Gwyn de mână şi spuse: 

-Nu eşti singură, Gwyn. Mă auzi? Nu eşti singură. 

Nesta luă cealaltă mână a lui Emerie când prietena ei continuă: 

- Am suferit diferit, dar... Tata m-a bătut odată atât de rău, încât 
mi-a rupt spatele. M-a ţinut în pat câteva săptămâni, până m-am 


Regatul flăcărilor argintii 697 


vindecat, spunând oamenilor că eram bolnavă, dar nu eram. Era... 
una dintre cele mai mici rele ale lui. Ea făcu o pauză. Ela bătut-o pe 
mama înainte de asta. Iar ea... Cred că ea m-a protejat de el, deoa- 
rece nu m-a bătut până a murit ea. Până ce a bătut-o atât de rău, 
încât nu şi-a mai putut reveni. El m-a obligat să îi sap mormântul 
într-o noapte cu lună nouă, și le-a spus oamenilor că a pierdut sar- 
cina și a murit de la hemoragie. 

Ea își şterse furioasă lacrimile. 

- Toată lumea l-a crezut. Întotdeauna l-au crezut - el era atât de 
fermecător pentru ei, atât de isteţ. De câte ori mi-au spus oamenii 
cât de norocoasă eram să am un tată atât de bun, m-am întrebat 
dacă mi-am imaginat toate părţile rele. Doar cicatricele şi aripile 
mele mi-au amintit adevărul. Iar când el a murit, m-am bucurat 
foarte mult, totuşi ei s-au așteptat să îl jelesc. Ar fi trebuit să le spun 
tuturor ce monstru era, dar nu am făcut-o. Ei s-au făcut că nu văd 
aripile mele tăiate cât era el în viaţă; de ce s-ar fi deranjat să creadă 
adevărul, acum că el era printre morţii onoraţi? 

Emerie încreţi nasul. 

-Încă îi simt pumnii pe corp. Încă simt lovitura când m-a izbit 
cu capul de perete, sau când mi-a strâns degetele în ușă, sau când 
mă bătea până ce leşinam. Ea tremura, iar Nesta îi strânse mai pu- 
ternic mâna. Niciodată nu mi-a dat bani şi nici nu mi-a permis să 
îi câştig pe ai mei, niciodată nu m-a lăsat să mănânc mai mult decât 
considera el că era potrivit și şi-a făcut loc atât de mult în mintea 
mea, încât încă îl aud când mă uit în oglindă sau fac o greşeală. 

Ea înghiţi. 

- Am venit la antrenament deoarece știam că el ar fi interzis asta. 
Am venit la antrenament ca să îmi scot vocea lui din minte. Şi, ca să 
ştiu cum să opresc un mascul, dacă mă mai bate vreunul vreodată. 
Dar nimic din toate astea nu o va aduce înapoi pe mama, sau faptul 
că m-am ascuns în timp ce tata se răzbuna pe ea. Nimic nu va în- 
drepta asta. Dar muntele ăsta... Emerie arătă spre mica potecă de 
pământ de la baza piscului. Îl voi escalada pentru mama. Pentru ea, 
voi înfrunta Distrugerea și voi merge cât de repede pot. 

Amândouă se uitară la Nesta. Dar privirea ei rămase la munte. 
La vârful acestuia. La poteca aceea care conducea spre el. Cea mai 
grea dintre toate căile. 

În cele din urmă, Nesta spuse: 

- Am fost trimisă la Casa Vântului deoarece devenisem foarte 
netrebnică, îmbătându-mă şi culcându-mă cu oricine. Familia... 
mea nu a suportat asta. Mai mult de un an, am abuzat de bunătatea 
şi generozitatea lor şi am făcut-o pentru că... Ea expiră tremurând. 
Tata a murit în timpul războiului. În fața ochilor mei, dar nu am 
făcut nimic să opresc asta. Apoi spuse totul. Le spuse toate lucru- 
rile oribile pe care le făcuse, gândise şi savurase. Le spuse despre 
Cazan şi despre groaza, suferinţa şi puterea acestuia. Le spuse ce 
era mai rău la ea, astfel încât dacă hotărau să riște escaladarea 
muntelui cu ea, o vor face în cunoştinţă de cauză. Ca să poată alege 
să se retragă acum. 

Iar când Nesta termină, se pregăti pentru dezamăgirea şi dez- 
gustul de pe chipurile lor. 

Gwyn o apucă totuşi de mână. Emerie o strânse mai puternic 
pe Nesta de cealaltă mână. 

- Niciuna dintre voi nu este vinovată de ce s-a întâmplat, şopti 
Nesta. Voi nu aţi dezamăgit pe nimeni. 

- Nici tu, spuse încet Emerie. 

Nesta se uită la prietenele ei, şi văzu suferința şi tristeţea pe chi- 
purile lor brăzdate de lacrimi, dar şi sinceritatea, pentru că le lăsară 
pe celelalte să le vadă defectele. Înțelegerea că nu vor da înapoi. 

Pe Nesta o usturau ochii când Gwyn spuse: 

- Deci escaladăm pe Ramiel. Acceptăm Distrugerea. Câştigăm 
ca să dovedim tuturor că şi ceva nou poate fi la fel de puternic şi de 
incasabil ca vechile reguli. Că aşa ceva, ce nu a mai văzut nimeni 
vreodată, nu complet Valkyrie, nici complet illyrian, poate câştiga 
Ritualul Sângelui. 

- Nu! spuse Nesta în cele din urmă. Câștigăm ca să ne dovedim că 
se poate. Ea îşi arătă dinţii, rânjind feroce la munte. Câştigăm totul! 


CAPITOLUL 69 


Eris şi micul convoi merseră spre est timp de trei zile, oprindu-se 
doar ca să mănânce şi să doarmă. Se deplasau într-un ritm lejer şi, 
din ce zăriseră Cassian şi Azriel printre nori, Eris nu părea să fie 
înlănțuit. Silueta mică şi cocoşată a lui Briallyn călărea lângă el în 
fiecare zi. Dar ei nu zăriră nici urmă de Coroană - niciun licăr de 
aur în soare. 

Ritualul Sângelui avea să se termine a doua zi. Cassian nu aflase 
nimic despre Nesta, şi nici nu simţise nimic. Dar abia dacă dor- 
mise. Abia reuşise să se concentreze la grupul din faţă când călătorii 
intrară într-o pădure joasă de după dealuri, veche, plină de încren- 
gături şi muşchi care atârnau. 

- Nu am mai fost niciodată aici, şopti Azriel în vânt. Pare un loc 
vechi. Îmi aminteşte de Mijloc. 

Cassian rămase tăcut. Nu vorbi când își urmăriră prada mai 
adânc în pădure, spre un mic lac din mijloc. Abia după ce grupul se 
opri la malurile întunecate ale acestuia, Azriel și Cassian aterizară 
în apropiere şi începură să-l urmărească pe jos, în tăcere deplină. 

Probabil, călătorii nu-şi făceau griji că ar fi putut să fie auziţi, 
deoarece Cassian reuşi să le audă cuvintele de la mare distanță de 
tabăra lor de pe mal. Se adunaseră douăzeci, un grup format din 
ceea ce păreau a fi nobili umani şi soldați. Armăsarul alb al lui Eris 
fusese legat de o creangă. Dar masculul... 

- Aici, Cassian! spuse Eris. 

Cassian se întoarse şi, în acel moment, fiul Marelui Lord începu 
să țină un cuțit cu vârful spre coastele lui. 


eh 


La amiază, Nesta abia mai putea să respire. Gwyn se târa, Emerie 
gâfâia şi toate începură să îşi raționalizeze apa. Indiferent cât de 
mult urcau, pe lângă câţi bolovanitreceau pe potecă, nu se apropiau 
de vârf. 

Nu mai văzură și nu mai auziră pe nimeni altcineva. 


Pe Nesta o usturau plămânii. Picioarele i se clătinau. Nu simțea 
decât durerea din corp şi gândurile care i se tot învolburau, ca şi când 
ar fi fost nişte vulturi care se adunau ca să se înfrupte. 

Voia doar să îşi oprească mintea... 

Era posibil ca Distrugerea să nu fi fost doar fizică, ci şi mentală? 
Ca muntele să-i fi scos la suprafaţă orice frică şi să-i atragă mai mult 
mintea spre acest sentiment? 

Cele trei se opriră pentru masa de prânz, dacă apa putea fi nu- 
mită așa. Lui Gwyn îi sângera din nou piciorul, chipul fiindu-i fan- 
tomatic de alb. Niciuna nu vorbi. 

Dar Nesta le observă privirile bântuite și își dădu seama că îşi 
auziseau propriii demoni. 

Se odihniră cât de mult îndrăzniră, după care se urniră din nou. 

Continuară să urce. Aceea era singura cale. Pas cu pas. 


Hp 


-Se pare că am ajuns la treimea superioară, se auzi din față 
vocea răguşită a lui Emerie. 

Se înnoptase, iar luna strălucea destul de intens cât să lumineze 
poteca Distrugerii, cât să arate cele trei stele de deasupra vârfului 
Ramiel, care le chemau și le așteptau. 

Dacă ar fi ajuns în vârf până la răsărit, ar fi fost un miracol. 

- Trebuie să mă odihnesc, spuse Gwyn încet. Doar un minut. 

Chipul îi era gri, iar părul, moale. Pantalonii de piele erau uzi 
de sânge. 

Cu două ore în urmă, Emerie alunecase pe o piatră instabilă şi 
îşi sucise glezna, şchiopătând acum și ea. 

Se mişcau prea încet. 

-Trecătoarea lui Enalius nu este prea departe, insistă Emerie. 
Dacă reuşim să trecem pe sub boltă, atunci ne îndreptăm spre vârf. 

- Nu cred că pot, şopti Gwyn. 

-Las-o să se odihnească, Emerie, spuse Nesta, așezându-se pe 
un mic bolovan lângă Gwyn. 

Mai erau vreo patru ore până la răsărit şi, apoi, totul s-ar fi ter- 
minat. Ar fi contat dacă ar fi ajuns în vârf până atunci? Dacă ar fi 
câştigat? Ajunseseră până aici. Ele... 

-Cum au ajuns ei aici? întrebă Gwyn, înjurând. 

Nesta înţepeni. Din punctul ei de observaţie, vedea direct în jos, 
chiar locul în care o rază de lună lumina un mascul cunoscut şi alți 
şase care escaladau muntele din spatele lor. Erau la mare distanţă, 
dar se apropiau. 

- Bellius, şopti Emerie. 

- Trebuie să plecăm, spuse Nesta ridicându-se în picioare, iar 
Gwyn o urmă, crispându-se. 

Nesta îi evaluă pe masculi. Emerie şi Gwyn erau prea rănite ca 
să lupte, prea obosite şi... 

- Pune-ţi braţele în jurul gâtului meu, zise Nesta, oferindu-se să 
o care pe Gwyn în spate. 

- Ce? 

Nesta o făcuse pentru ea. Urcase cele zece mii de trepte ale Casei 
Vântului şi le coborâse de nenumărate ori. Poate pentru asta. Chiar 
pentru acest moment. 

-O să câştigăm nenorocitul ăsta de concurs, zise Nesta aplecân- 
du-se ca să apuce picioarele lui Gwyn. 

Scrâşnind din dinţi, Nesta o ridică pe Gwyn în spate. 

Muşchii coapselor i se încordară, dar rezistară. Genunchii nu-i 
cedară. 

Îşi îndreptă privirea spre terenul din față. Nu intenționa să se 
uite înapoi. 

Aşadar Nesta începu să urce, Emerie şchiopătând lângă ea. 

Cu vântul însoţindu-le ca un fundal sonor, Nesta și Emerie îşi 
găsiră ritmul. Urcară încordându-se, târându-se şi cărându-şi greu- 
tatea. lar masculii rămaseră în urmă, ca şi când muntele le-ar fi 
şoptit încetişor: „Hai, hai, hai!“ 


-Ştiam că eşti un ticălos mincinos! spuse Cassian printre dinți. 

Azriel, la un pas distanță, nu putea face nimic. Pentru că Eris 
ținea cuțitul acela - pumnalul Nestei - la coastele lui Cassian. Ar fi 
putut jura că focul îl ardea acolo unde lama atingea pielea. 

-Dar asta e josnic, chiar şi pentru tine, continuă Cassian. 

- Sincer, sunt dezamăgit de Rhysand, spuse Eris, împingând su- 
ficient vârful cuţitului prin hainele de piele ale lui Cassian, încât 
acesta din urmă să simtă înţepătura şi unduirea focului. 

Nu îi păsa dacă în lamă era puterea lui Eris ori cea cu care o în- 
zestrase Nesta. Trebuia doar să găsească o cale prin care să evite să 
îi străpungă pielea. 

- A devenit prea binevoitor zilele astea. Nici măcar nu a încercat 
să-mi citească gândurile, adăugă Eris. 

-Nu poţi să câştigi, îl avertiză încet Azriel. Eşti un om mort, 
Eris! De multă vreme. 

- Da, da, toate treburile alea vechi cu Morrigan! Ce plictisitor 
din partea ta să le ţii minte! 

Cassian clipi. Morrigan. 

Eris nu îi spusese niciodată aşa. 

- Dă-i drumul, Briallyn! strigă Cassian. Vino şi joacă-te tu cu noi! 

Pumnalul Creat se îndepărtă de coastele lui şi o voce subțire şi 
stinsă se auzi din apropiere: 

- Deja mă joc cu voi, Lord al Bastarzilor! 


eh 

Nestei îi tremurau picioarele şi braţele. Gwyn era aproape inertă 
în spatele ei. Sângele pierdut o slăbise atât de mult, încât părea că 
abia se putea ţine de Nesta. 

Distrugerea se continua printr-o boltă din piatră neagră, unde 
poteca devenea mai lată şi mai accesibilă. Trecătoarea lui Enalius. 
Emerie se oprise doar cât să treacă o mână însângerată peste piatră, 
chipul murdar fiind plin de mirare şi mândrie. 

- Mă aflu unde nu a mai fost niciunul dintre strămoşii mei, şopti 
cu o voce gâtuită. 

Nesta îşi dorea să se poată opri lângă prietena ei. Să se poată 
minuna cu ea. Dar dacă s-ar fi oprit măcar o clipă... Nesta ştia că 
odată ce s-ar fi oprit, nu s-ar mai fi putut mişca. 

Poteca netedă din jurul bolţii era doar o uşurare temporară a dru- 
mului. Curând, ajunseră la un grup de pietre - ultima parte a urcu- 
şului imposibil, înainte să pară că se transforma într-o cale directă 
spre vârf. Mai erau vreo două ore până la răsărit. Lumina lunii pline 
începea să se estompeze odată ce astrul cobora spre vest. 

Grupul de masculi avea să le prindă din urmă înainte ca ele să 
ajungă în vârf. 

Nestei i se încordară degetele când întinse mâna spre Emerie din 
locul unde prietena ei stătea în genunchi pe unul dintre bolovanii 
ascuţiţi. Dacă ar fi putut să treacă de porțiunea asta... 

Nesta căzu când îi cedară genunchii, lovindu-se cu fața de o 
piatră atât de puternic, încât văzu stele verzi, dar tot ce putu face 
fu să o țină pe Gwyn când se răsturnară, se izbiră de roci şi de pie- 
triş şi se rostogoliră tot mai mult în jos, ţipetele lui Emerie răsunând 
în urechile ei, iar apoi... 

Nesta se izbi dur de cineva. 

Nu de cineva, deşi ar fi putut jura că simţea căldură şi respiraţie. 
Se lovise de bolta de piatră. Căzuseră tocmai până la Trecătoarea lui 
Enalius, periculos de aproape de masculii care le urmăreau. 

- Gwyn... 

-Sunt vie, mormăi prietena ei. 

Emerie coborî poteca în genunchi. 

-Te-ai rănit? 

Nesta nu reuşi să se mişte când Gwyn se eliberă. Amândouă 
erau pline de praf şi sânge. 

-Nu pot... gâfâi Nesta. Nu mai pot să te duc în spate. 

Se lăsă liniştea. 

- Aşadar ne odihnim, reuşi Gwyn să spună, apoi continuăm. 

-Nu o să ajungem la timp, zise Nesta. Sau, cel puţin, înainte să 
ne ajungă din urmă masculii. 

Emerie înghiţi. 

- Încercăm oricum. Gwyn dădu din cap. Odihnește-te mai întâi 
un minut. Poate răsăritul ne ajunge înaintea lor. 

- Nu! Nesta se uită de-a lungul potecii. Urcă prea repede. 

Liniştea se pogori din nou. 

-Ce vrei să spui? întrebă prudentă Emerie. 

Nesta se miră văzând speranţa şi curajul de pe chipurile lor. 

- Pot să îi rețin. 

- Nu! zise Gwyn cu o voce mai tăioasă. 

Nesta se forță să nu afişeze nicio emoție. 

- Sunteţi amândouă rănite. Nu o să supraviețuiți luptei. Dar 
puteţi să urcați. Emerie poate să te ajute... 

- Nu! 

- Pot să profit de porțiunea în care se îngustează poteca, zise 
Nesta şi înaintă, arătându-le locul de după boltă, ca să îi rețin sufi- 
cient cât voi două să ajungeţi în vârf. Sau să vină răsăritul. Orice 
s-ar întâmpla mai întâi. 

Gwyn își dezgoli dinții. 

- Refuz să te las aici! 

Chipul îndurerat al lui Emerie îi spunea destule Nestei: înţelegea. 
Înţelegea logica. 

-Este singura cale, i se adresă Nesta lui Gwyn. 

- NU ESTE SINGURA CALE! strigă Gwyn, suspinând apoi. Nu 
am de gând să te las pe mâna lor. Te vor ucide. 

- Trebuie să pleci, spuse Nesta, chiar dacă începură să îi tremure 
mâinile. Acum! 

- Nu, rosti Gwyn plângând. N-am să plec. Am să-i înfrunt cu tine. 

Ceva se frânse în pieptul Nestei. Se deschise cu totul și ce era 
înăuntru răsări pe deplin, strălucitor şi pur. 

O strânse în braţe pe Gwyn. Îşi lăsă prietena să suspine pe piep- 
tul ei. 

- Am să-i înfrunt cu tine, şopti Gwyn, de nenumărate ori. Pro- 
mite-mi că o să-i înfruntăm împreună. 

Atunci, Nesta nu își putu stăvili lacrimile. Vântul rece i le îngheţă 
pe obraji. 

- Promit! şopti ea, mângâind părul murdar al lui Gwyn. Promit! 

Gwyn suspină, iar Nesta suspină odată cu ea, îmbrăţişând-o mai 
strâns şi mângâind-o. 

O ciupitură în locul potrivit, exact în acel punct sensibil pe care 
i-l arătase Cassian, şi o făcu. 

Gwyn căzu inconștientă. 

Nesta mormăi, lăsând-o cu grijă pe Gwyn la pământ când își ri- 
dică privirea la Emerie. Prietena sa era serioasă, dar deloc surprinsă. 

- Poţi să o cari restul drumului? fu absolut tot ce mai zise Nesta. 
Sau măcar până la răsărit? 

- Da! 

Nesta ştia că Emerie avea să găsească puterea necesară. Avea un 
suflet de oţel. Emerie lăsă sabia în fața Nestei. Pumnalul. Scutul. 

- Păstrează gamelele, spuse Nesta atingând-o pe a ei. Eu am des- 
tulă apă. 

Încă o minciună. 

-Nu o să te ierte niciodată pentru asta, zise Emerie. 

- Ştiu. 

Masculii urcaseră mai mult. Nesta nu aşteptă ca femela să vor- 
bească înainte să o ajute să şi-o urce pe Gwyn în spate, Emerie şuie- 
rând la greutatea de pe aripi, întinzându-le în unghiuri ciudate. 
Nesta legă funia însângerată în jurul lor. Emerie se strâmbă, dar 
reuşi să se mişte câţiva paşi. 

- Vino cu noi, îi propuse Emerie, cu lacrimi în ochi. 

Nesta clătină din cap. 

- Consideră că e plata datoriei. 

O lacrimă alunecă pe obrazul lui Emerie. 

- Pentru ce? 

- Pentru că sunteți prietenele mele. Chiar dacă eu nu meritam asta. 

Emerie se încruntă. 

- Nu ai nicio datorie, Nesta. 

Dar Nesta schiţă un zâmbet. 

- Am. Lasă-mă să o plătesc. 

Înăbuşindu-și lacrimile, Emerie dădu din cap. O împinse mai sus 
pe Gwyn şi se crispă, dar reuşi să treacă şchiopătând pe sub boltă, 
spre pietre şi ultima bucată din Distrugere, tocmai până spre vârf. 

Nesta nu îşi luă rămas-bun, ci doar inspiră pe nas, îşi ţinu respi- 
raţia şi apoi expiră. Repetă de nenumărate ori exerciţiul de liniştire 
a minţii, până ce respiraţia deveni constantă ca valurile, inima so- 
lidă ca piatra, şi căpătă controlul asupra fiecărui centimetru din 
trupul ei. 

Era stânca de care se spărgea valul. Și masculii aceia aveau să se 


spargă în ea. 


Ei nu aveau de ales. Pentru că Eris se afla sub influenţa lui Briallyn, 
Cassian şi Azriel puteau doar urmeze silueta cocoşată cu mantie, 
spre lac. Cassian nu îndrăzni să se gândească dacă împotriva lui fu- 
sese folosită Coroana. Dacă fusese folosită împotriva lui Azriel. 

Cei din grupul cu care călătoriseră Eris şi Briallyn se împrăș- 
tiaseră, dispărând de lângă lac. Fuseseră măcar reali, sau era doar 
o iluzie? 

Aruncând o privire spre Az, văzu chipul împietrit al fratelui său, 
furia din ochii lui. 

Silueta cocoşată cu mantie se opri în fața pietrelor lacului. Eris 
se opri lângă ea. 

- Spune-o atunci! zise Cassian. 

Briallyn îşi scoase gluga mantiei. 

Nu era nimic acolo. Materialul căzu și se adună pe pietre. Chipul 
lui Eris rămase inexpresiv. Gol. 

-Doar un strop animat de magie. 

Se auzi tărăgănat o voce alunecoasă dinspre lac. 

La zece metri de mal, stând pe suprafaţă, plutea o umbră. Aceasta 
se mișca şi se deforma, conturul pâlpâind, dar avea forma vagă a 
unui mascul înalt. 

-Cine eşti? întrebă Azriel. 

Dar Cassian îşi dădu seama. 


- Koschei, şopti el. 


Nesta rămase un minut lung sub Trecătoarea lui Enalius. 

Scoase gamela, bău ultima gură de apă şi o aruncă într-o parte. 

Îşi ascunse pumnalul la centură. Luă sabia și trase o linie pe pă- 
mânt în faţa bolţii. 

Ultima ei înfruntare. Ultima linie de apărare. 

Nesta luă scutul. Se uită peste umăr spre locul în care Emerie 
trecu de ultima grămadă de bolovani, iar acum se chinuia să urce 
poteca lungă și dreaptă spre vârf. 

Un mic zâmbet liniştit traversă chipul Nestei. 

Apoi ridică scutul. Înclină sabia. 

Şi trecu de linia trasată ca să îşi întâmpine inamicii. 

Bellius îşi trimise mai întâi războinicii prin strâmtoare. O miş- 
care înţeleaptă, menită să o epuizeze pe Nesta. 

Ea nu putea decât să îi întâmpine. 

În mintea ei nu se auzeau voci detestabile. Nu conștientiza decât 
că prietenele sale erau în spatele ei, dincolo de linia pe care o trasase 
pe pământ, iar ea nu avea să cedeze în fața acestor masculi. 

Nu intenţiona să-şi dezamăgească prietenele. Nu avea loc pentru 
frică în inima ei. 

Doar pentru calm şi hotărâre. 

Şi dragoste. 

Nesta zâmbi când primii războinici alergară spre ea cu săbiile ri- 
dicate. Încă zâmbea când îşi ridică scutul ca să încaseze lovitura. 

Nesta îşi izbi scutul în primul mascul, tăie tibiile celui de-al 
doilea şi îl respinse pe al treilea cu un blocaj care îl făcu să se încline 
în al patrulea, amândoi căzând la pământ. Câte unul la fiecare res- 
piraţie, o mişcare pentru fiecare inspiraţie şi expiraţie. Ea îşi calmă 
din nou mintea, lăsând-o să o ajute să-şi găsească echilibrul. 

Pentru o clipă, se întrebă ce ar fi putut face cu Ataraxia în mână. 
Ce ar fi putut face cu acest corp, cu aceste abilități asimilate. Dacă era, 
în sfârşit, demnă de sabie. 

Alesese un nume din Vechea Limbă, una pe care nu o mai vor- 
bea nimeni de cincisprezece mii de ani. Un nume care îl făcuse pe 
Lanthys să râdă. 

Nesta atacă patru illyrieni deodată, apoi cinci, apoi şase, iar 
masculii începură să cadă unul după altul. Rezistă într-o furtună de 
concentrare fermă şi moarte, păzindu-și prietenele din spatele ei. 

Ataraxia era numele pe care îl alesese pentru sabia magică. 

Însemna „pace sufletească“. 

Fiinţa care stătea pe lac era o umbră. Probabil o reflexie, se gân- 
dea Cassian. O iluzie. 

- Unde este Briallyn? întrebă Azriel, pietrele Siphon luminând 
ca o flacără de culoarea cobaltului. 

- Mi-am petrecut atâtea luni pregătindu-mă pentru voi, spuse 
Koschei, iar voi nici măcar nu vreți să vorbiţi cu mine? 

Cassian îşi încrucişă braţele. 

- Eliberează-l pe Eris, apoi o să stăm de vorbă. 

Se rugă să nu ştie Koschei de pumnalul Creat pe care Eris şi-l 
băgase din nou în teaca de la centură, ca aura de putere a Coroanei 
să îi fi ascuns chiar şi lui Briallyn prezenţa lui. Dar dacă lordul 
morţii ar fi pus mâna pe el... La naiba! Cassian nici măcar nu aruncă 
o privire la pumnal. 

- V-aţi lăsat păcăliţi cam uşor, continuă Koschei, deşi nu v-aţi 
grăbit să vă apropiaţi. Credeam că o să vă grăbiţi să ucideţi, brute 
fiind. 

În afară de umbrele siluetei, ei nu-l vedeau clar. Până şi umbrele 
lui Azriel l-ar fi avertizat în şoaptă. 

Pietrele lui Siphon luminară din nou. 

- Fugi! şopti Az, şi groaza de pe chipul fratelui său îl făcu pe 
Cassian să îşi întindă aripile, pregătindu-se să zboare... 

Dar aripile i se opriră. Tot corpul i se opri. 

Azriel îl luă pe Eris şi se înălță spre cer, cu tot cu pumnalul Creat. 
Trebuiau să îl ducă mult mai departe de Koschei. Totuşi, Cassian nu 
se putea mișca. 

Pietrele Siphon ale lui Cassian străluciră ca sângele proaspăt, 
apoi se stinseră pâlpâind. Azriel îi strigă numele de la mare înălțime. 
Koschei se apropie de mal. 

- Acum poți să îl iei, Briallyn. Ai destul timp înainte de răsărit. 

O mică siluetă cocoşată ieşi din spatele copacilor. O babă. Pe cap 
purta o coroană de aur, chiar peste urechile ascuţite. Ura ardea în 
ochii ei. 

-Spune-i lui Vassa al meu că aştept, zise Koschei. 

Umbrele lui se rotiră. 

Azriel cobori din nou spre pământ, pietrele lui Siphon creând o 
sferă albastră de putere care îl încercui, dar Briallyn ajunsese deja 
la Cassian. 

- Am nevoie de tine, Lord al Bastarzilor! spuse furioasă bătrâ- 
na regină. 

Cassian nu putea zice o vorbă. Nu se putea mișca. Coroana stră- 
lucea ca fierul topit. 

- Teleportează-ne! îi ordonă Briallyn lui Koschei. 

Lordul morţii îndreptă o mână cu degete lungi spre Briallyn şi 
Cassian şi îşi mişcă o dată degetele. 

Şi lumea dispăru, rotindu-se în întuneric şi vânt. 


Ah 


Scutul Nestei se transformase într-o piatră de moară. Sabia ei, 
udă de sânge, îi atârna în mână - o greutate alunecoasă de plumb. 

Fiecare centimetru al corpului o ustura. Din cauza epuizării, a 
rănilor, a conştientizării faptului că în spatele liniei pe care o dese- 
nase pe pământ, prin bolta din spatele ei, Gwyn şi Emerie încă 
respirau, încă urcau ultima bucată a Distrugerii, spre vârf. 

Aşadar, îi ucisese pe masculii illyrieni care se înghesuiseră printre 
pietrele zimţate. Care crezuseră că aveau să găsească o femelă nein- 
struită şi neajutorată și găsiseră moartea aşteptându-i în fața bolții. 


712 SARAH J. MAAS 


Rămăsese doar unul. 

O parte lăuntrică a ei tremură la chipurile lovite, cu priviri goale. 
La sângele care curgea din cadavre. 

„Valkyrie, şopti în sinea ei. Eşti o Valkyrie şi rezişti din nou în 
trecătoare. Dacă mori, moartea ta o să-ți salveze prietenele care 
te-au salvat, chiar dacă nu ştiau că fac asta.“ 

Aruncând o privire peste umăr, o văzu pe Emerie urcând încă 
ultima bucată de drum spre vârf, atât de lent, dar atât de aproape. 
Se apropia răsăritul, dar... ele puteau reuși. Puteau câştiga. 

Nesta se întoarse din nou spre boltă. Ştia pe cine avea să 
găsească. 

Bellius se rezema de un bolovan uriaş, cu sabia în mână, scutul 
legănându-se în cealaltă. 

- Impresionantă luptă pentru o curvă Mare Spiriduş! 

Masculul se dezlipi de bolovanul de lângă boltă, fără să arunce o 
privire la războinicii care muriseră pentru el. 

- Ştii, zeul nostru - primul illyrian - a rezistat hoardelor ina- 
mice chiar acolo unde stai tu. 

El nu avea nicio zgârietură. Nu afişa nici urmă de extenuare, în 
ciuda urcușului. 

Bellius rânji superior. 

-Şi el a trasat o linie pe pământ, spuse, şi dădu din cap spre 
aceasta. Frumoasă aluzie! 

Nesta nu ştiuse acel amănunt al istoriei lor. Dar nu dezvălui 
nimic, ci se transformă în sânge, pământ şi hotărâre pură. 

- Nu s-a terminat bine pentru Enalius, continuă Bellius. A murit 
după ce a apărat locul ăsta preţ de trei zile. A urcat cu maţele atâr- 
nânde spre piatra sacră din vârf şi a murit acolo. De asta facem lu- 
crul ăsta prostesc. Ca să îl onorăm. 

Ea tot nu vorbi. Dar ochii lui Bellius se îndreptară spre vârful de 
deasupra. Nemulțumirea îl făcu să se încrunte. 

- Verişoara mea infirmă şi corcitura aia fac de ruşine locul ăsta 
Sacru. 

Un licăr de lumină din vârf trecu peste trăsăturile lui Bellius. 

Nesta zâmbi larg la mormăitul lui. 

Gwyn şi Emerie atinseseră piatra sacră şi fuseseră teleportate de 
magia acesteia. 

-Se pare că nu ai câştigat, îi spuse în sfârşit Nesta lui Bellius. 

Ura întunecă ochii sticloşi ai lui Bellius. Ca un răspuns, zăpada 
începu să cadă, norii mari înconjurând muntele. Vuind. Zăpada se 
lipi de pietre de data asta. 


-Nici nu am vrut să câştig. Bellius zâmbi. Voiam doar să fac asta. 
El o atacă. 


CAPITOLUL 72 


Emerie şi Gwyn câştigaseră. Trecuseră prin Distrugere. Era 
suficient. 

Nesta mai trebuia să îl rețină pe ticălos alte câteva minute - până 
la răsărit. Apoi, totul avea să se termine. Puterea avea să-i revină, iar 
ea ar fi putut... Nesta nu ştia ce ar fi putut să facă. Dar cel puțin ar fi 
avut acea armă. 

Bellius atacă, mai rapid şi mai sigur decât ceilalți. 

Nesta abia avu timp să-și ridice scutul. Impactul o zdruncină, 
dar el deja se rotea, scutul lui îndreptându-se spre faţa ei... 

Cu o piruetă, ea ieşi din raza de acţiune. Pe toți zeii, era obosită. 
Foarte obosită și... 

El nu se opri. Nu îi dădu o clipă de răgaz în timp ce atacă, blocă 
şi lovi, împingând-o înapoi spre linie şi boltă. Ura i se citea pe chip. 

O ură atât de oarbă. Fără rațiune. Fără sfârşit. 

Stratul de zăpadă se îngroşă, vântul şuierând, cerul vuind. 
Bellius lovi din nou, iar Nesta ridică scutul, întâmpinându-i lovitura. 

Fulgerul licări, tunetul răsunând în urma acestuia. 

O furtună cuprinsese muntele, acoperind luna şi stelele. Doar 
fulgerul care se arcui pe cer oferi un licăr de lumină la atacul violent 
al lui Bellius. 

Ea era în defensivă, iar dacă voia să supraviețuiască, trebuia să 
găsească o cale de a schimba situaţia... 

Dar zăpada făcea pământul şi pietrele alunecoase, iar când ful- 
gerul străbătu din nou cerul, orbindu-i pe amândoi, el gândi şi 
acţionă mai repede. 

Profită de clipitul ei ca să îşi izbească scutul de al Nestei, fă- 
când-o să îl scape. 

Acesta zăngăni pe o piatră din apropiere. Neîncrederea din pri- 
virea ei îl făcu să îi doboare şi sabia din mână. 

Era dezarmată ca o novice. 

Bubuitul tunetului răsună iarăși, iar Bellius râse. 

- Dezamăgitor! 

El se opri, studiind-o. Şi zâmbi înainte să atace din nou. 

Nesta se feri de atacuri, dar nu destul de repede cât să evite lovi- 
turile precise pe care i le dădea Bellius în braţe, picioare și față. Ea 
încetini, picioarele alunecându-i pe panta lunecoasă a muntelui 
când furtuna de zăpadă cu fulgere se dezlănţui. 

Încă o lovitură și picioarele ei se desprinseră de pământ. Rămase 
cu respiraţia tăiată când se lovi cu spatele de ceva ferm. Un bolovan. 

Corpul Nestei refuză să se mişte când gâfâi. Sânge cald îi curse 
din nas. 

Bellius se apropie, aruncând arma într-o parte. 

-Să te omor cu mâinile goale o să fie mai satisfăcător. 

„Mişcă-te!“ 

Cuvântul răsună prin Nesta. Trebuia să se miște în continuare. 

Cu mâinile tremurânde, când fulgerul bubui, iar zăpada viscoli, 
Nesta se ridică de pe piatră. Picioarele îi tremurau, implorând-o să 
se aşeze, să se oprească, doar să moară naibii odată! 

Bellius înaintă, corpul său puternic adoptând o poziţie de luptă. 
Ura sălbatică din privirea lui o împietri. 

Prietenele ei reușiseră... dar ea nu voia să moară. 

Voia să trăiască, şi încă bine şi fericită. 

Voia asta împreună cu... 

Nesta își depărtă picioarele. Își echilibră corpul lovit care o durea. 

Bellius pufni. 

-Chiar crezi că mă poţi învinge în lupta corp la corp? 

Sângele îi curgea din gură şi nas, dar Nesta zâmbi, gustul aces- 
tuia acoperindu-i limba. 

- Da! 

Bellius dădu primul pumn, concentrându-şi toată forța corpului 
său puternic în acesta. Nesta îl blocă, lovindu-l cu pumnul în nas. 
Osul se sfărâmă. Bellius ţipă, dându-se înapoi cu un pas. 

Iar Nesta spuse furioasă: 

- Pentru că partenerul meu m-a instruit bine. 


CAPITOLUL 73 


„Partener.“ 

Cuvântul o străbătu pe Nesta ca o stea căzătoare când ea şi 
Bellius se atacară unul pe celălalt, lovind cu pumnii şi cu picioarele 
şi ferindu-se. Ca și când glăsuirea cuvântului i-ar fi oferit acest ultim 
val de putere... 

Bellius lovi cu pumnul în maxilarul Nestei, atât de puternic, 
încât ea se clătină înapoi câțiva paşi. 

Se feri de următoarea lui mișcare, lovindu-l în coaste. Dar el 
continuă să o împingă spre boltă şi linie. 

Obosind-o. Rezistând mai mult ca ea. 

Nesta intenţiona să se lupte cu el până la sfârşit. 

Pumnul lui Bellius se lipi de obrazul ei stâng. Durerea o stră- 
bătu. Ea își pierdu echilibrul. Căzu pe spate şi timpul încetini. 

Ateriză de partea cealaltă a liniei de pe pământ şi ar fi putut jura 
că muntele se cutremură. 

Nesta se târî. Nu îi păsa cât de jalnic o făcea gestul să arate. Se 
îndepărtă de Bellius, prin boltă, distrugând linia pe care o trasase. 

El înaintă, însângerat şi rânjind superior. 

-O să îmi placă asta! 

Spusese că era în regulă să moară pentru prietenele ei, că era 
în regulă pentru că ele reușiseră, câştigaseră, dar să fie ucisă de 
acest nimeni... 

Nesta mormăi. Nu îi mai rămăsese nimic. Corpul renunțase să o 
mai ajute. Aşa cum făcuseră mulți alții. 

Bellius îşi scoase cuțitul din cizmă. 

-Cred că aş prefera să îți tai gâtul. 

Ea era singură. 

Se născuse singură și urma să moară tot aşa, iar acest mascul în- 
grozitor era cel care avea să-i aducă moartea... 

Tunetul bubui şi tot muntele se cutremură. Bellius făcu un pas 
spre ea, ridicând cuțitul. 

Sângele ţâşni. 

La început, Nesta crezu că fulgerul licări pe gâtul lui, spintecân- 
du-l atât de tare, încât sângele stropi aerul înzăpezit. 

Dar apoi văzu aripile. Cealaltă pereche de aripi. 

Iar când Bellius căzu pe pământ, înecându-se cu propriul sânge, 
dezvăluindu-l pe Cassian care stătea acolo, dezgolindu-și dinţii şi 
cu cuțitul în mână, ea se întrebă dacă tunetul ce zguduise muntele 
fusese furia lui. 

Cassian păşi peste trupul muribund al lui Bellius și întinse o 
mână spre ea. Nu ca să o ia în brațe, ci ca să o ajute să se ridice. Aşa 
cum făcuse dintotdeauna. 

Nesta îi apucă mâna şi se ridică, corpul ei protestând. 

Dar uită de durere, de moartea din jurul lor când el o strânse la 
piept, şoptind tandru în părul ei însângerat: 

-lar acum am să-ţi tai gâtul frumos. 


ză 


Cuvintele lui Cassian nu erau ale lui. Mâinile nu îi aparțineau 
când Nesta - ca parteneră a lui - încercă să se retragă în clipa în care 
el o strânse în braţe atât de puternic, încât i se mişcară oasele în mâi- 
nile lui. 

El ţipa. Tăcut, nesfârșit. Țipa la ea să i se opună, să fugă. Țipa la el 
însuși să se oprească. 

Dar nu putea. Indiferent ce făcea, nu se putea opri. 

- Cassian! spuse Nesta, zbătându-se. 

„Ucide-mă! o imploră el tăcut. Ucide-mă înainte să fiu obligat să 
fac asta!“ 

„Cassian!“ Nesta se împinse în pieptul lui, însă braţele nu îi ce- 
dară, strângând-o mai tare. 

-Nu ţi se poate supune, Nesta Archeron, se auzi o voce bătrână 
şi răguşită din spatele Nestei. Acum el este al meu. 

Cassian nu reuşi nici măcar să caşte ochii în semn de avertis- 
ment. Braţele i se relaxară la ordinul tăcut al reginei, permițându-i 
Nestei să se întoarcă în îmbrăţişarea lui ca să i-o prezinte lui Briallyn, 
care purta Coroana peste părul alb şi rar. 


CAPITOLUL 74 


Satisfacţia licări în ochii negri ai lui Briallyn, iar cei trei ţepi 
simpli ai Coroanei de aur străluciră când ea ridică o mână. 

Furtuna se opri. Se împrăştie ca să dezvăluie un cer de un gri 
deschis înaintea răsăritului, ultimele stele dispărând. 

Chiar şi natura putea fi influenţată de Coroană. 

Groaza se răsuci în Nesta când braţele lui Cassian slăbiră. Ea se 
îndepărtă câţiva paşi, rotindu-se, dar ştia ce avea să vadă. Cassian 
stătea nemişcat ca o statuie, de parcă ar fi fost transformat în piatră. 
Ochii lui, de obicei strălucitori și vii, deveniseră sticloși. Goi. 

Briallyn îl făcuse așa. Mutase oamenii ca pe niste piese de şah ca 
să se asigure că Nesta sosea aici. 

- De ce? întrebă Nesta. 

Mantia groasă de blană a lui Briallyn se zburli în vântul de munte. 

-Puterea ta este prea mare - faptul că te-ai aruncat în specta- 
colul ăsta primitiv te-a epuizat. 

- Tu i-ai pus pe illyrieni să mă aducă aici? 

-Intenția mea era să o iau pe cea schilodită. 

Sângele Nestei clocoti la menţionarea lui Emerie. 

Briallyn continuă: 

- Bellius mi-a dat informaţii despre prietenia ta cu ea şi am 
văzut cât de mult înseamnă pentru tine când ne-am conectat prin 
Harpă şi Coroană. Ştiam că dacă o prind şi o aduc aici, ai să vii după 
ea, indiferent de lege. Eşti destul de nesăbuită şi de îngâmfată ca să 

crezi că o poţi salva. Dar mi-ai uşurat situaţia: ai intrat direct în casa 
ei din Windhaven. M-ai scutit de deranjul de a te ademeni. I-am 
lăsat pe viermii ăia de illyrieni să o ia pe ea şi pe corcitură drept 
primă amuzantă. 

Nesta nu îndrăzni să-şi ridice privirea la Cassian. 

-Toate ca să mă epuizezi? 

- Da. Şi fără magia ta... 

Nesta interveni, întrebând: 

- Eram epuizată de câteva zile. De ce ai amânat până acum? 

Intervenţia ei o enervă pe Briallyn. 

-Îl aşteptam pe el. Ea dădu din cap spre Cassian, care era furios - 
ceva asemănător dezgustului şi fricii trecea acum prin ochii lui 
încețoşaţi. Zile în şir am aşteptat să se apropie destul de mult încât 
să folosesc Coroana ca să îl prind. Am fost nevoită să mă folosesc de 
prinţişorul acela tâmpit, Eris, ca să îl atrag. Ea râse încet. Eris a în- 
cercat să îşi ajute soldaţii când l-au înconjurat în timpul vânătorii. 
Să îi ajute pe nenorociţii ăia. A venit direct la ei, în loc să fugă în 
galop, cum ar fi făcut-o orice fiinţă înţeleaptă. L-au prins foarte uşor. 
Nici măcar câinii ăia infernali ai lui nu au putut face nimic în clipa 
în care Koschei l-a teleportat. 

Eris era mort? Sau era acum sclavul ei? Chipul lui Cassian nu 
dezvăluia nimic. 

Dar Briallyn zâmbi la el. 

- Mă îngrijoram că nu ai să te apropii niciodată. Bietul Eris, ar fi 
avut un sfârşit foarte trist dacă s-ar fi întâmplat aşa. Nu cred că focul 
lui ar fi suportat lacul lui Koschei. 

Ea se uită la cadavrul lui Bellius. 

- Este o brută odioasă — exact ca tine, Cassian. Arogant şi tâmpit. 
S-a îndepărtat de unitatea lui de cercetași ca să caute distracții în 
ținuturile mele. Așadar, i-am arătat ce consider eu a fi amuzant. 

Buzele ei subțiri schițară un soi de zâmbet. 

Briallyn chicoti. 

-I-am spus să te caute, nu să te ucidă, dar se pare că nu m-am 
exprimat destul de precis. Şi este oarecum satisfăcător să priveşti pe 
cineva ucigând, în special cu uneltele pe care i le-ai dat. Ştiam că 

Ritualul o să fie mai amuzant cu arme. Presupun că i-aş fi putut or- 
dona lui Bellius să se retragă, dar mi-a cam plăcut priveliştea. 

-De ce faci asta? întrebă Nesta. De ce nu vrei pace? 

- Pace? Briallyn râse. Ce pace pot avea acum? Flutură o mână 
spre ea. Tot ce vreau este răzbunare. Vreau putere. Vreau Tezaurul. 
Aşadar, m-am asigurat că ştii şi tu asta. M-am asigurat că devii fără să 
vrei partenera mea la adunarea obiectelor puterii din teritoriul ăsta 
uitat de zei. Şi ştiu că este doar o singură cale să mi le dai. O per- 
soană pentru care ai face asta. Ea zâmbi la Cassian. Partenerul tău. 

-Nu am Tezaurul aici. 

- Poţi să-l invoci. Obiectele au să-ţi răspundă, indiferent ce vrăji 
de protecţie au fost aruncate asupra lor. Şi ai să mi le dai. 

-Iar apoi o să ne ucizi pe amândoi? 

- lar apoi am să mă fac din nou tânără. N-am să mă ating de 
voi doi. 

Nesta simţi minciuna. 

Cassian mormăi: „Nu o face!“ 

Briallyn îi aruncă o privire surprinsă, iar el închise gura. Tre- 
mură, dar rămase nemișcat. Totuşi, luciul din ochii lui dispăruse. 

- Deci, spuse Briallyn, ai să-mi dai Tezaurul pentru viața parte- 
nerului tău. Acum eşti Spiridușş în toată regula, Nesta Archeron. Ai 
lăsa lumea să se transforme în cenuşă înainte să îţi laşi partenerul să 
moară. Ea se încruntă cu dispreţ la cadavrele şi sângele din jurul lor. 
Invocă Tezaurul şi să terminăm cu treaba asta murdară! 

Nesta nu se putea opri din tremurat. Să îi dea Tezaurul lui 
Briallyn, dacă putea măcar să îl invoce... 

- Nu! 

- Atunci mă văd nevoită să încerc să te conving. 

Briallyn pocni din degete la Cassian, iar Nesta avu o fracțiune de 
secundă să se întoarcă înainte ca el să o atace. . 

Panica şi furia străluciră în ochii lui, dar Nesta nu putu face ab- 
solut nimic în clipa în care masculul intră în ea, doborând-o la pă- 
mânt. Țintuind-o acolo, cu un braţ pe gâtul ei, cu corpul lui, cândva 
atât de intim şi de iubitor. Acum el era fiinţa care avea să o ţină aici 
şi să o rănească... 

Implorarea şi agonia îi umplură chipul când se împotrivi 
Coroanei. Se împotrivi şi pierdu. 

-Bineînțeles că o să-l distrugă să îşi ucidă propria parteneră, 
spuse Briallyn. Tu ai să fii moartă, şi ai să mori ştiind că l-ai con- 
damnat la o viaţă de chin. 

Braţul liber al lui Cassian tremură când scoase de la centură 
cuțitul cu care îl ucisese pe Bellius. Îl aduse spre ea. 

-Dacă mă ucizi, suspină Nesta, nu ai să capeţi Tezaurul. Nu ai 
să-l găseşti niciodată. 

-În regatul tău mai sunt şi alţii la fel de plini de iluzii ca tine. 
Au să mi-laducă într-un fel sau altul, dacă-i îndemn cum trebuie. 
Într-adevăr, voi avea nevoie de sângele tău ca să descui protecţiile 
Tezaurului. Ştii, am văzut şi asta. Când ai fost atât de nesăbuită să ţii 
Harpa în Temniţă. Dar presupun că moartea ta o să-mi ofere destul 
din sângele necesar. Briallyn dădu din cap spre Cassian. Ridic-o! 

Nesta nu se opuse când el o ridică în picioare şi îi ţinu cuțitul 
la gât. Rugămintea străluci în ochii lui. Rugămintea, frica - şi 
dragostea. 

Dragostea pe care ea nu o meritase niciodată, dar iat-o. Aşa cum 
fusese acolo din clipa în care se cunoscuseră. 

Ce valoare avea lumea în comparaţie cu el? Cu asta? 

- Încep să mă plictisesc, spuse Briallyn. 

Nesta îi arătă partenerului ei dragostea care îi strălucea pe chip. 

Cerul se umplu cu o lumină blândă. 

- Ucide! îi ordonă Briallyn lui Cassian. 

Nesta îl iubise pe Cassian de când îl văzuse prima dată. Îl iubise 
chiar şi când nu voia, chiar şi când fusese acaparată de disperare, 
frică şi ură. Îl iubise şi se distrusese pentru că nu credea că îl merită, 
pentru că el reprezenta tot ce era bun, curajos şi blând, iar ea îl 
iubea, îl iubea, îl iubea... 

Braţul lui Cassian tremura, iar Nesta se pregăti pentru lovitură, 
arătându-i iertarea şi dragostea ei nesfârşită... 

Dar Cassian strigă. 

Apoi cuțitul se răsuci în mâna lui, înclinându-se nu spre ea, ci 
spre inima lui. 

De bunăvoie. 

Rezistând influenței Coroanei şi a lui Briallyn care suspină, el 
alese să îşi infigă cuțitul în propria inimă. „Ucide!“, spusese ea. Dar 
nu precizase pe cine. 

Iar când soarele apăru la orizont, când cuțitul lui Cassian cobori 
spre pieptul lui, Nesta explodă cu forța Cazanului. 


Hh 


În mintea Nestei nu erau decât țipete. Nu era nimic în inima ei 
în afară de dragoste, ură şi furie când eliberă tot ce era în ea şi toată 
lumea explodă. 

Strigătul magiei sale era o bestie fără nume. Avalanşele se revăr- 
sară pe pante în mări de un alb strălucitor. Copacii se îndoiră şi se 
rupseră în urma puterii care erupse din ea. Mări distante se înde- 
părtară de maluri, apoi se grăbiră din nou în valuri spre ele. Paharele 
se zguduiră şi se sparseră în Velaris, cărțile căzură de pe rafturi în 
mia de biblioteci a lui Helion, iar resturile unei cabane dărăpănate 
din ţinuturile umane se năruiră într-o grămadă de moloz. 

Dar Nesta nu o vedea decât pe Briallyn. Nu o văzu decât pe baba 
cu gura căscată când se năpusti asupra ei, aruncându-i corpul fragil 
pe pământul stâncos. Nu ştiu decât să țipe când cuprinse fața lui 
Briallyn, Coroana strălucind orbitor de alb, şi îşi strigă furia mun- 
ilor, stelelor, locurilor întunecate dintre ele. 

Mâinile noduroase întineriră. O față ridată deveni frumoasă. 
Părul alb se înnegri ca pana corbului. 

Dar Nesta strigă încontinuu, lăsând magia să se dezlănțuie, eli- 
berând fiecare tăciune aprins. Anihilând regina de sub ea. 

Mâinile tinere se transformară în cenușă. Chipul frumos dis- 
păru în neant. Părul negru deveni praf. 

Până când din regină nu mai rămase decât Coroana de pe 
pământ. 


CAPITOLUL 75 


Cassian zăcea pe pământ, cu fața în jos. 

Nesta se grăbi spre el, rugându-se, suspinând, magia ei răsu- 
nând încă prin lume. 

Îl întoarse, căutând cuțitul, rana, dar... 

Cuţitul era sub el. Nepătat de sânge. 

El gemu, deschizând ochii. 

- M-am gândit, spuse răguşit, că ar trebui să stau întins cât 
faci asta. 

Nesta se holbă la mascul şi apoi izbucni în lacrimi. 

Cassian se ridică, scoțând sunete menite să o liniștească, şi îi 
cuprinse faţa în mâini. 

- Ai Nimicit-o! 

Nesta se uită la Coroana de pe pământ - la pata neagră unde fu- 
sese Briallyn. 

-Şi-a meritat soarta. 

El chicoti, rezemându-şi fruntea de a ei. Nesta închise ochii, in- 
halându-i parfumul. 

- Eşti partenerul meu, Cassian, spuse ea, şi îl sărută uşor. 

-Iar tu eşti a mea, zise masculul, sărutând-o. 

Apoi mâinile îi alunecară în părul ei. Iar sărutul... 

Lumea din jurul lor şi Coroana de la picioarele ei nu contară 
când el o sărută. Sărutul unui partener. Unul care le împleti sufletele, 
făcându-le să strălucească. 

Ea se retrase, lăsându-l să vadă bucuria din ochii şi zâmbetul ei. 
Teama şi bucuria lui o făcură să simtă un nod în gât. 

- Cassian, eu... 

Însă două siluete aterizară lângă ei, făcând muntele să se cutre- 
mure, iar cei doi se întoarseră ca să îi găsească acolo pe Mor şi pe 
Azriel, cu chipuri serioase. 

- Eris? întrebă Cassian. 

-Este în siguranţă, iar pumnalul Creat e din nou în posesia 
noastră, spuse Azriel, deşi Eris este enervat şi confuz. Este în Oraşul 
Cioplit. Dar... 

- Este vorba de Feyre, spuse Mor. 


CAPITOLUL 76 


Casa de lângă râu era foarte liniştită. Ca un mormânt. 

- A început să sângereze în urmă cu câteva ore, spuse Mor, când 
îi conduse în casă. 

-Dar mai are o lună şi ceva până să nască, protestă Nesta, ur- 
mând-o îndeaproape. 

Mirosul de sânge umplea camera în care intrară. Era foarte mult 
sânge, pe tot patul, pe coapsele depărtate ale lui Feyre. Nu se zărea 
niciun bebeluş, iar chipul lui Feyre... Era alb ca moartea. Avea ochii 
închişi şi respira superficial. 

Rhys era ghemuit lângă ea, ţinând-o de mână. Panica, groaza şi 
suferinţa se luptau pe chipul lui. 

Madja, în genunchi pe pat, între picioarele lui Feyre, murdară de 
sânge până la coate, spuse fără să se uite la ei: 

- Am întors bebelușul, dar nu coboară. Este blocat în cervix. 

O mică inspiraţie din colțul camerei o dezvălui pe Amren care 
stătea acolo, palidă la față. 

- Pierde prea mult sânge şi simt pulsul neregulat al bebeluşului, 
zise Madja. 

-Ce facem? întrebă Mor când Cassian și Azriel se duseră să stea 
în spatele lui Rhys, cu mâinile pe umerii lui. 

- Nu putem face nimic, spuse Madja. Dacă îi facem cezariană, 
o ucidem. 

- Cezariană? întrebă Nesta, făcându-l pe Rhys să se încrunte la ea. 


728 SARAH J. MAAS 


Madja îi ignoră tonul. 

- O incizie pe abdomen, chiar şi una făcută cu grijă, este un risc 
imens. Nu reuşeşte niciodată. Și, în ciuda abilităţilor de vindecare 
ale lui Feyre, pierderea de sânge a slăbit-o... 

- Fă-o! reuşi Feyre să spună, cuvintele fiind îngreunate de durere. 

- Feyre! obiectă Rhys. 

-Este foarte probabil ca bebeluşul să nu supraviețuiască, zise Madja 
cu blândeţe, dar direct. Este încă prea mic. Riscăm ambele vieți. 

- Riscăm vieţile voastre, şopti Cassian uitându-se la Rhys. 

- Fă-o! spuse Feyre cu vocea de Mare Doamnă. Fără frică, doar 
cu hotărâre pentru viaţa bebeluşului din ea. Feyre îşi ridică privirea 
la Rhys. Trebuie să o facem. 

Marele Lord dădu lent din cap, cu lacrimi în ochi. 

Cineva o apucă pe Nesta de mână şi Elain fu acolo, tremurând și 
cu ochii mari. Nesta o strânse de mână pe sora ei. Împreună, se 
apropiară de cealaltă parte a patului. 

Iar când Elain începu să se roage la zeii străini Fae, la Mama lor, 
şi Nesta îşi plecă fruntea. 


Feyre era pe moarte. Bebeluşul era pe moarte. 

Iar Rhys avea să moară cu ei. 

Dar Cassian ştia că nu frica pentru moartea lui îl făcea să tremure 
pe fratele lui. Îl apucă mai strâns de umăr pe Rhys. Puterea împes- 
trițată cu întuneric pluti din Marele său Lord, încercând să o vin- 
dece pe Feyre, la fel cum făcea Madja, dar sângele continua să curgă, 
mai repede decât îl putea opri orice putere. 

Cum se ajunsese la asta? Un târg făcut prin dragostea dintre doi 
parteneri avea să se termine acum cu pierderea a trei vieţi. 

Cassian se îndepărtă undeva când Madja cobori din pat, apoi re- 
veni cu un set de cuțite şi unelte, pături şi prosoape. 

- Intră în mintea ei şi ia-i durerea, îi spuse Madja lui Rhys, care 
clipi confirmând, apoi înjură, ca şi când s-ar fi mustrat pentru că nu 
se gândise mai devreme la asta. 

Cassian se uită din partea cealaltă a patului, spre locul unde Elain 
o ţinea de cealaltă mână pe Feyre, iar Nesta o ţinea pe a lui Elain. 

Rhys îi spuse partenerei lui: 

- Dragă Feyre... 

- Fără rămas-bun, zise Feyre gâfâind. Fără rămas-bun, Rhys. 

Intervenţia lui Rhys ca să-i alunge durerea o făcu să închidă 
ochii. lar mintea lui Cassian se goli şi se linişti pe deplin când Madja 
ridică de tot cămaşa de noapte a lui Feyre, cuţitele ei licărind. 

Nu se auzi niciun sunet când ieşi bebeluşul mic şi înaripat. Când 
Mor stătu acolo, cu păturile în mâini şi luă băiatul nemișcat din 
mâinile însângerate ale Madjei. 

Însă Rhys plângea, iar lacrimile începură să curgă pe chipul lui 
Mor când se uită la bebeluşul tăcut din brațele ei. 

Apoi Madja înjură, iar Rhys... 

Rhys începu să ţipe. 

Cassian îşi dădu seama, când Rhys se aplecă spre Feyre, ce era pe 
cale să se întâmple. 

Totuşi, nicio forță din lume nu putea opri asta. 


Lumea încetini. Se răci. 

Bebeluşul era tăcut şi prea mic în braţele lui Mor. 

Feyre era tăiată și sângera pe pat. 

Rhysand ţipa, ca şi când sufletul lui s-ar fi sfâşiat, dar Cassian şi 
Azriel erau acolo, ridicându-l de pe pat când Madja încercă să o sal- 
veze pe Feyre... 

Dar Moartea plutea în apropiere. Nesta simţi şi văzu asta, o 
umbră mai densă și mai stăruitoare decât oricare dintre cele ale lui 
Azriel. Elain suspină, strângând mâna lui Feyre, rugând-o să re- 
ziste, iar Nesta stătea în mijloc, Moartea dându-i târcoale, şi nu se 
putu face nimic odată ce respiraţia lui Feyre se rări, când Madja 
începu să strige la ea ca să se opună... 

Feyre. 

Feyre, care plecase în pădure pentru ele. Care le salvase de foarte 
multe ori. 

Feyre. Sora ei. 

Moartea pândea lângă Feyre şi partenerul ei, o bestie care aştepta 
să lovească, să îi devoreze pe amândoi. Nesta eliberă mâna lui Elain. 
Se retrase. 

Închise ochii şi deschise acel loc din sufletul ei care se eliberase 


pe Ramiel. 
HH 


Cassian abia îl putea reține pe Rhys, în ciuda tuturor cele şapte 
pietre Siphon aprinse împreună cu ale lui Azriel. 

Trebuia să îl lase pe Rhys să meargă cu ea. Dacă amândoi erau pe 
cale să moară, trebuia să îl lase pe Rhys să plece cu partenera lui. Să 
îi fie alături în aceste ultime secunde, la ultima suflare... 

Lumina aurie pâlpâi în partea cealaltă a camerei, iar Amren sus- 
pină. Lui Cassian i se strânse inima de groază. 

Nesta nu mai era lângă pat. Acum era la câţiva metri distanţă. 

Purta Masca. Își pusese Coroana pe cap. Şi ținea Harpa în braţe. 

Nimeni nu le mai folosise vreodată pe toate trei şi supraviețuise. 
Nimeni nu le putea stăpâni puterea sau controla... 

Ochii Nestei străluciră cu foc argintiu în spatele Măştii. Iar 
Cassian îşi dădu seama că ființa care privea nu era nici Fae, nici om, 
nici altceva ce păşise pe ținuturile din lumea asta. 

Începu să se mişte spre pat, iar Rhys se ridică spre ea. 

Nesta ridică o mână, iar Rhys rămase nemișcat. La fel de ne- 
mișcat cum devenise Cassian sub controlul Coroanei. 

Pieptul lui Feyrese înălță, un zăngănit mortal răsunând încetişor 
de pe buzele ei albe, iar Cassian nu putu decât să se uite când dege- 
tele Nestei, încă însângerate şi murdare de la Ritual, se mişcară spre 
ultima coardă a Harpei. Cea de-a douăzeci şi şasea. 

Şi o ciupi. 


CAPITOLUL 77 


Era Timpul. 

Cea de-a douăzeci şi şasea coardă a Harpei era însuşi Timpul, 
iar Nesta îl opri când Feyre îşi dădu ultima suflare. 

Lanthys spusese că până şi Moartea se supunea ultimei coarde. 
Că timpul nu conta pentru Harpă. 

Coarda nu scoase niciun sunet când Nesta o ciupi, ci doar privă 
lumea de acesta. 

Iar moartea pe care o simţi Nesta în preajma surorii ei, a lui 
Rhysand şi a bebeluşului din braţele lui Mor - porunci Măştii să 
oprească şi asta. Să o țină la distanţă. 

„La început 

Şi la sfârşit 

Era Întunericul 

Şi nimic mai mult.“ 

O voce blândă şi cunoscută şopti cuvintele. Aşa cum i se şop- 
tiseră cu mult timp în urmă. Aşa cum o avertizase în întunericul 
din Oorid. O voce minunată şi blândă de femelă, înțeleaptă şi cor- 
'dială, care o așteptase în tot acest timp. 

Camera era un tablou nemișcat, cu chipuri şocate şi îngrozite 
întoarse spre ea, spre Feyre şi tot acel sânge. Nesta traversă încă- 
perea. Trecu pe lângă Rhys, care era încordat şi ţipa, chipul lui fiind 
întruchiparea disperării, groazei şi suferinţei; pe lângă Azriel, cu 
chipul serios; pe lângă Cassian, care scrâşni din dinţi când îl reţinu 

pe Rhys. Pe lângă Amren, ai cărei ochi gri erau fixați asupra locului 
în care fusese Nesta, cu groază și ceva asemănător fricii pe chip. 

Pe lângă Mor şi grămăjoara prea mică din braţe, cu Elain lângă 
ea, înțepenită în plânsul ei. 

Nesta trecu prin toate, prin Timp. Spre sora ei. 

„Vezi cum ar putea fi?“ şopti acea voce de femelă, privind prin 
ochii ei. Ce ai putea face?“ 

„Nu simt nimic“, spuse Nesta în gând. Doar faptul că o vedea pe 
Feyre în pragul Morţii o împiedica să uite de ce era aici, ce trebuia 
să facă. 

„Nu asta voiai? Să nu simţi nimic?“ 

„Asta credeam că vreau.“ Nesta studie oamenii din jurul ei. Pe 
sora ei. Pe Cassian, care fusese dispus să își înfigă un pumnal în 
inimă decât să o rănească. „Dar nu mai vreau.“ Când vocea femi- 
nină nu insistă, Nesta continuă: „Vreau să simt totul. Vreau să ac- 
cept asta cu toată inima.“ 

„Chiar şi lucrurile care dor și te bântuie?“ Doar curiozitatea 
însoțea întrebarea. 

Nesta își acordă o clipă ca să se gândească la asta, calmându-și 
din nou mintea. „Avem nevoie de lucrurile astea ca să apreciem bi- 
nele. Unele zile ar putea fi mai grele decât altele, dar... Vreau să le 
trăiesc pe toate, să trec prin toate. Împreună cu ei.“ 

Acea voce blândă și înţeleaptă şopti: „Aşadar, trăieşte, Nesta 
Archeron!“ 

Nesta nu mai avu nevoie de nimic în timp ce luă mâna moale a 
surorii ei şi îngenunche pe podea. Lăsă Harpa alături, nota tăcută 
a acesteia încă răsunând, ţinând ferm Timpul sub control. 

Nu ştia ce putea oferi în afară de asta. 

Mângâind mâna rece a lui Feyre, Nesta vorbi în camera atempo- 
rală și înțepenită: 

- M-ai iubit când nimeni altcineva nu o făcea. Nu ai încetat ni- 
ciodată să o faci. Chiar şi când nu am meritat-o, m-ai iubit şi ai 
luptat pentru mine şi... Nesta se uită la chipul lui Feyre, Moartea 
fiind aproape să o revendice. Nu-şi înăbuşi lacrimile care-i curseră 

pe obraji când strânse mai mult mâna subţire a lui Feyre. Te iu- 
besc, Feyre! 

Nu mai rostise nimănui cuvintele cu voce tare. 

-Te iubesc, şopti Nesta din nou. Te iubesc! 

Iar când ultima coardă a Harpei oscilă, ca un mic tunet în aer, 
Nesta acoperi trupul lui Feyre cu al ei. Timpul avea să revină cu- 
rând. Nu mai avea mult la dispoziţie. 

Se scufundă în sinea ei, căutând puterea care făcuse monştri ne- 
muritori să tremure şi regi vicleni să cadă în genunchi, dar... nu ştia 
cum să o folosească. Moartea îi curgea prin vene și, totuşi, nu ştia să 
o stăpânească. 

O mişcare greşită, una singură şi Feyre ar fi fost pierdută. 

Aşadar, Nesta o îmbrăţişă strâns pe sora ei, cu Timpul oprit în 
jurul lor, şi şopti: 

-Dacă îmi arăţi cum să o salvez, poţi să o iei înapoi. 

Lumea se opri. Lumile de dincolo de a lor se opriră. 

Nesta îşi lipi fața de transpirația rece de pe gâtul lui Feyre. 
Deschise acel loc din ea şi spuse Mamei şi Cazanului: 

-Am să vă returnez ce v-am luat. Arătaţi-mi doar cum să îi 
salvez - pe ea, pe Rhysand şi pe bebeluş. 

Rhysand - fratele ei. Asta era el, nu-i aşa? Fratele ei, care fusese 
amabil chiar şi când ea ştia că voia să o sugrume. Şi ea pe el. Şi 
bebeluşul... nepotul ei. Sânge din sângele ei. Avea să-l salveze, să-i 
salveze, chiar dacă gestul ar fi lipsit-o de absolut orice. Arată-mi! 
imploră ea. 

Nu-i răspunse nimeni. Harpa nu mai răsună. 

Când Timpul reveni, zgomotul şi mişcarea fremătând în ca- 
meră, Nesta şopti Cazanului, promisiunea ei acoperind vacarmul: 

- Am să returnez totul! 

Şi o mână uşoară şi invizibilă îi mângâie obrazul drept răspuns. 


E3 


Cassian clipi, iar Nesta plecase dintr-o parte a camerei, spre pat. 
Ciupise Harpa, şi acum stătea pe jumătate deasupra lui Feyre, şoptind. 

Nu ardea niciun foc argintiu în ochii ei. Niciun tăciune rece. Nici 
urmă de ființa care privise prin ochii ei. 

Rhys se zbătu în brațele lui, dar Amren veni lângă ei şi spuse: 

- Ascultă! 

- Am să returnez totul, şopti Nesta. 

Umerii i se ridicară când plânse. 

Rhys începu să scuture din cap, puterea lui fiind palpabilă, ridi- 
când un val care îi putea distruge pe toți și lumea dacă Feyre nu mai 
trăia, chiar dacă mai avea doar câteva secunde de trăit fără ea, dar 
Amren îl apucă de ceafă. Unghiile ei roşii intrară în pielea lui aurie. 

- Uită-te la lumină! 

Lumina irizată începu să plutească din corpul Nestei. În Feyre. 

Nesta continuă să își îmbrăţişeze sora. 

- Returnez totul! Returnez totul! Returnez totul! 

Până şi Rhys încetă să se mai opună. Nimeni nu mişcă. 

Lumina străluci pe braţele şi picioarele lui Feyre, traversându-i 
chipul palid şi începând să umple camera. 

Pietrele Siphon ale lui Cassian pâlpâiră, ca şi când ar fi simţit o 
putere mult mai mare decât a lui, a oricăruia dintre ei. 

Fuioare de lumină plutiră între surori. Şi unul, delicat şi minu- 
nat, pluti spre Mor. Spre grămăjoara din braţele ei, făcând bebelușul 
tăcut să strălucească la fel de intens ca soarele. 

Iar Nesta continuă să şoptească: 

- Returnez totul. Returnez totul. 

Se umplură de strălucire ea, Feyre şi grămăjoara din braţele lui 
Mor, aceasta luminând chipul prietenei sale, scoțând şi mai mult în 
evidenţă şocul întipărit acolo. 

- Returnez totul, mai spuse Nesta o dată, iar Masca şi Coroana 
căzură de pe capul ei. 

Lumina explodă, orbitoare şi caldă, un vânt suflând pe lângă 
ei, ca şi când şi-ar fi adunat toate fărâmele din cameră. 

Iar când seestompă, cerneala neagră stropi spatele Nestei, destul 
de vizibilă prin cămașa aproape sfâșiată, ca şi când ar fi fost un val 
care se spărgea de țărm. 

Un târg. Cu Cazanul. 

Totuşi, Cassian ar fi putut jura că o mână luminoasă şi blândă 
împiedica lumina să-i părăsească trupul pe deplin. 

Cassian nu i se mai opuse lui Rhys de data asta, când se grăbi 
spre pat. Spre locul unde stătea Feyre întinsă, cu bujori în obraji. 
Nu-i mai curgea sânge dintre picioare. Feyre deschise ochii. 

Ea clipi la Rhys, apoi se întoarse spre Nesta. 

-Şi eu te iubesc! îi şopti Feyre surorii ei şi zâmbi. 

Nesta nu se opri din plâns când sări pe Feyre şi o îmbrăţişă. 

Dar gestul nu dură mult, abia o clipă înainte să se audă un țipăt 
puternic din partea cealaltă a camerei, şi... 

Mor se bâlbâi, plângând, iar bebeluşul pe care îl aduse spre pat 
nu era ființa mică şi nemişcată pe care o ţinuse în braţe, ci un băiat 
înaripat născut la termen. Părul des i se lipi de cap când scânci după 
mama lui. 

Atunci începu şi Feyre să suspine, luându-şi fiul de la Mor, abia 
observând că Madja se aplecă brusc între picioarele ei, inspectând 
ce era acolo - vindecarea. 

-Dacă nu aş fi ştiut, aş fi spus că ai dezvoltat o anatomie illy- 
riană, mormăi vindecătoarea, dar nu o asculta nimeni. 

Rhys o cuprinse cu un braţ pe Feyre şi se uitară împreună la 
băiat — fiul lor. Împreună, plânseră şi râseră, iar când Madja spuse 
„Lasă-l să se hrănească!“, Feyre se supuse, cu mirare în ochi când îl 
apropie de sânul acum plin de lapte. 

Dar Rhys privi uluit doar o clipă înainte să se întoarcă spre 
Nesta, care coborâse de pe pat, iar acum stătea lângă Mască. În spa- 
tele ei, Coroana şi Harpa erau împrăștiate pe podea. Cassian își ținu 
respiraţia când amândoi se studiară. 

Apoi Rhys căzu în genunchi şi o luă pe Nesta de mâini, 
sărutându-i-le. 

- Mulţumesc! plânse el, cu capul plecat. 

Cassian ştia că nu din recunoștință pentru viaţa lui îngenun- 
chease Rhys pe tatuajele sacre. 

Nesta se lăsă în genunchi pe covor. Ridică faţa lui Rhys în mâini 
şi o studie, îmbrăţişându-l apoi strâns pe Marele Lord al Regatului 
Nopţii. 


CAPITOLUL 78 


Gwyn şi Emerie aşteptau într-unul dintre saloanele cu vedere la 
râu, vindecate, dar purtând încă hainele rupte şi murdare de sânge. 
Aburul se ridica din ceştile de pe masa joasă din faţa lor. 

Emerie spuse răgușşită când Nesta veni în fața canapelei lor: 

- Două fantome ne-au adus nişte ceai... 

Dar Gwyn o întrerupse furioasă când i se adresă Nestei: 

-Nu ar trebui să te iert niciodată! 

Nesta pur şi simplu sări pe canapea, îmbrăţişând-o strâns pe 
Gwyn. Întinse un braţ spre Emerie, care se alătură îmbrăţişării lor. 

- Putem vorbi altădată despre iertare, zise Nesta printre lacrimi, 
așezându-se între ele. Aţi câștigat concursul ăla nenorocit! 

- Mulțumită ţie! spuse Emerie. 

-Mi-am luat și eu o coroană, nu-ţi face griji, zise Nesta, chiar 
dacă ştia că Mor teleporta acum toate cele trei obiecte ale Tezaurului 
înapoi de unde le luase Nesta. 

Le invocase, ocolind vrăjile lui Helion. Nicio vrajă nu le-ar fi 
putut ține departe de ea - Briallyn fusese sinceră în privinţa asta. 

-Cine v-a vindecat? Nesta se retrase ca să le studieze. Cum de 
sunteţi aici? 

- Piatra, îi explică Emerie, cu mirare pe chip. Ne-a vindecat toate 
rănile din clipa în care ne-a scos din Ritual. În mod surprinzător, 
am sosit aici. 

-Cred că a ştiut unde era cea mai mare nevoie de noi, spuse Gwyn 
încet, iar Nesta zâmbi. 

Totuşi, zâmbetul ei dispăru când o întrebă pe Emerie: 

-O să te pedepsească familia ta pentru ce s-a întâmplat cu 
Bellius? 

Dacă ai ei se gândeau măcar la asta, Nesta intenţiona să le facă o 
mică vizită. Cu Masca, Harpa şi Coroana. 

Motiv pentru care Tezaurul trebuia ţinut departe de ea. 

Emerie ridică un umăr. 

-Mai moare lumea la Ritual. A căzut în luptă când unul dintre 
ceilalți războinici l-a atacat când escaladau muntele Ramiel. Atât 
trebuie să ştie ei. 

Ochii îi licăriră. 

Nesta avu senzaţia că adevărul celor întâmplate pe munte urma 
să fie cunoscut doar de ele şi de cercul intim al curţii lui Feyre. În 
mod clar, Cassian fusese adus împotriva voinţei lui la Ritual. Spera 
ca nimeni să nu contrazică vreodată acel fapt. 

Gwyn râse răgușită. 

- Ştii, illyrienii o să fie furioşi că am câștigat. Mai ales pentru că 
nu vreau să fiu numită Carynthiană. Mă mulțumesc să fiu o Valkyrie. 

- Oho, vor fi isterici câțiva zeci de ani, confirmă Emerie zâmbind. 

Zâmbi şi Nesta, punându-și din nou braţele pe umerii priete- 
nelor ei şi se aşeză mai comod pe pernele canapelei. 

-Abia aştept să văd asta! 

Şi, pentru prima dată, cu aceste două prietene lângă ea, cu par- 
tenerul care o aştepta... era adevărat. 

Nesta abia aştepta să vadă tot viitorul. 


eh 


Bebeluşul, pe care Rhys şi Feyre îl botezară Nyx, era mai frumos 
decât ar fi visat cineva vreodată. Avea părul negru, ochi albaştri care 
străluceau deja cu lumina stelelor părinţilor lui, atenuând uşor 
măsliniul pielii. 

Şi aripi micuțe, despre care Cassian nu-și dăduse seama că erau 
atât de delicate înainte să le atingă catifelarea. Ghearele aveau să-i 
crească mult mai târziu, odată ce ar fi dobândit abilitatea de a folosi 
aripile, dar... Se uită la grămăjoara din brațele lui, inima crescându-i 
în piept, şi spuse spre Feyre şi Rhys, care stăteau pe pat, refăcut cu 
cearşafuri curate: 

-Nu aveţi idee în câte belele o să intre! 

Feyre chicoti. 

- Sunt sigură că din cauza ochilor frumoși. 

Rhys, încă zdruncinat şi palid, doar zâmbi. 

Se deschise ușa, iar Nesta apăru în prag, îmbrăcată încă în hai- 
nele rupte și murdare de sânge pe care le furase. Ea deja ţinuse în 
braţe acel bebeluş, iar Cassian se umpluse de mândrie văzând-o 
zâmbindu-i lui Nyx. 

Dar acum ochii Nestei se îndreptară la Cassian, iar el văzu rugă- 
mintea tăcută din ei. 

I-l dădu tăcut pe Nyx lui Azriel, care tresări la transferul acestei 
fiinţe mici şi delicate în mâinile lui cu cicatrice, şi o urmă pe Nesta 
pe hol, coborând scările. Nu vorbiră până ce nu ajunseră pe peluza 
din spate a casei, cu privelişte la râul care se trezea din nou în razele 
soarelui de primăvară. 

Ce făcuse ea şi la Ritual şi după aceea... Le povestise tuturor pe 
scurt. El ştia că mai era ceva. Dar poate că unele lucruri aveau să ră- 
mână întotdeauna secrete între ea şi prietenele ei. Tovarăşele ei 
de luptă. 

Aşadar, Cassian întrebă: 

- Magia ta... Chiar ţi-a dispărut puterea? 

Vântul rece de primăvară îi aruncă părul şaten-auriu peste față. 

- Am returnat-o Cazanului ca, în schimb, să îmi arate cum să îi 
salvez. Ea înghiţi în sec. Dar mi-a mai rămas un strop. Cred că alt- 
ceva - altcineva - a împiedicat Cazanul să o ia cu totul. Şi eu am 
făcut unele schimbări. 

Mama. Singura fiinţă care ar fi putut să vadă sacrificiul pe care 
îl făcuse Nesta şi să îi dea ceva înapoi. Poate că ea se uitase la ei 
prin Mască. 

-Ce ai schimbat? 

Nesta îşi sprijini o mână pe pântec. 

- M-am schimbat puţin şi pe mine. Ca niciunul dintre noi să nu 
mai fie nevoit să treacă prin asta. 

Pentru o clipă, Cassian nu își găsi cuvintele. 

- Tu... eşti pregătită pentru un copil? 

Nesta râse. 

- Nu! Pe toţi zeii, nu! Am să-mi mai beau ceaiul contraceptiv o 
vreme. Ea râse din nou. Dar m-am transformat pentru ca trupul să 
mi se potrivească bine cu ce a făcut Cazanul pentru Feyre. Pentru 
momentul potrivit. 

El nu îşi putea muta privirea de la bucuria calmă care îi lumina 
chipul. Aşadar, îi schiță un zâmbet. Da - la momentul potrivit, 
aveau să înceapă împreună acea călătorie. 

Dar ce făcuse Nesta azi, ce oferise... 

- Ai fi putut conduce lumea cu puterea ta, spuse el prudent. 

- Nu vreau să conduc lumea. 

Era prima dată când nu-şi mai ferea privirea de el. Spusese că 
era partenerul ei. 

-Ce vrei? reuşi Cassian să întrebe, cu vocea răguşită. 

Zâmbetul ei fu cel mai frumos lucru pe care îl văzuse masculul 
vreodată. 

- Pe tine. 

- M-ai avut din clipa în care m-ai cunoscut. 

Ea îşi aranjă o şuviță de păr după o ureche ascuţită. 

- Ştiu. 

El o sărută pe gură. Dar Nesta spuse: 

- Vreau o ceremonie de împerechere dezgustător de sofisticată. 

Cassian râse, retrăgându-se. 

- Serios? 

- De ce nu? 

-Pentru că Azriel şi Mor nu vor înceta niciodată să vorbească 
despre asta. Și nici illyrienii. 

Nesta se gândi şi apoi scoase ceva din buzunar. Un mic biscuit, 
luat de pe o tavă din camera de naştere. 


740 SARAH J. MAAS 


- Atunci, poftim! Mâncare! De la mine, pentru tine, partenerul 
meu. E un ritual oficial, nu-i așa? Împărțitul mâncării între parteneri? 

El se înecă. 

- Astea sunt cele două alegeri ale mele? O ceremonie sofisticată 
sau un biscuit rânced? 

Chipul ei se umplu de atâta lumină, încât aproape îl lăsă cu res- 
pirația tăiată. 

- Da! 

Aşadar, Cassian râse din nou şi apucă biscuitul jalnic, aplecân- 
du-se ca să îi şoptească la ureche: 

-O să facem o încoronare din asta, Nes. 

- Deja am o coroană, spuse ea. Te vreau doar pe tine. 

El îşi încordă maxilarul. Da, ei trebuiau să își dea seama cum 
trebuie să procedeze cu tot Tezaurul Groazei, acum că aveau toate 
cele trei obiecte. Cum reuşise Nesta să îl invoce pe unul dintre ele 
în ciuda vrăjilor pe care le aruncase Helion peste celelalte două 
obiecte... Urma să se gândească altădată la asta. Şi la faptul că ea 
oprise Timpul cu Harpa. Şi că părea să aibă un fel de legătură - sau 
înțelegere - cu Mama. 

Dar Nesta îi netezi fruntea încruntată, ca şi când ar fi putut 
vedea îngrijorarea de acolo. 

-Mai târziu, promise ea. Ne ocupăm mai târziu de asta. 

Inclusiv de reginele rămase, Koschei și războiul care încă îi aştepta. 

- Mai târziu, confirmă el, iar ea îl cuprinse cu braţele de gât. 

După asta, nu mai spuseră nimic. Rămaseră pur şi simplu pe 
malul râului sub soare, lăsând căldura acestuia să le pătrundă în oase. 

Nesta se retrase, şoptind: 

- Te iubesc, şi cuvintele ei fură tot ce avu nevoie Cassian înainte 
să o sărute din nou, forța sărutării fiind mai mare şi mai trainică 
decât Cazanul. 

Să îl întâlnească pe Eris era ultimul lucru pe care voia Cassian să 
îl facă, dar cineva trebuia să se vadă cu el. La două zile după naşterea 
lui Nyx, Cassian plecă să facă exact asta. Masculul fusese văzut 
într-un apartament din Oraşul Cioplit, iar după expresia furioasă a 
lui Keir la sosirea lui Cassian, avu sentimentul că Eris îi spusese ad- 
ministratorului puţine lucruri. 

Eris citea o carte lângă foc, cu o gleznă pe genunchi, ca şi când 
prezenţa lui aici nu ar fi fost neobişnuită. Ca şi când nu ar fi fost răpit, 
vrăjit şi manipulat de o vrăjitoare răzbunătoare şi un lord al morţii. 

Eris ridică ochii căprui când Cassian închise uşa. 

-Nu pot sta mult. 

- Bun! 

Eris închise cartea, privindu-l pe Cassian cum se aşază pe sca- 
unul din fața lui. 

- Presupun că vrei să ştii ce i-am spus lui Briallyn. 

- Rhys s-a uitat deja în mintea ta. S-a dovedit că nu ştiai multe. 

El îi zâmbi masculului. 

Eris îşi dădu ochii peste cap. 

- Aşadar, ce caut aici? 

Cassian studie masculul. Hainele lui Eris rămaseră imaculate, 
dar un muşchi îi zvâcni pe maxilar. 

- Voiam să ştim ce i-ai spus lui Beron. De vreme ce eşti aici ne- 
vătămat, presupun că el nu ştie că am intervenit ca să te salvăm. 

- O, ştie că voi m-ați ajutat! 

Cassian se îndreptă, mişcându-și aripile. 

Eris continuă: 

- Amestecă întotdeauna adevărul cu minciunile, generale. Nu 
te-au învăţat brutele alea războinice cum să reziști la tortura 
inamicului? 

Cassian ştia. Fusese torturat şi interogat şi nu cedase niciodată. 

- Te-a torturat Beron? 

Eris se ridică, punându-și cartea la subraț. 

-Cui îi pasă ce mi-a făcut tata? El m-a crezut când i-am povestit 
că spionii îmblânzitorului umbrelor l-au informat că Briallyn a 
răpit un bun de valoare şi că voi aţi fost dezgustaţi când aţi venit şi 
ați aflat că despre mine era vorba, şi nu despre altcineva din Regatul 
Verii sau al Iernii, sau oricine se umilește să se asocieze cu voi. 

Cassian analiză fiecare cuvânt. Beron își torturase propriul fiu ca 
să afle informaţii, în loc să îi mulțumească Mamei pentru întoar- 
cerea lui. Dar Eris rezistase. Îi spusese lui Beron o altă minciună. 

Şi felul în care Eris vorbise despre celelalte Regate... Ceva nu era 
la locul său în cuvintele lui, în expresia încordată. Era invidios 
masculul? 

Cassian deschise gura, mai mult decât pregătit să îi pună 
întrebarea. 

Totuşi, ezită. Se uită în ochii lui Eris. 

Masculul fusese crescut cu toate privilegiile şi luxul - teoretic. 
Dar cine putea şti la ce grozăvii îl supusese Beron? Cassian ştia că 
Beron o ucisese pe iubita lui Lucien. Dacă Marele Lord al Toamnei 
fusese dispus să facă asta, ce altceva ar mai fi făcut? 

-Nu te mai uita cu atâta milă, spuse încet Eris. Ştiu ce fel de cre- 
atură este tata. Nu am nevoie de compasiunea ta. 

Cassian îl studie din nou. 

- Atunci, de ce ai lăsat-o pe Mor în pădure? Era întrebarea care 
rămânea întotdeauna. Ai vrut doar să-ţi impresionezi tatăl? 

Eris râse, dur și fără să se amuze. 

- De ce mai contează atât de mult pentru voi? 

- Pentru că este sora mea şi o iubesc. 

- Nu mi-am dat seama că illyrienii au obiceiul să şi-o tragă cu 
surorile. 

Cassian mormăi. 

-Tot contează, spuse el, pentru că nu are sens. Ştii ce monstru 
este tatăl tău şi vrei să îi uzurpi puterea; complotezi împotriva lui nu 
doar în interesul Regatului Toamnei, ci şi al tuturor ţinuturile fae; 
îţi rişti viaţa ca să te aliezi cu noi... şi totuşi ai lăsat-o în pădure. 
Toate astea sunt motivate de vinovăţie? Pentru că ai lăsat-o să sufere 
şi să moară? 

Flăcări aurii clocoteau în ochii lui Eris. 

-Nu mi-am dat seama că am să fiu luat la întrebări atât de 
curând. 

-Dă-mi un răspuns nenorocit! 

Eris îşi încrucişă braţele şi se crispă, ca şi când rănile de pe sub 
hainele imaculate l-ar fi durut. 

-Nu eşti cel căruia aş vrea să dau explicaţii. 

- Mă îndoiesc că Mor o să-şi dorească să te asculte. 

-Poate că nu. Eris se mişcă pe loc, apoi se strâmbă din nou. Dar 
voi aveţi lucruri mai importante de făcut decât să vă gândiţi la 
trecut. Tata este furios că aliatul lui este mort, dar nu este descu- 
rajat. Koschei rămâne în joc, iar Beron ar putea foarte bine să fie su- 
ficient de prost încât să facă o alianţă şi cu el. Sper că orice face 
Morrigan în Vallahan o să contracareze dezastrul pe care o să-l 
dezlănţuie tata. 

Cassian se săturase. Voia să se întoarcă acasă - la Casă, la Nesta. 
Partenera lui aprigă şi frumoasă care îi salvase pe Marele lui Lord, 
pe Marea Doamnă şi pe fiul lor. Nu avea să înceteze niciodată să se 
mire de ea şi tot ceea ce făcuse. De cât de mult evoluase. 

Şi, într-o zi, la momentul potrivit... Urmau să facă pasul ur- 
mător. Să meargă împreună pe orice drum i-ar fi aşteptat. 

Aşadar, Cassian se îndreptă spre ușă, către viaţa care îl aştepta 
în Velaris. 

Eris era încă aliatul lor. Era dispus să se lase torturat ca să le păs- 
treze secretele. Iar Cassian nu trebuia să fie curtean ca să ştie că 
următoarele lui cuvinte aveau să-l afecteze, dar era necesar să le 

dea glas. Poate că ar fi fost suficiente cât să împingă lucrurile în di- 
recția corectă. 

- Ştii, Eris, spuse el, apucând cu o mână clanța uşii. Cred că, în 
sinea ta, eşti un mascul cumsecade prins într-o situaţie îngrozitoare. 

Se uită peste umăr şi văzu din nou privirea furioasă a lui Eris. 
Dar în pieptul lui se agită doar mila pentru un mascul care se năs- 
cuse bogat, dar care fusese lipsit de toate lucrurile ce contau cu 
adevărat. În toate felurile cu care fusese binecuvântat Cassian - 
binecuvântări ce acum prisoseau. 

Aşadar, Cassian spuse: 

- Am crescut înconjurat de monştri. Mi-am petrecut viaţa lup- 
tându-mă cu ei. Şi te văd, Eris. Nu eşti unul dintre ei. Nici pe de- 
parte. Cred că ai putea fi un mascul bun. Cassian deschise uşa, 
întorcând spatele rânjetului strâmb al lui Eris. Eşti doar prea laş ca 
să te porţi ca atare. 

Primăvara sosise pe deplin în Velaris, iar Feyre şi Nyx se simțeau 
în sfârşit destul de bine încât să iasă din casă în fiecare zi, făcând 
plimbări ce adesea durau câteva ore mulțumită celor care voiau să 
vadă copilul. Cineva îi însoțea întotdeauna, de obicei Rhys sau Mor, 
care era la fel de protectoare ca orice părinte. Cassian şi Azriel nu 
erau cu mult diferiți. 

Însă niciunul dintre ceilalți nu fu prezent într-o zi caldă, câteva 
săptămâni mai târziu, când Nesta se alătură lui Feyre şi Elain ca să 
facă o plimbare în afara oraşului. Nici măcar o privire spre cer nu 
dezvălui vreo urmă de Cassian, care o ţinuse trează pe Nesta până 
la răsărit, făcând dragoste şi devenise obositor numind-o parteneră 
ori de câte ori avea şansa, în afară deantrenamentullor de dimineaţă, 
cu preotesele. 

Reușita la Ritualul Sângelui nu însemna că antrenamentul 
înceta. După ce ea şi prietenele ei le povestiseră lui Cassian și Azriel 
multe dintre detaliile chinului prin care trecuseră, cei doi coman- 
danţi întocmiseră o listă lungă de greşeli făcute de cele trei şi care 
trebuiau corectate, iar celelalte voiau să înveţe din ele. Aşa că aveau 
să se antreneze în continuare, până ar fi fost cu adevărat Valkyrie. 
Gwyn, în ciuda Ritualului, revenise la traiul în bibliotecă. 

Gwyn spusese că era posibil să plece pentru ceremonia de împe- 
rechere a Nestei cu Cassian, peste trei zile, şi care urma să aibă loc 
în micul templu de pe terenul casei de lângă râu. În ciuda dorințelor 


746 SARAH J. MAAS 


Nestei de a avea o ceremonie sofisticată, nu voia o mulțime de oa- 
meni. Templul era deja împodobit cu tot felul de flori, vrăjite ca să 
nu se ofilească, şi mătăsuri și dantele şi lumânări şi ghirlande - toate 
plătite de Rhys, care nu înceta să îi ofere cadouri. Rochii, bijuterii, 
perne şi tot felul de nimicuri o copleşiseră, până ce Nesta îi ordonase 
să înceteze, spunând că o ceremonie de împerechere extravagantă 
avea să-i răscumpere datoria. 

Aşadar, Rhys se asigurase că ceremonia urma să fie cât mai ex- 
cesivă. Nesta era sigură că templul avea să fie atât de plin de bogății, 
încât să pară absurd. 

Dar tot ce conta, îşi dădu ea seama, era masculul care avea să-i 
stea alături; mai întâi când depuneau jurămintele, când îşi ofereau 
mâncare unul celuilalt, apoi când prietenii şi familia le legau mâi- 
nile cu o bucată de panglică neagră, ca să rămână până la consu- 
marea împerecherii. 

Deşi de câteva săptămâni consumarea se petrecea de două sau 
de trei ori pe zi. 

Dar asta nu conta. Nesta abia aştepta - ceremonia... orice s-ar fi 
întâmplat după aceasta. Nimic nu o înspăimânta. Nimic nu o lăsa 
cu acel puț al disperării. Nu alături de Cassian, cu prietenii ei în 
spate, cu Casa Vântului... 

Acela fusese ultimul cadou al lui Rhys înainte de ceremonie: era 
alor. A ei. 

Întrucât Casa hotărâse că o plăcea pe Nesta mai mult decât pe 
oricine altcineva, Rhys le-o dăruise ei şi lui Cassian, cu menţiunea 
că biblioteca aparţinea preoteselor şi că regatul o putea folosi pe vii- 
tor pentru ocazii oficiale. Era destul de bine pentru Nesta - mai 
mult decât bine. 

Ea li se alăturase la casa de lângă râu într-o seară, ca să găsească 
un cadou de împerechere de la Feyre. Atârnat pe peretele din holul 
mare de la intrare. 

Era un portret al Nestei, ţinând piept în Trecătoarea lui Enalius. 
Îl lăsase pe Rhys să vadă unele părți din Ritual - dar nu ştia că el 
întrebase nu din curiozitate, ci ca să îi dea partenerei lui idei pen- 
tru asta. 

Nesta se uitase neîncetat la portretul ei, atârnat între unul cu 
Feyre şi unul cu Elain, și nu îşi dăduse seama că plângea până când 
Feyre nu o îmbrăţişase strâns. 

O casă. Casa Vântului, Velaris, regatul... Toate erau casa ei. Gân- 
dul aprindea o lumină în pieptul ei care nu se stinsese, nici măcar 
după Ritual. 

Acea flacără încă pâlpâia când Nesta înfruntă sarcina zilei. Sar- 
cina care trebuia făcută demult. 

Feyre lăsase o trăsură neagră ornamentată la poalele dealului în- 
verzit, ținându-l pe Nyx în braţe când toate trei urcară mica pantă. 
Oraşul se întindea în fața lor, strălucind în soarele primăverii, dar 
Nesta se tot uita la o stâncă singuratică din vârful dealului. 

Inima îi bătu cu putere şi rămase cu un pas în urmă când Feyre 
îngenunche în faţa pietrei de mormânt, arătându-i-o lui Nyx. 

-Este nepotul tău, tată, şopti ea cu vocea răgușită. 

Apoi Feyre îşi plecă fruntea, vorbind prea încet ca Nesta sau 
Elain, care stătea lângă ea, să audă. 

După câteva minute, Feyre se ridică, lăsând lacrimile să curgă de 
vreme ce mâinile-i erau ocupate cu bebeluşul. Elain înaintă, şopti 
câteva lucruri la mormântul tatălui lor, apoi ambele surori se uitară 
la Nesta, schițând un zâmbet. 

Feyre întrebase în dimineața asta dacă Nesta voia să vină. Ca să 
îl arate pe copil tatălui lor. 

Şi în inima Nestei nu existase decât un singur răspuns. 

Aşadar, le făcu surorilor ei semn din cap să meargă înainte, iar 
ele o ascultară, coborând din nou dealul înverzit când Nesta zăbovi 
lângă piatra de mormânt. 

Ea îşi căută cuvintele, o explicaţie sau o scuză, dar nu găsi nimic. 

Soarele era o mână caldă pe umărul ei, ca aceea care împiedicase 
să dispară ultima fărâmă din puterea ei, ca şi când i-ar fi spus că 
scuza, implorarea iertării... nu mai erau necesare. 

Tatăl ei murise pentru ea, cu dragoste în inimă, și chiar dacă poate 
nu o meritase atunci... Intenţiona să facă tot posibilul ca să o câş- 
tige acum. Să merite nu doar dragostea lui, ci şi a celor din jurul ei. 
A lui Cassian. 

Era foarte probabil ca unele zile să fie într-adevăr dificile, dar 
avea să o facă - avea să lupte pentru asta. 

Tatăl lor murise pentru ea cu dragoste în inimă, iar Nesta simţi 
iubirea când scoase un mic trandafir sculptat din buzunar şi îl lăsă 
pe piatra de mormânt. Un semn permanent al frumuseții și al bine- 
lui, pe care încercase el să le aducă în lume. 

Nesta îşi atinse buzele cu degetele, le sărută şi le lipi de piatra 
de mormânt. 

- Mulţumesc! spuseea,clipindla usturimeadin ochi. Mulţumesc! 

O umbră rapidă trecu pe deasupra, urmată de un şuierat de 
aripi, iar Nesta nu fu nevoită să se uite ca să ştie cine zbura la înăl- 
time, asigurându-se că totul era în siguranţă. Că ea era în siguranţă. 

Băgăciosul! Dar îi trimise şi lui Cassian un sărut dulce. 

Era partenerul ei. Iubitul ei. Prietenul ei. Lumina din pieptul 
Nestei se transformă într-un soare arzător. 

Ea le găsi pe Feyre şi pe Elain aşteptând-o la jumătatea dealului, 
Nyx dormind acum liniştit în braţele lui Elain. Surorile ei radiau, 
făcându-i semn să li se alăture. 

Iar Nesta zâmbi la rândul său, păşind uşor când se grăbi să co- 
boare dealul ca să le întâmpine. 


MULTUMIRI 


Să ajung la finalul acestei cărți a fost, în atât de multe feluri, o 
călătorie de ani întregi, de la primele pagini pe care le-am scris în 
timp ce lucram la Regatul aripilor și al pieirii, până la anii pe care 
mi i-am petrecut apoi elaborând, revizuind şi îmbunătăţind textul. 
Dar, poate, cel mai important lucru este că acest volum mi-a fost 
tovarăş în propria-mi călătorie, printre urcuşurile şi coborâşurile 
sănătății mentale, însoțindu-mă cât mi-am înfruntat toate micile 
probleme personale. Deşi povestea Nestei nu este în niciun fel o 
oglindire directă a experienţelor mele, au existat pasaje pe care am 
simţit nevoia să le scriu - nu doar de dragul personajelor, ci pentru 
mine. Sper că mai multe dintre aceste momente vor rezona cu tine, 
dragă cititorule, şi-ţi vor aduce aminte că eşti iubit şi că meriți să fii 
iubit, indiferent de situaţie. 

Sunt extraordinar de recunoscătoare că, în viața personală şi 
profesională, sunt înconjurată de oameni care m-au însoţit fără 
şovăială de-a lungul acestor urcușşuri şi coborâșuri, mai ales în vre- 
muri atât de tumultuoase pentru întreaga noastră lume. 

Fiului meu, Taran: Îmi aduci bucurie, îmi dai putere şi-mi oferi 
atât de multă iubire, că inima-mi este plină de dragoste în fiecare zi. 
Râsetul tău este cea mai frumoasă melodie din lume. (Scriu asta, 
deşi tocmai ai încercat să mănânci alune cât nu mă uitam.) Sunt 
foarte onorată să-ţi fiu mamă şi sunt atât de mândră de tine! Te iu- 
besc, iepuraş! 

Soțului meu, Josh: În toate cărțile mele sunt împrăștiate atât de 
multe părți din povestea noastră, dar aceasta pare să o fi inclus pe 
cea mai mare. Din clipa în care te-am zărit în camera comună din 
căminul nostru de la facultate, acum șaisprezece ani, am știut că tu 
vei fi Alesul. Nu mă întreba cum, dar, când ai intrat, am ştiut pur şi 
simplu. Însă tot nu ştiam pe ce drum minunat urma să mergem îm- 
preună - ce locuri aveam să vedem, ce viață aveam să ne clădim şi 
ce familie aveam să ne întemeiem. Îți mulțumesc pentru că m-ai 
iubit în tot acest timp! 

Pentru Annie, mica mea blănoasă și cel mai devotat tovarăș: Eşti 
cea mai bună soră posibilă pentru Taran; ai fost cel mai bun „co- 
pilot“ cât am scris aceste cărți şi, după o zi lungă de lucru, lângă tine 
m-am culcușit şi alintat cel mai mult. Îți ador codița cârlionțată, 
urechile ca de liliac şi obrăznicia - şi sufletul dulce şi iubitor. 

Prietenei şi surorii mele, Jenn Kelly: Cred că atunci când ai să 
citeşti în cele din urmă cartea, vei înțelege impactul pe care l-a avut 
prietenia ta asupra mea şi cât de mult bine ai adus în viața mea. 
Mi-ai tot întins mâna, iar eu îţi voi fi veşnic recunoscătoare. 

Editorului meu şi prietenei împătimite de rebusuri de la New York 
Times, Noa Wheeler: Eşti un geniu! Un adevărat geniu, o salvatoare 
de vieţi şi cel mai bun editor cu care am avut plăcerea să lucrez. Îi 
mulțumesc, îți mulțumesc, îți mulțumesc pentru munca ta incre- 
dibil de grea, pentru ideile ingenioase şi atente, şi pentru că m-ai 
stimulat să fiu o scriitoare mai bună. În fiecare dimineață mă tre- 
zesc într-adevăr încântată să lucrez cu tine şi să învăţ de la tine, şi 
nici nu am cuvinte să-ți spun cât sunt de recunoscătoare pentru asta! 

Agentei mele, Robin Rue: Un simplu „Mulţumesc!“ nu pare po- 
trivit pentru tot ce ai făcut pentru mine şi cât de mult ador să lucrez 
cu tine. Ai sosit în viața mea exact în momentul în care aveam cel 
mai mult nevoie de tine şi de cunoştinţele tale, şi îi mulțumesc uni- 
versului în fiecare zi că am onoarea de a spune că eşti agenta mea. 
Deşi ne-am sunat pe Zoom de un catralion de ori până acum, abia 
aştept să desfac o sticlă de şampanie (ha-ha) alături de tine într-o zi! 

Lui Jill Gillett: Tu eşti zâna mea cea bună care nu acceptă nicio 
porcărie. Îți mulțumesc pentru că ai muncit atât de asiduu ca să-mi 

îndeplineşti atât de multe vise şi pentru că eşti o ființă genială şi 
încântătoare! 

Victoriei Cook: Tu eşti întruchiparea şmecheriei şi sunt atât de 
recunoscătoare că eşti de partea mea! 

Lui Maura Wogan: Mulţumesc, mulțumesc, mulțumesc pentru 
înțelepciunea ta, munca asiduă și generozitate! 

Ceciliei de la Campa: Eşti unul dintre cei mai grozavi şi con- 
ştiincioși oameni din această industrie. Îţi mulțumesc pentru că 
m-ai dus pe culmi înalte cu scrierile mele! 

Lui Beth Miller: Eşti o adevărată rază de soare și cea mai orga- 
nizată persoană pe care am cunoscut-o vreodată. Mă-nclin în fața 
aptitudinilor tale de a lua notițe! Sunt foarte recunoscătoare pentru 
tot ceea ce faci! 

Echipei de la Writers House: Deşi nu colaborăm de foarte multă 
vreme, mi-aţi întrecut deja cele mai nebănuite aşteptări. Nu pot 
să-mi imaginez cărţile pe mâini mai bune sau cu oameni mai buni! 
Sunt atât de mândră să fac parte din familia voastră! 

Laurei Keefe: Îți mulțumesc pentru munca grea şi ponturile 
despre jucării cu care să-l țin ocupat pe Taran! Este foarte amuzant 
să lucrez cu tine - mulțumesc pentru tot! 

Întregii echipe globale de la Bloomsbury: Nigel Newton, Emma 
Hopkin, Kathleen Farrar, Rebecca McNally, Cindy Loh, Valentina 
Rice, Nicola Hill, Amanda Shipp, Marie Coolman, Lucy 
Mackay-Sim, Nicole Jarvis, Emily Fisher, Emilie Chambeyron, Patti 
Ratchford, Emma Ewbank, John Candell, Donna Gauthier, Melissa 
Kavonic, Diane Aronson, Nick Sweeney, Claire Henry, Nicholas 
Church, Fabia Ma, Daniel O'Connor, Brigid Nelson, Sarah McLean, 
Sarah Knight, Liz Bray, Genevieve Nelsson, Adam Kirkman, 
Jennifer Gonzalez, Laura Pennock, Elizabeth Tzetzo şi Valerie 
Esposito: Vă mulțumesc pentru munca incredibil de grea! 

Kaitlin Severini: Îți mulțumesc pentru editarea meticuloasă! 

Christine Ma: Mulţumesc pentru corectura extrem de atentă! 

Editorilor din întreaga lume: Vă sunt profund de recunoscă- 
toare pentru tot sprijinul şi efortul pe care l-aţi depus ca aceste cărți 
să ajungă în mâinile cititorilor din toată lumea! 

Lui Jillian Stein: E atât de distractiv să lucrez cu tine; eşti una 
dintre cele mai uimitoare persoane pe care le cunosc. Îți mulțumesc 
pentru toată munca grea şi pentru că ești tu însăţi! 

Tamar Rydzinski: Îți mulțumesc pentru dedicare şi bunătate! 

Lui Nick Odorision, un adevărat maestru Jedi: Mulţumesc pen- 
tru că m-ai învățat toate lucrurile de bază ce țin de echilibru și im- 
portanța poziției picioarelor. O foarte mare parte din înțelepciunea 
ta a fost transpusă în această carte (pe lângă nemulțumirile mele le- 
gate de exerciţiile pentru abdomen şi lipsa de echilibru!) 

Lui Jason Chen: Mulţumesc pentru articolul despre lovitura cu 
pumnul - şi mulțumesc şi lui Aiman Farooq, Keith Horan, Chris 
Waguespack şi Pete Carvill, pentru perspectiva neprețuită şi pon- 
turile oferite. Dacă voi ajunge vreodată să mă bat într-un bar, sper 
să-mi aduc aminte măcar câteva dintre sfaturile voastre! Dacă am 
inclus vreo informaţie greşită în această carte, vina este doar a mea. 

Anna Victoria: Îți mulțumesc pentru aplicaţia (Fit Body) care 
m-a ajutat să experimentez personal atât de mult din transforma- 
rea Nestei. Niciodată nu mi-am dat seama cât ar însemna pentru 
mine să fiu în stare să fac o singură flotare (deşi m-aş putea lipsi de 
genuflexiunile cu greutăți!). Headspace, mulțumesc pentru calmul 
şi odihna pe care mi le-am găsit cu ajutorul meditației. 

Dr. C.: Aş vrea să vă spun atât de multe, şi ştiu că nimic nu va 
reuşi să-mi exprime recunoştinţa. Dar mă voi limita la a vă mulțumi 
pentru cât de mult m-aţi ajutat. 

Aş vrea să îi mulțumesc profund şi lui Mahu Whenua, din Noua 
Zeelandă: Mersul pe cărările de munte, faptul că am ascultat vu- 
ietul râului şi am urmărit parcursul soarelui pe bolta cerească m-au 
inspirat când am descris drumeția Nestei şi a lui Cassian. (Deşi 
aproape mi-am sucit glezna de câteva ori încercând să iau notițe și 
să merg în același timp!) Proprietatea ta este locul meu preferat din 
lume, unde am atins un nivel al păcii şi-al clarităţii pe care tot nu 
prea pot să mi-l explic. Îți mulțumesc ţie şi poporului maori pentru 
vindecarea pe care aceste ținuturi au oferit-o sufletului meu obosit. 

Lynette Noni: Mulţumesc pentru prietenia care îmi luminează 
zilele şi pentru că eşti cea mai inteligentă critică pe care o am drept 
parteneră de pe planetă! Nu ştiu ce m-aş face fără tine! 

Prietenei mele, Steph Brown: Te iubesc! Atâta tot. (Bine, nu e 
numai atât, dar ai aflat până acum ce simt pentru tine!) 

Louisse Ang şi Laura Ashorth: Ştiu că am zis-o de o mie de ori, 
dar vreau să ştiţi cât de mult vă ador şi ce norocoasă sunt că vă cu- 
nosc pe amândouă. 

Minunaţilor mei părinţi şi familiei mele: A trecut foarte mult 
timp de când nu am mai reuşit să ne vedem, dar v-am simțit dra- 
gostea chiar şi de la mii de kilometri. Nu ştiu ce aş face fără voi. Şi 
socrilor mei, Linda şi Dennis: vă mulțumesc pentru ciocolată (chiar 
şi când am zis că nu vreau!), că sunteţi nişte bunici atât de grijulii şi 
pentru iubirea necondiționată. 

Şi, în ultimul rând, tuturor cititorilor mei: Bunătatea, genero- 
zitatea şi sprijinul vostru înseamnă extrem de mult pentru mine. Vă 
mulțumesc pentru că îndrăgiţi aceste personaje şi că îmi permiteţi 
să-mi câştig traiul făcând ceea ce îmi place mie cel mai mult. Vă sunt 
veşnic recunoscătoare! 

Mânată de promisiunea de a-şi apăra familia, făcută mamei ei, 
Feyre va afla că în lumea zânelor totul este posibil, chiar şi să te 
îndrăgosteşi de un Mare Lord al spiriduşilor. O amenințare pluteşte, 
însă, asupra acestui tărâm magic, iar Feyre este singura care poate 
salva de la pieire regatul zânelor şi lumea oamenilor. 

După ce a aflat că magia există şi a primit acest dar preţios de la 
stăpânii lumii fermecate a zânelor, Feyre nu poate uita evenimentele 
întunecate prin care a trecut. Nu poate uita nici înțelegerea pe care 
a făcut-o cu Rysand, vicleanul stăpân al Regatului Nopţii. Care va 
fi preţul pe care îl va plăti pentru a-și recăpăta libertatea? Şi, mai 
presus de orice, va reuși Feyre să-și vindece sufletul ca să schimbe, 
pentru totdeauna, soarta lumii sale? 

Rubinul din fum vol. 1 seria Sally Lockhar * 
Umbra din Nord vol. 2 seria Sally Lockhar * 
Tigrul din fântână vol. 3 seria Sally 
Lockhart * Prinţesa de tinichea vol. 4 
seria Sally Lockhart 
J.D. RINEHART 
Coroana celor trei. Cartea întâi * Coroana celor 
trei. Cartea a doua: Tărâmul pierdut 
MAGGIE STIEFVATER / Fior (vol. 1 seria 
Lupii din Merg Falls) * Soväire (vol. 2 seria 
Lupu din Mero Falls) 
ERIKA SWYLER / Cartea speculațiilor 
NICKI THORNTON / Hotelul vräjitorilor 
DANNY TOBEY / Stăpânul jocului 
LICIA TROISI / Războaiele Lumii Pământene 
vol. 1 — Secta asasinilor * Războaiele Lumii 
Pământene vol. 2 — Cele două războinice 
RACHEL WARD / Numere 
L.A. WEATHERLY / Îngeri * Focul îngerilor 
JEANETTE WINTERSON / ornadele 
timpului 
MONNEY WITCHER / Nina și monărul de aur 
EUGENE YELCHIN / Cum i-am spart nasul 
lui Stalin 


NONFICȚIUNE COPII ŞI TINERI 


TURAL: TURĂ RAL 
ISTORIE, ARTĂ, RELIGIE 
SIMON ADAMS / Atlasul explorărilor și al 
Imperiilor * Atlasul lumii moderne * Atlasul 
lumii medievale 
JUDY ALLEN / Enciclopedia Fantasy 
ALAN GIBBONS / Charles Darwin * Cleopatra 
OLIVIER CLEMENT / Biserica ortodoxă 
JOHN HOWE / Limi dispărute 
ANNA NILSEN / Detectivi de falsuri în artă * 
Misterul licitaţiei de artă 
JULIEN RIES / Originile creștinismului 
JOYCE TYLDESLEY / Misterele mumiilor 


CĂLĂTORII 

RON & VALERIE TAYLOR / Oceane 

DR. KENT WEEKS / Egiptul antic 

** * Incredibila călătonie a atomului spre centrul 
Pământului 


LECŢII LAROUSSE 

LAROUSSE / Primele mele descoperiri 

LAROUSSE / Descoperun 1000 de animale * 
Descopenm 1000 de cuvinte 

LAROUSSE / Marea carte a invențiilor 

LAROUSSE / Marea carte a corpului omenesc o 
Micul meu atlas despre animale 

LAROUSSE / Cele ma: frumoase 10 tablouri din 
lume povestite copiilor 

LAROUSSE / Cele mai frumoase 10 minuni ale 
lumii povestite copiilor 

LAROUSSE / Cele 10 capodopere ale lui Leonar- 
do da Vinci povestite copiilor 

LAROUSSE / Cele 10 capodopere de la Luvru 
povestite copiilor 

LAROUSSE ENCICLOPEDIA PENTRU 
PRICHINDEI 
Prima mea carte cu personaje * Prima mea 
carte despre eroi * Prima mea carte despre 
măr și oceane 

LAROUSSE ENCICLOPEDIA MICILOR 
CURIOȘI 
Enciclopedia micilor curioși — Natura * Enciclo- 
pedia micilor curioși — Dinozaurii 

LAROUSSE INCREDIBILA ENCICLOPE- 
DIE 5-8 ANI 
Pirahii — Incredibila enciclopedie * Terra — 
Incredibila enciclopedie 


LAROUSSE ENCICLOPEDIA 
PENTRU COPII | Animale dispărute * 
Conwepnrea * De jur împrejurul Pământului * 
Lumea animalelor + Marea * Planeta Terra * 
Religiile + Romanii * Viața 
MINIENCICLOPEDII LAROUSSE 
Animalele din savană * Bebelușul * Cavaleri și 
fortărețe * Delfini și balene * La munte 
LAROUSSE ENCICLOPEDIA CELOR MICI 
De ce? * Animale domestice * Grădina * Dino- 
Zaurii * Anotimpurile * Emoţiile * Veterinarul * 
Cum? * Universul * Planeta Pănân 
LAROUSSE / Prima ma carte ilustrată și audio 
în limba engleză 
LAROUSSE / Primul meu dicționar englez-român 
LAROUSSE / Prima mea mare enciclopedie 
LAROUSSE / Prima mea mare enciclopedie 
despre animale 
LAROUSSE - SPUNE-MI 
Spune-mi! Dinozaurii! * Spune-mi... Despre 
corpul omenesc! * Spune-mi... Câte? * Spune-mi.. 
Despre animale! * Spune-mi... Cum se face? * 
Spune-mi! Aşa deci! * Spune-mi despre Pământ 
şi cer! * Spune-mi despre Egiptul Antic! 
PRIMA MEA ENCICLOPEDIE LAROUSSE 
Istoria * Marea * Meseriile * Plantele * 
Șhinţa * Universul * Corpul omenesc 
MICA ENCICLOPEDIE LAROUSSE 
Apa — bătălia pentru viaţă * Clima * Globali- 
zarea — o singură planetă, proiecte divergente * 
Lumea musulmană — o religie, societăți multiple 
e Män și oceane * Specii pe cale de dispariţie 
LAROUSSE JUNIOR I Egiptul + Mitologia 
LAROUSSE ENCICLOPEDIA 
PENTRU TINERI I Aventura cărții * Corpul 
omenesc * Energia și materia * Lumea artelor * 
Matematica și informata * Muzica * Religiile 
lumii * Sporturile 
LAROUSSE LUMEA ȘTIINȚEI 
Viaţa și ecologia 
LAROUSSE / Giri’ Book: Micul manual al 
fetelor curioase şi descurcărețe * Boys” Book: 
Pentru micii aventurieri 


SET INSIDERS 

SUSAN LUMPKIN & JOHN SEIDEN- 
STICKER / Animale de pradă 

PHILIP DIXON / Cavaleri și castele 

WELDON OWEN / Invenții 


JOYCE TYLDESLEY / Egiptul 
NOEL TAIT / Insecte și păianjeni 
BEVERLY MCMILLAN & 

JOHN A. MUSICK / Oceane * Rechini 
RICHARD C. VOGT / Păduri tropicale 
KEN RUBIN / Vulcani și cutremure 


E ŞI CUM JUNIOR 
EVA DIX / Cetăți și cavaleri 
INA LUTTERBUSE, EVA DIX / La fermă 
TINA BEUTNER / Pe șantier 
CE ŞI CUM 
Câinii * Comori pierdute și regăsite * Europa * 
Evul Mediu occidental * Minerale și roci * 
Multimedia * Mumii din toată lumea * 
Munţii * Oraşe dispărute * Samurai * 
Tâlharii mărilor * Zodii şi constelații 


ENCICLOPEDIE I TĂ 

*** Castele 

*** Marele atlas ilustrat pentru copii preșcolari 
și şcolari 


ANNE LISTERLIN / Marea carte a spațiului 


cosmic 


CARTI EVENIMENT 

ALAN DYER / Misiune către Lună 

TONY DITERLIZZI, HOLLY BLACK / 
Cronicile Spuderunk 

JOHN TOPSELL / Cum să crești și să ingrijesti 
un dragon 


INIONII 

LUCY ROSEN / Minionii — Trăiască regele 
Bob! * Minionii — Cine-i șeful? 

TREY KING / Minionii — Drumul către Congre- 
sul Ticăloșilor 

*** Minionii în Paradis — Phil salvează vacanța 

*** Minionii grădinari 


PROGR ICUL PRIN 

ANTOINE DE SAINT EXUPERY /Fnanoa- 
sa poveste a Micului Prinţ * Micul Prinţ — Ed. 
softcover 

DESPINA CALAVREZO / Le français mec 
Le Petit Prince ~ vol. 1 (LHiver) Le français 
avec Le Petit Prince — vol. 2 (Le Printemps) * 
Le français avec Le Petit Prince — vol. 3 
(L'Éié) * Le français avec Le Petit Prince 
vol. 4 (L'Automne ) * English with The Little 
Prince — vol. 1 (Winter ) * English with The 


Little Prince — vol. 2 (Spring) * English with 
The Little Prince — vol 3 (Summer) * English 
with The Little Prince — vol 4 (Autumn) 

*** Micul Prinţ — Caiet de activilăți 

»** Să învăţăm să numărăm cu Micul Prinţ 

*** O zi cu Micul Prinţ 

=** Să învăţăm geografia cu Micul Prinţ 

*** În călătorie cu Micul Prinţ 

*es Să învăţăm politețea de la Micul Pring 

»** Să învățăm culorile cu Micul Prinţ 

»** Carnet de însemnări 

*+* Cele mai frumoase citate din Micul Pring 

*** Jurnalul prietenilor cu ilustrații din Micul Prinţ 


RAO MINI CLAŞIC 

LEWIS CAROLL / Aventurile lui Alice în 
Tara Minunilor. Alice în Țara Oglinzii și 
ce a găsit acolo 

J.M. BARRIE / Feter Pan 


EDIŢIE SOFTCOVER 

* AGATHA MISTERI* 
SIR STEVE STEVENSON 
Agatha Mistery =: Crimă pe Turnul Eiffel * 
Agatha Mistery — Enigma faraonului * 
Agatha Mistery — Jaf la Cascada Niagara * 
Agatha Mistery — Perla din Bengal ( vol. 2) * 
Agatha Mistery — Spada regelui Scoției * Com- 
plot la Lisabona * Misterul din New York 

* GERONIMO STILTON" 
GERONIMO STILTON 
Banda Motanului - Ed. softcover * Călă- 
tonile, ce pasiune - Ed. softcover * Furtul 
diamantului uriaş - Ed. softcover * 
Tubirea e ca brânza - Ed. softcover * Miste- 
riosul hoț de brânză - Ed. softcover * Numele 
meu e Stilton - Ed. softcover 

TEA STILTON 
Cazul straniu al hoțului de coji de brânză seria 
Geronimo Stilton * Misterul papirusului negru 
seria Geronimo Stilton 


CARTE ILUSTRATĂ. 

*** Basmele mele preferate 

*** Filoutul fermecat 

*** E T. Extraterestrul descoperă comunicațiile 
*** Nu știam că pofi sări mai sus pe Lună 

*s* Nu știam că rechini îşi schimbă mereu dinții 
*** Nu știam că unele vase au aripi 

*** Viaja cotidiană în lumea antică 

ELLA BURFOOT / Domnul Întuneric se 


strecoară 


VAN GOOL / Micul meu dicționar rumân-englez 
e Micul meu dicționar român-francez * Micul 
meu dicționar român-german 

DESPINA CALAVREZO / Waintertime 

HELENE LASSERRE & GILLES /BONO- 
TAUX / Motanul meu este un ipocrit 

VIC PARKER / 40 de povești cu ponei şi cai 

TIG THOMAS / 50 de povești cu prințese 


CARTEA JUCĂRIE 

Fereastra spre Crăciun — Ciorăpelul 

Fereastra spre Crăciun — Hărnicuța 

P. FLEMMING, J. BLACKMAN / Aripioare — 
Papagalul * Aripioare — Pinguinul 

J. GODE, P. FLEMMING / Lug își ascule 
cleștii, ca să tremure tofi peștii 

=** Multiplan — Broaştele fantastice 

+++ Multiplan — Corpul uman 

=** Multiplan — Mumiile egiptene 

+*+ Multiplan — Sistemul solar 


CĂRŢI DE ACTIVITĂŢI 

ARINA ALEXANDRU / Alfabetul desenat mai 
ușor de învățat * Numărăm până la 10 

**2 365 de lucruri de creat și confecționat 

*** Atelier de jocuri și activități Montessori: Des- 
coperă lwnea înconjurătoare * Atelier de jocuri și 
achintăți Montessori: Descoperă matematica 

MINNA LACEY / 365 de activități științafuce 
şi distractive 

LAROUSSE / Caietul meu de grafică 3-4 ani 

LAROUSSE / Caiet de jocuri şi actintăţi pentru 
copii isteh (grupa mică) 


LAROUSSE / Caret de jocuri și activități pentru 
copii isteh (grupa mijlocie) 
LAROUSSE / Caiet de jocuri şi activități pentru 
copii isteți (grupa mare) 
LAROUSSE / Sunt un campion — corpul uman 
LAROUSSE / Sunt un campion ~ tările lumii 
*e* Marea carle a labinintunilor 
==* Marea carte de colorat și activități 
PARRAGON / Pinkabella 
Pinkabella — Carte activități * Pinkabella e la 
modă * Pinkabella adoră să deseneze * Pinka- 
bella casa de păpuşi 
HINKLER BOOKS / Perfect albastru — Ne 
fucăm şi învătăm 
FIONA WATT / Artă și unaginahie 
=e* Să ne pregătim de școală 
SUDOKU / Sudoku peste 8 ani 
USBORNE / Carte puzzle cu unagun 
POVEȘTI ILUSTRATE - 
Ilustrații Francesca Rossi 
Albă ca Zăpada * Alice în Țara Minunilor ° 
Cenușăreasa * Pinocchio * Saufița Roşie * 
Vrăjitorul din Oz 


RA I 

VIORELA ANASTASIU / Geografia Româma, 
pentru admiterea în învățământul superior 

ZVETLANA APOSTOIU, MARIANA 
POPA, ANGELA SOARE / Manual de 
limba franceză, clasa a 4-a 

PUTERE NEÎMBLÂNZITĂ. € 

„Foarte sexy și spectaculos de captivantă.“ 

